# translations

Athar:
  ﴿اے  نبیؐ﴾  اَسہِ  چھےٚ  یِتھے  پٲٹھۍ  تۅہیِہ  کُن  کتاب  نٲزِل  کٔرمٕژ۔  ﴿اتھ  ہیٚکن  زٕ  مطلب  ٲسِتھ،  اکھ  یِہ  زِ  یِتھہٕ  پٲٹھۍ  گۅڈنِکیٚن  پیغمبرن  پیٚٹھ  اسہِ  کتابہِ  آسہٕ  نٲزِل  کرِمژٕ  تِتھے  پٲٹھۍ  چھےٚ  وۅنۍ  یِہ  کتاب  تۅہیِہ  پیٚٹھ  نٲزِل  کٔرمٕژ۔  دوٚیِم  یِہ  زِ  اسہِ  چھےٚ  اَمی  تعلیمہِ  سان  یِہ  کتاب  نٲزِل  کٔرمٕژ  زِ  سانیٚن  پٔتِمیٚن  کتابن  ہُند  انکار  کٔرِتھ  نہٕ  کینہہ،  بلکہ  گژِھہ  تِمن  سارِنٕے  ہُند  اقرار  کران  کران  یِہ  ماننہٕ  یِنۍ﴾  امہِ  موجوب  چِھ  تِم  لُکھ  یِمن  گۅڈٕہ  ٲس  اسہِ  کتاب  دِژٕمٕژ،  یتھ  پیٚٹھ  ایمان  انان  ﴿سیاق  و  سباق  چُھ  پانے  ونان  زِ  امہِ  نِشہِ  چِھنہٕ  مُراد  تمام  اہلِ  کتاب  بلکہ  چِھ  تِم  اہلِ  کتاب  یِمن  آسمٲنۍ  کتابن  ہُند  صحیح  علم  تہٕ  فہم  نصیب  اوس  سپُدمُت،  یِم  حقیقی  معنی یس  منٛز  اہلِ  کتاب  ٲسۍ۔﴾  تہٕ  یِمو  لُکو  منٛزٕ  تہِ  چِھ  واریاہ  یتھ  پیٚٹھ  ایمان  انان۔  ﴿یِہ  اشارہ  چُھ  اہلِ  عربن  کُن۔  مطلب  چُھ  یِہ  زِ  حق  پسند  لُکھ  چِھ  پرٛتھ  جایِہ  یَتھ  پیٚٹھ  ایمان  انان  خواہ  تِم  اہلِ  کتابو  منٛزٕ  ٲسِتن  یا  غیر  اہلِ  کتابو  منٛزٕ۔﴾  تہٕ  سانیٚن  آیاتن  ہُند  انکار  چِھ  صرف  کٲفرٕے  یوت  کران۔

Mirwaiz:
  یِتھے  پٲٹھۍ  کٔر  اَسہِ  تۅہیہِ  پٮ۪ٹھ  نٲزل  یہِ  کتاب  اے  رسول  اللہؐ  یِتھہٕ  پٲٹھۍ  برونٹھِمین  پیغمبرن  پٮ۪ٹھ  اَسہِ  کتابہٕ  نٲزل  کرِ،  پس  یِمن  لوٗکن  اَسہِ  تۅہیہِ  برونٹھ  کتاب  عطا  کٔر  تِم  چھِ  اَتھ  تُہٕنزِ  کتابہِ  پژھ  کران،  یِمَو  لوٗکو  اندرٕ  تہِ  چھِ  کینٛہہ  منصف  مزاج  تتھ  کتابہِ  پژھ  کران۔  دلٲیل  واضح  سپدنہ  پتہٕ  چھِنہٕ  انکار  کران  سانین  آیاتن  مگر  ضدی  کٲفر۔

Tahir:
  تہٕ  یِتھے  پٲٹھۍ  کٔراَسہِ  تۅہیہِ  کُن  کتاب  نٲزل،پتہٕ  یِمن  (حق  پرزٕناون  والیٚن)  لُکن  اَسہِ  (گۅڈے)  کتاب  ٲس  عطا  کٔرتھ  تھٲمٕژ  تِم  چِھ  اَتھ  (کتابِہ)  پیٚٹھ  ایمان  اَنان،  تہٕ  یِمن  (مکہٕ  کیٚن  روزن  والیٚن)  منٛز  (تہِ)  چِھ  تِتھۍ  یِم  اَتھ  پیٚٹھ  ایمان  چِھ  اَنان،  تہٕ  سانیٚن  آیاتن  ہنٛد  انکار  چُھنہٕ  کٲفرو  وَرٲے  کٕہٕنۍ  کران۔

Transliteration:
  Waka<u>tha</u>lika anzaln<u>a</u> ilayka alkit<u>a</u>ba fa<b>a</b>lla<u>th</u>eena <u>a</u>tayn<u>a</u>humu alkit<u>a</u>ba yuminoona bihi wamin h<u>a</u>ol<u>a</u>i man yuminu bihi wam<u>a</u> yaj<u>h</u>adu bi<u>a</u>y<u>a</u>tin<u>a</u> ill<u>a</u> alk<u>a</u>firoon<b>a</b>


Athar:
  ﴿اے  نبیؐ﴾  توٚہۍ  ٲسِو  نہٕ  ییٚمہِ  برونٛہہ  کانٛہہ  کتاب  پران،  تہٕ  نَہ  ٲسِو  پننہِ  اتھہٕ  سٍتۍ  لیٚکھان،  اگر  یِہ  آسِہے  تیٚلہِ  ہیٚکہَن  بٲطل  پرست  لُکھ  شکس  منٛز  پیٚتھ۔

Mirwaiz:
  توٚہۍ  ٲسِو  نہٕ  ییٚمہِ  کتابہِ  برونٹھ  کانٛہہ  کتاباہ  پٔرِتھ  ہیکان،  نہ  ٲسِو  توٚہۍ  سۅ  کتاب  لیکھِتھ  ہیکان  پننہِ  اَتھہٕ  سٍتۍ،  ہرگاہ  تہِ  آسِہا  تیٚلہِ  وَرِش  ٲس  ضرور  شک  تہٕ  شُبہٕ  کرنٕچ  گنجٲیش  دشمنن۔

Tahir:
  تہٕ  (اے  ٹاٹھہِ!)  اَمہِ  برونٛہہ  ٲسۍوٕ  نہٕ  تۆہۍ  کانٛہہ  کتاب  پران  تہٕ  نَہ  ٲسۍوون  تۆہۍ  یہِ  پننہِ  اَتھہٕ  سٍتۍ  لیٚکھان  نَتہٕ  کرہن  اہلِ  بٲطل  تَمی  وقتہٕ  شک۔

Transliteration:
  Wam<u>a</u> kunta tatloo min qablihi min kit<u>a</u>bin wal<u>a</u> takhu<u>tt</u>uhu biyameenika i<u>th</u>an la<b>i</b>rt<u>a</u>ba almub<u>t</u>iloon<b>a</b>


Athar:
  دراصل  چھےٚ  یِمہٕ  ٹاکارٕ  نشٲنیِہ  تِمن  لُکن  ہٕندیٚن  دِلن  منٛز  یِمن  علم  چُھ  بخشنہٕ  آمُت،  ﴿یعنی  أکِس  اُمّی  سُند  قرآن  ہِش  کتاب  پیش  کرٕنۍ  تہٕ  اچانک  تِمن  زبردست  کمالاتن  ہُند  اظہار  کرُن  یِہندِ  خٲطرٕ  کُنہِ  سٲبقہٕ  تیٲری  ہٕندۍ  آثار،  زانٛہہ  تہِ  کٲنٛسہِ  ہٕندِس  مُشٲہدس  منٛز  چِھنہٕ  آمٕتۍ،  یِمے  چھےٚ  عقل  تہٕ  فہم  تھاون  والیٚن  ہٕنزن  نظرن  منٛز  تِہنزِ  پیغمبری  پیٚٹھ  دلالت  کرن  واجنہِ  روشن  ترین  نِشٲنِیِہ۔﴾  تہٕ  سانیٚن  آیاتن  ہُند  انکار  چِھنہٕ  کران  مگر  تِم  یِم  ظٲلم  چِھ۔

Mirwaiz:
  بلکہ  چھےٚ  یہِ  کتاب  بذاتِ  خۅد  باوجود  یکہ  یہِ  چھےٚ  کُنی  کتاب  چونکہ  اَمُیک  پرتھ  حصاہ  چھُ  معجزہ  تَمہِ  اعتبارٕہ  چھُ  یہِ  کتاب  واریاہ  واضح  دلیلہٕ  تِمن  لوٗکن  ہٕندین  دِلن  اندر  یِمن  علم  عطا  آو  کرنہٕ،  مگر  باوجود  ظہور  اعجاز  چھَنہٕ  یِمن  سانین  آیاتن  تہٕ  دلیلن  انکار  کران  مگر  ضدی  لوٗکھ۔

Tahir:
  بلکہ  چِھ  تِم  (قرآن  کِی)  ٹاکارٕہ  آیات  یِم  تِمن  لُکن  ہٕندیٚن  سیٖنن  منٛز  (رٔژھرِتھ)  چِھ  یِمن  (صحیح)  علم  چُھ  عطا  کرنہٕ  آمُت،  تہٕ  ظٲلمو  وَرٲے  چُھنہٕ  کانٛہہ  سانیٚن  آیاتن  ہُنٛد  انکار  کران۔

Transliteration:
  Bal huwa <u>a</u>y<u>a</u>tun bayyin<u>a</u>tun fee <u>s</u>udoori alla<u>th</u>eena ootoo alAAilma wam<u>a</u> yaj<u>h</u>adu bi<u>a</u>y<u>a</u>tin<u>a</u> ill<u>a</u> a<b>l</b><i><u>thth</u></i><u>a</u>limoon<b>a</b>


Athar:
  یِم  لُکھ  چِھ  ونان  زِ،  کیازِ  آیِہ  نہٕ  نٲزِل  کرنہٕ  أمِس  شخصس  پیٚٹھ  نِشٲنِیِہ  أمۍ  سٕندِس  ربّ  سٕندِ  طرفہٕ؟  ؤنِو،  نِشٲنِیِہ  چھےٚ  خُدایس  نِشہِ،  تہٕ  بٕہ  چُھس  صرف  صاف  صاف  خبردار  کرن  وول۔

Mirwaiz:
  بیٚیہِ  چھِ  یِم  لوٗکھ  باوجوداینکہ  قرآن  مجید  چھُ  بوٚڈ  معجزہ  فرمان  محض  عنادٕھ  کِنۍ  کہ  ییٚمِس  پیغمبرس  پٮ۪ٹھ  کونہٕ  آے  نٲزل  کرنہٕ  تُہٕندِس  پروردگار  سٕندِ  طرفہٕ  تِم  معجزہ  یِمن  ہٕنز  أسۍ  فرمٲیش  چھِ  کران،  توٚہۍ  فرمٲوِیوٗکھ  یارسول  اللہؐ  معجزہ  چھُنہٕ  مگر  خدایس  اَتھہِ،  تِہِندسٕے  اختیارس  منٛز،  بہٕ  چھُس  نہٕ  مگر  نٔنۍ  پٲٹھۍ  خداے  سٕندِ  عذاب  نِشہِ  بیٖم  کروُن  یعی  بہٕ  چھُس  پیغمبر،  پننِس  پیغمبر آسنس  پٮ۪ٹھ  چھےٚ  مےٚ  نشہِ  واریاہ  دلیلہٕ،  بٔڈ  دلیل  چھےٚ  یہِ  قرآن  مجید۔  

Tahir:
  تہٕ  کٲفر  چِھ  ونان  زِ  یِمن  پیٹھ  (یعنی  نبی  اکرم  صلی  اللہ  علیہ  وسلمن  پیٚٹھ)  کیازِ  آیہِ  نہٕ  یہِندِس  ربّ  سٕندِ  طرفہٕ  نشٲنیہِ  نٲزل  کرنہٕ،  تۆہۍ  فرمٲوِو  زِ  نشٲنِیہِ  چھے٘  اللہ  تعالیٰ  سٕے  نِشہِ،  تہٕ  بہٕ  چُھس  صرف  ٹاکارٕہ  پٲٹھۍ  کھوژناون  وول۔

Transliteration:
  Waq<u>a</u>loo lawl<u>a</u> onzila AAalayhi <u>a</u>y<u>a</u>tun min rabbihi qul innam<u>a</u> al<u>a</u>y<u>a</u>tu AAinda All<u>a</u>hi wainnam<u>a</u> an<u>a</u> na<u>th</u>eerun mubeen<b>un</b>


Athar:
  تہٕ  کیا  یِمن  لُکن  خٲطرٕ  چَھنا  یِہ  ﴿نِشٲنی﴾  کٲفی  زِ  اسہِ  کٔر  تۅہیِہ  پیٚٹھ  کتاب  نٲزِل،  یۅسہٕ  یِمن  پٔرِتھ  چھےٚ  بوزناونہٕ  یِوان؟  درحقیقت  چھےٚ  اتھ  منٛز  رحمت  تہٕ  نصیحت  تِمن  لُکن  خٲطرٕ  یِم  ایمان  چِھ  اَنان۔

Mirwaiz:
  کیا  تُہٕندِ  خٲطرٕ  چھُنا  کٲفی  یہِ  بوٚڈ  معجزہ  کہ  اَسہِ  کٔر  نٲزل  تۅہیہِ  پٮ۪ٹھ  یہِ  بٔڈ  کتاب  یۅسہٕ  تِمن  پٮ۪ٹھ  پرنہٕ  چھےٚ  یِوان،  اَمہِ  کھۅتہٕ  کُس  بوٚڈ  معجزہ  چھِ  یِم  ثھانڈان۔  پٔزِپٲٹھۍ  اَتھ  کتابہِ  منٛز  چھےٚ  بٔڈ  رحمت  بیٚیہِ  بوٚڈ  وعظ  باایمان  لوٗکن  ہٕندِ  خٲطرٕ۔  بٔڈ  رحمت  گٔیہِ  اَتھ  منٛز  چھےٚ  احکامن  ہٕنز  تعلیم  یتھ  منٛز  نفعٕے  نفع  چھُ،  بٔڈ  نصیحت  گٔیہِ  اَتھ  منٛز  چھُ  رعغیب  و  ترہیب،  یہِ  کتھ  چھَنہٕ  بیٚیَن  معجزن  منٛز،  یِمن  پَزِہا  یہِ  غنیمت  زٲنِتھ  ایمان  اَنُن  تہٕ  پژھ  کرٕنۍ۔  ہرگاہ  وۅنۍ  توتہِ  یِم  ایمان  اَنن  نہٕ۔

Tahir:
  کیا  تِہِندِ  خٲطرٕ  چھَنا  یہِ  (نشٲنی)  سیٚٹھاہ  زِ  اَسہِ  چھے٘  تۅہیہِ  پیٚٹھ  (سۅ)  کتاب  نٲزل  کٔرمٕژ  یۅسہِ  تِمن  پیٚٹھ  پرنہٕ  چھے٘  یِوان  (یا  روزِ  ہمیشہ  پرنہٕ  یِوان)،  بے  شک  چھے٘  اَتھ  کتابِہ  منٛز  رحمت  تہٕ  نصیحت  تِمن  لُکن  خٲطرٕ  یِمن  ایمان  چُھ۔  

Transliteration:
  Awalam yakfihim ann<u>a</u> anzaln<u>a</u> AAalayka alkit<u>a</u>ba yutl<u>a</u> AAalayhim inna fee <u>tha</u>lika lara<u>h</u>matan wa<u>th</u>ikr<u>a</u> liqawmin yuminoon<b>a</b>


Athar:
  ﴿اے  نبیؐ﴾  ؤنِو  زِ  مےٚ  تہٕ  تۅہیِہ  درمیان  چُھ  اللہ  تعالیٰ  گوٲہی  خٲطرٕ  کٲفی۔  سُہ  چُھ  آسمانن  تہٕ  زمینس  منٛز  سورُے  کینہہ  زانان۔  یِم  لُکھ  بٲطلس  چِھ  مانان  تہٕ  خُدایس  سٍتۍ  چِھ  کُفر  کران  تِمے  چِھ  خسارس  منٛز  روزن  وٲلۍ۔

Mirwaiz:
  توٚہۍ  فرمٲویوٗکھ  تیٚلہِ  یارسول  اللہؐ  ٲخری  جواب،  ادٕھ  سہ  متہٕ  مٲنۍ  تو  میون  اللہ  تعالیٰ  چھُ  بس  گوامےٚمنٛزتہٕ  تۅہیہِ  منٛز  میٲنِس  پیغمبر  آسنس  پٮ۪ٹھ،  سُہ  چھُ  زانان  تہِ  سورُے  یہِ  آسمانن  تہٕ  زمینن  منٛز  چھُ،  یِم  لوٗکھ  اَپزیٚن  کتھن  پٮ۪ٹھ  یقین  چھِ  کران،  معبودانِ  بٲطن  چھِ  پژھ  کران،  معبودِ  برحق  سٕنزن  کتھن  چھِ  انکار  کران  تِمے  لوٗکھ  چھِ  تاوان  زد۔

Tahir:
  تۆہۍ  فرمٲوِو،  مے٘  تہٕ  تۅہیہِ  درمیان  چُھ  اللہ  تعالیٰ  ہٕے  گواہ  کٲفی۔  یِکینٛژھاہ  آسمانن  تہٕ  زمینس  منٛز  چُھ  سُہ  چُھ  (سارِنٕے  ہُنٛد  حال)  زانان،  تہٕ  یِمَو  لُکو  بٲطلس  پیٚٹھ  ایمان  اۆن  تہٕ  اللہ  تعالیٰ  ہس  کۆرُکھ  انکار  تِمے  چِھ  خسارٕہ  تُلن  وٲلۍ۔

Transliteration:
  Qul kaf<u>a</u> bi<b>A</b>ll<u>a</u>hi baynee wabaynakum shaheedan yaAAlamu m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>a</b>lla<u>th</u>eena <u>a</u>manoo bi<b>a</b>lb<u>at</u>ili wakafaroo bi<b>A</b>ll<u>a</u>hi ol<u>a</u>ika humu alkh<u>a</u>siroon<b>a</b>


Athar:
  یِم  لُکھ  چِھو  تۅہیِہ  جلدی  عذاب  اَننُک  مطالبہ  کران۔  اگر  اکھ  وقت  مُقرر  آسِہے  نہٕ  کرنہٕ  آمُت،  تیٚلہِ  آسِہے  یِمن  پیٚٹھ  عذاب  آمُت۔  تہٕ  یقیناً  یِیہِ  سُہ  ﴿پننِس  وقتس  پیٚٹھ﴾  اچانک،  اَتھ  حالس  منٛز  زِ  یِمن  روزنہٕ  خبرٕے۔

Mirwaiz:
  بٚیہِ  چھِ  یِم  کٲفر  لوٗکھ  تۅہیہِ  عذاب  جلدی  واقع  سپدنُک  مطالبہ  کران  تہٕ  عذاب  نہ  یِنہٕ  مۅکھہٕ  تُہٕںدِس  نبوتس  پٮ۪ٹھ  شک  تہٕ  شُبہٕ  کران،  ہرگاہ  نے  عذاب  خٲطرٕ  وقت  مقرر  آسِہا  کرنہٕ  آمُت  یِمن  آسِہا  عذاب  ڈیٹھ  کنہِ  ووتمُت،  سُہ  عذاب  پیٚیہِ  وٲتِتھ  تِمن  ہنگہٕ  تہٕ  منگہٕ  تِتھے  پٲٹھۍ  کہ  تِم  ژین  نٕے  نہٕ  تَمُیک  یُن۔

Tahir:
  تہٕ  یِم  لُکھ  چِھ  تۅہیہِ  نِشہِ  عذابس  منٛز  جلدی  یژھان،  تہٕ  ہرگاہ  (عذابُک)  وقت  مقرر  آسہِ  ہے  نہٕ،تیٚلہِ  آسِہے  یِمن  پیٚٹھ  عذاب  آمُت،  تہٕ  سُہ  (عذاب  یا  عذابُک  وقت)  یِیہِ  اچانک  یِمن  نِشہِ  تہٕ  یِمن  لگہِ  نہٕ  پے  تہِ۔

Transliteration:
  WayastaAAjiloonaka bi<b>a</b>lAAa<u>tha</u>bi walawl<u>a</u> ajalun musamman laj<u>a</u>ahumu alAAa<u>tha</u>bu walayatiyannahum baghtatan wahum l<u>a</u> yashAAuroon<b>a</b>


Tahir: یِم لُکھ چِھ تۅہیہِ نِشہِ جلد عذاب یژھان، تہٕ بے شک چُھ جہنم کٲفرن احاطہٕ کرن وول۔
Athar:
  یِم  چِھو  تۅہیِہ  جلدی  عذاب  اَننُک  مُطالبہ  کران  حالانکہ  جہنمن  چِھ  یِم  کٲفر  گھیرس  منٛز  رٔٹِمٕتۍ۔  ﴿تہٕ  یِمن  لگہِ  پے﴾

Mirwaiz:
  یِم  چھِ  تۅہیہِ  نشہِ  عذاب  جلدی  یِنُک  مطلبہ  کران  حالانکہ  عذابُک  گھرٕ  نارِ  جہنم  چھُ  تِمن  کٲفرن  پرتھ  طرفہٕ  احاطہ  کٔرِتھ،  سُہ  رَٹہِ  تِمن  کُںہِ  نَتہٕ  کُنہِ  ساعتہٕ۔

Transliteration:
  YastaAAjiloonaka bi<b>a</b>lAAa<u>tha</u>bi wainna jahannama lamu<u>h</u>ee<u>t</u>atun bi<b>a</b>lk<u>a</u>fireen<b>a</b>


Athar:
  تمہِ  دۅہ  ییٚلہِ  یِمن  عذاب  پیٚٹھۍکِنۍ  تہِ  وُرُن  کرِ،  تہٕ  کھۅرَو  بٔنۍکِنۍ  تہِ،  تہٕ  ونیٚکھ  زِ  وُچِھو  وۅنۍ  مزٕہ  تِمن  کرتوٗتن  ہُند  یِم  توٚہۍ  کران  ٲسِو۔

Mirwaiz:
  ییٚمہِ  دۅہ  عذاب  تِمن  وَلہِ  ہیرِ  بۅنہٕ،  کلو  پٮ۪ٹھۍ  کِنۍ  تہٕ  کھۅرو  بوٚنۍ  کنۍ،  تہٕ  فرماویکھ  اللہ  تعالیٰ،  اے  کٲفرو  ژٕہِو  تِمن  یچھ  کامین  ہُنٛد  مزٕہ  یِمہٕ  توٚہۍ  دنیاہس  اندر  ٲسِو  کران۔

Tahir:
  ییٚمہِ  دۅہ  عذاب  تِمن  پیٚٹھۍکِنۍ  تہٕ  تِہِندیٚو  کھۅرو  تٔلۍ  ولنہٕ  ییہِ  پتہٕ  سپدِ  ارشاد،  تۆہۍ  وُچِھو  تِمن  کامیٚن  ہُنٛد  مزٕہ  یِمہٕ  تۆہۍ  کران  ٲسۍوٕ۔

Transliteration:
  Yawma yaghsh<u>a</u>humu alAAa<u>tha</u>bu min fawqihim wamin ta<u>h</u>ti arjulihim wayaqoolu <u>th</u>ooqoo m<u>a</u> kuntum taAAmaloon<b>a</b>


Athar:
  اے  میانیٚو  بندو!  یِمو  ایمان  چُھو  اوٚنمُت،  میٲنۍ  زمین  چھےٚ  وسیع،  لہٰذا  کٔرِو  توٚہۍ  میٲنی  بندگی۔  ﴿یِہ  اشارہ  چُھ  ہِجرتس  کُن۔  مطلب  چُھ  یِہ  زِ  اگر  مکّس  منٛز  خُداے  سٕنز  بندگی  کرٕنۍ  مشکل  چَھو  گژھان،  تیٚلہِ  نیرِو  ملک  ترٲوِتھ،  خُداے  سٕنز  زمین  چَھنہٕ  تنگ۔  یتھ  جایِہ  توٚہۍ  خُداے  سٕندۍ  بندہ  بٔنِتھ  روٗزِتھ  ہیٚکِو  تورۍ  گٔژِھو۔﴾

Mirwaiz:
  اے  میانیو  باایمان  بندو،  ییٚلہِ  یِم  کٲفر  لوٗکھ  تۅہیہِ  دین  حق  اختیار  کرنہٕ  خٲطرٕ  بیٚیہِ  احکامِ  شریعت  بجا  اَننہٕ  خٲطرٕ  اِیذا  چھِ  دِوان،  پزے  پٲٹھۍ  مون  زمین  چھُ  کُشادٕہ  تہٕ  کھوٚل،  ہرگاہ  ییٚتہِ  روٗزِتھ  توٚہۍ  عبادت  چھِو  نہٕ  ہیکان  کٔرِتھ،  رشتہٕ  دارن  تہٕ  دوستن  تہٕ  وطنٕچ  مفارقت  دشوار  سپدِ،  سۅ  مفارقت  چھےٚ  اکہِ  نَتہ  اَکہِ  دۅہ  سپدٕوُنی  کیازِ۔

Tahir:
  اے  میانیو  بندو!  یِمَو  ایمان  چُھو  اۆنمُت  بے  شک  چھے٘  میٲنۍ  زمین  کُشادٕہ  لہٰذا  کٔرِو  تۆہۍ  میٲنی  یٲژ  عبادت۔

Transliteration:
  Y<u>a</u> AAib<u>a</u>diya alla<u>th</u>eena <u>a</u>manoo inna ar<u>d</u>ee w<u>a</u>siAAatun faiyy<u>a</u>ya fa<b>o</b>AAbudoon<b>i</b>


Athar: پرٛتھ زُو دارس چُھ موتُک مزٕہ وُچُھن، پتہٕ یِیِو توٚہۍ سٲری اَسی کُن واپس پھِرنہٕ۔
Tahir: پۯتھ کانٛہہ نفس چُھ موتُک مزٕہ وُچھن وول، پتہٕ یِیِو تۆہۍ اَسی کُن واپس پھِرنہٕ۔
Transliteration: Kullu nafsin <u>tha</u>iqatu almawti thumma ilayn<u>a</u> turjaAAoon<b>a</b>
Mirwaiz:
  پرتھ  شخصس  چھُ  اَکہِ  نتہٕ  اَکہِ  دۅہ  مرنُک  مزٕہ  ضرور  ژٕہُن،  تَمہِ  ساعتہٕ  گژِھہ  بہرحال  جدٲیی،  توپتہٕ  چھُو  تۅہیہِ  سارِنٕے  اَسی  نِشہِ  واتُن،  نافرمان  ٲسِتھ  اَسہِ  نِشہِ  واتنس  چھُ  سزا  کھیٚنُک  مزٕہ،  ہرگاہ  یہِ  ترکِ  وطن  سانہِ  رضا  مندی  خٲطرٕ  کٔرِو  تتھ  منٛز  سپدِو  توٚہۍ  سٲنِس  وعدس  مستحق  تہٕ  سزاوار،  سُہ  وعدٕہ  گوٚو  یۅہے  کہ۔


Athar:
  یِمو  لُکو  ایمان  چُھ  اوٚنمُت  تہٕ  نیک  عملہٕ  چھےٚ  کرِمژٕ،  تِم  تھاووکھ  أسۍ  جنّت  چن  بُلند  و  بالا  عِمارتن  منٛز،  یِمن  بٔنۍکِنۍ  کۅلہٕ  آسن  پکان،  تَتہِ  روزن  تِم  ہمیشہ،  کوتاہ  جان  اجر  چُھ  عمل  کرن  والیٚن  خٲطر۔

Mirwaiz:
  یِمَو  لوٗکو  ایمان  اوٚن  بیٚیہِ  کریکھ  رٕژٕ  عملہٕ،  رٕژو  عملو  اندرٕہ  گوٚو  ترکِ  وطن  کرُن  کفرو  شرکہ  کہ  شہرٕہ  نِشہِ  ہجرت  کرُن،  تِمن  دِمَو  أسۍ  جاے  جنتہٕ  کین  بالاخانن  اندر،  یِمَو  تٔلۍ  جۅیہِ  پکان  آسن،  تِمنٕے  جنتن  اندر  روزن  تِم  ہمیشہ،  کیازِ  رٕژ  موٚزوٗریاہ  چھےٚ  یہِ  جنت  کٲم  کروُنین  ہٕندِ  خٲطرٕہ۔

Tahir:
  تہٕ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  أسۍ  دِمَو  تِمن  ضرور  جنت  کیٚن  پیٚٹھِمیٚن  محل  خانن  منٛز  جاے  یِمن  بٔنۍ  کِنۍ  کۅلہٕ  آسن  پکان  تِم  روزن  تِمن  منٛز  ہمیشہ،  (یہِ)  کوتاہ  رُت  اجر  چُھ  (صالح)  عمل  کرن  والیٚن  ہُنٛد۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lanubawwiannahum mina aljannati ghurafan tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> niAAma ajru alAA<u>a</u>mileen<b>a</b>


Athar: تِمن لُکن خٲطرٕ یِمو صبر چُھ کوٚرمُت تہٕ یِم پننِس ربّس پیٚٹھ بھروسہٕ چِھ کران۔
Tahir: (یِم چِھ تِم لُکھ) یِمَو صبر کۆر تہٕ پننِس ربّ سٕے پیٚٹھ روٗدۍتوکل کران۔
Transliteration: Alla<u>th</u>eena <u>s</u>abaroo waAAal<u>a</u> rabbihim yatawakkaloon<b>a</b>
Mirwaiz:
  یِم  گٔے  تِمے  یِمَو  دنیاہس  اندر  اَکھ  سختِین  پٮ۪ٹھ،  مو  منٛزم  ہجرتٕچ  سختی  تہِ  محسوب  چھےٚ،  صبر  کوٚر  بیٚیہِ  ٲسۍ  پننِس  پروردگارس  پٮ۪ٹھ  اعتماد  تہٕ  توکل  کران،  ہرگاہ  کٲنسہِ  وسوَسہٕ  سپدِ  کہ  ہجرت  کٔرِتھ  بیٚیَن  شہرن  منٛز  گٔژِھتھ  کیا  کھیمو  چیمو،  تِم  کرن  نظر  وارٕھ  یتھ  پٮ۪ٹھ  کہ۔


Athar:
  کٲتیاہ  جانور  چِھ  یِم  پنُن  رِزق  ہیٚتھ  چِھنہٕ  پھیران  تھوران،  اللہ  تعالیٰ  چُھ  تِمن  رزِق  دِوان،  تہٕ  تُہُند  رِزق  دِنہٕ  وول  تہِ  چُھ  سُے۔  سُہ  چُھ  سورُے  کینہہ  بوزان  تہٕ  زانان۔

Mirwaiz:
  واریاہ  جانور  چھِ  تِم  یِم  نہٕ  تُلِتھ  تھاوان  چھِ  پنٕنۍ  روٗزی  کُنہِ  جایہِ،  اللہ  تعالیٰ  ہٕے  چھُ  تِمن  مقدر  رزق  عطا  کران،  تۅہیہِ  تہِ  چھُ  سُے  مقدر  رزق  واتہٕ  ناوان،  ادٕہ  ییٚتہِ  ٲسِو  توٚہۍ  تَتہِ۔  لہٰذا  مہ  کٔرِو  توٚہۍ  اَمُیک  وسوسہ  بلکہ  کٔرِو  خدایس  پٮ۪ٹھ  پوٗرٕ  بھروسہٕ،  سُہ  چھُ  یقیناً  بھروسہٕ  کرنس  سزاوار  کیازِ،  سُہ  سورُے  بوزوُن،  سورُے  زانہٕ  وُن،  یِتھے  پٲٹھۍ  چھُ  سُہ  سارِنٕے  صفتن  اندر  سٮ۪ٹھاہ  کٲمل،  لہٰذا  یُس  کامل  الصفات  چھُ  سُہ  چھُ  بھروسہ  کرنس  قٲبل۔

Tahir:
  تہٕ  کٲتیاوے  جانور  چِھ  یِم  پنُن  روٗزی  (پانس  سٍتۍ)  تُلِتھ  چِھنہٕ  پھیران  اللہ  تعالیٰ  چُھ  تِمن  تہِ  رزق  عطا  کران  تہٕ  تۅہیہِ  تہِ،  تہٕ  سُہ  چُھ  وارٕ  پٲٹھۍ  بوزن  وول  زانن  وول۔

Transliteration:
  Wakaayyin min d<u>a</u>bbatin l<u>a</u> ta<u>h</u>milu rizqah<u>a</u> All<u>a</u>hu yarzuquh<u>a</u> waiyy<u>a</u>kum wahuwa a<b>l</b>ssameeAAu alAAaleem<b>u</b>


Athar:
  اگر  توٚہۍ  یِمن  پٕرٛژِھو  زِ  زمین  تہٕ  آسمان  کٔمۍ  چِھ  پٲدٕ  کٔرِمٕتۍ،  ﴿ییٚتہِ  پیٚٹھہٕ  چُھ  بیٚیہِ  کلامُک  رۅخ  کُفّارِ  مکن  کُن  گژھان﴾  تہٕ  زوٗن  تہٕ  آفتاب  کٔمۍ  چُھ  مُسّخر  کٔرِتھ  تھوومُت،  تیٚلہِ  وَنن  ضروٗر  زِ  خُداین۔  تیٚلہِ  کپٲرۍ  چِھ  یِم  دوکھہٕ  کھیٚوان؟

Mirwaiz:
  بیٚیہِ  ہرگاہ  توٚہۍ  تِمن  کٲفرن  پٕرٛژِھو  آسمان  تہٕ  زمین  کٔمۍ  چھُ  کوٚرمُت  پٲدٕہ،  بیٚیہِ  کٔمۍ  لوگ  کامہِ  آفتاب  تہٕ  زون،  ضروردَپن  تِم  اللہ  تعالیٰ،  یِمن  کتھن  اقرار  کٔرِتھ  کِتھہٕ  چھِ  پتھ  پھیٖرِتھ  ژَلان  تِم  تٔسۍ  یوت  عبادت  رنہٕ  نِشہِ  یعنی  توحید  فی  التکوین  مٲنِتھ  کونہٕ  چھِ  توحید  فی  الا  لوہیت  مانان۔  یِتھہٕ  پٲٹھۍ  خٲلق  اللہ  تعالیٰ،  یِتھے  پٲٹھۍ  رازق  تہِ  سُے۔

Tahir:
  تہٕ  ہرگاہ  تۆہۍ  تِمن  (کٲفرن)  پٕۯژِھو  زِ  (سٲری)  آسمان  تہٕ  زمین  کٔمۍکٔرۍپٲدٕ  تہٕ  آفتاب  تہٕ  زوٗن  کٔمۍ  بنٲو  فرمانس  تٲبع  تیٚلہِ  ونن  تِم  ضرور  اللہ  تعالیٰ  ہن،  تیٚلہِ  کور  کُن  چِھ  تِم  کھۆش  پھِرتھ  گژھان؟

Transliteration:
  Walain saaltahum man khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a wasakhkhara a<b>l</b>shshamsa wa<b>a</b>lqamara layaqoolunna All<u>a</u>hu faann<u>a</u> yufakoon<b>a</b>


Athar:
  اللہ  تعالیٰ  ہٕے  چُھ  یُس  پننیٚو  بندو  منٛزٕ  ییٚمۍ  سُند  رزِق  یژھان  چُھ  تٔمۍ  سُند  چُھ  کُشادہ  کران،  تہٕ  ییٚمِس  یژھان  چُھ  تس  چُھ  تنگ  کران،  یقیناً  چُھ  اللہ  تعالیٰ  پرٛتھ  چیزُک  زانن  وول۔

Mirwaiz:
  چنانچہ  اللہ  تعالیٰ  ہٕے  چھُ  رزقس  وُسعت  کران  یِمن  یژھان  چھُ  تِمن  پننیو  بندو  اندرٕہ،  بیٚیہِ  چھُ  سُے  رزقس  اندر  تنگی  کران  یِمن  یژھان  چھُ  تِمن۔  بے  شک  اللہ  تعالیٰ  سٕے  چھےٚ  پرتھ  چیزٕچ  پوٗرٕ  خبر۔

Tahir:
  پننیو  بندو  منٛزٕ  یَس  خٲطرٕاللہ  تعالیٰ  یژھان  چُھ  رزقس  چُھس  وُسعت  دِوان،  تہٕ  یس  خٲطرٕ  (یژھان  چُھ)  تنگ  چُھ  کران،  بے  شک  چُھ  اللہ  تعالیٰ  پۯتھ  چیزس  وارٕ  پٲٹھۍ  زانن  وول۔

Transliteration:
  All<u>a</u>hu yabsu<u>t</u>u a<b>l</b>rrizqa liman yash<u>a</u>o min AAib<u>a</u>dihi wayaqdiru lahu inna All<u>a</u>ha bikulli shayin AAaleem<b>un</b>


Athar:
  بیٚیہِ  اگر  توٚہۍ  یِمن  پٕرٛژِھو،  کٔمۍ  تروو  آسمانہٕ  آب،  تہٕ  اَمہِ  ذریعہ  کٔرٕن  مۅردٕہ  پیمٕژ  زمین  زِندہ؟  تیٚلہِ  ونن  تِم  ضرور،  خُداین۔  ؤنِو،  الحمدُ  للّہ،  ﴿یتھ  جایِہ  چُھ  الحمدُ  لِلّہ  زٕہ  معنے  دِوان،  اکھ  یِہ  زِ  ییٚلہِ  یمہٕ  سارے  کامہِ  خُداے  سٕنزٕ  چھےٚ  تیٚلہِ  چُھ  حمدُک  حقدار  تہِ  صرف  سُے،  دوٚیِمیٚن  کپٲرۍ  ووت  حمدُک  اِستحقاق  ﴿حق﴾؟  دوٚیم  یِہ  زِ  خُداے  سُند  شُکر  چُھ،  امہِ  کتھہِ  ہُند  اعتراف  چِھو  توٚہۍ  پانہٕ  تہِ  کران۔﴾  مگر  یِمو  منٛزٕ  چِھنہٕ  اکثر  لُکھ  سمجھان۔

Mirwaiz:
  بیٚیہِ  ہرگاہ  توٚہۍ  پرٛژِھو  تِمن  آسمان  کہ  طرفہٕ  کٔمۍ  تروو  روٗد،  توپتہٕ  کوٚرُن  زندٕہ  تَمہِ  روٗدٕ  سٍتۍ  زمین  تَمہِ  کہ  مرنہٕ  پتہٕ  یعنی  سرسبز  کوٚرُن  ہۅکھنہٕ  پتہٕ،  ضرور  دِن  امُیک  جواب  تہِ  کہ  اللہ  تعالیٰ  ہن  تروو  روٗد۔  سُے  چھُ  زمینس  مۅردٕہ  گٔژِھتھ  بیٚیہِ  زندٕہ  کران  یعنی  خشک  گژھنہٕ  پتہٕ  سرسبز  کران۔  توٚہۍ  دٔپِو  حمد  معبودِ  برحقس،  یِیٖژہن  تہِ  کوٚر  تِمَو  اقرار  مگر  یِم  لوٗکھ  چھِنہٕ  مانان  تہٕ  تسلیم  کران  بلکہ  چھےٚ  اَمہِ  کھۅتہٕ  بیاکھ  کتھ  کہ  تِمَو  اندرٕ  چھِ  اکثر  یِمن  نہٕ  زانُن  تگان  چھُ  کینٛہہ  تہِ،  تہٕ  نہ  اَمہِ  مۅکھہٕ  کہ  عقل  کیا  چھکھنہٕ  بلکہ  چھِنہٕ  تِم  عقلہِ  کٲم  ہیوان،  تِم  چھِنہٕ  اَتھ  منٛز  غورکران  کہ  یِمہٕ  یِمہٕ  کامہِ  ییٚلہِ  خداہٕے یوت  کران  چھُ،  تس  ورٲے  شوٗبیاہ  بیٚیہِ  کٲنسہِ  ہٕنز  عبادت  کرٕنۍ،  غور  نہ  کرنہٕ  مۅکھہٕ  چھُ  تِمن  نِشہِ  بدیہی  تہٕ  ظٲہر  چیز  خفی  تہٕ  پوٗشیدٕہ  روزان،  سُہ  غور  نہ  کرنُک  وجہ  چھُ  یِم  چھِ  دنیاکین  شغلن  اندر  حالانکہ۔

Tahir:
  تہٕ  اگر  تۆہۍ  تِمن  پٕۯژِھو  زِ  آسمانہٕ  کٔمۍ  وول  آب  پتہٕ  بخشِن  اَمہِ  سٍتۍزمینس  تَمہِ  کہ  مۅردٕ  سپدنہٕ  پتہٕ  زندگی  (تہٕ  تازگی)  تیٚلہِ  ونن  تِم  ضرور  اللہ  تعالیٰ  ہن،تۆہۍ  فرمٲوِو،  تمام  تعریف  چِھ  اللہ  تعالیٰ  سٕندی  خٲطرٕ،  بلکہ  چِھنہٕ  تِمَو  منٛزٕ  اکثر  (لُکھ)  عقل  تھاوان۔

Transliteration:
  Walain saaltahum man nazzala mina a<b>l</b>ssam<u>a</u>i m<u>a</u>an faa<u>h</u>y<u>a</u> bihi alar<u>d</u>a min baAAdi mawtih<u>a</u> layaqoolunna All<u>a</u>hu quli al<u>h</u>amdu lill<u>a</u>hi bal aktharuhum l<u>a</u> yaAAqiloon<b>a</b>


Athar:
  تہٕ  یِہ  دُنیا  ہٕچ  زندگی  چَھنہٕ  کِہِنۍ  مگر  اکھ  کھیل  تہٕ  دِل  رَنٛزناوُن۔  اصلی  زندگی  ہُند  گرٕ  چُھ  ٲخرتُک  گرٕ،  کاش  زانہن  یِم  لُکھ۔

Mirwaiz:
  بیٚیہِ  چھَنہٕ  یہِ  دنیاہٕچ  زندگی  لہو  لعبہٕ  ورٲے  کینٛہہ  تہِ،  اصل  زندگی  گٔیہِ  عالمِ  ٲخرتٕچ  زندگی،  ہرگاہ  تَمِچ  خبر  آسِہا  تِمن  تیٚلہِ  کرہن  نہٕ  ناپایدار  زندگی  اختیار،  کُنہِ  وقتہٕ  چھِ  تِم  توحید  الوہیت  تہِ  اقرار  کران،  چنانچہ۔

Tahir:
  تہٕ  (اے  لوٗکو!)  یہِ  دنیاہٕچ  زندگی  چھَنہٕ  کھیل  تہٕ  تماشہِ  وَرٲے  کِہِنۍ،  تہٕ  درحقیقت  چُھ  ٲخرتُک  گرٕے  (صحیح)  زندگی۔  کاش!  تِم  لُکھ  آسہن  (یہِ  راز)  زانان۔

Transliteration:
  Wam<u>a</u> h<u>ath</u>ihi al<u>h</u>ay<u>a</u>tu a<b>l</b>dduny<u>a</u> ill<u>a</u> lahwun walaAAibun wainna a<b>l</b>dd<u>a</u>ra al<u>a</u>khirata lahiya al<u>h</u>ayaw<u>a</u>nu law k<u>a</u>noo yaAAlamoon<b>a</b>


Athar:
  ییٚلہِ  یِم  لُکھ  ناوِ  منٛز  چِھ  سوار  سپدان  تیٚلہِ  چِھ  پنُن  دین  اللہ  تعالیٰ  سٕندِ  خٲطرٕ  خٲلص  کٔرِتھ  تس  دُعا  منگان،  پتہٕ  ییٚلہِ  سُہ  یِمن  بچٲوِتھ  ہۅچھرس  پیٚٹھ  چُھ  انان،  پتہٕ  چِھ  اچانک  یِم  شرک  کرنہِ  لگان،

Mirwaiz:
  یِہِنزِ  غیر  مستقل  مزاجی  ہٕنز  بیاکھ  مثال  چھےٚ  تِم  ییٚلہِ  سمندرس  منٛز  جہازن  منٛز  سوار  سپدِتھ  سفر  کران  چھِ  توپتہٕ  چھےٚ  ناو  تِہٕنز  واوٕہ  آولٕنِس  منٛز  یِوان،  تَمہِ  ساعتہٕ  چھِ  تِم  خداے  سٕے  پٮ۪ٹھ  پوٗرٕ  اعتقاد  تھٲوِتھ  نجات  منگان۔  مگر  دنیاچن  کامین  اندر  روزنہٕ  سببہٕ  چھکنہِ  حال  پوشان۔  تَمہِ  پتہٕ  ییٚلہِ  سُہ  نجات  دِتھ  بٔٹھِس  کُن  واتناوان  چھُکھ،  أتی  چھِ  بیٚیہِ  تس  شریک  ٹھٔہراوان،

Tahir:
  پتہٕ  ییٚلہِ  تِم  ناوِ  منٛز  چِھ  سوار  سپدان  تیٚلہِ  چِھ  (مشکل  وقتن  منٛز  پۅتلیٚن  ترٲوِتھ)  صرف  اللہ  تعالیٰ  ہس،  تس  خٲطرٕ  پَنُن  دین  خٲلص  کٔرِتھ  نادلایان،  وۅنۍ  ییٚلہِ  اللہ  تعالیٰ  تِمن  بچٲوِتھ  چُھ  ہۅچھرس  تام  واتناوان  پتہٕ  چِھ  تِم  تَمہِ  وقتہٕ  (نوِسرٕ)  شرک  کرُن  لاگان۔

Transliteration:
  Fai<u>tha</u> rakiboo fee alfulki daAAawoo All<u>a</u>ha mukhli<u>s</u>eena lahu a<b>l</b>ddeena falamm<u>a</u> najj<u>a</u>hum il<u>a</u> albarri i<u>tha</u> hum yushrikoon<b>a</b>


Transliteration: Liyakfuroo bim<u>a</u> <u>a</u>tayn<u>a</u>hum waliyatamattaAAoo fasawfa yaAAlamoon<b>a</b>
Athar:
  تاکہ  اللہ  تعالیٰ  سٕندِس  دِتۍمٕتِس  نجاتَس  پیٚٹھ  کرن  تٔمۍ  سٕندِس  نعمتس  انکار،  تہٕ  ﴿دنیا  چہ  زندگی﴾  تُلن  مزٕہ۔  اچھا  عنقریب  لگہِ  یِمن  پے۔

Mirwaiz:
  یُتھ  کفرانِ  نعمت  کرن  تِم  تتھ  نعمتس  یۅسہٕ  تِمن  اَسہِ  عطا  کٔر،  بیٚیہِ  یُتھ  کینٛہہ  کالاہ  دنیاہس  نادر  تمتع  تُلن۔  مگر  برونٹھ  پہن  سپدیکھ  پانے  معلوم  اَمہِ  کفرانِ  نعمتُک  انجام،  یِمن  چھُ  توحید  قبول  کرنہٕ  نِشہِ  اَکھ  مانع  دنیاہس  اندر  بۅڈُن،  دوٚیُم  حیلہٕ  چھُکھ  یہِ  خیال  کہ  ہرگاہ  أسۍ  توحید  قبول  کرو  تیٚلہِ  مارن  اَسہِ  لوٗکھ،  یَتھ  شہرس  منٛز  دِن  نہٕ  اَسہِ  بسنے۔

Tahir:
  تاکہ  تَمِچ  (یعنی  نجات  کہ  نعمتٕچ)  ناشکری  کرن  یۅسہٕ  اَسہِ  تِمن  عطا  کٔر  تہٕ  (کفرچہ  زندگی  ہٕنٛدۍ  حرام)  فٲیدٕہ  روزن  تُلان۔وۅنۍ  لگہِ  تِمن  عنقریب  (پَنُن  انجام)  پے۔


Athar:
  کیا  یِم  چِھنان  وُچھان  زِ  اسہِ  چُھ  اکھ  پُرامن  حرم  بنوومُت،  حالانکہ  یِمن  أندۍپٔکۍ  ٲسۍ  لُکھ  تُلنہٕ  یِوان؟  ﴿یعنی  کیا  یِہُنٛد  شہرِ  مکہ،  ییٚمہِ  کِس  دامنس  منٛز  یِمن  کمال  درجُک  امَن  چُھ  حٲصل،  چھا  کٲنٛسہِ  لاتن  یا  ہُبلن  حرم  بنوومُت؟  کیا  کٲنٛسہِ  دِیوی  یا  دیوتا  سُند  اوسا  یِہ  طاقت  زِ  ڈایَو  ساسَو  ؤرِیَو  پیٚٹھہٕ  ہیٚکہِ ہے  عرب  کِس  انتہٲیی  بد  امنی  ہٕندِس  ماحولس  منٛز  یِہ  جاے  تمام  فِتنو  تہٕ  فسادَو  نِشہِ  محفوظ  تھٲوِتھ؟  اگر  نہٕ  اَمِچ  حُرمَت  برقرار  تھاون  وٲلۍ  أسۍ  ٲسۍ  تیٚلہِ  کُس  اوس؟﴾  کیا  امہِ  پتہٕ  تہِ  چھا  یِم  لُکھ  بٲطِلس  مانان  تہٕ  اللہ  تعالیٰ  سٕندِس  نعمتس  چِھ  انکار  کران؟

Mirwaiz:
  کیا  تِمَو  لوٗکو  یعنی  مکہٕ  کیو  کٲفرو  وُچھنا  کہ  اَسہِ  بنوو  تِہُنٛڈ  شہر  حرمہٕ  وول  شہراہ،  امن  و  امانک  شہراہ،  تِمن  أندۍ  پٔکۍ  یِم  لوٗھ  چھِ  تِم  چھِ  یِوان  رٔٹِتھ  نِنہٕ  تہٕ  مارنہٕ،  یِم  چھِ  اَتھ  شہرس  منٛز  روٗزِتھ  محفوظ،  یِژھ  مہربٲنی  کٔرِتھ،  حق  تہٕ  پوٚز  یوٗت  واضح  ٲسِتھ  چھا  یِم  اپزیٚن  معبودن  پژھ  کران  بیٚیہِ  چھِ  اللہ  تعالیٰ  سٕنزن  نعمژن  بے  قدری  تہٕ  انکار  کران،  معبوٗدِ  برحقس  چھِ  شریک  ٹھٔہراوان،  شریکِ  بخدا  اَنُن  گوٚو  سخت  کفرانِ  نعمت  کرُن۔

Tahir:
  تہٕ  کیا  تِمَو  وُچھنا  زِ  اَسہِ  بنوو  حرمِ  (کعبہ)  اَمنٕچ  جاے  تہٕ  تِمن  أندۍ  پٔکۍ  (روزن  وٲلۍ)  لُکھ  چِھ  یِوان  جوٗنٹھ  دِتھ  نِنہٕ  تیٚلہِ  کیا  (اَمہِ  پتہٕ  تہِ)  چھا  تِمن  بٲطلس  پیٚٹھ  ایمان  بیٚیہِ  روزن  اللہ  تعالیٰ  سٕندِ  احسانٕچ  ناشکری  کران؟

Transliteration:
  Awalam yaraw ann<u>a</u> jaAAaln<u>a</u> <u>h</u>araman <u>a</u>minan wayutakha<u>tt</u>afu a<b>l</b>nn<u>a</u>su min <u>h</u>awlihim afabi<b>a</b>lb<u>at</u>ili yuminoona wabiniAAmati All<u>a</u>hi yakfuroon<b>a</b>


Athar:
  تس  شخصس  کھۅتہٕ  کھٔسِتھ  ظٲلِم  کُس  آسہِ  یُس  خُدایس  اَپُز  تھاوِ  لٲگِتھ،  یا  کرِ  حقس  اِنکار،  ییٚلہِ  زن  سُہ  أمِس  برونٛہہ  کُن  ووتمُت  آسہِ؟  کیا  یِتھیٚن  کٲفرن  ہُند  ٹھکانہٕ  چُھنا  صرف  جہنم؟

Mirwaiz:
  بیٚیہِ  کُس  اَکھاہ  چھُ  یُتھ  ظٲلم  تہٕ  ناانصاف  تس  شخصہٕ  سٕندِ  کھۅتہٕ  ییٚمۍ  اَپُز  نٔوروو  معبودِ  برحقس  پٮ۪ٹھ  بلا  دلیل  تس  شریک  ٹھٔہراونہٕ  سٍتۍ  یا  زٲنِن  اَپٕز  پٔز  کتھ  ییٚلہِ  سۅ  تس  نِشہِ  وٲژ بادلیل،  کیا  جہنم  چھُنا  روزنٕچ  جاے  تِمن  کٲفرن  ہٕندِ  خٲطرٕ،  واقعی  چھُ  بوٚڈ  سزا  بڈین  مجرمن  ہٕندِ  خٲطرٕ  نارِ  جہنم۔

Tahir:
  تہٕ  تس  شخصس  کھوتہٕ  کٔھسِتھ  ظٲلم  کُس  ہیٚکہِ  ٲسِتھ  یُس  اللہ  تعالیٰ  ہس  پیٚٹھ  اَپُز  بہتان  گنڈِ  نَتہٕ  کرِ  حقس  انکار  ییٚلہِ  سُہ  تس  نِشہِ  واتہِ۔  کیا  جہنمس  منٛز  چُھنا  کٲفرن  خٲطرٕ  ٹھکانہٕ  (مقرر)؟

Transliteration:
  Waman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban aw ka<u>thth</u>aba bi<b>a</b>l<u>h</u>aqqi lamm<u>a</u> j<u>a</u>ahu alaysa fee jahannama mathwan lilk<u>a</u>fireen<b>a</b>


Athar:
  یِم  لُکھ  سانہِ  خٲطرٕ  مُجاہدٕہ  کرن،  تِمن  ہاوَو  أسۍ  پننہِ  وَتہٕ  ﴿مطلب  چُھ  یِہ  زِ  یِم  لُکھ  اللہ  تعالیٰ  سٕنزِ  وَتہِ  منٛز  اخلاص  سان  پوٗرٕ  دُنیا  ہس  سٍتۍ  کشمُکشُک  خطرہ  موٚلۍ  چِھ  ہیٚوان،  تِمن  چُھنہٕ  اللہ  تعالیٰ  تِہندِس  حالس  پیٚٹھ  تراوان،  بلکہ  چُھ  سُہ  تِمن  دستگیری  تہٕ  رہنمٲیی  کران،  تہٕ  پانس  کُن  یِنہٕ چہ  وتہٕ  چُھ  تِہندِ  خٲطرٕ  یلہٕ  تراوان۔  سُہ  چُھ  قدمس  قدمس  پیٚٹھ  تِمن  ونان  زِ  سٲنۍ  خۅشنودی  کِتھہٕ  پٲٹھۍ  ہیٚکِو  توٚہۍ  حٲصل  کٔرِتھ۔  پرٛتھ  أکِس  موڑس  پیٚٹھ  چُھ  تِمن  گاش  ہاوان  زِ  سیٚز  وَتھ  کپٲرۍ  چھےٚ،  تہٕ  غلط  وَتہٕ  کمہٕ  چھےٚ۔  ییٖژاہ  نیک  نیتی  تہٕ  رٕژرٕچ  طلب  تِمن  منٛز  آسان  چھےٚ،  تیوٗتاہ  چُھ  اللہ  تعالیٰ  سُنٛد  مدد  تہٕ  توفیق  تہٕ  ہدایت  تہِ  تِمن  سٍتۍ  روزان۔﴾  تہٕ  یقیناً  چُھ  اللہ  تعالیٰ  نیکو  کارنٕے  سٍتۍ۔

Mirwaiz:
  یِمَو  لوٗکو  سانہِ  دینہٕ  خٲطرٕ  کوشش  کٔر،  تکلیف  برداشت  کوٚر  تِمن  ہاوَو  أسۍ  ضرور  پننہِ  قُربہٕ  چہ  وَتہٕ،  جنتٕچ  وَتھ،  پٔزِپٲٹھۍ  اللہ  تعالیٰ  چھُ  سٍتۍ  سٍتۍ  نیکو  کارن،  خلوص  والین  بندن  دنیاہس  اندر  تہِ  ٲخرتس  اندر  تہِ۔

Tahir:
  تہٕ  یِم  لُکھ  سٲنِس  حقس  منٛز  جہاد  (یعنی  مجاہدہ)  کران  چِھ  تیٚلہِ  چِھ  أسۍ  تِمن  یقینا  پننہِ  وتہٕ  (یعنی  پانس  کُن  سٲل  کرنہٕ  چہ  تہٕ  وصلہٕ  چہ  وتہٕ)  ہاوان،  تہٕ  بے  شک  چُھ  اللہ  تعالیٰ  احسان  والیٚن  پننہِ  صحبت  سٍتۍ  نوازان۔

Transliteration:
  Wa<b>a</b>lla<u>th</u>eena j<u>a</u>hadoo feen<u>a</u> lanahdiyannahum subulan<u>a</u> wainna All<u>a</u>ha lamaAAa almu<u>h</u>sineen<b>a</b>


Athar: رُومی چِھ نزدیک کِس زمینس اندر مغلوب سپٕدمٕتۍ،
Tahir: اہلِ روٗم سپٕدۍ (فارسس نِشہِ) مغلوب۔
Transliteration: Ghulibati a<b>l</b>rroom<b>u</b>
Mirwaiz:
  روٗمٕکۍ  نصاریٰ  سپٕدۍ  أکِس  قریب  جایہِ  پٮ۪ٹھ  مغلوب  ییٚتہِ  نس  تِم  جنگ  ٲسۍ  کران  یۅسہٕ  جاے  فارس  کھۅتہٕ  مُلک  عربس  نکھہٕ  تلہٕ  چھےٚ،  تتھ  جایہِ  چھُ  ناو  ازرعات  تہٕ  بصریٰ  یِم  شامس  منٛز  زٕہ  شہر  چھِ۔  حکومتِ  رُومس  ماتحت  آسنہٕ  مۅکھہٕ  چھُ  روم  کِس  زمینس  سٍتۍ  شامل،  تتھ  جایہِ  سپٕدۍ  اہلِ  روم  یعنی  نصاریٰ  فارس  کیٚن  لوٗکن  مقابلہٕ  یِم  آتش  پرست  ٲسۍ  مغلوب،  ییٚمہِ  سٍتۍ  عربٕک  مشرک  خۅش  سپٕدۍ  کیازِ  تِم  ٲسۍ  نصاریٰ  ہن  اہلِ  کتاب  آسنہٕ  مۅکھہٕ  مسلماننٕے  سٍتۍ  زانان۔


Tahir: نزدیک کِس ملکس منٛز، تہٕ تِم گژھن پننہِ مغلوب سپدنہٕ پتہٕ عنقریب غٲلب۔
Transliteration: Fee adn<u>a</u> alar<u>d</u>i wahum min baAAdi ghalabihim sayaghliboon<b>a</b>
Athar:
  تہٕ  پننہِ  امہِ  مغلوبیت  پتہٕ  گژھن  تِم  کینژھن  ؤرِین  منٛز  غٲلب۔  ﴿یِہ  اشارٕہ  چُھ  تتھ  لڑایِہ  کُن  یۅسہٕ  تتھ  زمانس  منٛز  رُوم  تہٕ  ایران  چن  سلطنتن  درمیان  چلان  ٲس۔  تمہِ  وقتہٕ  اوس  رُومِیَو  وُلٹہٕ  پٲٹھۍ  شکست  کھیٚومُت،  تہٕ  کانٛہہ  ہیٚکہِ  ہے  نہٕ  خیالٕے  کٔرِتھ  زِ  وۅنۍ  کیا  ہیٚکن  یِم  بیٚیہِ  تھوٚد  ؤتِتھ۔  مگر  اللہ  تعالیٰ  چُھ  یتھ  آیتس  منٛز  یِہ  پیشن  گویی  فرماوان  زِ  کینژھن  ؤرِین  منٛز  یِن  رومی  بیٚیہِ  غٲلب﴾

Mirwaiz:
  پننہِ  مغلوب  سپدنہٕ  پتہٕ  سپدن  تِم  رُومی  جلدٕے  ضرور  غٲلب  اہلِ  فارسن  پٮ۪ٹھ  دوٚیِمِس  مقابلس  اندر  کینٛژھن  ؤرِین  تام۔  تریٚیَو  ؤرِیَو  پٮ۪ٹھہٕ  نَوَن  تام۔ 


Athar:
  اللہ  تعالیٰ  سُندُے  اختیار  چُھ،  گۅڈٕ  تہِ  تہٕ  پتہٕ  تہِ۔  تہٕ  سُہ  دۅہ  آسہِ  سُہ  ییٚلہِ  اللہ  تعالیٰ  سٕندِس  بخشنہٕ  آمتِس  فتحس  پیٚٹھ  مُسلمان  خوشیِہ  مناون۔  ﴿یِہ  ٲس  بیاکھ  اکھ  پیشن  گوئی۔  امِیُک  معنی  آو  تمہِ  وقتہٕ  لُکن  سمجھ،  ییٚلہِ  جنگِ  بدرس  منٛز  یپٲرۍ  مُسلمانن  فتح  سپٕز،  تہٕ  ہۅپٲرۍ  سپٕدۍ  رُوم  تہٕ  ایران  کِس  جنگس  منٛز  رُومی  غٲلب﴾

Mirwaiz:
  یہِ  مغلوب  سپدُن  تہٕ  غٲلب  سپدُن  چھُ  خداے  سٕندِ  سٕے  اختیارس  منٛز۔  مغلوب  سپدنہٕ  برونٹھ  تہِ  اوس  اختیار  خداے  سٕے  تہٕ  خداے  سٕے  اَتھہِ  چھُ  اختیار  گۅڈٕہ  تہِ  تہٕ  پتہٕ  تہِ۔  تَمہِ  دۅہ  سپدن  خۅش  باایمان۔

Tahir:
  کینٛژھنٕے  ؤرۍین  منٛز  (یعنی  داہ  ؤری  کھۅتہٕ  کم  وقتس  منٛز)،  حکم  چُھ  اللہ  تعالیٰ  سُندُے  گۅڈٕ  (فارس  کِس  غلبس  منٛز)  تہِ  تہٕ  پتہٕ  (روم  کِس  غلبس  منٛز)  تہِ،  تہٕ  تمہِ  وقتہٕ  گژھن  اہلِ  ایمان  خۅش۔

Transliteration:
  Fee bi<u>d</u>AAi sineena lill<u>a</u>hi alamru min qablu wamin baAAdu wayawmai<u>th</u>in yafra<u>h</u>u almuminoon<b>a</b>


Athar:
  اللہ  تعالیٰ  چُھ  نصرت  عطا  فرماوان  یَس  کٲنٛسہِ  یژھان  چُھ،  بیٚیہِ  چُھ  سُہ  زبردست  تہٕ  رحیم۔

Mirwaiz:
  تٔمۍ  سٕنزِ  تَمہِ  یٲری  تہٕ  مددٕ  سٍتۍ،  سُہ  چھُ  یٲری  کران  یَس  یژھان  چھُ  تَس۔  سُہ  چھُ  سٮ۪ٹھاہ  غٲلب  تہٕ  سٮ۪ٹھاہ  رحم  کروُن۔

Tahir:
  اللہ  تعالیٰ  سٕندِ  مدد  سٍتۍ،  سُہ  یس  یژھان  چُھ  مددچُھس  کران،  تہٕ  سُہ  چُھ  غٲلب  چُھ  مہربان۔

Transliteration:
  Bina<u>s</u>ri All<u>a</u>hi yan<u>s</u>uru man yash<u>a</u>o wahuwa alAAazeezu a<b>l</b>rra<u>h</u>eem<b>u</b>


Athar:
  یِہ  وعدہ  چُھ  خُداین  کوٚرمُت،  خُداے  چُھنہٕ  زانٛہہ  پننِس  وعدس  خلاف  ورزی  کران،  مگر  اکثر  لُکھ  چِھنہٕ  زانان۔

Mirwaiz:
  بیٚیہِ  چھُ  خداے  سُنٛد  وعدٕہ،  اللہ  تعالیٰ  چھُنہٕ  بدل  کران  پننِس  وعدس  مگر  اکثر  لوٗکھ  چھِنہٕ  تصرفاتِ  الہٰی  یَن  زانان۔  تِم  چھِ  صرف  ظٲہری  اَسبابن  کُن  وُچھِتھ  قیاس  آرٲیی  کران۔

Tahir:
  (یۅہے) چُھ  اللہ  تعالیٰ  سُنٛد  وعدٕہ،  اللہ  تعالیٰ  چُھنہٕ  پننِس  وعدس  خلاف  کران،  البتہ  اکثر  لُکھ  چِھنہٕ  زانان۔

Transliteration:
  WaAAda All<u>a</u>hi l<u>a</u> yukhlifu All<u>a</u>hu waAAdahu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar: لُکھ چِھ دُنیاچہِ زندگی ہُند صرف ظٲہری پہلو زانان تہٕ ٲخرت نِشہِ چِھ تِم پانہٕ غٲفل۔
Mirwaiz:
  یِم  چھِ  زانان  صرف  دنیاچہ  زندگی  ہُنٛد  ظٲہری  حال  مگر  تِم  چھِ  ٲخرت  نِشہِ  بالکل  بے  خبر۔  تِمن  چھُنہٕ  معلوم  ٲخرتس  منٛز  کیا  آسہِ  تِہُنٛد  حال۔  کیازِ  تِمن  چھُنہٕ  کانٛہہ  اندیشہ  تِمن  چیزن  ہُنٛد  یِمَو  چیزو  سٍتۍ  تِم  تَتہِ  عذابس  گرفتار  سپدن۔  مثلاً  کفروشرک  تہٕ  نافرمٲنی  خدا  و  رسولِ  خدا،  نہ  چھےٚ  تِمن  فکر  تِمن  چیزن  ہٕںز  یِمَو  سٍتۍ  تِمن  نجات  بنہِ  ہا،  سُہ  گوٚو  ایمان  تہٕ  فرمانبردٲری،  تِہٕنزٕ  نظرٕ  چھےٚ  فقط  دنیاسٕے  کُن

Tahir:
  تِم  چِھ  (بس)  دنیاہٕچ  ظٲہری  زندگی  (یٲژ)  زانان  تہٕ  تِم  لُکھ  چِھ  ٲخرت  (چہ  اصلی  زندگی)  نِشہِ  غٲفل  تہٕ  بے  خبر۔

Transliteration:
  YaAAlamoona <i><u>th</u></i><u>a</u>hiran mina al<u>h</u>ay<u>a</u>ti a<b>l</b>dduny<u>a</u> wahum AAani al<u>a</u>khirati hum gh<u>a</u>filoon<b>a</b>


Athar:
  کیا  تِمو  کوٚر  نا  زانٛہہ  پننِس  پانس  پیٚٹھ  غور  و  فکر؟  خُداین  چِھ  زمین  تہٕ  آسمان  تہٕ  تِم  سٲری  چیز  یِم  یِمن  منٛز  باگ  چِھ،  برحق  تہٕ  أکِس  مقرر  وقتس  خٲطرٕ  پٲدٕ  کٔرِمٕتۍ۔  مگر  واریاہ  لُکھ  چِھ  پننِس  ربّ  سٕندِ  ملاقاتٕکۍ  منکر۔  ﴿یعنی  اگر  انسان  کائنات  کِس  نظامس  غورٕ  سان  وُچھہِ،  تیٚلہِ  یِن  تس  زٕہ  حقیقتہٕ  ٹاکارٕہ  پٲٹھۍ  اَتھہِ،  اکھ  یِہ  زِ  یِہ  چُھنہٕ  کٲنٛسہِ  گِندن  وٲلۍ  سُند  گِندَن  تماشہِ،  بلکہ  چُھ  اکھ  حِکمتس  پیٚٹھ  مبنی  تہٕ  بامقصد  نظام۔  دوم  یِہ  زِ  یِہ  چُھنہٕ  ازلی  تہٕ  ابدی  نظام،  بلکہ  چُھ  اکہِ  وقتہٕ  لازِماً  اتھ  ختم  سپدُن۔  یِمہٕ  دۅشوے  کتھہٕ  چھےٚ  ٲخرتس  پیٚٹھ  دلالت  کران،  مگر  لُکھ  چِھ  یِہ  سورُے  وُچِھتھ  تہِ  اَتھ  انکار  کران﴾

Mirwaiz:
  کیا  ٲخرت  چہ  صحیح  تہٕ  حق  آسنہٕ  چہ  دلیلہٕ  بوٗزِتھ  چھِنا  یِم  لوٗکھ  پانس  سٍتۍ  غور  تہٕ  فکر کران  کہ  اللہ  تعالیٰ  ہن  کوٚر  یہِ  زمین  تہٕ  آسمان  بیٚیہِ  یہِ  یِمن  منٛزباگ  چھُ  پٲدٕہ  مگر  کُنہِ  حکمت  سٕے  پٮ۪ٹھ،  بیٚیہِ  اَکہِ  مُعین  مدتہٕ  خٲطرٕ،  سُہ  مدت  گژِھہ  ختم  پتہٕ  آسہِ  قیامت  ییٚمہِ  دۅہ  لوٗکھ  خدایس  برونٹھ  کُن  پیش  یِن  کرنہٕ،  لیکن  اکثر  لوٗکھ  چھِ  قیامتس  پننِس  پروردگارس  سٍتۍ  ملاقات  سپدنس  اِنکارٕے  کران۔

Tahir:
  کیا  تِمَو  کۆرنا  پننہِ  مَنہٕ  مٔنزۍ  زانٛہہ  غورزِ  اللہ  تعالیٰ  ہن  چُھنہٕ  آسمان  تہٕ  زمین  تہٕ  یِکینٛژھاہ  یِمن  منٛزباگ  چُھ  پٲدٕ  کۆرمُت  مگر  (نظام)  حق  بیٚیہِ  مقرروقتہٕ  (کہ  معیادٕ)  سان،  تہٕ  بے  شک  چِھ  واریاہ  لُکھ  پننِس  ربّ  سٕندِس  ملاقاتس  انکار  کران۔

Transliteration:
  Awalam yatafakkaroo fee anfusihim m<u>a</u> khalaqa All<u>a</u>hu a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> ill<u>a</u> bi<b>a</b>l<u>h</u>aqqi waajalin musamman wainna katheeran mina a<b>l</b>nn<u>a</u>si biliq<u>a</u>i rabbihim lak<u>a</u>firoon<b>a</b>


Athar:
  تہٕ  کیا  یِم  لُکھ  چِھنا  زانٛہہ  زمینس  منٛز  پھیٖرِمٕتۍ  تھوٗرِمٕتۍ،  زِ  یِمن  یِیہِ  ہے  تِمن  لُکن  ہُند  انجام  اتھہِ،  یِم  یِمن  برونٛہہ  چِھ  گُزریمٕتۍ؟  تِمن  اوس  یِہندِ  کھۅتہٕ  زیادٕہ  طاقت،  تِمَو  لوگ  زمین  رٕتۍ  پٲٹھۍ،  تہٕ  یِہ  اوسُکھ  تیوٗتاہ  آباد  کوٚرمُت  یوٗتاہ  یِمو  چُھنہٕ  کوٚرمُت  تِمن  نِشہِ  آے  تِہِندۍ  رسول  ٹاکارٕہ  نِشٲنیِہ  ہیٚتھ۔  پتہٕ  اوس  نہٕ  اللہ  تعالیٰ  تِمن  پیٚٹھ  ظلم  کرن  وول،  مگر  تِم  ٲسۍ  پانے  پانس  پیٚٹھ  ظلم  کران۔

Mirwaiz:
  کیا  تِم  لوٗکھ  چھِنا  زمینس  پٮ۪ٹھ  اورٕ  یور  پھیرمٕتۍ،  کیا  تِم  چھِنا  گرو  منٛزٕہ  نیبر  درامٕتۍ،  ہرگاہ  تِم  اورٕ  یور  پھیرہن  تیٚلہِ  وُچھہن  تِم  کہ  کیا  چھُ  سَپُدمُت  انجام  قیامت  کیٚن  تِمن  منکرن  ہُنٛد  یِم  تِمن  برونٹھ  ٲسۍ۔  تِہٕنز  حالت  ٲس  کہ  تِم  ٲسۍ  تُہٕندِ  کھۅتہٕ  زیادٕہ  قوتس  تہٕ  طاقتس  اندر،  بیٚیہِ  اوس  تِمَو  زمین  لوگمُت،  بیٚیہِ  اوسُکھ  سُہ  بیول  ؤوِتھ،  لَرِ  جایہِ  لٔدِتھ  یِہِندِ  کھۅتہٕ  زیادٕہ  آباد  کوٚرمُت،  تِمن  نِشہِ  تہِ  ووت  پیغمبر  تِہُنٛد  سانہِ  طرفہٕ  نٔنۍ  معجزات  ہیتھ  مگر  تِمَو  مون  نہٕ  کینٛہہ  تہِ،  توپتہٕ  کھیوٚو  تِمَو  تَمہِ  نافرمٲنی  ہُنٛد  سزا۔  تہِ  بنہِ  ہا  نہٕ  ہرگز  کہ  اللہ  تعالیٰ  کیا  کرِہا  تِمن  ظلم  مگر  تِم  ٲسۍ  کفرو  شرکہٕ  سٍتۍ  پیغمبرن  انکار  کرنہٕ  سٍتۍ  پٲنۍ  پانس  ظلم  کران۔

Tahir:
  کیا  یِمَو  لُکوکۆرنا  زمینس  منٛز  سٲر  تہٕ  سیاحت  یُتھ  زن  تِم  وُچھہن  زِ  تِمن  لُکن  ہُنٛد  کیا  انجام  سپُد  یِم  یِمن  برونٛہہ  ٲسۍ،  تِم  لُکھ  ٲسۍ  یہِندِ  کھوتہٕ  زیادٕہ  طاقت  ور،  تہٕ  تِمَو  اوس  زمینس  منٛززراعت  وۅپدوومُت  تہٕ  سۅ  ٲسٕکھ  آباد  کٔرمٕژ،  تَمہِ  کھوتہٕ  سیٚٹھاہ  ژۆر  یوٗتاہ  یِمَو  چُھ  زمین  آبادکۆرمُت،  پتہٕ  ٲسۍ  تِمن  نِشہِ  تِہِندۍ  پیغمبر  ٹاکارٕہ  نشٲنِیہِ  ہیٚتھ  آمٕتۍ،  لہٰذا  اوس  نہٕ  اللہ  تعالیٰ  تِیُتھ  زِ  تِمن  پیٚٹھ  کرِہے  ظلم،  البتہ  تِم  ٲسۍ  پانہٕ  پننیٚن  نفسن  پیٚٹھ  ظلم  کران۔

Transliteration:
  Awalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim k<u>a</u>noo ashadda minhum quwwatan waath<u>a</u>roo alar<u>d</u>a waAAamarooh<u>a</u> akthara mimm<u>a</u> AAamarooh<u>a</u> waj<u>a</u>athum rusuluhum bi<b>a</b>lbayyin<u>a</u>ti fam<u>a</u> k<u>a</u>na All<u>a</u>hu liya<i><u>th</u></i>limahum wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Athar:
  ٲخر  کار  یِمو  لُکو  بُرٲیِیِہ  آسہٕ  کرِمژٕ،  تِہُند  انجام  سپُد  واریاہ  بُرٕ،  امہِ  موجوب  زِ  تِمو  اوس  اللہ  تعالیٰ  سٕندیٚن  آیاتن  بُتھ  پھِیرُمُت،  بیٚیہِ  ٲسۍ  تِمن  ٹسنہٕ  ژٹان۔

Mirwaiz:
  توپتہٕ  سَپُد  تِمن  یچھ  کامہِ  کروُنین  تہٕ  پیغمبرن  انکار  کروُنیٚن  ہُنٛد  انجام  تہِ  یچھی،  کیازِ  تِمَو  زٲنۍ  اَپٕزۍ  خداے  سٕندۍ  آیات  بیٚیہِ  ٲسۍ  تِم  آیاتن  ٹھٹھہٕ  کران۔

Tahir:
  پتہٕ  سپُد  تِمن  لُکن  ہُنٛد  انجام  سیٚٹھاہ  بُرٕ  یِمَو  بُرٲیی  کٔر  اَمہِ  موجوب  زِ  تِم  ٲسۍاللہ  تعالیٰ  سٕندیٚن  آیاتن  انکار  کران  تہٕ  تِمن  مذاق  بناوان۔

Transliteration:
  Thumma k<u>a</u>na AA<u>a</u>qibata alla<u>th</u>eena as<u>a</u>oo a<b>l</b>ssoo<u>a</u> an ka<u>thth</u>aboo bi<u>a</u>y<u>a</u>ti All<u>a</u>hi wak<u>a</u>noo bih<u>a</u> yastahzioon<b>a</b>


Transliteration: All<u>a</u>hu yabdao alkhalqa thumma yuAAeeduhu thumma ilayhi turjaAAoon<b>a</b>
Athar:
  اللہ  تعالیٰ  ہٕے  چُھ  پیدٲیِشہِ  ہُند  ابتدا  کران،  پتہٕ  کرِ  سُے  اَمِیُک  اِعادٕہ،  پتہٕ  یِیِو  توٚہۍ  تٔسۍ  کُن  واپس  نِنہٕ۔

Mirwaiz:
  اللہ  تعالیٰ  چھُ  مخلوقاتن  گۅڈٕھ  تہِ  پٲدٕہ  کران،  تَمہِ  پتہٕ  کریکھ  سُہ  بیٚیہِ  دوبارٕہ  پٲدٕہ،  تَمہِ  پتہ  یِیِو  توٚہۍ  تس  کُن  واتناونہٕ  حساب  و  کتاب  خٲطرٕہ۔

Tahir:
  اللہ  تعالیٰ  چُھ  مخلوق  گۅڈنِچہِ  لٹہِ  پٲدٕ  کران  پتہٕ  کرِ  (سُے)  تتھ  نوِ  سرٕ  پٲدٕ،  پتہٕ  یِیِو  تۆہۍ  تٔسۍ  کُن  واپس  پھِرنہٕ۔


Tahir: تہٕ ییٚمہِ دۅہ قیامت گژِھہ قٲیِم پتہٕ گژھن تِم لُکھ ناامید یِم مجرم آسن۔
Transliteration: Wayawma taqoomu a<b>l</b>ss<u>a</u>AAatu yublisu almujrimoon<b>a</b>
Athar:
  تہٕ  ییٚلہِ  سُہ  ساعت  برپا  سپدِ،  تمہِ  دۅہ  روزن  مُجرم  نااُمید  دٕیان۔  ﴿دراصل  چُھ  لفظ  مُبلِسُون  وَرتاونہٕ  آمُت،  اِبلَاس  گوٚو  مایوسی  تہٕ  صدمہٕ  کِس  بُنیادس  پیٚٹھ  کٲنٛسہِ  شخصہٕ  سُند  غمگین  سپدُن،  رٔہِتھ  گژُھن۔﴾

Mirwaiz:
  بیٚیہِ  ییٚمہِ  دۅہ  قیامت  قٲیِم  سَپدِ،  ناامید  تہٕ  حٲران  سپدن  تَمہِ  دۅہ  کٲفر  تہٕ  نافرمان،  کانٛہہ  کتھ  ہیٚکن  نہٕ  تِم  کٔرِتھ۔


Athar:
  تِہندیٚو  ٹھہراونہٕ  آمتیٚو  شریکو  منٛزٕ  آسہِ  نہٕ  کٕہنۍ  تِہُند  سفٲرش  در،  تہٕ  تِم  کرن  پننیٚن  شریکن  انکار۔  ﴿یعنی  تمہِ  وقتہٕ  کرن  یِم  مُشرک  خۅد  امہِ  کتھہِ  ہُند  اقرار  زِ  أسۍ  ٲسۍ  یِم  خُداے  سٕندۍ  شریک  ٹھہراونس  منٛز  غلطی  پیٚٹھ۔﴾

Mirwaiz:
  آسِنہٕ  بیٚیہِ  تِمن  پننیو  شریکو  اندرٕہ  یِمن  تِم  عبادتس  اندر  خدایس  شریک  ٹھٔہراوان  ٲسۍ  کانٛہہ  تہِ  شفاعت  کٔرِتھ  مۅکلاوُناہ۔  تِم  سپدن  تَمہِ  وقتہٕ  پانہٕ  پننین  شریکن ﴿یعنی  یِمن  تِم  شریک  خدا  زانان  ٲسۍ﴾  مُنکر۔

Tahir:
  تہٕ  تِہِندیٚو  (خۅدساختہٕ)  شریکو  منٛزٕ  آسن  نہٕ  تِہِندِ  خٲطرٕ  سفٲرش  کرن  وٲلۍ  تہٕ  تِم  بنن  (ٲخرکار)  پننیٚن  شریکن  (نٕے)  انکارکرن  وٲلۍ۔

Transliteration:
  Walam yakun lahum min shurak<u>a</u>ihim shufaAA<u>a</u>o wak<u>a</u>noo bishurak<u>a</u>ihim k<u>a</u>fireen<b>a</b>


Athar:
  یِمو  لُکو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمژٕ،  تِم  یِن  أکِس  باغس  منٛز  شاداں  تہٕ  فرحاں  ﴿خۅشحال﴾  تھاونہٕ۔

Mirwaiz:
  یِمَو  لوٗکو  ایمان  اوٚن  بیٚیہِ  کریکھ  رٕژٕ  عملہٕ  تِم  آسن  جنتہٕ  کِس  باغس  منٛز  سٮ۪ٹھاہ  خۅش  فرحت  و  سرورس  اندر۔

Tahir:
  وۅنۍ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران،  تِم  یِن  جنت  کیٚن  باغن  منٛز  خۅشحال  تہٕ  شادمان  کرنہٕ۔

Transliteration:
  Faamm<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fahum fee raw<u>d</u>atin yu<u>h</u>baroon<b>a</b>


Athar:
  تہٕ  یِمو  لُکو  کُفر  چُھ  کوٚرمُت،  بیٚیہِ  چِھکھ  سٲنۍ  آیات  تہٕ  ٲخرتُک  ملاقات  اَپُز  زونمُت،  تِم  یِن  عذابس  منٛز  ﴿گرفتار  کٔرِتھ﴾  حٲضر  تھاونہٕ۔

Mirwaiz:
  بیٚیہِ  یِمَو  خدایس  یا  خداے  سٕندِس  کُن  آسنس  انکار  کوٚر،  بیٚیہِ  زٲنِکھ  اَپٕزۍ  سٲنۍ  آیات،  بیٚیہِ  ٲخرتس  اندر  اَسہِ  سٍتۍ  ملاقات  کرنس،  پس  یِن  تِم  عذابس  گرفتار  کرنہٕ۔

Tahir:
  تہٕ  یِمَو  لُکو  کفرکۆر  بیٚیہِ  کۆرُکھ  سانیٚن  آیاتن  تہٕ  ٲخرت  چہ  پیشی  ہُنٛد  انکار  تیٚلہِ  یِن  یِمے  لُکھ  عذابس  منٛز  حٲضر  کرنہٕ۔

Transliteration:
  Waamm<u>a</u> alla<u>th</u>eena kafaroo waka<u>thth</u>aboo bi<u>a</u>y<u>a</u>tin<u>a</u> waliq<u>a</u>i al<u>a</u>khirati faol<u>a</u>ika fee alAAa<u>tha</u>bi mu<u>hd</u>aroon<b>a</b>


Transliteration: Fasub<u>ha</u>na All<u>a</u>hi <u>h</u>eena tumsoona wa<u>h</u>eena tu<u>s</u>bi<u>h</u>oon<b>a</b>
Athar:
  لہٰذا  کٔرِو  تسبیح  اللہ  تعالیٰ  سٕنز،  ییٚلہِ  توٚہۍ  شام  چِھو  کران  تہٕ  ییٚلہِ  صبح  چِھو  کران۔

Mirwaiz:
  ییٚلہِ  تۅہیہِ  ایمان  و  عملِ  صالحُک  فضیلت  معلوم  سپدِ،  پس  کٔرِو  توٚہۍ  بپٲکی  یادِ  خدا  ییٚمہِ  ساعتہٕ  توٚہۍ  شام  کران  چھِو  بیٚیہِ  ییٚمہِ  ساعتہٕ  توٚہۍ  صبح  کران  چھِو۔

Tahir:
  لہٰذا  ٲسِو  تۆہۍاللہ  تعالیٰ  سٕنزتسبیح  کران  ییٚلہِ  تۆہۍ  شام  کٔرِو  (یعنی  شامس  تہٕ  خۅفتنس)  تہٕ  ییٚلہِ  تۆہۍ  صبح  کٔرِو  (یعنی  فجرکہ  وقتہٕ)۔


Athar:
  آسمانن  تہٕ  زمینس  منٛز  چُھ  تٔمۍ  سٕندۍ  خٲطرٕ  حمد،  تہٕ  ﴿تسبیح  کٔرِو  تٔمۍ  سٕنز﴾  ترییٚمہِ  پہرٕ،  بیٚیہِ  ییٚلہِ  تۅہیِہ  پیٚٹھ  ظُہرک  وقت  چُھ  واتان۔  ﴿یتھ  آیتس  منٛز  چُھ  نمازِ  ہٕندیٚن  ژۅن  وقتن  کُن  صاف  اشارٕہ،  فجر،  مغرب،  عصر،  ظُہر۔  یتھ  سٍتۍ  اگر  سورۂ  ہوٗد  آیت  114،  سورۂ  بنی  اسرائیل  آیت  78  تہٕ  سورۂ  طٰہٰ  آیت  130،  پرنہٕ  یِیہِ  تیٚلہِ  چُھ  نمازِ  ہٕندیٚن  پانژونٕے  وقتن  ہُند  حُکم  نیران۔﴾

Mirwaiz:
  کیازِ  تس  شوٗبن  سٲری  تعریف  یِم  کرنہٕ  یِوان  چھِ  آسمانن  تہٕ  زمینن  اندر،  بیٚیہِ  کٔرِو  توٚہۍ  تِہُندُے  یاد  دۅہ  کِس  پٔتِمِس  حصس  اندر،  بیٚیہِ  ییٚمہِ  ساعتہٕ  توٚہۍ  پیٚشنہٕ  کِس  وقتس  منٛز  داخل  چھِو  سپدان۔

Tahir:
  تہٕ  تمام  تعریف  چِھ  آسمانن  تہٕ  زمینس  منٛز  تٔمۍ  سٕندی  خٲطرٕ  تہٕ  (تۆہۍ  ٲسِو  تسبیح  کران)  تریٚمہِ  پہرٕ  تہِ  (یعنی  دِگرٕ  کہ  وقتہٕ)  تہٕ  ییٚلہِ  تۆہۍ  دوپہر  کٔرِو  (یعنی  پیٚشِن  وقتہٕ)۔

Transliteration:
  Walahu al<u>h</u>amdu fee a<b>l</b>ssam<u>a</u>w<u>a</u>ti wa<b>a</b>lar<u>d</u>i waAAashiyyan wa<u>h</u>eena tu<i><u>th</u></i>hiroon<b>a</b>


Athar:
  سُہ  چُھ  زِندس  مۅردس  نِشہِ  کڑان،  تہٕ  مۅردس  چُھ  زِندس  نِشہِ  کٔڑِتھ  اَنان،  تہٕ  زمینس  چُھ  تَمہِ  کہ  موت  پتہٕ  زندگی  بخشان۔  یِتھے  پٲٹھۍ  یِیِو  توٚہۍ  لُکھ  تہِ  ﴿موت  کہ  حالتہٕ  منٛزٕ﴾  کٔڑِتھ  اَننہٕ۔

Mirwaiz:
  سُہ  معبودِ  برحق  چھُ  جاندارس  کڑان  بے  جانس  نِشہِ  مثلاً  نطفہٕ  نِشہِ  انسانس،  ٹھوٗلہٕ  منٛزٕ  جانورس،  بیٚیہِ  چھُ  بے  جانس  کڑان  جاندارس  نِشہِ،  مثلاً  نطفس  انسانس  نِشہِ،  ٹھوٗلس  جانورس  نِشہِ۔  بیٚیہِ  چھُ  سُے  زمینس  زندٕہ  تہٕ  سبز  و  شاداب  کران  تَمہِ  کہ  مرنہٕ  پتے  یعنی  خشک  گژھنہٕ  پتہٕ۔  یِتھے  پٲٹھۍ  یِیِو  توٚہۍ  تہِ  قیامت  کہ  دۅہ  قبرو  منٛزٕہ  بیٚیہِ  کڑنہٕ۔

Tahir:
  سُے  چھ  مۅردس  نشہِ  زندس  کڑان  تہٕ  زندس  نشہِ  چُھ  مۅردس  کڑان  تہٕ  زمینس  چُھ  تَمہِ  کہ  مۅردٕ  سپدنہٕ  پتہٕ  زندٕہ  تہٕ  شاداب  کران،  تہٕ  تۆہۍ  (تہِ)  یِیِو  یِتھے  پٲٹھۍ  (قبرو  منٛزٕ)  کڑنہٕ۔

Transliteration:
  Yukhriju al<u>h</u>ayya mina almayyiti wayukhriju almayyita mina al<u>h</u>ayyi wayu<u>h</u>yee alar<u>d</u>a baAAda mawtih<u>a</u> waka<u>tha</u>lika tukhrajoon<b>a</b>


Athar:
  تٔمۍ  سٕنزو  نِشٲنِیَو  منٛزٕ  چُھ  یِہ  زِ  تٔمۍ  کٔرِنَو  توٚہۍ  میٚژِ  نِشہِ  پٲدٕ۔  پتہٕ  چِھو  توٚہۍ  یکایک  بشر  زِ  ﴿زمینس  منٛز﴾  چِھو  پھٔہلان  پکان۔

Mirwaiz:
  معبودِ  برحق  سٕندیو  قدرت  کیو  نِشانو  اندرٕ  چھُ  کہ  توٚہۍ  کٔرِنَو  پٲدٕہ  میٚژِ،  توپتہٕ  چھِو  توٚہۍ  انسان  بٔنِتھ  زمینس  پٮ۪ٹھ  چھٔکرنہٕ  یِتھ  پھیران۔  

Tahir:
  تہٕ  یہِ  چُھ  تٔمۍ  سٕنزو  نشٲنیو  منٛزٕ  زِتٔمۍ  کٔرۍنَو  تۆہۍ  میٚژِ  نِشہِ  پٲدٕ  پتہٕ  چِھو  وۅنۍ  تۆہۍ  انسان  یِم  (زمینس  منٛز)  پٔھہلِتھ  چِھو۔

Transliteration:
  Wamin <u>a</u>y<u>a</u>tihi an khalaqakum min tur<u>a</u>bin thumma i<u>tha</u> antum basharun tantashiroon<b>a</b>


Athar:
  تٔمۍ  سٕنزو  نشٲنِیو  منٛزٕ  چُھ  یِہ  زِ  تٔمۍ  بَناوِ  تُہندِ  خٲطرٕ  تُہٕندی  جنسہٕ  منٛزٕ  خاندارِنہِ  تاکہ  توٚہۍ  کٔرِو  تِمن  نِشہِ  سکون  حٲصل،  تہٕ  تۅہیِہ  منٛزباگ  کوٚرُن  محبت  تہٕ  رحمت  پٲدٕ۔  یقیناً  چھےٚ  اَتھ  منٛز  واریاہ  نِشٲنِیہ  تِمن  لُکن  خٲطرٕ  یِم  غور  و  فکر  چِھ  کران۔

Mirwaiz:
  بیٚیہِ  چھِ  تِہِندِ  قدرت  کیو  نشانو  اندرٕ  یی  زِ  پٲدٕھ  کٔرِن  تۅہی  منٛزٕ  تُہٕنزٕ  زنانہٕ  یُتھ  توٚہۍ  قرار  رٔٹِو  تِمن  نِشہِ،  بیٚیہِ  ترووُن  تۅہیہِ  دۅن  بٲژن  منٛز  محبت،  شفقت  تہٕ  ہمدردی۔  پٔزِپٲٹھۍ  اَتھ  منٛز  چھِ  بٔڑۍ  بٔڑۍ  نشانہٕ  غوروفکر  کروُنین  ہٕندِ  خٲطرٕ۔

Tahir:
  تہٕ  یہِ (تہِ) چُھ  تٔمۍ  سٕنزو  نشٲنیو  منٛزٕ  زِ  تٔمۍ  کٔرۍ  تُہٕندِ  خٲطرٕ  تُہٕندی  جنسہٕ  منٛزٕ  جورٕ  پٲدٕ  تاکہ  تۆہۍ  کٔرِو  تِمن  نِشہِ  سکون  حٲصل  تہٕ  تٔمۍ  کۆر  تۅہیہِ  درمیان  محبت  تہٕ  رحمت  پٲدٕ،  بے  شک  چھے٘  اَتھ  (تخلیق  کِس  نظامس)  منٛز  تِمن  لُکن  خٲطرٕ  نشٲنِیہِ  یِم  غوروفکر  چِھ  کران۔

Transliteration:
  Wamin <u>a</u>y<u>a</u>tihi an khalaqa lakum min anfusikum azw<u>a</u>jan litaskunoo ilayh<u>a</u> wajaAAala baynakum mawaddatan wara<u>h</u>matan inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Athar:
  تہٕ  تٔمۍ  سٕنزو  نِشٲنِیَو  منٛزٕ  چھےٚ  آسمانن  ہٕنٛز  تہٕ  زمینٕچ  پیدٲیش،  تہٕ  تُہنزن  زبانن  تہٕ  تُہٕندیٚن  رنگن  ہُند  اختلاف۔  یقیناً  چھےٚ  اتھ  منٛز  واریاہ  نِشٲنِیِہ  دانش  مند  لُکن  خٲطرٕ۔

Mirwaiz:
  تِہِندی  قدرت  کیو  نشانو  اندرٕہ  چھُ  آسمان  و  زمینُک  پٲدٕہ  کرُن،  بیٚیہِ  تُہٕنزٕہ  زیٚوٕہ  یعنی  لغت  تہٕ  تُہٕندین  بدنن  ہُنٛد  رنگ  مختلف  آسُن۔  پٔزِپٲٹھۍ  اَتھ  منٛز  چھِ  بٔڑۍ  بٔڑۍ  نشانہٕ  زانن  والین  تہٕ  عَالَمن  ہٕندِ  خٲطرٕ۔

Tahir:
  تہٕ  تٔمۍ  سٕنزو  نِشٲنیو  منٛزٕ  چُھ  آسمانن  ہُنٛد  تہٕ  زمینُک  پادٕ  کرُن  (تہِ)  بیٚیہِ  چُھ  تُہٕنزن  زبانن  تہٕ  تُہٕندیٚن  رنگن  ہُنٛد  مختلف  آسُن  (تہِ)،  بے  شک  چھے٘  اَتھ  منٛز  علم  تھاون  والیٚن  (تہٕ  تحقیق  کرن  والیٚن)  خٲطرٕ  نشٲنِیہِ۔

Transliteration:
  Wamin <u>a</u>y<u>a</u>tihi khalqu a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>i</b>khtil<u>a</u>fu alsinatikum waalw<u>a</u>nikum inna fee <u>tha</u>lika la<u>a</u>y<u>a</u>tin lilAA<u>a</u>limeen<b>a</b>


Athar:
  تہٕ  تٔمۍ  سٕنزو  نِشٲنِیَو  منٛزٕ  چُھ  تُہند  راتس  تہٕ  دۅہس  شۅنگُن  تہٕ  تُہُند  تٔمۍ  سُند  فضل  تلاش  کرُن۔  یقیناً  چھےٚ  اتھ  منٛز  واریاہ  نِشٲنیِہ  تِمن  لُکن  خٲطرٕ  یِم  ﴿غورٕ  سان﴾  بوزان  چِھ۔

Mirwaiz:
  بیٚیہِ  چُھ  تِہِندِ  قدرت  کیو  نشانو  اندرٕہ  تُہُند  شۅنگُن  رات  کُیت  زیادٕہ۔  بیٚیہِ  دۅہلہِ  تہِ  تُہُند  ژھانڈُن  تِہُند  فضل  یعنی  رزقُک  تلاش  کرُن۔  پٔزِپٲٹھۍ  اَتھ  منٛز  چھِ  بٔڑۍ  نشانہٕ  توجہ  سان  بوزَن  والین  ہٕندِ  خٲطرٕہ۔

Tahir:
  تہٕ  تٔمۍ  سٕنزو  نِشٲنیو  منٛزٕ  چُھ  راتس  تہٕ  دۅہس  منٛز  تُہُنٛد  شۅنگُن  تہٕ  تُہُنٛد  تٔمۍ  سنٛد  فضل  (یعنی  رزق)  ژھانڈُن  (تہِ)۔  بے  شک  چھے٘  اَتھ  منٛز  نِشٲنِیہِ  تِمن  لُکن  خٲطرٕ  یِم  (غورٕسان)  بوزان  چِھ۔

Transliteration:
  Wamin <u>a</u>y<u>a</u>tihi man<u>a</u>mukum bi<b>a</b>llayli wa<b>al</b>nnah<u>a</u>ri wa<b>i</b>btigh<u>a</u>okum min fa<u>d</u>lihi inna fee <u>tha</u>lika la<u>a</u>y<u>a</u>tin liqawmin yasmaAAoon<b>a</b>


Athar:
  تہٕ  تٔمۍ  سٕنزو  نِشٲنیو  منٛزٕ  چُھ  یِہ  زِ  سُہ  چُھو  تۅہیِہ  وُزملہِ  ہٕنز  چمک  ہاوان  خوفہٕ  سان  تہِ  تہٕ  طمع  سان  تہِ۔  تہٕ  آسمانہٕ  چُھ  آب  تراوان،  پتہٕ  چُھ  امہِ کہ  ذریعہ  موٗدِمٕتِس  زمینس  زندگی  بخشان۔  یقیناً  چھےٚ  اتھ  منٛز  واریاہ  نِشٲنیِہ  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Mirwaiz:
  بیٚیہِ  چُھ  تِہِندِ  قدرت  کیو  نشانو  اندرٕہ  کہ  سُہ  چھُ  تۅہیہِ  بیم  کرنہٕ  خٲطرٕ  بیٚیہِ  امید  دِنہٕ  کٲطرٕ  وُزملہٕ  ہاوان،  بیٚیہِ  آسمان  کہ  طرفہٕ  روٗد  ترٲوِتھ  موٚمتِس  یعنی  خشک  گٲمتِس  زمینس  زندٕہ  سرسبز  شاداب  کران۔  پٔزِپٲٹھۍ  اتھ  منٛز  تہِ  چھِ  قدرتٕکۍ  بٔڑۍ  نشانہٕ  عقلہِ  کٲم  ہیٚنہٕ  والین  ہٕندِ  خٲطرٕ۔

Tahir:
  تہٕ  تٔمۍ  سٕنزو  نِشٲنیو  منٛزٕ  چُھ  یہِ  (تہِ)  زِ  سُہ  چُھو  تۅہیہِ  کھوژناونہٕ  (خٲطرٕ)  تہٕ  امید  دِنہٕ  خٲطرٕ  وُزملہٕ  ہاوان  بیٚیہِ  چُھ  آسمانہٕ  والان  (روٗدُک)  آب  پتہٕ  چُھ  تَمہِ  سٍتۍ  زمینس  تَمہِ  کہ  مۅردٕ  سپدنہٕ  پتہٕ  زندٕہ  تہٕ  شاداب  کران،  بے  شک  چھے٘  اَتھ  منٛز  نِشٲنِیہِ  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Transliteration:
  Wamin <u>a</u>y<u>a</u>tihi yureekumu albarqa khawfan wa<u>t</u>amaAAan wayunazzilu mina a<b>l</b>ssam<u>a</u>i m<u>a</u>an fayu<u>h</u>yee bihi alar<u>d</u>a baAAda mawtih<u>a</u> inna fee <u>tha</u>lika la<u>a</u>y<u>a</u>tin liqawmin yaAAqiloon<b>a</b>


Athar:
  تہٕ  تٔمۍ  سٕنزو  نِشٲنِیو  منٛزٕ  چُھ  یِہ  زِ  آسمان  تہٕ  زمین  چھےٚ  تٔمۍ  سٕندِ  حُکمہٕ  سٍتۍ  قٲیِم۔  پتہٕ  یُتُھے  تٔمۍ  تۅہیِہ  زمینہٕ  پیٚٹھہٕ  ناد  لوے،  بس  أکۍسٕے  نادس  پیٚٹھ  یِیِو  توٚہۍ  اچانک  نِیرِتھ۔

Mirwaiz:
  بیٚیہِ  چُھ  تِہِندِ  قدرت  کیو  نشانو  اندرٕہ  کہ  آسمان  تہٕ  زمین  چھُ  قٲیم  تِہِندی  حکمہٕ  تہٕ  ارادٕہ  سٍتۍ،  توٚہۍ  چھِو  أکِس  خاص  مقرر  کرنہٕ  آمتِس  وقتس  تانۍ  زندگی  بسر  کٔرِتھ  زمینس  اندر  دفن  کرنہٕ  یِوان۔  توپتہٕ  ییٚلہِ  سُہ  قیامتُک  دۅہ  تۅہیہِ  اَکہِ  خاص  قسمُک  آلو  دِیہِ،  أتی  نیٖرِو  توٚہۍ  سٲری  قبرو  منٛزٕ۔

Tahir:
  تہٕ  تٔمۍ  سٕنزو  نِشٲنیو  منٛزٕ  چُھ  یہِ  (تہِ)  زِ  آسمان  تہٕ  زمین  چِھ  تٔمۍ  سٕندِحکمہٕ  (کہ  نظام)  سان  قٲیِم  پتہٕ  ییٚلہِ  سُہ  تۅہیہِ  زمین  نِشہِ  (نیرنہٕ  خٲطرٕ)  اکہِ  لٹہِ  آلو  کریٚو  تیٚلہِ  یِیِوتۆہۍ  اچانک  (نیٚبر)  نیٖرِتھ۔

Transliteration:
  Wamin <u>a</u>y<u>a</u>tihi an taqooma a<b>l</b>ssam<u>a</u>o wa<b>a</b>lar<u>d</u>u biamrihi thumma i<u>tha</u> daAA<u>a</u>kum daAAwatan mina alar<u>d</u>i i<u>tha</u> antum takhrujoon<b>a</b>


Athar:
  آسمانن  تہٕ  زمینس  منٛز  یِم  تہِ  چِھ،  تِم  چِھ  تٔمۍ  سٕندۍ  بندٕہ۔  سٲری  چِھ  اندہیٚتھ  تٔمۍ  سٕندی  فرمانٕکۍ  تابع۔

Mirwaiz:
  یِم  آسمانس  تہٕ  زمینس  منٛز  مخلوق  چھِ  تِم  سٲری  چھِ  تِہِندی  مملوک۔  سٲری  چھِ  تِہندِسٕے  حکمس  تابع  تہٕ  فرمانبردار۔  اَمہِ  اندرٕ  سَپُد  ثٲبت  کہ،  

Tahir:
  تہٕ  یِکینٛژھاہ  آسمانن  تہٕ  زمینس  منٛز  چُھ  (سورُے)  چُھ  تٔمۍ  سُندُے،  سٲری  چِھ  تٔمۍ  سٕنٛزے  اطاعت  کران۔

Transliteration:
  Walahu man fee a<b>l</b>ssam<u>a</u>w<u>a</u>ti wa<b>a</b>lar<u>d</u>i kullun lahu q<u>a</u>nitoon<b>a</b>


Athar:
  سُے  چُھ  یُس  تخلیقُک  ابتدا  چُھ  کران،  پتہٕ  کرِ  سُے  امِیُک  اِعادٕہ،  تہٕ  یِہ  چُھ  تٔمۍ  سٕندِ  خٲطرٕ  سیٚٹھاہ  سہل۔  آسمانن  تہٕ  زمینس  منٛز  چُھ  تٔمۍ  سُند  صفت  سارِوٕے  کھۅتہٕ  برتر،  تہٕ  سُہ  چُھ  زبردست  تہٕ  حکمت  وول۔

Mirwaiz:
  سُہ  پروردگار  گوٚو  سُے  ییٚمۍ  مخلوقات  گۅڈٕہ  پٲدٕہ  کٔرۍ،  توپتہٕ  کریکھ  سُے  بیٚیہِ  دوبارٕہ  پٲدٕہ  قیامتُک  دۅہ۔  تٔمِس  نِشہِ  چھُ  دوبارٕہ  بیٚیہِ  پٲدٕہ  کرُن  زیادٕہ  آسان  قدرت  بشریہ  کہ  اعتبارٕہ۔  تس  چھِ  تھٔدۍ  صفت  تہٕ  تھوٚد  شان،  تس  برابر  تہٕ  تس  ہیوٗ  چھُنہٕ  کانٛہہ  تہِ  اآسمانن  تہٕ  زمینن  اندر۔  سُے  چھُ  غلبہٕ  وول  قٲدر  مطلق  حکمت  وول۔

Tahir:
  تہٕ  سُے  چُھ  یُس  گۅڈنِچہِ  لَٹہِ  تخلیق  چُھ  کران  پتہٕ  کرِتَتھ  دُبارٕ  پٲدٕتہٕ  یہِ  (دُبارٕ  پٲدٕ  کرُن)  چُھ  تس  پیٚٹھ  واریاہ  سہل۔  تہٕ  آسمانن  تہٕ  زمینس  منٛز  چھے٘  سارِوٕے  کھوتہٕ  تٔھزشان  تٔمۍ  سٕنزٕے  بیٚیہِ  چُھ  سُہ  غٲلب،  حکمت  وول  چُھ۔

Transliteration:
  Wahuwa alla<u>th</u>ee yabdao alkhalqa thumma yuAAeeduhu wahuwa ahwanu AAalayhi walahu almathalu alaAAl<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wahuwa alAAazeezu al<u>h</u>akeem<b>u</b>


Athar:
  سُہ  چُھو  تۅہیِہ  خۅد  تُہٕندی  پننہِ  ذات  نِشہِ  اکھ  مثال  دِوان۔  کیا  تُہندیو  تِمو  غلامَو  منٛزٕ  یِم  تُہندِس  مِلکیتس  منٛز  چِھ،  چھا  کینہہ  غلام  تِتھۍ  تہِ  یِم  سانہِ  دِنہٕ  آمتہِ  مال  و  دولت  منٛزٕ  تۅہیِہ  سٍتۍ  برابرکۍ  شریک  آسن،  تہٕ  توٚہۍ  ٲسِو  تِمن  تِتھہٕ  پٲٹھۍ  کھۅژان  یِتھہٕ  پٲٹھۍ  پانہِٕ  وٲنۍ  پانس  ہِویٚن  چِھو  کھۅژان۔  ﴿یِہ  چُھ  سُے  مضمون  یُس  سورۂ  نحل  آیت  نمبر  71  تھس  منٛز  چُھ  آمُت۔  دۅشوٕنۍ  جاین  چُھ  اِستدلال  یِہ  زِ  ییٚلہِ  توٚہۍ  پننِس  مالس  منٛز  پننٕۍ  غلام  چھوٗکھ  نہٕ  شریک  کران،  تیٚلہِ  کِتھہٕ  پٲٹھۍ  چَھو  تۅہیِہ  یِہ  کتھ  فِکرِ  تران  زِ  خُداے  کرِ  پننہِ  خُدٲیی  منٛز  پننیٚن  بندن  شریک؟﴾  یِتھہٕ  پٲٹھۍ  چِھ  أسۍ  آیات  کران  کھوٗلِتھ  پیش  تِمن  لُکن  خٲطرٕ  یِم  عقلہِ  چِھ  کٲم  ہیٚوان۔

Mirwaiz:
  اللہ  تعالیٰ  ہن  کوٚر  بیان  تۅہیہِ  شرک  مذموم  تہٕ  بٲطل  آسُن  فکرِ  تارنہٕ  خٲطرٕ  تُہٕنزے  اَکھ  مثالاہ  اَکھ،  سۅ  مثال  گٔیہِ  یٔہے  کہ  وارٕھ  کٔرِو  توٚہۍ  غور  کہ  کیا  توٚہۍ  چھِوٕہ  برابر  مٲلک  کُنہِ  قسمہٕ  شریک  تتھ  مالس  اندر  یُس  اَسی  تۅہیہِ  عطا  کوٚرمُت  چھُ،  توٚہۍ  تہٕ  تُہٕندۍ  غلام  آسہن  تتھ  مالس  اندر  برابر  مٲلک،  توٚہۍ  ٲسِہِو  کھۅژان  تِمن  غلامن  تتھ  مالس  منٛز  تصرف  کرنس  اندر،  یِتھہٕ  پٲٹھۍ  توٚہۍ  پانہٕ  وٲنۍ  اَکھ  شریک  بیٚیِس  شریکس  نِشہِ  کھۅژان  چھِو،  یِتھے  پٲٹھۍ  چھِ  أسۍ  ویٚژھنٲوِتھ  بیان  کران  پنٕنۍ  آیات  تِمن  لوٗکن  ہٕندِ  خٲطرٕ  یِمن  عقل  چھےٚ  یعنی  توٚہۍ  ییٚلہِ  نہٕ  پننہِ  حقہٕ  غلامن  مملوکن  ہُنٛد  شریک  آسُن  برداشت  کران  چھِو،  خداے  سٕندۍ  مملوک  کیازِ  چھوٗکھ  تِہِندۍ  شریک  زانان،  یہِ  چھُ  بوٚڈ  ظلم۔

Tahir:
  تٔمۍ  چُھ  (توحیدُک  نکتہٕ  سمجھاونہٕ  خٲطرٕ)  تُہٕندِ  خٲطرٕ  تُہٕنزو  ذٲتی  زندگیو  منٛزٕ  اَکھ  مثال  بیان  فرمٲومٕژ  زِ  کیا  یِم  (کنیزٕ،  غلام)  تُہٕندِس  مِلکیتس  منٛز  چِھ  چھا  تَتھ  مالس  منٛز  یُس  اَسہِ  تۅہیہِ  عطا  چُھو  کۆرمُت  شراکت  دار،  زِ  تۆہۍ  (سٲری)  سپدِو  تَتھ  (مِلکیتس)  منٛز  برابر۔  (مزید  یہِ  زِ  کیا)  تۆہۍ  چِھوا  تِمن  تِتھے  پٲٹھۍ  کھوژان  یِتھہٕ  پٲٹھۍ  تۅہیہِ  پننیٚن  ہُنٛد  خوف  چُھو  آسان،  (نَہ)،  یِتھے  پٲٹھۍ  چِھ  أسۍ  عقل  تھاون  والیٚن  خٲطرٕ  نشٲنِیہِ  کران  کھوٗلِتھ  بیان  (زِ  اللہ  تعالیٰ  ہس  تہِ  چُھنہٕ  تٔمۍ  سٕندِ  مخلوق  منٛزٕ  کانٛہہ  شریک)۔

Transliteration:
  <u>D</u>araba lakum mathalan min anfusikum hal lakum mi mm<u>a</u> malakat aym<u>a</u>nukum min shurak<u>a</u>a fee m<u>a</u> razaqn<u>a</u>kum faantum feehi saw<u>a</u>on takh<u>a</u>foonahum kakheefatikum anfusakum ka<u>tha</u>lika nufa<u>ss</u>ilu al<u>a</u>y<u>a</u>ti liqawmin yaAAqiloon<b>a</b>


Athar:
  مگر  یِم  ظٲلِم  چِھ  سونچنہٕ  سمجھنہٕ  وراے  پننیٚن  تخیّلاتن  ﴿خواہشاتن﴾  پتہٕ  لِگمٕتۍ۔  وۅنۍ  کُس  ہیٚکہِ  تس  شخصس  وَتھ  ہٲوِتھ  یُس  خُداین  آسہِ  ڈولمُت؟  یِتھیٚن  لُکن  ہیٚکہِ  نہٕ  کانٛہہ  مددگار  ٲسِتھ۔

Mirwaiz:
  بلکہ  کٔر  یِمِو  ظٲلمو  کُنہِ  صحیح  دلیلہِ  ورٲے  پننین  خیالاتِ  فٲسدن  تہٕ  نفسٲنی  خوٲہشن  ہٕنز  پٲروی۔  ییٚمِس  اللہ  تعالیٰ  اَپزس  اصرار  کرنہٕ  سببہٕ  وَتھ  راورِہ  تس  کُس  اَکھاہ  ہیٚکہِ  وَتھ  تہٕ  ہدایت  کٔرِتھ،  یِمن  گمراہن  ییٚلہِ  عذاب  یِیہِ  کرنہٕ،  تَمہِ  ساعتہٕ  ہیٚکہِ  نہٕ  کانٛہہ  تِمن  کُنہِ  قسمہٕ  ہدایت  تہٕ  مدد  کٔرِتھ۔  لہٰذا  چھُ  رتھ  أکِس  بوزوُنِس  یِوان  وَننہٕ،

Tahir:
  بلکہ  یِمَو  لُکو  ظلم  چُھ  کۆرمُت  تِم  چِھ  علم  (تہٕ  ہدایت)  وَرٲے  پننیٚن  نفسٲنی  خوٲہشاتن  ہٕنز  پٲروی  کران،  وۅنۍ  کُس  ہیٚکہِ  تس  شخصس  ہدایت  دِتھ  یُس  اللہ  تعالیٰ  ہن  آسہِ  گمراہ  ٹھہرومُت  تہٕ  تِمن  لُکن  خٲطرٕ  چُھنہٕ  کانٛہہ  مددگار۔

Transliteration:
  Bali ittabaAAa alla<u>th</u>eena <i><u>th</u></i>alamoo ahw<u>a</u>ahum bighayri AAilmin faman yahdee man a<u>d</u>alla All<u>a</u>hu wam<u>a</u> lahum min n<u>as</u>ireen<b>a</b>


Athar:
  لہٰذا  ﴿اے  نبیؐ،  تہٕ  نبی  صلی  اللہ  علیہ و سلمن  ہٕندیٚو  پیروکارو﴾  یک سُو  سپدِتھ  جمٲوِو  پنُن  رۅخ  یتھ  دینس  کُن،  قٲیِم  سپدِو  تتھ  فطرتس  پیٚٹھ  یَتھ  پیٚٹھ  خُداین  انسان  چِھ  پٲدٕ  کٔرِمٕتۍ،  اللہ  تعالیٰ  سٕنز  بناونہٕ  آمٕژ  ساخت  ہیٚکہِ  نہٕ  بدلاونہٕ  یِتھ  ﴿یعنی  خُداین  چُھ  انسان  پنُن  بندٕہ  بنوومُت  تہٕ  صرف  چُھن  پننی  بندگی  خٲطرٕ  پٲدٕ  کوٚرمُت۔  یِہ  ساخت  ہیٚکہِ  نہٕ  کٲنٛسہِ  ہٕندِ  بدلاونہٕ  سٍتۍ  بدلِتھ۔  نہٕ  ہیٚکہِ  انسان  بندہ  آسنہٕ  نِشہِ  غیر  بندٕہ  بٔنِتھ،  نہ  ہیٚکہِ  کٲنٛسہِ  غیرُ  اللہ  ہس  اللہ  بناونہٕ  سٍتۍ  سُہ  حقیقتس  منٛز  تٔمۍ  سُند  اللہ  بٔنِتھ۔  انسان  بنٲوِ  تن  خواہ  پانس  کٲتیاہ  تہِ  معبود،  مگر  یِہ  حقیقت  چھےٚ  پننہِ  جایِہ  اٹل  زِ  سُہ  چُھنہٕ  أکِس  خُدایس  ورٲے  بیٚیہِ  کٲنٛسہِ  ہُند  بندٕہ۔  دوٚیم  ترجمہٕ  ہیٚکہِ  امہِ  آیتُک  یِتہِ  سپدِتھ  زِ  اللہ  تعالیٰ  سٕندِس  بناونہٕ  آمتِس  ساختس  گژِھہ  نہٕ  تبدیلی  یِنۍ  کرنہٕ،  یعنی  یتھ  فطرتس  پیٚٹھ  خُداین  انسان  چُھ  پٲدٕ  کوٚرمُت،  سۅ  بِگاڑٕنۍ  تہٕ  مسخ  کرٕنۍ  چُھنہٕ  درست﴾  یۅہے  چُھ  بالکل  سیوٚد  تہٕ  درست  دین،  مگر  اکثر  لُکھ  چِھنہٕ  زانان۔

Mirwaiz:
  ژٕہ  سَپد  پرتھ  بٲطل  دین  نِشہِ  الگ،  توپتہٕ  کرژٕ  پَنُں  رۅخ  دینِ  حقس  کُن،  ژٕہ  کر  متابعت  تہٕ  پٲروی  تتھ  قٲبلیتس  یتھ  قٲبلیتس  پٮ۪ٹھ  اللہ  تعالیٰ  ہن  سٲری  انسان  پٲدٕہ  کٔرِمٕتۍ  چھِ۔  مطلب  امُیک  چھُ  کہ  اللہ  تعالیٰ  ہن  چھُ  پرتھ  شخصاہ  پٲدٕہ  کوٚرمُت،  پرتھ  أکِس  چھُن  استعداد  عطا  کوٚرمُت  کہ  ہرگاہ  سُہ  پٔز  کتھ  بوزٕنۍ  ییٚژِھہ،  فکرِ  ترن  ییٚژِھہ،  سُہ  ہیٚکہِ  بوٗزِتھ  تس  ہیٚکہِ  فکرِ  تٔرِتھ۔  تتھ  متابعت  کرٕنۍ  گٔیہِ  کہ  تتھ  استعدادس  تہٕ  قٲبلیتس  ہیٚیہِ  کٲم  سُہ  یتھ  منگان  چھُ  تَمہِ  موجب  کرِ  عمل۔  خداے  سٕندِس  اَتھ  پٲدٕہ  کٔرِمٕتِس  چیزس،  یتھ  پٮ۪ٹھ  تِم  سٲری  انسان  پٲدٕہ  کٔرِمٕتۍ  چھِ  گژِھہ  نہٕ  تغیر  و  تبدیل  کرُن۔  یٔہے  چھےٚ  دینٕچ  محکم  وَتھ،  مگر  اکثر  لوٗکھ  چھِنہٕ  بوجہ  عدم  تدبیر  زانان،  تَمہِ  مۅکھہٕ  چھِنہٕ  تمُیک  اِتباع  کران

Tahir:
  لہٰذا  تھٲوِو  تۆہۍ  پَنُن  رۅخ  اللہ  تعالیٰ  سٕندِ  اطاعت  خٲطرٕ  مکمل  یکسویی  سان  قٲیِم۔  اللہ  تعالیٰ  سٕنز  (بناونہٕ  آمٕژ)  فطرت  چِھ  (اسلام)  یَتھ  پیٚٹھ  تٔمۍ  لُکھ  چِھ  پٲدٕ  کٔرِمٕتۍ  (یہِ  پانہٕ  نٲوِو)  اللہ  تعالیٰ  سٕندِس  پٲدٕ  کرنہٕ  آمتِس  (فطرتس)  منٛز  سپدِنہٕ  تبدیلی،یہِ  دین  چُھ  سیۆد  البتہ  اکثر  لُکھ  چِھنہٕ  (تِمن  حقیقتن)  زانان۔

Transliteration:
  Faaqim wajhaka li<b>l</b>ddeeni <u>h</u>aneefan fi<u>t</u>rata All<u>a</u>hi allatee fa<u>t</u>ara a<b>l</b>nn<u>a</u>sa AAalayh<u>a</u> l<u>a</u> tabdeela likhalqi All<u>a</u>hi <u>tha</u>lika a<b>l</b>ddeenu alqayyimu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  ﴿قٲیِم  سپدِو  اَتھ  کتھہِ  پیٚٹھ﴾  خُدایس  کُن  رجوع  کران  کران،  تہٕ  کھوٚژِو  تَس،  تہٕ  نمازٕ  کٔرِو  قٲیِم،  بیٚیہِ  مَہ  سپدِو  تِمو  مشرکو  منٛزٕ،

Mirwaiz:
  اے  لوٗکو  توٚہۍ  کٔرِو  رجوع  تس  خدایس  کُن  بیٚیہِ  کھوٚژِو  تس،  تِہِندِس  مخالفتس  تہٕ  مخالفت  کِس  عذابس  بیٚیہِ  کٔرِو  دینِ  اسلام  قبول،  توپتہٕ  تھٲوِو  برپا  نٮ۪ماز  پابندی  سان،  بیٚیہِ  مَہ  ٲسِو  مُشرکو  اندرٕہ۔

Tahir:
  تٔسۍ  کُن  کٔرِو  رجوع  تہٕ  زٲری  بیٚیہِ  کٔرِو  تٔمۍ  سُنٛد  تقویٰ  اختیار  تہٕ  نماز  کٔرِو  قٲیم  تہٕ  مشرکو  منٛزٕ  مَہ  بٔنِو۔

Transliteration:
  Muneebeena ilayhi wa<b>i</b>ttaqoohu waaqeemoo a<b>l</b><u>ss</u>al<u>a</u>ta wal<u>a</u> takoonoo mina almushrikeen<b>a</b>


Athar:
  یِمَو  پنُن  پنُن  دین  الگ  چُھ  بنوومُت،  تہٕ  گروہن  منٛز  چِھ  تقسیم  گٔمٕتۍ  پرٛتھ  أکِس  گروہس  نِشہِ  یِکینژھاہ  چُھ،  سُہ  چُھ  تٔتھۍ  منٛز  آوُر  ﴿خۅش﴾۔

Mirwaiz:
  بیٚیہِ  مَہ  ٲسِو  تِمَو  مشرکو  اندرٕہ  یِمَو  چھَلہٕ  کرِ  دینس  پننِس  تہٕ  گٔیکھ  واریاہ  جماعژ،  أکۍ  رٔٹ  اَکھ  وَتھ،  اَپزٕہ  تہٕ  بٲطل  وَتہٕ  چھےٚ  واریاہ،  یِمَو  تراو  پٔز  وَتھ،  اَپزٕہ  تہٕ  بٲطل  وَتہٕ  تراویکھ،  یی  گوٚو  پننِس  دینس  چھَلہٕ  کرنہِ،  أکۍ  رٔٹ  اَکھ  وتھ،  بے  رٔٹ  بیاکھ  وَتھ،  اَمی  سٍتۍ  گٔیہِ  واریاہ  جمٲعژ۔  اگر  پَزِ  وَتہِ  پٮ۪ٹھ  روزہن  تیٚلہِ  آسِہے  کُنی  جماعت۔  باوجود  آنکہ  یِمہٕ  سارے  وَتہٕ  چھےٚ  بٲطل  تہٕ  اَپزٕہ،  توتہِ  چھُ  جہل  ونادٲنی  کِنۍ  تِمَو  اندرٕہ  پرتھ  اکھاہ  پننہِ  پننہِ  وَتہِ  پیتھ  ژینگان۔  خیال  کران  کہ  بہٕ  چھُس  صحیح  وَتہِ  پٮ۪ٹھ  حالانکہ  یہِ  أمۍ  سُنٛد  خیال  چھُ  بالکل  غلط۔  سیز  وَتھ  چھےٚ  توحیدٕچ  وَتھ،  یتھ  وَتہِ  کُن  أسۍ  تِمن  ناد  دِوان  چھِ۔  عام  طور  چھُ  تِمن  لوٗکن  ہٕندِ  حال  و  قال  سٍتۍ  ثٲبت  سپدان  کہ  یۅہے  چھُ  دینِ  حق،  کیازِ  اضطرار  کہ  وقتہٕ  چھِ  تِم  اَتھ  دینس  تسلیم  کران،  ییٚمہِ  اندرٕہ  ثٲبت  چھُ  سپدان  کہ  واقعی  چھُ  یۅہے  دینِ  فطرت،  چنانچہ  اللہ  تعالیٰ  چھُ  فرماوان۔  

Tahir:
  تِمَو  (یہود  و  تہٕ  نصاریٰ  ہَو)  منٛزٕ  (تہِ  بٔنۍ  زیٚو  نہٕ)  یِمَو  پننِس  دیٖنس  ٹُکرٕ  ٹُکرٕ  کٔرۍ  تہٕ  تِم  گٔے  فرقن  منٛز  تقسیم،  پۯتھ  کانٛہہ  فرقہٕ  چُھ  تٔتھۍ  (ٹُکرس)  پیٚٹھ  فخر  کران  یُس  تس  نِشہِ  چُھ۔

Transliteration:
  Mina alla<u>th</u>eena farraqoo deenahum wak<u>a</u>noo shiyaAAan kullu <u>h</u>izbin bim<u>a</u> ladayhim fari<u>h</u>oon<b>a</b>


Athar:
  لُکن  ہُند  حال  چُھ  یِہ  زِ  ییٚلہِ  یِمن  کانٛہہ  تکلیف  واتان  چُھ،  تیٚلہِ  چِھ  پننِس  ربّس  کُن  رجوع  کٔرِتھ  تس  ناد  لایان،  پتہٕ  ییٚلہِ  سُہ  پننہِ  رحمتُک  ذٲیقہٕ  یِمن  وُچھناوان  چُھ،  تیٚلہِ  چِھ  یکایک  یِمو  منٛزٕ  کینہہ  لُکھ  شرک  لاگان  کرُن۔

Mirwaiz:
  ییٚلہِ  لوٗکن  کانٛہہ  سختیاہ  واتان  چھٚے  تَمہِ  ساعتہٕ  چھِ  بے  قرار سپدِتھ  آلو  دِوان  پننِسٕے  حقیقی  پروردگارس  تس  کُن  رجوع  کٔرِتھ،  توپتہٕ  ییٚلہِ  سُہ  تِمن  پننہِ  رحمتُک  مزٕھ  چھُ  ہاوان  سۅ  سختی  دوٗر  کرنہٕ  سٍتۍ،  أتی  چھےٚ  تِمَو  اندرٕہ  اَکھ  جماعت  پننِس  پروردگارس  بیٚیہِ  شرک  اَنان۔

Tahir:
  تہٕ  ییٚلہِ  لُکن  کانٛہہ  تکلیف  چُھ  واتان  تیٚلہِ  چِھ  تِم  پننِس  ربّس  کُن  رجوع  کٔرِتھ  تس  ناد  لایان،  وۅنۍییٚلہِ  سُہ  تِمن  پننہِ  طرفہٕ  رحمت  سٍتۍ  لطف  چُھ  تُلناوان  پتہٕ  چِھ  فوراً  تِمَو  منٛزٕ  کینہہ  لُکھ  پننِس  ربّس  سٍتۍ  شرک  کرُن  لاگان۔

Transliteration:
  Wai<u>tha</u> massa a<b>l</b>nn<u>a</u>sa <u>d</u>urrun daAAaw rabbahum muneebeena ilayhi thumma i<u>tha</u> a<u>tha</u>qahum minhu ra<u>h</u>matan i<u>tha</u> fareequn minhum birabbihim yushrikoon<b>a</b>


Athar: تاکہ سٲنِس کٔرِمٕتِس احسانس کرن ناشُکری۔ اچھا، کٔرِو مزٕہ، عنقریب لگیو تۅہیِہ پے۔
Transliteration: Liyakfuroo bim<u>a</u> <u>a</u>tayn<u>a</u>hum fatamattaAAoo fasawfa taAAlamoon<b>a</b>
Mirwaiz:
  یُتھ  کفرانِ  نعمت  کرن  تتھ  نعمتس  یۅسہٕ  اَسہِ  تِمن  عطا  کرے،  پس  تُل  تِمَو  تمتعاہ  کینٛہہ  کالاہ،  برونہہ  پہن  زٲنِو  پانے  اَمُک  مزٕہ۔

Tahir:
  تاکہ  تَمہِ  نعمتٕچ  ناشکری  کرن  یۅسہٕ  اَسہِ  تِمن  عطا  چھے٘  کٔرمٕژ  وۅنۍ  تُلِو  تۆہۍ  (کینٛژھن  دۅہن  ہٕنزِ  زندگی  ہُنٛد)  فٲیدٕہ،  پتہٕ  لگیٚو  تۅہیہِ  عنقریب  (پَنُن  انجام)  پے۔


Athar:
  کیا  اَسہِ  چھا  کانٛہہ  سَند  تہٕ  دلیل  یِمن  پیٚٹھ  نٲزِل  کٔرمٕژ،  یۅسہٕ  شہادت  آسہِ  دِوان  تمہِ  شرک  کِس  شہادتس  پیٚٹھ  یُس  یِم  کران  چِھ؟

Mirwaiz:
  کِنہٕ  اَسہِ  چھےٚ  تِمن  پٮ۪ٹھ  کانٛہہ  دلیلاہ  کانٛہہ  کتاباہ  نٲزل  کٔرمٕژ،  سۅے  کیا  چھےٚ  تِمن  دپان  شرکہٕ  چہ  کتھہٕ  تہٕ  کامہِ  مَہ  کٔرِو۔

Tahir:
  کیا  اَسہِ  چھا  تِمن  پیٚٹھ  کانٛہہ  (تِژھ)  دلیل  کٔرمٕژ  نٲزل  یۅسہٕ  تِمن  (پۅتلیٚن)  ہٕندِس  حقس  منٛز  شہادت  رٔنگۍ  کلام  آسہِ  کران  یِمن  تِم  اللہ  تعالیٰ  سُنٛد  شریک  چِھ  بناوان۔

Transliteration:
  Am anzaln<u>a</u> AAalayhim sul<u>ta</u>nan fahuwa yatakallamu bim<u>a</u> k<u>a</u>noo bihi yushrikoon<b>a</b>


Athar:
  ییٚلہِ  أسۍ  لُکن  رحمتُک  ذائقہٕ  وُچھناوان  چِھ،  تیٚلہِ  چُھ  تِمن  اتھ  پیٚٹھ  بوش  کھسان۔  تہٕ  ییٚلہِ  یِہندیٚو  پننیو  کٔرِمٕتیو  کرتوٗتَو  سٍتۍ  یِمن  پیٚٹھ  کانٛہہ  مُصیبت  چُھ  یِوان،  تیٚلہِ  چِھ  اچانک  تِم  مایوس  گژھنہِ  لگان۔

Mirwaiz:
  ییٚلہِ  أسۍ  لوٗلن  پننہِ  مہربٲنی  و  رحمتُک  مزٕہ  چھِ  ہاوان،  تَمہِ  سٍتۍ  چھِ  تِم  خۅش  گژھان،  تَمہِ  سببہٕ  چھِ  غفلتس  منٛز  بوٚڈِتھ  شرکہٕ  چہ  کامہِ  کران،  توپتہٕ  ہرگاہ  تِمن  واتان  چھےٚ  کانٛہہ  سختیاہ  تِمن  یچھ  کامین  ہٕندِ  شامتہٕ  یِمہٕ  تِہِندَ  اَتھہٕ  آمژٕہ  چھےٚ  آسان،  أتی  چھِ  تِم  ناامید  سپدان۔

Tahir:
  تہٕ  ییٚلہِ  أسۍ  لُکھ  رحمتُک  مزٕہ  چِھکھ  وُچھناوان  تیٚلہِ  چِھ  تِم  اَمہِ  سٍتۍ  خۅش  گژھان،  تہٕ  ییٚلہِ  تِمن  کانٛہہ  تکلیف  چُھ  واتان  تِمَو  (گناہو)  کِنۍ  یِم  تِمَو  گۅڈٕ  پیٚٹھہٕ  کٔرِمٕتۍ  چِھ  تیٚلہِ  چِھ  فوراً  تِم  ناوۅمید  گژھان۔

Transliteration:
  Wa<b>i</b><u>tha</u> a<u>th</u>aqn<u>a</u> a<b>l</b>nn<u>a</u>sa ra<u>h</u>matan fari<u>h</u>oo bih<u>a</u> wain tu<u>s</u>ibhum sayyiatun bim<u>a</u> qaddamat aydeehim i<u>tha</u> hum yaqna<u>t</u>oon<b>a</b>


Athar:
  کیا  یِم  لُکھ  چِھنا  وُچھان  زِ  اللہ  تعالیٰ  ہٕے  چُھ  رزق  کُشادٕہ  کران  یَس  یژھان  چُھ  تَس،  تہٕ  تنگ  چُھ  کران  ﴿یس  یژھان  چُھ  تَس﴾؟  یقیناً  چھےٚ  اَتھ  منٛز  واریاہ  نِشٲنیِہ  تِمن  لُکن  خٲطرٕ  یِم  ایمان  چِھ  انان۔

Mirwaiz:
  کیا  تِم  چھِنا  وُچھان  کہ  پٔزِپٲٹھۍ  اللہ  تعالیٰ  ہٕے  چھُ  رِزقس  اندر  وسعت  کران  یس  یژھان  چھُ،  بیٚیہِ  چھُ  سُے  تنگی  کران  رزقس  اندر  یس  یژھان  چھُ  تس۔  بے  شک  اتھ  منٛز  تہِ  چھِ  بڈۍ  بٔڈۍ  نشانہٕ  خداے  سٕندِ  قدرتٕکۍ  تہٕ  کُن  آسنٕکۍ  باایمانن  ہٕندِ  خٲطرٕ۔

Tahir:
  کیا  تِمَو  وُچھنا  زِ  اللہ  تعالیٰ  یس  خٲطرٕ  یژھان  چُھ  رزق  چُھ  کُشادٕہ  کران  تہٕ  (یس  خٲطرٕ  یژھان  چُھ)  تنگ  چُھ  کران۔  بے  شک  چھے٘  اَتھ  منٛز  تِمن  لُکن  خٲطرٕ  نشٲنِیہِ  یِم  ایمان  وٲلۍ  چِھ۔

Transliteration:
  Awalam yaraw anna All<u>a</u>ha yabsu<u>t</u>u a<b>l</b>rrizqa liman yash<u>a</u>o wayaqdiru inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Athar:
  لہٰذا  ﴿اے  مُومِنا﴾  رشتہٕ  دارس  دِ  تٔمۍ  سُند  حق،  تہٕ  مِسکینس  تہٕ  مُسافرس  ﴿تٔمۍ  سُند﴾۔  ﴿یِہ  چُھنہٕ  آمُت  فرماونہٕ  زِ  رشتہٕ  دارس،  مسکینس  تہٕ  مُسافرس  دِ  خیرات۔  ارشاد  چُھ  یِہ  سپُدمُت  زِ  یِہ  چُھ  تٔمۍ  سُند  حق  یُس  ژےٚ  دِیُن  پٔزی،  تہٕ  حق  زٲنِتھٕے  دِ  تٔمِس﴾  یِہ  طریقہٕ  چُھ  بہتر  تِمن  لُکن  خٲطرٕ  یِم  اللہ  تعالیٰ  سٕنز  خۅشنودی  چِھ  یژھان،  تہٕ  تِمے  چِھ  فلاح  لبن  وٲلۍ۔

Mirwaiz:
  پس  ییٚلہِ  توحیدچو  دلیلو  سٍتۍ  معلوم  سَپُد  کہ  رزقٕچ  تنگی  تہٕ  وسعت  چھےٚ  خداے  سٕے  اَتھہِ،  اَمہِ  سٍتۍ  سَپٕز  بیاکھ  کتھ  ثٲبت  کہ  بُخل  کرُن  چھُ  سٮ۪ٹھاہ  یچھ  کیازِ  اَمہِ  سٍتۍ  مقدرس  اندر  زیادتی  ہیٚکہِ  نہٕ  سپدِتھ،  لہٰذا  چھُ  بخُل  کرُن  بے  فٲیدٕہ۔  اے  مسلمانو  توٚہۍ  مہ  ٲسِو  بخل  کران  بلکہ  ٲسِو  قرابت  والین  واتناوان  تِہُنٛد  حق  بیٚیہِ  مسکینن  بیٚیہِ  مسافرن۔  یی  چھُ  بہتر  تِمن  لوٗکن  ہٕندِ  خٲطرٕ  یِم  ژھانڈان  چھِ  رضاے  خدا  بیٚیہِ  چھِ  تِمے  لوٗکھ  رستگار  تہٕ  کامیاب۔  

Tahir:
  لہٰذا  روٗزِو  تۆہۍ  رشتہ  دارس  تٔمۍ  سُنٛد  حق  دِوان  تہٕ  محتاجس  تہٕ  مسافرس  (تِہُنٛد  حق)،  یہِ  چُھ  تِمن  لُکن  خٲطرٕ  بہتر  یِم  اللہ  تعالیٰ  سٕنز  رضامندی  چِھ  یژھان،  تہٕ  تِمے  لُکھ  چِھ  مُراد  لبن  وٲلۍ۔

Transliteration:
  Fa<u>a</u>ti <u>tha</u> alqurb<u>a</u> <u>h</u>aqqahu wa<b>a</b>lmiskeena wa<b>i</b>bna a<b>l</b>ssabeeli <u>tha</u>lika khayrun lilla<u>th</u>eena yureedoona wajha All<u>a</u>hi waol<u>a</u>ika humu almufli<u>h</u>oon<b>a</b>


Athar:
  یُس  سوٗد  توٚہۍ  دِوان  چِھو،  تاکہِ  لُکن  ہٕندیٚن  مالن  منٛز  رٔلِتھ  گژِھہ  تَتھ  اِضافہٕ،  خُدایس  نزدیک  چُھنہٕ  تَتھ  اِضافہٕ  گژھان۔  ﴿قرآنِ  مجیدس  منٛز  چِھ  یِہ  گۅڈنِچ  آیت  یۅسہٕ  سوٗدکِس  مذّمتس  منٛز  نٲزِل  سپٕز۔  یِم  پتہٕ  احکام  چِھ،  تِمَو  خٲطرٕ  وُچِھو  آلِ  عمران  آیت  نمبر  130،  البقرہ  آیت  نمبر  275  پیٚٹھہٕ  281﴾  تہٕ  یۅسہٕ  زکوٰۃ  توٚہۍ  اللہ  تعالیٰ  سٕنز  خۅشنودی  حٲصل  کرنہٕ  کہ  ارادٕہ  دِوان  چِھو،  امہِ  کی  دِنہٕ  وٲلۍ  چِھ  درحقیقت  پنٕنۍ  مال  ہُرراوان۔

Mirwaiz:
  بیٚیہِ  یُس  چیز  توٚہۍ  دنیا  خٲطرٕ  تہِ  خرچ  کران  چھِو  ییٚمہِ  غرضہ  کہ  سُہ  چیز  واتہِ  لوٗکن  ہٕندِس  مالس  اندر،  توپتہٕ  ییٚمہِ  ساعتہٕ  تِمن  سُہ  چیز  واپس  کرنُک  وقت  واتہِ  تَمہِ  ساعتہٕ  واتہِ  اَسہِ  نِشہِ  سُہ  چیز  رُت  تہٕ  زیادٕہ  سپدِتھ  یِتھہٕ  پٲٹھۍ  دنیٲوی  رسومن  اندر  عام  طورکرنہٕ  چھُ  یِوان،  اَتھ  ہیٚنہٕ  دِنس  چھَنہٕ  اللہ  تعالیٰ  ہس  نِشہِ  کانٛہہ  زیادتی  سپدان،  کیازِ  خدایس  نِشہِ  چھنہٕ  سُہ  مال  واتان،  نہ  چھُ  سُہ  زیادٕھ  سپدان  یُس  نہٕ  تِہِندِ  رضا  خٲطرٕ  آسہِ  دِنہٕ  آمُت۔  چونکہ  اَتھ  ہیٚنہٕ  دِنس  منٛز  چھَنہٕ  خداے  سٕندِ  رضاہٕچ  کانٛہہ  نیت  آسان  لہٰذا  چھُنہٕ  یہِ  تِہٕنزِ  درگاہِ  اندر  قبول  سپدان،  نہ  چھےٚ  اَتھ  منٛز  کیںہہ  زیادتی  سپدان،  مگر  یُس  رقم  توٚہۍ  دِوان  چھِو  خداے  سٕندِ  خٲطرٕ  زکوٰۃہ  ہِش  یتھ  منٛز  ژھانڈان  چھِو  توٚہۍ  خداے  سُنٛد  رضا،  اَمہِ  قسمٕکۍ  لوٗکھ  چھِ  خدایس  نِشہِ  جمع  کٔرِتھ  پَنُن  دیتمُت  مال  ہُرراوان  زیادٕہ  کران۔

Tahir:
  تہٕ  یُس  مال  تۆہۍ  سوٗدس  پیٚٹھ  دِوان  چِھو  زِ  (تُہُنٛد  اَثاثہٕ)  روزِ  لُکن  ہٕندِس  مالس  منٛز  رٔلِتھ  ہُران،  سُہ  ہُرِ  نہٕ  اللہ  تعالیٰ  ہس  نِشہِ  تہٕ  یُس  مال  تۆہۍ  زکوٰتس  (تہٕ  خٲراتس)  منٛز  دِوان  چِھو  (صرف)  اللہ  تعالیٰ  سٕندِ  رضا  موجوب  تیٚلہِ  چِھ  تِمے  لُکھ  (پنُن  مال  اللہ  تعالیٰ  ہس  نِشہِ)  کثرت  سان  ہُرراون  وٲلۍ۔

Transliteration:
  Wam<u>a</u> <u>a</u>taytum min riban liyarbuwa fee amw<u>a</u>li a<b>l</b>nn<u>a</u>si fal<u>a</u> yarboo AAinda All<u>a</u>hi wam<u>a</u> <u>a</u>taytum min zak<u>a</u>tin tureedoona wajha All<u>a</u>hi faol<u>a</u>ika humu almu<u>d</u>AAifoon<b>a</b>


Athar:
  اللہ  تعالیٰ  ہٕے  چُھ  ییٚمۍ  توٚہۍ  پٲدٕ  کٔرِنو،  پتہٕ  دُیتنَو  تۅہیِہ  رزِق،  پتہٕ  چُھو  سُہ  تۅہیِہ  موت  دِوان،  پتہٕ  کریٚو  سُہ  تۅہیِہ  زندہ۔  کیا  تُہندیٚو  ٹھہراونہٕ  آمتیٚو  شریکو  مںٛزٕ  چھا  کانٛہہ  تِیُتھ  یُس  یِمو  منٛزٕ  کانٛہہ  تہِ  کٲم  آسہِ  کران؟  پاک  چُھ  سُہ  بیٚیہِ  چُھ  سیٚٹھاہ  بالا  و  برتر  تمہِ  شرکہٕ  نِشہِ  یُس  یِم  کران  چِھ۔

Mirwaiz:
  معبودِ  برحقٕے  چھُ  سُہ  ذاتِ  پاک  ییٚمۍ  توٚہۍ  پٲدٕھ  کٔرِو،  توپتہٕ  کوٚرنو  رزق  عطا،  توپتہٕ  چھُو  سُے  ماران،  توپتہٕ  کریٚو  سُے  زندٕہ  قیامت  کہ  دۅہہ،  سُہ  چھُ  اَمہِ  قسمُک  قدرت  وول،  توٚہۍ  ؤنۍ  تَو  کیا  تُہٕندیو  شریکو  اندرٕہ  تہِ  چھا  کانٛہہ  تِیُتھ  یُس  یِمَو  کامیو  اندرٕہ  کانٛہہ  کٲماہ  چھُ  کٔرِتھ  ہیکان،  پس  سَپُد  ثٲبت  کہ  سُہ  چھُ  منزہ  تہٕ  پاک  بیٚیہِ  بلندتر  برتر  تَمہِ  ساری  شرکہٕ  نِشہِ  یُس  شرک  تِم  لوٗکھ  تس  کُن  لاگان  چھِ۔

Tahir:
  اللہ  تعالیٰ  ہٕے  چُھ  ییٚمۍتۆہۍ  پٲدٕ  کٔرۍنَو  پتہٕ  کۆرنو  تٔمۍ  تۅہیہِ  رزق  عطا  پتہٕ  چُھو  تۅہیہِ  موت  دِوان  پتہٕ  کریٚو  تۅہیہِ  زندٕہ،  کیا  تُہٕندیٚو  (خۅدساختہٕ)  شریکو  منٛزٕ  چھا  کانٛہہ  تِیُتھ  یُس  یِمَو  (کامیٚو)  منٛزٕکینہہ  تہِ  ہیٚکہِ  کٔرِتھ،  سُہ  (اللہ  تعالیٰ)  چُھ  پاک  تہٕ  تِمَو  چیزو  نِشہِ  چُھ  برتریِمن  تِم  (تٔمۍ  سٕنٛدۍ)  شریک  چِھ  مانان۔

Transliteration:
  All<u>a</u>hu alla<u>th</u>ee khalaqakum thumma razaqakum thumma yumeetukum thumma yu<u>h</u>yeekum hal min shurak<u>a</u>ikum man yafAAalu min <u>tha</u>likum min shayin sub<u>ha</u>nahu wataAA<u>a</u>l<u>a</u> AAamm<u>a</u> yushrikoon<b>a</b>


Athar:
  خشکی  تہٕ  ٲبی  منٛز  چُھ  فساد  برپا  سپُدمُت،  لُکن  ہٕندیو  پننیو  اَتھو  ہٕنزِ  کمایِہ  سٍتۍ  ﴿یِہ  اشارہ  چُھ  تتھ  جنگس  کُن  یُس  تمہِ  وقتہٕ  دُنیا  کیٚن  دۅن  عظیم  طاقتن  یعنی  رُوسس  تہٕ  ایرانس  درمیان  برپا  اوس﴾  تاکہ  ذائقہٕ  وُچھناوِ  تِمن  تِہنزن  کینژھن  عملن  ہُند،  بنان  چُھ  زِ  تِم  یِن  باز۔

Mirwaiz:
  شرک  و  نافرٲنی  ہُنٛد  اثر  چھُ  تِیُتھ  خراب  کہ  ظٲہرسپٕز  تبٲہی  قحط  تہٕ  وباء  بیٚیہِ  طوفان  خشکی  اندر  تہِ،  تری  اندرتہِ  یعنی  سارِسٕے  دنیاہس  اندر  لوٗکن  ہٕنزو  یچھ  عملو  سٍتۍ  یُتھ  اللہ  تعالیٰ  تِمن  مزٕہ  ژٕہناوِ  تِہٕنزن  بعض  کامین  ہُند  یِمہٕ  تِمَو  کرِ،  دیٚو  تِم  پایس  پیٚن،  تِمَو  یچھ  کامیو  نِشہِ  روزن  پتھ۔  ہرگاہ  یِمن  مشرکن  اَتھ  اندر  کانٛہہ  شک  چھُ۔

Tahir:
  خۅشکی  تہٕ  تٔری  (یعنی  سمندرن)  منٛز  چُھ  فساد  تِمو  (گناہو)  کِنۍ  پٔھہلیومُت  یِم  لُکن  ہٕندیٚو  اَتھو  کمٲوِمٕتۍچِھ  تاکہ  (اللہ  تعالیٰ)  ہاوِ  تِمن  کینٛژھن  (بُرٕ)  عملن  ہُنٛد  مزٕہ  یِمہٕ  تِمَو  کرِمَژٕ  چھے٘،تاکہ  تِم  پھیرن  پۆت۔

Transliteration:
  <i><u>Th</u></i>ahara alfas<u>a</u>du fee albarri wa<b>a</b>lba<u>h</u>ri bim<u>a</u> kasabat aydee a<b>l</b>nn<u>a</u>si liyu<u>th</u>eeqahum baAA<u>d</u>a alla<u>th</u>ee AAamiloo laAAallahum yarjiAAoon<b>a</b>


Athar:
  ﴿اے  نبیؐ﴾  یِمن  ؤنِو  زِ  زمینس  منٛز  پھیٖرِو  تھوٗرِو،  پتہٕ  وُچِھو  گۅڈنِکیٚن  گُزریمتیٚن  لُکن  ہُند  کیا  انجام  چُھ  سپُدمُت؟  تِمو  منٛز  ٲسۍ  اکثر  مُشرِکٕے۔

Mirwaiz:
  توٚہۍ  فرمٲوِیوٗکھ  یارسول  اللہؐ،  اے  لوٗکو  توٚہۍ  پھیٖرۍ  تو  سارِسٕے  زمینس  منٛز،  توپتہٕ  وُچھِتو  کیا  چھُو  سَپُدمُت  انجام  تِمن  مشرک  لوٗکن  ہُنٛد  یِم  تۅہیہِ  برونٹھ  ٲسۍ،  تِمَو  اندرٕہ  ٲسۍ  اکثر  مُشرِکٕے،  توٚہۍ  وُچھِتو  کہ  تِم  کِتھہٕ  پٲٹھۍ  آے  گالنہٕ  عذابِ  آسمانی  سٍتۍ  ییٚمہِ  سٍتۍ  صاف  چھُ  ننان  کہ  شرک  چھُ  بوٚڈ  گناہ،  ییٚلہِ  شرکُک  یچھ  آسُن  ظٲہر سَپُد،  پس  اے  مخٲطب۔  

Tahir:
  تۆہۍ  فرمٲوِو  زِ  تۆہۍ  ٲسِو  زمینس  منٛز  سٲر  تہٕ  سیاحت  کران  پتہٕ  وُچِھو  بروٗنٹھِمیٚن  لُکن  ہُنٛدکِیُتھ  (عبرت  ناک)  انجام  سپُد،  تِمَن  منٛز  ٲسۍ  زیادٕہ  تر  مشرک۔

Transliteration:
  Qul seeroo fee alar<u>d</u>i fa<b>o</b>n<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablu k<u>a</u>na aktharuhum mushrikeen<b>a</b>


Athar:
  لہٰذا  ﴿اے  نبیؐ﴾  پنُن  رۅخ  جمٲوِو  مضبوطی  سان  یتھ  دینِ  راست  کِس  طرفس  منٛز،  امہِ  برونٛہہ  زِ  سُہ  دۅہ  واتہِ  ییٚمہِ  کہ  ٹلنٕچ  کانٛہہ  صورت  اللہ  تعالیٰ  سٕندِ  طرفہٕ  چَھنہٕ۔  تمہِ  دۅہ  گژھن  لُکھ  اکھ  أکِس  نِشہِ  الگ۔

Mirwaiz:
  پس  تھاو  ژٕہ  پَنُں  بُتھ  سیوٚد  محکم  دینِ  اسلامس  تہٕ  توحیدس  کُن،  تتھ  پٮ۪ٹھ  کر  استقامت  سُہ  دۅہ  یِنہٕ  برونٹھ،  یتھ  نہٕ  خداے  سٕندِ  طرفہٕ  پتھ  برونٹھ  ڈلُن  چھُ  بلکہ  چھُ  قطعاً  تہٕ  یقیناً  سُہ  دۅہ  یِوُن،  تمی  دۅہ  سپدن  لوٗکن  عملن  ہٕندِ  اعتبارٕہ  زٕہ  حصہٕ،  اَکھ  واتہِ  جنتس  بیاکھ  واتہِ  جہنمس  یِتھہٕ  پٲٹھۍ  کہ۔

Tahir:
  لہٰذا  تھٲوِو  پَنُن  روے  (انور)  سیٚدِس  دیٖنس  خٲطرٕ  قٲیِم  اَمہِ  برونٛہہ  زِ  سُہ  دۅہ  واتہِ  یَتھ  اللہ  تعالیٰ  سٕندِ  طرفہٕ  (قطعاً  تہِ)  پھیرُن  چُھنہٕ۔  تَمہِ  دۅہ  گژھن  سٲری  لُکھ  بیۆن  بیۆن۔

Transliteration:
  Faaqim wajhaka li<b>l</b>ddeeni alqayyimi min qabli an yatiya yawmun l<u>a</u> maradda lahu mina All<u>a</u>hi yawmai<u>th</u>in ya<u>ss</u>addaAAoon<b>a</b>


Transliteration: Man kafara faAAalayhi kufruhu waman AAamila <u>sa</u>li<u>h</u>an falianfusihim yamhadoon<b>a</b>
Athar:
  ییٚمۍ  کُفر  چُھ  کوٚرمُت  تٔمۍ  سٕندِ  کُفرک  وبال  چُھ  تٔمۍ  سٕے  پیٚٹھ،  تہٕ  یِمو  لُکو  نیک  عمل  چھےٚ  کٔرمٕژ  تِم  چِھ  پننی  خٲطرٕ  ﴿کامیٲبی  ہٕنز  وَتھ﴾  صاف  کران،

Mirwaiz:
  یُس  شخص  کفرچہ  کامہِ  کران  آسہِ  تس  چھُ  تِمن  کامین  ہُنٛد  سزا  کھیوٚن،  بیٚیہِ  یِم  لوٗکھ  رٕژٕ  کامہِ  کران  آسن  تِم  چھِ  پننین  پانن  ہٕنزِ  کامیٲبی  ہٕندۍ  سنز  تہٕ  سامانہٕ  کران۔

Tahir:
  ییٚمۍ  کفرکۆرتیٚلہِ  چُھ  تٔمۍ  سُندکفرُ  (یعنی  کُفرُک  وبال)  تٔسۍ  پیٚٹھ  تہٕ  یُس  نیک  عمل  کرِ  تیٚلہِ  چِھ  یِم  لُکھ  پننہِ  مۅکھہٕ  (جنتٕکۍ)  آرام  گاہ  شیران۔


Athar:
  تاکہ  اللہ  تعالیٰ  دِیِہ  ایمان  انَن  والیٚن  تہٕ  صالح  عملہٕ  کرن  والیٚن  پننہِ  فضل  سٍتۍ  جزا۔  یقیناً  چُھنہٕ  سُہ  کٲفرن  پسند  کران۔

Mirwaiz:
  یَتھ  اللہ  تعالیٰ  پننہِ  فضلہٕ  سٍتۍ  رٕژ  موٚزوٗرۍ  عطا  کرِ  تِمَن  لوٗکن  یِمَو  ایمان  اوٚن  بیٚیہِ  کریکھ  رٕژٕ  عملہٕ،  کٲفر  سپدن  تِمن  نِشہِ  محروم  کیازِ  اللہ  تعالیٰ  چھُںہٕ  پسند  کران  کٲفرن۔

Tahir:
  تاکہ  اللہ  تعالیٰ  دِیہِ  پننہِ  فضلہٕ  سٍتۍ  تِمن  لُکن  بدلہٕ  یِمَو  ایمان  اۆن  تہٕ  نیک  عمل  روٗدۍ  کران۔  بے  شک  چُھنہٕ  سُہ  کٲفرن  دوست  تھاوان۔

Transliteration:
  Liyajziya alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti min fa<u>d</u>lihi innahu l<u>a</u> yu<u>h</u>ibbu alk<u>a</u>fireen<b>a</b>


Athar:
  تٔمۍ  سٕنزو  نِشٲنِیو  منٛزٕ  چُھ  یِہ  زِ  سُہ  چُھ  ہوا  سوزان  بشارت  دِنہٕ  خٲطرٕ،  تہٕ  تۅہیِہ  پننہِ  رحمتُک  مزٕہ  وُچھناونہٕ  خٲطرٕ،  تہٕ  امہِ  غرضہٕ  خٲطرٕ  زِ  ناوٕ  پَکن  تٔمۍ  سٕندِ  حُکمہٕ  سٍتۍ،  تہٕ  توٚہۍ  کٔرِو  تٔمۍ  سُند  فضل  تلاش،  تہٕ  تٔمۍ  سٕندۍ  شُکر  گزار  بٔنِو۔

Mirwaiz:
  بیٚیہِ  چھُ  پروردگارسٕندیوٚ  قدرت  کیو  نشانو  اندرٕہ  کہ  سُہ  چھُ  واوَن  سوزان  روٗد  پیٚنہٕ  برونٹھ  روٗدٕچ  خۅش  خبری  ہیتھ،  بیٚیہ  یُتھ  تۅہیہِ  ہاوِ  سُہ  مزٕہ  پننہِ  رحمتُک  یعنی  بارانِ  رحمتُک،  بیٚیہِ  یُتھ  تَمہِ  وارٕہ  سٍتۍ  پکن  تہِندِ   حُکمہٕ  سٍتۍ  دریاوَن  اندر  بجہِ  بجہِ  ناوٕہ  تہٕ  جہازٕہ،  بیٚیہِ  یُتھ  توٚہۍ  جہازن  تہٕ  ناوَن  اندر  سٲر  کٔرِتھ  ژھٲنڈِو  تہٕ  تلاش  کٔرِو  تِہُنٛد  فضل  یعنی  روٗزی،  بیٚیہِ  کٔرِو  توٚہۍ  شکرگزٲری  تِہٕنز،  یِمہٕ  نعمژٕہ  ٲسِتھ  تہِ  چھِ  مشرک  ناسپٲسی  کران  شکرک  اَننہٕ  سٍتۍ،  احکامن  ہٕنز  مخالفت  کرنہٕ  سٍتۍ،  پیغمبرن  تہٕ  باایمانن  اِیذا  دِنہٕ  سٍتۍ  مگر  توٚہۍ  مَہ  سپدِو  اَمہِ  خٲطرٕ  آزُردٕہ  تہٕ  غمگین  کیازِ  أسۍ  ہیٚمو  تِمن  نِشہِ  عنقریب  اَمُیک  انتقام  یِتھہٕ  پٲٹھۍ  برونٹھ  تہِ  یِتھۍ  واقعہ  سپٕدۍ  مٕتۍ  چھِ  چنانچہ۔  

Tahir:
  تہٕ  تٔمۍ  سٕنزو  نِشٲنیو  منٛزٕ  چُھ  یہِ  (تہِ)  زِسُہ  چُھ  (روٗدٕچ)  خۅش  خبر  بوزناون  وٲلۍ  ہوا  سوزان  تاکہ  تۅہیہِ  وُچھناویٚو  (روٗد  کیٚن  فٲیدن  ہٕندِس  صورتس  منٛز)  پننہِ  رحمتُک  مزٕہ  تہٕ  تاکہ  (تِمن  ہواہن  ہٕندِ  ذریعہ)  پکن  جہازٕ  (تہِ)  تٔمۍ  سٕندِ  حکمہٕ  سٍتۍ۔  تہٕ  (یہِ  سورُے)  چُھ  اَمہِ  موجوب  زِ  تۆہۍ  ژھٲنڈِوتٔمۍ  سُنٛد  فضل  (زراعت  تہٕ  تجارت  کِس  صورتس  منٛز)  تہٕ  بنان  چُھ  تۆہۍ  بٔنِو  (یِتھہٕ  پٲٹھۍ)  شکرگزار۔

Transliteration:
  Wamin <u>a</u>y<u>a</u>tihi an yursila a<b>l</b>rriy<u>ah</u>a mubashshir<u>a</u>tin waliyu<u>th</u>eeqakum min ra<u>h</u>matihi walitajriya alfulku biamrihi walitabtaghoo min fa<u>d</u>lihi walaAAallakum tashkuroon<b>a</b>


Athar:
  تہٕ  اسہِ  سوٗزۍ  تۅہیِہ  برونٹھِم  رسول  تِہندیٚن  قومن  کُن،  تہٕ  تِم  آے  تِمن  نِشہِ  ٹاکارٕہ  نِشٲنِیِہ  ہیٚتھ۔  پتہٕ  یِمو  جُرم  کوٚر  تِمن  ہیوٚت  اسہِ  انتقام،  تہٕ  اسہِ  پیٚٹھ  اوس  حق  زِ  أسۍ  کرہَو  مومنن  مدد۔

Mirwaiz:
  بے  شک  ییٚلہِ  سوٗزۍ  اَسہِ  تۅہیہِ  برونٹھ  یارسول  اللہؐ  واریاہ  پیغمبر  پننین  قومن  کُن  توپتہٕ  آے  تِم  پیغمبر  تِمن  نِشہِ  نٔنۍ  معجزات  تہٕ  دلیلہٕ  ہیٹھ  مگر  تِمَو  زٲنۍ  تِم  اَپٕزۍ،  پس  ہیوٚت  اَسہِ  تِمن  لوٗکن  نِشہِ  یِمَو  نافرمانی  کٔر  انتقام،  کیازِ  اَسہِ  پٮ۪ٹھ  اوس  مَٹہِ  باایمانن  یٲری  کرٕنۍ  پننہِ  وعدٕہ  موجوب۔

Tahir:
  تہٕ  درحقیقت  سوٗزۍ  اَسہِ  تۅہیہِ  برونٛہہ  رسول  تِہِندیٚن  قومن  کُن  تہٕ  تِم  آے  تِمن  نِشہِ  ٹاکارٕہ  نِشٲنِیہِ  ہیٚتھ  پتہٕ  ہیۆت  اَسہِ  (انکار  کرن  والیٚن)  مجرمن  بدلہٕ،  تہٕ  مومنن  مددکرُن  اوس  (تہٕ  چُھ)  سانہِ  ذِمہٕ۔

Transliteration:
  Walaqad arsaln<u>a</u> min qablika rusulan il<u>a</u> qawmihim faj<u>a</u>oohum bi<b>a</b>lbayyin<u>a</u>ti fa<b>i</b>ntaqamn<u>a</u> mina alla<u>th</u>eena ajramoo wak<u>a</u>na <u>h</u>aqqan AAalayn<u>a</u> na<u>s</u>ru almumineen<b>a</b>


Athar:
  اللہ  تعالیٰ  ہٕے  چُھ  یُس  ہواہن  چُھ  سوزان،  تہٕ  تِم  چِھ  اوبُر  تُلان  پتہٕ  چُھ  سُہ  یِمن  اُوبرَن  آسمانس  منٛز  پھٔہلاوان  یِتھہٕ  پٲٹھۍ  یژھان  چُھ  تِتھہٕ  پٲٹھۍ،  تہٕ  یِمن  چُھ  حِصَن  منٛز  تقسیم  کران،  پتہٕ  چِھو  توٚہۍ  وُچھان  زِ  روٗدٕ  قطرٕہ  چِھ  اوٚبرٕ  منٛزٕ  نیٖرِتھ  پشپان  یِوان۔  یِہ  روٗد  ییٚلہِ  سُہ  تراوان  چُھ،  پننیٚن  بندن  یِمن  پیٚٹھ  یژھان  چُھ،

Mirwaiz:
  معبودِ  برحق  چھُ  تِیُتھُے  قدرت  وول  تہ  حکمت  وول  یُس  واو  سوزان  چھُ،  سُہ  واو  چھُ  اوٚبرس  تُلان  توپتہٕ  چھُس  آسمان  کھٲرِتھ  مُژراوان  یِتھہٕ  پٲٹھۍ  سُہ  یژھان  چھُ،  توپتہٕ  چھُس  تھاوان  تہہ  بہ  تہہ،  توپتہٕ  چھُکھ  ژٕہ  وُچھان  روٗد  چھُ  نیران  تَمہِ  اوٚبرٕ  منٛزٕ،  توپتہٕ  ییٚلہِ  سُہ  روٗد  واتناوُن  چھُ  پننیو  بندو  اندرٕہ  تِمن  یِمن  نِشہِ  سُہ  واتناوُن  یژھان  چھُ،  أتی  چھِ  تِم  خۅش  گژھان  تہٕ  شٲدیانہٕ  کران۔

Tahir:
  اللہ  تعالیٰ  ہٕے  چُھ  یُس  ہواہن  چُھ  سوزان  تہٕ  تِم  چِھ  اۆبرس  وۅتلاوان  پتہٕ  چُھ  سُہ  تَتھ  (اۆبرس)  آسمٲنۍ  فضاہس  منٛز  یِتھہٕ  پٲٹھۍ  یژھان  چُھ  واش  کڑان  پتہٕ  چُھ  تَتھ  (بیۆن  بیۆن)  ٹُکر  کران  (تہٕ  تہہ  بہ  تہہ  تھاوان)،  پتہٕ  چِھو  تۆہۍ  وُچھان  زِ  روٗد  چُھ  اَمہِ  منٛزنیران  پتہٕ  ییٚلہِ  اَتھ  (روٗدس)  پننیو  بندو  منٛزٕ  یِمن  یژھان  چُھ  (تِمن  چُھ)  واتناوان  پتہٕ  چِھ  تِم  فوراً  خۅش  گژھان۔

Transliteration:
  All<u>a</u>hu alla<u>th</u>ee yursilu a<b>l</b>rriy<u>ah</u>a fatutheeru sa<u>ha</u>ban fayabsu<u>t</u>uhu fee a<b>l</b>ssam<u>a</u>i kayfa yash<u>a</u>o wayajAAaluhu kisafan fatar<u>a</u> alwadqa yakhruju min khil<u>a</u>lihi fai<u>tha</u> a<u>sa</u>ba bihi man yash<u>a</u>o min AAib<u>a</u>dihi i<u>tha</u> hum yastabshiroon<b>a</b>


Mirwaiz: حالانکہ تِم ٲسۍ یقیناً اَمہِ روٗدکہ یِنہٕ برونٹھ بالکل ناامید تہٕ مایوس سپٕدۍ مٕتۍ۔
Tahir: اگر چہ تِمن پیٚٹھ روٗد تراونہٕ برونٛہہ تِم لُکھ ناامید ٲسۍ سپدان۔
Transliteration: Wain k<u>a</u>noo min qabli an yunazzala AAalayhim min qablihi lamubliseen<b>a</b>
Athar:
  تِم  چِھ  اچانک  خۅش  و  خُرم  سپدان،  حالانکہ  امہِ  کہ  پیٚنہٕ  برونٛہہ  ٲسۍ  تِم  مایوس  ہیٚتۍمٕتۍ  گژٕھنۍ۔


Athar:
  وُچِھو  اللہ  تعالیٰ  سٕندِ  رحمتٕکۍ  اثرات  زِ  مۅردٕہ  پیٚمتِس  زمینس  کِتھہٕ  پٲٹھۍ  چُھ  سُہ  زِندٕہ  کران،  یقیناً  چُھ  سُہ  مۅردن  زندگی  بخشن  وول،  تہٕ  سُہ  چُھ  پرٛتھ  چیزس  پیٚٹھ  قدرت  تھاوان۔

Mirwaiz:
  پس  وُچھ  ژٕہ  خداے  سٕندِ  رحمتٕکۍ  آثار  تہٕ  نتیجہ  کِتھہِ  پٲٹھۍ  چھُ  پننہِ  رحمت  سٍتۍ  موٚمتِس  یعنی  خشک  گٲمتِس  زمینس  زندٕہ  کران  یعنی  ترو  تازٕہ۔  بے  شک  یہِ  کتھ  چھےٚ  نعمت  تہٕ  دلیل  ییٚمہِ  کتھہِ  ہٕںز  کہ  اللہ  تعالیٰ  چھُ  قدرت  وول  لوٗکن  ہٕندِ  مرنہٕ  پتہٕ  بیٚیہِ  تِمن  زندٕہ  کرنس  پٮ۪ٹھ۔  اَمہِ  سٍتۍ  سَپُد  ثٲبت  کہ  یۅہے  خدا  چھُ  یقیناً  زندٕہ  کران  سارِنٕے  مۅردن  بیٚیہِ  چھُ  سُے  پرتھ  چیزس  پٮ۪ٹھ  قدرت  وول۔

Tahir:
  لہٰذا  وُچِھو  تۆہۍ  اللہ  تعالیٰ  سِندیٚن  رحمت  کیٚن  اثراتن  کُن  زِ  سُہ  کِتھہٕ  پٲٹھۍ  چُھ  زمینس  تَمہِ  کہ  مۅردٕ  سپدنہٕ  پتہٕ  زندٕہ  کران،  بے  شک  چُھ  سُہ  مۅردن  (تہِ  یِتھے  پٲٹھۍ)  ضرور  زندٕہ  کرن  وول  تہٕ  سُہ  چُھ  پرتھ  چیزس  پیٚٹھ  وارٕ  پٲٹھۍ  قدرت  تھاوان۔

Transliteration:
  Fa<b>o</b>n<i><u>th</u></i>ur il<u>a</u> <u>a</u>th<u>a</u>ri ra<u>h</u>mati All<u>a</u>hi kayfa yu<u>h</u>yee alar<u>d</u>a baAAda mawtih<u>a</u> inna <u>tha</u>lika lamu<u>h</u>yee almawt<u>a</u> wahuwa AAal<u>a</u> kulli shayin qadeer<b>un</b>


Athar:
  تہٕ  اگر  أسۍ  تیُتھ  اکھ  ہوا  سوزَو  ییٚمہِ  کہ  اثرٕ  سٍتۍ  تِم  پنُن  زِراعت  لیٚدرِیامُت  وُچھن،  تیٚلہِ  چِھ  تِم  کُفر  کران  روزان۔  ﴿یعنی  پتہٕ  چِھ  تِم  خُدایس  وۅہ  وۅہ  کران  تہٕ  تس  چِھ  لاگان  الزام  کھالٕنۍ  زِ  تٔمۍ  کِتھۍ  مصیبت  چِھ  اسہِ  پیٚٹھ  ترٲوِمٕتۍ،  حالانکہ  ییٚلہِ  خُداین  تِمن  پیٚٹھ  نعمتچٕ  بٲرش  ٲس  کٔرمٕژ،  تمہِ  وقتہٕ  ٲس  تِمو  شکرٕ  بجاے  اَمِچ  بے  قدری  کٔرمٕژ﴾۔

Mirwaiz:
  توپتہٕ  ہرگاہ  سوزو  أسۍ  تُہٕندِس  زراعتس  پٮ۪ٹھ  مُضر  ہوا  ییٚمہِ  سٍتۍ  تِم  وُچھن  تتھ  زراعتس  زرد  سَپدِتھ  خشک  گژھان،  یکدم  بدلہِ  تِہُنٛڈ  حال،  تَمہِ  پتے  ہیٚن  تِم  کفرانِ  نعمت  کرُن،  یِمہٕ  نعمژ  سانہِ  روزنکھ  نہٕ  یادٕے۔  اَمہِ  سٍتۍ  سَپُد  معلوم  کہ  تِم  چھِ  بے  حیٚس،  تِہِندِ  خٲطرٕ  غم  کھیوٚن  چھُ  بے  کار۔

Tahir:
  تہٕ  ہرگاہ  أسۍ  (خشک)  ہوا  سوزون  تہٕ  تِم  وُچھن  (پنُن)  زراعت  لیٚدران  تیٚلہِ  لاگن  تِم  تَمہِ  پتہٕ  (گۅڈنِچن  تمام  نعمتن  سٍتۍ)  کفرکرُن۔

Transliteration:
  Walain arsaln<u>a</u> ree<u>h</u>an faraawhu mu<u>s</u>farran la<i><u>th</u></i>alloo min baAAdihi yakfuroon<b>a</b>


Athar:
  ﴿اے  نبیؐ﴾  توٚہۍ  ہیٚکِیوٗکھ  نہٕ  مۅردٕہ  بوزنٲوِتھ،  ﴿یعنی  تِمن  لُکن  یِہندۍ  ضمیر  موٗدِمٕتۍ  چِھ﴾  نَہ  ہیکِیوٗکھ  تِم  زٔرۍ  پنُن  آلو  بوزنٲوِتھ  یِم  پوٚت  پھیٖرِتھ  آسن  ژلان،

Mirwaiz:
   توٚہۍ  نہ  حض  ہیٚکیوٗکھ  نہٕ  بوزنٲوِتھ  مۅردٕہ  بیٚیہِ  نہ  حض  ہیٚکیوٗکھ  بوزنٲوِتھ  زٔرۍ  پننۍ  آلو،  خصوصاً  ییٚلہِ  تِم  تۅہیہِ  کُں  تھر  پھِرِتھ  تۅہیہِ  نِشہِ  دوٗر  ژلان  آسن۔

Tahir:
  لہٰذا  (اے  ٹاٹھہِ!)  بے  شک  نَہ  چِھو  تۆہۍ  یِمن  مۅردن  (یعنی  ایمٲنی  زندگی  نِشہِ  محروم  کٲفرن)  پنُن  آلو  بوزناوان  تہٕ  نَہ  (صدائے  حق  کہ  بوزنہٕ  نِشہِ  محروم)  زرین،  ییٚلہِ  زن  تِم  (تۅہی  نِشہِ)  شانہٕ  پھِران  روزان  آسن۔ ﴿یتھ  جایہِ  چُھ  الموتیٰ  ﴿مۅردٕ﴾  تہٕ  الصّمُّ  ﴿زرۍ﴾  نشہ  مُراد  کٲفر۔  صحابہ  تہٕ  تابعین  رضی  اللہ  عنہم  نِشہ  تہِ  چُھ  یوٚہے  معنی  روایت  سپُدمُت۔  وُچھو  مختلف  تفسیرن  ہٕندۍ  حوالہ،  تفسیرِ  الطبری  ﴿12،20﴾،تفسیر  القرطبی﴿232،13﴾،  تفسیرالبغوی  ﴿428،3﴾،  زادالمسیرلابن  الجوزی﴿189،6﴾،  تفسیر  ابن  کثیر﴿439،375،3﴾،تفسیراللباب  لابی  حفص  الحنبلی  ﴿126،16﴾،  الدارالمنثورللسیوطی﴿376،6﴾  تہٕ  فتح  القدیر  للشو  کانی  ﴿150،4﴾۔

Transliteration:
  Fainnaka l<u>a</u> tusmiAAu almawt<u>a</u> wal<u>a</u> tusmiAAu a<b>l</b><u>ss</u>umma a<b>l</b>dduAA<u>a</u>a i<u>tha</u> wallaw mudbireen<b>a</b>


Athar:
  تہٕ  نہ  ہیٚکِو  توٚہۍ  تِمن  گُمرٲہی  منٛزٕ  کٔڑِتھ  سِٔیٚز  وَتھ  ہٲوِتھ۔  توٚہۍ  ہیکِیوٗکھ  صرف  تِمے  بوزنٲوِتھ،  یِم  سانیٚن  آیاتن  پیٚٹھ  ایمان  چِھ  انان،  بیٚیہِ  چِھ  تسلیم  کران۔

Mirwaiz:
  بیٚیہِ  نہ  حض  ہیٚکِو  نہٕ  توٚہۍ  وَتھ  ہٲوِتھ  اَنیٚن  ییٚلہِ  تِمن  وَتھ  رٲومٕژ  آسہِ،  توٚہۍ  ہیٚکِیوٗکھ  نہٕ  بوزنٲوِتھ  مگر  یِم  پژھ  کران  چھِ  سانین  آیاتن،  تِمَے  چھِ  سانین  حُکمن  گردن  دارٕوُنۍ  ییٚلہِ  یِم  لوٗکھ  مُشابہِ  چھِ  مۅردن  تہٕ  زریٚن،  پس  مَہ  تھٲوِو  توٚہۍ  توقع  تہٕ  برانٛتھ  ایمانٕچ  تِمن  نِشہِ،  نہ  مَہ  کھیٚیِو  تِہِندِ  ایمان  نہ  انَنُک  کانٛہہ  غم۔

Tahir:
  تہٕ  نَہ  چِھووکھ  تۆہۍ  (تِم)  أنۍ  (یِم  بصیرت  نِشہِ  محروم  چِھ)  گمرٲہی  نِشہِ  ہدایت  چہ  وَتہِ  پیٚٹھ  اَنن  وٲلۍ،  تۆہۍ  چِھووکھ  صرف  تِمَے  لُکھ  (فہم  تہٕ  قبولیت  کہ  توفیق  سان)  بوزناوان  یِم  سانیٚن  آیاتن  پیٚٹھ  ایمان  چِھ  اَنان،  لہٰذا  چِھ  تِمَے  مسلمان  (تِمَو  وَرٲے  چِھونہٕ  تۆہۍ  بیٚیہِ  کٲنسہِ  تہِ  بوزناوان)۔

Transliteration:
  Wam<u>a</u> anta bih<u>a</u>di alAAumyi AAan <u>d</u>al<u>a</u>latihim in tusmiAAu ill<u>a</u> man yuminu bi<u>a</u>y<u>a</u>tin<u>a</u> fahum muslimoon<b>a</b>


Athar:
  اللہ  تعالیٰ  ہٕے  چُھ  ییٚمۍ  کمزوٗری  ہٕندِس  حالتس  منٛز  تُہٕنزِ  پیدٲشہِ  ہُند  ابتدا  کوٚر،  پتہٕ  کٔرنَو  کمزوٗری  پتہٕ  تۅہیِہ  قُوّت  عطا،  پتہٕ  کٔرۍنَو  توٚہۍ  امہِ  قُوّت  پتہٕ  ضعیف  تہٕ  بُڈٕ،  سُہ  یِکینژھاہ  یژھان  چُھ  تہِ  چُھ  پٲدٕ  کران۔  تہٕ  سُہ  چُھ  سورُے  زانن  وول،  پرٛتھ  چیزس  پیٚٹھ  قدرت  تھاون  وول۔

Mirwaiz:
  معبوٗدِ  برحق  چھُ  سُے  ذاتِ  پاک  ییٚمۍ  توٚہۍ  پٲدٕہ  کٔرِنَو  کمزوٗری  ہٕندِس  حالتس  منٛز،  سۅ  گٔیہِ  انسان  سٕنز  ابتدٲیی  حالت،  لۅکچارٕچ  حالت،  توپتہٕ  کوٚرنَو  تَمہِ  کمزوٗری  پتہٕ  قوت  تہٕ  طاقت  عطا  یعنی  جوانی،  تَمہِ  قوتہٕ  پتہٕ  کوٚرنو  بیٚیہِ  کمزوٗری  تہٕ  بجر  عطا،  سُہ  یہِ  یژھان  چھُ  تہِ  چھُ  پٲدٕہ  کران،  پرتھ  تصرفس  چھُ  سُہ  پوٗرٕہ  زانان،  تتھ  تصرف  کِس  جٲری  تہٕ  نٲفذ  کرنس  پٮ۪ٹھ  چھُ  پوٗرٕ  قدرت  تھاوان۔  سُے  چھُ  سورُے  زانہٕ  وُن  پوٗرٕ  قدرت  وول۔

Tahir:
  اللہ  تعالیٰ  ہٕے  چُھ  ییٚمۍ  تۆہۍ  کمزور  چیز  (یعنی  نطفہٕ)  نِشہِ  پٲدٕ  کٔرۍ  نَو  پتہٕ  کۆر  تٔمۍ  کمزوری  پتہٕ  (جوٲنی  ہُنٛد)  طاقت  پادٕ،  پتہٕ  کٔر  تٔمۍ  طاقتہٕ  پتہٕ  کمزوری  تہٕ  بُجر  پٲدٕ،  سُہ  یہِ  یژھان  چُھ  پٲدٕ  چُھ  کران  تہٕ  سُہ  چُھ  وارٕ  پٲٹھۍ  زانن  وول،  سیٚٹھاہ  قدرت  وول۔

Transliteration:
  All<u>a</u>hu alla<u>th</u>ee khalaqakum min <u>d</u>aAAfin thumma jaAAala min baAAdi <u>d</u>aAAfin quwwatan thumma jaAAala min baAAdi quwwatin <u>d</u>aAAfan washaybatan yakhluqu m<u>a</u> yash<u>a</u>o wahuwa alAAaleemu alqadeer<b>u</b>


Athar:
  تہٕ  ییٚلہِ  سُہ  ساعت  برپا  سپدِ۔  ﴿یعنی  قیامت  ییٚمہِ کہ  ینٕچ  خبر  چھےٚ  دِنہٕ  یِوان﴾  مُجرم  ونَن  قسم  ہٲوۍ  ہٲوۍ  زِ  أسۍ  چِھنہٕ  اکہِ  گرِ  کھۅتہٕ  زیادہ  ٹھہریمٕتۍ،  یِتھے  پٲٹھۍ  ٲسۍ  تِم  دُنیا  چِہ  زندگی  منٛز  دۅکھہٕ  کھیٚوان۔

Mirwaiz:
  ییٚمہِ  دۅہ  قیامت  قٲیِم  سپدِ،  کافر  تہٕ  نافرمان  لوٗکھ  ہاون  تَمہِ  دۅہٕکۍ  ہولناک  حالات  وُچھِتھ  قسم  کہ  قیامت  آیہِ  سٮ۪ٹھاہ  جلد،  أسۍ  روٗدۍ  نہٕ  قبرن  اندر  یعنی  عالمِ  برزخس  اندر  مگر  أکِس  گرِ  تہٕ  أکِس  ساعتس،  یِتھے  پٲٹھۍ  ٲسۍ  نا  تِم  دنیاہس  منٛز  تہِ  وُلٹہٕ  پکان  یعنی  دنیاہس  منٛز  تہِ  ٲسۍ  یِم  لوٗکھ  غلط  خیالات  دِلن  منٛز  جمٲوِتھ  پھِرِتھ  کتھہٕ  کران۔

Tahir:
  تہٕ  ییٚمہِ  دۅہ  قیامت  گژِھہ  برپا  مجرم  لُکھ  کھیٚن  قسم  زِ  تِم  ٲسۍ  نہٕ  (دنیاہس  منٛز)  أکِس  گرِ  وَرٲے  ٹٔھہریمتی،  یِتھے  پٲٹھۍ  ٲسۍ  تِم  (دنیاہس  منٛز  تہِ  حق  نِشہِ)  پھیران  روزان۔

Transliteration:
  Wayawma taqoomu a<b>l</b>ss<u>a</u>AAatu yuqsimu almujrimoona m<u>a</u> labithoo ghayra s<u>a</u>AAatin ka<u>tha</u>lika k<u>a</u>noo yufakoon<b>a</b>


Athar:
  مگر  یِم  علمہٕ  تہٕ  ایمان  سٍتۍ  نوازنہٕ  ٲسۍ  آمٕتۍ  تِم  ونَن  زِ،  اللہ  تعالیٰ  سٕندِس  نوِشتس  منٛز  چِھو  توٚہۍ  روزِ  حشرس  تام  پیٚتھ  روٗدٕمٕتۍ،  لہٰذا  چُھ  یِہ  سُے  روزِ  حشر،  مگر  توٚہۍ  ٲسِو  نہٕ  زانان۔

Mirwaiz:
  یِمن  مجرمن  وَنن  تِم  لوٗکھ  یِمن  علم  تہٕ  ایمان  عطا  کرنہٕ  آمُت  آسہِ  یعنی  بایامن  یِمن  شریعت  کیٚن  چیزن  ہُنٛد  پتہ  چھُ،  اے  کافرو  توٚہۍ  ٹھٔہرییو  قبرن  اندر  خڈاے  سٕندِ  لیٚکھِمتہِ  تہٕ  مقرر  کرِمَتہِ  وقتہٕ  موجوب  برابر  قیامت  کِس  دۅہس  تانۍ،  ییٚکیا  چھُ  اَز  وارٕھ  کارٕھ  قیامتُک  دۅہ  مگر  توٚہۍ  کتہِ  ٲسِو  ییٚمہِ  دۅہُخ  یقین  تھاوان  بلکہ  ٲسِو  تکذیب  تہٕ  انکار  کران،  تمی  انکارٕہ  کہ  شامتہٕ  چھِو  اَز  پریشان۔

Tahir:
  تہٕ  یِمن  علم  تہٕ  ایمان  عطا  چُھ  آمُت  کرنہٕ  وَنن  (تِمن)،  درحقیقت  چِھو  تۆہۍاللہ  تعالیٰ  سٕنزِ  کتابِہ  منٛز  (اَکھ  گٔر  نہٕ  بلکہ)  وۅتھنہٕ  کِس  دۅہس  تام  ٹٔھہرِتھ  روٗدمٕتۍ،  لہٰذا  چُھ  یہِ  وۅتھنُک  دۅہ،مگر  تۆہۍ  ٲسِو  نہٕ  زانانٕے۔

Transliteration:
  Waq<u>a</u>la alla<u>th</u>eena ootoo alAAilma wa<b>a</b>leem<u>a</u>na laqad labithtum fee kit<u>a</u>bi All<u>a</u>hi il<u>a</u> yawmi albaAAthi fah<u>atha</u> yawmu albaAAthi wal<u>a</u>kinnakum kuntum l<u>a</u> taAAlamoon<b>a</b>


Athar:
  لہٰذا  آسہِ  سُہ  دۅہ  یتھ  منٛز  ظٲلِمن  تِہنز  معذرت  کانٛہہ  نفع  دِیِہ  نہٕ،  نہ  یِیہِ  تِمن  معٲفی  منگنہٕ  خٲطرٕ  وَننہٕ۔  ﴿دویم  ترجمہٕ  ہیٚکہِ  یِتہِ  سپدِتھ،  نہ  یِیہِ  تِمن  نِشہِ  یِہ  یژھنہٕ  زِ  پنُن  ربّ  کٔرِیوٗن  رٲضۍ۔﴾

Mirwaiz:
   پس  دِیہِ  نہٕ  تَمہِ  دۅہ  کانٛہہ  نفع  تہٕ  فٲیدٕہ  تِمن  لوٗکن  یِمَو  شرکہٕ  تہٕ  کفرٕ  سٍتۍ  پانس  ظلم  کوٚر  عذُر  کرُن،  نہ  یِیہِ  تِمن  نِشہِ  عذُر  پیش  کرنُک  تہٕ  توبہٕ  کرنُک  یا  خدایس  رٲضۍ  کرنُک  مطالبہ  کرنہٕ،  کیازِ  تَمُیک  وقت  آسہِ  گُزریومُت۔

Tahir:
  لہٰذا  دِیہِ  نہٕ  تَمہِ  دۅہ  ظٲلِمن  تِہٕنز  معذرت  کانٛہہ  فٲیدٕہ  تہٕ  نَہ  یِیہِ  تِمن  (اللہ  تعالیٰ  ہس)  رٲضۍ  کرنُک  مطالبہٕ  کرنہٕ۔

Transliteration:
  Fayawmai<u>th</u>in l<u>a</u> yanfaAAu alla<u>th</u>eena <i><u>th</u></i>alamoo maAA<u>th</u>iratuhum wal<u>a</u> hum yustaAAtaboon<b>a</b>


Athar:
  اسہِ  چِھ  یتھ  قرآنس  منٛز  لُکھ  رنگہٕ  رنگہٕ  سمجھٲوِمٕتۍ۔  توٚہۍ  أنۍ  تَو  خواہ  کانٛہہ  نِشٲنی،  یِمو  لُکو  ماننہٕ  نِشہِ  انکار  چُھ  کوٚرمُت  تِم  ونن  یی  زِ  توٚہۍ  چِھو  بٲطلس  پیٚٹھ۔

Mirwaiz:
  بیٚیہِ  کٔرۍ  اَسہِ  بیان  یتھ  قرآن  مجیدس  منٛز  لوٗکن  فکرِ  تارنہٕ  خٲطرٕ  بیٚیہِ  تِمن  ہدایت  بننہٕ  خٲطرٕ  پرتھ  قسمہٕ  چہ  مثالہٕ  تہٕ  پرتھ  قسمٕکۍ  مضامین  یِم  پننہِ  کمالِ  بلاغتہٕ  سببہٕ  مقتضی  ٲسۍ  کہ  یِمن  کٲفرن  بنہِ  ہا  ہدایت  مگر  نہایت  بغض  و  عناد  سببہٕ  کوٚر  نہٕ  تِمَو  سُہ  قبول۔  تمہ  سَپُد  نہٕ  تِمن  کانہہ  فٲیدٕہ  حاصل۔  توپتہٕ  ہرگاہ  توٚہۍ  یارسول  اللہؐ  تِمن  نِشہِ  أنِو  تِمَو  معجزو  اندرٕہ  کانٛہہ  معجزاہ  یِمن  ہٕنز  تِم  فرمٲیش  چھِ  کران،  توتہِ  وَنن  ضرور  کٲفر  کہ  توٚہۍ  سٲری  چھِو  اَپزِیٲرۍ۔

Tahir:
  تہٕ  درحقیقت  چھے٘  اَسہِ  یَتھ  قرآنس  منٛز  لُکن  (ہٕندِ  سمجھاونہٕ)  خٲطرٕ  پۯتھ  قٔسمٕچ  مثال  بیان  کٔرمٕژ،  تہٕ  اگر  تۆہۍ  یِمن  نِشہِ  کانٛہہ  (نٔنۍ)  نشٲنی  أنِوتَمہِ  پتہٕ  تہِ  ونن  یِم  کٲفر  لُکھ  ضرور  (یی)  زِتۆہۍ  چِھو  محض  بٲطل  تہٕ  فریب  بناون  وٲلۍ۔

Transliteration:
  Walaqad <u>d</u>arabn<u>a</u> li<b>l</b>nn<u>a</u>si fee h<u>atha</u> alqur<u>a</u>ni min kulli mathalin walain jitahum bi<u>a</u>yatin layaqoolanna alla<u>th</u>eena kafaroo in antum ill<u>a</u> mub<u>t</u>iloon<b>a</b>


Athar:
  یِتھہٕ  پٲٹھۍ  چُھ  ٹھپّہ  لگاوان  اللہ  تعالیٰ  تِمن  لُکن  ہٕندیٚن  دِلن  پیٚٹھ  یِم  بے  علم  چِھ۔

Mirwaiz:
   یِتھے  پٲٹھۍ  چھُ  اللہ  تعالیٰ  نادانن  ہٕندین  دِلن  پٮ۪ٹھ  مۅہرکران  یعنی  روز  بروز  چھُ  تِہِندِ  قبول  کرنُک  اِستعداد  سُست  تہٕ  ضعیف  سپدان،  بُغض  و  عنادُک  قوت  قوی  سَپدان۔

Tahir:
  یِتھے  پٲٹھۍ  چُھ  اللہ  تعالیٰ  تِمن  لُکن  ہٕندیٚن  دِلن  پیٚٹھ  مۅہر  لگاوان  یِم  (حق  واضح  سپدنہٕ  باوجود)  زانان  چِھنہٕ۔

Transliteration:
  Ka<u>tha</u>lika ya<u>t</u>baAAu All<u>a</u>hu AAal<u>a</u> quloobi alla<u>th</u>eena l<u>a</u> yaAAlamoon<b>a</b>


Athar:
  لہٰذا  ﴿اے  نبیؐ﴾  صبر  کٔرِو،  یقیناً  چُھ  اللہ  تعالیٰ  سُند  وعدہ  پوٚز،  تہٕ  ہرگز  گژھنَو  نہٕ  لوٚتۍ  لبٕنۍ  تۅہیِہ  تِم  لُکھ،  یِم  یقین  چِھنہٕ  کران۔  ﴿یعنی  دُشمن  گژھنو  نہٕ  تۅہیِہ  تِتھۍ  کمزور  سمجھنۍ  زِ  تِہندِ  شور  و  غَوغا  سٍتۍ  کیا  دٔبِو  توٚہۍ  یا  گٔژِھو  تِہندیٚو  بہتانو  تہٕ  پانے  بناونہٕ  آمژن  کتھن  ہٕنزِ  مُہِمہِ  سٍتۍ  مرعوب  یا  سپدِو  توٚہۍ  تِہنزو  پامَو  تہٕ  طعنو  ٹسنَو  سٍتۍ  پست  ہمت  یا  کھوٚژِو  تِہنزن  دھمکین  تہٕ  طاقت  کیٚن  مُظٲہرن  تہٕ  ظلم  و  سِتمس  یا  پھِسلِو  توٚہۍ  تِہنزو  دِنہٕ  آمژو  لالچو  سٍتۍ۔﴾

Mirwaiz:
  پس  کٔرِو  توٚہۍ  یارسول  اللہؐ  تِہِندِس  تکلیفس  تہٕ  اِیذاہس  پٮ۪ٹھ  صبر،  پٔزِپٲٹھۍ  اللہ  تعالیٰ  ہن  یَس  یٲری  ہُنٛد  وعدٕہ  تۅہیہِ  سٍتۍ  کوٚرمُت  چھُ،  سُہ  چھُ  حق  تہٕ  پوٚز،  یِم  منکرینِ  قیامت  مہ  سپدِن  بٲعث  تۅہیہِ  بے  صبری  کرنس  پٮ۪ٹھ۔

Tahir:
  لہٰذا  کٔرِو  تۆہۍ  صبر،  بے  شک  چُھ  اللہ  تعالیٰ  سُنٛد  وعدٕہ  پۆز،  یِمن  لُکن  پژھ  چھَنہٕ  یِنہٕ  (تِہٕنزِ  گمرٲہی  ہُنٛد  غم  تہٕ  ہدایتٕچ  فکر)  تۅہیہِ  کمزورٕے  کرِ۔  (اے  جانِ  جہاں  تِہُنٛد  کفر  مَہ  بنٲوِیوٗن  غمِ  جاں)۔

Transliteration:
  Fa<b>i</b><u>s</u>bir inna waAAda All<u>a</u>hi <u>h</u>aqqun wal<u>a</u> yastakhiffannaka alla<u>th</u>eena l<u>a</u> yooqinoon<b>a</b>


Mirwaiz: یِم آیات چھِ محکم تہٕ مضبوط کتابہِ ہٕندۍ۔
Tahir: یِم چِھ حکمت واجِنہِ کتابِہ ہٕندۍ آیات۔
Transliteration: Tilka <u>a</u>y<u>a</u>tu alkit<u>a</u>bi al<u>h</u>akeem<b>i</b>
Athar:
  یِم  چِھ  حکمت  واجِنہِ  کتابہِ  ہٕندۍ  آیات،  ﴿یعنی  تِژِھہ  کتابہِ  ہٕندۍ  آیات  یۅسہٕ  حِکمت  سٍتۍ  لبریز  چھےٚ،  ییٚمِچ  پرٛتھ  کانٛہہ  کتھ  حکیمانہٕ  چھےٚ﴾


Athar: یِم نماز چِھ قٲیِم کران، زکوٰۃ چِھ دِوان، بیٚیہِ چِھ ٲخرتس پیٚٹھ پژھ تھاوان۔
Mirwaiz:
  تِم  نیکو  کار  گٔے  تِمے  یِم  نٮ۪ماز  قٲیم  تھاوان  چھِ،  بیٚیہِ  یِم  زکوٰۃہ  ادا  کران  چھِ،  بیٚیہِ  یِم  ٲخرتُک  پوٗرٕ  یقین  تھاوان  چھِ۔

Tahir:
  یِم  لُکھ  نماز  چِھ  قٲیِم  کران  بیٚیہِ  چِھ  زکوٰۃ  دِوان  تہٕ  تِم  لُکھ  یِمن  ٲخرتس  پیٚٹھ  ایمان  چُھ۔

Transliteration:
  Alla<u>th</u>eena yuqeemoona a<b>l</b><u>ss</u>al<u>a</u>ta wayutoona a<b>l</b>zzak<u>a</u>ta wahum bi<b>a</b>l<u>a</u>khirati hum yooqinoon<b>a</b>


Athar:
  تہٕ  انسان  وٕٖے  منٛزٕ  چُھ  کانٛہہ  تِیُتھ  یُس  دلفریب  کلام  چُھ  موٚلۍ  اَنان۔  ﴿دراصل  چِھ  الفاظ  لَھوَ  الحَدِیث  یعنی  تِژھ  کتھ  یۅسہٕ  انسانس  پانس  کُن  مشغول  کٔرِتھ  باقی  پرٛتھ  چیزٕ  نِشہِ  غٲفل  کرِ۔  رَوایتن  منٛز  چُھ  بیان  سپُدمُت  زِ  ییٚلہِ  نبی  صلی  اللہ  علیہ و سلمن  ہٕندِ  تبلیغٕکۍ  اثرات  قریشن  ہٕنزو  سارِوٕے  کوششو  باوجود  پھٔہلنہٕ  نِشہِ  رُکیے  نہٕ،  تِمو  کوٚر  ایران  پیٚٹھہٕ  رستم  تہٕ  اسفندیارٕ  سٕندۍ  قصبہٕ  منگنٲوِتھ  داستان  گویی  ہُند  سلسلہٕ  شروع،  بیٚیہِ  کوٚرُکھ  گیٚوَن  واجِنیٚن  لونِڈیَن  ہُند  انتظام،  تاکہ  لُکھ  گژھن  نہٕ  یِمن  چیزن  منٛز  مشغول  سپدِتھ  حضور  صلی  اللہ  علیہ و سلمن  ہٕنز  کتھ  بوزٕنۍ۔﴾  تاکہ  لُکن  ڈالہِ  اللہ  تعالیٰ  سٕنزِ  وَتہِ  نِشہِ  عِلمہٕ  ورٲے،  تہٕ  امہِ  وتہِ  ہٕندِس  دعوتس  وُڈاوِ  ﴿اَسُنا  گِندُنا  کٔرِتھ﴾  مذاقن  منٛز۔  یِتھیٚن  لُکن  خٲطرٕ  چُھ  سخت  ذلیل  کرن  وول  عذاب۔

Mirwaiz:
  بیٚیہِ  چھِ  لوٗکو  اندرٕہ  بعض  لوٗکھ  تَمہِ  قسمٕکۍ  یِم  عملی  چھِ  ہیوان  قرآن  شریف  نِشہِ  اعراض  کٔرِتھ  واہیات  تہٕ  فضول  قصہٕ  یُتھ  لوٗکن  تِم  ڈالن  فضول  کتھٕ  ؤنۍ  ؤنۍ  خداے  سٕنزِ  وتہِ  نِشہِ  نادٲنی  سٍتۍ،  بٚیہِ  زانہِ  تتھ  اَکھ  ٹھٹھاہ،  یِمے  لوٗکھ  گٔے  تِم  یِہٕندِ  خٲطرٕ  خوار  کروُن  عذاب  چھُ۔  

Tahir:
  تہٕ  لُکو  منٛزٕ  چِھ  کینہہ  تِتھۍ  تہِ  یِم  بے  ہوٗدٕہ  کلام  چِھ  مٔلۍ  ہیٚوان  تاکہ  سونچنہٕ  سمجھنہٕ  وَرٲے  ڈالن  لُکن  اللہ  تعالیٰ  سٕنزِ  وَتہِ  نِشہِ  بیٚیہِ  کرن  اَتھ  (وَتہِ)  ہزٕل،  تِمنٕے  لُکن  خٲطرٕ  چُھ  خٔجِل  کرن  وول  عذاب۔

Transliteration:
  Wamina a<b>l</b>nn<u>a</u>si man yashtaree lahwa al<u>h</u>adeethi liyu<u>d</u>illa AAan sabeeli All<u>a</u>hi bighayri AAilmin wayattakhi<u>th</u>ah<u>a</u> huzuwan ol<u>a</u>ika lahum AAa<u>tha</u>bun muheen<b>un</b>


Athar:
  تس  ییٚلہِ  سٲنۍ  آیات  چِھ  بوزناونہٕ  یِوان،  سُہ  چُھ  بڈٕ  غروٗرٕ  سان  تِتھہٕ  پٲٹھۍ  رۅخ  پھِران،  زَنتہٕ  تٔمۍ  یِم  بوٗزی  نہٕ،  زنتہٕ  تٔمۍ  سٕندیٚن  کنن  زَر  چُھ۔  اچھا،  خۅش  خبر  بوزنٲوِیوٗن  یِہ  اکہِ  دگ  تُلوٕنہِ  عذابٕچ۔

Mirwaiz:
  بیٚیہِ  ییٚلہِ  پرنہٕ  یِوان  چھِ  تٔمِس  پٮ۪ٹھ  سٲنۍ  آیات،  تھَر  پھِرِتھ  چھُ  ژلان  تکبرٕ  سان  زَن  نہٕ  بوٗزنُے۔  زَن  تِہٕندیٚن  کنن  دۅن  زَر  اوس۔  پس  خبر  دِیِو  تس  کُڑرِ  عذابٕچ۔  ییٚمہِ  آیہ  کریمُک  شانہِ  نزول  چھُ  کہ  اَکھ  شخصاہ  اوس  کٲفرن  ہٕندیٚو  زٕٹھیٚو  اندرٕہ  یَس  نصر  بن  حارث  ناو  اوس۔  سُہ  اوس  گژہان  مُلک  فارسس  کُن  تجارت  خٲطرٕ۔  تَتہِ  اوس  تتہِ  کیٚن  پادشاہن  ہٕںدۍ  قصہٕ  تہٕ  تاریخ  موٚلۍ  ہیٚوان۔  توپتہٕ  اوس  قریشن  اندر  بِہِتھ  ونان  کہ  محمد  صلی  اللہ  علیہ  و سلم  چھِ  تۅہیہِ  ونان  عاد  و  ثمودن  ہُند  قصہٕ،  ؤلِو  بہٕ  بوزناوَو  رُستم،  اِسفندیار،  بیٚیہِ  عجمی  پادشاہن  ہٕندۍ  قصہٕ۔  بعض  لوٗکھ  ٲسۍ  دلچسپی  سان  تِم  قصہٕ  بوزان،  بیٚیہِ  ٲس  أمۍ  موٚلۍ  ہیٚژمٕژ  اَکھ  گیٚوَن  واجِنۍ  کنیزاہ۔  توپتہٕ  ییٚلہِ  وُچھان  اوس  کٲنسہِ  شخصس  اسلامس  کُن  مٲیل  سپدان،  أتی  اوس  أمِس  کنیزِہ  تس  نِشہِ  سوزان،  تس  کنیزِ  اوس  ونان  زِ  کھیاوُن  چاوُن  یہِ  شخص  بیٚیہِ  بوزناوُن  پَنُں  گیٚوُن۔  توپتہٕ  اوس  تس  شخصس  ونان،  وُچھان  چھُکھہٕ  حال۔  ژٕہ  وَنتہٕ  یتھ  چھا  لطف  کِنہٕ  تتھ  یَتھ  کُن  محمد  صلی  اللہ  علیہ  و سلم  لوٗکن  ناد  دِوان  چھُ۔  تِم  چھِ  ونان  نٮ۪ماز  پٔرِو،  روزٕہ  دار  روٗزِو،  زُوژٔٹِو  دینس  پتھ۔  چنانچہ  اَتھ  پٮ۪ٹھ  سپٕدۍ  یِم  آیات  کریمہٕ  نٲزل۔  یِمن  آیات  کریمن  منٛز  چھُ  اللہ  تعالیٰ  ذکر  کران  تِمن  شقین  ہٕنز  حالت  یِم  پننہِ  جہالت  و  شقاوتہٕ  مۅکھہٕ  قرآن  کریم  نِشہِ  اعراض  کٔرِتھ  نَژُن  گیٚوُن  لہو  ولعب،  تماشہِ  وُچھُن  یا  بیٚیہِ  واہیات  و  خرافات  بوزنس  منٛز  مستغرق  ٲسۍ،  تِم  چھِ  کوشش  کران  کہ  بیٚیَن  لوٗکن  تہِ  ڈالہن  یِمنٕے  کامین  سٍتۍ  مشغول  کٔرِتھ  خداے  سٕندِ  دین  نِشہِ۔  دین  چن  کتھن  پٮ۪ٹھ  چھِ  ٹھٹھہٕ  مذاق  کران۔  حضرت  حسن  بصری  چھِ  فرماوان  لہو  الحدیثس  متعلق  کہ  یُس  چیز  ژےٚ  ڈٲلی  خداے  سٕندِ  عبادت  نِشہِ  مثلاً  قصہ  وَنُن  یا  بوزُن،  ٹھٹھہٕ  مسخری  کرٕنۍ،  گیٚوُن  تہٕ  باجہِ  بوزُن،  یہِ  سورُے  گوٚو  داخل  لہو الحدیثس  منٛز۔  شانِ  نزول  ییٚمہِ  آیہ  کریمُک  اگر  چہ  خاص  چھُ  مگر  حکم  چھُ  عام  یُس  لہو  و  لعب  یا  یۅسہٕ  کٲم  دینِ  اسلام  نِشہِ  یا  احکامِ  اسلامو  نِشہِ  پتھ  رٹنُک  بٲعث  سپدِ  چھٛ  حرام۔  

Tahir:
  تہٕ  ییٚلہِ  تٔمِس  پیٚٹھ  سٲنۍ  آیات  چِھ  پٔرِتھ  یِوان  بوزناونہٕ  تیٚلہِ  چُھ  سُہ  تکبر  سان  بُتھ  پھِران  زنتہٕ  تٔمۍ  تِم  بوٗزی  نہٕ،  زنتہٕ  تٔمۍ  سٕندیٚن  کنن  منٛز  (زَرِ  رُک)  گۅبیٚر  چُھ،  لہٰذا  بوزنٲوِیوٗن  سُہ  تۆہۍ  دگ  تُلوٕنہِ  عذابٕچ  خبر۔

Transliteration:
  Wai<u>tha</u> tutl<u>a</u> AAalayhi <u>a</u>y<u>a</u>tun<u>a</u> wall<u>a</u> mustakbiran kaan lam yasmaAAh<u>a</u> kaanna fee o<u>th</u>unayhi waqran fabashshirhu biAAa<u>tha</u>bin aleem<b>in</b>


Athar: البتہ یِم لُکھ ایمان انن تہٕ نیک عملہٕ کرن، تِہندِ خٲطرٕ چِھ نعمتہٕ وٲلۍ جنت،
Mirwaiz:
  بے  شک  یِمَو  لوٗکو  ایمان  اوٚن  تہٕ  رٕژٕ  عملہٕ  کریکھ،  تِہِندِ  خٲطرٕ  چھِ  نعمژن  ہٕندۍ  جنت۔

Tahir:
  بے  شک  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تِہِندِ  خٲطرٕ  چِھ  نعمت  وٲلۍ  جنت۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum jann<u>a</u>tu a<b>l</b>nnaAAeem<b>i</b>


Mirwaiz: تِمنٕے منٛز روزن ہمیشہ، یہِ چھُ خداے سُنٛد پوٚز وعدٕہ۔ سُہ چھُ غٲلب تہٕ حکمت وول۔
Athar:
  یِمن  منٛز  تِم  ہمیشہ  روزن۔  یِہ  چُھ  اللہ  تعالیٰ  سُند  پۅختہٕ  وعدہ،  بیٚیہِ  چُھ  سُہ  زبردست  تہٕ  حکمت  وول۔

Tahir:
  (تِم)  روزن  تِمن  منٛز  ہمیشہ،  اللہ  تعالیٰ  سُنٛد  وعدٕہ  چُھ  پۆز،  تہٕ  سُہ  چُھ  غٲلب،  حکمت  وول  چُھ۔

Transliteration:
  Kh<u>a</u>lideena feeh<u>a</u> waAAda All<u>a</u>hi <u>h</u>aqqan wahuwa alAAazeezu al<u>h</u>akeem<b>u</b>


Athar:
  تٔمۍ  کٔرۍ  آسمان  پٲدٕ  تھَمَو  ورٲے  یِم  تۅہیِہ  نظرِ  چِھو  گژھان۔  تٔمۍ  جمٲوۍ  زمینس  منٛز  پہاڑ،  تاکہ  سۅ  گژِھہ  نہٕ  توٚہۍ  ہیٚتھ  ڈۅلہٕ۔  تٔمۍ  پھٔہلٲوۍ  پرٛتھ  قسمٕکۍ  جانور  زمینس  منٛز،  تہٕ  آسمانہٕ  ترووُن  روٗد،  تہٕ  زمینس  منٛز  وۅپدٲوِن  قٔسمہٕ  قسمٕکۍ  چیز۔

Mirwaiz:
  تمی  پروردگارن  کوٚر  پٲدٕہ  آسمان  تھَمو  ورٲے،  یُس  تۅہیہِ  تہِ  وُچھان  چھُو،  بیٚیہِ  تھٲوۍ  تٔمۍ  زمینس  پٮ۪ٹھ  بٔڈۍ  بٔڈۍ  کۅہ  لنگر  ہی  یُتھ  نہٕ  سۅ  زمین  تۅہیہِ  لوٗکن  ہیتھ  بۅن  کُن  نَمہِ،  وۅتل  بُجہِ  کرِ،  بیٚیہِ  ترٲوِن  چھٔکرِتھ  اَتھ  زمینس  منٛز  پرتھ  قسمٕکۍ  جانور،  بیٚیہِ  کوٚر  اَسہِ  نٲزل  آسمان  کہ  طرفہٕ  روٗد،  توپتہٕ  کھٲرۍ  اَسہِ  تَمہِ  زمین  منٛزٕ  پرتھ  قسمٕکۍ  نباتات  جورٕہ  جورٕہ،  رٕتۍ  رٕتۍ  چیز۔

Tahir:
  تٔمۍ  بنٲوۍ  آسمان  تھَمَو  وَرٲے  (یِتھہٕ  پٲٹھۍزن)  تو٘ہۍچِھووکھ  تِم  وُچھان  تہٕ  تٔمۍ  تھٲوۍ  زمینس  اندر  (تلہٕ  کنہِ  تہِ)  مضبوط  پہاڑ  تاکہ  تۅہیہِ  ہی٘تھ  گژِھہ  نہٕ  (سۅگردش  دوران)  نَٹٕنۍتہٕ  تٔمۍ  پٔھہلٲوۍ  اَتھ  منٛزپۯ  تھ  قٔسمٕکۍ  جانور،  تہٕ  اَسہِ  وول  آسمانہٕ  آب  تہٕ  اَسہِ  وۅپدٲوۍ  اَتھ  منٛزپۯ  تھ  قٔسمٕکۍ  جان  تہٕ  فٲیدٕہ  دِنہٕ  وٲلۍکُلۍ  کٔٹۍ۔

Transliteration:
  Khalaqa a<b>l</b>ssam<u>a</u>w<u>a</u>ti bighayri AAamadin tarawnah<u>a</u> waalq<u>a</u> fee alar<u>d</u>i raw<u>a</u>siya an tameeda bikum wabaththa feeh<u>a</u> min kulli d<u>a</u>bbatin waanzaln<u>a</u> mina a<b>l</b>ssam<u>a</u>i m<u>a</u>an faanbatn<u>a</u> feeh<u>a</u> min kulli zawjin kareem<b>in</b>


Athar:
  یِہ  چھےٚ  اللہ  تعالیٰ  سٕنز  تخلیق،  وۅنۍ  ہٲوِ  تَو  مےٚ  یِمو  باقیو  کیا  چُھ  پٲدٕ  کوٚرمُت؟  دراصل  چھےٚ  کتھ  یِہ  زِ  یِم  ظٲلِم  لُکھ  چِھ  نَنہِ  وانہٕ  گُمرٲہی  منٛز  پیٚمٕتۍ۔

Mirwaiz:
  توٚہۍ  فرمٲوِیوٗکھ  اے  لوٗکو،  یہِ  گٔیہِ  خداے  سٕنز پیدٲیش،  پس  ہٲوِتو  توٚہۍ  مےٚ  خدایس  ورٲے  یِم  معبودانِ  بٲطل  توٚہۍ  مقرر  کران  چھوٗکھ  تِمَو  کیا  کوٚر  پٲدٕہ  تا  اینکہ  بوزنہٕ  یِیہِ  ہا  تِہِنز  کیازِ  گژِھہ  پرستش  کرٕنۍ،  بلکہ  چھِ  ظٲلم  نَنہِ  گمرٲہی  منٛز  مبتلا۔

Tahir:
  یہِ  چُھ  اللہ  تعالیٰ  سُنٛدمخلوق،  وۅنۍ  (اے  مشرکو!)  ہٲوِومے٘  یِکینٛژھاہ  اللہ  تعالیٰ  سٕندِ  وَرٲے  باقیو  آسہِ  پٲدٕ  کۆرمُت۔  بلکہ  چِھ  ظٲلم  ٹاکارٕہ  گمرٲہی  منٛز۔

Transliteration:
  H<u>atha</u> khalqu All<u>a</u>hi faaroonee m<u>atha</u> khalaqa alla<u>th</u>eena min doonihi bali a<b>l</b><i><u>thth</u></i><u>a</u>limoona fee <u>d</u>al<u>a</u>lin mubeen<b>in</b>


Athar:
  اَسہِ  ٲس  لُقمانس  کٔرمٕژ  حکمت  عطا،  زِ  سُہ  روزِ  اللہ  تعالیٰ  سُند  شُکر  گُزار۔  یُس  اکھاہ  شُکر  کرِ  تٔمۍ  سُند  شُکر  چُھ  تَس  پننی  خٲطرٕ  مُفید۔  تہٕ  یُس  اکھاہ  کُفر  کرِ،  تیٚلہِ  چُھ  درحقیقت  اللہ  تعالیٰ  بے  نیاز  تہٕ  پانہٕ  تعریف  کرنہٕ  آمُت۔

Mirwaiz:
  بیٚیہِ  کوٚر  اَسہِ  عطا  لقمان  علیہ  السلامس  گاٹہٕ  جار،  سُہ  گوٚو  علم  و  عمل،  توپتہٕ  فرمووُس  اَسہِ  کہ  شُکر  دَپھ  خدایس  تِہٕنزن  نعمژن  پٮ۪ٹھ  خصوصاً  حکمتس  پٮ۪ٹھ  یۅسہٕ  بٔڈ  نعمت  چھےٚ  کیازِ  یُس  خداے  سٕنز  شکرگُزٲری  چھُ  کران  تس  چھُ  تَمُیک  فٲیدٕہ  پننِس  پانس  یعنی  نعمتس  اندر  زیادتی  سپدٕنۍ  یُس  کفرانِ  نعمت  چھُ  کران  سُہ  چھُ  پننُے  نقصان  کران۔  پس  بے  شک  اللہ  تعالیٰ  چھُ  بے  نیاز،  سُہ  چھُنہٕ  محتاج  کٲنسہِ  ہٕنزِ  شکرگزٲری  کُن۔  سُہ  چھُ  حمد  دَپنہٕ  آمُت،  چونکہ  لقمان  علیہ  السلامس  آیہِ  حکمت  عطا  کرنہٕ،  پس  سَپُد  ثٲبت  کہ  تِم  چھِ  حکیم  و  دانا،  یِتھِس  حکیم  سٕنز  تعلیم  چھےٚ  قٲبل  عمل،  لہٰذا  کٔرِو  بیان  تِہٕنزو  تعلیماتو  اندرٕہ  کینٛہہ۔  

Tahir:
  تہٕ  بے  شک  کٔر  اَسہِ  لقمانس  حکمت  تہٕ  دانٲیی  عطا،  (تہٕ  تٔمِس  فرموو)  زِاللہ  تعالیٰ  سُنٛد  کر  شکر  تہٕ  یُس  شکر  چُھ  کران  سُہ  چُھ  پننی  فٲیدٕہ  خٲطرٕ  شکر  کران  تہٕ  یُس  ناشکری  چُھ  کران  تیٚلہِ  چُھ  بے  شک  اللہ  تعالیٰ  بے  نیاز  (پٲنۍ  پانہٕ)  چُھ  حمدُک  حقدار۔

Transliteration:
  Walaqad <u>a</u>tayn<u>a</u> luqm<u>a</u>na al<u>h</u>ikmata ani oshkur lill<u>a</u>hi waman yashkur fainnam<u>a</u> yashkuru linafsihi waman kafara fainna All<u>a</u>ha ghaniyyun <u>h</u>ameed<b>un</b>


Athar:
  یاد  کٔرِو  ییٚلہِ  لُقمان  پننِس  نیچِوس  اوس  نصیحت  کران،  تٔمۍ  ووٚن  ﴿تس﴾  گوبرا،  خُدایس  سٍتۍ  کٔرۍزیٚن  نہٕ  کانٛہہ  شریک،  حق  چُھ  یِہ  زِ  شرک  چُھ  سیٚٹھاہ  بوٚڈ  ظُلم۔

Mirwaiz:
  بیٚیہِ  ییٚلہِ  لقمان  علیہ  السلامن  پننِس  نیچوِس  وعظ  و  نصیحت  کران  دوٚپ  گوٚبراہ  کتھ  چھےٚ  یٔہے  کہ  شریک  ٹھٔہرٲوِ  زینہٕ  معبودِ  برحقس  کُنہِ  قسمہٕ،  پٔزِپٲٹھۍ  تس  شریک  ٹھٔہراوُن  چھُ  بوٚڈ  ظلم۔

Tahir:
  تہٕ  (یادکٔرِو)  ییٚلہِ  لقمانن  پننِس  نیچوِس  وۆن  تہٕ  سُہ  اوس  تس  نصیحت  کران،  اے  میانہِ  گۆبرا!  اللہ  تعالیٰ  ہس  سٍتۍ  کٔرۍ  زیٚنہٕ  شرک،  بے  شک  چُھ  شرک  بۆڈ  بارٕ  ظلم۔

Transliteration:
  Wai<u>th</u> q<u>a</u>la luqm<u>a</u>nu li<b>i</b>bnihi wahuwa yaAAi<i><u>th</u></i>uhu y<u>a</u> bunayya l<u>a</u> tushrik bi<b>A</b>ll<u>a</u>hi inna a<b>l</b>shshirka la<i><u>th</u></i>ulmun AAa<i><u>th</u></i>eem<b>un</b>


Athar:
  تہٕ  یِہ  چھےٚ  حقیقت  زِ  اسہِ  چُھ  انسانس  پننِس  مٲلِس  ماجہِ  ہُند  حق  پرزٕناونُک  پانہٕ  تٲکید  کوٚرمُت۔  تٔمۍ  سٕنزِ  ماجہِ  تھوو  سُہ  کمزوری  پیٚٹھ  کمزوری  تُلِتھ  پننہِ  یٔڈ  منٛز،  تہٕ  زٕہ  ؤرۍ  لٔگِس  تٔمۍ  سُند  دۅد  تراونس  منٛز۔  ﴿اَمی  موجوب  کٔر  اسہِ  تَس  نصیحت  زِ﴾  میون  شُکر  کَر،  تہٕ  پننِس  مٲلِس  ماجہِ  ہُند  شُکر  اَن  بَجا،  میے  کُن  چھی  ژےٚ  واپس  پھیرُن۔

Mirwaiz:
  بیٚیہِ  کوٚر  اَسہِ  تٲکیدی  حکم  انسانس  مٲلِس  ماجہِ  ہٕندِ  حقہٕ  کہ  پرتھ  حالس  اندر  گژِھہ  تِہُنٛد  ادب  تہٕ  رعایت  ملحوظ  تھاوُن۔  کیازِ  تِمَو  چھُ  أمِس  بچہِ  سٕندِ  خٲطرٕ  واریاہ  مشقت  تہٕ  تکلیف  تُلِمٕتۍ  خصوصاً  ماجہ  چنانچہ  تُل  یہِ  انسان  تٔمۍ  سٕنزِ  ماجہِ  پننہِ  یٔڈ  منٛز،  ضعفس  پٮ۪ٹھ  ضعفس  تہٕ  تکلیفس  پٮ۪ٹھ  تکلیف  برداشت  کٔرِتھ  نَون  ریٚتن۔  اَکھ  اوسُس  یٔڈ  منٛز  تُلنُک  تکلیف۔  توپتہٕ  پرٛسنُک  تکلیف،  دۅد  چاونُک،  تُلنُک  تراونُک  تکلیف۔  راتس  دۅہس  پَنُن  آرام  تہٕ  آسٲیش  راوران،  أمِس  للہٕ  وان  تہٕ  سُلہٕ  وان،  توپتہٕ  چھُ  أمِس  بچہ  سٕندِ  دۅد  ژٹنُک  مدت  دۅن  ؤرِین  تام،  یِمن  دۅن  ؤرِین  تہِ  چھےٚ  یہِ  موج  أمِس  بچس  مشفقانہٕ  خدمت  کران  یَتھ  مٲلۍ  سُند  تہِ  چھُ  آسان  اشتراکِ  عمل۔  موج  چھَس  کۅچھہِ  منٛز  تراوان  تہٕ  مول  چھُس  تُلان،  مول  چھُس  تراوان  تہٕ  موج  چھَس  تُلان،  یِم  دۅشوے  چھِس  لۅلہٕ  متہٕ  لاے  کران۔  اَمی  مۅکھہٕ  کوٚر  اَسہِ  پننین  حقوقن  سٍتۍ  مٲلِس  ماجہِ  ہُندحق  اداکرنُک  حکم  أمِس  انسانس  پٮ۪ٹھ،  مےٚ  فرموو  أمِس  انسانس  کہ  کر  ژٕہ  شکرگُزٲری،  اَکھ  میٲنۍ  بیٚیہِ  کٔرۍ  زِ  شکرگزٲری  پننِس  مٲلِس  ماجہِ  ہٕنز۔  اللہ  تعالیٰ  سٕنز  شکر  گُزٲری  گٔیہِ  عبادت  و  اطاعت  سٍتۍ،  مٲلِس  ماجہِ  ہٕنز  شکرگُزٲری  گٔیہِ  خدمت  سٍتۍ  بیٚیہِ  تِہِندۍ  حقوق  ادا  کرنہٕ  سٍتۍ،  پتولاکہ  چھُو  مےے  نِشہِ  واتُن،  تَمہِ  ساعتہٕ  یُتھ  وووٕ  مُت  آسیتھ  تِیُتھ  لۅنکھ  باوجود  اینکہ  مٲلِس  ماجہِ  ہُنٛد  حق  چھُ  سٮ۪ٹھاہ  بوٚڈ  مگر  توحیدُک  مسلہ  چھُو  تِیُتھ  عظیم  الشان  کہ

Tahir:
  تہٕ  اَسہِ  کۆر  انسانس  تٔمۍ  سٕندِس  مٲلِس  ماجہِ  متعلق  (نیکی  ہُنٛد)  تٲکیدی  حکم،  یس  تٔمۍ  سٕنز  موج  تکلیفس  پیٚٹھ  تکلیف  کِس  حالتس  منٛز  (پننہِ  یٔڈ  منٛز)  برداش  کران  روٗز  تہٕ  ییٚمۍ  سُنٛد  دۅد  تۯاوُن  تہِ  دۅن  ؤرۍین  منٛز  چُھ  (تس  دِیُت  یہِ  حکم)  زِژٕ  کر  میون  (تہِ)  شکر  بیٚیہِ  کر  پننِس  مٲلِس  ماجہِ  ہُنٛد  تہِ۔  (ژے٘)  چُھے  میے  کُن  پۆت  پھیٖرِتھ  یُن۔

Transliteration:
  Wawa<u>ss</u>ayn<u>a</u> alins<u>a</u>na biw<u>a</u>lidayhi <u>h</u>amalathu ommuhu wahnan AAal<u>a</u> wahnin wafi<u>sa</u>luhu fee AA<u>a</u>mayni ani oshkur lee waliw<u>a</u>lidayka ilayya alma<u>s</u>eer<b>u</b>


Athar:
  البتہ  اگر  تِم  ژےٚ  پیٚٹھ  دباو  تراون  زِ  مےٚ  سٍتۍ  کرُن  ژٕہ  تِیُتھ  کانٛہہ  شریک  یُس  ژٕہ  زانہَن  چھَہن  نہٕ  ﴿یعنی  یُس  چٲنِس  علمس  منٛز  میون  شریک  آسہِ  نہٕ﴾  تیٚلہِ  مَہ  مان  ہرگز  تِہٕنز  کتھ۔  دُنیا  ہس  منٛز  روز  تِمن  سٍتۍ  نیک  برتاو  کران،  مگر  پیروی  کَر  تَس  شخصہٕ  سٕنزِ  وتہِ  ہٕنز  ییٚمۍ  مےٚ  کُن  رجوع  چُھ  کوٚرمُت۔  پتہٕ  چُھو  تۅہیِہ  سارِنٕے  پھیرُن  میے  کُن،  تمہِ  وقتہٕ  وَنو  بٕہ  تۅہیِہ،  توٚہۍ  کِژٕھہ  عملہٕ  چِھو  روٗدِمٕتۍ  کران۔

Mirwaiz:
  ہرگاہ  تِم  دۅشوے  یا  تِمَو  اندرٕہ  اَکھ  مجبور  کرنے  مےٚ  شریک  ٹھٔہراونس  پٮ۪ٹھ  سُہ  چیز  ییٚمِچ  نہٕ  ثےٚ  خبرٕے  آسی  سۅ  کتھ  مٲنۍ  زینہٕ  ژٕہ  کینٛہہ  ہرگز،  یہِ  کتھ  چھےٚ  ضروری  کہ  دنیاکین  ضروریاتن  اندر  روٗزۍزِ  ژٕ  تِمن  سٍتۍ  رٕتہِ  طریقہٕ۔  دین  کِس  معاملس  اندر  پکھ  ژٕہ  تس  شخصہٕ  سٕنزِ  وَتہِ  یُس  مےٚ  کُں  رجوع  کروُن  آسہِ  یعنی  میانین  احکامن  پٮ۪ٹھ  عمل  کروُن  آسہِ،  توپتہٕ  چھُو  تۅہیہِ  سارِنٕے  کامین  کُں  رجوع  کرُن،  بہٕ  کرو  تۅہیہِ  سارِنٕے  خبر  تِمن  سارِنٕے  کامین  ہٕنز  یِمہٕ  توٚہۍ  کران  ٲسِو۔  لہٰذا  مہ  کٔرِو  توٚہۍ  میٲنِس  کُنہِ  حکمس  خلاف  اَمہِ  پتہٕ  چھِ  بیان  کران،  بیٚیہِ  لقمان  حکمژ  یعنی  لقمان  صٲبن  فرموو  پننِس  فرزندس۔

Tahir:
  تہٕ  ہرگاہ  تِم  دۅشوے  ژے٘  پیٚٹھ  اَمہِ  کتھہِ  ہٕنز  کوشش  کرن  زِ  ژٕ  گژھکھ  سُہ  چیز  مے٘  سٍتۍ  شریک  بناوُن  ییٚمہ  سُند  (حقیقتُک)  ژے٘  کانٛہہ  علم  چُھے  نہٕ  تیٚلہِ  کٔرۍ  زیٚنہٕ  تِہٕنزاطاعت،  تہٕ  دنیا  چن  کامیٚن  منٛزدی  زِ  رٕتۍ  پٲٹھۍ  تِمن  ساتھ،  بیٚیہِ  کٔرۍزِ  (عقیدس  تہٕ  ٲخرت  کیٚن  معاملن  منٛز)  تس  شخصہٕ  سٕنز  پٲروی  ییٚمۍمے٘  کُن  آسہِ  توبُک  تہٕ  اطاعتُک  سلوک  پاننوومُت۔  چوٗنکہ  چُھے  ژے٘  میے  کُن  پۆت  پھیٖرِتھ  یُن  پتہٕ  کرہَو  بہٕ  تۆہۍتِمَو  کامیو  نِشہِ  باخبر  یِم  تۆہۍ  کران  روٗدِمٕتۍ  ٲسِو۔

Transliteration:
  Wain j<u>a</u>had<u>a</u>ka AAal<u>a</u> an tushrika bee m<u>a</u> laysa laka bihi AAilmun fal<u>a</u> tu<u>t</u>iAAhum<u>a</u> wa<u>sah</u>ibhum<u>a</u> fee a<b>l</b>dduny<u>a</u> maAAroofan wa<b>i</b>ttabiAA sabeela man an<u>a</u>ba ilayya thumma ilayya marjiAAukum faonabbiokum bim<u>a</u> kuntum taAAmaloon<b>a</b>


Athar:
  ﴿تہٕ  لُقمانن  اوس  وونمُت﴾  زِ،  گوبرا  کانٛہہ  چیز  ٲسِتن  آسٕرۍ  دانس  برابر  تہِ،  تہٕ  سُہ  ٲسِتن  کُنہِ  چٹانس  منٛز،  یا  ٲسِتن  آسمانن  یا  زمینس  منٛز  کُنہِ  تہِ  جایِہ  چُھپِتھ،  اللہ  تعالیٰ  اَنہِ  تتھ  کٔڑِتھ،  سُہ  چُھ  باریک  بین  تہٕ  باخبر۔

Mirwaiz:
  اے  میانہِ  فرندٕہ  اللہ  تعالیٰ  سُنٛد  علم  تہٕ  قدرت  چھُ  تیوٗت  کہ  اگر  کٲنسہِ  ہٕنز  عمل  آسہِ  آسٕرۍ  دانس  برابر  مقدارٕہ  کِنۍ،  سۅے  آسہِ  کُنہِ  بٔڑِس  پلس  منٛز  کھٔٹِتھ  تھاونہٕ  آمٕژ  نَتہٕ  آسہِ  آسمانن  اندر  لوٗکن  نِشہِ  دوٗر  کُنہِ  جایہِ،  یا  آسہِ  زمینس  منٛز  تل  پاتال  یوٚت  نہٕ  کانٛہہ  وٲتِتھ  ہیٚکہِ  مگر  خداے  سُنٛڈ  شان  چھُ  کہ  یِمَو  سارِوٕے  پوٗشیدٕہ  جایو  منٛزٕ  کٔڑِتھ  اَنہِ  سُہ  قیامت  کہ  دۅہ  حساب  کہ  وقتہٕ۔  اَمی  اندرٕہ  چھُ  سپدان  تٔمۍ  سُنٛد  کمالِ  قدرت  ثٲبت۔  بے  شک  اللہ  تعالیٰ  چھُ  سٮ۪ٹھاہ  بوٚڈ  باریک  بین  سارِچی  خبر  تھاون  وول،  تس  چھےٚ  پوٗرٕ  خبر  کُس  چیز  کتہِ  نس  چھُ۔

Tahir:
  (لقمانن  وۆن،)  اے  میانہِ  گۆبرا!  اگر  کانٛہہ  چیز  آسٕرۍ  دانس  یوت  آسہِ،  پتہٕ  ٲسۍتن  سُہ  خواہ  کُنہِ  پلس  منٛز  (کٔھٹِتھ)  یا  آسمانن  منٛز  یا  زمینس  منٛز  (تَمہِ  پتہٕ  تہِ)  کرِاللہ  تعالیٰ  تَتھ  (قیامت  کہ  حساب  خٲطرٕ)  موجود۔  بے  شک  چُھ  اللہ  تعالیٰ  سٔنۍ  نظر  تھاون  وول  (تہِ)  زٲنۍ  وُن  خبردار  (تہِ)۔

Transliteration:
  Y<u>a</u> bunayya innah<u>a</u> in taku mithq<u>a</u>la <u>h</u>abbatin min khardalin fatakun fee <u>s</u>akhratin aw fee a<b>l</b>ssam<u>a</u>w<u>a</u>ti aw fee alar<u>d</u>i yati bih<u>a</u> All<u>a</u>hu inna All<u>a</u>ha la<u>t</u>eefun khabeer<b>un</b>


Athar:
  گوبرا،  نماز  کر  قٲیِم،  نیکی  ہُند  حکم  دِ،  تہٕ  بدی  نِشہِ  کر  ٹھاکھ،  تہٕ  یُس  مصیبت  تہِ  واتہِ  تَتھ  پیٚٹھ  کَر  صبر۔  یِمہٕ  چھےٚ  تِمہٕ  کتھہٕ  یُہُند  سیٚٹھاہ  تٲکید  چُھ  آمُت  کرنہٕ۔  ﴿دوٚیم  مطلب  ہیٚکیس  یِتہِ  ٲسِتھ  زِ  یِمہٕ  چھےٚ  سیٚٹھاہ  حوصلہٕ  واجِنہِ  کامہِ﴾

Mirwaiz:
  عملن  متعلق  فرمٲونس  یہِ  نصیحت  کہ  اے  میانہِ  فرزندٕہ  نٮ۪ماز  تھاوبرپا،  نٮ۪ماز  چھےٚ  اعلیٰ  درجِچ  عمل  بیٚیہِ  آس  رٕژن  کامین  ہُنٛد  اَمر  کران  بیٚین  لوٗکن  تہٕ  بیٚیہِ  آس  یچھ  کامیو  نِشہِ  لوٗکن  منع  کران،  اَتھ  منٛز  یُس  تکلیفاہ  تہٕ  مصیبتاہ  وٲتی،  پرتھ  مصیبتس  پٮ۪ٹھ  آس  صبر  کران،  پٔزِپٲٹھۍ  یہِ  صبر  کرُن  چھُ  ہمت  چو  کامیو  اندرٕہ۔

Tahir:
  اے  میانہِ  گۆبرا!  ژٕ  تھاو  نماز  قٲیِم  بیٚیہِ  دِ  نیکی  ہُنٛد  حکم  تہٕ  بُرٲیی  نِشہِ  کرٹھاکھ  تہٕ  یُس  تکلیف  ژے٘  وٲتی  تَتھ  پیٚٹھ  کرصبر،  بے  شک  چھے٘  یِمہٕ  سیٚٹھاہ  ہمت  واجِنہِ  کامہِ۔

Transliteration:
  Y<u>a</u> bunayya aqimi a<b>l</b><u>ss</u>al<u>a</u>ta wamur bi<b>a</b>lmaAAroofi wa<b>i</b>nha AAani almunkari wa<b>i</b><u>s</u>bir AAal<u>a</u> m<u>a</u> a<u>sa</u>baka inna <u>tha</u>lika min AAazmi alomoor<b>i</b>


Athar:
  تہٕ  لُکن  سٍتۍ  مَہ  کَر  بُتھ  پھِرِتھ  کتھ،  تہٕ  نہ  مَہ  پکھ  زمینس  پیٚٹھ  تکبر  سان  ﴿تھیٚکان  تھیٚکان﴾،  اللہ  تعالیٰ  چُھنہٕ  کٲنٛسہِ  خۅد  پسند  تہٕ  تھیٚکن  وٲلِس  پسند  کران۔

Mirwaiz:
  اخلاق  و  عاداتن  اندر  فرمووتس،  بیٚیہِ  مہ  آس  لوٗکن  نِشہِ  بُتھ  پَنُں  پھِران  تکبر  سببہٕ،  بیٚیہِ  مہ  آس  زمینہِ  پٮ۪ٹھ  پکان  ڈالہٕ  ماران  تمہِ  غرورو  تکبرسان  کیازِ،  بے  شک  اللہ  تعالیٰ  چھُنہٕ  پسند  کران  کٲنسہِ  مغرورس  یُس  تھیکان  آسہِ۔

Tahir:
  تہٕ  لُکن  نِشہِ  مَہ  پھِر  (تکبر  سان)  پَنُن  رۅے،تہٕ  زمینس  منٛز  مَہ  پکھ  غرورٕسان،  بے  شک  چُھ  اللہ  تعالیٰ  پۯتھ  تکبر  وٲلِس،  غرورٕ  سان  پکن  وٲلِس  ناپسند  کران۔

Transliteration:
  Wal<u>a</u> tu<u>s</u>aAAAAir khaddaka li<b>l</b>nn<u>a</u>si wal<u>a</u> tamshi fee alar<u>d</u>i mara<u>h</u>an inna All<u>a</u>ha l<u>a</u> yu<u>h</u>ibbu kulla mukht<u>a</u>lin fakhoor<b>in</b>


Athar:
  پننہِ  رفتارِ  منٛز  کر  اعتدال  اختیار،  تہٕ  پنٕنۍ  آواز  تھاو  ہنا  پست،  سارِوٕے  آوازَو  کھۅتہٕ  بُرٕ  آواز  چھےٚ  خرن  ہٕنز  آواز  آسان۔

Mirwaiz:
  بیٚیہِ  آس  میانہٕ  روی  کران  پننِس  پکنس  اندر  تہٕ  مہ  آس  دور  تُلِتھ  پکان،  تہِ  چھُ  اَکھ  وقارس  خلاف  بیٚیہِ  چھِ  تتھ  اندر  دب  لگنُک  خطرٕہ،  نہ  مہ  آس  توٗلۍ  توٗلۍ  پکان،  یہِ  چھےٚ  متکبرن  ہٕںز  چال،  بیٚیہِ  کر  پست  آواز  پنٕنۍ،  کریکھ  مہ  آس  لگان۔  پٔزِپٲٹھۍ  آوازِ  اندر  چھےٚ  یچھ  آواز  خرٕہ  سٕنز  آواز،  یتھ  اندر  نہٕ  کانٛہہ  فٲیدٕہ  چھُ،  لہٰذا  انسان  ٲسِتھ  مہ  بن  خَر۔  حضرت  عکرمہ  تہٕ  حضرت  لیث  چھِ  فرماوان  کہ  لقمان  علیہ  السلام  ٲسۍ  نبی  مگر  حکیم  ترمذی  چھِ  نوادرس  منٛز  مرفوع  اَکھ  حدیث  شریفاہ  پیش  کران  کہ  لقمان  علیہ  السلامس  آے  یہِ  خلافت  پیش  کرنہٕ  داوٗد  علیہ  السلامس  برونٹھ  مگر  تِمَو  دوٚپ  ہرگاہ  حکم  چھُم  تیٚلہِ  چھُٕ  منظور  بسر و چشم،  ہرگاہ  میانہِمرضی  موجب  چھُ  تیٚلہِ  چھُس  بہٕ  معٲفی  منگان  چنانچہ  پتہٕ  آیہِ  سۅ  خلافت  عطا  کرنہٕ۔  چنانچہ  یہِ  روایت  چھےٚ  دُرمنثورس  اندر۔  اکثر  علماء  چھِ  فرماوان  کہ  حضرت  لقمان  چھِ  ٲسِمٕتۍ  حبشِکۍ  روزن  وٲلۍ۔  

Tahir:
  تہٕ  پننِس  پکنس  منٛز  وَرتاو  درمیٲنی  انداز،  تہٕ  پنٕنۍ  آواز  آس  ہنا  پست  تھاوان،  بے  شک  چھے٘  سارِوٕے  کھۅتہٕ  بُرٕ  آواز  خرٕ  سٕنز  آواز۔

Transliteration:
  Wa<b>i</b>q<u>s</u>id fee mashyika wa<b>o</b>gh<u>d</u>u<u>d</u> min <u>s</u>awtika inna ankara ala<u>s</u>w<u>a</u>ti la<u>s</u>awtu al<u>h</u>ameer<b>i</b>


Athar:
  کیا  توٚہۍ  لُکھ  چِھو  نا  وُچھان  زِ  خُداین  چِھ  زمینٕکۍ  تہٕ  آسمانن  ہٕندۍ  سٲری  چیز  تُہٕندِ  خٲطرٕ  مُسَخر  کٔرِتھ  تھٲوِمٕتۍ  ﴿کانٛہہ  چیز  کٲنٛسہِ  ہٕندِ  خٲطرٕ  مسخر  کرنہٕ  چِہ  ہیٚکن  زٕ  صوٗرتہٕ  ٲسِتھ۔  اکھ  یِہ  زِ  سُہ  چیز  یِیہِ  تس  تابع  کرنہٕ  تہٕ  تس  یِیہِ  اختیار  دِنہٕ  زِ  یِتھہٕ  پٲٹھۍ  ییٚژِھہ  امہِ  منٛزٕ  کرِ  تصرّف  تہٕ  یِتھہٕ  پٲٹھۍ  ییٚژِھہ  تِتھہٕ  پٲٹھۍ  کرِ  استعمال۔  دوٚیم  یِہ  زِ  سُہ  چیز  یِیہِ  تِتھہِ  ضٲبطُک  پابند  کرنہٕ  ییٚمہِ کہ  بدولت  سُہ  تس  شخصس  خٲطرٕ  فٲیدہ  مند  بنہِ،  تہٕ  تٔمۍ  سٕندِس  مفادس  روزِ  خدمت  کران۔  زمین  و  آسمانٕکۍ  سٲری  چیز  چِھنہٕ  خُداین  أکۍسٕے  معنی یس  منٛز  انسانس  خٲطرٕ  مُسخر  کٔرِمٕتۍ،  بلکہ  چِھن  کینہہ  چیز  گۅڈنِکس  معنی یس  منٛز  مُسخر  کٔرمٕتۍ  تہٕ  کینہہ  چِھن  دوٚیِمِس  معنی یس  منٛز۔  مثلاً  ہوا،  آب،  میٚژ،  نار،  کُلۍ  کٔٹۍ،  معدنیات،  مویشی  وغٲرٕ  بے  شمار  چیز  چِھ  گۅڈنِکِس  معنی یس  منٛز  سانہِ  خٲطرٕ  مُسخر،  تہٕ  زون  آفتاب  وغٲرٕ  چِھ  دوٚیِمِس  معنی یس  منٛز۔﴾  تہٕ  پننہِ  ٹاکارٕ  تہٕ  پوشیدٕ  نعمتہٕ  چَھن  تۅہیِہ  عطا  کرِمژٕ؟  اتھ  پیٚٹھ  چُھ  حال  یِہ  زِ  انسانو  منٛزٕ  چِھ  کینہہ  لُکھ  یِم  خُداے  سٕندِس  بارس  منٛز  ژُوان  چِھ،  امہِ  ورٲے  زِ  تِمن  نِشہِ  آسہِ  کانٛہہ  علم  یا  ہدایت  یا  روشنی  ہاون  واجِنۍ  کانٛہہ  کتاب۔

Mirwaiz:
  کیا  تۅہیہِ  چھَو  نا  مشٲہدہ  سٍتۍ  تہٕ  دلیلو  سٍتۍ  یہِ  کتھ  معلوم  کہ  اللہ  تعالیٰ  ہن  چھِ  بواسطہ  یا  بلا  واسطہ  کامہِ  لٲگِمٕتۍ  مُسخر  تہٕ  رام  کٔرِمٕتۍ  تُہٕندِ  فٲیدٕہ  خٲطرٕ  تِم  سٲری  چیز  یِم  آسمانن  بٚییہِ  زمینن  منٛز  چھِ،  بیٚیہِ  کرین  پننہِ  نعمژٕہ  پوٗرٕ  تۅہیہِ  پٮ۪ٹھ،  ظٲہری  نَنہِ  نعمژٕہ  تہِ،  تِمہٕ  نعمژٕہ  یِمہٕ  ظٲہری  حواسو  سٍتۍ  ژیننہٕ  یِوان  چھےٚ،  بٲطنی  تہٕ  پوٗشیدٕہ  نعمژٕہ  تہِ  یِمہٕ  نعمژٕہ  عقلہِ  سٍتۍ  ژیننہِ  یِوان  چھےٚ۔  باوجودآں  چھِ  لوٗکو  اندرٕہ  بعض  تِم  لوٗکھ  یِم  بحث  تہٕ  جِگڑٕہ  چھِ  لاگان  خداے  سٕندِس  کُن  آسنہٕ  کِس  معاملس  اندر  علمہٕ  ورٲے،  واقفیہ  ورٲے  تہٕ  کُنہِ  دلیلہِ  ورٲے،  بیٚیہِ  کُنہِ  روشن  کتابہِ  ہٕندِ  حوالہٕ  ورٲے۔

Tahir:
  (لوٗکو!)  کیا  تۅہیہِ  وُچُھو  نا  زِ  اللہ  تعالیٰ  ہن  چِھ  تُہٕندِ  خٲطرٕ  تِم  تمام  چیز  آیہِ  تن  تھٲوِمٕتۍ  یِم  آسمانن  منٛز  چِھ  تہٕ  یِم  زمینس  منٛز  چِھ،  تہٕ  تٔمۍ  چھے٘  تۅہیہِ  پیٚٹھ  پننہِ  ظٲہری  تہٕ  بٲطنی  نعمتہٕ  پوٗرٕ  کرِمَژٕ۔  تہٕ  لُکن  منٛز  چِھ  کینہہ  تِتھۍ  (تہِ)  یِم  اللہ  تعالیٰ  سٕندِس  بارس  منٛز  ژُوان  چِھ  علمہٕ  وَرٲے  تہٕ  ہدایت  وَرٲے  بیٚیہِ  روشن  کتابِہ  (ہٕنزِ  دلیلہِ)  وَرٲے۔

Transliteration:
  Alam taraw anna All<u>a</u>ha sakhkhara lakum m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i waasbagha AAalaykum niAAamahu <i><u>th</u></i><u>a</u>hiratan wab<u>at</u>inatan wamina a<b>l</b>nn<u>a</u>si man yuj<u>a</u>dilu fee All<u>a</u>hi bighayri AAilmin wal<u>a</u> hudan wal<u>a</u> kit<u>a</u>bin muneer<b>in</b>


Athar:
  تہٕ  ییٚلہ،  تِمن  وننہٕ  چُھ  یِوان  پیروی  کٔرِو  تمہِ  چیزٕچ  یُس  خُداین  چُھ  نٲزِل  کوٚرمُت،  تیٚلہِ  چِھ  ونان  أسۍ  کرو  تمی  چیزٕچ  پیروی  یتھ  پیٚٹھ  اسہِ  پنُن  مول  بُڈِبب  چُھ  وُچھمُت۔  کیا  یِم  کرنہٕ  تِہنزٕے  پیروی  خواہ  شیطان  کونہٕ  آسہِ  تِمن  دَزوُنِس  نارس  کُنُے  بُلاوان  روٗدمُت؟

Mirwaiz:
  توپتہٕ  ییٚلہِ  وَننہِ  یِوان  چھُ  تِمن  پٲروی  کٔرِو  تتھ  حکمس  یُس  اللہ  تعالیٰ  ہن  نٲزل  کوٚر،  دپان  چھِ  نہ  بلکہ  کرو  أسۍ  پٲروی  تتھ  طریقس  پٮ۪ٹھ  یتھ  پٮ۪ٹھ  اَسہِ  پنٕنۍ  مٲلۍ  بُڈِ  بب  عمل  کران  وُچھ،  کیا  ہرگاہ  تِہِندین  مالیٚن  بُڈِ  ببن  شیطان  ناد  دِوان  اوس  تتھ  گمرٲہی  کُن  یۅسہٕ  نارکِس  عذابس  موجب  ٲس  توتہِ  کرن  نہٕ  تِم  تِہٕنز  پٲروی۔

Tahir:
  تہٕ  ییٚلہِ  تِمن  وَننہٕ  چُھ  یِوان  زِ  تۆہۍ  کٔرِو  تَمچِ  (یعنی  تمہِ  کتابِہ  ہٕنز)  پٲروی  یۅسہٕ  اللہ  تعالیٰ  ہن  چھے٘  نٲزل  کٔرمٕژ  تیٚلہِ  چِھ  ونان  (نَہ)  بلکہ  کرو  أسۍتمہِ  چی  (یعنی  تمی  طریقٕچ)  پٲروی  یَتھ  پیٚٹھ  اَسہِ  پَنُن  مول  بُڈِ  بب  وُچھ،  یۆدوَے  زن  تِمن  شیطان  آسہِ  جہنم  کِس  عذابس  کُنُے  ناد  دِوان۔

Transliteration:
  Wai<u>tha</u> qeela lahumu ittabiAAoo m<u>a</u> anzala All<u>a</u>hu q<u>a</u>loo bal nattabiAAu m<u>a</u> wajadn<u>a</u> AAalayhi <u>a</u>b<u>a</u>an<u>a</u> awalaw k<u>a</u>na a<b>l</b>shshay<u>ta</u>nu yadAAoohum il<u>a</u> AAa<u>tha</u>bi a<b>l</b>ssaAAeer<b>i</b>


Athar:
  یُس  شخص  پنُن  پان  خُدایس  حوالہٕ  کرِ  تہٕ  عملاً  آسہِ  سُہ  نیک،  تٔمۍ  کٔر  پزٕۍپٲٹھۍ  أکِس  بھَرُوسس  قٲبل  سہارس  تھپھ،  تہٕ  سارِنٕے  معاملاتن  ہُند  ٲخری  فٲصلہٕ  چُھ  اللہ  تعالیٰ  سٕندِسٕے  اتھس  منٛز۔

Mirwaiz:
  بیٚیہِ  یُس  اَکھاہ  پَزِیُک  اتباع  کٔرِتھ  پُشراوِ  پَنُن  پان  معبودِ  برحقس  یَتھ  حالس  منٛز  کہ  سُہ  آسہِ  رٕژٕ  کامہِ  کروُن،  ادٕہ  تٔمۍ  کٔرتھپھ  محکم  رَزِہ۔  تٔمۍ  کٔر  زورٕہ  تھپھ  مضبوط  ہانکلہِ،  پتو  لاکہ  چھےٚ  سارے  کامہِ  تہٕ  سارِنٕے  کامین  ہُنٛد  انجام  خداے  سٕے  نِشہِ  واتن  وول۔

Tahir:
  یُس  شخص  پننہِ  فرمانبردٲری  ہُنٛد  رۅخ  اللہ  تعالیٰ  ہس  کُن  نۆمراوِ  بیٚیہِ  آسہِ  سُہ  (پننہِ  عملہِ  تہٕ  حالہٕ  کِنۍ)  احسان  کرن  وول  تہِ  تیٚلہِ  رۆٹ  تٔمۍ  مضبوط  دٲیرہ  پۅختگی  سان،  تہٕ  تمام  کامیٚن  ہُنٛد  انجام  چُھ  اللہ  تعالیٰ  سٕے  کُن۔

Transliteration:
  Waman yuslim wajhahu il<u>a</u> All<u>a</u>hi wahuwa mu<u>h</u>sinun faqadi istamsaka bi<b>a</b>lAAurwati alwuthq<u>a</u> wail<u>a</u> All<u>a</u>hi AA<u>a</u>qibatu alomoor<b>i</b>


Athar:
  وۅنۍ  یُس  کُفر  چُھ  کران،  تٔمۍ  سُند  کُفر  مَہ  کٔرِنَو  تۅہیِہ  غمس  منٛز  مبتلا،  تِمن  چُھ  پوٚت  پھیرِتھ  یُن  اَسی  نِشہِ،  پتہٕ  وَنو  أسۍ  تِمن  زِ  تِم  کیا  کینژھا  کٔرِتھ  چِھ  آمٕتۍ،  یقیناً  چُھ  اللہ  تعالیٰ  سینن  ہٕندۍ  پوشیدٕہ  راز  تام  زانان۔

Mirwaiz:
  بیٚیہِ  ییٚمۍ  شخصن  باوجود  این  وضاحت  کفر  تہٕ  انکارٕے  کوٚر،  تِہُنٛڈ  کفر  تہٕ  انکار  محض  کٔرِن  تۅہیہِ  غمگین  تہٕ  آزُردٕہ،  اَسی  نِشہِ  چھُ  واتُن  رجوع  کرُن  تِمن  سارِنٕے۔  أسۍ  کروکھ  تِم  خبردار  تِمَووسارِوٕے  کامیو  سٍتۍ  یِمہٕ  تِم  دنیاہس  منٛز  کران  ٲسۍ۔  بے  شک  اللہ  تعالیٰ  چھُ  پوٗرٕ  زانان  تِمہٕ  سارے  کتھہٕ  یِمہٕ  دِلن  منٛز  کھٔٹِتھ  تہٕ  پوٗشیدٕہ  چھےٚ،  باقی  کامین  ہٕنز  چھَنہٕ  کتھٕے۔

Tahir:
  تہٕ  یُس  کفر  چُھ  کران  (اے  حبیبِ  مکرّم!)  تٔمۍ  سُنٛد  کفر  مَہ  کٔرۍنَو  تۅہیہِ  دِل  ملوٗل،  تِمن  (تہِ)  چُھ  اَسی  کُن  پۆت  پھیٖرِتھ  یُن،  أسۍ  کروکھ  تِم  تِمَو  اعمالو  نِشہِ  باخبر  یِم  تِم  کران  چِھ  روٗدِمٕتۍ،  بے  شک  چُھ  اللہ  تعالیٰ  سیٖنن  ہٕنزٕ  (کٔھٹِتھ)  کتھہٕ  وارٕ  پٲٹھۍ  زانن  وول۔

Transliteration:
  Waman kafara fal<u>a</u> ya<u>h</u>zunka kufruhu ilayn<u>a</u> marjiAAuhum fanunabbiohum bim<u>a</u> AAamiloo inna All<u>a</u>ha AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  أسۍ  چِھ  رَژھ  کھنڈ  یِمن  دنیاہس  منٛز  مزٕہ  کرنُک  موقع  دِوان،  پتہٕ  نِموکھ  بے  بس  کٔرِتھ  أکِس  سخت  عذابس  کُن  لٔمِتھ۔

Mirwaiz:
  تمتع  تُلناووکھ  أسۍ  تِم  دنیاہس  منٛز  کم  کینٛہہ  کالاہ،  توپتہٕ  واتناووکھ  أسۍ  تِم  جبراً  سخت  عذابس  اندر  ییٚمہِ  منٛزٕ  نہٕ  تِم  نیٖرِتھٕے  ہیٚکن۔  یتھ  توحیدس  کُن  أسۍ  تِمن  ناد  دِوان  چھِ  تَمہِ  چن  ابتدٲیی  بعض  کتھن  چھِ  تِم  تسلیم  کران  چنانچہ۔

Tahir:
  أسۍ  واتناووتِمن  (دنیاہس  منٛز)  رَژھ  کھنڈ  فٲیدٕہ  پتہٕ  نِموکھ  أسۍ  تِم  بے٘  بس  کٔرِتھ  سخت  عذابس  کُن۔

Transliteration:
  NumattiAAuhum qaleelan thumma na<u>dt</u>arruhum il<u>a</u> AAa<u>tha</u>bin ghalee<i><u>th</u></i><b>in</b>


Athar:
  اگر  توٚہۍ  یِمن  پٕرٛژھو  زِ  زمین  تہٕ  آسمان  کٔمۍ  چِھ  پٲدٕ  کٔرِمٕتۍ،  تیٚلہِ  ونن  یِم  ضرور  اللہ  تعالیٰ  ہن۔  ؤنِو  اَلحمدُ  لِلّہ،  مگر  یِمو  منٛزٕ  چِھنہٕ  اکثر  لُکھ  زانان۔

Mirwaiz:
  ہرگاہ  توٚہۍ  یارسول  اللہ  تِمن  پٕرٛژٕھو  آسامن  تہٕ  زمین  کٔمۍ  کوٚر  پٲدٕہ،  ضرور  وَنن  کہ  اللہ  تعالیٰ  ہن  کوٚر  پٲدٕہ۔  توٚہۍ  دٔپِو  حمد  بوٚوِن  خدایس  کہ  یہِ  کتھ  چھَو  تۅہیہِ  فکرِ  تران،  یۅسہٕ  کتھ  زیادٕہ  ضروری  ٲس  سۅ  سپٕز  تِہِندی  اقرارٕ  سٍتۍ  ثٲبت،  دوٚیِم  کتھ  یۅسہٕ  اَتھ  سٍتۍ  لٲزم  ٲس  کہ  یُس  چیز  مخلوق  تہِ  پٲدٕہ  کرنہٕ  آمُت  آسہِ  سُہ  ہیٚکیا  مربوٗد  ٲسِتھ۔  یہِ  چھُو  نہٕ  تگان  زانُن  بیٚیہِ  چھُو  نہٕ  تران  فکرِ۔  مگر  تِمو  اندرٕہ  چھِ  اکثر  لوٗکھ  یِمن  یِیٖژہن  تہِ  زانٕنۍ  تگان  چھےٚ،  خداے  سُند  شان  چھُ  کہ

Tahir:
  تہٕ  اگر  تۆہۍ  تِمن  پٕۯژِھو  زِ  (سٲری)  آسمان  تہٕ  زمین  کٔمۍ  کٔرۍ  پٲدٕ۔  تیٚلہِ  ونن  تِم  ضرور  زِاللہ  تعالیٰ  ہن،  تۆہۍ  فرمٲوِو،  تمام  تعریف  چِھ  اللہ  تعالیٰ  سٕندی  خٲطرٕ  بلکہ  چِھنہٕ  تِمَو  منٛزٕ  اکثر  لُکھ  زانان۔

Transliteration:
  Walain saaltahum man khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a layaqoolunna All<u>a</u>hu quli al<u>h</u>amdu lill<u>a</u>hi bal aktharuhum l<u>a</u> yaAAlamoon<b>a</b>


Athar:
  آسمانن  تہٕ  زمینس  منٛز  یِکینژھاہ  چُھ  سُہ  چُھ  اللہ  تعالیٰ  سُند۔  بے  شک  چُھ  اللہ  تعالیٰ  بے  نیاز  تہٕ  پٲنۍ  پانہٕ  تعریف  کرنہٕ  آمُت۔

Mirwaiz:
  خداے  سُنٛد  چھُ  تہِ  سورُے  یہِ  آسمانن  تہٕ  زمینن  منٛز  چھُ۔  بے  شک  اللہ  تعالیٰ  چھُ  بذاتِ  خود  تہِ  بے  نیاز،  سارِنٕے  تعریفن  سزاوار،  سُے  چھُ  سزاوارِ  الوہیت،  تٔمۍ  سٕنزٕ  خوٗبیہِ  تہٕ  تعریف  چھِ  تِتھۍ  کہ۔

Tahir:
  یِکینژھاہ  آسمانن  تہٕ  زمینس  منٛز  چُھ  (سورُے)  چُھ  اللہ  تعالیٰ  سُندُے،  بے  شک  چُھ  اللہ  تعالیٰ  ہٕے  بے  نیاز  (پٲنۍ  پانے)  حمدس  لایق۔

Transliteration:
  Lill<u>a</u>hi m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i inna All<u>a</u>ha huwa alghaniyyu al<u>h</u>ameed<b>u</b>


Athar:
  زمینس  منٛز  ییٖتیاہ  کُلۍ  چِھ  اگر  تِم  سٲری  قلَم  بنن،  تہٕ  سمندر  ﴿بنہِ  دوات﴾  یتھ  منٛز  مزید  ستھ  سمندر،  روشنایی  ﴿یعنی  میٖل﴾  کرن  فراہم،  تَمہِ  پتہٕ  تہِ  گژھن  نہٕ  اللہ  تعالیٰ  سٕنز  کتھہٕ  ﴿لیٚکھنہٕ  سٍتۍ﴾  ختم۔  ﴿یۅہے  مضمون  چُھ  ہنا  مختلف  لفظن  منٛز  سورۂ  کہف  آیت  109  ہَس  منٛز  پتھ  کُن  آمُت۔  امہِ  نِشہِ  چُھ  یِہ  تصور  دِیُن  مقصد  زِ  ییٚمۍ  خُداین  ییٖژاہ  بٔڈ  کائنات  وجودس  چھےٚ  أنمٕژ  زِ  تٔمۍ  سٕندِ  قدرت  کیٚن  کمالاتن  چُھنہٕ  کانٛہہ  حد۔  تٔمۍسٕنزِ  خُدایی  منٛز  کِتھہٕ  پٲٹھۍ  ہیٚکہِ  ٲخٕر  کانٛہہ  شریک  ٲسِتھ۔﴾  بے  شک  چُھ  اللہ  تعالیٰ  زبردست  تہٕ  حکمت  وول۔

Mirwaiz:
  بیٚیہِ  ہرگاہ  تِمن  سارِنٕے  کُلین  یِم  تمام  روے  زمینس  پٮ۪ٹھ  چھِ  تِمن  یِن  بناونہٕ  قلمن  سُمبۍ  حصہٕ  توپتہٕ  آسہِ  سمندر  میٖل  لیکھنہٕ  خٲطرٕ  سیٲہی،  اَکہِ  سمندر  پتہٕ  ستوَے  سمندر،  تِموٕے  قلمَو  سٍتۍ  تہٕ  تَمہِ  میٖلہِ  سٍتۍ  یِن  لیکھنہٕ  اللہ  تعالیٰ  سٕندۍ  کلمات  یعنی  تِمہٕ  کتھہٕ  یِمَو  سٍتۍ  تِہِندۍ  کمالات  یِن  پھِرنہٕ،  یِم  سٲری  قلم  تہٕ  یہِ  سٲرٕے  میٖل  گژِھہ  ختم  مگر  تِمہٕ  کتھہٕ  گژھن  نہٕ  ختم  یِمَو  سٍتۍ  تِم  کمالات  یِن  بیان  کرنہٕ۔  بے  ش  اللہ  تعالیٰ  چھُ  غٲلب  سٮ۪ٹھاہ  حکمت  وول۔  سُہ  چھُ  قدرتس  اندر  تہِ  کٲمل،  عِلمس  اندر  تہِ  کٲمل۔  تِہٕنزٕے  قدرت  گٔیہِ  کہ  سارِنٕے  کرِ  بیٚیہِ  پٲدٕہ  یَتھ  نافہم  لوٗکھ  دشوار  زانان  چھِ  حالانکہ۔

Tahir:
  تہٕ  ہرگاہ  زمینس  منٛز  ییٖتیاہ  کُلۍ  چِھ  (سٲری)  قلم  آسن  تہٕ  سمندر  (آسن  میٖل)  تہٕ  اَمہِ  پتہٕ  کرو  مزید  ستھ  سمندر  اَتھ  پیٹھ  اضافہ  (تیٚلہِ  تہِ)  گژھن  نہٕ  اللہ  تعالیٰ  سٕندۍ  کلمات  ختم۔  بے  شک  چُھ  اللہ  تعالیٰ  غٲلب،  حکمت  وول  چُھ۔

Transliteration:
  Walaw annam<u>a</u> fee alar<u>d</u>i min shajaratin aql<u>a</u>mun wa<b>a</b>lba<u>h</u>ru yamudduhu min baAAdihi sabAAatu ab<u>h</u>urin m<u>a</u> nafidat kalim<u>a</u>tu All<u>a</u>hi inna All<u>a</u>ha AAazeezun <u>h</u>akeem<b>un</b>


Athar:
  توٚہۍ  سٲری  انسان  پٲدٕ  کرٕنۍ  تہٕ  پتہٕ  نوِ  سرٕ  زندٕہ  کرٕنۍ،  چُھ  تیٚلہِ  ﴿تٔمۍ  سٕندِ  خٲطرٕ﴾  بس  تِیُتھے  یُتھ  اکھ  جاندار  ﴿پٲدٕ  کرُن  تہٕ  زندہ  کرُن  چُھ﴾  حقیقت  چھےٚ  یِہ  زِ  اللہ  تعالیٰ  چُھ  سورُے  کینہہ  بوزن  وول  تہٕ  وُچھن  وول۔

Mirwaiz:
  اے  لوٗکو  تۅہیہِ  سارِنٕے  ہُنٛد  گۅڈٕہ  پٲدٕ  کرُن  بیٚیہِ  مٔرِتھ  دوبارہ  زندٕہ  کرُن  چھُنہٕ  خدایس  نِشہِ  مگر  تِیُتھُے  یُتھ  أکِس  شخصہٕ  سُنٛد  ہیوٗ  پٲدٕہ  کرُن  چھُ۔  بے  شک  اللہ  تعالیٰ  چھُ  سورُے  بوزوُن،  سورُے  وُچھوُن۔  سُہ  دِیہِ  مرنہٕ  پتہٕ  بیٚیہِ  زندٕہ  گژھنہٕ  کین  منکرن  ضرور  سزا۔

Tahir:
  تۆہۍ  سٲری  پٲدٕ  کرٕنۍ  تہٕ  تۆہۍ  سٲری  (مرنہٕ  پتہٕ)  تُلٕنۍ  چُھ  (اللہ  تعالیٰ  سٕندِ  قدرت  خٲطرٕ)  صرف  اَکھ  شخص  (پٲدٕ  کرُن  تہٕ  تُلُن)  ہیوٗ۔  بے  شک  چُھ  اللہ  تعالیٰ  بوزن  وول  وُچھن  وول۔

Transliteration:
  M<u>a</u> khalqukum wal<u>a</u> baAAthukum ill<u>a</u> kanafsin w<u>ah</u>idatin inna All<u>a</u>ha sameeAAun ba<u>s</u>eer<b>un</b>


Athar:
  توٚہۍ  چِھو  نا  وُچھان  زِ  اللہ  تعالیٰ  چُھ  رٲژ  کران  دۅہس  منٛز  دٲخل  تہٕ  دۅہس  چُھ  کران  رٲژ  منٛز  دٲخل؟  تٔمۍ  چُھ  آفتاب  تہٕ  زون  مسخر  کٔرِتھ  تھٲوِمٕتۍ،  سٲری  چِھ  أکِس  مقرر  وقتس  تام  پکان  گژھان۔  ﴿یعنی  پرٛتھ  چیزٕچ  یۅسہٕ  عمرِ  ہٕنز  مُدّت  مقرر  چھےٚ  کرنہٕ  آمٕژ،  سۅ  چھےٚ  تٔتھۍ  وقتس  تام  پکان۔  کانٛہہ  چیز  تہِ  چُھنہٕ  نہ  ازلی  تہٕ  نہ  ابدی۔﴾  تہٕ  ﴿توٚہۍ  چِھو نا  زانان﴾  زِ  یِکینژھاہ  تہِ  توٚہۍ  کران  چِھو  اللہ  تعالیٰ  چُھ  تمہِ  نِشہِ  باخبر؟

Mirwaiz:
  کیا  وُچھان  چھُکھنا  ژٕہ  اے  وُچھوُنہِ،  کِیُتھ  قدرتہٕ  وول  چھُ  سُہ۔  سُے  چھُ  رٲژ  ہٕندِس  أکِس  حصس  دۅہ  کِس  حصس  منٛز  واتناوان  بیٚیہِ  دۅہ  کِس  حصس  رٲژ  ہٕندِس  حصس  منٛز  واتناوان،  بیٚیہِ  تھٲو  تٔمی  آفتاب  تہٕ  زوٗن  کامہِ  لٲگِتھ،  یِمَو  دۅیو  اندرٕہ  چھُ  پرتھ  اکھاہ  پکان  تتھ  وقتس  تانۍ  یُس  تِہِندِ  خٲطرٕ  مقرر کرنہٕ  آمُت  چھُ،  یعنی  قیامتس  تانۍ،  بیٚیہِ  چھُوونا  تۅہیہِ  معلوم  کہ  اللہ  تعالیٰ  چھُ  تہِ  سورُے  زانان  یہِ  توٚہۍ  کران  چھِو۔  تۅہیہِ  چھا  گمانہٕ  زِ  تُہٕنزٕ  شرکہٕ  چہ  کامہِ  کیا  آسن  تس  نِشہِ  پوٗشیدٕہ۔  سُہ  کیا  دِیہِ  نہٕ  تۅہیہِ  اَتھ  پٮ۪ٹھ  سزا۔

Tahir:
  کیا  تۅہیہِ  وُچُھو  نا  زِ  اللہ  تعالیٰ  چُھ  رٲژ  کران  دۅہس  منٛز  دٲخل  تہٕ  دۅہس  چُھ  کران  رٲژ  منٛز  دٲخل  تہٕ  (تٔمی  چُھ)  آفتاب  تہٕ  زون  تھٲومٕژ  مسخر  کٔرِتھ،  پرتھ  کانٛہہ  چُھ  أکِس  مقرر  وقتس  تام  پکان  بیٚیہِ  یہِ  زِ  اللہ  تعالیٰ  چُھ  تِمَو  (تمام)  کامیٚو  نِشہِ  باخبریِمہٕ  تۆہۍ  کران  چِھو۔

Transliteration:
  Alam tara anna All<u>a</u>ha yooliju allayla fee a<b>l</b>nnah<u>a</u>ri wayooliju a<b>l</b>nnah<u>a</u>ra fee allayli wasakhkhara a<b>l</b>shshamsa wa<b>a</b>lqamara kullun yajree il<u>a</u> ajalin musamman waanna All<u>a</u>ha bim<u>a</u> taAAmaloona khabeer<b>un</b>


Athar:
  یِہ  سورُے  چُھ  امہِ  وجہ  کِنۍ  زِ  اللہ  تعالیٰ  ہٕے  چُھ  حق،  تہٕ  تس  ورٲے  یِمن  باقی  چیزن  یِم  لُکھ  ناد  چِھ  دِوان  تِم  سٲری  چِھ  بٲطل،  تہٕ  ﴿امہِ  وجہ  کِنۍ  زِ﴾  اللہ  تعالیٰ  ہٕے  چُھ  بزرگ  تہٕ  برتر۔

Mirwaiz:
  یِمہٕ  کتھہٕ  یعنی  آسمان  پٲدٕہ  کرُن،  دۅہ  تہٕ  رات  اَکھ  أکِس  منٛز  واتناوُن،  آفاتب  تہٕ  زوٗن  کامہِ  لاگُن  چھُ  خاص  اللہ  تعالیٰ  سٕے  ییٚمہِ  مۅکھھٕ  کہ  اللہ  تعالیٰ  ہٕے  چھُ  پننہِ  ہستی  تہٕ  وجودس  منٛز  کٲمل،  سُے  چھُ  واجب  الوجود۔  لوٗکھ  یِمن  چیزن  ہٕںز  پرستش  کران  چھِ  تس  ورٲے  تِم  چھِ  بٲطل۔  بیٚیہِ  چھُ  اللہ  تعالیٰ  ہٕے  عالی  شان،  تھوٚد  تہٕ  بوٚڈ،  تِہِندِس  بجرس  تہٕ  تھزرس  واتہِ  نہٕ  کانٛہہ۔

Tahir:
  یہِ  چُھ  اَمہِ  مۅکھہٕ  زِ  اللہ  تعالیٰ  ہٕے  چُھ  حق  تہٕ  یہِٕنز  یِم  لُکھ  اللہ  تعالیٰ  ہس  وَرٲے  عبادت  چِھ  کران،  تِم  چِھ  بٲطل  بیٚیہِ  یہِ  زِ  اللہ  تعالیٰ  ہٕے  چُھ  بلند  تہٕ  بالا،  تھدِ  پایُک۔

Transliteration:
  <u>Tha</u>lika bianna All<u>a</u>ha huwa al<u>h</u>aqqu waanna m<u>a</u> yadAAoona min doonihi alb<u>at</u>ilu waanna All<u>a</u>ha huwa alAAaliyyu alkabeer<b>u</b>


Athar:
  کیا  توٚہۍ  چِھو  نا  وُچھان  زِ  سمندرس  منٛز  چھےٚ  ناو  اللہ  تعالیٰ  سٕندِ  فضل  سٍتۍ  چلان،  تاکہ  سُہ  ہاویٚو  پننہِ  کینہہ  نشٲنِیِہ  تۅہیِہ؟  درحقیقت  چھےٚ  اتھ  منٛز  واریاہ  نِشٲنیِہ  پرٛتھ  تَس  شخصس  خٲطرٕ  یُس  صبر  تہٕ  شُکر  کرن  وول  آسہِ۔

Mirwaiz:
  کیا  اے  مخٲطب  ژےٚ  چھے  نا  توحیدِچ  یہِ  دلیل  معلوم  کہ  بے  شک  جہازٕہ  تہٕ  ناوٕہ  چھےٚ  پکان  دریاون  اندر  خداے  سٕندی  فضلہٕ  سٍتۍ  یُتھ  سُہ  تۅہیہِ  ہاوِ  پننہِ  قدرتٕکۍ  نشانہٕ،  پٔزِپٲٹھۍ  اَتھ  منٛز  چھِ  قدرتٕکۍ  بٔڈۍ  نشانہٕ  صبر  تہٕ  شکر  کروُنۍ  سٕندِ  خٲطرٕ  یعنی  باایمانن  ہٕندِ  خٲطرٕ،  تِمے  چھِ  موجن ﴿لہرن﴾ ہٕندِ  وۅتھنہٕ  کہ  وقتہٕ  صبرکران،  جہازٕہ  یا  ناو  بوٚٹھ  لگنہٕ  وقتہٕ  شکر  دپان۔

Tahir:
  کیا  تۅہیہِ  وُچُھو  نا  زِ  ناوٕ  چھے٘  سمندرس  منٛزاللہ  تعالیٰ  سٕندِ  نعمت  سٍتۍ  پکان  تاکہ  سُہ  ہاویٚو  تۅہیہِ  پننہِ  کینہہ  نِشٲنِیہِ۔  بے  شک  چھے٘  اَتھ  منٛز  پۯتھ  صبرکرن  وٲلۍ  سٕندِ  خٲطرٕ  تہٕ  شکر  کرن  وٲلۍ  سٕندِ  خٲطرٕ  نشٲنیہِ۔

Transliteration:
  Alam tara anna alfulka tajree fee alba<u>h</u>ri biniAAmati All<u>a</u>hi liyuriyakum min <u>a</u>y<u>a</u>tihi inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Athar:
  تہٕ  ییٚلہِ  ﴿سمندرس  منٛز﴾  یِمن  لُکن  پیٚٹھ  اکھ  لہر  سائبانن  ہٕندۍ  پٲٹھۍ  وُرُن  چھےٚ  کران،  تیٚلہِ  چِھ  یِم  خُدایس  ناد  لایان  پنُن  دین  بِالکل  تٔسۍ  کُن  خٲلص  کٔرِتھ۔  پتہٕ  ییٚلہِ  سُہ  یِمن  بچٲوِتھ  خشکی  تام  واتناوان  چُھ،  یِمو  منٛزٕ  چُھ  پتہٕ  کانٛہہ  اِقتصاد  ﴿درمیانہٕ  رویہ﴾  وَرتاوان۔  ﴿اتھ  ہیٚکن  زٕہ  مطلب  ٲسِتھ۔  اِقتصاد  اگر  راست  رٔوی  ہٕندِس  معنی  یس  منٛز  نِنہٕ  یِیِہ،  تیٚلہِ  نیرِ  اَتھ  یِہ  مطلب  زِ  یِمو  منٛزٕچُھ  کانٛہہ  سُہ  وقت  نیر  نہٕ  پتہٕ  تہِ  توحیدس  پیٚٹھ  قٲیِم  روزان،  تہٕ  اگر  یِہ  توسّط  تہٕ  اعتدال  کِس  معنی  یس  منٛز  نِنہٕ  یِیہِ  تیٚلہِ  نیرِ  یِہ  مطلب  زِ  کینہہ  چِھنہٕ  پننِس  شِرکس  تہٕ  دہریت  کِس  عقیدس  منٛز  تتھ  شدّتس  پیٚٹھ  قٲیِم  روزان،  یا  کینژھن  لُکن  منٛز  چِھ  اخلاصٕچ  سۅ  کیفیت  ٹھنڈٕ  سپدان  یۅسہٕ  تمہِ  وقتہٕ  پٲدٕ  ٲس  گٔمٕژ۔﴾  تہٕ  سانیٚن  نِشٲنین  چُھنہٕ  انکار  کران  مگر  پرٛتھ  کانٛہہ  سُہ  شخص  یُس  غدار  تہٕ  ناشکر  چُھ۔

Mirwaiz:
  توپتہٕ  ییٚلہِ  تِمن  کٲفرن  سمندرُک  موج  تھوٚد  کھٔسِتھ  سایہِ  بانن  ہٕندۍ  پٲٹھۍ  وَلنہٕ  یِوان  چھُ،  تَمہِ  ساعتہٕ  چھِ  منگان  خدایس  بندگی  خٲلص  تِہِندی  خٲطرٕ  امانت  تہٕ  اعتقادٕہ،  تَمہِ  پتہٕ  ییٚلہِ  اللہ  تعالیٰ  تِمن  نجات  دِتھ  بٔٹھِس  تل  واتناوان  چھُ،  تِمو  منٛزٕہ  چھِ  بعض  درمیان  حالتس  پٮ۪ٹھ  روٗزِتھ  خداے  سُنٛد  یاد  کران  یعنی  شرک  ترٲوِتھ  توحید  اختیار  کران  مگر  بعض  چھِ  بالکل  سانین  آیاتن  مٔشرٲوِتھ  سانین  قدرت  کیٚن  نشانن  انکار  کران  مگر  تِمے  لوٗکھ  یِم  غدار  تہٕ  کفرانِ  نعمت  کروُنۍ  چھِ۔

Tahir:
  تہٕ  ییٚلہِ  سمندرٕچ  لہر  (پہاڑن،  اۆبرن  یا)  سائبانن  ہٕندۍ  پٲٹھۍتِمن  پیٚٹھ  وُرُن  چھے٘  کران  تیٚلہِ  چِھ  تِم  (کٲفر  تہٕ  مشرک)  اللہ  تعالیٰ  ہس  تٔسۍ  کُن  پنٕنۍ  اطاعت  خٲلص  کٔرِتھ  آلو  لاگان  کرُن،  پتہٕ  ییٚلہِ  سُہ  بچٲوِتھ  تِمن  ہۅچھرس  کُن  چُھ  نِوان،  تِمَو  منٛزٕ  چِھ  صرف  کٔژتامٕے  اعتدال  چِہ  وَتہِ  (یعنی  ہدایت  چِہ  وَتہِ)  پیٚٹھ  پکن  وٲلۍ  آسان،  تہٕ  سانیٚن  آیاتن  چُھنہٕ  کانٛہہ  انکار  کران  (مگر)  پۯتھ  بٔڑِس  وعدٕہ  پُھٹراون  وٲلِس  تہٕ  بٔڑِس  ناشکرگزارس  وَرٲے۔

Transliteration:
  Wai<u>tha</u> ghashiyahum mawjun ka<b>al</b><i><u>thth</u></i>ulali daAAawoo All<u>a</u>ha mukhli<u>s</u>eena lahu a<b>l</b>ddeena falamm<u>a</u> najj<u>a</u>hum il<u>a</u> albarri faminhum muqta<u>s</u>idun wam<u>a</u> yaj<u>h</u>adu bi<u>a</u>y<u>a</u>tin<u>a</u> ill<u>a</u> kullu khatt<u>a</u>rin kafoor<b>in</b>


Athar:
  لوٗکو،  بٔچِو  پننِس  ربّ  سٕندِ  غضبہٕ  نِشہِ،  تہٕ  کھوٚژِو  تَتھ  دوہس  ییٚلہِ  زن  کانٛہہ  مول  پننِس  نیچوۍ  سٕندِ  طرفہٕ  بدلہٕ  دِیِہ  نہٕ،  نہ  آسہِ  کانٛہہ  نیچُوے  پننِس  مٲلۍ  سٕندِ  طرفہٕ  کینہہ  بدلہٕ  دِنہٕ  وول۔  پٔزِپٲٹھۍ  چُھ  اللہ  تعالیٰ  سُند  وعدہ  پوٚز۔  ﴿یعنی  قیامتُک  وعدہ﴾  لہٰذا  یِنہٕ  تۅہیِہ  دنیاہٕچ  زندگی  دوکھس  منٛز  تراویو۔  تہٕ  نہٕ  گژِھہ  دوکھہٕ  باز  اللہ  تعالیٰ  سٕندِس  معاملس  منٛز  تۅہیِہ  دوکھہٕ  ہیٚکُن  دِتھ۔

Mirwaiz:
  اے  لوٗکو  کھوٚژِو  پروردگارس  پننِس،  پتھ  روٗزِو  تِہٕنزٕ  نافرمٲنی  نِشہِ،  بیٚیہِ  شرک  و  کفرٕ  نِشہِ،  بیٚیہِ  کھۅٚژِو  تتھ  دۅہس  ییٚمہِ  دۅہ  نہٕ  کانٛہہ  مولاہ  جواب  ہیٚکہِ  دِتھ۔  عذاب  پتھ  ہیٚکہِ  رٔٹِتھ  پننِس  نیٚچوِس  نِشہِ،  نہ  ہیٚکہِ  کانٛہہ  نیچواہ  پتھ  رٔٹِتھ  پننِس  مٲلِس  نِشہِ  کُنہِ  قسمُک  عذاب،  یہِ  دۅہ  چھُ  ضرور  یِوُن  کیازِ  اللہ  تعالیٰ  ہن  چھُ  اَمُیک  وعدٕھ  کوٚرمُت۔  پٔزِپٲٹھۍ  اللہ  تعالیٰ  سُند  وعدٕہ  چھُ  حق  تہٕ  پوٚز  ثوابس  تہٕ  عذابس  متعلق۔  پس  یُتھنہٕ  دوکھہٕ  دِیہِ  تۅہیہِ  دنیاہٕچ  زندگی  یتھ  سٍتۍ  مشغول  روٗزِتھ  سپدِو  غٲفل  تَمہِ  دۅہ  نِشہِ،  بیٚیہِ  یُتھنہٕ  خداے  سٕند  طرفہٕ  تۅہیہِ  شیطان  فریب  باز  تہٕ  دوکھہٕ  باز۔

Tahir:
  اے  لوٗکو!  پننِس  ربّس  کھوٗژِوٗ  تہٕ  تَتھ  دۅہس  کھوٗژِو  ییٚمہِ  دۅہ  کانٛہہ  مول  ہیٚکہِ  نہٕ  پننِس  نیچِوۍسٕندِ  طرفہٕ  بدلہٕ  دِتھ  تہٕ  نَہ  آسہِ  کانٛہہ  تِیُتھ  نیٚچُو  یُس  پننِس  مٲلۍ  سٕندِ  طرفہٕ  کینہہ  تہِ  بدلہٕ  دِنہٕ  وول  آسہِ،  بے  شک  چُھ  اللہ  تعالیٰ  سُنٛد  وعدٕہ  پۆز  لہٰذا  گژھیٚو  نہٕ  توہیہِ  دنیاہٕچ  زندگی  ہرگز  تہِ  دوکھس  منٛز  تراوٕنۍ  تہٕ  نَہ  گژھیٚو  فریب  دِنہٕ  وول  (شیطانٕے)  توہیہِ  اللہ  تعالیٰ  سٕندِس  بارس  منٛز  دوکھس  منٛزتراوُن۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su ittaqoo rabbakum wa<b>i</b>khshaw yawman l<u>a</u> yajzee w<u>a</u>lidun AAan waladihi wal<u>a</u> mawloodun huwa j<u>a</u>zin AAan w<u>a</u>lidihi shayan inna waAAda All<u>a</u>hi <u>h</u>aqqun fal<u>a</u> taghurrannakumu al<u>h</u>ay<u>a</u>tu a<b>l</b>dduny<u>a</u> wal<u>a</u> yaghurrannakum bi<b>A</b>ll<u>a</u>hi algharoor<b>u</b>


Athar:
  تَمہِ  گَرِ  ہُند  علم  چُھ  اللہ  تعالیٰ  سٕے  نِشہِ،  سُے  چُھ  روٗد  تراوان،  سُے  چُھ  زانان  زِ  ماجَن  ہٕنزن  یٔڈن  منٛز  کیا  چُھ  پھانپھلان،  کانٛہہ  شخص  چُھنہٕ  زانان  زِ  پگاہ  کیا  کمٲے  چُھ  سُہ  کرن  وول،  تہٕ  نہ  چھےٚ  کٲنٛسہِ  شخصس  یِہ  خبر  زِ  کَتھ  سر  زمینس  منٛز  چُھ  تس  موت  یِنہٕ  وول،  اللہ  تعالیٰ  ہٕے  چُھ  سورُے  کینہہ  زانن  وول  تہٕ  باخبر۔

Mirwaiz:
  بے  شک  اللہ  تعالیٰ  سٕے  چھےٚ  قیامتٕچ  خبر  کہ  سۅ  کر  سَپدِ  واقع،  بیٚیہِ  چھُ  سُے  روٗد  تراوان،  بیٚیہِ  چھےٚ  تس  خبراسباب  و  آلاتن  ہٕندِ  واسطہ  ورٲے  کیا  چھُ  زنانن  ہٕندین  شکمن  اندر،  کوٗر  چھا  کِنہٕ  نیچُو،  بیٚیہِ  چھَنہٕ  کٲنسہِ  خبر  کٲنسہِ  شخصس،  پگاہ  کۅسہٕ  کٲم  کرٕہ  بہٕ،  بیٚیہِ  چھَنہٕ  خبر  کٲنسہِ  شخصس  کتھ  جایہِ  منٛز  مَرِ  کمہِ  وقتہٕ۔  بے  شک  اللہ  تعالیٰ  چھُ  سورُے  زانہٕ  وُن،  تس  چھےٚ  سارٕے  چیزن  ہٕنز  پوٗرٕ  خبر۔

Tahir:
  بے  شک  چُھ  اللہ  تعالیٰ  سٕے  نِشہِ  قیامتُک  علم،  تہٕ  سُے  چُھ  روٗد  والان،  تہٕ  یِکینٛژھاہ  بچہِ  دانیٚن  منٛز  چُھ  تس  چھے٘  پے  تہٕ  کانٛہہ  شخص  چُھنہٕ  یہِ  زانان  زِ  پگاہ  کیا  (عمل)  کماوِ  سُہ  تہٕ  نَہ  چُھ  کانٛہہ  شخص  یہِ  زانان  زِ  سُہ  کتھ  سرزمینس  منٛزمَرِ  بے  شک  چُھ  اللہ  تعالیٰ  وارٕ  پٲٹھۍ  زانن  وول،خبرتھاون  وول،  (یعنی  علیم  بالذّات  چُھ  تہٕ  خبیر  للغیر  چُھ،  پٲنۍ  پانہٕ  چُھ  پۯتھ  چیزُک  علم  تھاوان  تہٕ  یس  خۅش  گژھیٚس  تس  چُھ  باخبر  تہِ  کران)۔

Transliteration:
  Inna All<u>a</u>ha AAindahu AAilmu a<b>l</b>ss<u>a</u>AAati wayunazzilu alghaytha wayaAAlamu m<u>a</u> fee alar<u>ha</u>mi wam<u>a</u> tadree nafsun m<u>atha</u> taksibu ghadan wam<u>a</u> tadree nafsun biayyi ar<u>d</u>in tamootu inna All<u>a</u>ha AAaleemun khabeer<b>un</b>


Athar: ییٚمہِ کِتابہِ ہُند نٲزِل گژُھن چُھ کُنہِ شک ورٲے ربّ العالمین سٕندِ طرفہٕ۔
Transliteration: Tanzeelu alkit<u>a</u>bi l<u>a</u> rayba feehi min rabbi alAA<u>a</u>lameen<b>a</b>
Mirwaiz:
  ییٚمہِ  کتابہِ  یعنی  قرآن  مجید  کِس  نازل  سپدنس  منٛز  چھُنہٕ  کانٛہہ  شکھاہ،  یہِ  چھےٚ  نازل  سپدان  ربّ  العالمین  سٕندِ  طرفہٕ۔

Tahir:
  ییٚمہِ  کتابِہ  ہُنٛد  نٲزل  کرنہٕ  یُن،  اَتھ  منٛز  چُھنہٕ  کانٛہہ  شک  زِ  (یہِ)  چُھ  تمام  جہانن  ہٕندِس  پروردگارٕ  سٕندِ  طرفہٕ۔


Athar:
  کیا  یِم  لُکھ  چھا  وَنان  زِ  ییٚمۍ  شخصن  چُھ  یِہ  پانہٕ  بنوومُت؟  نَہ،  بلکہ  چُھ  یِہ  حق  تُہندِس  ربّ  سٕندِ  طرفہٕ،  تاکہ  توٚہۍ  کھۅژنٲوِیوٗن  اکھ  تِیُتھ  قوم  یَس  نِشہِ  تۅہیِہ  برونٛہہ  کانٛہہ  کھۅژناون  وول  چُھنہٕ  آمُت،  بنان  چُھ  زِ  تِم  لبن  ہدایت۔

Mirwaiz:
  بلکہ  چھےٚ  یہِ  کتاب  پٔزِپٲٹھۍ  تُہٕندِس  پروردگار  سٕندِ  طرفہٕ  نازل  سپٕزمٕژ  یُتھ  تۅہیہِ  اَمہِ  سٍتۍ  بیٖم  کرِ  پروردگار  سٕندِ  عذابہٕ  نِشہِ  تِمن  لوٗکن  یِمن  کُن  نہٕ  تۅہیہِ  برونٹھ  کانٛہہ  پیغمبراہ  بیٖم  کروُن  آمُت  چھُ،  دیٚو  تِم  لوٗکھ  راہِ  راستس  پٮ۪ٹھ  یِن۔

Tahir:
  کیاکٲفر  تہٕ  مشرک  چھا  یہِ  ونان  زِ  یہِ  چِھ  أمۍ  (رسول  صلی  اللہ  علیہ  وسلمن)  پانے  بنٲومژ۔  بلکہ  چِھ  سۅ  تُہٕندِس  ربّ  سٕندِ  طرفہٕ  حق  تاکہ  تۆہۍ  کھوژنٲوِیوٗن  سُہ  قوم  یِمن  نِشہِ  تۅہیہِ  برونٛہہ  کانٛہہ  کھوژناون  وول  آو  نہٕ  تاکہ  تِم  لبن  ہدایت۔

Transliteration:
  Am yaqooloona iftar<u>a</u>hu bal huwa al<u>h</u>aqqu min rabbika litun<u>th</u>ira qawman m<u>a</u> at<u>a</u>hum min na<u>th</u>eerin min qablika laAAallahum yahtadoon<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  آسمان  تہٕ  زمین  تہٕ  تِم  سٲری  چیز  یِم  تِمن  درمیان  چِھ  شیٚن  دۅہن  منٛز  پٲدٕ  کٔرۍ،  تہٕ  امہِ  پتہٕ  سپُد  عرشس  پیٚٹھ  جلوہ  گر،  تس  ورٲے  نہٕ  چُھ  تُہُند  کانٛہہ  حٲمی  تہٕ  مددگار،  تہٕ  نہ  چُھ  تس  برونٛہہ  کنہِ  کانٛہہ  سفارش  کرن  وول،  پتہٕ  کیا  توٚہۍ  یِیِو  نا  ہوشس  منٛز؟

Mirwaiz:
  اللہ  تعالیٰ  گوٚو  سُے  ذاتِ  پاک  ییٚمۍ  آسمان  تہٕ  زمین  بیٚیہِ  تِم  مخلوقات  یِم  تِمن  منٛز  باگ  چھِ  پٲدٕہ  کٔرۍ  شیٚن  دۅہن  ہٕںدِس  مدتس  اندر۔  توپتہٕ  سَپُد  مستوی  عرشس  پٮ۪ٹھ  تَمہِ  طریقہٕ  یُس  تِہِندس  شانس  سزاوار  تہٕ  لایق  چھُ۔  سُہ  چھُ  تیُتھ  بوٚڈ  تہٕ  عظیمُ  الشان  کہ  تِہِندِ  رضا  تہٕ  اجازت  ورٲے  چھُنہٕ  تُہُنٛد  کانٛہہ  مدد  گاراہ،  نہ  سفٲرش  کروُناہ،  البتہ  تِہِندِ  اجازتہٕ  سپدِ  شفاعت،  مگر  نصرت  و  مددس  متعلق  آسہِ  نہٕ  اجازتھٕے۔  پس  کونہٕ  چھِو  نصیحت  رٹان  کہ  یِتھِس  ذاتِ  پاکس  ہیٚکیا  شریک  ٲسِتھ۔

Tahir:
  اللہ  تعالیٰ  ہٕے  چُھ  ییٚمۍ  (سٲری)  آسمان  تہٕ  زمین  تہٕ  یِکینژھاہ  یِمن  منٛزباگ  چُھ  (تہِ)  شیٚن  دۅہن  (یعنی  شیٚن  مدتن)  منٛزپٲدٕ  کۆر  پتہٕ  سپُد  (نظامِ  کاینات  کِس  اقتدارکس)  عرشس  پیٚٹھ  (پننہِ  شان  مطٲبق)  جلوہ  افروز،  تُہٕندِ  خٲطرٕ  نَہ  چُھ  تس  ورٲے  کانٛہہ  مددگار  تہٕ  نَہ  کانٛہہ  سفٲرش  کرن  وول،  تیٚلہِ  کیا  تۆہۍ  چِھونا  نصیحت  رٹان۔

Transliteration:
  All<u>a</u>hu alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> fee sittati ayy<u>a</u>min thumma istaw<u>a</u> AAal<u>a</u> alAAarshi m<u>a</u> lakum min doonihi min waliyyin wal<u>a</u> shafeeAAin afal<u>a</u> tata<u>th</u>akkaroon<b>a</b>


Athar:
  سُہ  چُھ  آسمان  پیٚٹھہٕ  زمینس  تام  دُنیاکیٚن  معاملاتن  ہٕنز  تدبیر  کران،  تہٕ  اَمہِ  تدبیرُک  رُوداد  چُھ  تٔمۍ  سٕندِس  خدمتس  منٛز  گژھان  أکِس  تِتھِس  دۅہس  منٛز،  ییٚمیُک  مقدار  تُہندِ  شمارٕ  کِنۍ  اکھ  ساس  ؤری  چُھ۔  ﴿یعنی  تۅہیِہ  نزدیک  یۅسہٕ  اکہِ  ساسہٕ  ؤرِیِچ  چھےٚ،  سۅ  چھےٚ  اللہ  تعالیٰ  ہس  نِشہِ  زنتہٕ  اکہِ  دۅہٕچ  کٲم،  ییٚمِچ  سیکم  اَز  قضا  و  قدر  کیٚن  کارکُنن  چھےٚ  سپرد  یِوان  کرنہٕ،  تہٕ  پگاہ  چِھ  تِم  اَمِیُک  رُوداد  تٔمۍ  سٕندِس  خدمتس  منٛز  پیش  کران  تاکہ  دوٚیِمہِ  دۅہ،  یعنی  تُہندِ  حساب  کِنۍ  اکہِ  ساس  ؤرِیِچ،  کٲم  یِیہِ  تِمن  سپُرد  کرنہٕ۔﴾

Mirwaiz:
  سُے  چھُ  یُتھ  کہ  آسمان  پٮ۪ٹھہٕ  زمینس  تام  یِمہٕ  کامہِ  چھےٚ  تِمن  سارِنٕے  ہُنٛد  انتظام  تہٕ  تدبیر  کروُن  چھُ  سُے۔  توپتہٕ  یِن  سٲری  معاملہٕ  تہٕ  سارے  کامہِ  تس  برونٹھ  کُن  پیش  کرنہٕ  تتھ  دۅہس  اندر  ییٚمہِ  دۅہُک  مقدار  تُہٕندِ  گٕنزرنہٕ  موجوب  اکھ  ساس  ؤری  آسہِ  یعنی  قیامتُک  دۅہ۔

Tahir:
  سُہ  چُھ  آسمان  پیٚٹھہٕ  زمینس  تام  اقتدارکہ  نظامٕچ  تدبیر  کران  پتہٕ  چُھ  سُہ  امرتس  کُن  أکِس  دۅہس  منٛز  کھسان  (تہٕ  کھسہِ)  ییٚمِیُک  مقدار  اَکھ  ساس  ؤری  چُھ  تَمہِ  (حساب)  کِنۍ  یہِ  تۆہۍ  گٕنزران  چِھو۔

Transliteration:
  Yudabbiru alamra mina a<b>l</b>ssam<u>a</u>i il<u>a</u> alar<u>d</u>i thumma yaAAruju ilayhi fee yawmin k<u>a</u>na miqd<u>a</u>ruhu alfa sanatin mimm<u>a</u> taAAuddoon<b>a</b>


Athar: سُے چُھ پرٛتھ پوٗشیدُک تہٕ ظٲہرُک زانن وول، زبردست تہٕ مہربان۔
Tahir: سُے چُھ غیب تہٕ ظٲہر زانن وول، غٲلب تہٕ مہربان چُھ۔
Mirwaiz:
  سُے  خدا  چھُ  زانہٕ  وُن  یہِ  سورُے  کٔھٹِتھ  چھُ  بیٚیہِ  یہِ  نوٚن  چھُ،  سیٹھاہ  غلبہ  وول  زبردست  سیٹھاہ  رحمت  وول۔

Transliteration:
  <u>Tha</u>lika AA<u>a</u>limu alghaybi wa<b>al</b>shshah<u>a</u>dati alAAazeezu a<b>l</b>rra<u>h</u>eem<b>u</b>


Athar:
  یُس  چیز  تہِ  تٔمۍ  بنوو،  سُہ  بنووُن  واریاہ  جان۔  تٔمۍ  کوٚر  انسان  سٕندِ  تخلیقُک  ابتدا  میٚژِ  سٍتۍ۔

Mirwaiz:
  ییٚمۍ  پروردگارن  سیٹھاہ  رُت  کوٚر  پرتھ  چیزاہ  بیٚیہِ  کوٚر  تٔمۍ  ابتدا  انسان  سٕنزِ  پیدٲیشہِ  ہُنٛد  میٚژِ  نِشہِ۔

Tahir:
  سُے  چُھ  ییٚمۍ  رٕژر  تہٕ  حسن  عطا  کۆر  پۯتھ  تتھ  چیزس  یُس  تٔمۍ  پٲدٕ  کۆر  تہٕ  تٔمۍ  تُل  انسٲنی  تخلیقُک  دس  میٚژِ  (یعنی  ناوٕ  رُس  مادٕہ)  سٍتۍ۔

Transliteration:
  Alla<u>th</u>ee a<u>h</u>sana kulla shayin khalaqahu wabadaa khalqa alins<u>a</u>ni min <u>t</u>een<b>in</b>


Athar: پتہٕ پکنووُن تٔمۍ سُند نسل تِتھہِ خُلاصہٕ سٍتۍ یُس حقیر آبٕکۍ پٲٹھۍ چُھ۔
Tahir: پتہٕ پکنووُن تٔمۍ سُنٛد نسل ؤسۍ پایہِ آب کہ خلاصہ (یعنی نطفہ) سٍتۍ۔
Transliteration: Thumma jaAAala naslahu min sul<u>a</u>latin min m<u>a</u>in maheen<b>in</b>
Mirwaiz:
  توپتہٕ  کوٚرُن  پٲدٕ  تُہُند  نسل  تہٕ  اولاد  پشتہ  منٛزٕ  کڑنہٕ  آمتہِ  بے  قدر  ضعیف  آبہٕ  قطرٕہ  نِشہِ۔


Athar:
  پتہٕ  شوٗرُن  کوٚرُن  ﴿أمۍ  سُند  پان﴾  تہٕ  اَتھ  منٛز  ترووُن  پنُن  رُوح،  تہٕ  تۅہیِہ  دِتِنو  کَن،  أچھ  دِژنَو،  بیٚیہِ  دِتِنو  دِل۔  توٚہۍ  لُکھ  چِھو  کمٕے  شکر  گزار  آسان۔

Mirwaiz:
  توپتہٕ  کوٚرُن  ماجہِ  ہٕندِس  شکمس  منٛز  تُہُنٛد  بدن  برابر۔  توپتہٕ  واتنووُن  تتھ  منٛز  پھۅکھ  دِتھ  پَنُن  روح،  بیٚیہِ  کٔرِن  پٲدٕہ  تُہٕندۍ  کن  بوزنہٕ  خٲطرٕ،  بیٚیہِ  أچھ  وُچھنہٕ  خٲطرٕ،  بیٚیہِ  دل  زاننہٕ  خٲطرٕ۔  یِم  سٲری  چیز  یِمَو  سٍتۍ  تِہُنٛد  کمالِ  قدرت  ثٲبت  سپدان  چھُ  ٲس  منگان  تِہٕنز  شکرگزٲری  کرٕنۍ  مگر  سیٹھاہ  کم  چھِو  توٚہۍ  تِہٕنز  شکرگُزٲری  کران۔

Tahir:
  پتہٕ  شیوٗرُن  یہِ  (تان  بنٲوتھ)  تہٕ  أمِس  منٛزترووُن  پَنُن  (زندگی  ہُنٛد)  روح  تہٕ  تُہٕندِ  خٲطرٕ  بنٲوِن  (ماجہِ  ہٕنزِ  بچہِ  دانہِ  منٛزٕے  گۅڈٕ)  کن  تہٕ  (پتہٕ)  أچھ  تہٕ  (پتہٕ)  دل  تہٕ  دماغ،  تۆہۍ  چِھو  سیٚٹھاہ  کم  شکرکران۔

Transliteration:
  Thumma saww<u>a</u>hu wanafakha feehi min roo<u>h</u>ihi wajaAAala lakumu a<b>l</b>ssamAAa wa<b>a</b>lab<u>sa</u>ra wa<b>a</b>lafidata qaleelan m<u>a</u> tashkuroon<b>a</b>


Athar:
  تہٕ  یِم  لُکھ  چِھ  ونان،  ییٚلہِ  أسۍ  میٚژِ  منٛز  رَلیٚمٕتۍ  آسَو،  پتہٕ  یِموا  أسۍ  نوِ  سرٕ  پٲدٕ  کرنہٕ؟  کتھ  چھےٚ  دراصل  یِہ  زِ  یِم  چِھ  پننِس  ربّ  سٕندِ  مُلاقاتٕکۍ  مُنکِر۔

Mirwaiz:
  قیامتٕکۍ  منکر  چھِ  ونان،  کیا  ییٚلہِ  أسۍ  میٚژِ  سٍتۍ  میٚژ  گژھو،  کیا  اَسہِ  چھا  نوٚو  پٲدٕھ  سَپدُن۔  یِم  چھِنہٕ  مرنہٕ  پتہٕ  زندٕہ  سپدنس  یوٗت  عجیب  زانان  بلکہ  چھِ  یِم  پننِس  خدایس  سٍتۍ  ملاقات  کرنس  تہٕ  برونٹھ  کُن  حٲضر  سپدنس  تہِ  منکر۔

Tahir:
  تہٕ  کٲفر  چِھ  ونان  زِ  ییٚلہِ  أسۍ  میٚژِ  منٛز  رٔلِتھ  غٲب  گژھو  (کیا)  پتہٕ  یِموٕأسۍ  نَوِ  سرٕ  پیدٲیشہِ  منٛز،  بلکہ  چِھ  تِم  پننِس  ربّس  سٍتۍ  ملاقاتس  منکر۔

Transliteration:
  Waq<u>a</u>loo ai<u>tha</u> <u>d</u>al<u>a</u>ln<u>a</u> fee alar<u>d</u>i ainn<u>a</u> lafee khalqin jadeedin bal hum biliq<u>a</u>i rabbihim k<u>a</u>firoon<b>a</b>


Athar:
  یِمن  ؤنِو،  موتُک  سُہ  فرشتہٕ  یُس  تۅہیِہ  پیٚٹھ  مُقرر  چُھ  آمُت  کرنہٕ،  رٹیٚو  تۅہیِہ  اند  ہیٚتھ  پننِس  قبضس  منٛز،  تہٕ  پتہٕ  یِیِو  توٚہۍ  پننِس  ربّس  کُن  واپس  اَننہٕ۔

Mirwaiz:
  توٚہۍ  فرمٲوِیوٗکھ  یارسول  اللہؐ،  تۅہیہِ  چھُنہٕ  معدوم  سپدُن  بلکہ  کڑِ  تُہٕندین  روحن  ملک  الموت  یُس  خداے  سٕندِ  طرفہٕ  مقرر  کرنہٕ  آمُت  چھُ  تُہُند  روح  کڑنہٕ  خٲطرٕ۔  توپتہٕ  یِیِو  توٚہۍ  واتناونہٕ  پننِس  پروردگارس  نِشہِ،  سُہ  دِیَو  عملن  موٚزوٗرۍ،  رٕژن  ہٕںز  رٕژٕے،  یچھن  ہٕنز  یچھٕے۔

Tahir:
  تۆہۍ  فرمٲوِو  زِ  موتُک  فرشتہٕ  یُس  تۅہیہِ  پیٚٹھ  مقرر  چُھ  آمُت  کرنہٕ  چُھ  تُہُنٛد  روح  قبض  کران  پتہٕ  یِیِو  تۆہۍ  پننِس  ربّس  کُن  واپس  اَننہٕ۔

Transliteration:
  Qul yatawaff<u>a</u>kum malaku almawti alla<u>th</u>ee wukkila bikum thumma il<u>a</u> rabbikum turjaAAoon<b>a</b>


Athar:
  کاش  توٚہۍ  وُچِھو  سُہ  وقت  ییٚلہِ  یِم  مُجرم  کلہٕ  نوٚمرٲوِتھ  پننِس  ربّ  سٕندِس  دربارس  منٛز  وۅدنہِ  آسن۔  ﴿تمہِ  وقتہٕ  آسن  یِم  ونان﴾  اے  سانہِ  ربّہ،  اسہِ  وُچھ  ٹھیک  پٲٹھۍ  بیٚیہِ  بوٗز،  وۅنۍ  سوز  اسہِ  واپس  تاکہ  أسۍ  کرو  نیک  عمل،  اسہِ  آو  وۅنۍ  یقین۔  ﴿درجواب  سپدیٚکھ  ارشاد﴾

Mirwaiz:
  ہرگاہ  توٚہۍ  وُچھوٗکھ  یِم  نافرمان  کِتھہٕ  پٲٹھۍ  آسن  قیامت  کہ  دۅہ  کلہٕ  بۅن  کُن  ترٲوِتھ  پننِس  خدایس  برونٹہہٕ  کنہِ  سخت  شرمندگی  اندر،  توٚۍ  وُچھِو  تِہُنٛد  عجیب  حالاہ،  ونان  ٲسۍ،  اے  سانہِ  پروردگارٕ،  اَسہِ  وُچھ  تہِ  یتھ  أسۍ  انکار  کران  ٲسۍ،  بیٚیہِ  بوٗز  اَسہِ  تہِ  سورُے  یتھ  نہٕ  أسۍ  کن  تھاوان  ٲسۍ،  سانہِ  أچھ  تہٕ  کن  آے  مٕژراونہٕ،  معلوم  سَپُد  یہِ  کینژھاہ  پیغمبر  فرماوان  ٲسۍ  تہِ  سورُے  اوس  پوٚز،  پس  سوزکھنا  ژٕہ  اَسہِ  بیٚیہِ  دنیاہس  کُن،  أسۍ  کرہَو  وۅنۍ  تَتہِ  رٕژٕ  عملہٕ،  بے  شک  چھِ  أسۍ  وۅنۍ  پوٗرٕ  یقین  کروُنۍ۔  مگر  یہِ  تِہُنٛد  وَنُن  آسہِ  تَتہِ  بالکل  بیکار۔

Tahir:
  تہٕ  ہرگاہ  تۆہۍ  وُچِھو  (تیٚلہِ  کٔرِو  تِمن  پیٚٹھ  تعجب)  زِ  ییٚلہِ  مُجرم  لُکھ  پننِس  ربّ  سٕندِس  دربارس  منٛز  کلہٕ  نۆمرٲوِتھ  آسن  (تہٕ  وَنن،)  اے  سانہِ  ربّہ!  اَسہِ  وُچھ  تہٕ  اَسہِ  بوٗز  لہٰذا  سوز  (وۅنۍ)  آسہِ  (دنیاہس  منٛز)  واپس  زِ  أسۍکرہو  نیک  عمل  بے  شک  چِھ  أسۍ  پژھ  کرن  وٲلۍ۔

Transliteration:
  Walaw tar<u>a</u> i<u>th</u>i almujrimoona n<u>a</u>kisoo ruoosihim AAinda rabbihim rabban<u>a</u> ab<u>s</u>arn<u>a</u> wasamiAAn<u>a</u> faarjiAAn<u>a</u> naAAmal <u>sa</u>li<u>h</u>an inn<u>a</u> mooqinoon<b>a</b>


Athar:
  اگر  أسۍ  یژھہَو  تیٚلہِ  دِمہَو  پرٛتھ  نفسس  ﴿شخصس﴾  گۅڈے  اَمِیُک  ہدایت۔  مگر  میٲنۍ  سۅ  کتھ  گٔیِہ  پوٗرٕ  یۅسہٕ  مےٚ  ؤنۍمٕژ  ٲس  زِ،  بٕہ  بَرن  جہنم  جِنو  تہٕ  انسانَو،  سارِوٕے  سٍتۍ۔

Mirwaiz:
  ہرگاہ  اَسہِ  منظور  آسِہا  أسۍ  کرہَو  پرتھ  شخصس  ہدایت  دنیاہس  اندر  ایمانس  تہٕ  رٕژن  عملن  کُن،  مگر  میٲنۍ  کتھ  چھےٚ  ازلی  تہٕ  تقدیری  یۅسہٕ  مےٚ  اَزلہٕ  کہ  دۅہہ  واریاہو  حکمتو  موجوب  محقق  سپٕزمٕژ  چھےٚ  کہ  ضرور  برن  تہٕ  پُر  کرن  بہٕ  جہنم  جِنو  تہٕ  انسانو  سٍتۍ،  یِم  کٲفر  ٲسۍ  یِکہٕ  وٹہٕ،  وۅنۍ  ییٚلہِ  تِہُنٛد  دنیاہس  کُن  گژُھن  ناممکن  چھُ  لہٰذا  یِیہِ  تِمن  وَننہٕ۔  

Tahir:
  تہٕ  اگر  أسۍ  یَژھ  ہَو  تیٚلہِ  کرہَو  پۯتھ  نفسس  تٔمۍ  سُنٛد  ہدایت  (خۅدپانہٕ)  عطا  مگر  میانہِ  طرفہٕ  چُھ  یہِ  فرمان  ثٲبت  سپُدمُت  زِ  بہٕ  برن  تمام  (مُنکِر)  جِنو  تہٕ  انسانو  سٍتۍ  جہنم  ضرور۔

Transliteration:
  Walaw shin<u>a</u> la<u>a</u>tayn<u>a</u> kulla nafsin hud<u>a</u>h<u>a</u> wal<u>a</u>kin <u>h</u>aqqa alqawlu minnee laamlaanna jahannama mina aljinnati wa<b>al</b>nn<u>a</u>si ajmaAAeen<b>a</b>


Athar:
  لہٰذا  وُچِھو  وۅنۍ  مزٕہ  پننہِ  تَمہِ  حرکتُک  زِ  تۅہیِہ  کوٚرُو  تمہِ  دۅہُک  مُلاقات  فراموش،  اسہِ  تہِ  کٔرِو  توٚہۍ  وۅنۍ  فراموش۔  وُچِھو  ہمیشگی  ہٕندِ  عذابُک  مزٕہ  پننٚین  کرتوٗتن  ہٕندِس  پاداشس  منٛز۔

Mirwaiz:
  وۅنۍ  ژِہِو  توٚہۍ  ییٚمُ  مزٕہ  کہ  تۅہیہِ  اوسُو  نا  پَنُن  یتھ  دۅہس  منٛز  سمکھُن  مٔشروومُت،  اَسہِ  تہِ  مٔشرٲوِو  توٚہۍ  کیازِ  رحمتہٕ  نِشہِ  کٔرِو  اَسہِ  توٚہۍ  محروم،  وۅنۍ  ژِہِو  ہمیشگی  ہُنٛد  عذاب  کیازِ  توٚہۍ  ٲسِو  نا  تِژَھے  کامہِ  کران۔

Tahir:
  لہٰذا  وُچِھو  تۆہۍ  (وۅنۍ)  مزٕہ  زِ  تۅہیہِ  ٲسٕوپننہِ  ییٚمہِ  دۅہٕچ  پیشی  مٔشرٲوِتھ  تھٲومٕژ،  بے  شک  چِھو  اَسہِ  تۆہۍ  مٔشرٲوِمٕتۍ  تہٕ  روٗزِتو  پننیو  تِمَو  عملو  ہٕندِ  بدلہٕ  یِم  تۆہۍ  کران  ٲسۍوٕ  ہمیشہ  روزوُنہِ  عذابُک  مزٕہ  وُچھان۔

Transliteration:
  Fa<u>th</u>ooqoo bim<u>a</u> naseetum liq<u>a</u>a yawmikum h<u>atha</u> inn<u>a</u> naseen<u>a</u>kum wa<u>th</u>ooqoo AAa<u>tha</u>ba alkhuldi bim<u>a</u> kuntum taAAmaloon<b>a</b>


Athar:
  سانیٚن  آیاتن  پیٚٹھ  چِھ  تِم  لُکھ  ایمان  اَنان  یِمن  ییٚلہِ  یِم  آیات  بوزنٲوِتھ  نصیحت  چھےٚ  یِوان  کرنہٕ،  تیٚلہِ  چِھ  سجدس  وسان  تہٕ  پننِس  ربّ  سٕندِ  حمدٕ  سان  چِھ  تٔمۍ  سٕنز  تسبیح  کران،  بیٚیہِ  چِھنہٕ  تکبّر  کران۔

Mirwaiz:
  ایمان  اَنن  نہٕ  سانین  آیاتن  مگر  تِمے  لوٗکھ،  تِمن  ییٚلہِ  تِم  آیات  ژیٚتس  پاونہٕ  چھِ  یِوان،  وعظ  و  نصیحت  چھُ  کرنہٕ  یِوان،  متٲثر  سپدِتھ  چھِ  تِم  سجدس  منٛز  یِتھ  پننِس  خداے  سُنٛد  بپٲکی  حمدو  ثناء  یاد  کران۔  بیٚیہِ  چھِنہٕ  تِم  ایمان  اننہٕ  نِشہِ  کُنہِ  قسمہٕ  تکبر  تہٕ  غرور  کران  یِتھہٕ  پٲٹھۍ  کافر  چھِ  تکبر  کران،  یہِ  گوٚو  تِہِندِ  اعترافُک  حال  اَمہِ  پتہٕ  چھُ  بیان  تِہِندین  اعمالن  ہُنٛد۔

Tahir:
  لہٰذا  چِھ  سانیٚن  آیاتن  پیٚٹھ  تِمَے  لُکھ  ایمان  انان  یِمن  تِمَو  (آیاتو)  سٍتۍ  نصیحت  چھے٘  یِوان  کرنہٕ  تیٚلہِ  چِھ  تِم  سجدٕہ  کران  بیٚیہِ  چِھ  پننِس  ربّ  سٕنٛزحمدٕ  سان  تسبیح  کران  تہٕ  تِم  چِھنہٕ  تکبرکران۔

Transliteration:
  Innam<u>a</u> yuminu bi<u>a</u>y<u>a</u>tin<u>a</u> alla<u>th</u>eena i<u>tha</u> <u>th</u>ukkiroo bih<u>a</u> kharroo sujjadan wasabba<u>h</u>oo bi<u>h</u>amdi rabbihim wahum l<u>a</u> yastakbiroon<b>a</b>


Athar:
  تِہندۍ  شانہٕ  چِھ  بسترو  نِشہِ  الگ  روزان،  پننِس  ربّس  چِھ  خوف  سان  تہٕ  اُمیدٕ  سان  ناد  لایان  تہٕ  یِکینژھاہ  رِزق  اسہِ  تِمن  دِیتمُت  چُھ  تمہِ  منٛزٕ  چِھ  خرچ  کران۔

Mirwaiz:
  ایمان  اَنن  نہٕ  سانین  آیاتن  مگر  تِمے  لوٗکھ  تِہٕنزٕہ  لَرٕہ  وَتھرٕنیو  نِشہِ  خفتن  نٮ۪ماز  تہٕ  تہجدٕچ  نٮ۪ماز  پرنہٕ  خٲطرٕ،  تَمہِ  علاوٕہ  چھِ  منگان  تِم  پننِس  پروردگارس  آلو  دی  دی  عذاب  کہ  خوفہٕ  تہٕ  ثواب  چہ  امیدوٲری  سان  بیٚیہِ  چھِ  تِم  تَمہِ  مالہٕ  منٛزٕ  یُس  اَسی  عطا  کوٚرمُت  چھُکھ  خرچ  کران  خداے  سٕنزِ  وَتہِ  اندر۔

Tahir:
  تِہٕنزٕ  لرٕ  چھے٘  تِہِندیٚو  بسترونِشہِ  جُدا  روزان  تہٕ  پننِس  ربّس  چِھ  خوف  تہٕ  امید  (کہ  رلہٕ  میٚلہٕ  کیفیت)  سان  آلو  کران  تہٕ  سانہِ  عطا  کرنہٕ  آمتہِ  رزقہٕ  منٛزٕ  چِھ  (سانہِ  وَتہِ  منٛز)  خرچ  کران۔

Transliteration:
  Tataj<u>a</u>f<u>a</u> junoobuhum AAani alma<u>da</u>jiAAi yadAAoona rabbahum khawfan wa<u>t</u>amaAAan wamimm<u>a</u> razaqn<u>a</u>hum yunfiqoon<b>a</b>


Athar:
  کٲنٛسہِ  مُتنفِّسس  ﴿شخصس﴾  چَھنہٕ  خبر،  یِکینژھاہ  أچھن  ہٕندِ  شہجارُک  سامان  تِہندیٚن  اعمالن  ہٕندِس  جزاہس  منٛز  تِہندِ  خٲطرٕ  کھٔٹِتھ  چُھ  تھاونہٕ  آمُت۔

Mirwaiz:
  پس  چھَنہٕ  کٲنسہِ  أکِس  خبر  تِمن  چیزن  ہٕںز  یِم  کھٔٹِتھ  تھاونہٕ  آمٕتۍ  چھِ  تِہِندِ  خٲطرٕ  غیب  کِس  خزانس  اندر،  یِمَو  چیزو  سٍتۍ  تِہٕنزٕ  أچھ  شیہلن  تِمے  چیز  آسن  رٕژ  موٚزوٗرۍ  تِہِندِ  خٲطرٕ  تِمن  رٕژن  عملن  ہٕںز  یِمہٕ  تِم  کران  ٲسۍ  دنیاہس  اندر۔

Tahir:
  لہٰذا  چھَنہٕ  کٲنسہِ  پے  یُس  أچھن  ہُنٛد  شیہجار  تِہِندِ  خٲطرٕ  کٔھٹِتھ  چُھ  آمُت  تھاونہٕ،  یہِ  آسہِ  تِمن  (صالح  عملن)  ہُنٛد  بدلہٕ  یِمہٕ  تِم  کران  روزان  ٲسۍ۔

Transliteration:
  Fal<u>a</u> taAAlamu nafsun m<u>a</u> okhfiya lahum min qurrati aAAyunin jaz<u>a</u>an bim<u>a</u> k<u>a</u>noo yaAAmaloon<b>a</b>


Transliteration: Afaman k<u>a</u>na muminan kaman k<u>a</u>na f<u>a</u>siqan l<u>a</u> yastawoon<b>a</b>
Athar:
  کیا  یِہ  ہیٚکیا  سپدِتھ  زِ  یُس  شخص  مومن  آسہِ،  سُہ  بنہِ  تس  شخصہٕ  سٕندۍ  پٲٹھۍ  یُس  فاسق  آسہِ؟  یِم  دۅشوے  ہیٚکن  نہٕ  برابر  ٲسِتھ۔

Mirwaiz:
  کیا  یُس  شخص  باایمان  آسہِ  سُہ  چھا  برابر  تس  شخصس  یُس  نافرمان  تہٕ  کٲفر  آسہِ۔  نہ  ہرگز  چھِنہٕ  یِم  زٕہ  برابر۔

Tahir:
  کیا  سُہ  شخص  یُس  باایمان  آسہِ  ہیٚکیا  تس  شخصس  ہیوٗ  ٲسِتھ  یُس  نافرمان  آسہِ،  (نَہ)  یِم  (دۅشوے)  ہیٚکن  نہٕ  برابر  ٲسِتھ۔


Athar:
  یِمو  لُکو  ایمان  چُھ  اوٚنمُت  تہٕ  یِمو  نیک  عملہٕ  چھےٚ  کرِمژٕ،  تِہندِ  خٲطرٕ  چِھ  جنتٕکۍ  قیام  گاہ،  ضیافت  کہ  طور  تِہندیٚن  اعمالن  ہٕندِ  بدلہٕ۔

Mirwaiz:
  پس  گٔے  تِم  لوٗکھ  یِمَو  ایمان  اوٚن  بیٚیہِ  کریکھ  رٕژٕ  عملہٕ،  تِہِندی  خٲطرٕ  چھِ  روزنٕکۍ  باغ  بطورپیش  کشی۔  یِتھہٕ  پٲٹھی  مہمانِ  عزیزن  چھِ  نفیس  نفیس  چیز  بکمالِ  احترام  پیش  کرنہٕ  یِوان،  تِتھہٕ  پٲٹھۍ  نہٕ  یِتھہٕ  پٲٹھۍ  سٲیلس  تہٕ  محتاجس  بے  قدری  تہٕ  بے  وقعتی  سان  دِنہٕ  یِوان  چھُ  تِمن  عملن  بدل  یِمہٕ  تِم  کران  ٲسۍ  دنیاہس  اندر۔

Tahir:
  وۅنۍ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تیٚلہِ  چِھ  تِہِندِ  خٲطرٕ  باغ  یِمن  منٛز  تِم  ہمیشہ  روزن  (اللہ  تعالیٰ  سٕندِ  طرفہٕ  تِہِندِس)  ضیافتس  تہٕ  عزت  افزٲیی  منٛزتِمن  (اعمالن)  ہٕندِ  بدلہٕ  یِم  تِم  کران  روزان  ٲسۍ۔

Transliteration:
  Amm<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti falahum jann<u>a</u>tu almaw<u>a</u> nuzulan bim<u>a</u> k<u>a</u>noo yaAAmaloon<b>a</b>


Athar:
  تہٕ  یِمَو  فِسق  چُھ  اختیار  کوٚرمُت  تِہُند  ٹھِکانہٕ  چُھ  جہنم۔  ییٚلہِ  زانٛہہ  تِم  تمہِ  منٛزٕ  نیرُن  یژھن،  تٔتھۍ  منٛز  یِیہِ  تِمن  واپس  دکہٕ  دِنہٕ،  تہٕ  تِمن  یِیہِ  وَننہٕ  زِ  وُچِھو  وۅنۍ  تمی  نارکہِ  عذابُک  مزٕہ  یَتھ  توٚہۍ  پَژھ  ٲسِو  نہٕ  کران۔

Mirwaiz:
  وۅنۍ  یِمَو  لوٗکو  نافرمٲنی  تہٕ  کفر  کوٚر،  تِہِندِ  روزنٕچ  جاے  چھےٚ  نارِ  جہنم،  تتھ  اندر  وٲتِتھ  ییٚہِ  ییٚلہِ  تِم  تَمہِ  منٛزٕ  نیرنُک  خیال  آسن  کران،  بیٚیہِ  آسن  تتھ  منٛز  واپس  واتناونہٕ  یِوان۔  وَننہٕ  آسیکھ  یِوان  ژٕہِو  مزٕہ  تَمہِ  نارِ  جہنمُک  یتھ  توٚہۍ  انکار  ٲسِو  کران۔

Tahir:
  تہٕ  یِم  لُکھ  نافرمان  سپٕدۍ  تیٚلہِ  چُھ  تِہُنٛد  ٹھکانہٕ  جہنم۔  تِم  ییٚلہِ  تہِ  تَمہِ  نِشہِ  ژلنُک  ارادٕہ  کرن  تیٚلہِ  یِن  تٔتھۍ  منٛزواپس  اَننہٕ  تہٕ  تِمن  یِیہِ  وننہٕ  زِ  تَمہِ  جہنم  کہ  نارُک  مزٕہ  روٗزِو  وُچھان  یَتھ  تۆہۍ  انکار  ٲسۍوٕ  کران۔

Transliteration:
  Waamm<u>a</u> alla<u>th</u>eena fasaqoo famaw<u>a</u>humu a<b>l</b>nn<u>a</u>ru kullam<u>a</u> ar<u>a</u>doo an yakhrujoo minh<u>a</u> oAAeedoo feeh<u>a</u> waqeela lahum <u>th</u>ooqoo AAa<u>tha</u>ba a<b>l</b>nn<u>a</u>ri alla<u>th</u>ee kuntum bihi tuka<u>thth</u>iboon<b>a</b>


Athar:
  تمہِ  بڈِ  عذابہٕ  برونٛہہ  روزَو  أسۍ  ییٚتھۍ  دُنیا  ہس  منٛز  ﴿کُنہِ  نتہٕ  کُنہِ  لۅکٹہِ﴾  عذابُک  مزٕہ  یِم  وُچھناوان،  بنان  چُھ  زِ  یِم  یِن  ﴿پننہِ  باغیانہٕ  رٔوِشہِ﴾  نِشہِ  باز۔

Mirwaiz:
  بیٚیہِ  ژٕہناووکھ  أسۍ  تِم  بوٚنمہِ  درجُک  عذاب  دنیاہس  اندر  قیامت  کہ  بڈِ  عذابہٕ  برونٹھ،  دیٚو  تِم  پایس  پیٚن  کفرو  شرکہ  نِشہِ  پوٚت  پھیرن۔  یِتھین  لوٗکن  ہُنٛد  عذابس  گرفتار  سَپدُن  چھںہٕ  عجیب  کتھاہ  کینٛہہ  تہِ  کیازِ۔

Tahir:
  تہٕ  أسۍ  وُچھناووکھ  یقینا  تِم  (ٲخرت  کہ)  بڑِ  عذاب  برونٛہہ  تٔتھۍ  ہیوٗ  (دنیٲوی)  عذابُک  (مزٕہ)  تاکہ  تِم  پھیرن  (کفرٕ  نِشہِ)  پۆت۔

Transliteration:
  Walanu<u>th</u>eeqannahum mina alAAa<u>tha</u>bi aladn<u>a</u> doona alAAa<u>tha</u>bi alakbari laAAallahum yarjiAAoon<b>a</b>


Athar:
  تہٕ  تس  ورٲے  کُس  ہیٚکہِ  بوٚڈ  ظٲلِم  ٲسِتھ،  یس  تٔمۍ  سٕندِس  ربّ  سٕندیٚن  آیاتن  ہٕندِ  ذریعہ  ںصیحت  یِیہِ  کرنہٕ،  تہٕ  پتہٕ  پھِرِ  سُہ  تِمو  نِشہِ  بُتھ۔  یِتھیٚن  مُجرِمن  ہیٚمَو  أسۍ  انتقام  ضرور۔

Mirwaiz:
  کُس  اَکھاہ  چھُ  یُتھ  ظٲلم  تس  شخصہٕ  سٕندِ  کھۅتہٕ  یَس  وعظ  و  نصیحت  آیہِ  کرنہٕ  پننِس  پروردگار سٕندیو  آیاتو  سٍتۍ،  توپتہٕ  پُھیٛر  تٔمۍ  بُتھ  تِمَو  آیاتو  نِشہِ،  لہٰذا  کیا  شُبہٕ  چھُ  تِہِندِس  مستحق  عذاب  آسنس  اندر۔  ضرور  ہیمو  أسۍ  تِمن  نافرمانن  انتقام  توٚہۍ  روٗزِو  مطمعن  یارسول  اللہؐ،

Tahir:
  تہٕ  تس  شخصس  کھوتہٕ  کٔھسِتھ  ظٲلم  کُس  ہیٚکہِ  ٲسِتھ  یس  تٔمۍ  سٕندِس  ربّ  سٕندیٚو  آیاتو  سٍتۍ  نصیحت  یِیہِ  کرنہٕ  پتہٕ  پھِرِ  سُہ  تِمَو  نِشہِ  بُتھ،  بے  شک  چِھ  أسۍ  مُجرمن  بدلہٕ  ہیٚنہٕ  وٲلۍ۔

Transliteration:
  Waman a<i><u>th</u></i>lamu mimman <u>th</u>ukkira bi<u>a</u>y<u>a</u>ti rabbihi thumma aAAra<u>d</u>a AAanh<u>a</u> inn<u>a</u> mina almujrimeena muntaqimoon<b>a</b>


Athar:
  ییٚمہِ  برونٛہہ  چھےٚ  اسہِ  موسیٰ  علیہ  السلامس  کتاب  دِژمٕژ،  لہٰذا  گژھیو  نہٕ  تۅہیِہ  سُے  چیز  میلنس  پیٚٹھ  کانٛہہ  شک  سپدُن۔  سۅ  کتاب  ٲس  اسہِ  بنی  اسرائیلس  خٲطرٕ  ہدایت  بنٲومٕژ۔

Mirwaiz:
  بے  شک  اَسہِ  کوٚر  عطا  تِہِندی  پٲٹھۍ  موسیٰ  علیہ  السلامس  کتاب ﴿توراۃ﴾  ییٚمہِ  کِس  اشاعتس  اندر  تِمن  تکلیف  برداشت  کرُن  پیوٚو،  یِتھے  پٲٹھۍ  کٔر  تۅہیہِ  تہِ  اَسہِ  کتاب  عطا،  اَمہِ  کِس  اشاعتس  اندر  چھُو  تۅہیہِ  تہِ  تکلیف  برداشت  کرُن۔  پس  مَہ  روٗزِو  توٚہۍ  شکس  تہٕ  تردُدس  اندر  اَمہِ  کتابہِ  ہٕندِس  عطا  سپدنس  اندر۔  اَتھ  منٛز  چھُنہٕ  کانٛہہ  تہِ  شک  تہٕ  شُبہٕ  یا  مہ  کٔرِو  تردُد  موسیٰ  علیہ  السلامس  سٍتۍ  درشبِ  معراج  ملاقات  کرنس  اندر،  تۅہیہِ  کوٚرُو  حقیقتہٕ  پٲٹھۍ  تِمن  سٍتۍ  ملاقات،  سُہ  کانٛہہ  نظربندی  یا  خیالی  ملاقات  اوسنہٕ،  بیٚیہِ  کٔر  اَسہِ  سۅ  کتاب  یعنی  توراۃ  بنی  اسرٲیلن  ہٕندِ  خٲطرٕ  سبب  ہدایت،  یِتھے  پٲٹھی  سَپدِ  تُہٕنزِ  کتابہِ  سٍتۍ  تہِ  واریاہن  لوٗکن  ہدایت،  توٚہ  روٗزِو  خۅش۔

Tahir:
  تہٕ  بے  شک  کٔر  اَسہِ  موسیٰ  ہس  (علیہ  السلام)  کتاب  (تورات)  عطا  تی٘لہِ  مَہ  روٗزِو  تو٘ہۍ  تِہِندِ  ملاقات  کہ  نسبتہٕ  شکس  منٛز  تہٕ  اَسہِ  بنٲو  سۅ  بنی  اسرائیل  خٲطرٕ  ہدایت۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fal<u>a</u> takun fee miryatin min liq<u>a</u>ihi wajaAAaln<u>a</u>hu hudan libanee isr<u>a</u>eel<b>a</b>


Athar:
  تہٕ  ییٚلہِ  تِمو  صبر  کوٚر  تہٕ  سانیٚن  آیاتن  پیٚٹھ  روٗدۍ  ایمان  انان،  پتہٕ  کٔرۍ  اسہِ  تِمن  منٛز  پنٕنۍ  پیشوا  پٲد،  یِم  سانہِ  حُکمہٕ  رہنمٲیی  کران  ٲسۍ۔

Mirwaiz:
  بیٚیہِ  کٔرۍ  اَسہِ  بنی  اسرٲیلو  اندرٕہ  واریاہ  پیشوا۔  یِم  وَتھ  ہاوان  ٲسۍ  لوٗکن  سانہِ  حکمہٕ  موجوب  ییٚلہِ  تِمَو  صبر  کوٚر  منکرینن  ہٕندین  تکلیفن  پٮ۪ٹھ،  بیٚیہِ  ٲسۍ  تِم  سانین  آیاتن  پٮ۪ٹھ  یقین  کران  اَمہِ  سٍتۍ  چھُ  تسلی  باایمانن  کہ  ییٚلہِ  تِم  تہِ  اشاعت  قرآنس  پٮ۪ٹھ  صبر  کرن،  تِم  تہِ  کروکھ  أسۍ  دنیاہٕکۍ  امام  تہٕ  پیشوا،  یہِ  گوٚو  دنیاکہ  اعتبارٕہ  تسلی۔

Tahir:
  تہٕ  اَسہِ  بنٲوۍ  تِمَو  منٛزٕ  ییٚلہِ  تِم  صبرروٗدۍ  کران  کینہہ  امام  تہٕ  پیشوا  یِم  سانہِ  حکمہٕ  سٍتۍ  ہدایت  کران  روٗدۍ،  تہٕ  تِمن  ٲس  سانیٚن  آیاتن  پیٚٹھ  پژھ۔

Transliteration:
  WajaAAaln<u>a</u> minhum aimmatan yahdoona biamrin<u>a</u> lamm<u>a</u> <u>s</u>abaroo wak<u>a</u>noo bi<u>a</u>y<u>a</u>tin<u>a</u> yooqinoon<b>a</b>


Athar:
  یقیناً  کرِ  تُہُند  ربّےٕ  قیامت  کہ  دۅہ  تِمن  کتھن  ہُند  فٲصلہٕ،  یِمن  منٛز  ﴿بنی  اسرائیل﴾  پانہٕ  وٲنۍ  اختلاف  چِھ  روٗدِمٕتۍ  کران۔

Mirwaiz:
  بے  شک  تُہُند  پروردگارٕے  کرِ  فٲصلہٕ  بنی  اسرٲیلن  منٛز  قیامت  کہ  دۅہ  تِمن  سارِنٕے  کتھن  اندر  یِمن  منٛز  تِم  اختلاف  کران  ٲسۍ۔  سُہ  فٲصلہٕ  گوٚو  یۅہے  کہ  باایمانن  واتناوِ  جنتس  اندر،  کافرن  واتناوِ  جہنمس  اندر۔

Tahir:
  بے  شک  کرِ  تُہُنٛد  ربّ  قیامت  کہ  دۅہ  تِمن  لُکن  درمیان  تِمن  (کتھن)  ہُنٛد  فٲصلہٕ  یِمن  منٛز  تِم  اختلاف  ٲسۍ  کران۔

Transliteration:
  Inna rabbaka huwa yaf<u>s</u>ilu baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Athar:
  تہٕ  کیا  یِمن  لُکن  گوٚو  نا  ﴿یِمَو  تواریخی  واقعاتو  نِشہِ﴾  کانٛہہ  ہدایت  حٲصل  زِ  یِمو  برونٛہہ  کٲتیاہ  قوم  کٔرۍ  اسہِ  ہلاک،  یِہنزو  روزن  جایَو  مٔنٛزۍ  اَز  یِم  پھیران  تھوران  چِھ؟  اتھ  منٛز  چھےٚ  بجہِ  نِشٲنیِہ،  کیا  یِم  چِھنا  بوزان؟

Mirwaiz:
  کیا  تُہٕندین  دشمنن  یعنی  مکہ  کیٚن  کٲفرن  کرِنا  رہنمٲیی  یہِ  کتھ  کہ  کٲتیاہ  لوٗکھ  کٔرۍ  اَسہِ  تِمن  برونٹھ  ہلاک  کفروانکارٕ  سببہٕ  یِہٕندیو  مکانو  تہٕ  شہرو  منٛزٕ  چھِنہٕ  تِم  اَزتہِ  شہرِ  شام  کِس  سفرس  اندر  یِوان  گژھان  تِمَوب  جایو  مٔنزۍ  گُزران۔  پٔزِپٲٹھۍ  اَتھ  منٛز  چھِ  صاف  صاف  نشانہٕ  ییٚمہِ  کتھہِ  ہٕندۍ  کہ  اللہ  تعالیٰ  چھُ  کفرس  تہٕ  کٲفرن  شرکس  تہٕ  مشرکن  پٮ۪ٹھ  بے  زار،  کیا  تِم  چھِنا  تِمن  تباہ  و  برباد  گٲمتین  لوٗکن  ہُنٛد  حال  بوزان،  وۅنۍ  یِمن  شُبہٕ  چھُ  قیامتس  تہٕ  مرنہٕ  پتہٕ  بیٚیہِ  زندٕہ  سپدنس  متعلق۔

Tahir:
  تہٕ  کیا  یِمن  سپُدنا  (اَمہِ  کتھہِ  سٍتۍ)  ہدایت  زِ  اَسہِ  آسہٕ  کٲژاہ  اُمت  یمن  برونٛہہ  ہلاک  کرِمژ  یہِٕنزن  روزن  جاین  منٛز  یِم  (وۅنۍ)  پکان  پھیران  چِھ۔  بے  شک  چھے٘  اَتھ  منٛز  نِشٲنِیہِ،  تیٚلہِ  کیا  تِم  چِھنا  بوزان؟

Transliteration:
  Awalam yahdi lahum kam ahlakn<u>a</u> min qablihim mina alqurooni yamshoona fee mas<u>a</u>kinihim inna fee <u>tha</u>lika la<u>a</u>y<u>a</u>tin afal<u>a</u> yasmaAAoon<b>a</b>


Athar:
  تہٕ  کیا  یِمو  لُکو  وُچھنا  یِہ  منظر  زانٛہہ  زِ  أسۍ  چِھ  أکِس  خشک  زمینس  کُن  آب  اَنان  بہٲوِتھ،  تہٕ  پتہٕ  چِھ  تمی  زمینہٕ  منٛزٕ  سُہ  فصل  وۅپداوان،  ییٚمہِ  سٍتۍ  یِہندیٚن  چارواین  تہِ  چُھ  چارٕہ  میلان،  بیٚیہِ  چِھ  یِم  پانہٕ  تہِ  کھیٚوان؟  تیٚلہِ  کیا  یِمن  چُھنا  کِہِنۍ  فِکرِ  تران؟

Mirwaiz:
  کیا  تِم  چھِنا  وُچھان  کہ  أسۍ  چھِ  خشک  زمینس  کُن  آب  واتناوان  دریاوَن  ہُند  یا  بارانُک،  تَمہِ  پتہٕ  چھِ  أسۍ  تَمہِ  سٍتۍ  سُہ  زراعت  کھاران  ییٚمہِ  منٛزٕ  تِہِندۍ  چارپا  بیٚیہِ  تِم  پانہٕ  تہِ  کھیٚوان  چھِ۔  کیا  تِم  لوٗکھ  چھِنا  اَتھ  سٲنِس  کمالِ  قدرتس  کُن  روزمرٕہ  وُچھان،  یِتھے  پٲٹھۍ  کیا  کروکھ  أسۍ  مۅردٕہ  بیٚیہِ  زندٕہ،  توپتہٕ  کڑوکھ  زمینہٕ  منٛزٕہ۔

Tahir:
  تہٕ  کیا  تِمَو  وُچھنا  زِ  أسۍ  چِھ  نِوان  آب  بنجر  زمینس  کُن  پکنٲوِتھ،  پتہٕ  چِھ  أسۍ  اَمہِ  نِشہِ  فصل  کڑان  یَتھ  تِہِندۍچاروٲے  (تہِ)  کھیٚوان  چِھ  بیٚیہِ  چِھ  تِم  پانہٕ  تہِ  کھیٚوان،  تیٚلہِ  کیا  تِم  چِھنا  وُچھان؟

Transliteration:
  Awalam yaraw ann<u>a</u> nasooqu alm<u>a</u>a il<u>a</u> alar<u>d</u>i aljuruzi fanukhriju bihi zarAAan takulu minhu anAA<u>a</u>muhum waanfusuhum afal<u>a</u> yub<u>s</u>iroon<b>a</b>


Athar:
  یِمن  ؤنِو،  فٲصلہٕ  کِس  دۅہَس  پیٚٹھ  ایمان  اَنُن  آسہِ  نہٕ  رَژھ  تہِ  فٲیدٕہ  مند  تِمن  لُکن  خٲطرٕ  یِمَو  کُفر  چُھ  کوٚرمُت،  تہٕ  پتہٕ  میلہِ  نہٕ  تِمن  کانٛہہ  مہلت۔

Mirwaiz:
  فرمٲویوٗکھ  یارسول  اللہ  صلی  اللہ  علیہ  و سلم،  فٲصلہ  کہ  دۅہ  دِیہِ  نہٕ  کانٛہہ  نفع  تہٕ  فٲیدٕہ  تِمن  کٲفرن  پژھ  کرٕنۍ  تِہٕنز،  بیٚیہِ  یِیہِ  نہٕ  تِمن  تَمہِ  دۅہ  کُنہِ  قسمہ  مۅہلت  دِنہٕ۔

Tahir:
  تۆہۍ  فرمٲوِو،  فٲصلہٕ  کہ  دۅہ  نَہ  دِیہِ  کٲفرن  تِہُنٛد  ایمان  فٲیدٕہ  تہٕ  نَہ  یِیہِ  تِمن  مہلتٕے  دِنہٕ۔

Transliteration:
  Qul yawma alfat<u>h</u>i l<u>a</u> yanfaAAu alla<u>th</u>eena kafaroo eem<u>a</u>nuhum wal<u>a</u> hum yun<i><u>th</u></i>aroon<b>a</b>


Athar: اچھا، ترٲوِیوٗکھ یِم پننِس حالس پیٚٹھ تہٕ کٔرِو انتظار، یِم تہِ چِھ انتظارس۔
Tahir: لہٰذا پھِرو تۆہۍ تِمن نِشہِ رۅے تہٕ کٔرِو انتظار تہٕ تِم لُکھ (تہِ) چِھ انتظار کران۔
Transliteration: FaaAAri<u>d</u> AAanhum wa<b>i</b>nta<i><u>th</u></i>ir innahum munta<i><u>th</u></i>iroon<b>a</b>
Mirwaiz:
  پس  پھِرو  توٚہۍ  روے  مبارک  پَنُن  تِمن  نِشہِ  یارسول  اللہؐ۔  کتھن  تِہٕنزن  ہُنٛد  مَہ  کٔرِو  توٚہۍ  کانٛہہ  خیالاہ  بیٚیہِ  کٔرِو  توٚہۍ  خداے  سٕندِ  حکمُک  تہٕ  فٲصلُک  حقہ  انتظار۔  بے  شک  تِم  تہِ  چھِ  تہندہ  تکلیف  و  ضریٚرُک  انتظار  کران۔


Athar:
  اے  نبیؐ!  خُدایس  کھوٚژِو،  بیٚیہِ  مَہ  کٔرِو  کُفارن  تہٕ  مُنافِقن  ہٕنز  اطاعت۔  درحقیقت  چُھ  زانن  وول  تہٕ  حکمت  وول  اللہ  تعالیٰ  ہٕے۔

Mirwaiz:
  اے  پیغمبرِ  خدا،  توٚہۍ  کھوٚژِو  حض  خدایس  بیٚیہِ  مَہ  کھوٚژِو  کٲنسہِ،  کٲفرن  یِم  نٔنۍ  پٲٹھۍ  دینس  خلاف  چھِ  بیٚیہِ  منافقن  یِم  کٲفرن  سٍتۍ  متفق  چھِ،  تِہِندِس  وننس  مَہ  حض  کٔرِو  اعتبار،  تِہٕنزٕ  کتھہٕ  مَہ  حض  مٲنِو۔  بے  شک  اللہ  تعالیٰ  چھُ  سورُے  زانہٕ  وُن  پوٗرٕ  حکمت  وول،  تِہِندۍ  سٲری  حکم  چھِ  فٲیدٕہ  سٍتۍ  بٔرِتھ۔

Tahir:
  اے  نبی!  تۆہۍ  روٗزِو  اللہ  تعالیٰ  سٕندِس  تقویٰ  ہس  پیٚٹھ  (پٔتِم  پٲٹھۍ  استقامت  سان)  قٲیِم  تہٕ  کٲفرن  تہٕ  منافقن  ہُنٛد  (یہِ)  وَنُن  (زِاَسہِ  سٍتۍ  کٔرِو  مذہبی  سمجھوتہٕ  ہرگز)  مَہ  مٲنِو  بے  شک  چُھ  اللہ  تعالیٰ  وارٕ  پٲٹھۍ  زانن  وول  سیٚٹھاہ  حکمت  وول۔

Transliteration:
  Y<u>a</u> ayyuh<u>a</u> a<b>l</b>nnabiyyu ittaqi All<u>a</u>ha wal<u>a</u> tu<u>t</u>iAAi alk<u>a</u>fireena wa<b>a</b>lmun<u>a</u>fiqeena inna All<u>a</u>ha k<u>a</u>na AAaleeman <u>h</u>akeem<u>a</u><b>n</b>


Athar:
  پیروی  کٔرِو  تَمہِ  کتھہِ  ہٕنز  ییٚمیُک  اِشارٕہ  تُہٕندِس  ربّ  سٕندِ  طرفہٕ  تۅہیِہ  کرنہٕ  چُھو  یِوان،  اللہ  تعالیٰ  چُھ  پرٛتھ  تَمہِ  کتھہِ  نِشہِ  باخبر،  یِہ  توٚہۍ  لُکھ  کران  چِھو۔

Mirwaiz:
  توٚہۍ  پٔکِو  تَمی  حکمہٕ  موجوب  یُس  تۅہیہِ  کُن  وحی  سوزنہٕ  یِوان  چھُ  تُہٕندِس  پروردگار  سٕندِ  طرفہٕ،  اے  لوٗکو  پٔزِپٲٹھۍ  اللہ  تعالیٰ  چھُ  پوٗرٕ  زانان  تہِ  سورُے  یہِ  توٚہۍ  کران  چھِو۔  تۅہیہِ  اندرٕہ  یُس  اکھاہ  سٲنِس  پیغمبرٕ  سٕنز  مخالفت  کرِ  تٔمِس  سٍتۍ  أنزراوَو  أسۍ  پانے۔

Tahir:
  تہٕ  تۆہۍ  تھٲوِوتَمچِ  (یعنی  تمہِ  فرمانٕچ)  پٲروی  جٲری  یُس  تۅہیہِ  کُن  تُہٕندِس  ربّ  سٕندِ  طرفہٕ  وحی  چُھ  یِوان  کرنہٕ،  بے  شک  چُھ  اللہ  تعالیٰ  تِمَو  کامیٚو  نِشہِ  باخبر  یِمہٕ  تۆہۍ  کران  چِھو۔

Transliteration:
  Wa<b>i</b>ttabiAA m<u>a</u> yoo<u>ha</u> ilayka min rabbika inna All<u>a</u>ha k<u>a</u>na bim<u>a</u> taAAmaloona khabeer<u>a</u><b>n</b>


Athar: خُدایس پیٚٹھ کٔرِو توکّل، اللہ تعالیٰ ہٕے چُھ کار ساز آسنہٕ خٲطرٕ کٲفی۔
Transliteration: Watawakkal AAal<u>a</u> All<u>a</u>hi wakaf<u>a</u> bi<b>A</b>ll<u>a</u>hi wakeel<u>a</u><b>n</b>
Mirwaiz:
  بیٚیہِ  کٔرِو  توکل  خدایس  پٮ۪ٹھ،  پس  چھُ  اللہ  تعالیٰ  تُہٕنز  کٲم  پوٗرٕ  کرٕوُن،  اَتھ  مقابلہٕ  ہیٚکہِ  نہٕ  چٔلِتھ  تِمن  لوٗکن  ہُنٛد  کانٛہہ  تدبیر۔  منگتہٕ  نیچُو  حقیقی  نیچُو  زانُن،  توپتہٕ  تٔمۍ  سٕنزِ  طلاق  دِنہٕ  آمژِزنانہِ  سٍتۍ  نیتھٕر  کرنس  پٮ۪ٹھ  طعنہ  زنی  کرٕنۍ  اوس  تِیُتھُے  چیزاہ  مشہور،  یِتھہٕ  پٲٹھۍ  پننہِ  آشنہِ  موج  وَنُن  یا  ماجہِ  سٍتۍ  تشبیہ  دِنس  پٮ۪ٹھ  نکاح  ژھیٚنان  اوس  خیال  کرنہٕ  یِوان،  یا  ہرگاہ  کانٛہہ  شخصاہ  اوس  سٮ۪ٹھاہ  ہُشیار  تہٕ  عقلمند  آسان،  دَپان  ٲسۍ  أمِس  چھِ  زٕہ  دِل  سینس  منٛز،  یِمن  تریٚشوُنۍ  کتھن  ہُنٛد  اصلاح  کوٚر  اللہ  تعالیٰ  ہن،  فرمووُن۔

Tahir:
  بیٚیہِ  تھٲوِو  اللہ  تعالیٰ  ہس  پیٚٹھ  بھروسہٕ  (جٲری)  تہٕ  اللہ  تعالیٰ  ہٕے  چُھ  کٲفی  مددکرن  وول۔


Athar:
  خُداین  چِھنہٕ  کٲنٛسہِ  شخصہٕ  سٕندِس  وَچَھس  منٛز  زٕہ  دل  تھٲوِمٕتۍ،  نہٕ  چھےٚ  تٔمۍ  تۅہیِہ  لُکن  ہٕنزٕ  تِمہِ  خاندارِنہِ  یِمن  سٍتۍ  توٚہۍ  ظِہار  چِھو  کران۔  تُہٕنزٕ  ماجہِ  بناوِمَژٕ،  ﴿ظِہارُک  مطلب  چُھ  خاندارِنہِ  دِنۍ  ماجہِ  سٍتۍ  تشبیہ﴾  تہٕ  نہ  چِھ  تٔمۍ  تُہٕندۍ  منگتہٕ  نیچوی  تُہٕندۍ  اصلی  نیچوۍ  بنٲوِمٕتۍ۔  یِمہٕ  چھےٚ  تِمہٕ  کتھہٕ،  یِمہٕ  توٚہۍ  لُکھ  پننہِ  چانٹہِ  کڑان  چِھو،  مگر  اللہ  تعالیٰ  چُھ  سۅ  کتھ  ونان  یۅسہٕ  حقیقتس  پیٚٹھ  مبنی  چھےٚ،  تہٕ  سُے  چُھ  صحیح  طریقس  کُن  رہنمٲیی  کران۔

Mirwaiz:
  واقعس  منٛز  کٔرۍ  نہٕ  اللہ  تعالیٰ  ہن  کٲنسہِ  ہٕندِس  سینس  منٛز  زٕہ  دِل  پٲدٕ،  یِتھے  پٲٹھۍ  فرمووُن ،  بیٚیہِ  کرِ  نہٕ  اللہ  تعالیٰ  ہن  تِہٕنزٕہ  زنانہٕ  یِمن  سٍتۍ  توٚہۍ  ظِہار  چھِو  کران  یعنی  پننین  محرماتن  سٍتۍ  چھوٗکھ  تشبیہہ  دِوان،  تِمہٕ  چھَنہٕ  سپدان  تہِ  کرنہٕ  سٍتۍ  تُہٕنزٕ  ماجہِ۔  یِتھے  پٲٹھۍ  کٔرۍ  نہٕ  اللہ  تعالیٰ  ہن  تُہٕندۍ  منگتہٕ  نیٚچِوۍ  حقیقتاً  تُہٕندی  نیٚچِوۍ۔  یِمہٕ  کتھہٕ  تُہٕنزٕ  چھےٚ  صرف  تُہٕندیو  چانٛٹیو  وَننہٕ  یِوان  یِمن  نہٕ  واقعس  سٍتۍ  کانٛہہ  مشابہت  چھےٚ  بلکہ  چھُ  غلط  کتھہ  چھُنہٕ  کانٛہہ  واقعی  امراہ  سپدان۔  لہٰذا  منگتہٕ  نیٚچِوۍ  سٕنزِ  طلاق  دِنہٕ  آمژِ  زنانہِ  سٍتۍ  نکاح  کرنس  پٮ۪ٹھ  طعن  و  تشنیع  کرُن  چھُ  محض  جہل۔  اللہ  تعالیٰ  چھُ  پٔزکتھ  فرماوان،  سُے  چھُ  سیٚز  وَتھ  ہاوان۔  چنانچہ  یِمن  تریٚن  غلطین  ہُنٛد  اصلاح  کوٚر  اللہ  تعالیٰ  ہن،  ییٚلہِ  نہٕ  تِم  واقعس  منٛز  تُہٕندۍ  نیٚچِوۍ  چھِ،  بس  مَہ  ٲسِو  توٚہۍ  تس  منگتہٕ  مٲلۍ  سُند  نیچُو  ونان۔

Tahir:
  اللہ  تعالیٰ  ہن  بنٲوۍنہٕ  کٲنسہِ  شخصہٕ  سٕندِس  وَچھس  منٛززٕ  دِل،  تہٕ  تٔمۍ  چھَنہٕ  تُہٕنزِ  خاندارِنہِ  یِمن  تۆہۍظِہار  کران  کران  موج  چِھو  ونان  تُہٕنزٕ  ماجہِ  بناوِمَژٕ،تہٕ  نَہ  چِھن  تِم  نیٚچِوۍ  تُہٕندۍ  (اصلی)  نیٚچِو  ۍبنٲوۍمٕتۍیِمن  تۆہۍ  زیٚوِ  چِھو  نیٚچِوۍ  ونان،  یِمہٕ  سارے  چھے٘  تُہٕندِ  ٲس  چہ  پننہِ  کتھہٕ  تہٕ  اللہ  تعالیٰ  چُھ  حقٕچ  کتھ  ونان  تہٕ  سُے  چُھ  (سیٚز)  وَتھ  ہاوان۔

Transliteration:
  M<u>a</u> jaAAala All<u>a</u>hu lirajulin min qalbayni fee jawfihi wam<u>a</u> jaAAala azw<u>a</u>jakumu all<u>a</u>ee tu<i><u>th</u></i><u>a</u>hiroona minhunna ommah<u>a</u>tikum wam<u>a</u> jaAAala adAAiy<u>a</u>akum abn<u>a</u>akum <u>tha</u>likum qawlukum biafw<u>a</u>hikum wa<b>A</b>ll<u>a</u>hu yaqoolu al<u>h</u>aqqa wahuwa yahdee a<b>l</b>ssabeel<b>a</b>


Athar:
  منگتہٕ  نیچویٚن  کٔرِو  تِہندیٚن  مالیٚن  ہٕندِ  نسبت  سٍتۍ  آلو،  یِہ  چھےٚ  خُدایس  نزدیک  زیادہ  مُنصِفانہٕ  کتھ۔  تہٕ  اگر  تۅہیِہ  پے  آسیٚو  نہٕ  زِ  تِہِندۍ  مٲلۍ  کم  چِھ،  تیٚلہِ  چِھو  تِم  تۅہیِہ  دینی  بٲے  تہٕ  رفیق۔  یۅسہٕ  کتھ  توٚہۍ  نادٲنستہٕ  پٲٹھۍ  ؤنِو،  تمہِ  خٲطرٕ  چَھنہٕ  تۅہیِہ  پیٚٹھ  کانٛہہ  گرفت،  البتہ  اتھ  کتھہِ  پیٚٹھ  چھےٚ  ضرور  گرفت  ییٚمیُک  توٚہۍ  دِلہٕ  سان  اردإہ  کٔرِو۔  اللہ  تعالیٰ  چُھ  درگُزر  کرن  وول  تہٕ  مہربان۔

Mirwaiz:
  منگتہٕ  نیٚچویٚن  ٲسِو  توٚہۍ  ناد  دِوان  پننین  حقیقی  مالیٚن  کُن  نسبت  کٔرِتھ،  سۅے  چھُ  زیادٕہ  انصافٕچ  کتھ  خدایس  نِشہِ،  ہرگاہ  نے  تۅہیہِ  معلوم  آسن  تِہِندۍ  مٲلۍ  تیٚلہِ  گٔے  تِم  تُہٕندۍ  دینی  بٲے  ٲسِتھٕے  بیٚیہِ  گٔے  تِم  تُہٕندۍ  دوست  تہٕ  رفیق۔  تمی  مناسبتہٕ  ٲسِو  کانٛہہ  منٲسب  لفظاہ  استعمال  کٔرِتھ  تِمن  آلو  دِوان۔  تۅہیہِ  چھُنہٕ  کانٛہہ  قصور  ہرگاہ  توٚہۍ  اَتھ  منٛز  کُنہِ  وقتہٕ  وشفہٕ  گژِھہ،  ہرگاہ  توٚہۍ  زٲنِتھ  کٔرِتھ  عمداً  و  قصداً  یُتھ  چیز  کٔرِو  تیٚلہِ  چھُ  گناہ،  ہرگاہ  تَمہِ  گناہ  نِشہِ  توبہٕ  تہٕ  استغفار  کٔرِو،  تتھ  کریٚو  اللہ  تعالیٰ  مغفرت  کیازِ  اللہ  تعالیٰ  چھُ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Tahir:
  تۆہۍ  ٲسِو  تِمن  (زیٚوِ  ؤنۍ  مٕتیٚن  نیٚچویٚن)  تِہٕندیٚن  مالیٚن  (ہٕندِوٕے  ناوو)  سٍتۍ  آلو  کران،یۅہے  چُھ  اللہ  تعالیٰ  ہس  نزدیک  زیادٕہ  عدل،  پتہٕ  ہرگاہ  تۅہیہِ  تِہٕندۍ  مٲلۍ  آسن  نہٕ  پے  تیٚلہِ  چِھ  (تِم)  دیٖنس  منٛز  تُہٕندۍ  بٲے  بیٚیہِ  چِھ  تُہٕندۍ  دوست۔  تہٕ  اَتھ  کتھہِ  منٛز  چُھنہٕ  تۅہیہِ  پیٚٹھ  کانٛہہ  گناہ  یۅسہٕ  تۅہیہِ  غلطی  کِنۍ  ؤنۍوُ  البتہ  (تَتھ  پیٚٹھ  آسیٚو  ضرور  گناہ)  ییٚمِیُک  ارادٕہ  تُہٕندیٚو  دِلَو  آسہِ  کۆرمُت،  تہٕ  اللہ  تعالیٰ  چُھ  سیٚٹھاہ  مغفرت  کرن  وول  سیٚٹھاہ  رحم  کرن  وول۔

Transliteration:
  OdAAoohum li<u>a</u>b<u>a</u>ihim huwa aqsa<u>t</u>u AAinda All<u>a</u>hi fain lam taAAlamoo <u>a</u>b<u>a</u>ahum faikhw<u>a</u>nukum fee a<b>l</b>ddeeni wamaw<u>a</u>leekum walaysa AAalaykum jun<u>ah</u>un feem<u>a</u> akh<u>t</u>atum bihi wal<u>a</u>kin m<u>a</u> taAAammadat quloobukum wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  بے  شک  چِھ  نبیؐ  اہلِ  ایمانن  خٲطرٕ  تِہندِس  پننِس  ذاتس  پیٚٹھ  مقدّم  ﴿یعنی  زیادہ  حقدار  تہٕ  سرس﴾  تہٕ  نبی  صلی  اللہ  علیہ  وسلمن  ہٕنزٕ  خاندارِنہٕ  چھےٚ  تِہنزٕ  ماجہِ،  مگر  اللہ  تعالیٰ  سٕنزِ  کتابہِ  کِنۍ  چِھ  عام  مومنن  تہٕ  مہاجرن  ہٕندِ  نسبت  رشتہٕ دار  اکھ  أکۍ  سٕندۍ  زیادہ  حقدار،  البتہ  اگر  پننیٚن  رفیقن  سٍتۍ  توٚہۍ  رٕژر  ﴿کرُن  ییٚژِھو  تیٚلہِ﴾  ہیٚکِو  کٔرِتھ۔  یِہ  حُکم  چُھ  اللہ  تعالیٰ  سٕنزِ  کِتابہِ  منٛز  لیٚکھِتھ۔

Mirwaiz:
  پیغمبرِ  برحق  چھُ  زیادٕہ  تعلق  تھاوان  باایمانن  سٍتۍ  تِہِندیو  پانو  کھۅتہٕ،  کیازِ  شخصہٕ  سُنٛد  پان  اگر  یچھ  آسہِ  تیٚلہِ  چھُ  ظٲہرٕے  سُہ  چھُ  بدخواہ  أمۍ  سُنٛد۔  حضرت  نبی  کریم  صلی  اللہ  علیہ  و سلم  تِم  چھِ  خٲرخواہ  باایمانن  ہٕندِ  خٲطرٕ  ہمیشہ  رُت  یژھان۔  ہرگاہ  شخصہٕ  سپند  پان  جانٕے  آسہِ  توتہِ  ما  چھےٚ  تٔمِس  خبر  سارِنٕے  چیزن  ہٕنز  کتھ  کتھ  منٛز  چھُ  تٔمِس  نفع  تہٕ  فٲیدٕہ۔  حضرت  نبی  کریمؐ  تِمن  چھُ  اللہ  تعالیٰ  ہن  سارِنٕے  مفید  تہٕ  نافع  چیزن  ہُنٛد  علم  عطا  کوٚرمُت۔  بہرحال  تِہِندِ  طرفہٕ  چھُ  نفعٕے  نفع،  لہٰذا  چھُ  تِہُند  حق  پانہٕ  کھۅتہِ  تہِ  زیادے،  تمی  مۅکھہٕ  گژھن  تِمے  زیادٕہ  ٹٲٹھۍ  آسٕنۍ  قبیلہٕ  کرانہِ  کھۅتہٕ،  مٲلِس  ماجہِ  ہٕندِ  کھۅتہٕ  بلکہ  پننہِ  پانہٕ  کھۅتہٕ  تہِ۔  تِہٕنزٕ  ازواجِ  طاہرات  چھےٚ  باایمانن  ہٕنزٕ  وٲلدٕہ۔  حضرت  نبی  کریم  صلی  اللہ  علیہ  و سلم  تُہٕندۍ  معنوی  بابہٕ  صٲب  آسُن  چھُ  لٲزم  کہ  تِہٕنزٕ  ازواج  طاہرات  گژھن  آسنہِ  باایمانن  ہٕنزمعنوی  وٲلدٕہ  وجوبِ  تعظیمس  اندر،  بیٚیہِ  چھِ  باایمانن  ہٕندۍ  قریبی  رشتہ  دار  أڈۍ  اَڈیٚن  زیادٕہ  حقدار  وراثتس  اندر،  خداے  سٕنزِ  کتابہِ  اندر  یعنی  تِہِندِ  شرعی  حکمہ  موجوب،  باایمانو  کھۅتہٕ  بیٚیہِ  مہاجرو  کھۅتہٕ،  مگر  ہے  توٚہۍ  پننین  دوستن  نسبت  کانٛہہ  احساناہ  کٔرِو  تتھ  چھُنہٕ  کانٛہہ  حرج  یعنی  بخشٲیشہِ  پٲٹھۍ  یا  وصیت  پٲٹھۍ  دِیِو  کینٛہہ  چیزاہ  تِمن۔  یۅہے  حکم  چھُ  لوح  محفوظس  اندر  لیکھنہٕ  آمُت  یعنی  وراثت  چھےٚ  رشتہ  دارنٕے  اندر  جٲری  کرٕنۍ۔

Tahir:
  یِم  نبیِ  (مکرّم  صلی  اللہ  علیہ  وسلم)  چِھ  مومنن  سٍتۍ  تِہِندیٚو  جانوکھوتہٕ  زیادٕہ  قریب  تہٕ  حقدار  تہٕ  تِہٕنزٕ  ازواجِ  (مطہّرات)  چھے٘  تِمن  ماجہِ،  بیٚیہِ  چِھ  خونی  رشتہٕ  داراللہ  تعالیٰ  سٕنزِ  کتابِہ  منٛز  (باقی)  مومنن  تہٕ  مہاجرن  نسبت  (وراثت  بٲگراونس  منٛز)  اَکھ  أکۍ  سٕندۍ  زیادٕہ  حقدار  اَمہِ  وَرٲے  زِ  تۆہۍ  یژِھودوستن  پیٚٹھ  احسان  کرُن،یہِ  حکم  چُھ  (اللہ  تعالیٰ  سٕنزِ)  کتابِہ  منٛزلیٚکھِتھ۔

Transliteration:
  A<b>l</b>nnabiyyu awl<u>a</u> bi<b>a</b>lmumineena min anfusihim waazw<u>a</u>juhu ommah<u>a</u>tuhum waoloo alar<u>ha</u>mi baAA<u>d</u>uhum awl<u>a</u> bibaAA<u>d</u>in fee kit<u>a</u>bi All<u>a</u>hi mina almumineena wa<b>a</b>lmuh<u>a</u>jireena ill<u>a</u> an tafAAaloo il<u>a</u> awliy<u>a</u>ikum maAAroofan k<u>a</u>na <u>tha</u>lika fee alkit<u>a</u>bi mas<u>t</u>oor<u>a</u><b>n</b>


Athar:
  تہٕ  ﴿اے  نبیؐ﴾  یاد  تھٲوِو  سُہ  عہد  و  پیمان،  یُس  اسہِ  سارِنٕے  پیغمبرن  چُھ  ہیوٚتمُت،  تۅہیِہ  تہِ،  تہٕ  نوح  علیہ  السلامس  تہِ،  تہٕ  ابراہیم  تہٕ  موسیٰ  تہٕ  عیسیٰ  ابنِ  مریم  علیھمُ  السلامن  تہِ۔  سارِنٕے  چُھ  اسہِ  پۅختہٕ  عہد  ہیوٚتمُت۔  ﴿یتھ  آیتس  منٛز  چُھ  اللہ  تعالیٰ  نبی  صلی  اللہ  علیہ و سلمس  یِہ  کتھ  یاد  پاوان  زِ  تمام  انبیا  علیھمُ  السلامن  ہٕندۍ  پٲٹھۍ  چُھ  تۅہیِہ  تہِ  خُداین  اکھ  پۅختہٕ  عہد  ہیوٚتمُت  ییٚمِچ  تۅہیِہ  سختی  سان  پابندی  پزِ  کرٕنۍ۔  ہیرِ  پیٚٹھہٕ  یُس  کلامُک  سلسلہٕ  پکان  چُھ،  اتھ  پیٚٹھ  غور  کرنہٕ  سٍتۍ  چُھ  صاف  پے  لگان  زِ  امہِ  نِشہِ  چُھ  مُراد  یِہ  عہد  زِ  پیغمبر  کرِ  اللہ  تعالیٰ  سٕندِ  پرٛتھ  حکمٕچ  پانہٕ  اطاعت،  بیٚیہِ  کرناوِ  باقین  تہِ۔  اللہ  تعالیٰ  سٕنزٕ  کتھہٕ  واتناوِ  کانٹھ  چھانٹھہٕ  ورٲے،  تہٕ  یِمہٕ  عملاً  نٲفذ  کرنہٕ  چِہ  کوششہِ  تہٕ  جدّو  جہدس  منٛز  کرنہٕ  کانٛہہ  ہِراسہٕ۔  قرآن  مجیدس  منٛز  چھےٚ  امہِ  عہدٕچ  ذکر  واریاہن  جاین  کرنہٕ  آمٕژ۔  مثلاً  البقرہ  آیت  83،  آلِ  عمران  آیت  187،  المائدہ  آیت  7،  الاعراف  آیات  169۔171،  الشوریٰ  آیت  13۔﴾

Mirwaiz:
  بیٚیہِ  چھُ  سُہ  وقت  قٲبل  ذکر  ییٚلہِ  اَسہِ  روٚٹ  عہد  پیغمبرن  نِشہِ  خاص  کٔرِتھ  تۅہیہِ  نِشہِ  یارسول  اللہ  صلی  اللہ  علیہ  و سلم،  بیٚیہِ  نوح  علیہ  السلامن  نِشہِ،  بیٚیہِ  ابراہیم  علیہ  السلامس،  بیٚیہِ  موسیٰ  علیہ  السلامس،  بیٚیہِ  عیسیٰ  علیہ  السلامس  یُس  مریم  علیھا  السلام  سُند  فرزند  چھُ،  یَتھ  کتھہِ  پٮ۪ٹھ  کہ  بندگی  کٔرِو  خداے  سٕنز،  بیٚیہِ  دِیِو  لوٗکن  تہِ  ناد  تِہِنزی  بندگی  تہٕ  عبادتس  کُن،  یۅہے  عہد  روٚٹ  اسہِ  تِمن  نِشہِ  مضبوط  عہداہ۔  

Tahir:
  تہٕ  (اے  ٹاٹھہِ!  یادکٔرِو)  ییٚلہِ  اَسہِ  انبیاہن  تِہُنٛد  (رسالت  کہ  تبلیغُک)  عہد  ہیۆت  تہٕ  (خاص  پٲٹھۍ)  تۅہیہِ  بیٚیہِ  نوحس  تہٕ  ابراہیمس  تہٕ  موسیٰ  ہس  تہٕ  عیسیٰ  ابن  مریمس  (علیہم  السلام)  تہٕ  اَسہِ  ہیۆت  تِمن  سیٚٹھاہ  پۅختہٕ  عہد۔

Transliteration:
  Wai<u>th</u> akha<u>th</u>n<u>a</u> mina a<b>l</b>nnabiyyeena meeth<u>a</u>qahum waminka wamin noo<u>h</u>in waibr<u>a</u>heema wamoos<u>a</u> waAAees<u>a</u> ibni maryama waakha<u>th</u>n<u>a</u> minhum meeth<u>a</u>qan ghalee<i><u>th</u></i><u>a</u><b>n</b>


Athar:
  تاکہِ  پٔزِیٲریٚن  کرِ  ﴿تُہِند  رب﴾  تِہنزِ  سچٲیی  متعلق  سوال،  تہٕ  کٲفرن  خٲطرٕ  چُھ  تٔمۍ  دگ  تُلہٕ  وُن  عذاب  دستیاب  تھوومُتُے۔

Mirwaiz:
  یتھ  اللہ  تعالیٰ  تحقیقات  کرِ  قیامت  کہ  دۅہ  پٔزِیریٚن  نِشہِ  یعنی  پیغمبرن  نِشہِ  تِہِندِ  پزِیُک  ییٚمہِ  سٍتۍ  تِہُنٛد  شرف  ظٲہر  سپدِ  بیٚیہِ  سپدِ  حجت  تہٕ  دلیل  قٲیم  منکرن  پٮ۪ٹھ۔  اَمی  اندرٕہ  سَپُد  ثٲبت  صاحبِ  وحی  یَس  پٮ۪ٹھ  چھُ  وٲجب  وحی  یس  اتباع  کرُن۔  صاحبِ  وحی  یس  ورٲے  یِم  چھِ  تِمن  پٮ۪ٹھ  چھُ  وٲجب  صاحب  وحی  سُنٛد  اتباع  تہٕ  پٲروی  کرٕنۍ،  بیٚیہِ  چھُ  اللہ  تعالیٰ  ہن  کٲفرن  تہٕ  منکرن  خٲطرٕ  تیار  تھوومُت  دگ  تہٕ  دود  تُلہٕ  وُن  عذاب،  اَمہِ  پتہٕ  چھُ  اللہ  تعالیٰ  فرماوان  اَکھ  واقعاہ  سُہ  گوٚو  یۅہے  کہ  حضرت  نبی  کریم  صلی  اللہ  علیہ  و سلم  تِمَو  کٔرۍ  قبیلہ  بنی  نضیرٕکۍ  یہوٗدۍ  مدینہ  شریف  نِشہِ  جِلا  وطن،  تِمن  سَپُد  حکم  مدینہ  شریف  منٛزٕ  نیرنُک،  توپتہٕ  سۅمبرٲوۍ  تِمَو  عربٕکۍ  مختلف  قبیلہ  قریب  داہ  باہ  ساس  لوٗکھ  مدینہ  شریفس  پٮ۪ٹھ  حملہٕ  کرنہٕ  خٲطرٕ۔  نبی  کریم  صلی  اللہ  علیہ  و سلمو  کوٚر  حکم  کہ  مدینہ  شریفس  أندۍ  أندۍ  کھٔنِو  خندق،  یِمن  ہٕندِس  کھنسس  اندر  بنفسِ  نفیس  تِمَو  پانہٕ  تہِ  کٲم  کٔر،  میٚژ  سٲرٕکھ،  کبنہِ  پھُٹراویکھ،  أکِس  ریٚتس  تانۍ  روٗدۍ  تِم  مدینہ  شریفس  محاصرٕہ  کٔرِتھ۔  تتھ  منٛز  ٲس  کُنہِ  کُنہِ  جایہِ  دوٗرِ  دوٗرِ  لڑٲے  تہِ  سپدان،  بالآخر  کٔر  اللہ  تعالیٰ  ہن  مسلمانن  یٲری،  ظٲہرپٲٹھۍ  سَپُد  اَکھ  تیز  ہوا  ییٚمۍ  کٲفرن  ہٕندۍ  خیمہ  دٲرِتھ  دِتھ،  خیمن  ہٕںزٕ  رَزٕ  ژَچن،  بٲطن  پٲٹھۍ  سوٗزٕن  ملٲیکن  ہٕنز  لشکر  یِمَو  کٲفرن  چھَلہٕ  چھانگٕر  کٔر،  تِم  پوٗش  نہٕ  ژَلنس،  تِمَو  کھیووٚ  بالکل  شکست،  یَتھ  جنگس  چھِ  ونان  جنگِ  احزاب،  تکیازِ  مختلف  قبیلہٕ  ٲسۍ  آمٕتۍ  جنگ  کرنہِ،  بیٚیہِ  چھِس  ونان  جنگِ  خندق  تکیازِ  بمشورٕہ  سلمان  فارسی  آے  بحکمِ  حضرت  نبی  نبی  کریم  صلی  اللہ  علیہ  و سلم  مدینہ  شریفس  أندۍ  أندۍ  خندق  کھننہٕ۔  اَمہِ  جنگہٕ  نِشہِ  فارغ  سَپدِتھ  سپٕدۍ  نبی  کریم  صلی  اللہ  علیہ  و سلم  یہوٗدن  ہٕندِس  قبیلس  نبی  قُریظس  سٍتۍ  جنگ  کرنس  کُن  متوجہ،  کیازِ  تِمَو  اوس  خلادِ  معاہدہ  بنی  نضیرن  مدینہ  شریفس  محاصرٕہ  کرنس  اندر  مدد  کوٚرمُت۔

Tahir:
  تاکہ  (اللہ  تعالیٰ)  پٕۯژِھہ  پٔزۍیاریٚن  تِہِندِس  پزرس  متعلق  تہٕ  تٔمۍ  چُھ  کٲفرن  خٲطرٕ  دگ  تُلوُن  عذاب  تھوومُت  تیار  کٔرِتھ۔

Transliteration:
  Liyasala a<b>l</b><u>ssa</u>diqeena AAan <u>s</u>idqihim waaAAadda lilk<u>a</u>fireena AAa<u>tha</u>ban aleem<u>a</u><b>n</b>


Athar:
  اے  لوٗکو،  یِمو  ایمان  چُھو  اوٚنمُت۔  ﴿ییٚتہِ  پیٚٹھہٕ  چھےٚ  آیت  27  ہس  تام  غزوۂ  احزاب  تہٕ  غزوۂ  نبی  قریظہ  ہٕچ  ذکر  کرنہٕ  آمٕژ۔﴾  یاد  کٔرِو  اللہ  تعالیٰ  سُند  احسان،  یُس  تٔمۍ  ﴿حال  حالٕے﴾  تۅہیِہ  پیٚٹھ  چُھ  کوٚرمُت۔  ییٚلہِ  لشکرو  تۅہیِہ  پیٚٹھ  حملہٕ  کوٚر،  پتہٕ  سوٗز  اَسہِ  تِمن  پیٚٹھ  اکھ  سخت  وُنل،  تہٕ  تِتھۍ  فوج  کٔرۍ  روانہٕ،  یِم  تۅہیِہ  اتھہِ  ٲسِو  نہٕ  یِوان۔  ﴿یعنی  فرشتن  ہٕندۍ  فوج﴾  اللہ  تعالیٰ  اوس  تہِ  سورُے  وُچھان  یِہ  توٚہۍ  تمہِ  ساعتہٕ  کران  ٲسِو۔

Mirwaiz:
  اے  باایمانو،  ژیٚتس  پٲوِو  اللہ  تعالیٰ  سٕنز  سۅ  نعمت  یۅسہٕ  تٔمۍ  تۅہیہِ  عطا  کٔر  ییٚمہِ  ساعتہٕ  تۅہیہِ  پٮ۪ٹھ  دشمنن  ہٕندۍ  واریاہ  فوج  آے  حملہٕ  کرنہٕ  خٲطرٕ۔  پس  سوٗز  اَسہِ  تِمن  پٮ۪ٹھ  تیز  واو  بیٚیہِ  سُہ  فوج  ملٲیکن  ہُنٛد  یُس  نہٕ  تۅہیہِ  بوزنہٕ  اوس  یِوان۔  اللہ  تعالیٰ  اوس  تُہٕندۍ  تِم  سٲری  تدبیر  وُچھان  یِم  توٚہۍ  تَمہِ  ساعتہٕ  کران  ٲسِو  خندق  کھنن  ہیو  بیہ  ثٲبت  تہٕ  مضبوط  روزن  کافرن  ہٕندِ  مقابلہٕ  خٲطرٕہ،  تہِ  وُچہِتھ  اوس  اللہ  تعالیٰ  خۅش  گژھان،  تۅہیہِ  پٮ۪ٹھ  رٲضۍ  سپدان  تہٕ  تۅہیہِ  مددکران،  یہِ  وقعہ  سَپُد  تَمہِ  ساعتہٕ۔  

Tahir:
  اے  ایمان  والیو!  پانس  پیٚٹھ  کٔرِواللہ  تعالیٰ  سُنٛد  احسان  یاد  ییٚلہِ (کٲفرن  ہٕندۍ) فوج  تۅہیہِ  پیٚٹھ  وٲتۍ  (حملہٕ  کرنہ  خٲطرٕ)،  پتہٕ  سوٗز  اَسہِ  تِمن  پیٚٹھ  ہوا  تہٕ  (فرشتن  ہٕندۍ)  لشکر  یِم  نہٕ  تۅہیہِ  وُچھووکھ،  تہٕ  یِکینٛژھاہ  تۆہۍ  کران  چِھواللہ  تعالیٰ  چُھ  تَتھ  وارٕ  پٲٹھۍ  وُچھن  وول۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo o<u>th</u>kuroo niAAmata All<u>a</u>hi AAalaykum i<u>th</u> j<u>a</u>atkum junoodun faarsaln<u>a</u> AAalayhim ree<u>h</u>an wajunoodan lam tarawh<u>a</u> wak<u>a</u>na All<u>a</u>hu bim<u>a</u> taAAmaloona ba<u>s</u>eer<u>a</u><b>n</b>


Athar:
  ییٚلہِ  دشمن  پیٚٹھۍ  کِنۍ  تہٕ  بٔنۍ  کِنۍ  تۅہیِہ  حملہٕ  ٲسِو  کران،  ییٚلہِ  خوفہٕ  سٍتۍ  أچھ  لجہِ  دَرس،  وٲنِجہِ  لَجہِ  ٲسہٕ  کِنۍ  کھسنہِ،  تہٕ  تۅہیِہ  لُکو  لٲگِو  اللہ  تعالیٰ  سٕندِس  بارس  منٛز  رنگہٕ  رنگہٕ  گُمان  کرٕنۍ۔

Mirwaiz:
  دشمن  آے  تۅہیہِ  پٮ۪ٹھ  حملہٕ  کرنہِ  تۅہیہِ  پٮ۪ٹھۍ  کِنۍ  تہِ  یعنی  مٲدان  کہ  ہیٚرمہِ  طرفہٕ،  تۅہیہِ  بوٚنۍ  کِنۍ  تہِ،  بیٚیہِ  ییٚلہِ  خوفہٕ  سببہٕ  تُہٕنزٕہ  أچھ  درٕہ  لجہِ  دشمنن  کُن،  بیٚیہِ  آسو  وٲنجہِ  واژمَژٕہ  ہِریٚن  پٮ۪ٹھ،  بیٚیہِ  ٲسِو  توٚہۍ  خدایس  متعلق  عجیب  عجیب  مختلف  خیال  کران۔

Tahir:
  ییٚلہِ  تِم  (کٲفر)  تۅہیہِ  پیٚٹھۍ  (وادی  ہٕندِ  پیٚٹھِمہِ  مشرقی  اندٕ)  کِنۍ  تہٕ  تۅہیہِ  بٔنۍ  (وادی  ہٕندِ  بٔنِمہِ  مغربی  اَندٕ)  کِنۍ  حملس  ٲسۍ  آمٕتۍ  تہٕ  ییٚلہِ  (ہٲبت  سٍتۍ  تُہٕندۍ)  لال  ٲسۍ  پھیٖرۍ  مٕتۍ  تہٕ  (دہشت  سٍتۍ)  ٲسۍ  (تُہٕندۍ)  دل  ہٹیٚن  تام  وٲتِمٕتۍ  تہٕ  تۅہیہِ  ٲسۍوٕ  (خوف  تہٕ  امید  کِس  کیفیتس  منٛز)  اللہ  تعالیٰ  ہس  متعلق  مختلف  گمانہٕ  لٲگۍ  مٕتۍ  کرٕنۍ۔

Transliteration:
  I<u>th</u> j<u>a</u>ookum min fawqikum wamin asfala minkum wai<u>th</u> z<u>a</u>ghati alab<u>sa</u>ru wabalaghati alquloobu al<u>h</u>an<u>a</u>jira wata<i><u>th</u></i>unnoona bi<b>A</b>ll<u>a</u>hi a<b>l</b><i><u>thth</u></i>unoon<u>a</u>


Athar:
  یاد  کٔرِو  سُہ  وقت  ییٚلہِ  منافِقین  تہٕ  تِم  سٲری  لُکھ  یِہندیٚن  دِلن  منٛز  بیمارۍ  ٲس  صاف  صاف  ٲسۍ  ونان  زِ  خداین  تہٕ  تٔمۍ  سٕندۍ  رسول  صلی  اللہ  علیہ و سلمن  یِم  وعدٕہ  اسہِ  سٍتۍ  کٔرِمٕتۍ  ٲسۍ،  تِم  ٲسۍ  نہٕ  فریب  ورٲے  کِہِنۍ۔

Mirwaiz:
  بیٚیہِ  ییٚمہِ  ساعتہٕ  وَننہِ  لٔگۍ  منافق،  بیٚیہِ  یِمن  لوٗکن  ہٕںدین  دِلن  منٛز  نفاقٕچ  تہٕ  شکٕچ  بیمٲرۍ  ٲس،  اَسہِ  سٍتۍ  یُس  وعدٕہ  خداین  تہٕ  تِہِندۍ  پیغمبرن  کوٚرمُت  اوس،  سُہ  اوس  نہٕ  مگر  دوکھہٕ  تہٕ  فریب۔

Tahir:
  تہٕ  ییٚلہِ  منافق  لُکھ  تہٕ  تِم  لُکھ  یہِٕندیٚن  دِلن  منٛز  (عقیدٕچہ  کمزوری  ہنٛزتہٕ  شکٕچ)  بیمٲرۍ  ٲس،  یہِ  وَننہِ  لٔگۍ  زِاَسہِ  سٍتۍ  اوس  اللہ  تعالیٰ  ہن  تہٕ  تٔمۍ  سٕندۍ  رسولن  صرف  دوکھہٕ  تہٕ  فریب  خٲطرٕ  (زیننُک)  وعدٕہ  کۆرمُت۔

Transliteration:
  Wai<u>th</u> yaqoolu almun<u>a</u>fiqoona wa<b>a</b>lla<u>th</u>eena fee quloobihim mara<u>d</u>un m<u>a</u> waAAadan<u>a</u> All<u>a</u>hu warasooluhu ill<u>a</u> ghuroor<u>a</u><b>n</b>


Athar:
  ییٚلہِ  تِمو  منٛزٕ  أکۍ  دٔرۍ  ووٚن  زِ  اے  یثرب  کیو  لوٗکو،  تُہندِ  خٲطرٕ  چُھنہٕ  وۅنۍ  ٹھہرنُک  کانٛہہ  موقع،  پھیٖرِو  پوٚت۔  ییٚلہِ  تِہُند  اکھ  فریق  نبی  صلی  اللہ  علیہ و سلمن  یِہ  ؤنِتھ  رخصت  اوس  منگان  زِ،  سٲنۍ  گرٕ  چِھ  خطرس  منٛز۔  حالانکہ  ٲسۍ  نہٕ  تِم  خطرس  منٛز،  دراصل  ٲسۍ  تِم  ﴿جنگ  کہ  محاذٕ  نِشہِ﴾  ژلُن  یژھان۔

Mirwaiz:
  بیٚیہِ  ییٚلہِ  تِہٕنزٕے  اَکھ  منافقن  ہٕنز  جماعت  وَننہِ  لٔج،  اے  مدینہٕ  کیو  لوٗکو،  تۅہیہِ  ہیوٚکوٗنہٕ  دشمن  سُنٛد  مقابلہ  کٔرِتھ،  لہٰذا  پھِیٖرِو  پوٚت  گٔژِھو  پَنُن  گرٕ  واپس۔  بیٚیہِ  ہیوٚک  أکۍ  جماعتن  تِمَو  اندرٕہ  نبی  کریمس  صلی  اللہ  علیہ  و سلم  واپسی  ہُنٛد  اجازت  منگُن۔  تِم  ٲسۍ  دَپان  بے  شک  سٲنۍ  گرٕ  چھِ  غٲرمحفوظ  حالانکہ  تِم  غٲر  محفوظ  ٲسۍ  نہٕ  مگر  تِم  ٲسۍ  یژھان  اَمی  بہانہٕ  ژَلُن۔

Tahir:
  تہٕ  ییٚلہِ  زن  تِمَو  منٛزٕ  أکھ  دۆر  وننہِ  لۆگ،  اے  یثرب  کیو  روزن  والیٚو!  تُہٕندِ  (حفاظت  سان)  ٹٔھہرنٕچ  کٕہٕنۍ  جاے  روٗزنہٕ،  تۆہۍ  گٔژھِو  واپس  (گھرن  کُن)  تہٕ  تِمَو  منٛزٕ  لوگ  أکۍدٔرۍنبی  یس  (صلی  اللہ  علیہ  وسلم)  یہِ  ونان  ونان  (واپس  گژھنُک)  اجازت  منگُن  زِسٲنۍ  گرٕ  چِھ  ؤتھی،  ییٚلہِ  زن  تِم  ؤتھۍ  ٲسۍ  نہٕ،تِم  ٲسۍ  (اَمہِ  بہانہٕ)  صرف  ژَلُن  یژھان۔

Transliteration:
  Wai<u>th</u> q<u>a</u>lat <u>ta</u>ifatun minhum y<u>a</u> ahla yathriba l<u>a</u> muq<u>a</u>ma lakum fa<b>i</b>rjiAAoo wayasta<u>th</u>inu fareequn minhumu a<b>l</b>nnabiyya yaqooloona inna buyootan<u>a</u> AAawratun wam<u>a</u> hiya biAAawratin in yureedoona ill<u>a</u> fir<u>a</u>r<u>a</u><b>n</b>


Athar:
  اگر  شہرٕکیٚو  اَندَوکِنۍ  دشمن  آسہن  ژامٕتۍ،  تہٕ  تمہِ  وقتہٕ  یِیہِ  ہے  یِمن  فِتنس  کُن  دعوت  دِنہٕ،  تیٚلہِ  یِہَن  یِم  تتھ  منٛز  ہیٚنہٕ،  تہٕ  مُشکلنٕے  آسہِ  ہے  یِمن  فِتنس  منٛز  شریک  سپدنس  منٛز  کانٛہہ  حرج۔

Mirwaiz:
  ہرگاہ  تِم  شہرس  منٛز  ٲسِتھ  شہرٕہ  کیو  طرفو  کِنۍ  کانٛہہ  غنیما  دشمناہ  وۅتلِتھ  یِیہِ  ہا،  توپتہٕ  یِیہِ  ہا  ژھانڈنہِ  تِمن  نِشہِ  فتنہ  تہٕ  فساد  اسلامس  خلاف  برپا  کرُن،  ضرور  سپدٕہن  تِم  گرٕ  بار  ترٲوِتھ  تتھ  فتنس  سٍتۍ  شٲمل،  توپتہٕ  کرٕہن  نہٕ  تتھ  منٛز  مگر  کمی  تٲر  یعنی  گھرن  منٛز  روزٕہن  نہٕ  زیادٕہ  کالس۔  

Tahir:
  تہٕ  ہرگاہ  تِمن  پیٚٹھ  مدینہٕ  کیٚو  طرفو  کِنۍ  فوج  یہِن  دٲخل  کرنہٕ  پتہٕ  یِیہِ  ہے  تِمن  (نِفاقُک  عقیدٕہ  تھاون  والیٚن  کفرتہٕ  شرکہٕ  کہِ)  فتنُک  سوال  کرنہٕ  تیٚلہِ  کرہن  تِم  سُہ  (مطالبہٕ)  تہِ  پوٗرٕ،  تہٕ  معمولی  وقفہٕ  وَرٲے  کرہن  نہٕ  اَتھ  منٛزژیر۔

Transliteration:
  Walaw dukhilat AAalayhim min aq<u>ta</u>rih<u>a</u> thumma suiloo alfitnata la<u>a</u>tawh<u>a</u> wam<u>a</u> talabbathoo bih<u>a</u> ill<u>a</u> yaseer<u>a</u><b>n</b>


Athar:
  یِمو  لُکو  اوس  امہِ  برونٛہہ  خُدایس  سٍتۍ  عہد  کوٚرمُت  زِ  یِم  پھِرَن  نہٕ  شانہٕ،  تہٕ  خُدایس  سٍتۍ  کَرنہٕ  آمتہِ  عہدٕچ  پرٕژھگٲر  ٲس  سپدن  واجِنی۔

Mirwaiz:
  حالانکہ  یِمَو  لوٗکو  اوس  عہد  کوٚرمُت  اَمہِ  برونٹھ  خدایس  سٍتۍ  کہ  تِم  آسن  نہٕ  پوٚت  پھیٖرِتھ  ژلان،  خدایس  سٍتۍ  یُس  عہد  کرنہٕ  آمُت  آسہِ  تمُیک  یِیہِ  ضرور  باز  پُرس  کرنہٕ۔

Tahir:
  تہٕ  بے  شک  اوس  تِمَو  اَمہِ  برونٛہہ  اللہ  تعالیٰ  ہس  سٍتۍ  عہدکٔرِتھ  تھوومُت  زِ  پۆت  پھِیرِتھ  ژلن  نہٕ  تہٕ  اللہ  تعالیٰ  ہس  سٍتۍ  کرنہٕ  آمتہِ  عہدٕچ  سپدِ  (ضرور)  پٕۯژٕھہ  گٲر۔

Transliteration:
  Walaqad k<u>a</u>noo AA<u>a</u>hadoo All<u>a</u>ha min qablu l<u>a</u> yuwalloona aladb<u>a</u>ra wak<u>a</u>na AAahdu All<u>a</u>hi masool<u>a</u><b>n</b>


Athar:
  اے  نبیؐ،  یِمن  ؤنِو  اگر  توٚہۍ  موت  یا  قتلہٕ  نِشہِ  ژٔلِو،  یِہ  ژلُن  آسہِ  نہٕ  تُہندِ  خٲطرٕ  رَژھ  تہِ  نفع  بخش۔  امہِ  پتہٕ  ہیٚکیَو  زندگی  ہٕندۍ  مزٕہ  لوٗٹنک  کمٕے  موقع  پیٖلِتھ۔

Mirwaiz:
  توٚہۍ  فرمٲوِیوٗکھ  یارسول  اللہ،  ہرگز  دِیہِ  نہٕ  تۅہیہِ  کانٛہہ  فٲیدٕہ  ژَلُن،  ہرگاہ  توٚہۍ  ژٔلِو  مرنہٕ  نِشہِ  یا  قتلہٕ  نِشہِ،  ہرگاہ  ژٔلِو  تہِ  توتہِ  تُلِو  نہٕ  توٚہۍ  زندگی  ہُنٛد  فٲیدٕہ  مگر  کم  سٕے  کالس،  کیازِ  ٲخر  چھُو  مَرنُے۔

Tahir:
  فرمٲوِو،  تۅہیہِ  دِیَو  نہٕ  ژَلُن  ہرگز  کانٛہہ  فٲیدٕہ،اگر  تۆہۍ  موت  یا  قتل  (کہ  خوف)  کِنۍژٔلۍمٕتۍ  چِھو  تیٚلہِ  ہیٚکِو  نہٕ  تۆہۍ  کم  کاسہٕ  وقتہٕ  وَرٲے  (زندگٲنی  ہُنٛد)  کانٛہہ  فٲیدٕہ  تُلِتھ۔

Transliteration:
  Qul lan yanfaAAakumu alfir<u>a</u>ru in farartum mina almawti awi alqatli wai<u>th</u>an l<u>a</u> tumattaAAoona ill<u>a</u> qaleel<u>a</u><b>n</b>


Athar:
  یِمن  ؤنِو،  کُس  چُھ  یُس  تۅہیِہ  خُدایس  نِشہِ  بچٲوِتھ  ہیٚکہِ  اگر  سُہ  تۅہیِہ  نقصان  واتناوُن  ییژِھہ؟  تہٕ  کُس  ہیٚکہِ  تٔمۍ  سٕندِس  رحمتس  رُکٲوِتھ  اگر  سُہ  تۅہیِہ  پیٚٹھ  مہربٲنی  ییٚژِھہ  کرٕنۍ؟  اللہ  تعالیٰ  سٕندِس  مُقابلس  منٛز  ہیٚکن  نہٕ  یِم  لُکھ  کانٛہہ  حٲمی  تہٕ  مددگار  لٔبِتھ۔

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو  کُس  اَکھاہ  ہیٚکہِ  تۅہیہِ  بچٲوِتھ  خدایس  نِشہِ،  ہرگاہ  سُہ  تُہٕندِ  خٲطرٕ  ییٚژِھہ  کانٛہہ  سختی  یا  کُس  اَکھاہ  ہیٚکہِ  تۅہیہِ  سختی  واتنٲوِتھ  ہرگاہ  خداے  سُنٛد  اِرادٕہ  آسہِ  تۅہیہِ  نسبت  کُنہِ  مہربٲنی  ہُنٛد۔  لبن  نہٕ  تِم  پننہِ  خٲطرٕ  خدایس  ورٲے  کٲنسہِ  دوستس  نہٕ  کٲنسہِ  مددگارس۔

Tahir:
  فرمٲوِو،  کُس  چُھ  تِیُتھ  شخص  یُس  تۅہیہِ  اللہ  تعالیٰ  ہس  نِشہِ  بچٲوِتھ  ہیٚکیٚو  ہرگاہ  سُہ  تۅہیہِ  تکلیف  دِیُن  یژھِ  یا  تۅہیہِ  پیٚٹھ  کرِ  رحمتُک  ارادٕہ،  تہٕ  تِم  لُکھ  نَہ  لبن  اللہ  تعالیٰ  ہس  وَرٲے  پننہِ  خٲطرٕ  کانٛہہ  کارساز  تہٕ  نَہ  کانٛہہ  مددگار۔

Transliteration:
  Qul man <u>tha</u> alla<u>th</u>ee yaAA<u>s</u>imukum mina All<u>a</u>hi in ar<u>a</u>da bikum sooan aw ar<u>a</u>da bikum ra<u>h</u>matan wal<u>a</u> yajidoona lahum min dooni All<u>a</u>hi waliyyan wal<u>a</u> na<u>s</u>eer<u>a</u><b>n</b>


Athar:
  اللہ  تعالیٰ  چُھ  تۅہیِہ  منٛز  تِمن  لُکن  وارٕ  پٲٹھۍ  زانان  یِم  ﴿جنگ  چِہ  کامہِ  منٛز﴾  رُکاوٹہٕ  تراوَن  وٲلۍ  چِھ،  یِم  پننیٚن  باین  چِھ  ونان  زِ،  ؤلِو  اَسہِ  کُن۔  یِم  لڑایِہ  منٛز  حصّہٕ  تہِ  نِوان  چِھ  مگر  بس  ناو  گٕنزراونہٕ  موجوٗب،

Mirwaiz:
  اللہ  تعالیٰ  چھُ  تۅہیہِ  منٛزٕ  تِمن  منافقن  پوٗرٕ  زانان  یِم  بیٚیَن  لوٗکن  چھِ  جہادس  منٛز  شٲمل  سپدنہٕ  نِشہِ  پتھ  رٹان،  بییہِ  یِم  پننین  باین  وَنان  چھِ  اَسہِ  نِشہِ  یِیِو،  جہادس  مَہ  سپدِو  شٲمل۔  تِم  چھِ  تِتھۍ  بُزدل  کہ  پانہٕ  تہِ  چھِنہٕ  لڑایہِ  منٛز  شٲمل  سپدان  مگر  کمٕے،  تتھ  منٛز  تہِ  چھَکھ  نہٕ  آسان  نیت  صاف۔

Tahir:
  بے  شک  چُھ  اللہ  تعالیٰ  تۅہیہِ  منٛزٕ  تِمن  لُکن  زانان  یِم  (رسول  صلی  اللہ  علیہ  وسلمن  نِشہِ  تہٕ  تِمن  ہمراہ  روٗزِتھ  جہاد  نِشہِ)  ٹھاکھ  چِھ  کران  تہٕ  یِم  پننیٚن  باین  چِھ  ونان  زِ  اَسہِ  کُن  یِیِو  تہٕ  یِم  لُکھ  چِھنہٕ  لڑایہِ  منٛز  یِوان  مگر  سیٚٹھہٕے  کم۔

Transliteration:
  Qad yaAAlamu All<u>a</u>hu almuAAawwiqeena minkum wa<b>a</b>lq<u>a</u>ileena liikhw<u>a</u>nihim halumma ilayn<u>a</u> wal<u>a</u> yatoona albasa ill<u>a</u> qaleel<u>a</u><b>n</b>


Athar:
  یِم  تۅہیِہ  ساتھ  دِنس  منٛز  سیٚٹھاہ  بخیل  چِھ۔  خطرُک  وقت  ییٚلہِ  واتان  چُھ،  تیٚلہِ  چِھ  تِتھہٕ  پٲٹھۍ  أچھ  پھرۍ  پھرۍ  تۅہیِہ  کُن  وُچھان  زنتہٕ  کٲنٛسہِ  مرن  وٲلِس  آسہِ  بے  ہوشی  طٲری  سپدان،  مگر  ییٚلہِ  خطرٕہ  دوٗر  چُھ  گژھان،  تیٚلہِ  چِھ  یِمے  لُکھ  فٲیدن  ہٕندۍ  حریص  بٔنِتھ  قینچی  ہٕندۍ  پٲٹھۍ  چلن  واجِنہِ  زیٚوٕ  ہیٚتھ  تُہٕندِ  استقبالہٕ  خٲطرٕ  یِوان۔  یِمو  لُکو  اوٚن  نہٕ  ہرگز  ایمان،  اَمی  موجوب  کٔرۍ  خُداین  یِہندۍ  سٲری  اعمال  ضائع۔  تہٕ  یِہ  کرُن  چُھ  اللہ  تعالیٰ  سٕندِ  خٲطرٕ  واریاہ  آسان۔

Mirwaiz:
  بخیل  چھِ  تِم  تُہٕندِ  حقہٕ،  تِمہِ  شمولیت  اندرٕہ  چھُ  تِہُنٛد  غرض  یہِ  آسان  کہ  مسلامنن  گوٚژھ  نہٕ  پوٗرٕ  حصہٕ  مالِ  غنیمتُک  تَرُن۔  أسۍ  تہِ  روزو  بٔلۍ  براے  نام  شٲمل  یُتھ  أسۍ  تہِ  پتو  لاکہِ  مالِ  غنیمت  کہ  حصٕکۍ  حقدار  بنَو۔  ادٕہ  ییٚلہِ  خوفُک  وقت  واتان  چھُ،  تِمہِ  ساعتہٕ  چھوٗکھ  توٚہۍ  وُچھان  تِم  تۅہیہِ  کُن  اَرزمان  پٲٹھۍ  نظرٕہ  دِوان،  أچھ  تِہِنزٕ  چھےٚ  نژان  آسان  تس  شخصہٕ  سٕندۍ  پٲٹھۍ  یَس  مرنٕنۍ  ژھٹھ  پھیٖرمٕژ  آسہِ۔  ادٕہ  ییٚلہِ  خوف  تہٕ  خطرٕھ  ژلان  چھُ  تَمہِ  ساعتہٕ  چھِ  تِم  تۅہیہِ  تیز  زیٚوِ  سٍتۍ  اِیذا  دِوان  یعنی  یچھ  کتھ  ونان۔  سٮ۪ٹھاہ  حریص  چھِ  تِم  مالِ  غنیمت  حاصل  کرنس  پٮ۪ٹھ۔  تۅہیِ  سٍتۍ  چھُکھ  یہِ  معاملہٕ،  خدایس  سٍتۍ  چھُ  تِہُنٛد  معاملہٕ  کہ،  یِم  گٔے  تِمے  یِمَو  چھُنہٕ  گۅڈٕ  پٮ۪ٹھے  ایمان  اوٚنمُت  خدایس،  تَمہِ  مۅکھہٕ  چھےٚ  کرِمَژٕہ  اللہ  تعالیٰ  ہن  تِہٕنزٕہ  سارے  عملہٕ  بے  کار  یِمن  ہُنٛد  ثواب  تِمن  کُنہِ  قسمہٕ  ٲخرتس  منٛز  حاصل  سپدِنہٕ۔  یہِ  کتھ  چھےٚ  اللہ  تعالیٰ  ہس  نِشہِ  آسان  یعنی  تِہٕنزٕ  ہ  عملہٕ  بے  کار  کرنہِ۔  تِہٕنزِ  بُزدلی  ہٕنز  حالت  چھےٚ  یِژھ  کہ۔

Tahir:
  تُہٕندِس  حقس  منٛز  بخیل  سپدِتھ  (چِھ  یہِ  کران)،  پتہٕ  ییٚلہِ  خوفٕچ  حالت  پیش  یِیہِ  تیٚلہِ  وُچِھو  تۆہۍ  زِ  تِم  آسن  تۅہیہِ  کُن  مُدے  گٔنڈِتھ  (تہٕ)  تِہٕنزٕ  أچھ  آسن  تس  شخصہٕ  سٕنٛدۍ  پٲٹھۍ  نژان  یس  پیٚٹھ  موتٕچ  بے٘  ہوشی  طٲری  آسہِ  سپدان،  پتہٕ  ییٚلہِ  خوف  ژلہِ  پتہٕ  دِنَو  تۅہیہِ  تیز  زبانو  سٍتۍ  طعنہٕ  (دِل  ملول  کرن،  تِہُنٛد  حال  چُھ  یہِ  زِ)  مالِ  غنیمتُک  سخ  طمع  کرن  وٲلۍ  چِھ۔  یِمَو  لُکو  اۆن  نہٕ  (حقیقتس  منٛز)  ایمانٕے،  لہٰذا  چِھ  اللہ  تعالیٰ  ہن  تِہِندۍ  اعمال  ضبط  کٔرِمٕتۍ  تہٕ  یہِ  اوس  اللہ  تعالیٰ  ہس  پیٚٹھ  سہل۔

Transliteration:
  Ashi<u>hh</u>atan AAalaykum fai<u>tha</u> j<u>a</u>a alkhawfu raaytahum yan<i><u>th</u></i>uroona ilayka tadooru aAAyunuhum ka<b>a</b>lla<u>th</u>ee yughsh<u>a</u> AAalayhi mina almawti fai<u>tha</u> <u>th</u>ahaba alkhawfu salaqookum bialsinatin <u>h</u>id<u>a</u>din ashi<u>hh</u>atan AAal<u>a</u> alkhayri ol<u>a</u>ika lam yuminoo faa<u>h</u>ba<u>t</u>a All<u>a</u>hu aAAm<u>a</u>lahum wak<u>a</u>na <u>tha</u>lika AAal<u>a</u> All<u>a</u>hi yaseer<u>a</u><b>n</b>


Athar:
  یِم  چِھ  سمجھان  زِ  حملہٕ  کرن  وٲلۍ  دٔرۍ  چِھنہٕ  وُنہِ  گٔمٕتۍ۔  تہٕ  اگر  تِم  بیٚیہِ  حملہٕ  آوَر  سپدن،  تیٚلہِ  چُھ  یِمن  دل  ونان  زِ  اَتھ  موقعس  پیٚٹھ  بیٚہَن  یِم  صحراوَس  منٛز  صحرٲوۍ  لُکن  منٛز  باگ،  تہٕ  تَتی  پیٚٹھہٕ  روزن  تُہٕندۍ  حالات  پٕرٛژھان۔  تاہم  اگر  یِم  تۅہیِہ  درمیان  روزن  تہِ،  تیٚلہِ  ﴿تہِ﴾  نِن  لڑایِہ  منٛز  کمٕے  پہن  حصّہٕ۔

Mirwaiz:
  تِمن  چھُ  گمانہٕ  کہ  دشمنن  ہٕنز  لشکرٕہ  چھَنہٕ  واپس  گٔمٕژ  ہ  حالانکہ  تِمَو  چھُ  پَنُں  محاصرٕہ  تہٕ  گھیرٕہ  تُلمُت،  ہرگاہ  بیٚیہِ  دوبارٕہ  دشمنن  ہٕنزٕ  لشکرٕ  واپس  یِن  تِم  کرن  پننہِ  خٲطرٕ  پسند  کہ  گامن  اندر  روٗزِتھ  آسن  کران  تِہِندۍ  حالات  بیٚیَن  لوٗکن  نِشہِ  دریافت،  غٲلب  کُس  گوٚو  تہٕ  مغلوب  کُس  گوٚو،  پانہٕ  سپدٕہن  نہٕ  جنگ  کیٚن  مشکلاتن  شٲمل،  ہرگاہ  باالفرض  تۅہیہِ  سٍتۍ  جنگس  شٲمل  تہِ  روزن،  توتہِ  کرن  نہٕ  دشمنن  ہُنٛد  مقابلہ  مگر  کمٕے  بٔلۍ  ہاونہٕ  خٲطرٕ۔

Tahir:
  یِم  لُکھ  چِھ  (وُنِیُستام  یہِ)  گمان  کران  زِ  کٲفرن  ہٕندۍ  لشکر  گٔے  نہٕ (واپس)  تہٕ  اگر  تِم  لشکر  (دوبارہ)  یِن  تیٚلہِ  یژھن  یِم  زِ  کاش  تِم  بنہَن  دِیہاتیٚن  منٛز  گٔژِھتھ  صحرا  ون  منٛز  روزن  وٲلۍ  (تہٕ)  تُہٕنزٕ  خبرٕ  روزن  پٕۯژھان،  تہٕ  ہرگاہ  تِم  تۅہیہِ  منٛز  موجودآسن  تیٚلہِ  تہِ  کرن  نہٕ  تِم  سیٚٹھہٕے  کم  لُکو  وَرٲے  جنگ۔

Transliteration:
  Ya<u>h</u>saboona ala<u>h</u>z<u>a</u>ba lam ya<u>th</u>haboo wain yati ala<u>h</u>z<u>a</u>bu yawaddoo law annahum b<u>a</u>doona fee alaAAr<u>a</u>bi yasaloona AAan anb<u>a</u>ikum walaw k<u>a</u>noo feekum m<u>a</u> q<u>a</u>taloo ill<u>a</u> qaleel<u>a</u><b>n</b>


Athar:
  درحقیقت  اوس  تۅہیِہ  لُکن  خٲطرٕ  اللہ  تعالیٰ  سٕندِس  رسول  صلی  اللہ  علیہ و سلمس  اندر  اکھ  بہترین  نمونہٕ،  ﴿دوٚیم  ترجمہٕ  ہیٚکیٚس  یِتہِ  سپدِتھ  زِ  بہترین  نمونہٕ  چُھ﴾  پرٛتھ  تس  شخصہٕ  سٕندِ  خٲطرِ  یُس  اللہ  تعالیٰ  تہٕ  ٲخرت  کہ  دۅہُک  اُمیدوار  آسہِ،  تہٕ  کثرت  سان  کرِ  خُدایس  یاد۔

Mirwaiz:
  واقعی  چھُ  اے  مسلمانو  پیغمبرِ  خدا  جنگس  اندر  ثٲبت  قدمی  خٲطرٕ  اَکھ  عمدٕہ  نموٗناہ۔  تویہِ  اندرٕہ  تِمن  لوٗکن  ہٕندِ  خٲطرٕ  یِم  امید  چھِ  تھاوان  خدایس  سٍتۍ  ملاقات  کرٕنٕچ ،  بیٚیہِ  یِم  امید  چھِ  تھاوان  ٲخرتس  اندر  بڈِ  ثوابٕچ،  بیٚیہِ  خداے  سُنٛد  یاد  چھِ  کران  سٮ۪ٹھاہ  زیادٕہ،  تِمن  لوٗکن  پَزِ  کہ  پرتھ  معاملس  اندر  حرکت  و  سکونس،  نشست  و  برخواستس  اندر  ہمت  و  استقلالس  اندر  پکن  تِم  تِہِندی  قدمہٕ  تِہِندی  متابعتہٕ۔

Tahir:
  درحقیقت  چُھ  تُہٕندِ  خٲطرٕ  رسول  اللہ  ہس  (صلی  اللہ  علیہ  وسلم  سٕندِس  ذاتس)  منٛز  (زندگی  ہُنٛد)  سیٚٹھہٕے  مٲرۍ  مۆند  نمونہٕ  پۯتھ  تس  شخصس  خٲطرٕ  یُس  اللہ  تعالیٰ  سٕنز  (یعنی  تس  سمکھٕ  نٕچ)  تہٕ  ٲخرت  کہ  دۅہٕچ  امید  چُھ  تھاوان  بیٚیہِ  چُھ  اللہ  تعالیٰ  سٕنز  ذکر  کثرت  سان  کران۔

Transliteration:
  Laqad k<u>a</u>na lakum fee rasooli All<u>a</u>hi oswatun <u>h</u>asanatun liman k<u>a</u>na yarjoo All<u>a</u>ha wa<b>a</b>lyawma al<u>a</u>khira wa<u>th</u>akara All<u>a</u>ha katheer<u>a</u><b>n</b>


Athar:
  تہٕ  پزیٚن  مومنن  ﴿ہُند  حال  اوس  تمہِ  وقتہٕ  یِہ  زِ﴾  ییٚلہِ  تِمو  حملہٕ  آور  لشکر  وُچھ،  تِمو  دِژ  کریکھ  زِ  یِہ  چُھ  سُے  چیز،  ییٚمیُک  وعدٕہ  خداین  تہٕ  تٔمۍ  سٕندۍ  رسول  صلی  اللہ  علیہ و سلمن  اسہِ  سٍتۍ  اوس  کوٚرمُت،  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلمن  ہٕنز  کتھ  ٲس  بالکل  پٔز۔  أمۍ  واقعن  کوٚر  تِہندِس  ایمانس  تہٕ  تِہنزِ  سپُردگی  وارے  اضافہٕ  ﴿یعنی  تُہِنٛد  ایمان  تہٕ  فرمان  بردٲری  ہُنٛد  جزبہٕ  ہُرِیاو  زیادے﴾۔

Mirwaiz:
  باایمان  کٲمِلو  وُچھہِ  دشمنن  ہٕنزٕہ  واریاہ  لشکرٕہ  حملہٕ  کٔرِتھ  یِوان،  دَپنہِ  لٔگۍ  یۅہے  چھُ  سُہ  موقع  ییٚمُیک  وعدٕہ  اَسہِ  تھوومُت  اوس  خداین  تہٕ  تِہِندۍ  پیغمبرن،  پوٚز  اوس  فرموومُت  خداین  تہٕ  تِہِندۍ  پیغمبرن۔  یہِ  موقع  پیش  یِنہٕ  سٍتۍ  ہُریوو  تِمن  مگر  تِہُنٛد  ایمان  تہٕ  تِہٕنزِ  فرمانبردٲری  ہُنٛد  جذبہٕ،  یہِ  وصف  اوس  سارِنٕے  باایمانن  اندر  مشترک  بعض  اوصاف  ٲسۍ  بعض  باایمانن  اندر  مخصوص،  تِمن  متعلق  چھُ  اللہ  تعالیٰ  فرماوان۔

Tahir:
  تہٕ  ییٚلہِ  ایمان  والیو  (کٲفرن  ہٕندۍ)  لشکر  وُچھ  پتہٕ  وۆنُکھ  زِ  یہِ  چُھ  ییٚمِیُک  وعدٕہ  اللہ  تعالیٰ  ہن  تہٕ  تٔمۍ  سٕندۍ  رسولن  (صلی  اللہ  علیہ  وسلم)  اَسہِ  سٍتۍکۆرمُت  اوس  تہٕ  اللہ  تعالیٰ  ہن  تہٕ  تٔمۍ  سٕندۍ  رسولن  (صلی  اللہ  علیہ  وسلم)  چُھ  پۆزفرموومُت  لہٰذا  گۆو  اَمہِ  (نظارٕہ)  سٍتۍ  تِہِندِس  ایمانس  تہٕ  فرمان  بردٲری  منٛز  زیادے  ہُریٚر۔

Transliteration:
  Walamm<u>a</u> ra<u>a</u> almuminoona ala<u>h</u>z<u>a</u>ba q<u>a</u>loo h<u>atha</u> m<u>a</u> waAAadan<u>a</u> All<u>a</u>hu warasooluhu wa<u>s</u>adaqa All<u>a</u>hu warasooluhu wam<u>a</u> z<u>a</u>dahum ill<u>a</u> eem<u>a</u>nan watasleem<u>a</u><b>n</b>


Athar:
  ایمان  انن  والیٚن  منٛز  چِھ  تِتھۍ  لُکھ  موجود  یِمو  خُدایس  سٍتۍ  کرنہٕ  آمُت  عہد  پوٚز  بنٲوِتھ  ہوو۔  یِمو  منٛزٕ  کٔر  کٲنٛسہِ  پنٕنۍ  نذر  پوٗرٕ،  تہٕ  کانٛہہ  چُھ  یِمَو  منٛزٕ  وقتس  پراران۔  یِمو  کٔر  نہٕ  پننِس  رٔوِّیس  منٛز  کانٛہہ  تبدیلی۔

Mirwaiz:
  تِموٕے  باایمانو  اندرٕہ  چھِ  بعض  تِم  یِمو  پوٗرٕ  کوٚر  سُہ  وعدٕہ  جانثاری  ہُنٛد  یُس  تِمَو  کوٚرمُت  اوس  خدایس  سٍتۍ۔  چنانچہ  تِمَو  ندرٕہ  کٔر  بعضو  پوٗرٕ  پنٕنۍ  ذمہٕ  دٲری  یعنی  شہید  سپٕدۍ  جنگ  کران۔  بیٚیہِ  چھِ  تِمَو  اندرٕہ  یِم  تَمہِ  کِس  انتظارس  اندر  چھِ  کہ  کرواتہِ  اَسہِ  تہِ  اَمہِ  شہادت  کہ  سعادتُک  موقع۔  تِمَو  کوٚر  نہٕ  تودیل  پننِس  معاہدس  اندر  اَکھ  ذرٕہ  تہِ۔

Tahir:
  مومنو  منٛزٕ  ہٲو  (واریاہو)  مردَو  سۅکتھ  پٔزرٲوِتھ  یَتھ  پیٚٹھ  تِمَو  اللہ  تعالیٰ  ہس  سٍتۍ  عہد  اوس  کۆرمُت،  وۅنۍ  چھے٘  تِمو  منٛزٕ  کٲنسہِ  (شہادت  لٔبتِھ)  پنٕنۍ  نذر  پوٗرٕ  کٔرمٕژ  تہٕ  تِمَو  منٛزٕ  چُھ  کانٛہہ  (پننہِ  وارِ)  پۯاران،  البتہ  کٔر  نہٕ  تِمَو  (پننِس  عہدس  منٛز)  رژھ  تہِ  تبدیلی۔

Transliteration:
  Mina almumineena rij<u>a</u>lun <u>s</u>adaqoo m<u>a</u> AA<u>a</u>hadoo All<u>a</u>ha AAalayhi faminhum man qa<u>da</u> na<u>h</u>bahu waminhum man yanta<i><u>th</u></i>iru wam<u>a</u> baddaloo tabdeel<u>a</u><b>n</b>


Athar:
  ﴿یِہ  سورُے  کینہہ  سپُد  امہِ  موجوٗب﴾  تاکہ  اللہ  تعالیٰ  دِیِہ  پٔزِیاریٚن  تِہندِ  پزرُک  جزا  تہٕ  اگر  منافقن  ییٚژِھہ  تِمن  دِیِہ  سزا،  تہٕ  اگر  ییٚژِھہ  تیٚلہِ  کرِ  تِہُند  توبہٕ  قبول،  بے  شک  چُھ  اللہ  تعالیٰ  غفور  و  رحیم۔

Mirwaiz:
  یہِ  واقعہ  سَپُد  ییٚمہِ  کتھہِ  موکھہٕ  یُتھ  اللہ  تعالیٰ  پٔزِیٲرِس  پزِچ  موٚزوٗرۍ  دِیہِ،  بیٚیہِ  یُتھ  عذاب  کرِ  اللہ  تعالیٰ  یِمن  منافقن،  ہرگاہ  سُہ  ییٚژِھہ،  نَتہٕ  دِیہِ  تِمن  توبہٕ  کرنُک  توفیق۔  پٔزِپٲٹھۍ  اللہ  تعالیٰ  چھُ  ہمیشہ  سٮ۪ٹھاہ  مغفرت  کروُن  سٮ۪ٹھاہ  رحم  کروُن،  تٔمۍ  سُنٛد  تِمن  نِشہِ  توبہ  قبول  کرُن  چھُنہٕ  کینٛہہ  بعید  تہٕ  دوٗر۔

Tahir:
  (یہِ)  چُھ  اَمہِ  موجوب  زِ  اللہ  تعالیٰ  دِیہِ  پٔزۍ  یاریٚن  تِہِندِ  پزرُک  بدلہٕ  تہٕ  منافقن  ہرگاہ  یژھہ  تیٚلہِ  دِیَکھ  عذاب  یا  کرِ  تِہُنٛد  توبہٕ  قبول۔  بے  شک  چُھ  اللہ  تعالیٰ  بۆڈ  بخشن  وول  بۆڈ  رحم  کرن  وول۔

Transliteration:
  Liyajziya All<u>a</u>hu a<b>l</b><u>ssa</u>diqeena bi<u>s</u>idqihim wayuAAa<u>thth</u>iba almun<u>a</u>fiqeena in sh<u>a</u>a aw yatooba AAalayhim inna All<u>a</u>ha k<u>a</u>na ghafooran ra<u>h</u>eem<u>a</u><b>n</b>


Athar:
  خُداین  پھِیُر  کُفّارن  ہُند  بُتھ،  تِم  پھیٖرۍ  کانٛہہ  فٲیدٕہ  حٲصل  کرنہٕ  ورٲے  پننہِ  دِلُک  دَزُن  ہیٚتھ  ژھرِوٕے  اَتھو  واپس،  تہٕ  مومنن  ہٕندِ  طرفہٕ  سپُد  اللہ  تعالیٰ  ہٕے  لڑنہٕ  خٲطرٕ  کٲفی،  اللہ  تعالیٰ  چُھ  سیٚٹھاہ  قُوّت  وول  تہٕ  زبردست۔

Mirwaiz:
  اللہ  تعالیٰ  ہن  کٔرۍ  پننہِ  قدرت  سٍتۍ  کٲفر  دفع  مدینہ  شریف  نِشہِ  ژکھہِ  ہتھے۔  تِمن  پیوٚو  نہٕ  پلہِ  کِہِنۍ۔  تِم  ییٚمہِ  مقصدٕہ  آمٕتۍ  ٲسۍ  سُہ  مقصد  سَپدُکھ  نہٕ  پوٗرٕہ  ژکھ  شرپٕکھ  نہٕ  پننین  کاڈین۔  اللہ  تعالیٰ  سَپُد  کافی  اتھ  جنگس  اندر  باایمانن،  تِمن  پیٚیہِ  نہٕ  جنگ  کرنٕچ  ضرورتھٕے۔  جنگ  نہ  کرنے  کوٚر  اللہ  تعالیٰ  ہن  کٲفرن  ہُنٛد  شر  دفع۔  اللہ  تعالیٰ  چھُ  ہمیشہ  سٮ۪ٹھاہ  قوت  وول  سٮ۪ٹھاہ  غٲلب،  تس  نِشہِ  چھُنہٕ  کٲفرن  اَمہِ  طریقہ  شکست  دُین  کینٛہہ  عجیب  تہٕ  نٔو  کتھاہ۔

Tahir:
  تہٕ  اللہ  تعالیٰ  ہن  سوٗزۍ  کٲفر  تِہِندِ  شرارت  کہ  زیٚتہٕ  سان  (مدینہ  نِشہِ  نامُراد)  واپس  زِ  تِمن  گٔیہِ  نہٕ  کانٛہہ  کامیٲبی  حٲصل،  تہٕ  اللہ  تعالیٰ  سپُد  ایمان  والیٚن  خٲطرٕ  (احزاب  کس)  جنگس  منٛز  کٲفی،  تہٕ  اللہ  تعالیٰ  چُھ  سیٚٹھاہ  طاقت  وول  عزت  وول۔

Transliteration:
  Waradda All<u>a</u>hu alla<u>th</u>eena kafaroo bighay<i><u>th</u></i>ihim lam yan<u>a</u>loo khayran wakaf<u>a</u> All<u>a</u>hu almumineena alqit<u>a</u>la wak<u>a</u>na All<u>a</u>hu qawiyyan AAazeez<u>a</u><b>n</b>


Athar:
  اہلِ  کتابو  منٛزٕ  یِمو  لُکو  پتہٕ  تِمن  حملہٕ  کرن  والیٚن  ساتھ  دِیتمُت  اوس،  ﴿یعنی  بنی  قریظہ  ہٕک  یہود﴾  خداین  وٲلۍ  تِم  تِہندیو  قلعَو  پیٚٹھہٕ،  تہٕ  تِہندیٚن  دِلن  منٛز  تروو  تٔمۍ  تِیُتھ  بیٖم  زِ،  اَز  چِھو  توٚہۍ  تِمو  منٛزٕ  اکھ  دوٚر  قتل  کران  تہٕ  بیاکھ  دوٚر  چھوٗن  قٲد  کران۔

Mirwaiz:
  بیٚیہِ  یِمَو  اہلِ  کتابو  یعنی  یہوٗدیو  یِمَو  بد  عہدی  کٔرِتھ  کٲفرن  مدد  دُیتمُت  اوس،  تِم  وٲلۍ  اللہ  تعالیٰ  ہن  بٚیہِ  پننیو  قلایو  اندرٕہ  بۅن،  یِمن  منٛز  تِم  محصور  ٲسۍ،  بیٚیہِ  ترووُن  تِہِندین  دِلن  اندر  سخت  رعب  تہٕ  ہٲبت  تۅہیہِ  مسلمانن  ہُنٛد۔  چنانچہ  تِمَو  اندرٕ  مٲریوٗکھ  تۅہیہِ  بعض  لوٗکھ  تہٕ  بعض  کٔریوٗکھ  گرفتار۔

Tahir:
  تہٕ  (بنُو  قُرَیظہ  کیو)  یِمَو  اہلِ  کتابو  (پَنُن  امنُک  معاہدٕہ  پُھٹرٲوِتھ)  تِمن (حملہٕ  کرن  والیٚن  کٲفرن)  ہُنٛد  مددکۆرمُت  اوس  اللہ  تعالیٰ  ہن  وٲلۍ  تِم  (تہِ)  تِہِندیٚو  قلعو  نِشہِ  بۅن  تہٕ  تِہٕندیٚن  دِلن  منٛز  تۯووُن  (اسلامُک)  بیٖم  تۆہۍ  چھوون  (تِمَو  منٛزٕ)  اَکھ  دۆر  (تِہٕندیٚن  جنگی  جُرمن  ہٕندِس  پاداشس  منٛز)  قتل  کران  تہٕ  اَکھ  دۆر  چُھوون  جنگی  قٍدۍ  بناوان۔

Transliteration:
  Waanzala alla<u>th</u>eena <i><u>th</u></i><u>a</u>haroohum min ahli alkit<u>a</u>bi min <u>s</u>ay<u>as</u>eehim waqa<u>th</u>afa fee quloobihimu a<b>l</b>rruAAba fareeqan taqtuloona watasiroona fareeq<u>a</u><b>n</b>


Athar:
  تٔمۍ  بنٲوِنَو  توٚہۍ  تِہندِ  زمینٕکۍ  تہٕ  تِہندیٚن  گرن  تہٕ  تِہندیٚن  مالن  ہٕندۍ  وٲرث،  تہٕ  سُہ  علاقہٕ  دُیتنَو  تۅہیِہ  یَتھ  منٛز  نہٕ  تۅہیِہ  زانٛہہ  قدم  اوسُو  ترٛوومُت۔  اللہ  تعالیٰ  چُھ  پرٛتھ  چیزس  پیٚٹھ  قدرت  تھاوان۔

Mirwaiz:
  بیٚیہِ  کٔرِو  توٚہۍ  مالک  تہٕ  وٲرث  اللہ  تعالیٰ  ہن  تِہِندین  زمینن  ہٕندۍ  تہٕ  تِہٕندین  گھرن  ہٕندۍ۔  تِہِندین  مالن  ہٕندۍ  بیٚیہِ  تَمہِ  زمینٕکۍ  یپٲرۍ  نہٕ  توہۍ  پٔکۍمٕتۍ  تہِ  ٲسِوزانہہ  یعنی  زمینِ  خیبر۔  اللہ  تعالیٰ  چھُ  ہمیشہ  پرتھ  چیزس  پٮ۪ٹھ  قدرت  وول۔

Tahir:
  تہٕ  تٔمۍ  بنٲوِنَو  تۆہۍ  تِمن  (جنگی  دشمنن)  ہٕندِ  زمینٕکۍ  تہٕ  تِہٕندیٚن  گرن  ہٕندۍتہٕ  تِہٕندیٚن  مالن  ہٕندۍ  تہٕ  تَمہِ  (زینہِ  مَتہِ)  زمینٕکۍ  مٲلک  یَتھ  منٛز  نہٕ  تۅہیہِ  (گۅڈٕ)  پۆد  تہِ  اوسُو  تۯوومُت،  تہٕ  اللہ  تعالیٰ  چُھ  پۯتھ  چیزس  پیٚٹھ  قدرت  تھاوان۔

Transliteration:
  Waawrathakum ar<u>d</u>ahum wadiy<u>a</u>rahum waamw<u>a</u>lahum waar<u>d</u>an lam ta<u>t</u>aooh<u>a</u> wak<u>a</u>na All<u>a</u>hu AAal<u>a</u> kulli shayin qadeer<u>a</u><b>n</b>


Athar:
  اے  نبیؐ،  پننیٚن  خاندارِنیٚن  ؤنِو،  اگر  توٚہۍ  دُنیا  تہٕ  اَمِچ  زینت  چَھو  یژھان،  ؤلِو  تیٚلہِ  بٕہ  کٔرو  کینہہ  دِتھ  توٚہۍ  رٕتۍ  پٲٹھۍ  رخصت۔  ﴿یِہ  آیت  ٲس  تمہِ  وقتہٕ  نٲزِل  گٔمٕژ  ییٚلہِ  رسول  اللہ  صلی  اللہ  علیہ و سلمن  ہٕندِ  گر  فاقن  پیٚٹھ  فاقہٕ  لٔگِتھ  دۅہ  ٲسۍ  نیران  تہٕ  ازواجِ  مطہرات  آسہٕ  سخت  پریشان﴾

Mirwaiz:
  اے  پیغمبرِ  برحق،  توٚہۍ  فرمٲوِو  حض  پننین  زنانن،  ہرگہ  توٚہۍ  ژھانڈان  چھَو  دنیاہٕچ  زندگی  بیٚیہِ  تَمہِ  زندگی  ہُنٛد  سازو  سامان،  تیٚلہِ  پٔکِو،  مےٚ  نِشہِ  یِیِو،  بہٕ  کرٕ  تۅہیہِ  دنیاہُک  مال  و  مطاع  عطا  کٔرِتھ  رۅخصت  رٕتہِ  طریقہٕ۔  طلاق  دِمَو  یُتھ  ییٚتہِ  نَس  خۅش  کریٚو  تتہِ  نِس  گٔژِھتھ  کٔرِو  توٚہۍ  حٲصل  دنیاہُک  سازو  سامان۔

Tahir:
  اے  نبیِ  (مکرَّم!)  پننیٚن  اَزواجن  فرمٲوِو  زِ  اگر  تۆہۍدنیا  تہٕ  اَمِچ  زینت  تہٕ  آرٲیش  کانچھان  چھَو  تیٚلہِ  یِیِو  بہٕ  دِمَو  تۅہیہِ  مال  و  دولت  تہٕ  تۆہۍکرو  نیک  سلوک  سان  رخصت۔

Transliteration:
  Y<u>a</u> ayyuh<u>a</u> a<b>l</b>nnabiyyu qul liazw<u>a</u>jika in kuntunna turidna al<u>h</u>ay<u>a</u>ta a<b>l</b>dduny<u>a</u> wazeenatah<u>a</u> fataAA<u>a</u>layna omattiAAkunna waosarri<u>h</u>kunna sar<u>ah</u>an jameel<u>a</u><b>n</b>


Athar:
  تہٕ  اگر  توٚہۍ  اللہ  تعالیٰ  تہٕ  تٔمۍ  سٕندِس  رسولؐ  تہٕ  ٲخرت  کہ  گرچہِ  طٲلب  چَھو،  تیٚلہِ  زٲنِو  زِ  تۅہیِہ  منٛزٕ  یِمہٕ  نیکوکار  چھےٚ،  خداین  چُھ  تِہندِ  خٲطرٕ  بوٚڈ  اجر  دستیاب  تھوومُت۔

Mirwaiz:
  نتہٕ  ہے  چھِو  توٚہۍ  ژھانڈان  خدا  تہٕ  تِہُنٛد  رسول  یعنی  ییٚتھۍ  موجودٕہ  حالت  سٕے  پٮ۪ٹھ  کٔرِو  توٚہۍ  قناعت  بیٚیہِ  کٔرِو  اختیار  عالمِ  ٲخرت  یعنی  جنتُک  تھوٚد  درجہ،  یُس  رسول  کریم  صلی  اللہ  علیہ  و سلم  سٕندِ  حرمِ  محترم  آسنہٕ  مۅکھہٕ  تِہِندِ  خٲطرٕ  مقرر  کرنہٕ  آمُت  چھُ  یَس  یۅسہٕ  تۅہیہِ  اندرٕہ  نیکو  کار  آسہِ،  تٔمۍ  سٕندِ  خٲطرٕ  چھےٚ  اللہ  تعالیٰ  ہن  تیار  تھٲومٕژ  بٔڈ  موٚزوٗرۍ،  اوٚت  تانۍ  اوس  نبی  کریم  صلی  اللہ  علیہ  و سلم  سٕندِ  طرفہٕ  حکمِ  خدا  ازواجِ  طاہراتن  کُن  خطاب،  اَمہِ  پتہٕ  چھُ  اللہ  تعالیٰ  فرماوان  تِمن  ازواجِ  طاہراتن۔  

Tahir:
  تہٕ  اگر  تۆہۍ  اللہ  تعالیٰ  تہٕ  تٔمۍ  سٕندِس  رسولس  (صلی  اللہ  علیہ  وسلم)  تہٕ  ٲخرت  کہ  گرٕچہ  طلب  گار  چھَو  تیٚلہِ  چُھ  بے  شک  اللہ  تعالیٰ  ہن  تۅہیہِ  منٛز  نیکو  کار  خاندارِنیٚن  خٲطرٕ  سیٚٹھاہ  بۆڈ  اجر  تھوومُت  تیار  کٔرِتھ۔

Transliteration:
  Wain kuntunna turidna All<u>a</u>ha warasoolahu wa<b>al</b>dd<u>a</u>ra al<u>a</u>khirata fainna All<u>a</u>ha aAAadda lilmu<u>h</u>sin<u>a</u>ti minkunna ajran AAa<i><u>th</u></i>eem<u>a</u><b>n</b>


Athar:
  اے  نبی  صلی  اللہ  علیہ و سلمن  ہٕنزو  خاندارِنیو،  تۅہیِہ  منٛزٕ  یۅسہٕ  کُنہِ  ٹاکارٕ  فحش  حرکتُک  ارتکاب  کرِ،  تس  یِیہِ  دۅگنہٕ  عذاب  دِنہٕ۔  ﴿اَمیُک  چُھنہٕ  یِہ  مطلب  زِ  ازواجِ  مطہراتَو  نِشہِ  کیا  اوس  معاذ  اللہ  کُنہِ  فحش  حرکتُک  اندیشہِ،  بلکہ  اوس  مقصد  تِمن  یِہ  احساس  دِیُن  زِ  توٚہۍ  چَھو  ساری  امّت  چہ  ماجہِ،  اَمہِ  موجوٗب  کٔرِزیٚو  نہٕ  پننہِ  مرتبہٕ  نِشہِ  ؤسِتھ  کانٛہہ  کٲم۔﴾  خدایس  خٲطرٕ  چھےٚ  یِہ  کٲم  سیٚٹھاہ  سہل۔

Mirwaiz:
  اے  بٔڈِس  پیغمبر  سٕندیو  بٲژو  تہٕ  زنانو،  یۅسہٕ  اَکھاہ  تۅہیہِ  اندرٕہ  کانٛہہ  بے  ہوٗدٕہ  کٲماہ  کرِ  یعنی  تِیُتھ  معاملاہ  کرِ  ییٚمہِ  سٍتۍ  نبی  کریم  صلی  اللہ  علیہ  و سلم  دل  تنگ  تہٕ  پریشان  گژھن،  تس  یِیہِ  ٲخرتس  اندر  دۅگنہٕ  عذاب  کرنہٕ،  تہِ  چھُ  اللہ  تعالیٰ  ہس  آسان،  تس  ہیٚکہِ  نہٕ  تَمہِ  نِشہِ  کانٛہہ  چیز  پتھ  رٔٹِتھ۔

Tahir:
  اے  اَزواجِ  نبیِ  (مُکرّم!)  تۅہیہِ  منٛزٕ  ہرگاہ  کٲنسہِ  ٹاکارٕہ  گناہُک  اَتُر  سپدِ  تیٚلہِ  یِیہِ  تس  خٲطرٕ  عذاب  دۅگنہٕ  کرنہٕ،  تہٕ  یہِ  چُھ  اللہ  تعالیٰ  ہس  پیٚٹھ  واریاہ  سہل۔

Transliteration:
  Y<u>a</u> nis<u>a</u>a a<b>l</b>nnabiyyi man yati minkunna bif<u>ah</u>ishatin mubayyinatin yu<u>da</u>AAaf lah<u>a</u> alAAa<u>tha</u>bu <u>d</u>iAAfayni wak<u>a</u>na <u>tha</u>lika AAal<u>a</u> All<u>a</u>hi yaseer<u>a</u><b>n</b>


Athar:
  تہٕ  تۅہیِہ  منٛزٕ  یۅسہٕ  اللہ  تعالیٰ  سٕنٛز  تہٕ  رسولؐ  سٕنز  اطاعت  کرِ،  تہٕ  بیٚیہِ  کرِ  نیک  عمل،  تس  دِمَو  أسۍ  دۅگنہٕ  اجر،  تہٕ  اَسہِ  چُھ  تس  خٲطرٕ  رزقِ  کریم  ﴿عزّتُک  رزق﴾  تیار  تھوومُت۔

Mirwaiz:
  بیٚیہِ  یۅسہٕ  اَکھاہ  تۅہیہِ  اندرٕھ  فرماں برداری  کرِ  خداے  سٕنز  بیٚیہِ  تسٕندِس  پیغمبر سٕنز،  بیٚیہِ  کرِ  رٕژ  عمل،  تس  دِمَو  أسۍ  موٚزوٗرۍ  تہِ  دۅگنہٕ،  بیٚیہِ  چھُ  اَسہِ  تسٕندِ  خٲطرٕ  عزتُک  روٗزی  تیار  تھوومُت۔

Tahir:
  تہٕ  تۅہیہِ  منٛزٕ  یِمہٕ  اللہ  تعالیٰ  تہٕ  تٔمۍ  سٕندِس  رسول  (صلی  اللہ  علیہ  وسلم)  سٕنزٕ  اطاعت  کران  روزن  بیٚیہِ  روزن  نیک  عملہٕ  کران  تیٚلہِ  دِمَو  أسۍتِمن  تِہُنٛد  ثواب  (تہِ)  دۅگنہٕ  تہٕ  اَسہِ  چُھ  تِہِندِ  خٲطرٕ  (جنتس  منٛز)  عزت  وول  رزق  تیار  کٔرِتھ  تھوومُت۔

Transliteration:
  Waman yaqnut minkunna lill<u>a</u>hi warasoolihi wataAAmal <u>sa</u>li<u>h</u>an nutih<u>a</u> ajrah<u>a</u> marratayni waaAAtadn<u>a</u> lah<u>a</u> rizqan kareem<u>a</u><b>n</b>


Athar:
  نبی  صلی  اللہ  علیہ و سلمن  ہٕنزو  خاندارِنیو،  توٚہۍ  چَھونہٕ  عام  مستوٗراتن  ہٕندۍ  پٲٹھۍ۔  اگر  توٚہۍ  خدایس  کھۅژن  واجِنہِ  چَھو  تیٚلہِ  مَہ  ٲسِو  وُٹھو  تٔلۍ  کتھ  کران  ﴿یعنی  میٹھہِ  اندازٕہ  مَہ  ٲسِوکتھ  کران﴾،  زِ  دل چِہ  خرٲبی  ہُند  مبتلا  کانٛہہ  شخص  پیٚیِہ  لالچہِ  منٛز،  بلکہ  کٔرِو  صاف  سیوٚد  کتھ۔

Mirwaiz:
  اے  بٔڈِس  پیغمبر  سٕنزو  زنانو،  توٚہۍ  چھَو  نہٕ  عام  زنانو  اندرٕہ  کٲنسہِ  زنانہِ  ہِشہِ،  بلکہ  چھُ  تُہُنٛد  مرتبہٕ  سٮ۪ٹھاہ  تھوٚد،  ہرگاہ  توٚہۍ  پرہیزگاری  کٔرِو  اختیار۔  پس  گژھن  نہٕ  تُہٕنزٕ  وۅپر  مَردن  سٍتۍ  نرم  ترٛایہِ  نزاکت  سان  کتھہٕ  کرنہِ  ییٚلہِ  کتھ  کرنٕچ  ضرورت  پیٚیہِ،  یُتھنہٕ  سُہ  شخص  یس  دِلس  منٛز  یچھ  خیالن  ہٕنز  بیمٲرۍ  آسہِ  تۅہیہِ  نسبت  یچھ  خیالٕچ  خوٲہش  کرِ،  بیٚیہِ  ٲسِو  کتھ  کران  عام  دستورٕ  مطابق،  اِشارو  تہٕ  کنایَو  ورٲے۔

Tahir:
  اے  ازواجِ  پیغمبر!  تۆہۍ  چھَو  نہٕ  خاتونَو  منٛزٕ  کٲنسہِ  أکِس  ہِشہِ  تہِ،  اگر  تۆہۍ  پرہیزگار  روزُن  چھَو  یژھان  تیٚلہِ  وَرتٲوۍزیٚونہٕ  (مردن  سٍتۍ  حسبِ  ضرورت)  کتھ  کرنس  منٛزنرم  لہجہِ  زِ  ییٚمۍ  سٕندِس  دِلس  منٛز  (نِفاقٕچ)  بیٚمٲرۍ  چِھ  سُہ  (ما)  لاگہِ  لالٕچ  کرٕنۍ  تہٕ  (ہمیشہ)  کٔرۍ  زیٚو  شکہٕ  تہٕ  نزاکتہٕ  رۆس  کتھ۔

Transliteration:
  Y<u>a</u> nis<u>a</u>a a<b>l</b>nnabiyyi lastunna kaa<u>h</u>adin mina a<b>l</b>nnis<u>a</u>i ini ittaqaytunna fal<u>a</u> takh<u>d</u>aAAna bi<b>a</b>lqawli faya<u>t</u>maAAa alla<u>th</u>ee fee qalbihi mara<u>d</u>un waqulna qawlan maAAroof<u>a</u><b>n</b>


Athar:
  پننیٚن  گرن  منٛز  روٗزِو  قرار  کٔرِتھ،  تہٕ  پٔتمہِ  دورِ  جہالتُک  بناو  سنگار  ہاوان  مَہ  پھیٖرِو،  نماز  کٔرِو  قٲیِم،  تہٕ  زکوٰۃ  دِیِو،  بیٚیہِ  کٔرِو  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلم  سٕنز  اطاعت۔  اللہ  تعالیٰ  چُھ  یی  یژھان  زِ  تۅہیِہ  نبی  صلی  اللہ  علیہ و سلمن  ہٕندیو  اہلِ  بَیتَو  نِشہِ  کرِ  گندگی  دوٗر،  تہٕ  تۅہیِہ  کریٚو  پوٗرٕ  پٲٹھۍ  پاک۔

Mirwaiz:
  بیٚیہِ  کٔرِو  توٚہۍ  قرار  پننین  گھرن  اندر،  بیٚیہِ  مَہ  ٲسِو بروٗٹھِم  پٲٹھۍ  وۅپر  مردن  زینت  ہاونہٕ  خٲطرٕ  شِیرتھ  پٲرِتھ  گرٕ  منٛزٕ  نیٚبر  نیران،  بیٚیہِ  ٲسِو  سارے  نٮ۪مازٕ برپا  تھاوان،  بیٚیہِ  ٲسِو  زکوٰۃہ  ادا  کران،  کیازِ  یِم  دۅشوے  چھ  اسلامٕکۍ  بٔڑۍ  نشانہٕ،  بیٚیہِ  کٔرِو  فرماں بردٲری  خداے  سٕنز،  بیٚیہِ  تِہٕندِس  پیغمبر  سٕنز۔  تِہِندۍ  سٲری  احکام  ٲسِو  بجا  انان،  یِم  احکام  بجا  اننس  منٛز  چھُ  تُہٕندی  فٲیدٕہ۔  یِم  احکام  بیان  کرنہٕ  اندرٕہ  چھُنہِ  اللہ  تعالیٰ  سُند  ارادٕہ  کینہہ  تہِ  مگر  تۅہیہِ  نِشہِ  گناہن  ہٕنز  کثافت  دوٗر  کرٕنۍ۔  اے  پیغمبر  سٕندیو  گرٕہ  والیو،  بیٚیہِ  چھُ  سُہ  یژھان  تۅہیہِ  پاک  و  پٲکیزٕہ  کرُن۔

Tahir:
  تہٕ  پننیٚن  گھرن  منٛز  روٗزِیٚو  سکون  سان  قیام  کٔرِتھ  تہٕ  پرانہِ  جٲہلیتٕکۍ  پٲٹھۍ  کٔرۍ  زیٚو  نہٕ  زینت  تہٕ  پٲراوُک  اظہار،بیٚیہِ  تھٲوِزیٚو  نماز  قٲیِم  تہٕ  زکوٰۃ  روٗزِیٚو  دِوان  تہٕ  اللہ  تعالیٰ  تہٕ  تٔمۍ  سٕندِس  رسول  (صلی  اللہ  علیہ  وسلم)  سٕنز  اطاعت  روٗزیٚو  کران،بس  اللہ  تعالیٰ  چُھ  یی  یژھان  زِ  اے  (رسول  صلی  اللہ  علیہ  وسلمن  ہٕندیٚو)  گھروالیٚو!  تۅہیہِ  نِشہِ  کرِ  پۯتھ  قٔسمہٕ  کہ  گناہُک  مَل  (بیٚیہِ  شکٕچ  تہٕ  نُقصٕچ  گردتام)  دوٗرتہٕ  تۅہیہِ  کریٚو  (مکمل)  پٲکی  عطا  کٔرِتھ  بالکل  صاف  تہٕ  پاک۔

Transliteration:
  Waqarna fee buyootikunna wal<u>a</u> tabarrajna tabarruja alj<u>a</u>hiliyyati alool<u>a</u> waaqimna a<b>l</b><u>ss</u>al<u>a</u>ta wa<u>a</u>teena a<b>l</b>zzak<u>a</u>ta waa<u>t</u>iAAna All<u>a</u>ha warasoolahu innam<u>a</u> yureedu All<u>a</u>hu liyu<u>th</u>hiba AAankumu a<b>l</b>rrijsa ahla albayti wayu<u>t</u>ahhirakum ta<u>t</u>heer<u>a</u><b>n</b>


Athar:
  یاد  تھٲوِو  اللہ  تعالیٰ  سٕندۍ  آیات  تہٕ  حکمت  چِہ  تِمہٕ  کتھہٕ  یِمہٕ  تُہٕندیٚن  گرن  منٛز  بوزناونہٕ  چھےٚ  یِوان۔  بے  شک  چُھ  اللہ  تعالیٰ  لطیف  ﴿یعنی  پوشیدہ  کھۅتہٕ  پوشیدہ  کتھ  زانن  وول﴾  تہٕ  باخبر۔

Mirwaiz:
  بیٚیہِ  کٔرِو  یاد  خداے  سٕندۍ  تِم  آیات  یِم  پرنہٕ  یِوان  چھِ  تُہٕندین  گرن  اندر  بیٚیہِ  عقلہِ  ہٕنزٕ  کتھہٕ  یِمہٕ  بیان  کرنہٕ  چھےٚ  یِوان  یعنی  احکامِ  خداوندی۔  تہٕ  تھٲوِو  خیال  کہ  پزِپٲٹھۍ  اللہ  تعالیٰ  چھُ  رازدان،  تس  چھےٚ  سارِچی  پوٗرٕ  خبر۔  لہٰذا  گژِھہ  ظٲہراً  و  بٲطناً  تٔمۍ  سٕندین  حکمن  ہُنٛد  تعمیل  کرُن  بیٚیہِ  گژِھہ  تٔمۍ  سٕندیو  ممنوع  چیزو  نِشہِ  پتھ  روزُن۔

Tahir:
  تہٕ  تۆہۍ  ٲسِواللہ  تعالیٰ  سٕندۍ  آیات  تہٕ  (رسول  صلی  اللہ  علیہ  وسلمن  ہُنٛد)  سنت  تہٕ  حکمت  یہِٕنز  تلاوت  تُہٕندیٚن  گھرن  منٛز  کرنہٕ  چھے٘  یِوان  یاد  تھاوان،  بے  شک  چُھ  اللہ  تعالیٰ  (پننیٚن  اولیاہن  خٲطرٕ)  صاحبِ  لطف  (تہٕ  تمام  مخلوقس  خٲطرٕ)  باخبر۔

Transliteration:
  Wa<b>o</b><u>th</u>kurna m<u>a</u> yutl<u>a</u> fee buyootikunna min <u>a</u>y<u>a</u>ti All<u>a</u>hi wa<b>a</b>l<u>h</u>ikmati inna All<u>a</u>ha k<u>a</u>na la<u>t</u>eefan khabeer<u>a</u><b>n</b>


Athar:
  بے  شک  یِم  مرد  تہٕ  یِمہٕ  مستوٗراتہٕ  مُسلم  چِھ،  یِم  مرد  تہٕ  یِمہٕ  مستوراتہٕ  مومن  چِھ،  یِم  مرد  تہٕ  یِمہٕ  مستوٗراتہٕ  فرماں  بردار  چِھ،  یِم  مرد  تہٕ  یِمہٕ  مستوٗراتہٕ  پٔزیٲرۍ  چِھ،  یِم  مرد  تہٕ  یِمہٕ  مستوٗراتہٕ  صٲبر  چِھ،  یِم  مرد  تہٕ  یِمہٕ  مستوٗراتہٕ  خدایس  برونٛہہ  کنہِ  عٲجزی  سان  نمن  وٲلۍ  چِھ،  یِم  مرد  تہٕ  یِمہٕ  مستوٗراتہٕ  صدقہٕ  دِنہٕ  وٲلۍ  چِھ،  یِم  مرد  تہٕ  یِمہٕ  مستوٗراتہٕ  روزٕہ  تھاون  وٲلۍ  چِھ،  یِم  مرد  تہٕ  یِمہٕ  مستوٗراتہٕ  پننیٚن  شرمگاہن  حفاظت  کرن  وٲلۍ  چِھ،  یِم  مرد  تہٕ  مستوٗراتہٕ  خُدایس  کثرت  سان  یاد  کرن  وٲلۍ  چِھ،  خُداین  چھےٚ  تِہندِ  خٲطرٕ  مغفرت  تہٕ  بوٚڈ  اجر  دستیاب  تھوومُت۔

Mirwaiz:
  بے  شک  مسلمان  مرد  تہٕ  مسلمان  زنانہٕ،  ایماندار  مرد  تیٕ  ایماندار  زنانہٕ،  بیٚیہِ  پٔزِیٲرۍ  مرد  تہٕ  پٔزِیارِ  زنانہٕ،  بیٚیہِ  صبرکرن  وٲلۍ  مرد  تہٕ  صبر  کرن  واجِنہِ  زنانہٕ،  بیٚیہِ  خشوع  و  خضوع  کرٕوُنۍ  مردبیٚیہِ  خشوع  و  خضوع  کروُنہِ  زنانہٕ،  بیٚیہِ  خیرات  تہٕ  صدقات  کروُنۍ  مرد  تہٕ  بیٚیہِ  خیرات  تہٕ  صدقات  کروُنہِ  زنانہٕ،  روزٕہ  دار  روزوُنۍ  مرد  تہٕ  روزٕھ  دار  روزوُنہِ  زنانہٕ،  بیٚیہِ  پننین  سترٕچن  جاین  رٲچھ  کروُنۍ  مرد  تہٕ  زنانہٕ،  بیٚیہِ  سٮ۪ٹھاہ  یادِ  خدا  کروُنۍ  مرد  تہٕ  سٮ۪ٹھاہ  یادخدا  کروُنہِ  زنانہٕ،  یِمن  سارنٕے  ہٕندِ  خٲطرٕ  چھُ  اللہ  تعالیٰ  ہن  بوٚڈ  مغفرت  تہٕ  بٔڑ  موٚزوٗرۍ  تیار  تھٲومٕژ۔  

Tahir:
  بے  شک  مسلمان  مرد  تہٕ  مسلمان  خاتونہٕ،تہٕ  مومن  مرد  تہٕ  مومن  خاتونہ،  تہٕ  فرمانبردارمردتہٕ  فرمانبردار  خاتوٗنہٕ،  تہٕ  پٔزۍیٲرۍمرد  تہٕ  پٔزۍیارِ  خاتونہٕ،  تہٕ  صبرٕوٲلۍمرد  تہٕ  صبرٕواجِنہِ  خاتونہ،  تہٕ  عٲجزی  کرن  وٲلۍمرد  تہٕ  عٲجزی  کرن  واجِنہِ  خاتونہٕ،  تہٕ  صدقہٕ  تہٕ  خٲرات  کرن  وٲلۍ  مرد  تہٕ  صدقہٕ  تہٕ  خٲرات  کرن  واجِنہِ  خاتونہٕ،  تہٕ  روزٕہ  دار  مرد  تہٕ  روزٕہ  دار  خاتونہٕ،  تہٕ  پننیٚن  شرمگاہن  ہٕنز  رٲچھ  کرن  وٲلۍ  مرد  تہٕ  رٲچھ  کرن  واجِنہِ  خاتونہٕ،  تہٕ  کثرت  سان  اللہ  تعالیٰ  سٕنز  ذکر  کرن  وٲلۍ  مرد  تہٕ  ذکر  کرن  واجِنہِ  خاتونہٕ،  اللہ  تعالیٰ  ہن  چُھ  یِمن  سارِنٕے  خٲطرٕ  مغفرت  تہٕ  عظیم  اجر  تیار  کٔرِتھ  تھوومُت۔

Transliteration:
  Inna almuslimeena wa<b>a</b>lmuslim<u>a</u>ti wa<b>a</b>lmumineena wa<b>a</b>lmumin<u>a</u>ti wa<b>a</b>lq<u>a</u>niteena wa<b>a</b>lq<u>a</u>nit<u>a</u>ti wa<b>al</b><u>ssa</u>diqeena wa<b>al</b><u>ssa</u>diq<u>a</u>ti wa<b>al</b><u>ssa</u>bireena wa<b>al</b><u>ssa</u>bir<u>a</u>ti wa<b>a</b>lkh<u>a</u>shiAAeena wa<b>a</b>lkh<u>a</u>shiAA<u>a</u>ti wa<b>a</b>lmuta<u>s</u>addiqeena wa<b>a</b>lmuta<u>s</u>addiq<u>a</u>ti wa<b>al</b><u>ssa</u>imeena wa<b>al</b><u>ssa</u>im<u>a</u>ti wa<b>a</b>l<u>ha</u>fi<i><u>th</u></i>eena furoojahum wa<b>a</b>l<u>ha</u>fi<i><u>th</u></i><u>a</u>ti wa<b>al</b><u>ththa</u>kireena All<u>a</u>ha katheeran wa<b>al</b><u>ththa</u>kir<u>a</u>ti aAAadda All<u>a</u>hu lahum maghfiratan waajran AAa<i><u>th</u></i>eem<u>a</u><b>n</b>


Athar:
  کٲنٛسہِ  مومن  مردس  تہٕ  کٲنٛسہِ  مومن  خاتونہِ  چُھنہٕ  یِہ  حق  زِ،  ییٚلہِ  اللہ  تعالیٰ  تہٕ  تٔمۍ  سُند  رسولؐ  کُنہِ  معاملُک  فٲصلہٕ  کرن،  تہٕ  پتہٕ  روزِ  تس  پننِس  تتھ  معاملس  منٛز  خۅد  فٲصلہِ  کرنُک  کانٛہہ  اختیار  حٲصل۔  تہٕ  یُس  اکھاہ  اللہ  تعالیٰ  تہٕ  تٔمۍ  سٕندِس  رسول  صلی  اللہ  علیہ و سلم  سٕنز  نافرمٲنی  کرِ،  تیٚلہِ  پیوٚو  سُہ  ٹاکارٕہ  گُمرٲہی  منٛز۔

Mirwaiz:
  بیٚیہِ  چھَنہٕ  کٲنسہِ  ایماندار  مردس  تہٕ  کٲنسہِ  ایماندار  زنانہِ  گنجٲیش  ییٚمہِ  کتھہِ  ہٕنز  کہ  ییٚلہِ  خداین  بیٚیہِ  تُہٕندۍ  پیغمبرن  کانٛہہ  حکماہ  جٲری  کوٚر۔  ادٕہ  کیاآسِہا  تس  مردس  یازنانہِ  اختیار  تتھ  حکمس  اندر  پننہِ  کُنہِ  حکمہٕ  سٍتۍ  مداخلت  کرنٕچ  یعنی  برابری  زانہٕ  ہن  تتھ  حکمس  تعمیل  کرُن  تہٕ  نہ  کرُن۔  بلکہ  چھُ  تِمن  وٲجب  تتھ  حکمس  تعمیل  کرُن۔  یُس  اَکھاہ  نافرمانی  کرِ  خداے  سٕندِس  پیغمبر  سٕندِ  س  کُنہِ  حکمس،  پٔزِپٲٹھۍ  سُہ  پیوٚو  نَنہِ  گمراہی  اندر۔  ییٚتہِ  نس  چھُ  لفظِ  مومن  کِس  عمومس  اندر  حضرت  عبداللہ  بن  جحش  بیٚیہِ  لفظ  مومن  کِس  عمومس  اندر  حضرت  زینب  بنت  جحش  داخل  بیٚیہِ  امرُہُم  کِس  عمومس  اندر  حضرت  زیدبن  حارثہ  سٍتۍ  نکاح  کرُن  داخل۔  چنانچہ  یِم  آیہ  کریمہ  نازل  سپدنہٕ  پتہٕ  سَپُد  یہِ  نکاح  منظور۔  

Tahir:
  تہٕ  نَہ  چُھ  کٲنسہِ  مومن  مردس  (یہِ)  حق  حٲصل  تہٕ  نَہ  کٲنسہِ  مومن  خاتونہِ  زِ  ییٚلہِ  اللہ  تعالیٰ  تہٕ  تٔمۍ  سُنٛد  رسول  (صلی  اللہ  علیہ  وسلم)  کُنہِ  کامہِ  ہُنٛد  فٲصلہٕ  (یا  حکم)  فرماون  پتہٕ  کیا  آسہِ  تِہِندِ  خٲطرٕ  پننہِ  (تَتھ)  کامہِ  منٛز  (کرنُک  یا  نَہ  کرنُک)  کانٛہہ  اختیار،  تہٕ  یُس  شخص  اللہ  تعالیٰ  تہٕ  تٔمۍ  سٕندِس  رسول  (صلی  اللہ  علیہ  وسلم)  سٕنٛز  نافرمٲنی  چُھ  کران  تیٚلہِ  ڈۆل  سُہ  یقیناٹاکارٕہ  گمرٲہی  منٛز۔  

Transliteration:
  Wam<u>a</u> k<u>a</u>na limuminin wal<u>a</u> muminatin i<u>tha</u> qa<u>da</u> All<u>a</u>hu warasooluhu amran an yakoona lahumu alkhiyaratu min amrihim waman yaAA<u>s</u>i All<u>a</u>ha warasoolahu faqad <u>d</u>alla <u>d</u>al<u>a</u>lan mubeen<u>a</u><b>n</b>


Athar:
  اے  نبیؐ،  یاد  کٔرِو  سُہ  موقع  ییٚلہِ  توٚہۍ  تس  شخصس  ٲسِو  ونان  یَس  پیٚٹھ  خُداین  تہٕ  تۅہیِہ  احسان  اوسُو  کوٚرمُت  زِ،  پنٕنۍ  خاندارِنۍ  مَہ  تراوُن  تہٕ  خُدایس  کھۅژ۔  ﴿تس  شخصس  نِشہِ  چُھ  مُراد  حضرت  زید  بن  حارثہ  رضی  اللہ  تعالیٰ  عنہ  یِم  رسول  اللہ  صلی  اللہ  علیہ و سلمن  ہٕندۍ  آزاد  کرنہٕ  آمٕتۍ  غلام  تہٕ  تِہندۍ  منگتہٕ  نیچِوۍ  ٲسۍ۔  تہٕ  تِہنزِ  خاندارنہِ  نِشہِ  چُھ  مُراد  حضرت  زینب  رضی  اللہ  تعالیٰ  عنہا  یۅسہٕ  حضور  صلی  اللہ  علیہ و سلمن  ہٕنز  پۅپھتٕر  بیٚنہِ  ٲس،  تہٕ  حضورو  صلی  اللہ  علیہ و سلمو  اوس  تِہُند  نکاح  حضرت  زید  رضی  اللہ  تعالیٰ  عنہ  ہس  سٍتۍ  کوٚرمُت۔  مگر  دۅشوٕنۍ  ٲس  نہٕ  پانہٕ  وٲنۍ  برابری  یِوان  تہٕ  حضرت  زید  رضی  اللہ  تعالیٰ  عنہ  ٲسۍ  تِمن  طلاق  یژھان  دِیُن﴾  تمہِ  وقتہٕ  ٲسِو  توٚہۍ  سۅ  کتھ  دِلس  منٛز  چُھپٲوِتھ  یۅسہٕ  اللہ  تعالیٰ  اوس  ظٲہر  کرٕنۍ  یژھان،  توٚہۍ  ٲسِو  لُکن  کھۅژان،  حالانکہ  اللہ  تعالیٰ  چُھ  اَمِیُک  زیادہ  حقدار  زِ  توٚہۍ  کھوٚژِو  تس  ﴿یعنی  اللہ  تعالیٰ  سٕنز  مرضی  ٲس  یِہ  زِ  ییٚلہِ  حضرت  زید  رضی  اللہ  تعالیٰ  عنہ  حضرت  زینب  رضی  اللہ  تعالیٰ  عنہا  ہس  طلاق  دِہن،  پتہٕ  پھُٹراوہن  رسول  اللہ  صلی  اللہ  علیہ و سلم  خۅد  تِمن  سٍتۍ  نکاح  کٔرِتھ  عربُک  سُہ  پرٛون  رسم،  ییٚمہِ  کِنۍ  منگتہٕ  نیٚچو  اصلی  نیٚچو  اوس  سمجھنہٕ  یِوان۔  مگر  حضور  صلی  اللہ  علیہ و سلم  ٲسۍ  امہِ  اندیشہِ  کِنۍ  اتھ  آزمٲئشہِ  منٛز  ہیٚنہٕ  یِنہٕ  نِشہِ  بچُن  یژھان  زِ  اہلِ  عرب  کرن  سخت  نکتہٕ  چینی۔  اَمی  موجوب  چِھ  حضور  صلی  اللہ  علیہ و سلم  کوشش  فرماوان  زِ  زید  رضی  اللہ  عنہ  گٔژھۍ  نہٕ  پننہِ  خاندارنہِ  طلاق  دِنۍ۔  پتہٕ  ییٚلہِ  زید  رضی  اللہ  تعالیٰ  عنہ  چُھ  تس  نِشہِ  پنُن  حاجت  پوٗرٕ  کران  ﴿یعنی  طلاق  دِنٕچ  خوٲہش  یۅسہٕ  تِمن  ٲس  سۅ  کٔر  تِمو  پوٗرٕ،  تہٕ  پننہِ  طلاق  دِنہٕ  آمژِ  خاندارِنہِ  سٍتۍ  روٗد  نہٕ  تِمن  کانٛہہ  رشتہٕ  باقی﴾  پتہٕ  کوٚر  اسہِ  تس  ﴿طلاق  دِنہٕ  آمژِ  خاتونہِ﴾  ہُند  نکاح  تۅہیِہ  سٍتۍ،  تاکہ  مومنن  پیٚٹھ  روزِنہٕ  پننیٚن  منگتہٕ  نیچویٚن  ہٕنزن  خاندارِنیٚن  ہٕندِس  معاملس  منٛز  کانٛہہ  تنگی،  ییٚلہِ  زَن  تِمو  تِمن  نِشہِ  پنُن  حاجت  پوٗرٕ  آسہِ  کوٚرمُت۔  تہٕ  اللہ  تعالیٰ  سٕندِس  حُکمس  اوس  بہر  حال  عملہِ  منٛز  یُن۔

Mirwaiz:
  بیٚیہِ  پٲوِو  ژیٚتس  ییٚلہِ  توٚہۍ  اے  پیغمبر  برحق  بطور  مشورٕہ  ونان  ٲسِو  تس  شخصس  یس  پٮ۪ٹھ  اللہ  تعالیٰ  ہن  مہربانی  تہٕ  انعام  کوٚر  کہ  مشرف  بہ  اسلام  کوٚرُن  یۅسہٕ  دینی  نعمت  چھےٚ،  غلٲمی  نِشہِ  مۅکلووُن  یۅسہٕ  دنیٲوی  نعمت  چھےٚ،  بیٚیہِ  یس  پٮ۪ٹھ  تۅہیہِ  تہِ  مہربانی  تہٕ  انعام  کوٚرُو  کہ  تۅہیہِ  کوٚروٗن  سُہ  آزاد،  بیٚیہِ  کٔروٗس  دینچ  تعلیم،  بیٚیہِ  کوٚروٗس  پننہِ  پۅپتٕرِ  ہمشیرس  سٍتۍ  نکاح،  اَمہِ  اندرٕ  ہ  چھِ  مُراد  حضرت  زید  بن  حارثہ،  توٚہۍ  ٲسِو  تس  فرماوان،  اے  زید  پنٕنۍ  آشیٚنۍ ﴿یعنی  بی  بی  زینب﴾  رٹُن  پانس  نِشہِ  پننِس  نکاحس  اندر،  سۅ  مَہ  تراوُن  نکاح  اندرٕہ  معمولی  غلطیو  سببہٕ۔  تٔمۍ  سٕنزن  غلطی  ین  کُن  مہ  آس  وُچھان،  بیٚیہِ  کھۅژ  خدایس،  تٔمۍ  سٕندین  حقوقن  اندرمَہ  کٔرِو  کوتٲہی  تہٕ  کمی،  بیٚیہِ  پاو  ژیٚتس  سۅ  کتھ  یۅسہٕ  توٚہۍ  ٲسِو  یارسول  اللہ  پننِسٕے  پانس  منٛز  پوٗشیدٕہ  تھاوان،  یتھ  ٲخر  کار  اللہ  تعالیٰ  نٔنِراوٕوُن  اوس  یعنی  تۅہیہِ  ٲس  خوٲہش  دلِ  مبارکس  کہ  ہرگاہ  حضرت  زید  بن  حارثہ  رضی  اللہ  تعالیٰ  عنہ  زینبس  طلاق  دِیہِ،  تیٚلہِ  کرٕ  بہٕ  پانہٕ  تِمن  سٍتۍ  نکاح،  توٚہۍ  ٲسِو  نہٕ  سُہ  خیال  نٔنِراوان  لوٗکن  ہٕنزِ  طعنہٕ  زنی  سببہٕ،  توٚہۍ  ٲسِو  لوٗکن  ہٕنزِ  طعنہٕ  زنی  کھۅژان،  حالانکہ  اللہ  تعالیٰ  اوس  زیادٕہ  سزاوار  کہ  توٚہۍ  کھوٚژِو  تس۔  چونکہ  معاملس  اندر  ٲس  فی  الواقع  اَکھ  دینی  مصلحتھاہ  لہٰذا  مَہ  کٔرِو  توٚہۍ  کانٛہہ  اندیشہ  لوٗکن  ہٕنزِ  طعنہٕ  زنی  ہُنٛد۔  ادٕہ  ییٚلہِ  زید  بن  حارثن  پوٗرٕ  کوٚر  پَنُں  مقصد  تہٕ  تٔمۍ  دُیت  بی  بی  زینبس  طلاق  ییٚمُیک  سُہ  برونٹھہٕ  پٮ۪ٹھہٕ  خوٲہش  منٛد  اوس،  توپتہٕ  مۅکلیاو  تٔمِس  پوٗرٕ  عدت،  اَسہِ  کوٚر  نکاح  تۅہیہِ  یارسول  اللہ  صلی  اللہ  علیہ  و سلم  تس  بی  بی  زینبس  سٍتۍ۔  یۅہے  گوٚو  نکاحِ  آسمٲنی  یُتھنہٕ  اَسمہِ  سٍتۍ  باایمانن  کانٛہہ  حرج  واقع  سپدِ  پننین  منگتن  ہٕنزن  زنانن  سٍتۍ  نکاح  کرنس  اندر  ییٚلہِ  تِم  منگتہٕ  تہِ  تِمن  نِشہِ  پَنُن  مقصد  پوٗرٕ  آسن  کران۔  خداے  سُند  حکم  اوس  بہرحال  پوٗرٕ  سپدٕوُن،  تتھ  کِتھہٕ  پٲٹھۍ  گژِھہ  ہا  بدل۔

Tahir:
  تہٕ (اے  ٹاٹھہِ!) یاد  کٔرِو  ییٚلہِ  تۅہیہِ  تس  شخصس  فرمووُو  یَس  پیٚٹھ  اللہ  تعالیٰ  ہن  انعام  اوس  فرموومُت  تہٕ  تۅہیہِ  (تہِ)  اوسُو  تَس  پیٚٹھ  انعام  فرموومُت  زِژٕ  تھاوُن  پنٕنۍ  گھرواجِنۍ  (زینب)  پننِس  زوجیتس  منٛز  رُکٲوِتھ  بیٚیہِ  کھوژ  اللہ  تعالیٰ  ہس  تہٕ  تۆہۍ  ٲسۍوٕ  پننِس  دِلس  منٛزسۅ  کتھ  ﴿زِ  زینب  سٕنز  مصالحت  سپدِ  نہ  ژےٚسٍتۍ  تہٕ  اللہ  تعالیٰ  سندِ  منشہ  مطٲبق  سپدِ  سۅ  طلاق  پتہٕ  ازواجِ  مطہراتن  منٛز  شٲمل﴾  کٔھٹِتھ  تھٲوِتھ  یَتھ  اللہ  تعالیٰ  نۆن  کڑن  وول  اوس  تہٕ  تۅہیہِ  اوسُو  (دِلس  منٛزحیارٔنگۍ)  لُکن  (ہٕنزن  پامن)  ہُنٛد  خوف۔  (اے  ٹاٹھہِ!  لُکن  ہٕنزفکر  کرنٕچ  ٲس  نہٕ  کانٛہہ  ضرورت)  تہٕ  صرف  چُھ  اللہ  تعالیٰ  ہٕے  زیادٕہ  حقدار  زِ  تۆہۍ  تھٲوِو  تٔمۍ  سُنٛد  خوف (تہٕ  تُہٕندِ  کھۅتہٕ  کٔھسِتھ  کس  منٛز  چُھ  سُہ)  پتہٕ  ییٚلہِ (تُہٕندۍ  منگتہٕ  نیٚچِوۍ)  زیدن  کۆر  تس  طلاق  دِنُک  غرض  پوٗرٕ،پتہٕ  کۆر  اَسہِ  تس  سٍتۍ  تُہُنٛد  نکاح  تاکہ  مومنن  پیٚٹھ  روزِ  نہٕ  تِہٕندیٚن  منگتہٕ  نیٚچویٚن  ہٕنزن  خاندارِنیٚن  ہنٛدس  (یعنی  تمن  سٍتۍ  نکاح  کرنہ  کس)  بارس  منٛز  کانٛہہ  حرج  ییٚلہِ  زن  تِم (طلاق  دِتھ) تِمَو  نِشہِ  بے٘  غرض  آسن  سپٕدۍ  مٕتۍ،تہٕ  اللہ  تعالیٰ  سُنٛد  حکم  اوس  پوٗرٕ  گژھن  وولٕے۔

Transliteration:
  Wai<u>th</u> taqoolu lilla<u>th</u>ee anAAama All<u>a</u>hu AAalayhi waanAAamta AAalayhi amsik AAalayka zawjaka wa<b>i</b>ttaqi All<u>a</u>ha watukhfee fee nafsika m<u>a</u> All<u>a</u>hu mubdeehi watakhsh<u>a</u> a<b>l</b>nn<u>a</u>sa wa<b>A</b>ll<u>a</u>hu a<u>h</u>aqqu an takhsh<u>a</u>hu falamm<u>a</u> qa<u>da</u> zaydun minh<u>a</u> wa<u>t</u>aran zawwajn<u>a</u>kah<u>a</u> likay l<u>a</u> yakoona AAal<u>a</u> almumineena <u>h</u>arajun fee azw<u>a</u>ji adAAiy<u>a</u>ihim i<u>tha</u> qa<u>d</u>aw minhunna wa<u>t</u>aran wak<u>a</u>na amru All<u>a</u>hi mafAAool<u>a</u><b>n</b>


Athar:
  نبی  صلی  اللہ  علیہ و سلمس  پیٚٹھ  چَھنہٕ  کُنہِ  تِژِھہ  کامہِ  منٛز  کانٛہہ  رُکاوٹ  یۅسہٕ  خُداین  تٔمۍ  سٕندِ  خٲطرٕ  مُقرر  آسہِ  کٔرمٕژ۔  یۅہے  اللہ  تعالیٰ  سُند  سُنّت  چُھ  تِمن  سارِنٕے  انبیاہن  علیھم  السلامن  ہٕندِس  معاملس  منٛز  روٗدمُت  یِم  گۅڈٕ  چِھ  گُزریمٕتۍ،  تہٕ  اللہ  تعالیٰ  سُند  حُکم  چُھ  اکھ  قطعی  طے  سپُدمُت  فٲصلہٕ  آسان۔

Mirwaiz:
  کانٛہہ  حرج  تہٕ  الزام  اوسنہٕ  ییٚمِس  پیغمبر برحقس  سۅ  کٲم  کرنس  نادر  یۅسہٕ  مقرر  ٲس  کٔرمٕژ  تِہِندِ  حقہ  اللہ  تعالیٰ  ہن۔  خداے  سُند  چھُ  یۅہے  دستور  روٗدمُت  تِمن  پیغمبرن  اندر  یِم  برونٹھ  گُزریمٕتۍ  چھِ  کہ  تِمن  ییٚمہِ  کامہِ  ہُنٛد  حکم  آو  کرنہٕ  سۅ  کٲم  ٲسۍ  تِم  کران  کٲنسہِ  ہٕندِ  طعنہٕ  زنی  ہٕندِ  خوف  کرنہٕ  ورٲے۔  یِتھے  پٲٹھۍ  چھُ  ییٚمِس  پیغمبر  برحق  سُنٛد  شان  تہِ۔  خداے  سٕندین  یِمن  پیغمبرن  ہٕنزِ  اَمہِ  قسمہٕ  چہ  یِمہٕ  کامہِ  آسہٕ  تِمن  سارِنٕے  کامین  اندر  تہِ  اوس  خداے  سُند  حکم  برونٹھہٕ  پٮ۪ٹھے  مقررکرنہٕ  آمُت۔

Tahir:
  تہٕ  نبی  یس (صلی  اللہ  علیہ  وسلم) پیٚٹھ  چُھنہٕ  اَتھ  کامہِ  (ہٕندِس  کرنس)  منٛز  کانٛہہ  حرج  یۅسہٕ  اللہ  تعالیٰ  ہن  تِہِندِ  خٲطرٕ  فرض  چھے٘  کٔرمٕژ،  اللہ  تعالیٰ  سُنٛد  چُھ  یۅہے  طریقہٕ  تہٕ  دستور  تِمن  لُکن  منٛز  (تہِ  روٗدمُت)  یِم  گۅڈٕ  دۯاے،  تہٕ  اللہ  تعالیٰ  سُنٛد  حکم  چُھ  فٲصلہٕ  یُس  پوٗرٕ  سپُد۔

Transliteration:
  M<u>a</u> k<u>a</u>na AAal<u>a</u> a<b>l</b>nnabiyyi min <u>h</u>arajin feem<u>a</u> fara<u>d</u>a All<u>a</u>hu lahu sunnata All<u>a</u>hi fee alla<u>th</u>eena khalaw min qablu wak<u>a</u>na amru All<u>a</u>hi qadaran maqdoor<u>a</u><b>n</b>


Athar:
  ﴿یِہ  چُھ  اللہ  تعالی  سُند  سنّت  تِمن  لُکن  خٲطرٕ﴾  یِم  اللہ  تعالیٰ  سٕندۍ  پیغامات  واتناوان  چِھ  تہٕ  تٔسۍ  چِھ  کھۅژان،  تہٕ  أکِس  خُدایس  ورٲے  چِھنہٕ  کٲنٛسہِ  کھۅژان،  تہٕ  محاسبہٕ  خٲطرٕ  چُھ  بس  اللہ  تعالیٰ  ہٕے  کٲفی۔

Mirwaiz:
  یِم  سٲری  گزشتہ  پیغمبر  ٲسۍ  تِمے  یِم  زن  پروردگار سٕندۍ  احکامات  ٲسۍ  لُکن  واتناوان،  بیٚیہِ  ٲسۍ  کُنہِ  وقتہٕ  تبلیغ  قولی  خٲطرٕہ  مامورسپدان،  تَمہِ  ساعتہٕ  ٲسۍ  تبلیغِ  قولی  کران،  ییٚمہِ  ساعتہٕ  تبلیغ  فعلی  خٲطرٕ  مامور  سپدان  ٲسۍ  تَمہِ  ساعتہٕ  ٲسۍ  فعلی  تبلیغ  کران۔  ییٚتہِ  نس  تہِ  سَپُد  حکم  نبی  کریمس  کہ  بروٗنٹھِم  اَکھ  بے  دلیل  رسماہ  پھُٹرٲوِو  توٚہۍ  پننہِ  فعلہٕ  سٍتی  سُہ  گوٚو  کہ  منگتہ  نیچوے  سٕنزِ  زنانہِ  سٍتۍ  کٔرِو  توٚہۍ  عملاً  نکاح۔  تَمی  سٍتۍ  پھٹہِ  یہِ  اَکھ  جٲہلیتُک  بے  دلیل  رسماہ۔  تِم  پیغمبر  ٲسۍ  اللہ  تعالیٰ  ہس  کھۅژان  بیٚیہِ  ٲسۍ  نہٕ  کٲنسہِ  کھۅژان  اللہ  تعالیٰ  ہس  ورٲے  تِہِندِ  مزید  تسلی  خٲطرٕہ  ٲسۍ  ونان۔  اللہ  تعالیٰ  چھُ  اعمالن  حساب  ہیٚنہٕ  خٲطرٕہ  بس،  وۅنۍ  کیا  چھُ  بیٚیہِ  کٲنسہِ  کھۅژُن  تۅہیہِ۔  یِم  لوٗکھ  تعمیل  احکام  خداوندی  کرنس  پٮ۪ٹھ  طعنہ  زنی  کرن  تِمن  تہِ  کرِ  اللہ  تعالیٰ  عذابس  گرفتار۔  لہٰذا  مَہ  سَپدِو  توٚہۍ  غمگین  تہٕ  پریشان۔

Tahir:
  تِم  (گۅڈنِکۍ)  لُکھ  ٲسۍاللہ  تعالیٰ  سٕندۍ  پیغام  واتناوان  تہٕ  تس  ٲسۍ  کھوژان  بیٚیہِ  ٲسۍ  نہٕ  اللہ  تعالیٰ  ہس  وَرٲے  کٲنسہِ  کھوژان،  تہٕ  اللہ  تعالیٰ  چُھ  حساب  ہیٚنہٕ  وول  کٲفی۔

Transliteration:
  Alla<u>th</u>eena yuballighoona ris<u>a</u>l<u>a</u>ti All<u>a</u>hi wayakhshawnahu wal<u>a</u> yakhshawna a<u>h</u>adan ill<u>a</u> All<u>a</u>ha wakaf<u>a</u> bi<b>A</b>ll<u>a</u>hi <u>h</u>aseeb<u>a</u><b>n</b>


Athar:
  ﴿لوٗکو﴾  محمدؐ  چِھنہٕ  تُہندیٚو  مردَو  منٛزٕ  کٲنٛسہِ  ہٕندۍ  مٲلۍ،  مگر  یِم  چِھ  اللہ  تعالیٰ  سٕندۍ  رسول  بیٚیہِ  چِھ  خاتَمَ  النبیّین،  تہٕ  اللہ  تعالیٰ  چُھ  پرٛتھ  چیزُک  علم  تھاون  وول۔  ﴿یتھ  أکِس  کتھہِ  منٛز  چُھ  تِمن  تمام  اعتراضن  موٗل  آمُت  ژٹنہٕ  یِم  اعتراض  مخالف  ٲسۍ  نبی  صلی  اللہ  علیہ و سلمن  ہٕندِس  اتھ  نِکاحس  پیٚٹھ  کران۔  تِہُند  گۅٚڈنِیُک  اعتراض  اوس  یِہ  زِ  تِمو  کوٚر  پننہِ  نۅشہِ  سٍتۍ  نکاح۔  امہِ  کِس  جوابس  منٛز  چُھ  فرماونہٕ  آمُت  زِ،  محمدؐ  چِھنہٕ  تُہندیٚو  مردَو  منٛزٕ  کٲنٛسہِ  ہٕندۍ  مٲلۍ۔  یعنی  ییٚلہِ  سُہ  نیچُوے  اوس  نہٕ  تیٚلہِ  کِتھہٕ  پٲٹھۍ  ہیٚکہِ  ہے  تٔمۍ  سٕنزِ  مُطلّقَہ  ہس  سٍتۍ  نکاح  حرام  ٲسِتھ؟  دوٚیم  اعتراض  اوس  یِہ  زِ  اگر  منگتہٕ  نیچُو  اصلی  نیچُو  چُھنہٕ،  تمہِ  پتہٕ  تہِ  اوس  نہٕ  تٔمۍ  سٕنزِ  تراونہٕ  آمٕژِ  زَنہِ  سٍتۍ  نکاح  کرُن  ضروری  کینہہ۔  اَمہِ  کِس  جوابس  منٛز  آو  فرماونہٕ،  مگر  تِم  چِھ  اللہ  تعالیٰ  سٕندۍ  رسول،  یعنی  رسول  آسنہٕ  کہ  حیثیت  اوس  تِمن  پیٚٹھ  یِہ  فرض  عٲید  سپدان  زِ  یُس  حلال  چیز  تُہٕندیٚو  رسمو  خواہ  مخواہ  حرام  چُھ  کوٚرمُت،  تمہِ  کِس  بارس  منٛز  کرن  تمام  تعصّباتن  خٲتمہ،  تہٕ  امہِ  کِس  حلال  آسنہٕ  کِس  معاملس  منٛز  گژھن  نہٕ  کُنہِ  شکٕچ  گُنجٲیش  پَتھ  کُن  تھاوٕنۍ۔  پتہٕ  آو  مزید  تٲکیدٕ  خٲطرٕ  فرماونہٕ،  تہٕ  تِم  چِھ  خاتَم  النبیّین،  یعنی  تِمن  پتہٕ  چُھنہٕ  کانٛہہ  رسولٕے  یِنہٕ  وول  تہٕ  کانٛہہ  نبی  ینٕچ  چَھنہٕ  کتھٕے  زِ  اگر  قانون  تہٕ  معاشرُک  کانٛہہ  اِصلاح  تِہندِس  زمانس  منٛز  نافذ  کٔرنہٕ  نِشہِ  روزِ،  تیٚلہِ  کرِ  امہِ  پتہٕ  یِنہٕ  وول  نبی  یِہ  کسر  پوٗرٕ،  لہٰذا  اوس  یِہ  بیٚیہِ  تہِ  ضروری  بنیومُت  زِ  امہِ  جاہلیت  کہ  رسمُک  خٲتِمہٕ  کرہَن  تِم  پانے۔  امہِ  پتہٕ  آو  مزید  زور  دِتھ  فرماونہٕ  زِ،  اللہ  تعالیٰ  چُھ  پرٛتھ  چیزُک  علم  تھاوان۔  یعنی  خُدایس  چھےٚ  پے  زِ  امہِ  ساعتہٕ  کیازِ  اوس  محمد  صلی  اللہ  علیہ و سلمن  ہٕند  ذریعہِ  یِہ  جاہلیتُک  رسم  ختم  کرُن  ضروری،  تہٕ  یِہ  رسم  ختم  نہ  کرنس  منٛز  کیا  قباحت  ٲس۔﴾

Mirwaiz:
  حضرت  محمد  صلی  اللہ  علیہ  و سلم  چھِو  نہٕ  تۅہیہِ  مردو  اندرٕہ  کٲنسہِ  أکۍ  سٕندۍ  بابہٕ  صٲب۔  زیدبن  حارثہ  سٕندۍ  کِتھہٕ  پٲٹھۍ  آسٕہن،  پیغمبر  سٕندِ  روحٲنی  مُربی  آسنہٕ  مۅکھہٕ  چھِ  تِم  تۅہیہِ  سارِنٕے  ہٕندۍ  روحٲنی  بابہٕ  صٲب،  اَتھ  روحٲنیتس  منٛز  چھُ  تِمن  کمالُک  درجہ  حٲصل،  کیازِ  تِم  چھِ  سارِنٕے  پیغمبرن  ختم  کرٕوُنۍ  یعنی  سلسلہ  نبوتس  آیہِ  تِہِندِ  سٍتۍ  مۅہر  کرنہٕ،  وۅنۍ  ہیٚکہِ  نہٕ  آیندٕہ  تِمن  پتہٕ  کانٛہہ  پیغمبر  یِتھ۔  حضرت  عیسیٰ  یِیہِ  ٲخرزمانس  اندر  بحیثیت  اَکھ  اُمتِیاہ،  بحیثیت  پیغمبر  یِیہِ  نہٕ۔  اللہ  تعالیٰ  چھُ  پرتھ  چیزکہ  عدم  وجودٕچ  مصلحت  پوٗرٕ  زانہٕ  وُن،  ییٚمہِ  معاملہ  کہ  وجودٕچ  تہٕ  مصلحتٕچ  ٲس  تس  خبرے،  تَمی  آو  یہِ  معاملہ  وجودس  اندر،  بی  بی  زینب  سُند  نکاح  سَپُد  با  حضرت  رسول  کریم  صلی  اللہ  علیہ  وسلم۔  

Tahir:
  محمد  (صلی  اللہ  علیہ  وسلم)  چِھنہٕ  تُہٕندیٚو  مردو  منٛزٕ  کٲنسہِ  ہٕندۍمٲلۍ  بلکہ  چِھ  تِم  اللہ  تعالیٰ  سٕندۍ  رسول  بیٚیہِ  چِھ  تمام  انبیاہن  ہٕندِس  ٲخرس  منٛز  (نبوتُک  سلسلہٕ  ختم  کرن  وٲلۍ)،  تہٕ  اللہ  تعالیٰ  چُھ  پۯتھ  چیزُک  وارٕ  پٲٹھۍ  علم  تھاون  وول۔

Transliteration:
  M<u>a</u> k<u>a</u>na mu<u>h</u>ammadun ab<u>a</u> a<u>h</u>adin min rij<u>a</u>likum wal<u>a</u>kin rasoola All<u>a</u>hi wakh<u>a</u>tama a<b>l</b>nnabiyyeena wak<u>a</u>na All<u>a</u>hu bikulli shayin AAaleem<u>a</u><b>n</b>


Athar: اے لوٗکو یِمو ایمان چُھو اوٚنمُت، اللہ تعالیٰ کٔرِیوٗن کثرت سان یاد۔
Tahir: اے ایمان والیو! تۆہۍ ٲسِو اللہ تعالیٰ سٕنز ذکر کثرت سان کران۔
Mirwaiz:
  اے  باایمانو  اَکھ  کٔرِو  خداے  سٕندین  عام  احساناتن  ہُنٛد  یاد  بیٚیہِ  بڈِ  احسانٕچ  شکر  گُزٲری،  سُہ  گوٚو  وَجودِ  مبارک  حضرت  رسول  کریم  صلی  اللہ  علیہ  و سلم  تَمہِ  احسانُک  تہِ  کٔرِو  شکر  ادا،  خداے  سُند  کٔرِو  بکثرت  یاد،  تٔمۍ  سٕندین  سارِنٕے  احکامن  کٔرِو  تعمیل۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo o<u>th</u>kuroo All<u>a</u>ha <u>th</u>ikran katheer<u>a</u><b>n</b>


Athar: تہٕ صُبح و شام روٗزِو تٔمۍ سٕنٛز تسبیح کران۔
Tahir: بیٚیہِ ٲسِوصبح و شام تٔمۍ سٕنز تسبیح کران۔
Transliteration: Wasabbi<u>h</u>oohu bukratan waa<u>s</u>eel<u>a</u><b>n</b>
Mirwaiz:
  بیٚیہِ  ٲسِو  بہ  پٲکی  تِہُند  کران  یاد  صبحس  تہٕ  شامس  تہِ  یعنی  ہمیشہ  دِلہٕ  سٍتۍ  تہِ  زیٚوِ  سٍتۍ  تہِ،  بدنہٕ  سٍتۍ  تہِ۔


Athar:
  سُے  چُھ  یُس  تۅہیِہ  پیٚٹھ  رحمت  چُھ  فرماوان  تہٕ  تٔمۍ  سٕندۍ  ملٲیِک  چِھ  تُہٕندِ  خٲطرٕ  رحمتُک  دُعا  کران،  تاکہ  سُہ  اَنیو  تۅہیِہ  اَنہِ  گٹَو  منٛزٕ  گاشس  کُن  کٔڑِتھ،  سُہ  چُھ  مومنن  پیٚٹھ  سیٚٹھاہ  مہربان۔

Mirwaiz:
  سُہ  پروردگار  چھُ  یُتھ  رحیم  یُس  تۅہیہِ  پٮ۪ٹھ  رحمت  چھُ  سوزان  پانہٕ  تہِ  بیٚیہِ  تِہٕندِ  حکمہٕ  تِہِندۍ  ملٲیک  تہِ،  یُتھ  تۅہیہِ  اَمہِ  رحمتہٕ  کہ  برکتہٕ  کڑیوٚ  جہالت  و  ضلالت  کیو  گٹو  منٛزٕہ  علم  و  ہدایت  کِس  گاشس  کُن۔  اَمہِ  اندرٕہ  سَپُد  ثٲبت  کہ  سُہ  پروردگار  چھُ  ہمیشہ  ایمان  دارن  ہٕندِ  حقہٕ  رحمت  وول  دنیاہس  اندر۔  ٲخرتس  اندر  تہِ  آسہِ  تِہٕنز  رحمت  تِمن  شٲمل،  چنانچہ۔

Tahir:
  سُے  چُھ  یُس  تۅہیہِ  پیٚٹھ  درودٕ  چُھ  سوزان  بیٚیہِ  تٔمۍ  سٕندۍ  فرشتہٕ  تہِ،  تاکہ  تۅہیہِ  نِیَو  اَنہِ  گٹو  منٛزٕ  کٔڑِتھ  نوٗرس  کُن،  تہٕ  سُہ  چُھ  مومنن  پیٚٹھ  بٔڑمہربٲنی  کرن  وول۔

Transliteration:
  Huwa alla<u>th</u>ee yu<u>s</u>allee AAalaykum wamal<u>a</u>ikatuhu liyukhrijakum mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori wak<u>a</u>na bi<b>a</b>lmumineena ra<u>h</u>eem<u>a</u><b>n</b>


Transliteration: Ta<u>h</u>iyyatuhum yawma yalqawnahu sal<u>a</u>mun waaAAadda lahum ajran kareem<u>a</u><b>n</b>
Athar:
  ییٚمہِ  دۅہ  تِم  تَس  سمکھن،  تِہُنٛد  استقبال  سپدِ  سلامہِ  سٍتۍ،  تہٕ  تِہندِ  خٲطرٕ  چُھ  خداین  بوٚڈ  باعزت  اجر  تیار  تھوومُت۔

Mirwaiz:
  تعظیم  و  تکریم  تِہُنٛد  آسہِ  تَمہِ  دۅہہ  ییٚمہِ  دۅہہ  تِم  تس  سٍتۍ  ملاقات  کرن  سلامتی  سان۔  سلامتی  گوٚو  ﴿۔۔۔۔۔۔۔۔۔۔۔۔۔﴾ حدیث  شریفس  منٛز  چھُ  کہ  اللہ  تعالیٰ  فرماوِ  جنتِیَن  السلام  علیکم  یا  اہل  الجنتہ،  بیٚیہِ  چھےٚ  تٔمی  تیار  تھٲومٕژ  عزتٕچ  موٚزوٗرۍ  تِہِندِ  خٲطرٕ  جنتس  منٛز۔

Tahir:
  ییٚمہِ  دۅہ  تِم  (مومن)  تس  سٍتۍ  ملاقات  کرن  تِہِنٛز  (ملاقاتٕچ)  ڈٲلۍآسہِ  سلام،  تہٕ  تٔمۍ  چُھ  تِہِندِ  خٲطرٕ  سیٚٹھاہ  عظمت  وول  اجر  تیار  کٔرِتھ  تھوومُت۔


Athar:
  اے  نبیؐ،  اَسہِ  چِھو  توٚہۍ  سوٗزِمٕتۍ  گواہ  بنٲوِتھ،  بشارت  دِنہٕ  وٲلۍ  تہٕ  کھۅژناون  وٲلۍ  بنٲوِتھ۔

Mirwaiz:
  اے  بڈِ  پیغمبرٕ  توٚہۍ  مَہ  حض  سَپدِو  آزُردٕہ  معمولی  کینٛژھن  لوٗکن  ہٕندیو  طعنو  سٍتۍ،  اگر  یِمن  بے  وقوفن  تُہُنٛد  تھوٚد  مرتبہٕ  دریٖنٹھۍ  چھُنہٕ  یِوان،  مَتہِ  یی  تنکھ،  باایمانن  یِمہٕ  رحمتہٕ  تہٕ  مہربٲنِیہِ  اَسہِ  عطا  کرِ  یِمن  ہُنٛد  واسطہ  چھِو  توٚہی۔  تِہِندین  مخٲلفن  یِیہِ  سزا  دِنہٕ  تِہِندِس  بیانس  پٮ۪ٹھ،  تۅہیہِ  نِشہِ  یِیہِ  نہٕ  تمُیک  ثبوت  منگنہٕ  کینٛہہ  تہِ۔  اَمی  سٍتۍ  سَپدِ  ثٲبت  کہ  توٚہۍ  کمہِ  درجہِ  چھِو  اَسہِ  نِشہِ  مقبول  تہٕ  محبوب۔  بے  شک  اَسہِ  حض  سوٗزِو  توٚہۍ  ییٚمہِ  تھدِ  شانُک  پیغمبر  کہ  توٚہۍ  ٲسِو  قیامت  کہ  دۅہہ  اُمت  خٲطرٕ  پانہٕ  سرکٲری  گواہ،  تُہٕندی  بیانہٕ  موجوب  یِیہِ  تِہُنٛد  فٲصلہٕ  کرنہٕ۔  توٚہۍ  چھِو  باایمانن  بشارت  تہٕ  خۅش  خبری  دِوُنۍ  بیٚیہِ  کٲفرن  بیٖم  کرٕوُنۍ۔

Tahir:
  اے  نبِی  (مکرّم!)  بے  شک  چِھو  اَسہِ  تۆہۍ  (حقُک  تہٕ  خلقن  ہُنٛد)  مشٲہدٕہ  کرن  وٲلۍ  تہٕ  (ٲخرت  کہ  رٕژرٕچ)  خۅش  خبر  دِنہٕ  وٲلۍ  بیٚیہِ  (ٲخرت  کہ  عذابُک)  خوف  بوزناون  وٲلۍ  بنٲوِتھ  سوٗزِمٕتۍ۔

Transliteration:
  Y<u>a</u> ayyuh<u>a</u> a<b>l</b>nnabiyyu inn<u>a</u> arsaln<u>a</u>ka sh<u>a</u>hidan wamubashshiran wana<u>th</u>eer<u>a</u><b>n</b>


Athar: اللہ تعالیٰ سٕندِ اجازتہٕ تَس کُن دعوت دِنہٕ وٲلۍ بنٲوِتھ، تہٕ گاشدار ژونگ بنٲوِتھ۔
Transliteration: Wad<u>a</u>AAiyan il<u>a</u> All<u>a</u>hi bii<u>th</u>nihi wasir<u>a</u>jan muneer<u>a</u><b>n</b>
Mirwaiz:
  بیٚیہِ  سوٗزِو  اَسہِ  توٚہۍ  لوٗکن  ناد  دِوُنۍ  معبودِ  برحقس  کُن  تِہِندی  حکمہٕ۔  یہِ  بشارت  تہٕ  بیم  کرُن  تہٕ  دعوت  دِنۍ  چھےٚ  بواسطہ  تبلیغ،  مگر  بذاتِ  خود  چھِو  توٚہۍ  کمالاتَو  تہٕ  تھدیٚو  صفاتو،  عاداتو  تہٕ  عباداتو  کِنۍ  از  سرتا  پا  ہدایتُک  نمونہٕ  آسنس  اندر  اَکھ  نَپہٕ  نَپہٕ  کروُن  تہٕ  پرٛزلہٕ  وُن  ژونگاہ۔  لہٰذا  ترٲوِو  توٚہۍ  سٲری  غم،  توٚہۍ  روٗزِو  مشغول  پننہِ  کامہِ  سٍتۍ،  سۅ  گٔیہِ  یٔہے  کہ۔

Tahir:
  بیٚیہِ  چِھو  تٔمۍ  سٕندِ  اِذنہٕ  سٍتۍ  اللہ  تعالیٰ  ہس  کُن  دعوت  دِنہٕ  وٲلۍ  تہٕ  منوّر  کرن  وٲلۍ  آفتاب  (بنٲوِتھ  سوٗزِمٕتۍ)۔


Transliteration: Wabashshiri almumineena bianna lahum mina All<u>a</u>hi fa<u>d</u>lan kabeer<u>a</u><b>n</b>
Athar:
  بشارت  دِیِو  تِمن  لُکن  یِمو  ﴿تۅہیِہ  پیٚٹھ﴾  ایمان  چُھ  اوٚنمُت  زِ  تِہندِ  خٲطرٕ  چُھ  اللہ  تعالیٰ  سٕندِ  طرفہٕ  بوٚڈ  فضل۔

Mirwaiz:
  ؤنِو  خۅش  خبری  ایمان  دارن  کہ  تِہِندِ  خٲطرٕ  چھُ  پروردگار سٕندِ  طرفہٕ  تِمن  پٮ۪ٹھ  بوٚڈ  فضل  سپدٕوُن،  یِتھہٕ  پٲٹھۍ  روٗزِو  توٚہۍ  بیٖم  کران  کٲفرن  تہٕ  منافقن  بڈِ  عذابُک۔

Tahir:
  تہٕ  اہلِ  ایمانن  دِیِو  اَمہِ  کتھہِ  ہٕنز  خۅش  خبر  زِ  تِہِندِ  خٲطرٕ  چُھ  اللہ  تعالیٰ  سُنٛد  بۆڈ  فضل۔  (زِ  تِم  چِھ  أمِس  خاتم  الانبیاء  سٕندِ  نسبت  چہِ  غلامی  منٛز)۔  


Athar:
  تہٕ  ہرگز  مَہ  دٔبِو  کُفارن  تہٕ  منافقن  نِشہِ،  کانٛہہ  پرواہ  مَہ  کٔرِو  تِہِندِ  تکلیف  واتناونُک  ﴿یعنی  تِمن  کتھن  ہُنٛد  یِمہٕ  یِم  لُکھ  اَتھ  نِکاحس  پیٚٹھ  کران  چِھ﴾  تہٕ  بھروسہٕ  کٔرِو  خدایس  پیٚٹھ،  اللہ  تعالیٰ  ہٕے  چُھ  اَتھ  خٲطرٕ  کٲفی  زِ  انسان  پُشراوِ  پنٕنۍ  معاملات  تس۔

Mirwaiz:
  بٚیہِ  مَہ  مٲنِو  کٲفرن  تہٕ  منافقن  ہٕنز  کتھ،  بیٚیہِ  مَہ  کٔرِو  تِہِندِ  تکلیف  دِنُک  کانٛہہ  پرواہ۔  ہرگاہ  اَمُیک  خیال  دِل  مبارکس  منٛز  یِیہِ  اعتماد  کٔرِو  تَمہِ  وقتہٕ  معبود  برحقس  پٮ۪ٹھ،  سُہ  رچھہِ  تۅہیہِ  پرتھ  ضریٚرِ  ن،  شہِ،  بس  چھُ  اللہ  تعالیٰ  کارساز  آسنہٕ  کِنۍ  کٲفی۔

Tahir:
  تہٕ  تۆہۍ  مَہ  مٲنِو  (ہرگز)  کٲفرن  تہٕ  منافقن  ہُنٛد  (یہِ)  وَنُن  (زِ  اَسہِ  سٍتۍ  کٔرِو  مذہبی  سمجھوتہٕ)  تہٕ  تِہِندِ  تکلیف  واتناونہٕ  نِشہِ  کٔرِو  درگزر،  تہٕ  اللہ  تعالیٰ  ہس  پیٚٹھ  تھٲوِو  بھروسہٕ  (جٲری)،  تہٕ  اللہ  تعالیٰ  ہٕے  چُھ  (حق  تہٕ  بٲطل  چہ  لڑایہِ  منٛز)  کٲفی  کارساز۔

Transliteration:
  Wal<u>a</u> tu<u>t</u>iAAi alk<u>a</u>fireena wa<b>a</b>lmun<u>a</u>fiqeena wadaAA a<u>tha</u>hum watawakkal AAal<u>a</u> All<u>a</u>hi wakaf<u>a</u> bi<b>A</b>ll<u>a</u>hi wakeel<u>a</u><b>n</b>


Athar:
  اے  لوٗکو  یِمَو  ایمان  چُھو  اوٚنمُت،  ییٚلہِ  توٚہۍ  مومن  مستوٗراتن  سٍتۍ  نکاح  کٔرِو  تہٕ  پتہٕ  دِیِو  تِمن  اتھہٕ  لاگنہٕ  برونٛہہ  طلاق  تیٚلہِ  چَھنہٕ  تُہندِ  طرفہٕ  تِمن  پیٚٹھ  کانٛہہ  عِدّت  لٲزِم  ییٚمہِ  کہ  پوٗرٕ  سپدنُک  توٚہۍ  مُطالبہٕ  کٔرِتھ  ہیٚکِو۔  لہٰذا  دِیِو  تِمن  کینہہ  مال  تہٕ  کٔرِویوٗکھ  جان  طریقہٕ  رخصت۔

Mirwaiz:
  اے  باایمانو  ییٚلہِ  توٚہۍ  باایمان  زنانن  سٍتۍ  نکاح  کٔرِو،  توپتہٕ  دِیِو  تِمن  طلاق  تھپھ  کرنہٕ  تہٕ  اَتھہٕ  لاگنہٕ  ورٲے  یعنی  تِمن  سٍتۍ  ہمبستری  کرنہٕ  برونٹھُے،  ادٕہ  چھُنہٕ  تۅہیہِ  کانٛہہ  حق  تٔمِس  عدتس  منٛز  تھاونُک  تاکہ  گٕنزر ٲوِہِو  توٚہۍ  تِہِندِ  عدتٕکۍ  دۅہ  یعنی  تِمن  چھُنہٕ  عدتٕے،  تِمن  چھُنہٕ  پیارنُے،  تِمہٕ  ہیکن  فوراً  بیٚیِس  شخصس  سٍتۍ  نکاح  کٔرِتھ۔  پس  واتنٲوِو  تِمن  فٲیدٕہ  یعنی  تِمن  دِیِو  کینٛہہ  لباس  پۅشاک  حسبِ  حیثیت۔  کینٛژھاہ  دِتھ  کٔرِو  تِمن  رٕتہِ  طریقہٕ  رۅخصت۔

Tahir:
  اے  ایمان  والیو!  ییٚلہِ  تۆہۍ  مومن  خاتونن  سٍتۍ  نکاح  کٔرِو  پتہٕ  دِیِو  تۆہۍ  تِمن  طلاق  اَمہِ  برونٛہہ  زِ  تۆہۍ  لٲگِو  تِمن  اَتھہٕ  (یعنی  صحبت  کٔرِو)  تیٚلہِ  چُھنہٕ  تُہٕندِ  خٲطرٕ  تِمن  پیٚٹھ  کانٛہہ  عدت  (وٲجب)  کینہہ  زِ  تۆہۍ  لٲگِو  سُہ  گٕنزراوُن،  لہٰذا  دِیِو  تِمن  کینہہ  مال  و  دولت  تہٕ  تِمہٕ  کٔرِیوٗکھ  رٕتہِ  سلوک  سان  رخصت۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo i<u>tha</u> naka<u>h</u>tumu almumin<u>a</u>ti thumma <u>t</u>allaqtumoohunna min qabli an tamassoohunna fam<u>a</u> lakum AAalayhinna min AAiddatin taAAtaddoonah<u>a</u> famattiAAoohunna wasarri<u>h</u>oohunna sar<u>ah</u>an jameel<u>a</u><b>n</b>


Athar:
  اے  نبیؐ،  اسہِ  کرِ  حلال  تُہٕندِ  خٲطرٕ  تُہنزٕ  تمہٕ  خاندارِنہِ  یِہندۍ  مہر  تۅہیِہ  ادا  چِھو  کٔرِمٕتۍ،  ﴿یِہ  چُھ  دراصل  جواب  تِمن  لُکن  ہٕندِ  اعتراضُک  یِم  ونان  ٲسۍ  زِ  محمد  صلی  اللہ  علیہ و سلم  چِھ  دوٚیِمیٚن  لُکن  خٲطرٕ  بیک  وقت  ژور  خاندارِنہِ  تھاونس  ممنوع  قرار  دِوان،  مگر  پانہٕ  کِتھہٕ  پٲٹھۍ  کٔر  تِمو  یِہ  پونژِم  خاندارِنۍ؟  واضح  گژِھہ  روزُن  زِ  تمہِ  وقتہٕ  آسہٕ  حضور  صلی  اللہ  علیہ و سلمن  ہٕندِ  گر  ژور  خاندارِنہِ  حضرت  عائشہ  رضی  اللہ  تعالیٰ  عنہا،  حضرت  سودہ  رضی  اللہ  تعالیٰ  عنہا،  حضرت  حفصہ  رضی  اللہ  تعالیٰ  عنہا  تہٕ  حضرت  اُمِّ  سلمہ  رضی  اللہ  تعالیٰ  عنہا  گۅڈے  موجود﴾  بیٚیہِ  تِمہٕ  مستوٗراتہٕ  یِمہٕ  اللہ  تعالیٰ  سٕندِ  طرفہٕ  عطا  کرنہٕ  آمژو  لونڈِیَو  منٛزٕ  تُہٕندِس  مِلکِیتَس  منٛز  یِن،  بیٚیہِ  تُہنزٕ  تِمہٕ  پِترِ  تہٕ  پۅپھتٕر  بیٚنہِ،  تہٕ  مامتٕرِ  تہِ  ماستٕرِ  بیٚنہِ  یِمو  تۅہیِہ  سٍتۍ  ہجرت  چھےٚ  کٔرمٕژ،  بیٚیہِ  سۅ  مومن  خاتون  ییٚمۍ  پنُن  پان  نبی  صلی  اللہ  علیہ و سلم  سٕندِ  خٲطرٕ  ہِبہٕ  آسہِ  کوٚرمُت،  اگر  نبی  صلی  اللہ  علیہ و سلم  تَس  نکاحس  منٛز  رٹُن  ییٚژِھہ۔  ﴿یعنی  یِمو  پانژو  خاندارِنیو  علاوٕہ  آو  مزید  یِمن  قسمن  ہٕنزن  مستوٗراتن  تہِ  پننِس  زوجیتس  منٛز  اَننُک  اجازت  حضور  صلی  اللہ  علیہ و سلمس  دِنہٕ،  یِہنٛز  ذکر  یَتھ  آیتس  منٛز  چھےٚ﴾  یِہ  رعایت  چھےٚ  صرف  تُہٕندِ  خٲطرٕ،  باقی  مومنن  خٲطرٕ  چَھنہٕ  اسہِ  چُھ  معلوم  زِ  عام  مومنن  پیٚٹھ  کیا  حدود  چِھ  اسہِ  تِہنزن  خاندارِ  نیٚن  تہٕ  لونڈِیَن  ہٕندِس  بارس  منٛز  عٲید  کٔرِمٕتۍ۔  ﴿توٚہۍ  چِھو  اسہِ  تِمو  حدودو  نِشہِ  امہِ  موجوب  مستثنیٰ  کٔرِمٕتۍ﴾  تاکہ  تۅہیِہ  پیٚٹھ  روزِنہٕ  کانٛہہ  تنگی۔  تہٕ  اللہ  تعالیٰ  چُھ  مغفرت  کرن  وول  تہٕ  مہربان۔

Mirwaiz:
  اے  بڈِ  پیغمبرٕہ  بے  شک  اَسہِ  کرِ  حلال  تُہٕندِ  خٲطرٕ  تُہٕنزٕہ  تِمہٕ  زنانہٕ  یِمہٕ  وُنۍ  کیٚنس  تُہٕندِس  خدمتس  منٛز  حٲضر  چھےٚ،  تُہٕندِس  عقدس  تل  چھےٚ،  یِمن  تۅہیہِ  مہر  دُیتُو،  بیٚیہِ  تِمہٕ  زنانہٕ  یِمن  توٚہۍ  مٲلک  چھِو  سَپٕدۍ  مٕتۍ  بمُلک  یمین  یعنی  کنیزٕہ  یِمہٕ  دشمنن  نِشہِ  مالِ  غنیمتس  اندر  تۅہیہِ  اللہ  تعالیٰ  ہن  عطا  کرِمَژٕہ  چھےٚ۔  بیٚیہِ  تُہٕنزٕہ  پیٚتٕر  بیٚنہِ،  بیٚیہِ  پۅپتٕر  بیٚنہِ،  بیٚیہِ  مامتٕر  بیٚنہِ،  بیٚیہِ  ماستٕر  بیٚنہِ،  یِمَو  خاندٲنی  رشتہٕ  دار  زنانو  اندرٕہ  چھےٚ  حلال  تۅہیہِ  پٮ۪ٹھ  تِمہٕ  زنانہٕ  یِمَو  تۅہیہِ  سٍتۍ  ہجرت  کٔر،  وطن  پَنُن  ترٲوِتھ  آیہِ،  بیٚیہِ  کٔر  اَسہِ  تُہٕندِ  خٲطرٕ  حلال  سۅ  باایمان  زنانہٕ  یِمہٕ  پَنُن  پان  پیغمبرس  یعنی  تۅہیہِ  مہرٕہ  ورٲے  پیش  کوٚر  تہٕ  بخُش۔  ہرگاہ  پیغمبرس  یعنی  توٚہۍ  ارادٕہ  کران  چھِو  تس  زنانہِ  سٍتۍ  نکاح  کرنُک۔  یِم  سٲری  حکم  چھِ  خاص  تُہٕندِ  خٲطرٕہ،  باایمانن  ورٲے،  تُہٕندِ  خٲطرٕ  چھِ  بیٚیہِ  احکام،  بتحقیق  اَسہِ  چھُ  معلوم  تِم  احکام  یِم  اَسہِ  فرض  کرے  باایمانن  پٮ۪ٹھ  زنانن  تہٕ  کنیزن  ہٕندِ  حقہٕ،  تہِ  گوٚو  یی  زِ  کہ  ژورَو  زنانو  کھۅتہٕ  زیادٕہ  چھُنہٕ  اجازت  نکاح  کرنُک  کنیزٕہ  ییٖژٕہ  خۅش  کرنکھ  تہٕ  یُتھنہٕ  تۅہیہِ  کُنہِ  قسمہٕ  دِقت  سَپدِ۔  اللہ  تعالیٰ  چھُ  ہمیشہ  سٮ۪ٹھاہ  مغفرت  کرٕوُن  سٮ۪ٹھاہ  رحم  کرٕوُن،  سُہ  چھُ  پننہِ  رحمت  سٍتۍ  احکامن  منٛز  منٲسب  سہولیت  فرماوان۔

Tahir:
  اے  نبی!  بے  شک  چھے٘  اَسہِ  تُہٕندِ  خٲطرٕ  تِم  خاندارِنہِ  حلال  کرِمَژٕ  یُہُنٛد  مہر  تۅہیہِ  ادا  چُھو  کۆرمُت  تہٕ  یِمہٕ  (احکام  الٰہی  مطٲبق)  تُہٕنزٕ  ملکیت  چھے٘،  تہٕ  یِمہٕ  تۅہیہِ  اللہ  تعالیٰ  ہن  مالِ  غنیمتس  منٛز  عطا  چھے٘  کرِمَژٕ،  تہٕ  تُہٕندین  پیٚترن  ہٕنزٕ  کورِ،  بیٚیہِ  تُہنٛزن  پۅپھن  ہٕنزٕ  کورِ،  بیٚیہِ  تُہٕندین  مامن  ہٕنزٕ  کورِ،  بیٚیہِ  تُہٕنزن  ماسن  ہٕنزٕ  کورِ،  یِمَو  تۅہیہِ  سٍتۍ  ہجرت  چھے٘  کٔرمٕژ  بیٚیہِ  کانٛہہ  تہِ  مومن  خاتون  بشرطیکہ  سۅ  دِیہِ  پَنُن  پان  نبی  (صلی  اللہ  علیہ  وسلم)  سندِ  (نکاح)  خٲطرٕ  تہٕ  نبی  (صلی  اللہ  علیہ  وسلم  تہِ) کرن  تس  پننِس  نکاحس  منٛز  رٹنُک  ارادٕہ  (یِمہٕ  سارے  چھے٘  تۅہیہِ  پیٚٹھ  حلال)،  (یہِ  حکم)  چُھ  صرف  تُہٕندِ  خٲطرٕ  خاص  (اُمت  کیٚن)  مومنن  خٲطرٕ  نہٕ  کینہہ،  پٔزۍپٲٹھۍ  چُھ  اَسہِ  پے  یِکینژھاہ  اَسہِ  تِمن  (مسلمانن)  پیٚٹھ  تِہٕنزن  خاندارِنیٚن  تہٕ  تِہِندِس  ملکیتس  منٛز  شٲمل  کنیزن  متعلق  فرض  چُھ  کۆرمُت،  (مگر  تُہٕندِس  حقس  منٛز  چُھ  تعدادِ  ازواج  کہ  حلال  آسنُک  خصوصی  حکم  آمہِ  موجوب)  تاکہ  تۅہیہِ  پیٚٹھ  روزِ  نہٕ  (اُمتس  منٛزخاتونن  ہٕندِس  تعلیم  و  تربیت  کِس  وسیع  انتظامس  منٛز)  کانٛہہ  تنگی،تہٕ  اللہ  تعالیٰ  چُھ  بۆڈ  بخشن  وول  بۆڈ  رحم  کرن  وول۔

Transliteration:
  Y<u>a</u> ayyuh<u>a</u> a<b>l</b>nnabiyyu inn<u>a</u> a<u>h</u>laln<u>a</u> laka azw<u>a</u>jaka all<u>a</u>tee <u>a</u>tayta ojoorahunna wam<u>a</u> malakat yameenuka mimm<u>a</u> af<u>a</u>a All<u>a</u>hu AAalayka waban<u>a</u>ti AAammika waban<u>a</u>ti AAamm<u>a</u>tika waban<u>a</u>ti kh<u>a</u>lika waban<u>a</u>ti kh<u>a</u>l<u>a</u>tika all<u>a</u>tee h<u>a</u>jarna maAAaka wa<b>i</b>mraatan muminatan in wahabat nafsah<u>a</u> li<b>l</b>nnabiyyi in ar<u>a</u>da a<b>l</b>nnabiyyu an yastanki<u>h</u>ah<u>a</u> kh<u>a</u>li<u>s</u>atan laka min dooni almumineena qad AAalimn<u>a</u> m<u>a</u> fara<u>d</u>n<u>a</u> AAalayhim fee azw<u>a</u>jihim wam<u>a</u> malakat aym<u>a</u>nuhum likayl<u>a</u> yakoona AAalayka <u>h</u>arajun wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  تۅہیِہ  چُھو  اختیار  یِوان  دِنہٕ  زِ  پننیٚو  خاندارِنیو  منٛزٕ  یۅسہٕ  ییٚژِھیوٗن  سۅ  تھٲوِیوٗن  پانس  نِشہِ  الگ،  یۅسہٕ  ییژِھیوٗن  سۅ  تھٲوِیوٗن  پانس  سٍتۍ،  تہٕ  یۅسہٕ  ییٚژھیوٗن  الگ  تھاونہٕ  پتہٕ  بُلٲوِیوٗن  سۅ  پانس  نِشہِ۔  اتھ  معاملس  منٛز  چُھنہٕ  تۅہیِہ  پیٚٹھ  کانٛہہ  حرج،  یِتھہٕ  پٲٹھۍ  چُھ  زیادہ  توقع  زِ  تِہنزٕ  أچھ  روزن  ٹھنڈٕ  تہٕ  تِمہٕ  سپدن  نہٕ  غمگین،  تہٕ  یِکینژھاہ  تہِ  توٚہۍ  تِمن  دِیِو  تتھ  پیٚٹھ  روزَن  تِمہٕ  سارے  رٲضۍ۔  اللہ  تعالیٰ  چُھ  زانان  یِکینژھاہ  تُہٕندیٚن  دِلن  منٛز  چُھ،  تہٕ  اللہ  تعالیٰ  چُھ  زانن  وول  تہٕ  بُردبار۔

Mirwaiz:
  یِم  ازواجِ  طاہرات  تۅہیہِ  نِشہِ  موجود  چھے  تِمَو  اندرٕہ  چھُ  تۅہیہِ  اختیار  تِمَو  منٛزٕ  ییٖتِس  کالس  تۅہیہِ  خۅش  کرِ  پانس  نِشہِ  دوٗر  تھاوٕنۍ  یعنی  نوبت  تہٕ  وٲرۍنہ  دِنۍ،  سۅ  ہیکیوٗن  توٚہۍ  دوٗر  تھٲوِتھ،  یۅسہٕ  توٚہۍ  ییٚژِھیوٗن  پانس  نِشہِ  تھاوُنۍ  وٲرۍ  تہٕ  نوبت  تس  عطا  کرٕنۍ  سۅ  ہیکیوٗن  توٚہۍ  پانس  نِشہِ  تھٲوِتھ۔  بیٚیہِ  یۅسہٕ  توٚہۍ  دوبارٕہ  پانس  نزدیک  اَنٕنۍ  ییٚژِھیوٗن  تِمَو  زنانو  اندرٕہ  کُنہِ  خاص  مدت  خٲطرٕ  الگ  آسوکھ  تھاوِمَژٕہ،  تتھ  پٮ۪ٹھ  تہِ  چھُنہ  تۅہیہِ  کانٛہہ  گناہ،  یِ  توھیہِ  وارِ  تہٕ  نوبتس  منٛز  اختیار  دُین  چھُ  زیادٕہ  نزدیک  تُہٕنزن  أچھن  شیہجار  واتنہٕ  خٲطرٕ،  دِلس  سکون  تہٕ  قرار  پٲدٕ  سپدنہٕ  خٲطرٕ،  بیٚیہِ  سپدن  نہٕ  تِمہٕ  غمگین،  بیٚیہِ  سپدن  تِمہٕ  رضا  مند  سٲری  تَمہِ  سٍتۍ  یہِ  تۅہیہِ  تِمن  عطا  کوٚرُو  مالہٕ  منٛزٕ  یا  اُلفت،  محبت،  ماے  تہٕ  شفقت  منٛزٕہ۔  اے  مسلمانو  یِم  خاص  احکام  بوٗزِتھ  یُتھنہٕ  تۅہیہِ  خیال  گژِھہ  کہ  یِم  احکام  کونہٕ  سپٕدۍ  عام  طور  سارِنٕے۔  اللہ  تعالیٰ  چھُ  زانان  تہِ  سورُے  یہِ  تُہٕندین  دِلن  منٛز  چھُ۔  اللہ  تعالیٰ  چھُ  ہمیشہ  پننین  مخلوقن  ہُنٛد  حال  پوٗرٕ  زانہٕ  وُن،  سُہ  چھُنہٕ  یہ  اعتراض  کروُنین  جلد  گرفتارکران۔  کیازِ  سُہ  چھُ  سٮ۪ٹھاہ  بُردبار  تہٕ  تحمل  کرٕوُن،  کُنہِ  چھُ  سزا  دِوان  ییٚژکٲلۍ  تہِ۔

Tahir:
  (اے  ٹاٹھہِ!  تۅہیہِ  چُھو  اختیار)  تِمَو  منٛزٕ  یۅسہٕ  (زوجہ)  یژھیوٗن  (پننہِ  وارِ  پیٚٹھ)  تھٲوِیوٗن  پتھ  تہٕ  یۅسہٕ  یژھیوٗن  تس  دِیِو  پانس  نِشہِ  (گۅڈٕ)  جاے،  تہٕ  یِمن  سٍتۍ  تۅہیہِ  (عارضی)  دوٗریٚر  اوسُو  اختیار  کۆرمُت  تِم  أنِیوٗکھ  تۆہۍ  (پننہِ  قربت  خٲطرٕ)  تیٚلہِ  چُھنہٕ  تۅہیہِ  پیٚٹھ  کانٛہہ  حرج،  اَمہِ  سٍتۍ  سپدِ  یہِ  زِ  تِہٕنزن  أچھن  پیٚیہِ  (تُہٕندِ  دیدارٕ  سٍتۍ)  شیہجار  تہٕ  تِمہٕ  روزن  نہٕ  دِل  مَلوٗل  تہٕ  تِمہٕ  سارے  روزن  تَمہِ  سٍتۍ  رٲضۍیِکینژھاہ  تۅہیہِ  تِمن  عطا  چُھو  کۆرمُت،  تہٕ  اللہ  تعالیٰ  چُھ  زانان  یِکینٛژھاہ  تُہٕندیٚن  دِلن  منٛز  چُھ،  تہٕ  اللہ  تعالیٰ  چُھ  وارٕ  پٲٹھۍ  زانن  وول  بۆڈبُردبار۔

Transliteration:
  Turjee man tash<u>a</u>o minhunna watuwee ilayka man tash<u>a</u>o wamani ibtaghayta mimman AAazalta fal<u>a</u> jun<u>ah</u>a AAalayka <u>tha</u>lika adn<u>a</u> an taqarra aAAyunuhunna wal<u>a</u> ya<u>h</u>zanna wayar<u>d</u>ayna bim<u>a</u> <u>a</u>taytahunna kulluhunna wa<b>A</b>ll<u>a</u>hu yaAAlamu m<u>a</u> fee quloobikum wak<u>a</u>na All<u>a</u>hu AAaleeman <u>h</u>aleem<u>a</u><b>n</b>


Athar:
  امہِ  پتہٕ  چَھنہٕ  تُہندِ  خٲطرٕ  باقی  مستوٗراتہٕ  حلال،  تہٕ  نَہ  چُھ  امِیُک  اجازت  زِ  تِہنزِ  جایِہ  أنیوٗکھ  بیٚیہِ  خاندارِنہِ،  خواہ  تِہُند  حُسن  تۅہیِہ  کۅتاہ  تہِ  پسند  آسیو،  ﴿ییٚمہِ  ارشادٕکۍ  چِھ  زٕہ  مطلب۔  اکھ  یِہ  زِ  یِمہٕ  مستوٗراتہٕ  پیٚٹھ  کنہِ  آیت  50  ہس  منٛز  حضور  صلی  اللہ  علیہ و سلمن  خٲطرٕ  حلال  چھےٚ  کرنہٕ  آمژٕ،  تِمو  ورٲے  چَھنہٕ  وۅنۍ  دوٚیِم  کانٛہہ  خاتون  تُہندِ  خٲطرٕ  حلال۔  دوٚیم  یِہ  زِ  ییٚلہِ  تُہنزٕ  ازواجِ  مطہرات  امہِ  کتھہِ  خٲطرٕ  رٲضۍ  چھےٚ  گٔمژٕ  زِ  تنگی  تہٕ  سختی  منٛز  دِن،  تِمہٕ  تۅہیِہ  ساتھ  تہٕ  ٲخرت  خٲطرٕ  دِن  دُنیاہس  لتھ،  تہٕ  اتھ  پیٚٹھ  تہِ  چھےٚ  خۅش  زِ  توٚہۍ  یُس  برتاو  تہِ  تِمن  سٍتۍ  ییٚژِھو  سُہ  کٔرِو،  تیٚلہِ  چُھنہٕ  وۅنۍ  تُہندِ  خٲطرٕ  یِہ  حلال  زِ  یِمو  منٛزٕ  دِیو  توٚہۍ  کٲنٛسہِ  طلاق  تہٕ  پتہٕ  أنیوٗن  تٔمۍ  سٕنزِ  جایِہ  بیاکھ  خاندارِنۍ۔﴾  البتہ  لونڈین  ہُند  چُھو  تۅہیِہ  اجازت۔  ﴿یِہ  آیت  چھےٚ  امہِ  کتھہِ  ہٕنز  وضاحت  کران  زِ  منکُوحہ  خاندارِنیو  علاوٕہ  چُھ  مملوکہ  مستوٗراتن  سٍتۍ  تہِ  تمتّع  ہُک  اجازت  تہٕ  تِہندِ  خٲطرٕ  چُھنہٕ  تعدادُک  کانٛہہ  قٲد۔  اَمی  مضمونٕچ  وضاحت  چھےٚ  سورۂ  نسا  آیت  3،  سورۂ  مومنون  آیت6،  تہٕ  سورۂ  معارج  آیت  30  ہس  منٛز  تہِ  کرنہٕ  آمٕژ۔﴾  اللہ  تعالیٰ  چُھ  پرٛتھ  چیزس  پیٚٹھ  نگران۔

Mirwaiz:
  اے  پیغمبر  برحق  تُہٕندِ  خٲطرٕ  نہ  حض  چھُنہٕ  حلال  از  کہ  پتہٕ  نَوِ  زنانہٕ  بیٚیہِ  چھُنہٕ  تۅہیہِ  جٲیز  یِمہٕ  موجودٕہ  سارے  زنانہٕ  یا  یِمَو  اندرٕہ  اَجہِ  تراونہِ  تہٕ  تِمن  بدل  بیٚیَن  زنانن  سٍتۍ  نکاح  کران  اگر  چہ  تِہُنٛد  حُسن  و  صورت  سَپٕدۍ  تن  تۅہیہِ  مرغوب  تہٕ  پسند،  مگر  چھےٚ  حلال  تہٕ  جٲیز  تۅہیہِ  کنیزٕہ  یعنی  تِمہٕ  زنانہٕ  یِمن  توٚہۍ  بمُلک  یمین  مٲلک  سپدِو۔  اللہ  تعالیٰ  چھُ  پرتھ  چیزچہ  حقیقتٕچ  تہٕ  مصلحتٕچ  پوٗرٕ  نگرٲنی  کران  تہٕ  سورُے  ژَرژان۔

Tahir:
  اَمہِ  پتہٕ  (زِ  تِمَو  چھے٘  دنیٲوی  فٲیدن  پیٚٹھ  تُہٕندِس  رضاہس  تہٕ  خدمتس  ترجیح  دِژمٕژ)  چھَنہٕ  تُہٕندِ  خٲطرٕ  تہِ  مزید  خاتونہٕ  (نکاحس  منٛز  رٹنہِ)  حلال  (تاکہ  یِمَے  ازواجہِ  روزن  پننِس  شرفس  منٛز  ممتازیعنی  بجر  تھزر  روزیٚکھ  برقرار)  تہٕ  یِتہِ  چُھنہٕ  جٲیز  زِ  (کینٛژھن  ہٕندِس  طلاق  کِس  صورتس  منٛز  یہِ  تعداد  سون  حکم  زٲنِتھ  برقرار  تھاونہٕ  خٲطرٕ)  رٔٹیوٗکھ  تۆہۍ  تِہِندِ  بدلہٕ  باقی  ازواج  (نکاحس  منٛز)  اگر  چہ  تۅہیہِ  تِہُنٛد  حُسن  (سیرت  تہٕ  اخلاق  تہٕ  دین  کہ  اشاعتُک  سلیقہٕ)  کوتاہ  تہِ  مٲرۍ  مۆند  باسہِ  مگر  یۅسہٕ  کنیز  (سانہِ  حکمہٕ  سٍتۍ)  تُہٕندِس  ملکیتس  منٛز  آسہِ  (سۅ  چھے٘  جٲیز)  تہٕ  اللہ  تعالیٰ  چُھ  پۯتھ  چیزس  پیٚٹھ  نظرتھٲوِتھ۔

Transliteration:
  L<u>a</u> ya<u>h</u>illu laka a<b>l</b>nnis<u>a</u>o min baAAdu wal<u>a</u> an tabaddala bihinna min azw<u>a</u>jin walaw aAAjabaka <u>h</u>usnuhunna ill<u>a</u> m<u>a</u> malakat yameenuka wak<u>a</u>na All<u>a</u>hu AAal<u>a</u> kulli shayin raqeeb<u>a</u><b>n</b>


Athar:
  اے  لوٗکو  یِمو  ایمان  چُھو  اوٚنمُت،  نبی  صلی  اللہ  علیہ  وسلمن  ہٕندیٚن  گرن  منٛز  مَہ  ٲسِو  اِجازت  ورٲے  اَژان۔  نہ  مَہ  روٗزِو  کھیٚن  تیار  گژھنس  پراران۔  آ،  اگر  توٚہۍ  کھیٚنس  پیٚٹھ  بُلاونہٕ  یِیِو،  تیٚلہِ  یِیِو  ضرور۔  مگر  ییٚلہِ  کھیٚن  کھیٚیِو،  تیٚلہِ  نیٖرِو  پتہٕ،  کتھہٕ  کرنہِ  مَہ  روٗزِو۔  تُہنزٕ  یِمہٕ  حرکتہٕ  چھےٚ  نبی  صلی  اللہ  علیہ و سلمس  تکلیف  دِوان،  مگر  تِم  چِھنہٕ  شرمہِ  ہِندِ  وجہ  کِنۍ  کِہِنۍ  وَنان  تہٕ  اللہ  تعالیٰ  چُھنہٕ  پٔز  کتھ  وَننس  منٛز  مند  چھان۔  نبی  صلی  اللہ  علیہ و سلمن  ہٕنزن  خاندارِنیٚن  اگر  تۅہیِہ  کینہہ  منگُن  آسیو،  تیٚلہِ  ٲسِو  پردٕہ  پٔتۍ  کِنۍ  منگان،  یِہ  چُھ  تُہندیٚن  تہٕ  تِہندیٚن  دِلن  ہٕنزِ  پاکیزگی  خٲطرٕ  زیادہ  مُناسِب  طریقہ۔  تُہندِ  خٲطرٕ  چُھنہٕ  یِہ  ہرگز  جٲیز  زِ  اللہ  تعالیٰ  سٕندِس  رسول  صلی  اللہ  علیہ و سلمس  دِیِو  تکلیف،  تہٕ  نہ  چُھ  یِہ  جٲیز  زِ  تِہندِ  پتہٕ  کٔرِو  تِہنزن  خاندارِنیٚن  سٍتۍ  نکاح،  یِہ  چُھ  خدایس  نزدیک  سیٚٹھاہ  بوڈ  گناہ۔

Mirwaiz:
  اے  باایمانو،  توٚہۍ  مَہ  ٲسِو  اَژان  نبی  کریم  صلی  اللہ  علیہ  و سلم  سٕندین  گرن  اندر  حُجراتِ  مبارکن  اندر  مگر  تیٚلہِ  ییٚلہِ  تۅہیہِ  ناد  یِیہِ  دِنہٕ  کینٛہہ  غذا  کھیٚنہٕ  خٲطرٕ،  سُہ  غذا  کھیٚنہِ  تہِ  گژِھہ  یُن  کھیٚنہ  کِس  وقتس  پٮ۪ٹھ،  وقتہٕ  برونٹھُے  گژِھہ  نہٕ  یُن  تاکہ  تۅہیہِ  پیٚیہِ  نہٕ  انتظار  کرُن  غذا  کِس  تیار  سپدنس۔  لیکن  ییٚلہِ  تۅہیہِ  ناد  آسہِ  یِوان  دِنہٕ  کہ  غذا  چھُ  تیار  تیٚلہِ  ٲسِو  اژان  توٚہۍ،  پتہٕ  ییٚلہِ  توٚہۍ  کھیٚتھ  چیٚتھ  ٲسِو  مۅکلان،  توپتہٕ  گژِھہ  نیرُن،  تَتہِ  گژِھہ  نہٕ  تِمن  سٍتۍ  یا  پانہٕ  وٲنۍ  کتھن  منٛز  مشغول  روزُن،  کیازِ  تَمہِ  سٍتۍ  چھُ  نبی  کریمس  صلی  اللہ  علیہ  و سلمس  تکلیف  واتان،  تِم  چھِ  تۅہیہِ  نِشہِ  مندچھان۔  تِم  چھِنہٕ  پانہٕ  تۅہیہِ  فرمٲوِتھ  ہیکان  نیرنُک،  مگر  اللہ  تعالیٰ  چھُنہٕ  پٔز  کتھ  وننس  اندر  کٲنسہِ  ہُنٛد  لحاظ  کران۔  لہٰذا  آو  تۅہیہِ  واضح  طور  حکم  کرنہٕ،  بیٚیہِ  چھُ  أزِکہ  پٮ۪ٹھہٕ  حکم  یِوان  کرنہٕ  کہ  نبی  کریم  صلی  اللہ  علیہ  و سلم  سٕنزٕہ  ازواجِ  طاہرات  کرن  تۅہیہِ  نِشہِ  پردٕہ  لہٰذا  أزِکہ  پٮ۪ٹھہٕ  ییٚلہِ  توٚہۍ  نبی  کریم  صلی  اللہ  علیہ  و سلم  سٕنزن  ازواج  مطہراتن  نِشہِ  کانٛہہ  چیز  آسہِ  منگُن،  سُہ  ٲسِو  تِمن  نِشہِ  منگان  پردٕہ  نیبٕرۍ  یعنی  بے  ضرورت  پردس  نزدیک  سَپدُن،  توپتہٕ  تِمن  سٍتۍ  کتھہٕ  کرنہِ  تہِ  چھُ  ممنوع  لیکن  سخت  مجبوری  تہٕ  ضرورت  کہ  وقتہٕ  چھےٚ  کتھ  کرٕنۍ  جٲیز  مگر  تِمن  کُن  نظر  دِنۍ  چھَنہٕ  جٲیز۔  یہِ  چھُ  ہمیشہ  تُہٕندین  دِلن  تہٕ  تُہٕندین  یچھ  خیالاتو  نِشہِ  پاک  و  صاف  روزنُک  اَکھ  بوٚڈ  ذریعہ۔  بیٚیہِ  چھُنہٕ  تۅہیہِ  جٲیز  کُنہِ  صورتس  اندر  پیغمبرِ  خدایس  تکلیف  واتناوُن  بیٚیہِ  چھُنہٕ  تۅہیہِ  ہرگز  جٲیز  تِہٕندین  بٲژن  یعنی  ازواج  طاہراتن  سٍتۍ  تَمہِ  پتہٕ  کُنہِ  وقتہٕ  نکاح  کرُن۔  یہِ  چھُ  اللہ  تعالیٰ  ہس  نِشہِ  بوٚڈ  گناہ۔  یِتھہٕ  پٲٹھۍ  یہِ  گناہ  چھُ  تِتھے  پٲٹھۍ  چھُ  اَمُیک  زیٚوِ  سٍتۍ  تذکرٕہ  کرُن  یا  دِلس  اندر  اَمُیک  خیال  کرُن  تہِ  گناہ۔

Tahir:
  اے  ایمان  والیو!نبیِ  (مکرّم  صلی  اللہ  علیہ  وسلم)  سٕندیٚن  گھرن  منٛز  مَہ  ٲسِو  دٲخل  سپدان  اَمہِ  وَرٲے  زِ  تۅہیہِ  یِیَو  کھیٚنہٕ  خٲطرٕ  اجازت  دِنہٕ  (پتہٕ)  مَہ  ٲسِو  (وقتہٕ  برونٹھُے  وٲتِتھ)  کھیٚن  تیار  سپدنٕکۍ  پۯارن  وٲلۍ  بنان،  آییٚلہِ  تۅہیہِ  ناد  آسہِ  دِنہٕ  یِوان  اَدٕ  ٲسِو  اندر  اَژان  پتہٕ  ییٚلہِ  کھیٚن  مۅکلٲوِو  کھیٚتھ  تیٚلہِ  ٲسِو  (تَتہِ  تھۆد  ؤتِتھ)  فوراً  نیران  تہٕ  تَتہِ  مَہ  ٲسِو  کتھن  منٛز  مَس  گٔژِھتھ  بِہن  وٲلۍ  بنان۔  یقینا  چُھ  تُہُنٛد  یِتھہٕ  پٲٹھۍ  (ژیرتام  بِہتھ)  روزُن  (مکرّم)  نبی  یس  (صلی  اللہ  علیہ  وسلم)  تکلیف  دِوان  تہٕ  تِم  چِھو  توہیہِ  (نیرنہٕ  خٲطرٕ  وننس)  مندچھان  تہٕ  اللہ  تعالیٰ  چُھنہٕ  حقٕچ  کتھ  وننس  مندچھان،  تہٕ  ییٚلہِ  تۆہۍ  تِمن  (ازواجِ  مطہّراتن)  کانٛہہ  سامانہٕ  مٔنگِو  تیٚلہِ  ٲسِو  تِمن  پردٕہ  پٔتۍ  کِنۍ  پٕۯژھان،  یہِ  (ادب)  چُھ  تُہٕندین  دِلن  ہٕندِخٲطرٕ  تہٕ  تِہِندیٚن  دِلن  ہٕندِ  خٲطرٕ  سیٚٹھاہ  پاکی  ہُنٛد  سبب،  تہٕ  تُہٕندِ  خٲطرٕ  چُھنہٕ  (ہرگزجٲیز)  زِ  تۆہۍ  واتنٲوِو  رسول  اللہ  ہس  (صلی  اللہ  علیہ  وسلم)  تکلیف  تہٕ  نَہ  چُھ  یہِ  (جٲیز)  زِ  تۆہۍ  کٔرِو  تِمن  پتہٕ  زانٛہہ  تہِ  تِہٕنزن  (مطہرات)  اَزواجن  سٍتۍ  نکاح،  بے  شک  چُھ  یہِ  اللہ  تعالیٰ  ہس  نزدیک  سیٚٹھاہ  بۆڈ  (گناہ)۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tadkhuloo buyoota a<b>l</b>nnabiyyi ill<u>a</u> an yu<u>th</u>ana lakum il<u>a</u> <u>t</u>aAA<u>a</u>min ghayra n<u>a</u><i><u>th</u></i>ireena in<u>a</u>hu wal<u>a</u>kin i<u>tha</u> duAAeetum fa<b>o</b>dkhuloo fai<u>tha</u> <u>t</u>aAAimtum fa<b>i</b>ntashiroo wal<u>a</u> mustaniseena li<u>h</u>adeethin inna <u>tha</u>likum k<u>a</u>na yu<u>th</u>ee a<b>l</b>nnabiyya fayasta<u>h</u>yee minkum wa<b>A</b>ll<u>a</u>hu l<u>a</u> yasta<u>h</u>yee mina al<u>h</u>aqqi wai<u>tha</u> saaltumoohunna mat<u>a</u>AAan fa<b>i</b>saloohunna min war<u>a</u>i <u>h</u>ij<u>a</u>bin <u>tha</u>likum a<u>t</u>haru liquloobikum waquloobihinna wam<u>a</u> k<u>a</u>na lakum an tu<u>th</u>oo rasoola All<u>a</u>hi wal<u>a</u> an tanki<u>h</u>oo azw<u>a</u>jahu min baAAdihi abadan inna <u>tha</u>likum k<u>a</u>na AAinda All<u>a</u>hi AAa<i><u>th</u></i>eem<u>a</u><b>n</b>


Athar: توٚہۍ کٔرۍتو خواہ کانٛہہ کتھ ظٲہر یا چُھپٲوِتَو، خُدایس چُھ پرٛتھ کتھہِ ہُند علم۔
Mirwaiz:
  چنانچہ  ہرگاہ  توٚہۍ  ننہِ  رٲوِو  کانٛہہ  چیزاہ  یا  کھٔٹِتھ  تھٲوِو،  اللہ  تعالیٰ  چھُ  یِم  دۅشوے  چیز  پوٗرٕ  زانان،  کیازِ  سُہ  چھُ  پرتھ  چیزاہ  پوٗرٕ  زانہٕ  وُن،  سُہ  دِیہِ  تۅہیہِ  اَتھ  پٮ۪ٹھ  ضرورسزا۔  اَسہِ  یُس  ییٚمہِ  پردُک  تہِ  حجابُک  حکم  بیان  کوٚر  تَمہِ  منٛزٕہ  چھِ  بعض  اشخاص  مستثنیٰ  تہِ۔

Tahir:
  خواہ  تۆہۍ  کانٛہہ  چیز  نۆن  کٔڑۍتو  یا  تھٲوِتو  کٔھٹِتھ  بے  شک  چُھ  اللہ  تعالیٰ  پۯتھ  چیزس  وارٕ  پٲٹھۍ  زانن  وول۔

Transliteration:
  In tubdoo shayan aw tukhfoohu fainna All<u>a</u>ha k<u>a</u>na bikulli shayin AAaleem<u>a</u><b>n</b>


Athar:
  نبی  صلی  اللہ  علیہ و سلمن  ہٕنزن  ازواجن  خٲطرٕ  چُھنہٕ  اتھ  منٛز  کانٛہہ  حرج  زِ  تِہِندۍ  مٲلۍ،  تِہِندۍ  نیچِوۍ،  تِہندۍ  بٲے،  تِہندۍ  باپتھٕر،  تِہِندۍ  بیٚنتھٕر،  تِہنزٕ  تِمہٕ  مستوٗراتہٕ  یِمن  سٍتۍ  وۅتھُن  بِہُن  آسیٚکھ،  تہٕ  تِہندۍ  مملوک  یِن  گرن  منٛز۔  ﴿اے  مستوٗراتو﴾  تۅہیِہ  پزیو  اللہ  تعالیٰ  سٕنزِ  نافرمٲنی  نِشہِ  پرہیز  کرُن۔  اللہ  تعالیٰ  چُھ  پرٛتھ  چیزس  پیٚٹھ  نظر  تھاوان۔

Mirwaiz:
  کانٛہہ  گناہ  چھُنہٕ  نبی  کریم  صلی  اللہ  علیہ  و سلم  سٕنزن  ازواج  طاہراتن  پننین  مالین  یا  نیچوین  یا  باین  یا  باپہٕ  تھٕرن،  یا  بیٚن  تھٕرن  یا  پننین  زنانن  یعنی  مسلمان  زنانن  یا  پننین  غلامن  تہٕ  کنیزن  نِشہِ  بے  پردٕہ  برونٹھ  کُن  یِنس  تہٕ  کتھ  کرنس  اندر۔  اے  نبی  کریم  صلی  اللہ  علیہ  و سلم  سٕنزو  زنانو،  مذکورٕہ  احکامن  ہٕندِس  تعلیمس  اندر  کھوٚژِو  خدایس،  کُنہِ  حُکمس  منٛز  مَہ  کٔرِو  خلاف  ورزی۔  بے  شک  سُہ  چھُ  پرتھ  چیزس  پٮ۪ٹھ  شٲہد،  ممکن  چھُ  خلاف  ورزی  ہٕندِس  صورتس  اندر  دِیہِ  سُہ  تۅہیہِ  سزا۔

Tahir:
  تِمن  پیٚٹھ  چُھنہٕ  (پردٕہ  نَہ  کرنس  منٛز)  کانٛہہ  گناہ  پننیٚن  (اصلی)  مالیٚن  نِشہِ،  تہٕ  نَہ  پننیٚن  نیچویٚن  نِشہِ  تہٕ  نَہ  پننیٚن  باین  نِشہِ،  تہٕ  نَہ  پننیٚن  بابتھٕرن  نِشہِ  تہٕ  نَہ  پننیٚن  بیٚنتھٕرن  نِشہِ  تہٕ  نَہ  پننیٚن  (مسلمان)  خاتونن  تہٕ  نَہ  پننیٚن  ملکیتی  کنیزن  نِشہِ،  تۆہۍ  تھٲوِواللہ  تعالیٰ  سُنٛد  تقویٰ  (برقرار)،  بے  شک  چُھ  اللہ  تعالیٰ  پۯتھ  چیزس  پیٚٹھ  گواہ  تہٕ  وُچھن  وول۔

Transliteration:
  L<u>a</u> jun<u>ah</u>a AAalayhinna fee <u>a</u>b<u>a</u>ihinna wal<u>a</u> abn<u>a</u>ihinna wal<u>a</u> ikhw<u>a</u>nihinna wal<u>a</u> abn<u>a</u>i ikhw<u>a</u>nihinna wal<u>a</u> abn<u>a</u>i akhaw<u>a</u>tihinna wal<u>a</u> nis<u>a</u>ihinna wal<u>a</u> m<u>a</u> malakat aym<u>a</u>nuhunna wa<b>i</b>ttaqeena All<u>a</u>ha inna All<u>a</u>ha k<u>a</u>na AAal<u>a</u> kulli shayin shaheed<u>a</u><b>n</b>


Athar:
  اللہ  تعالیٰ  تہٕ  تٔمۍ  سٕندۍ  ملائکہ  چِھ  نبی  صلی  اللہ  علیہ و سلمس  پیٚٹھ  دروٗد  سوزان،  اے  لوٗکو  یِمو  ایمان  چُھو  اوٚنمُت،  توٚہۍ  تہِ  سوٗزِو  تِمن  پیٚٹھ  دروٗد۔  ﴿اللہ  تعالیٰ  سٕندِ  طرفہٕ  چُھ  پننِس  نبی  صلی  اللہ  علیہ و سلمس  پیٚٹھ  صلواتُک  مطلب  یِہ  زِ  سُہ  چُھ  تِمن  صلی  اللہ  علیہ و سلمن  پیٚٹھ  بےحد  مہربان،  تِہِندۍ  صلی  اللہ  علیہ و سلمن  تعریف  چُھ  کران،  تِہنزن  صلی  اللہ  علیہ و سلم  کامیٚن  منٛز  چُھ  برکت  دِوان،  تِہُنٛد  ناو  چُھ  بُلند  کران  تہٕ  تِمن  صلی  اللہ  علیہ و سلمن  پیٚٹھ  چُھ  پننیٚن  رحمتن  ہٕنز  بٲرش  فرماوان۔  ملٲئکن  ہٕندِ  طرفہٕ  تِمن  پیٚٹھ  صلواتُک  مطلب  چُھ  یِہ  تِم  چِھ  تِمن  صلی  اللہ  علیہ و سلمن  سٍتۍ  انتہٲیی  درجُک  محبت  تھاوان  تہٕ  تِہندِس  حقس  منٛز  چِھ  خُدایس  دُعا  منگان  زِ  سُہ  کٔرِن  تِمن  صلی  اللہ  علیہ و سلمن  زیادہ  کھۅتہٕ  زیادہ  بُلند  مرتَبہٕ  عطا۔  اہلِ  ایمانن  ہٕندِ  طرفہٕ  تِمن  صلی  اللہ  علیہ و سلمن  پیٚٹھ  صلواتُک  مطلب  چُھ  یِہ  زِ  تِم  تہِ  کٔرِن  تِہِندِس  حقس  منٛز  خُدایس  دُعا  زِ  سُہ  کٔرِن  تِمن  صلی  اللہ  علیہ و سلمن  پیٚٹھ  پننہِ  رحمتہٕ  نٲزِل۔﴾

Mirwaiz:
  بے  شک  اللہ  تعالیٰ  بیٚیہِ  تِہِندۍ  ملٲیک  چھِ  دوردٕہ  سوزان  نبی  کریمس  صلی  اللہ  علیہ  و سلم  پٮ۪ٹھ۔  باایمانو  توٚہۍ  تہِ  سوٗزِو  دوردوسلام  تِمن  پٮ۪ٹھ،  بیٚیہِ  کٔرِو  سلام  رٕژ  سلام  یعنی  ونان  ٲسِو  ﴿۔۔۔۔۔۔۔۔۔۔۔۔﴾  ییٚلہِ  یہِ  آیہ  کریمہ  نازل  سپُد  صحابو  کوٚر  عرض  نبی  کریم  صلی  اللہ  علیہ  و سلم  سٕندِس  خدمتس  منٛز،  یارسول  اللہؐ،  خداین  حض  کوٚر  اَسہِ  حکم  تۅہیہِ  پٮ۪ٹھ  درودوسلام  سوزنُک،  سلام  کرٕنۍ  تۅہیہِ،  سۅ  ہیچھ  اَسہِ۔  وۅنۍ  ہیچھہِ  نٲوِتو  اَسہِ  درود  کِتھہٕ  پٲٹھۍ  آسو  أسۍ  پران  تۅہیہِ  پٮ۪ٹھ،  فرمووُکھ  توٚہۍ  ٲسِو  پران  ﴿۔۔۔۔۔۔۔۔۔۔۔۔۔۔﴾  اللہ  تعالیٰ  سُند  درود  پَرُن  گوٚو  رحمت  سوزٕنۍ  تِمن  پٮ۪ٹھ  یۅسہٕ  تِہِندِس  تھٔدِس  شانس  مناسب  آسہِ۔  ملٲیکن  ہُنٛد  درودٕ  سوزُن  گوٚو  خدایس  سۅ  خاص  رحمت  سوزنہٕ  خٲطرٕ  دعا  کرُن  یِتھہٕ  پٲٹھۍ  ا۔  سہِ  حکم  کرنہٕ  آو  تَمہِ  خاص  رحمت  خٲطرٕ  دعا  کرُن،  ملٲیکن  ہٕندِ  منگنہٕ  سٍتۍ  بیٚیہِ  سانہِ  یعنی  باایمانن  ہٕندِ  منگنہٕ  سٍتۍ  تہِ۔  دعا  کرنہٕ  سٍتۍ  چھےٚ  حضورصلی  اللہ  علیہ  و سلم  سٕندین  مراتب  عالین  اندر  ترقی  سپدان،  ترقی  درجاتن  چھُنہٕ  کانٛہہ  حدٕے  چنانچہ  حضورصلی  اللہ  علیہ  و سلمو  کوٚر  عام  اُمتین  حکم  بانگہِ  پتہٕ  دعا  وسیلہٕ  منگنُک،  حضرت  فاروق  اعظمس  فرمووُکھ  حجس  گژھنہٕ  وقتہٕ  ﴿۔۔۔۔۔۔۔۔۔﴾  اے  عمراَسہِ  تہِ  تھٲوۍ  زِ  شامل  پننین  دعاہن  اندر۔  اَمہِ  ساری  اندرٕہ  سَپُد  ثٲبت  ڈیٹھ  کیتھ  تے  آسہِ  انسان  سٮ۪ٹھاہ  تھوٚد  مرتبہ  وول  تہِ  مگر  خداے  سٕندِس  فضل  و  رحمتس  کُن  چھُ  پرتھ  وقتہٕ  محتاج،  چنانچہ  حدیث  شریفس  منٛز  چھُ  پانہٕ  فرموومُت  نبی  کریمن  صلی  اللہ  علیہ  و سلم،  کٲنسہِ  دِیہِ  نہٕ  نجات  پنٕنۍ  عمل  یوٚت  تانۍ  نہٕ  رحمتِ  خدا  شٲملِ  حال  آسیٚس،  عرض  آکھ  کرنہٕ،  تۅہیہِ  تہِ  دِیہِ  نا  نجات  عمل  یارسول  اللہ۔  فرمووُکھ  میٚتہ  دِیہِ  نہٕ  نجات  عمل  یوٚت  تانۍ  نہٕ  ہیرِ  بۅنہٕ  مےٚ  اللہ  تعالیٰ  پننہِ  رحمت  سٍتۍ  وَلہِ  یعنی  بہٕ  چھُس  زیادے  محتاج  خداے  سٕندِس  زیادٕہ  رحمتس  کُن۔  تِہِندِ  خٲطرٕ  اللہ  تعالیٰ  ہس  درودوسلام  منگنس  اندر  چھُ  درودٕ  پروُنِس  تہِ  پننہِ  حقہٕ  فٲیدے  فٲیدٕہ،  کیازِ  رسول  اللہ  صلی  اللہ  علیہ  و سلمو  چھُ  فرموومُت،  یُس  اَکھاہ  مےٚ  پٮ۪ٹھ  اَکھ  درودٕہ  پرِ،  اللہ  تعالیٰ  سوزِ  تس  پٮ۪ٹھ  داہ  رحمتہٕ۔

Tahir:
  بے  شک  چُھ  اللہ  تعالیٰ  تہٕ  تٔمۍ  سٕندۍ  (سٲری)  فرشتہ  (مکرّم)  نبیِ  یس  (صلی  اللہ  علیہ  وسلم)  پیٚٹھ  درودٕ  سوزان  روزان،  اے  ایمان  والیو!  تۆہۍ  (تہِ)  ٲسِو  تِمن  پیٚٹھ  درودٕ  سوزان  تہٕ  سیٚٹھاہ  سلام  سوزان۔

Transliteration:
  Inna All<u>a</u>ha wamal<u>a</u>ikatahu yu<u>s</u>alloona AAal<u>a</u> a<b>l</b>nnabiyyi y<u>a</u> ayyuh<u>a</u> alla<u>th</u>eena <u>a</u>manoo <u>s</u>alloo AAalayhi wasallimoo tasleem<u>a</u><b>n</b>


Athar:
  یِم  لُکھ  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  تکلیف  چِھ  دِوان،  تِمن  پیٚٹھ  چھےٚ  خُداین  دنیاہس  تہٕ  ٲخرتس  منٛز  لعنت  فرمٲومٕژ،  تہٕ  تِہندِ  خٲطرٕ  چُھن  رُسوا  کرن  وول  عذاب  تیار  تھوومُت۔

Mirwaiz:
  پٔزِ پٲٹھۍ  یِم  لوٗکھ  ایذا  دِن  خدایس  بیٚیہِ  تِہِندِس  پیغمبرس  ناشٲیستہٕ  کتھہٕ  وَننہٕ  سٍتۍ،  اللہ  تعالیٰ  کرِ  تِمن  لعنتس  منٛز  گرفتار  دنیاہس  منٛز  تہِ  ٲخرتس  منٛز  تہِ۔  بیٚیہِ  چھُ  تٔمۍ  تِہِندِ  خٲطرٕ  تیار  تھوومُت  ذلیل  کروُن  عذاب۔

Tahir:
  بے  شک  یِم  لُکھ  اللہ  تعالیٰ  ہس  تہٕ  تٔمۍ  سٕندِس  رسولس  (صلی  اللہ  علیہ  وسلم)  تکلیف  چِھ  دِوان  اللہ  تعالیٰ  چُھ  تِمن  پیٚٹھ  دنیا  ہس  تہٕ  ٲخرتس  منٛز  لعنت  سوزان  تہٕ  تٔمۍ  چُھ  تِہِندِ  خٲطرٕ  ذلّت  دِنہٕ  وول  عذاب  تیار  کٔرِتھ  تھوومُت۔

Transliteration:
  Inna alla<u>th</u>eena yu<u>th</u>oona All<u>a</u>ha warasoolahu laAAanahumu All<u>a</u>hu fee a<b>l</b>dduny<u>a</u> wa<b>a</b>l<u>a</u>khirati waaAAadda lahum AAa<u>tha</u>ban muheen<u>a</u><b>n</b>


Athar:
  تہٕ  یِم  لُکھ  مومن  مردن  تہٕ  مومن  مستوٗراتن  بے  قصور  تکلیف  چِھ  دِوان،  تِمو  چُھ  اکہِ  بڈِ  بہتانُک  تہٕ  ٹاکارٕہ  گناہُک  وبال  پننِس  کلس  کھولمُت۔

Mirwaiz:
  یِتھے  پٲٹھۍ  یِم  لوٗکھ  اِیذا  دِن  باایمان  مردن  تہٕ  باایمان  زنانن  تِہُنٛد  کانٛہہ  جرم  تہٕ  قصور  کرنہٕ  ورٲے،  پس  بے  شک  تِمَو  تُل  پانس  پٮ۪ٹھ  بَڈِ  اَپزِیُک  تہٕ  بڈِ  گناہُک  بور۔

Tahir:
  تہٕ  یِم  لُکھ  مومن  مردن  تہٕ  مومن  خاتونن  تکلیف  چِھ  دِوان  اَمہِ  وَرٲے  زِ  تِمَو  آسہِ  کیہنٛہ  (خطا)  کۆرمُت  تیٚلہِ  رۆٹ  تِمَو  بے  شک  بہتانُک  تہٕ  ٹاکارٕہ  گناہُک  بار  (پننِس  کلس  پیٚٹھ)۔  

Transliteration:
  Wa<b>a</b>lla<u>th</u>eena yu<u>th</u>oona almumineena wa<b>a</b>lmumin<u>a</u>ti bighayri m<u>a</u> iktasaboo faqadi i<u>h</u>tamaloo buht<u>a</u>nan waithman mubeen<u>a</u><b>n</b>


Athar:
  اے  نبیؐ،  پننیٚن  خاندارِنیٚن  تہٕ  کوریٚن  تہٕ  اہلِ  ایمانن  ہٕنزن  مستوٗراتن  ؤنِو  زِ،  پننِس  پانس  پیٚٹھ  ٲسِن  پننیٚن  ژادرن  ہِنزٕ  لونچہِ  تھاوان۔  ﴿یعنی  ژادر  ؤلِتھ  ٲسِن  پانس  مۅہر  تھاوان،  بالفاظِ  دیگر  بُتھ  یلہٕ  تھٲوِتھ  مَہ  ٲسِن  پکان﴾  یِہ  چُھ  زیادہ  مُناسب  طریقہٕ  تاکہ  تِم  یِن  پرٛزناونہٕ،  تہٕ  ستاونہٕ  یِن  نہٕ۔  ﴿یِن  پرٛزناونہٕ،  نِشہِ  چُھ  مُراد  یِہ  زِ  اَتھ  سادہ  تہٕ  حیا  دار  لباسس  منٛز  تِمن  وُچِھتھ  زانہِ  پرٛتھ  کانٛہہ  وُچھن  وول  زِ  تِمہٕ  چھےٚ  شریف  تہٕ  باعصمت  مستوٗراتہٕ،  آوارٕہ  تہٕ  بدکار  چَھنہٕ  زِ  کانٛہہ  بدکردار  انسان  ہیٚکہِ  تِمن  نِشہِ  پننہِ  دِلُک  تمنا  پوٗرٕ  کرنٕچ  اُمید  کٔرِتھ۔  ستاونہٕ  یِن  نہٕ،  نِشہِ  چُھ  مُراد  یِہ  زِ  تِمن  گژِھہ  نہٕ  کانٛہہ  ہیٚکُن  اتھہٕ  لٲگِتھ،  تِمن  برونٛہہ  کُن  گژِھہ  نہٕ  کانٛہہ  ہیٚکُن  یِتھ﴾  اللہ  تعالیٰ  چُھ  مغفرت  کرن  وول  تہٕ  مہربان۔

Mirwaiz:
  اے  پیغمبرِ  برحق  فرمٲوِو  توٚہۍ  پننین  ازواجِ  طاہراتن  بیٚیہِ  پننین  صاحبزادِین،  بیٚیہِ  باقی  باایمانن  ہٕنزن  زنانن  کہ  کلہٕ  نِشہِ  آسن  بۅن  کُن  الوند  تراوان  پننیو  پوٗژَو  تہٕ  ڈُپٹو  اندرٕہ  اَکھ  حصہٕ  پننین  بُتھیٚن  پٮ۪ٹھ۔  اَمہِ  طریقہٕ  آسن  تِمہٕ  جلدی  پرزٕناونہٕ  یِوان  کہ  یِمہٕ  چھےٚ  شریف  تہٕ  نیک  بخت  زنانہٕ،  اَدٕہ  آسیکھ  نہٕ  اِیذا  واتناونہٕ  یِوان۔  اَمہِ  سٍتۍ  آسہِ  سپدان  فرق  کنیزن  تہٕ  آزاد  زنانن  اندر۔  اَتھ  بُتھِس  ستر  کرنس  اندر  ہرگاہ  کُنہِ  وقتہٕ  بلا  قصد  و  ارادٕہ  بے  احتیٲطی  سپدِ۔  اللہ  تعالیٰ  چھُ  سٮ۪ٹھاہن  مغفرت  کروُن،  سٮ۪ٹھاہ  رحم  کروُن۔  تتھ  بے  احتیاطی  تہِ  کرِ  سُہ  درگُزر  تہٕ  مغفرت۔

Tahir:
  اے  نبی!  پننیٚن  خاندارِنیٚن  تہٕ  پننیٚن  صاحبزادین  تہٕ  مسلمانن  ہٕنزن  خاتونن  فرمٲوِو  زِ  (نیٚبر  نیرنہٕ  وقتہٕ)  ٲسِن  پننہِ  ژادرٕ  پانس  پیٚٹھ  وَلان،  اَمہِ  سٍتۍ  سپدِ  یہِ  زِ  تِمہٕ  یِن  پۯزٕ  ناونہٕ  (زِ  تِمہٕ  چھے٘  پاکدامن  آزاد  خاتونہٕ)  پتہٕ  یِیہِ  نہٕ  تِمن  (آوارٕہ  کنیزٕ  سمجھِتھ  غلطی  کِنۍ)  تکلیف  دِنہٕ،  تہٕ  اللہ  تعالیٰ  چُھ  بۆڈ  بخشن  وول  بۆڈ  رحم  کرن  وول۔

Transliteration:
  Y<u>a</u> ayyuh<u>a</u> a<b>l</b>nnabiyyu qul liazw<u>a</u>jika waban<u>a</u>tika wanis<u>a</u>i almumineena yudneena AAalayhinna min jal<u>a</u>beebihinna <u>tha</u>lika adn<u>a</u> an yuAArafna fal<u>a</u> yu<u>th</u>ayna wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  اگر  پننیو  حرکتو  نِشہِ  باز  آے  نہٕ  منافقین،  تہٕ  تِم  لُکھ  یِہندیٚن  دِلن  منٛز  خرٲبی  چھےٚ،  بیٚیہِ  تِم  یِم  مدینس  منٛز  اَپزِ  افواہ  پھہلاون  وٲلۍ  چِھ،  تیٚلہِ  کرو  أسۍ  تِمن  خلاف  کاروٲیی  کرنہٕ  خٲطرٕ  توٚہۍ  کھڑا،  پتہٕ  ہیٚکن  تِم  یتھ  شہرس  منٛز  تۅہیِہ  سٍتۍ  مُشکلنٕے  روٗزِتھ۔

Mirwaiz:
  ہرگاہ  نے  منافق  بیٚیہِ  تِم  لوٗکھ  یِہٕندین  دِلن  اندر  شہوت  پرستی  ہُنٛد  مرض  چھُ،  تِمے  چھِ  کینزن  انان  بیٚیہِ  یِم  لوٗکھ  شہرس  منٛز  اَپزِہ  خبرٕ  پھٔہلاوان  چھِ  پننیو  یچھ  کتھو  تہٕ  حرکتو  نِشہِ  پتھ  روزن  تیٚلہِ  ہسہ  راوہ  تُہی  اس  تِمن  پٮ۪ٹھ  اکہِ  نَتہٕ  اَکہِ  دۅہ  یعنی  أسۍ  کروتۅہیہِ  حکم  تِہِندِ  خٲطرٕ  شہر  نیبر  کڈنُک،  توپتہٕ  ہیکن  نہٕ  اَدٕہ  تِم  تۅہیہِ  نکھ  تل  یَتھ  شہرس  منٛز  روٗزِتھ  مگر  کم  سٕے  کالس۔

Tahir:
  اگر  منافق  لُکھ  تہٕ  تِم  لُکھ  یہِندیٚن  دِلن  منٛز  (رسول  صلی  اللہ  علیہ  وسلمن  سٍتۍ  بغض  تہٕ  گستٲخی  ہٕنز)  بیمٲرۍ  چھے٘،  تہٕ  (یِتھے  پٲٹھۍ)  مدینس  منٛز  اَپزِ  افواہ  پٔھہلاون  وٲلۍ  لُکھ  آے  نہٕ  (رسول  صلی  اللہ  علیہ  وسلمن  تکلیف  واتناونہٕ  نِشہِ)  باز  تیٚلہِ  کروو  أسۍ  تۆہۍ  تِمن  پیٚٹھ  ضرور  مسلط  پتہٕ  ہیٚکن  نہٕ  تِم  مدینس  منٛز  تُہٕنزِ  ہمسایگی  منٛز  ٹٔھہرِتھ  مگر  کمٕے  (دۅہن)۔

Transliteration:
  Lain lam yantahi almun<u>a</u>fiqoona wa<b>a</b>lla<u>th</u>eena fee quloobihim mara<u>d</u>un wa<b>a</b>lmurjifoona fee almadeenati lanughriyannaka bihim thumma l<u>a</u> yuj<u>a</u>wiroonaka feeh<u>a</u> ill<u>a</u> qaleel<u>a</u><b>n</b>


Transliteration: MalAAooneena aynam<u>a</u> thuqifoo okhi<u>th</u>oo waquttiloo taqteel<u>a</u><b>n</b>
Athar:
  تِمن  پیٚٹھ  سپدِ  پرٛتھ  طریقہٕ  لعنتُک  پھٹکار۔  ییٚتہِ  تہِ  وُچِھنہٕ  یِن  تَتہِ  یِن  رَٹنہٕ  تہٕ  بُرٕ  پٲٹھۍ  یِن  مارنہٕ۔

Mirwaiz:
  تِمن  آسہِ  پرتھ  طرفہٕ  لعنت  کرنہٕ  یِوان۔  ییٚتہِ  نس  تِم  لبنہٕ  یِن  تَتہِ  نس  یِن  تِم  رٹنہٕ،  بیٚیہِ  مارنہٕ  تہٕ  ژٹنہٕ۔

Tahir:
  (یِم)  لعنت  کرنہٕ  آمٕتۍ  (لڑایہِ  گٔرۍ،  دہشت  گرد،  فسٲدۍ  تہٕ  ریاستس  خلاف  بغاوت  چن  سٲزِشن  منٛز  ملوث)  لُکھ  ییٚتہِ  تہِ  لبنہٕ  یِن،  گرفتار  گژھن  کرنہٕ  یِنۍ  تہٕ  اَکھ  اَکھ  گژِھہ  (عبرتُک  نشانہٕ  بنٲوِتھ  تِہٕنزن  بغاوت  چن  کارروٲین  ہٕندِ  سزا  رٔنگۍ)  قتل  یُن  کرنہٕ  (تاکہ  یِم  خطرات  اَمنس  آسن  تِم  گژھن  صاف)۔


Athar:
  یِہ  چُھ  اللہ  تعالیٰ  سُند  سُنّت  یُس  یِتھیٚن  لُکن  ہٕندِس  معاملس  منٛز  گۅڈٕ  پیٚٹھے  چُھ  پکان  یِوان،  تہٕ  توٚہۍ  وُچِھو  نہٕ  اللہ  تعالیٰ  سٕندِس  سُنّتس  منٛز  کانٛہہ  تبدیلی۔

Mirwaiz:
  یہِ  چھُ  خداے  سُنٛد  دستور  برونٹھِمین  مفسد  تہٕ  شریر  لوٗکن  پٮ۪ٹھ  تہِ  جٲری  کرنہٕ  آمُت۔  ژٕہ  لبکھ  نہٕ  خداے  سٕندِس  دستورس  تہٕ  شریعتس  منٛز  کٲنسہِ  ہٕندِ  طرفہٕ  کُنہِ  قسمہٕ  تغیر  و  تبدیل۔

Tahir:
  اللہ  تعالیٰ  سُنٛد  (یۅہے)  سنت  چُھ  تِمن  لُکن  منٛز  (تہِ  جٲری  روٗدمُت)  یِم  گۅڈٕ  گُذریمتۍ  چِھ،  تہٕ  تۆہۍ  وُچِھو  نہٕ  اللہ  تعالیٰ  سٕندِس  دستورس  منٛز  ہرگز  کانٛہہ  تبدیلی۔

Transliteration:
  Sunnata All<u>a</u>hi fee alla<u>th</u>eena khalaw min qablu walan tajida lisunnati All<u>a</u>hi tabdeel<u>a</u><b>n</b>


Athar:
  لُکھ  چِھو  تۅہیِہ  پٕرٛژھان  زِ  قیامتچٕ  گٔر  کر  یِیِہ؟  ؤنِو،  تمِیُک  علم  چُھ  اللہ  تعالیٰ  سٕے۔  تۅہیِہ  کیا  خبر  چَھو،  بنان  چُھ  زِ  سۅ  ﴿گٔر﴾  آسہِ  نکھے۔

Mirwaiz:
  اے  پیغمبرِ  برحق  یِم  منکر  لوٗکھ  چھِ  تۅہیہِ  پرٛژھان  قیامتُک  کہ  سۅ  کر  آسہِ،  توٚہۍ  فرمٲوِیوٗکھ  جواب  کہ  تَمہِ  وقتٕچ  خبر  چھَنہٕ  خدایس  ورٲے  کٲنسہِ  تہِ،  تۅہیہِ  کُس  چیز  زانہٕ  راوِ  کہ  شاید  قیامت  ما  آسہِ،  تتھ  کُں  نظر  کٔرِتھ  پزِہا  تِمن  قیامتس  کھۅژُن  بیٚیہِ  تَمہِ  خٲطرٕ  کانٛہہ  سامانہ  پٲدٕہ  کرُن۔

Tahir:
  لُکھ  چِھو  تۅہیہِ  قیامتس  (یعنی  قیامت  کِس  وقتس)  متعلق  پٕۯژھان۔  فرمٲوِو،  اَمِیُک  علم  چُھ  اللہ  تعالیٰ  سٕے  نِشہِ،  تہٕ  تۆہۍ  کٔمۍ  کٔرۍنَو  باخبر  بنان  چُھ  قیامت  آسہِ  نکھے  وٲژمٕژ۔

Transliteration:
  Yasaluka a<b>l</b>nn<u>a</u>su AAani a<b>l</b>ss<u>a</u>AAati qul innam<u>a</u> AAilmuh<u>a</u> AAinda All<u>a</u>hi wam<u>a</u> yudreeka laAAalla a<b>l</b>ss<u>a</u>AAata takoonu qareeb<u>a</u><b>n</b>


Transliteration: Inna All<u>a</u>ha laAAana alk<u>a</u>fireena waaAAadda lahum saAAeer<u>a</u><b>n</b>
Athar:
  بہر  حال  چُھ  یِہ  پوٚز  زِ  خُداین  چھےٚ  کٲفرن  پیٚٹھ  لعنت  کٔرمٕژ،  تہٕ  تِہندِ  خٲطرٕ  چُھن  شعلہٕ وُن  نار  تیار  تھوومُت۔

Mirwaiz:
  پٔزِپٲٹھۍ  اللہ  تعالیٰ  ہن  چھےٚ  لعنت  کٔرمٕژ  کٲفرن،  تِم  چھِن  پننہِ  رحمت  نِشہِ  دوٗر  کٔرِمٕتۍ،  بیٚیہِ  چھُن  تِہِندِ  خٲطرٕ  دَزوُن  نار  تیار  تھوومُت۔  

Tahir:
  بے  شک  چھے٘  اللہ  تعالیٰ  ہن  کٲفرن  پیٚٹھ  لعنت  کٔرمٕژ  تہٕ  تِہِندِ  خٲطرٕ  چُھن  (جہنمُک)  شعلہٕ  وُن  نار  تیار  کٔرِتھ  تھوومُت۔


Athar: یتھ منٛز تِم ہمیشہ روزن، کانٛہہ حٲمی تہٕ مددگار لبن نہٕ۔
Mirwaiz: تتھ نارس منٛز روزن ہمیشہ، نہ لبن تَتہِ کٲنسہِ دوستس، نہ کٲنسہِ مددگارس۔
Tahir:
  یَتھ  منٛز  تِم  ہمیشہ  تہٕ  ہمیشہ  روزن  وٲلۍ  چِھ۔  نَہ  لبن  تِم  کانٛہہ  حمایت  کرن  وول  تہٕ  نَہ  کانٛہہ  مددگار۔

Transliteration:
  Kh<u>a</u>lideena feeh<u>a</u> abadan l<u>a</u> yajidoona waliyyan wal<u>a</u> na<u>s</u>eer<u>a</u><b>n</b>


Athar:
  ییٚمہِ  دۅہ  تِہِندیٚن  بُتھیٚن  نارس  پیٚٹھ  یِیہِ  تَلُک  پیٚٹھ  کرنہٕ،  تمہِ  وقتہٕ  ونن  تِم  زِ،  کاش  آسِہے  اسہِ  اللہ  تعالیٰ  سٕنز  تہٕ  رسولؐ  سٕنز  اطاعت  کٔرمٕژ۔

Mirwaiz:
  ییٚمہِ  دۅہ  کھکھرِ  پکنٲوِتھ  یِن  دٲرِتھ  دِنہٕ  نارس  منٛز،  تتھ  منٛز  وٲتِتھ  آسہِ  تَلُکھ  پٮ۪ٹھ  پھُیر  یِوان  دِنہٕ  تِہِندین  بُتھیٚن۔  دپن  تَمہِ  ساعتہٕ  اے  کاش  اَسہِ  کونہٕ  کرے  فرماں بردٲری  خداے  سٕںز،  بیٚیہِ  کونہٕ  کرے  فرماں بردٲری  پیغمبر  خداے  سٕنز  دنیاہس  اندر،  ہرگاہ  أسۍ  کرہَو  تِہِنز  فرماں بردٲری  یَتھ  مصیبتس  گژھہو  نہٕ  گرفتار۔

Tahir:
  ییٚمہِ  دۅہ  تِہِندۍبُتھۍ  جہنم  کِس  نارس  منٛز  (باربار)  دُبہٕ  یِن  پھِرنہٕ  (پتہٕ)  ونن  تِم،  اے  کاش!  اَسہِ  آسِہے  اللہ  تعالیٰ  سٕنز  اطاعت  کٔرمٕژ  تہٕ  اَسہِ  آسِہے  رسول  (صلی  اللہ  علیہ  وسلم)  سٕنز  اطاعت  کٔرمٕژ۔

Transliteration:
  Yawma tuqallabu wujoohuhum fee a<b>l</b>nn<u>a</u>ri yaqooloona y<u>a</u> laytan<u>a</u> a<u>t</u>aAAn<u>a</u> All<u>a</u>ha waa<u>t</u>aAAn<u>a</u> a<b>l</b>rrasool<u>a</u>


Athar:
  بیٚیہِ  ونن،  اے  سانہِ  ربّہ،  اسہِ  کٔر  پننیٚن  سردارن  تہٕ  پننیٚن  زٕٹھیٚن  ہٕنز  اطاعت،  تہٕ  تِمو  کٔرۍ  أسۍ  راہِ  راست  نِشہِ  بےراہ۔

Mirwaiz:
  بیٚیہِ  دپن  اے  سانہِ  پروردگارٕ  بے  شک  اسہِ  کٔر  فرماں برداری  پننین  زٕٹھیٚن  ہٕنز  تہٕ  بڈیٚن  ہٕنز،  تِمَو  ڈٲلۍ  أسۍ  سیزِ  وَتہِ  نِشہِ۔

Tahir:
  تہٕ  تِم  ونن،  اے  سانہِ  ربّہ!  بے  شک  اوس  اَسہِ  پننیٚن  سردارن  تہٕ  پننیٚن  زٕٹھیٚن  ہُنٛد  وَنُن  مونمُت  پتہٕ  ڈٲلۍ  أسۍ  تِمَو  (سیٚزِ)  وَتہِ  نِشہِ۔

Transliteration:
  Waq<u>a</u>loo rabban<u>a</u> inn<u>a</u> a<u>t</u>aAAn<u>a</u> s<u>a</u>datan<u>a</u> wakubar<u>a</u>an<u>a</u> faa<u>d</u>alloon<u>a</u> a<b>l</b>ssabeel<u>a</u>


Athar: اے ربّ، یِمن دِ دۅگنہٕ عذاب، تہٕ یِمن پیٚٹھ کر سخت لعنت۔
Mirwaiz: اے سانہِ پروردگارٕ تِمن کرتہٕ دوگنہٕ عذاب بیٚیہِ کر تِمن پٮ۪ٹھ لعنت۔
Tahir: اے سانہِ ربّہ! تِمن دِ دۅگنہٕ عذاب تہٕ تِمن پیٚٹھ کر سیٚٹھاہ بٔڑلعنت۔
Transliteration:
  Rabban<u>a</u> <u>a</u>tihim <u>d</u>iAAfayni mina alAAa<u>tha</u>bi wa<b>i</b>lAAanhum laAAnan kabeer<u>a</u><b>n</b>


Athar:
  اے  لوٗکو  یِمو  ایمان  چُھو  اوٚنمُت،  تِمن  لُکن  ہٕندۍ  پٲٹھۍ  مَہ  بٔنِو،  یِمو  موسیٰ  علیہ  السلامس  تکلیف  ٲسۍ  دِتِمٕتۍ،  پتہٕ  کوٚر  خُداین  تِہنزو  بناونہٕ  آمژو  کتھو  نِشہِ  سُہ  بٔری،  تہٕ  سُہ  اوس  خُدایس  نزدیک  باعزت۔

Mirwaiz:
  اے  باایمانو  توٚہۍ  مَہ  ٲسِو  تِمن  لوٗکن  ہِوۍ  یِمَو  اِیذا  دُیت  اَپُز  تہمت  لاگنہٕ  سٍتۍ  موسیٰ  کلیم  اللہ  ہس۔  توپتہٕ  کوٚر  سُہ  اللہ  تعالیٰ  ہن  بٔری  تہٕ  پاک  تِمَو  تِہِنزو  ہانژھو  نِشہِ،  یچھ  کتھو  نِشہِ  اوس  سُہ  موسیٰ  کلیم  اللہ  خدایس  نِشہِ  عزت  وول  صاحباہ۔  تَمی  مۅکھہٕ  کٔر  تٔمۍ  اللہ  تعالیٰ  ہن  تِہٕنز  برات  ثٲبت۔

Tahir:
  اے  ایمان  والیو!  تۆہۍ  بٔنۍ  زیٚو  نہٕ  تِمن  لُکن  ہٕندۍ  پٲٹھۍ  یِمَو  موسیٰ  ہس  (علیہ  السلام  گستٲخی  ہٕنزو  کتھو  سٍتۍ)  تکلیف  واتنوو  پتہٕ  کٔرۍ  تِم  اللہ  تعالیٰ  ہن  تِمَو  کتھو  نِشہِ  بے  عیب  ثٲبت  یِمہٕ  تِم  ونان  ٲسۍ،  تہٕ  تِم  (موسیٰ  علیہ  السلام)  ٲسۍ  اللہ  تعالیٰ  ہس  نِشہِ  سیٚٹھاہ  تھدِ  پایِکۍ  تہٕ  عظمت  وٲلۍ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> takoonoo ka<b>a</b>lla<u>th</u>eena <u>ath</u>aw moos<u>a</u> fabarraahu All<u>a</u>hu mimm<u>a</u> q<u>a</u>loo wak<u>a</u>na AAinda All<u>a</u>hi wajeeh<u>a</u><b>n</b>


Athar: اے ایمان انَن والیو، خُدایس کھوٚژِو، تہٕ سیٚود کتھ ٲسِو ونان۔
Mirwaiz: اے باایمانو کھوٚژِو اللہ تعالیٰ ہس بیٚیہِ ٲسِو سیٚز تہٕ پٔز کتھ کران۔
Tahir: اے ایمان والیو! اللہ تعالیٰ ہس ٲسِو کھوژان بیٚیہِ ٲسِو صحیح تہٕ سیۆد کتھ ونان۔
Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo ittaqoo All<u>a</u>ha waqooloo qawlan sadeed<u>a</u><b>n</b>


Athar:
  اللہ  تعالیٰ  کرِ  تُہٕندۍ  اعمال  دُرست،  تہٕ  تُہٕندیٚن  قصُورن  کرِ  درگزر۔  یُس  شخص  اللہ  تعالیٰ  تہٕ  تٔمۍ  سٕندِس  رسولؐ  سٕنٛز  اطاعت  کرِ  تٔمۍ  کٔر  بٔڈ  کامیٲبی  حٲصل۔

Mirwaiz:
  ہرگاہ  تہِ  کٔرِو  تیٚلہِ  سنبالہِ  اللہ  تعالیٰ  تُہٕنزٕ  کامہِ۔  تُہٕنزٕ  کامہِ  کرِ  قبولیتس  لایق  بیٚیہِ  کرِ  تۅہیہِ  گناہن  مغفرت،  بیٚیہِ  یُس  اَکھاہ  فرمانبردٲری  کرِ  خداے  سٕنز  تہٕ  تِہٕندِس  پیغمبر  سٕنز  بے  شک  تس  بنییہِ  بٔڈ  رستگٲری  تہٕ  کامیٲبی۔  

Tahir:
  سُہ  کرِ  تُہٕندِ  خٲطرٕتُہٕندۍ  (سٲری)  اعمال  درست  تہٕ  تُہٕندۍ  گناہ  کرِ  تُہٕندِ  خٲطرٕ  معاف،  تہٕ  یُس  شخص  اللہ  تعالیٰ  تہٕ  تٔمۍ  سٕندِس  رسول  (صلی  اللہ  علیہ  وسلم)  سٕنز  فرمانبردٲری  چُھ  کران  تیٚلہِ  گٔیہِ  تس  بے  شک  بٔڑ  کامیٲبی  حٲصل۔

Transliteration:
  Yu<u>s</u>li<u>h</u> lakum aAAm<u>a</u>lakum wayaghfir lakum <u>th</u>unoobakum waman yu<u>t</u>iAAi All<u>a</u>ha warasoolahu faqad f<u>a</u>za fawzan AAa<i><u>th</u></i>eem<u>a</u><b>n</b>


Athar:
  اسہِ  کوٚر  یِہ  امانت  آسمانن  تہٕ  زمینس  تہٕ  پہاڑن  برونٛہہ  کنہِ  پیش،  تِم  سپٕدۍ  نہٕ  یِہ  تُلنہٕ  خٲطرٕ  تیار  تہٕ  کھوٚژۍ  اَتھ  ﴿امانت  نِشہِ  چُھ  مُراد  تِمن  ذمہٕ  دٲرِیَن  ہُند  بار  یُس  خُداین  پننِس  زمینس  منٛز  اختیارات  تہٕ  عقل  دِتھ  انسانس  پیٚٹھ  تروومُت  چُھ﴾،  مگر  انسانن  تُل  یِہ،  بے  شک  چُھ  سُہ  بوٚڈ  ظٲلِم  تہٕ  جٲہِل  ﴿یعنی  امہِ  بارِ  امانتُک  حٲمِل  ٲسِتھ  تہِ  چُھنہٕ  پننہِ  ذمہٕ  دٲری  محسوس  کران  تہٕ  خیانت  کٔرِتھ  چُھ  پانہٕ  پانس  پیٚٹھ  ظلم  کران۔﴾

Mirwaiz:
  پٔزِپٲٹھۍ  اسھ،  اوٚن  احکام  و  شرٲیطن  ہُنٛد  امانت  آسمانن  زمینن  تہٕ  کۅہن  برونٹھ  کُن  تُلنہٕ  خٲطرٕ۔  تِمن  احکام  و  شرایطن  پٮ۪ٹھ  عمل  کرنہٕ  خٲطرٕ،  تِمو  کوٚر  انکار  یہِ  تُلنہٕ  نِشہِ،  یِمن  احکامن  پٮ۪ٹھ  عمل  کرنہٕ  نِشہِ۔  بیٚیہِ  کھوٚژۍ  تِم  اَتھ  خبر  چھا  امُیک  انجام  کیا  سپدِہ،  ہیٚکوٕہ  أسۍ  یہِ  بار  تُلِتھ  کِنہٕ  نہ،  آسمان  زمین  تہٕ  کۅہ  پٲدٕہ  کرنہٕ  پتہٕ  آو  انسان  پٲدٕہ  کرنہٕ،  أمِس  انسانس  تہِ  آو  امانت  پیش  کرنہٕ  چونکہ  یہِ  انسان  اوس  علم  الہٰی  یس  اندر  زمینس  منٛز  خلیفہ  سپدٕوُن  یُس  چیز  برونٹھہٕ  پٮ۪ٹھے  مقرر  کرنہٕ  آمُت  اوس،  لہٰذا  تُل  تٔمی  یہِ  بارِ  امانت،  ہیٚژٕن  اَمِچ  ذمہ  دٲری ﴿آسمان  بارِ  امانت  انست  کشید۔  قرعہ  فال  بنامِ  من  دیوانہ  زند﴾ بے  شک  یہِ  انسان  اوس  ظٲلم  تہٕ  جٲہل ﴿ظٲلم  پننِس  نفسس  پٮ۪ٹھ،  یہِ  بارِ  امانت  تُلنہٕ  سٍتۍ  اور  جاہل  اوس  بار  سٍتۍ﴾  توپتہٕ  سپٕدۍ  اَمہِ  پتہٕ  زٕہ  حال۔

Tahir:
  بے  شک  کۆراَسہِ  (اطاعتُک)  امانت  آسمانن  تہٕ  زمینس  تہٕ  پہاڑن  پیٚٹھ  پیش  پتہٕ  کۆر  تِمَو  یہِ  (بار)  تُلنہٕ  نِشہِ  انکار  تہٕ  اَمہِ  نِشہِ  کھوٗژۍ  تہٕ  انسانن  تُل  سُہ،  بے  شک  چُھ  سُہ  (پننِس  جانس  پیٚٹھ)  بٔڑ  زیادتی  کرن  وول  (امانت  کِس  ادا  کرنس  منٛز  کوتاہی  ہٕندِ  انجام  نِشہِ)  چُھ  سیٚٹھاہ  بے  خبر  تہٕ  نادان۔

Transliteration:
  Inn<u>a</u> AAara<u>d</u>n<u>a</u> alam<u>a</u>nata AAal<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>a</b>ljib<u>a</u>li faabayna an ya<u>h</u>milnah<u>a</u> waashfaqna minh<u>a</u> wa<u>h</u>amalah<u>a</u> alins<u>a</u>nu innahu k<u>a</u>na <i><u>th</u></i>alooman jahool<u>a</u><b>n</b>


Athar:
  ﴿یِہ  بارِ  امانت  تُلنُک  لٲزمی  نتیجہ  چُھ  یِہ﴾  تاکہ  اللہ  تعالیٰ  دِیِہ  منافق  مردن  تہٕ  زنانن،  تہٕ  مُشرک  مردن  تہٕ  زنانن  سزا،  تہٕ  مومن  مردن  تہٕ  مومن  مستوٗراتن  ہُند  توبہٕ  کرِ  قبول،  اللہ  تعالیٰ  چُھ  درگزر  فرماون  وول  تہٕ  رحیم۔

Mirwaiz:
  یُتھ  اللہ  تعالیٰ  عذابس  گرفتار  کرِ  منافق  مردن  تہٕ  منافق  زنانن  بیٚیہِ  مشرک  مردن  تہٕ  مشرک  زنانن،  یِم  گٔے  تِم  لوٗکھ  یِمَو  احکامِ  خداوندی  یَن  ہُنٛد  کانٛہہ  پرواہ  کوٚر  نہٕ  امانت  ضیع  کٔرِتھ،  بیٚیہِ  کرِ  توجہ  پننہِ  رحمت  سٍتۍ  اللہ  تعالیٰ  باایمان  مردن  تہٕ  باایمان  زنانن  کُن۔  یِم  گٔے  تِم  لوٗکھ  یِمَو  امنتس  رٲچھ  کٔر،  احکامن  ہٕنز  پابندی  کٔر۔  پتھ  روٗز  ترییُم  جماعت  یِمِو  گۅڈٕ  مخالفت  کٔر  مگر  پتو  لاکہ  سپدُکھ  احساس،  توپتہٕ  سپدۍ  نٲدم  تہٕ  پشیمان،  تِم  تہِ  کٔرۍ  اللہ  تعالیٰ  ہن  شامل  مومنینن  و  مومناتن  منٛز  کیازِ،  اللہ  تعالیٰ  چھُ  ہمیشہ  سٮ۪ٹھاہ  مغفرت  کروُن،  سٮ۪ٹھاہ  رحم  کروُن۔

Tahir:
  (یہِ  چُھ)  اَمہِ  موجوب  زِ  اللہ  تعالیٰ  دِیہِ  منافق  مردن  تہٕ  منافق  زنانن  تہٕ  مشرک  مردن  تہٕ  مشرک  زنانن  عذاب  تہٕ  اللہ  تعالیٰ  کرِ  مومن  مردن  تہٕ  مومن  خاتونن  ہُنٛد  توبہٕ  قبول،  تہٕ  اللہ  تعالیٰ  چُھ  سیٚٹھاہ  معاف  کرن  وول  بۆڈ  رحم  کرن  وول۔

Transliteration:
  LiyuAAa<u>thth</u>iba All<u>a</u>hu almun<u>a</u>fiqeena wa<b>a</b>lmun<u>a</u>fiq<u>a</u>ti wa<b>a</b>lmushrikeena wa<b>a</b>lmushrik<u>a</u>ti wayatooba All<u>a</u>hu AAal<u>a</u> almumineena wa<b>a</b>lmumin<u>a</u>ti wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Athar:
  حمد  چُھ  تس  خُدایس  خٲطرٕ  یُس  آسمانن  تہٕ  زمین  کہ  پرٛتھ  چیزُک  مٲلِک  چُھ،  تہٕ  ٲخرتس  منٛز  تہِ  چُھ  حمد  تٔمۍسٕے  خٲطرٕ۔  سُہ  چُھ  حکمت  وول  تہٕ  زانن  وول۔

Mirwaiz:
  تٔسۍ  معبودِ  برحقس  ییٚمۍ  سُند  مُلک  چھُ  تہٕ  سورُے  یہِ  آسمانن  منٛز  چھُ  بیٚیہِ  تہِ  سورُے  یہِ  زمینن  منٛز  چھُ،  چھِ  سزاوار  سٲری  حمد  تہٕ  ثناء  بیٚیہِ  چھِ  تٔسۍ  سزاوار  سٲری  حمد  تہٕ  ثناء  ٲخرتس  منٛز  تہِ،  بیٚیہِ  چھُ  سُے  سٮ۪ٹھاہ  حکمت  وول۔  تس  چھےٚ  سارِچی  پوٗرٕ  خبر،  سُہ  چھُ  تِیُتھ  باخبر  ذات  کہ۔

Tahir:
  تمام  تعریف  چِھ  اللہ  تعالیٰ  سٕندی  خٲطرٕ،  یِکینٛژھاہ  آسمانن  منٛز  چُھ  تہٕ  یِکینٛژھاہ  زمینس  منٛز  چُھ  (سورُے)  چُھ  تٔمۍ  سُندُے  تہٕ  ٲخرتس  منٛز  تہِ  چِھ  تعریف  تٔمۍ  سٕندی  خٲطرٕ،  تہٕ  سُہ  چُھ  سیٚٹھاہ  حکمت  وول،باخبر۔

Transliteration:
  Al<u>h</u>amdu lill<u>a</u>hi alla<u>th</u>ee lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i walahu al<u>h</u>amdu fee al<u>a</u>khirati wahuwa al<u>h</u>akeemu alkhabeer<b>u</b>


Athar:
  پرٛتھ  چیزس  چُھ  سُہ  زانان،  یِکینژھاہ  زمینس  منٛز  گژھان  چُھ،  تہٕ  یِکینژھاہ  تمہِ  منٛزٕ  نیران  چُھ،  تہٕ  یِکینژھاہ  آسمانہٕ  وَسان  چُھ،  تہٕ  یِکینژھاہ  تتھ  منٛز  کھسان  چُھ،  سُہ  چُھ  مہربان  تہٕ  بخشن  وول۔

Mirwaiz:
  سُے  چھُ  زانان  تہِ  سورُے  یہِ  زمینس  منٛز  واتان  چھُ  بیٚیہِ  تہِ  سورُے  یہِ  زمینہٕ  منٛزٕہ  کھسان  چھُ،  بیٚیہِ  تہِ  سورُے  یہِ  آسمانہٕ  وَسان  چھُ،  بیٚیہِ  تہِ  سورُے  یہِ  آسمان  کُن  کھسان  چھُ،  سُہ  چھُ  سٮ۪ٹھاہ  رحم  کروُن،  سٮ۪ٹھاہ  مغفرت  کروُن۔

Tahir:
  سُہ  چُھ  تِمن  (تمام)  چیزن  زانان  یِم  زمینس  منٛز  اَژان  چِھ  تہٕ  یِم  تَمہِ  منٛزٕ  نیبر  نیران  چِھ  تہٕ  یِم  آسمانہٕ  وسان  چِھ  تہٕ  یِم  تَتھ  منٛز  کھسان  چِھ،  تہٕ  سُہ  چُھ  سیٚٹھاہ  رحم  کرن  وول  بۆڈ  بخشن  وول۔

Transliteration:
  YaAAlamu m<u>a</u> yaliju fee alar<u>d</u>i wam<u>a</u> yakhruju minh<u>a</u> wam<u>a</u> yanzilu mina a<b>l</b>ssam<u>a</u>i wam<u>a</u> yaAAruju feeh<u>a</u> wahuwa a<b>l</b>rra<u>h</u>eemu alghafoor<b>u</b>


Athar:
  منکِرین  چِھ  ونان،  کیا  دلیل  چھےٚ  زِ  اسہِ  پیٚٹھ  چَھنہٕ  قیامت  یِوان!  ؤنِو،  قسم  چُھم  پننِس  عالِمُ  الغیب  پروردِگار  سُند،  سۅ  یِیہِ  تۅہیِہ  پیٚٹھ  ضرور۔  تَس  نِشہِ  چُھنہٕ  ذرّس  برابر  کانٛہہ  چیز،  نَہ  آسمانن  منٛز  چُھپِتھ  نَہ  زمینس  منٛز۔  نَہ  ذرّٕہ  کھۅتہٕ  بوٚڈ،  تہٕ  نَہ  تمہِ  نِشہِ  لۅکُٹ۔  سورُے  کینہہ  چُھ  أکِس  روشن  کتابہِ  منٛز  درج۔

Mirwaiz:
  بیٚیہِ  چھِ  ونان  یِم  کٲفر  کہ  اَسہِ  پٮ۪ٹھ  یِیہِ  نہٕ  قیامتھٕے۔  توٚہۍ  فرمٲوِیوٗکھ  یا  رسول  اللہ  صلی  اللہ  علیہ  و سلم  یقیناً  یِیہِ  تۅہیہِ  قیامت،  مےٚ  چھُ  پننِس  پروردگارٕ  سُنٛد  قسم  یُس  سورُے  غیب  زانہٕ  وُن  چھُ۔  پس  پروردگارس  نِشہِ  چھُنہٕ  پوٗشیدٕہ  تہٕ  کھٔٹِتھ  کانٛہہ  چیزاہ  أکِس  ذرس  برابر  تہٕ  آسمانن  اندر  نہ  زمینن  اندر،  نہ  اَکہِ  ذرٕہ  کھۅتہٕ  لۅکُٹ  کانٛہہ  چیزاہ،  نہ  اَکہِ  ذرٕہ  کھۅتہٕ  بوٚڈ  کانٛہہ  چیزاہ۔  پرتھ  چیزاہ  چھُ  تس  نِشہِ  لیکھِتھ  نَنہِ  کتابہِ  یعنی  لوح  محفوظس  اندر۔

Tahir:
  تہٕ  کٲفر  لُکھ  چِھ  ونان  زِ  اَسہِ  پیٚٹھ  یِیہِ  نہٕ  قیامت،  تۆہۍ  فرمٲوِو،  کیازِ  نہٕ  میٲنِس  غیب  زانن  وٲلِس  ربّ  سُنٛد  قسم  سۅیِیہِ  تۅہیہِ  پیٚٹھ  ضرور،  تس  نِشہِ  نَہ  ہیٚکہِ  آسمانن  منٛز  ذرّس  یوت  چیز  غٲب  گٔژِھتھ  تہٕ  نَہ  زمینس  منٛز  تہٕ  نَہ  (چُھ)  تَمہِ  ذرّٕہ  کھوتہٕ  کانٛہہ  لۅکُٹ  (چیز)  تہٕ  نَہ  کانٛہہ  بۆڈ  البتہ  (تمِیُک  تفصیل  تہِ)  چُھ  روشن  کتابِہ  (یعنی  لوحِ  محفوظس)  منٛز  (لیٚکِتھ)۔  

Transliteration:
  Waq<u>a</u>la alla<u>th</u>eena kafaroo l<u>a</u> tateen<u>a</u> a<b>l</b>ss<u>a</u>AAatu qul bal<u>a</u> warabbee latatiyannakum AA<u>a</u>limi alghaybi l<u>a</u> yaAAzubu AAanhu mithq<u>a</u>lu <u>th</u>arratin fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i wal<u>a</u> a<u>s</u>gharu min <u>tha</u>lika wal<u>a</u> akbaru ill<u>a</u> fee kit<u>a</u>bin mubeen<b>in</b>


Athar:
  تہٕ  یِہ  قیامت  یِیہِ  امہِ  موجوب  زِ  جزا  دِیِہ  اللہ  تعالیٰ  تِمن  لُکن  یِمو  ایمان  چُھ  اوٚنمُت  تہٕ  نیک  عمل  چِھ  روٗدِمٕتۍ  کران۔  تِہندِ  خٲطرٕ  چھےٚ  مغفرت  بیٚیہِ  عزّتُک  رِزق۔

Mirwaiz:
  قیامت  یِیہِ  ضرور  ییٚمہِ  خٲطرٕ  کہ  یُتھ  اللہ  تعالیٰ  تِمن  لوٗکن  رٕژ  موٚزوٗرۍ  عطا  کرِ  یِمَو  ایمان  اوٚن  تہٕ  رٕژٕ  عملہٕ  کریکھ  تِہِندی  خٲطرٕ  چھُ  بوٚڈ  مغفرت  تہٕ  عزتُک  روزی  تہٕ  جنتس  اندر۔

Tahir:
  تاکہ  اللہ  تعالیٰ  کرِ  تِمن  لُکن  پوٗرٕ  بدلہٕ  عطا  یِمَو  ایمان  اۆن  بیٚیہِ  روٗدۍ  نیک  عمل  کران۔  یِمَے  چِھ  تِم  لُکھ  یہِندِ  خٲطرٕ  مغفرت  تہٕ  بزرگی  وول  (اُخروی)  رزق  چُھ۔

Transliteration:
  Liyajziya alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti ol<u>a</u>ika lahum maghfiratun warizqun kareem<b>un</b>


Athar:
  تہٕ  یِمو  لُکو  سانیٚن  آیاتن  ؤسۍ  پایِہ  ہاونہٕ  خٲطرٕ  زور  چُھ  لگوومُت،  تِہندِ  خٲطرٕ  چُھ  بدترین  قسمُک  دگ  تُلہٕ وُن  عذاب۔

Mirwaiz:
  بیٚیہِ  یِم  لوٗکھ  دورٕہ  دور  تہٕ  کوشش  کران  ٲسۍ  سانین  آیاتن  تہٕ  دلیلن  پھُٹراونہٕ  خٲطرٕ،  تِہِندِ  خٲطرٕ  چھُ  سخت  عذاب  دگ  تہٕ  دود  تُلہٕ  وُن۔

Tahir:
  تہٕ  یِمو  سانیٚن  آیاتن  منٛز  (مخالفتٕچ)  کوشش  کٔر  (اَسہِ)  عٲجز  کرنہٕ  کِس  خام  خیالس  منٛز  تِمنٕے  لُکن  خٲطرٕچُھ  سخت  دگ  تُلوٕنہِ  عذابُک  سزا۔

Transliteration:
  Wa<b>a</b>lla<u>th</u>eena saAAaw fee <u>a</u>y<u>a</u>tin<u>a</u> muAA<u>a</u>jizeena ol<u>a</u>ika lahum AAa<u>tha</u>bun min rijzin aleem<b>in</b>


Athar:
  اے  نبیؐ،  عِلم  تھاون  وٲلۍ  چِھ  وارٕ  پٲٹھۍ  زانان  زِ  یِکینژھاہ  تُہندِس  ربّ  سٕندِ  طرفہٕ  تۅہیِہ  پیٚٹھ  نٲزِل  چُھ  سپُدمُت،  سُہ  چُھ  سراسر  حق،  تہٕ  تس  خداے  سٕنز  وَتھ  چُھ  ہاوان  یُس  غٲلب  تہٕ  حمید  چُھ۔

Mirwaiz:
  بیٚیہِ  چھِ  زانان  تِم  لوٗکھ  یِمن  علم  آو  عطا  کرنہٕ ﴿یعنی  علماء  اہلِ  کتاب﴾ تتھ  کتابہِ  یۅسہٕ  تۅہیہِ  پٮ۪ٹھ  نٲزل  کرنہٕ  آیہِ  تُہٕندِس  پروردگار سٕندِ  طرفہٕ  پٔزکتاب،  بیٚیہِ  یۅسہٕ  پکناوان  چھےٚ  لوٗکن  تس  خداے  سٕنزِ  وَتہِ  یُس  غٲلب  چھُ  حمد  دَپنہِ  آمُت  چھُ۔

Tahir:
  تہٕ  تِتھۍ  لُکھ  یِمن  علم  چُھ  آمُت  دِنہٕ  تِم  چِھ  زانان  زِ  یۅسہٕ  (کتاب)  تُہٕندِس  ربّ  سٕندِ  طرفہٕ  تۅہیہِ  کُن  نٲزل  چھے٘  کرنہٕ  آمٕژ  سۅے  چھے٘  حق  تہٕ  سۅ  (کتاب)  چھے٘  عزت  وٲلِس،  تمام  رٕژروٲلِس  (ربّ)  سٕنزِ  وَتہِ  کُن  ہدایت  کران۔

Transliteration:
  Wayar<u>a</u> alla<u>th</u>eena ootoo alAAilma alla<u>th</u>ee onzila ilayka min rabbika huwa al<u>h</u>aqqa wayahdee il<u>a</u> <u>s</u>ir<u>at</u>i alAAazeezi al<u>h</u>ameed<b>i</b>


Athar:
  منکِرین  چِھ  لُکن  ونان،  أسۍ  وَنوٕہ  تۅہیِہ  تِیُتھ  شخص  یُس  خبر  چُھ  دِوان  زِ  ییٚلہِ  تُہندِ  جسمُک  ذرّٕہ  ذرّٕہ  چھکراونہٕ  آسہِ  آمُت  تمہِ  وقتہٕ  یِیِو  توٚہۍ  نوِ  سرٕ  پٲدٕ  کرنہٕ؟

Mirwaiz:
  بیٚیہِ  چھِ  ونان  کافر  پانہٕ  وٲنۍ  ٹھٹھہٕ  پٲٹھۍ  أسۍ  ما  ہاوونَو  توہیہِ  سُہ  شخص  یُس  عجیب  خبراہ  ونان  چھُ  زِ  ییٚلہِ  تۅہیہِ  میٚژِہ  منٛز  پھُتہٕ  پھُتہٕ  تہٕ  ریزٕہ  ریزٕہ  سپدِ،  توپتہٕ  یِیِو  توٚہۍ  دوبارٕہ  بیٚیہِ  نَوِ  زندگی  منٛز  اَننہٕ۔

Tahir:
  تہٕ  کٲفر  لُکھ  چِھ  (تعجب  تہٕ  ہزٕل  کرنہٕ  کہ  نیت  سان)  ونان  زِ  کیا  أسۍ  وَنوا  تۅہیہِ  تِتھِس  شخصہٕ  سُنٛد  یُس  تۅہیہِ  یہِ  خبر  چُھو  دِوان  زِ  ییٚلہِ  تۆہۍ  (مٔرِتھ)  بالکل  ریزٕہ  ریزٕہ  سپدِو  پتہٕ  میلو  تۅہیہِ  یقینا  (اَکھ)  نۆو  زایُت۔

Transliteration:
  Waq<u>a</u>la alla<u>th</u>eena kafaroo hal nadullukum AAal<u>a</u> rajulin yunabbiokum i<u>tha</u> muzziqtum kulla mumazzaqin innakum lafee khalqin jadeed<b>in</b>


Athar:
  پے  چَھنہٕ  زِ  یِہ  شخص  چھا  اللہ  تعالیٰ  سٕندِس  ناوس  پیٚٹھ  اَپُز  بناوان  کِنہِ  أمِس  چُھ  جنون  لاحَق۔  نَہ،  بلکہ  یِم  لُکھ  ٲخرتس  چِھنہٕ  مانان،  تِم  چِھ  عذابس  منٛز  مبتلا  گژھن  وٲلۍ  تہٕ  تِمے  چِھ  وُلٹہٕ  پٲٹھۍ  ڈٔلِمٕتۍ۔

Mirwaiz:
  کیا  سَنا  تٔمی  شخصن  ٹھٔہرووٕہ  خدایس  پٮ۪ٹھ  اَپُز  کِنہٕ  تس  چھُ  مَژر  تہٕ  جنون،  نہ  چھُ  اِفترا،  نہ  چھُ  مَژر  بلکہ  چھِ  تِم  لوٗکھ  یِم  قیامتس  تہٕ  ٲخرتس  منکر  چھِ  بٔڑِس  عذابس  تہٕ  بجہِ  گمرٲہی  منٛز  مبتلا۔

Tahir:
  (یا)  چُھ  سُہ  اللہ  تعالیٰ  ہس  پیٚٹھ  اَپُز  بہتان  گنڈان  نَتہٕ  چُھ  تس  جنون،  (یہِ  کتھ  چھَنہٕ)  بلکہ  یِمن  لُکن  ٲخرتس  پیٚٹھ  ایمان  چُھنہٕ  تِم  چِھ  عذابس  تہٕ  ؤسۍ  پایہِ  چہ  گمرٲہی  منٛز  (ہیٚنہٕ  آمٕتۍ)۔  

Transliteration:
  Aftar<u>a</u> AAal<u>a</u> All<u>a</u>hi ka<u>th</u>iban am bihi jinnatun bali alla<u>th</u>eena l<u>a</u> yuminoona bi<b>a</b>l<u>a</u>khirati fee alAAa<u>tha</u>bi wa<b>al</b><u>dd</u>al<u>a</u>li albaAAeed<b>i</b>


Athar:
  کیا  تِمو  چُھنا  سُہ  آسمان  تہٕ  زمین  زانٛہہ  وُچھمُت،  یُس  تِمن  پٔتۍکِنۍ  بروٗنٹھۍکِنۍ  گھیرٕ  کٔرِتھ  چُھ؟  أسۍ  اگر  یژھو  تیٚلہِ  ہیکوکھ  یِم  زمینس  وٲلِتھ،  نَتہٕ  ہیکو  آسمانٕکۍ  کینہہ  ٹُکرٕ  یِمن  پیٚٹھ  گِرٲوِتھ۔  درحقیقت  چھےٚ  اتھ  منٛز  اکھ  نِشٲنی  پرٛتھ  تس  بندٕہ  سٕندِ  خٲطرٕ  یُس  خُدایس  کُن  رجوع  کرن  وول  آسہِ۔

Mirwaiz:
  کیا  یِمَو  لوٗکو  وُچھنا  آسمانس  تہٕ  زمینس  کُن  یۅسہِ  یِمن  برونٹھ  کِنۍ  تہٕ  تھٔر  کِنۍ  یعنی  پرتھ  طرفہٕ  چھےٚ  احاطہ  کٔرِتھ۔  ہرگاہ  أسۍ  ییٚژھو  تِم  نِموکھ  زمینس  تل  وٲلِتھ،  یا  تراوَو  تِمن  پیتھ  آسمان  چہ  چھَلہٕ،  توپتہٕ  گالوکھ  تمی  سٍتۍ  سانین  آیاتن  انکار  کرنہٕ  خٲطرٕ  پٔزِپٲٹھۍ  اَتھ  منٛز  چھُ  بوٚڈ  نشانہٕ  پروردگارٕ  سٕندِس  قدرت  وول  آسنس  پٮ۪ٹھ  پرتھ  رجوع  بخدا  کرٕوُنِس  بندٕھ  سٕندِ  خٲطرٕ۔

Tahir:
  پتہٕ  کیا  تِمَو  وُچھہ  نا  تِمہٕ  (نِشٲنِیہِ)  یِمہٕ  آسمانہٕ  تہٕ  زمین  کِنۍتِمن  بروٗنٹھۍ  کِنۍ  تہٕ  تِمن  پٔتۍ  کِنۍ  (تِمن  ولنہٕ  آمژ)  چھے٘۔  ہرگاہ  أسۍ  یژھو  تیٚلہِ  دۆبراووکھ  تِم  زمینس  منٛز  نَتہٕ  تۯاووتِمن  پیٚٹھ  آسمانہٕ  پیٚٹھہٕ  کینہہ  ٹُکرٕ،  بے  شک  چھے٘  اَتھ  منٛز  پۯتھ  تس  شخصہٕ  سٕندِ  خٲطرٕ  نِشٲنی  یُس  اللہ  تعالیٰ  ہس  کُن  رجوع  کرن  وول  چُھ۔

Transliteration:
  Afalam yaraw il<u>a</u> m<u>a</u> bayna aydeehim wam<u>a</u> khalfahum mina a<b>l</b>ssam<u>a</u>i wa<b>a</b>lar<u>d</u>i in nasha nakhsif bihimu alar<u>d</u>a aw nusqi<u>t</u> AAalayhim kisafan mina a<b>l</b>ssam<u>a</u>i inna fee <u>tha</u>lika la<u>a</u>yatan likulli AAabdin muneeb<b>in</b>


Athar:
  اسہِ  اوس  داوٗد  علیہ  السلامس  پننہِ  طرفہٕ  بوٚڈ  فضل  عطا  کوٚرمُت  ﴿اسہِ  اوس  حُکم  دِیتمُت  زِ﴾  اے  پہاڑو،  أمِس  سٍتۍ  کٔرِو  ہم  آہنگی  ﴿تہٕ  یۅہے  حکم  اوس  اسہِ﴾  پرندن  دِیتمُت۔  اسہِ  کوٚر  شِستٕر  تٔمۍ  سٕندِ  خٲطرٕ  نرم،

Mirwaiz:
  بیٚیہِ  کوٚر  اَسہِ  عطا  حضرت  داودس  پننہٕ  طرفہٕ  بوٚڈ  فضیلت  تہٕ  بٔڈ  نعمت،  بیٚیہِ  کوٚر  حکم  جانورن  توٚہۍ  تہِ  ٲسِو  تِمن  سٍتۍ  سٍتۍ  تسبیح  پران  روزان۔  چنانچہ  حکم  کوٚر  اَسہِ  کۅہن  کہ  تۅہیہِ  ٲسِو  گرِ  گرِ  تِمن  سٍتۍ  تسبیح  پران۔  بیٚیہِ  کوٚر  اَسہِ  تُہٕندِ  خٲطرٕ  شِستٕر  موم  ہیوٗ  نرم۔

Tahir:
  تہٕ  بے  شک  کۆر  آسہِ  داؤد  س  (علیہ  السلام)  پننہِ  بارگاہِ  نِشہِ  بۆڈ  فضل  عطا،  (تہٕ  حکم  فرموو)  اے  پہاڑو!  تۆہۍ  ٲسِو  تِمن  سٍتۍ  مٔدرِ  آوازِ  منٛز  (تسبیح)  پران،  تہٕ  جاناوارن  تہِ  (کۆر  مسخّر  کٔرِتھ  یۅہے  حکم)،  تہٕ  اَسہِ  کۆر  تِہِندِ  خٲطرٕ  شِشتٕر  نرم۔

Transliteration:
  Walaqad <u>a</u>tayn<u>a</u> d<u>a</u>wooda minn<u>a</u> fa<u>d</u>lan y<u>a</u> jib<u>a</u>lu awwibee maAAahu wa<b>al</b><u>tt</u>ayra waalann<u>a</u> lahu al<u>h</u>adeed<b>a</b>


Athar:
  امہِ  ہدایت  سان  زِ  زِرَہ  بناو،  تہٕ  تِہِندۍ  حلقہٕ  تھاو  ٹھیک  اندازس  پیٚٹھ  ﴿اے  آلِ  داوٗد،﴾  نیک  عمل  کٔرِو،  توٚہۍ  یِکینژھاہ  کران  چِھو  سُہ  چُھس  بٕہ  وُچھان۔

Mirwaiz:
  حضرت  داوٗدس  کوٚر  حکم  توٚہۍ  ٲسِو  بناوان  اَتھ  شِسترس  زِرہ  کُشادٕہ  کُشادٕہ،  بیٚیہِ  کٔرِو  پوٗرٕ  اندازٕہ  کریٚن  ہٕندِس  مِلناونس  تہٕ  واٹھ  دِنس  اندر۔  اے  خاندانِ  داوٗد  توٚہۍ  سٲری  دٔپِو  یِمن  نعمتن  پٮ۪ٹھ  حمد  تہٕ  شکر  بیٚیہِ  کٔرِو  توٚہۍ  رٕژٕ  عملہٕ،  پٔزِپٲٹھۍ  بہٕ  چھُس  تُہٕنزن  سارِنٕے  کامین  پٮ۪ٹھ  پوٗرٕ  وٲقف۔

Tahir:
  (تہٕ  ارشاد  فرموو)  زِ  کھجہِ  زِرہ  بناو  تہٕ  (تِہِندۍ)  حلقہ  جورنس  منٛز  تھاو  اندازٕہ  درنظر  تہٕ  (اے  آلِ  داؤد!)  تۆہۍ  روٗزِو  نیک  عمل  کران،  بہٕ  چُھس  تِمہٕ  (کامہِ)  یِمہٕ  تۆہۍ  کران  چِھو  وارٕ  پٲٹھۍ  وُچھن  وول۔

Transliteration:
  Ani iAAmal s<u>a</u>bigh<u>a</u>tin waqaddir fee a<b>l</b>ssardi wa<b>i</b>AAmaloo <u>sa</u>li<u>h</u>an innee bim<u>a</u> taAAmaloona ba<u>s</u>eer<b>un</b>


Athar:
  تہٕ  سلیمان  علیہ  السلامس  خٲطرٕ  کوٚر  اسہِ  ہَوا  مُسَخر،  صُبح  کہ  وقتہٕ  تمِیُک  پکُن  اکہِ  ریتہٕ  چِہ  وتہِ  تام،  تہٕ  شام  کہ  وقتہٕ  تمیُک  پکُن  اکہِ  ریتہٕ  چِہ  وتہِ  تام۔  اسہِ  بَہوو  تٔمۍ  سٕندِ  خٲطرٕ  ویٚگلاونہٕ  آمتہِ  ترٛامُک  ناگ  ﴿چشمہٕ﴾،  تہٕ  تِتھۍ  جِن  کٔرۍ  تس  تٲبع،  یِم  پننِس  ربّ  سٕندِ  حُکمہٕ  تس  برونٛہہ  کنہِ  کٲم  ٲسۍ  کران۔  تِمو  منٛزٕ  یُس  سانہٕ  حُکمہ  نِشہِ  بُتھ  پھِرِہے،  تس  ہاوہَو  أسۍ  دَزٕوُنہِ  نارُک  مزٕہ۔

Mirwaiz:
  بیٚیہِ  کوٚر  اَسہِ  سلیمان  علیہ  السلامس  واو  مُسخر،  صُبحس  اوس  سُہ  ریتٕچ  وَتھ  طے  کران،  شامس  تہِ  اوس  ریٚتٕچ  وَتھ  طے  کران۔  بیٚیہِ  پکنوو  اَسہِ  تِہِندِ  خٲطرٕ  ترامُک  ناگ،  ترام  اوس  گٔلِتھ  نیران  آبٕکۍ  پٲٹھۍ  پننہِ  کانہِ  منٛزٕہ  یُتھ  تِمن  بانہٕ  بٹھہٕ  تیار  کرنس  اندر  سہولیت  سپدِہ،  تمہِ  کی  ٲسۍ  تِم  بجہِ  بجہِ  دیگہٕ  تہٕ  بڑۍ  بٔڑۍ  بانہٕ  بناوان،  بیٚیہِ  کٔرۍ  اَسہِ  تِمن  مُسخر  تہٕ  تٲبع  جِنو  اندرٕہ  تِم  اشخاص  یِم  تِمن  برونٹھہٕ  کنہِ  خداے  سٕندِ  حکمہٕ  سٍتۍ  کٲم  ٲسۍ  کران،  بیٚیہِ  یُس  اَکھاہ  تِمَو  اندرٕہ  سانہِ  حکمہٕ  نِشہِ  روگردٲنی  کرِ،  سُہ  ژٕہناوون  أسۍ  ٲخرتس  اندر  نارٕ  کہ  عذابُک  مزٕہ۔

Tahir:
  تہٕ  سلیمان  (علیہ  السلام)  سٕندِ  خٲطرٕ  کۆر  (اَسہِ)  ہوا  (مسخّر)  ییٚمہِ  کہ  صبح  ہکہِ  منٛزلُک  دوٗریٚراکہِ  ریٚتٕچ  (وَتھ)  ٲس  تہٕ  اَمہِ  کہ  شامکہِ  منٛزلُک  دوٗریٚر  (تہِ)  اوس  اَکہِ  ریٚتٕچ  وَتھ  آسان،  تہٕ  اَسہِ  پکنوو  تِہِندِ  خٲطرٕ  ویٚگلیمتہِ  تۯامُک  ناگ،  بیٚیہِ  ٲسۍ  کینہہ  جِن  (تِمن  تٲبع  کٔرۍمٕتۍ)  یِم  تِہِندِس  ربّ  سٕنٛدِ  حکمہٕ  تِمن  برونٛہہ  کنہِ  کٲم  ٲسۍ  کران،  تہٕ  (فرموومُت  اوس  زِ)  تِمَو  منٛزٕ  یُس  کانٛہہ  سانہِ  حکمہٕ  نِشہِ  پھیرِ  أسۍ  وُچھناوون  سُہ  جہنم  کہ  شعلہٕ  وُنہِ  نارکہ  عذابُک  مزٕہ۔

Transliteration:
  Walisulaym<u>a</u>na a<b>l</b>rree<u>h</u>a ghuduwwuh<u>a</u> shahrun waraw<u>ah</u>uh<u>a</u> shahrun waasaln<u>a</u> lahu AAayna alqi<u>t</u>ri wamina aljinni man yaAAmalu bayna yadayhi bii<u>th</u>ni rabbihi waman yazigh minhum AAan amrin<u>a</u> nu<u>th</u>iqhu min AAa<u>tha</u>bi a<b>l</b>ssaAAeer<b>i</b>


Athar:
  تِم  ٲسۍ  تٔمۍ  سٕندِ  خٲطرٕ  بناوان  یِکینژھاہ  سُہ  ییٚژِھہ  ہے،  تھزٕ  عمارتہٕ،  تصویرٕ  ﴿تصویرٕ  خٲطرٕ  چُھنہٕ  ضروری  زِ  سۅ  آسہِ  انسان  یا  حیوان  سٕنزٕے،  حضرت  سیلمان  علیہ  السلام  ٲسۍ  شریعتِ  موسوی  ہکۍ  پیروکار،  تہٕ  حضرت  موسیٰ  علیہ  السلام  سٕندِس  شریعتس  منٛز  ٲس  جاندار  سٕنز  تصوریر  بناوٕنۍ  تِتھے  پٲٹھۍ  حرام،  یتھہٕ  پٲٹھۍ  رسول  اللہ  صلی  اللہ  علیہ و سلمن  ہٕندِس  شریعتس  منٛز  چُھ﴾  بٔڑۍ  بٔڑۍ  حوض،  زَنتہٕ  ٹَٹھٕلۍ،  تہٕ  پننہِ  جایِہ  نہ  ڈلن  واجِنہِ  گۅبہِ  دیگہٕ۔  اے  آلِ  داوٗد،  عمل  کٔرِو  شُکر  کِس  طریقس  پیٚٹھ۔  ﴿یعنی  شکر  گزار  بندن  ہٕند  پٲٹھۍ  کٔرِو  کٲم﴾  میانیٚن  بندن  منٛز  چِھ  کمٕے  شکر  گزار۔

Mirwaiz:
  تِم  جِن  ٲسۍ  بناوان  تِہِندِ  خٲطرٕہ  تِم  تِم  چیز  یِم  تِم  یَژھ  ہن  بجہِ  بجہِ  قٲلب  لَرِ  ہِشہِ،  بیٚیہِ  کُلین  تہٕ  کۅہن  ہٕنزٕ  شکلہٕ،  بیٚیہِ  بٔڑۍ  بٔڑۍ  ٹٹھٕلۍ،  تلاو  بیٚیہِ  بجہِ  بجہِ  دیگہٕ  یِمہٕ  أکۍ  سٕے  جایہِ  ٹھٔہرِتھ  آسہٕ  آسان،  اَسہِ  کوٚر  حکم  حضرت  داوٗد  سٕندِس  خاندانس  کہ  یِمن  نعمثن  پٮ۪ٹھ  دٔپِو  شکر،  شکرگزٲری  کٔرِو  رٕژ  عمل  کرنہٕ  سٍتۍ۔  میانیو  بندو  اندرٕہ  چھِ  کمٕے  شکرگزٲری  کروُنۍ،  اَدٕہ  ییٚلہِ  اَسہِ  حضرت  سلیمان  سٕندِ  مرنُک  حکم  جٲری  کوٚر  تہٕ  تِم  گٔے  ییٚمہِ  عالمہٕ  تختس  پٮ۪ٹھ  بِہِتھ،  لوٗر  ٲسٕکھ  تھٲومٕژ  ہۅنگنہِ  تل،  تِتھے  پٲٹھۍ  کوٚر  تِہِندۍ  روحِ  مبارکن  پرواز،  اَتھ  حالتس  اندر  روٗدۍ  تِم  أکِس  ؤرِیَس  تانۍ،  جِن  ٲسۍ  وُچھان  تِمن  تختس  پٮ۪ٹھ  بِہِتھ،  کانٛہہ  اوس  نہٕ  جُرات  کٔرِتھ  نکھہٕ  تل  یِتھ  نظردِنَس۔  کُنہِ  چیزن  دُیت  نہٕ  پتاہ  تِمن  جِنن  سلیمان  علیہ  السلام  سٕندِ  مرنُک  مگر  کھۅڈٕ  کیٚمۍ  أکۍ  یُس  تِہِنزِ  لورِ  أندری  أندری  کوٗران  تہٕ  کھیٚوان  اوس۔

Tahir:
  تِم  (جنّات)  ٲسۍ  تِہِندِ  خٲطرٕ  یہِ  تِم  یژھان  ٲسۍ  بناوان۔  تِمن  منٛز  ٲسۍ  تھٔدۍ  تہٕ  بٔڑۍ  قلعہ  تہٕ  مجسمہ  بیٚیہِ  بٔڑۍ  بٔڑۍٹٹھٕلۍ  یِم  تلاو  ن  تہٕ  لنگرٕ  دیگن  ہٕندۍ  پٲٹھۍ  ٲسۍ۔  اے  آلِ  داؤد!  (اللہ  تعالیٰ  سُنٛد)  شکر  روٗزِو  بجا  انان،  تہٕ  میانیو  بندو  منٛزٕ  چِھ  شکرگزار  کمٕے  سپٕدۍ  مٕتۍ۔

Transliteration:
  YaAAmaloona lahu m<u>a</u> yash<u>a</u>o min ma<u>ha</u>reeba watam<u>a</u>theela wajif<u>a</u>nin ka<b>a</b>ljaw<u>a</u>bi waqudoorin r<u>a</u>siy<u>a</u>tin iAAmaloo <u>a</u>la d<u>a</u>wooda shukran waqaleelun min AAib<u>a</u>diya a<b>l</b>shshakoor<b>u</b>


Athar:
  پتہٕ  ییٚلہِ  سیلمان  علیہ  السلامس  پیٚٹھ  اسہِ  موتُک  فٲصلہٕ  نٲفذ  کوٚر،  جنن  اوس  نہٕ  تٔمۍ  سٕندِ  موتُک  پے  دِنہٕ  وول  کانٛہہ  چیز  تَس  کھۅڈکیٚمِس  ورٲے،  یُس  تٔمۍ  سٕندِس  عاصس  اوس  کھیٚوان۔  یِتھہٕ  پٲٹھۍ  ییٚلہِ  سلیمان  علیہ  السلام  پتھر  پِیٚوو،  ادٕ  چھےٚ  جِنن  پیٚٹھ  یِہ  کتھ  کُھلان،  زِ  اگر  تِم  غیب  زانن  وٲلۍ  آسہٕ  ہَن،  تیٚلہِ  روزٕہَن  نہٕ  اتھ  وُلٹہٕ  عذابس  منٛز  مبتلا۔

Mirwaiz:
  اَدٕہ  ییٚلہِ  سۅ  لوٗر  کھۅکھٕر  گٔیہِ  تہٕ  پیٚیہِ  ؤسِتھ،  تِم  تہِ  آے  وُکراونہٕ  بۅن  کُن  اَتھ  تختس  پٮ۪ٹھ،  اَدٕہ  سَپُد  معلوم  جِنن  تِہِندِ  ییٚمہِ  عالمہٕ  گژھنُک۔  دپنہِ  لٔگۍ  کہ  ہرگاہ  غٲبٕچ  خبر  آسِہا  تیٚلہِ  ما  آسٕہن  تِم  ؤرِیَس  ذلت  کِس  عذابس  منٛز  گرفتار۔

Tahir:
  پتہٕ  ییٚلہِ  اَسہِ  سلیمانس  (علیہ  السلام)  پیٚٹھ  موتُک  حکم  صٲدر  کۆر  پتہٕ  دِژ  نہٕ  تِمن  جِنن  تِہِندِس  موتس  پیٚٹھ  کٲنسہِ  خبر  زمین  کہ  أتھرِ  کیٚمۍ  سٕندِ  وَرٲے،  یُس  تٔمۍ  سٕندِس  عاصس  روٗد  کھیٚوان  پتہٕ  ییٚلہِ  تِہُنٛد  جسم  زمینس  پیٚٹھ  پیۆو  اَدٕ  دۯاو  جِنن  پیٚٹھ  نۆن  زِ  ہرگاہ  تِم  غیب  آسہن  زانان  تیٚلہِ  روزٕ  ہن  نہٕ  اَتھ  ذلّت  وٲلِس  عذابس  منٛز  پیٚتھ۔

Transliteration:
  Falamm<u>a</u> qa<u>d</u>ayn<u>a</u> AAalayhi almawta m<u>a</u> dallahum AAal<u>a</u> mawtihi ill<u>a</u> d<u>a</u>bbatu alar<u>d</u>i takulu minsaatahu falamm<u>a</u> kharra tabayyanati aljinnu an law k<u>a</u>noo yaAAlamoona alghayba m<u>a</u> labithoo fee alAAa<u>tha</u>bi almuheen<b>i</b>


Athar:
  سبا  ﴿کیٚن  لُکن﴾  خٲطرٕ  ٲس  تِہندِس  پننِس  مَسکنس  منٛزٕے  اکھ  نِشٲنی  موجود،  زٕ  باغ  دٔچِھنۍ  تہٕ  کھووٕرۍ۔  ﴿امیُک  مطلب  چُھنہٕ  یِہ  زِ  پوٗرٕ  مٕلکس  منٛز  ٲسۍ  صرف  زٕے  باغ،  بلکہ  چُھ  امہِ  نِشہِ  مُراد  یِہ  زِ  سَبا ہٕچ  پوٗرٕ  سر  زمین  ٲس  گُلزارٕے  گلزار۔  انسان  یتھ  جاہِ  تہِ  کھڑا  سپدِہے،  تس  اوس  دٔچِھنۍ  تہِ  باغ  اتھہِ  یِوان  تہٕ  کھووٕرۍ  تہِ﴾  کھیٚیِو  پننِس  ربّ  سُند  رزق  تہٕ  کٔرِو  شکر  تٔمۍ  سُند،  مُلک  چُھ  عمدہ  تہٕ  پاکیزہ،  تہٕ  پروردگار  چُھ  مغفرت  فرماون  وول۔

Mirwaiz:
  بے  شک  ٲسۍ  قوم  سبا  خٲطرٕ  تِہِندِس  وطنس  اندر  خداے  سٕنز  اطاعت  تہٕ  فرماں بردٲری  کرنس  پٮ۪ٹھ  بٔڑۍ  بٔڑۍ  نشانہٕ  تہٕ  دلیلہٕ  موجود،  تِمَو  نشانو  أندرٕہ  اوس  اَکھ  نشانہٕ  کہ  زٕہ  باغ  ٲسِکھ  سڑکہ  دٔچھِنۍ  تہٕ  کھوفرِ  قطار  درقطار  یعنی  تِہِندس  علاقس  اندر  ٲسۍ  عام  شاہراہ  تہٕ  سڑکہِ  دٔچھِن  کھوفٕرۍ  دوٗر  تانۍ  نکھ  نکھ  باغات  یِمن  منٛز  کم  کم  میوٕہ  ٲسۍ،  بکثرت  آمدنی  تہِ  ٲسٕکھ،  کٲفی  رونق  تہٕ  سایہِ  تہِ  اوسُکھ  بکمال۔  اَسہِ  وَننوو  تِمن  انبیاہن  تہٕ  ناصحن  ہٕندِ  ذریعہ،  کھیٚیِو  پننِس  پروردگار  سُند  عطا  کوٚرمُت  رزق،  توپتہٕ  کٔرِو  تِہٕنز  شکرگزٲری  تہٕ  فرماں  بردٲری،  کیازِ  دۅئیہِ  قسمہٕ  چہ  نعمژٕہ  کرِنَو  عطا،  اَکھ  کوٚرنَو  عطا  دنیاہس  منٛز  یہِ  شہرِ  سَبا  یُس  نہایت  رُت  شہراہ  چھُ  آب  و  ہوا  کہ  لحاظہٕ،  بیاکھ  نعمت  کٔرنَو  عطا  ٲخرت  کہ  اعتبارٕہ،  پروردگارچھُ  سٮ۪ٹھاہ  مغفرت  کروُن،  ہرگاہ  کُنہِ  قسمہٕ  کوتٲہی  یِیہِ  لبنہٕ  تُہٕندِ  کَنہِ  تتھ  کریٚو  درگزر۔

Tahir:
  درحقیقت  ٲس  (قوم)  سبا  خٲطرٕ  تِہِندِس  وطنسٕے  منٛز  نشٲنی  موجود۔  (تِم)  ٲسۍ  زٕ  باغ،  دٔچِھنۍ  کِنۍ  تہٕ  کھووٕرۍ  کِنۍ۔  (تِمن  سپُد  ارشاد،)  تۆہۍ  ٲسِو  پننِس  ربّ  سٕندِرزقہٕ  منٛزٕ  کھیٚوان  تہٕ  تٔمۍ  سُنٛد  شکر  ٲسِو  کران۔  (تُہُنٛد)  شہر  (کوتاہ)  چُھ  پاک  تہٕ  ربّ  چُھ  سیٚٹھاہ  مغفرت  کرن  وول۔

Transliteration:
  Laqad k<u>a</u>na lisabain fee maskanihim <u>a</u>yatun jannat<u>a</u>ni AAan yameenin washim<u>a</u>lin kuloo min rizqi rabbikum wa<b>o</b>shkuroo lahu baldatun <u>t</u>ayyibatun warabbun ghafoor<b>un</b>


Athar:
  مگر  تِمو  پھیُر  بُتھ،  ٲخر  کار  سوٗز  اسہِ  تِمن  پیٚٹھ  ٹھوٚر  پھُٹراون  وول  سہلاب،  تہٕ  تِمن  دِتۍ  گۅڈنِکیٚن  دۅن  باغن  ہٕنزِ  جاہِ  بیٚیہِ  زٕ  باغ،  یِمن  منٛز  ٹیٚٹھۍ  میوٕہ  تہٕ  کٔنڈۍ  کُل  ٲسۍ،  بییِہ  آسہٕ  کم  کینژھاہ  برٛیٚیِہ۔

Mirwaiz:
  تِمَو  زٲنۍ  نہٕ  اَتھ  نعمتس  قدر  بلکہ  پھُیر  تِمَو  سانیو  حکمو  نِشہِ  بُتھ،  اَدِہ  کوٚر  اَسہِ  تِمن  پٮ۪ٹھ  پَنُں  قہر  نٲزل،  جٲری  کوٚر  اَسہِ  تِمن  پٮ۪ٹھ  بوٚڈ  یُپ  تہٕ  سیلاب  یُس  توٚت  تانۍ  بند  اوس۔  ییٚمہِ  سٍتۍ  تِہِندۍ  تِم  سٲری  باغات  تباہ  و  برباد  گٔے،  بیٚیہِ  بدلٲوۍ  اَسہِ  تِہِندین  دۅن  باغن  بدل  بیٚیہِ  قسمٕکۍ  زٕہ  باغ  یِمن  منٛز  یِم  چیز  پَتھ  کُن  روٗدۍ  بدمزٕہ  میوہ  دار  کُلۍ  بیٚیہِ  میوٕہ  ورٲے  جنگلی  کُلۍ،  بیٚیہِ  جنگلی  بریٚیہِ  کُلۍ  کینہہ  کٕے  یِمن  منٛز  نہٕ  مزٕہ  تہٕ  لطافت  ٲس۔

Tahir:
  پتہٕ  پھِیُر  تِمَو  (فرمانبردٲری  نِشہِ)  بُتھ  اَدٕ  سوٗز  اَسہِ  تِمن  پیٚٹھ  زوردار  سہلاب  تہٕ  اَسہِ  بدلٲوۍ  تِہِندۍ  دۅشوے  باغ  دۅیَو  (تِتھیٚو)  باغو  سٍتۍ  یِمن  منٛز  بدمزٕہ  میٚوٕہ  تہٕ  کینہہ  زۯنٛڈ  تہٕ  کم  کینٛژھاہ  بریٚیہِ  کُلۍروٗدِمٕتۍ  ٲسۍ۔

Transliteration:
  FaaAAra<u>d</u>oo faarsaln<u>a</u> AAalayhim sayla alAAarimi wabaddaln<u>a</u>hum bijannatayhim jannatayni <u>th</u>aw<u>a</u>tay okulin kham<u>t</u>in waathlin washayin min sidrin qaleel<b>in</b>


Athar:
  یِہ  اوس  تِہندِ  کُفرُک  بدلہٕ  یُس  اسہِ  تِمن  دِیُت،  تہٕ  ناشکر  انسانس  ورٲے  چِھنہٕ  أسۍ  یُتھ  بدلہٕ  بیٚیہِ  کٲنٛسہِ  دِوان۔

Mirwaiz:
  یہِ  سزا  دُیت  اَسہِ  تِمن  کفرٕ  سببہٕ،  کفرانِ  نعمت  کرنہٕ  سببہٕ،  أسۍ  چھا  یُتھ  سزا  دِوان  کفرانِ  نعمت  کرن  والین  ورٲے  بیٚیہِ  کٲنسہِ۔

Tahir:
  یہِ  دِیُت  اَسہِ  تِمن  تِہِندِ  کفرُک  تہٕ  ناشکری  ہُنٛد  بدلہٕ،  تہٕ  أسۍ  چِھنہٕ  بٔڑِس  ناشکرگزار  سٕندِ  وَراے  (کٲنسہِ  یُتھ)  سزا  دِوان۔

Transliteration:
  <u>Tha</u>lika jazayn<u>a</u>hum bim<u>a</u> kafaroo wahal nuj<u>a</u>zee ill<u>a</u> alkafoor<b>a</b>


Athar:
  تہٕ  اسہِ  آسہٕ  تِمن  تہٕ  تِہنزن  بٔستِیَن  درمیان،  یِمن  اسہِ  برکت  ٲس  عطا  کٔرمٕژ،  ٹاکارٕہ  بستِیِہ  بساوِمژٕ،  تہٕ  تِمن  منٛز  آسہٕ  سفرچہِ  مسافتہٕ  ﴿دوٗریر﴾  أکِس  اندازس  پیٚٹھ  تھاوِمٕژ۔  ﴿برکت  واجِنو  نِشہِ  چُھ  مُراد  شام  تہٕ  فلسطینُک  علاقہٕ۔  ٹاکارٕہ  بستیو  نِشہِ  چُھ  مُراد  تِژٕھہ  بٔستِیِہ  یِمہٕ  عام  شاہراہس  پیٚٹھ  آسن،  کوٗنن  منٛز  آسن  نہٕ  چُھپِتھ۔  تہٕ  سفرچہِ  مسافتہٕ  أکِس  اندازس  پیٚٹھ  تھاونُک  مطلب  چُھ  یِہ  زِ  یَمن  پیٚٹھہٕ  شام  تام  گژھنُک  پوٗرٕ  سفر  اوس  مُسلسل،  آباد  علاقس  منٛز  طے  سپدان  ییٚمہِ  کہ  پرٛتھ  منٛزِل  پیٚٹھہٕ  دوٚیِمِس  مٔنٛزِلس  تامُک  دوٗریر  معلوم  تہٕ  متعین  اوس﴾  پھیٖرِو  تھوٗرِو  یِمن  وَتھن  منٛز  رات  دۅہ  پوٗرٕ  اَمنہٕ  سان۔

Mirwaiz:
  بیٚیہِ  کٔرۍ  اَسہِ  اہلِ  سَباہن  منٛز  تہٕ  بیٚیہِ  شامہٕ  کیٚن  تِمن  شہرن  منٛز  یِمن  منٛز  اَسہِ  پیداوارٕچ  برکت  کٔرمٕژ  ٲس  واریاہ  شہرآباد  نکھہٕ  نکھہٕ  یِم  برلبِ  سڑک  ٲسۍ یِم  سارِنٕے  پکہٕ  وُنین  بوزنہٕ  یِوان  ٲسۍ یِمَو  سٍتۍ  نہٕ  مسافرن  سفرس  منٛز  کُنہِ  قسمُک  وحشت  پٲدٕہ  سپدان  اوس،  ییٚتہِ  نس  تِمن  ٹھٔہرنٕچ  خواہش  سپدان  ٲس  تَتہِ  نس  ٲسۍ  تِم  ؤسِتھ  ٹھٔہرِتھ  ہیکان۔  مقرر  اوس  کوٚرمُت  اَسہِ  اَکہِ  خاص  اندازٕہ  موجوب  تِمَو  شہرو  مٔنٛزی  لوٗکن  ہُنٛد  یُن  گژُھن،  فرموومُت  اوسُکھ  اَسہِ  کہ  کٔرِو  سیر  رات  کُیت  تہِ،  دۅہلہِ  تہِ  امن  و  امانس  اندر،  چنانچہ  سٲری  لوٗکھ  ٲسۍ  یمنہٕ  پٮ۪ٹھہٕ  شام  واتان  یِموٕے  آباد  شہرو  مٔنزۍ  کوج  أکِس  شہرس  تہٕ  کال  بیٚیِس  شہرس  منٛز  کھیٚوان،  سٲری  فقیر  تہٕ  دنیا  دار  ٲسۍ  کھیٚن  چیٚن  پانس  سٍتۍ  تُلنہٕ  ورٲے  اَمہِ  وَتہِ  پکان۔  دنیا  دارَو  ووٚن  یَتھ  منٛز  چھَنہٕ  سٲنۍ  شان  بوزنہٕ  یِوان،  تِم  لٔگۍ  دعا  کرنہِ۔  

Tahir:
  تہٕ  اَسہِ  آسہٕ  تِمن  باشندن  تہٕ  تِمن  بستی  ین  منٛزباگ  یِمن  منٛز  اَسہِ  برکت  دِتھ  ٲس  تھٲومٕژ،  (یَمنہٕ  پیٚٹھہٕ  شامس  تام)  اَتھہِ  یِنہٕ  واجِنہِ  (تہٕ)  نکھہٕ  نکھہٕ  بستِیہِ  آباد  کرِمَژٕ،  تہٕ  اَسہِ  ٲسۍ  تِمن  منٛزیِنَس  گژھنس  (دوران  آرام  کرنٕکۍ)  پڑاو  مقررکٔرِتھ  تھٲوِمٕتۍ  زِ  تۆہۍ  لُکھ  روٗزِو  یِمن  منٛز  رٲژن  (منٛز  تہِ)  تہٕ  دۅہن  (منٛز  تہِ)  بے  خوف  سپدِتھ  پکان  پھیران۔

Transliteration:
  WajaAAaln<u>a</u> baynahum wabayna alqur<u>a</u> allatee b<u>a</u>rakn<u>a</u> feeh<u>a</u> quran <i><u>th</u></i><u>a</u>hiratan waqaddarn<u>a</u> feeh<u>a</u> a<b>l</b>ssayra seeroo feeh<u>a</u> lay<u>a</u>liya waayy<u>a</u>man <u>a</u>mineen<b>a</b>


Athar:
  مگر  تِمَو  ووٚن،  اے  سانہِ  ربّہٕ،  سانیٚن  سفرن  ہٕنٛزٕ  مسافتہٕ  ﴿دوٗریٚر﴾  بناو  زیٖٹھۍ۔  ﴿ضروری  چُھنہٕ  زِ  تِمو  آسہِ  زبٲنۍ  سٍتۍ  یِہ  دُعا  کوٚرمُت۔  بَسا  اوقات  چُھ  انسان  تِژھ  عمل  کران،  ییٚمہِ  نِشہِ  پے  چُھ  لگان  زِ  زنتہٕ  سُہ  پننِس  خدایس  یِہ  ونان  چُھ  زِ  یِہ  نعمت  یۅسہٕ  ژےٚ  مےٚ  دِژمٕژ  چھےٚ،  بٕہ  چُھس  نہٕ  اتھ  قٲبِل۔  آیات  کیو  الفاظو  نِشہِ  چھےٚ  یِہ  کتھ  واضح  سپدان  زِ  سُہ  قوم  اوس  پننہِ  آبٲدی  ہٕنز  کثرت  پننہِ  خٲطرٕ  مُصیبت  سمجھان،  تہٕ  یژھان  اوس  یِہ  زِ  آبادی  گٔژِھ  تیٖژاہ  کم  گژٕھنۍ  زِ  سفرٕکۍ  منٛزل  گژھہن  دوٗر  دوٗر﴾  تِمو  کوٚر  پننِس  پانس  پیٚٹھ  پانہٕ  ظُلم۔  ٲخر  کار  تھٲوۍ  اسہِ  تِم  افسانہٕ  بنٲوِتھ،  تہٕ  تِمن  کٔر  موٗلہٕ  مۅنجہِ  چھلہٕ  چھانگٕر۔  یقیناً  چھےٚ  تتھ  منٛز  نِشِٲنیِہ  پرٛتھ  تس  شخصس  خٲطرٕ  یُس  سیٚٹھاہ  صٲبر  تہٕ  شکر  کرن  وول  آسہِ۔

Mirwaiz:
  کہ  پروردگاراہ،  دوٗری  تراو  شٕہ  سانین  سفرٕ  کیٚن  مٔنزِلن  اندر۔  منٛزٕ  منٛزٕ  کرُکھ  بعض  شہر  غٲر  آباد  تااینکہ  اَسہِ  آسہِ  یِوان  سامانہٕ  سٍتۍ  تُلنہِ  تہٕ  حفاظت  خٲطرٕہ  نوکر  چاکر  مسلح  سامانہ  سٍتۍ  تُلنہٕ۔  پس  کوٚر  تِمَو  ظلم  پانے  پانس  بنی  اسرٲیلن  ہٕندہ  پٲٹھۍ  لوٚگُکھ  کھیٚنہٕ  منٛزٕ  وۅکُس،  چنانچہ  تھاوِ  اَسہِ  پتھ  کُن  تِہٕنزٕہ  کتھہٕ  باقی  پتہٕ  یِوُنین  ہٕندِ  خٲطرٕ،  بیٚیہِ  کٔر  اَسہِ  تِمن  چھلہٕ  چھانگٕر،  تِم  قبیلہٕ  وٲتۍ  دوٗر  دوٗر  مختلف  شہرن  اندر  ژَلان  ژَلان۔  بے  شک  یہِ  اَسہِ  بیان  کوٚر  اَتھ  منٛز  چھِ  بٔڑۍ  بٔڑۍ  نشانہٕ  عبرت  پرتھ  صبر  تہٕ  شکر  کرٕوُنین  ہٕندِ  خٲطرٕ  یعنی  باایمان  تہٕ  فرماں بردارن  ہٕندِ  خٲطرٕ۔

Tahir:
  پتہٕ  لوگ  تِمَو  وَنُن،  اے  سانہِ  ربّہ!  سانیٚن  سفرٕ  کیٚن  منٛزِلن  منٛزباگ  کرتہٕ  دوٗریٚر  پٲدٕ  تہٕ  تِمَو  کۆر  پننیٚن  نفسن  پیٚٹھ  ظلم  پتہٕ  بنٲوۍ  اَسہِ  تِم  (عبرتٕکۍ)  افسانہٕ  تہٕ  اَسہِ  کٔرۍ  تِم  ٹُکرٕ  ٹُکرٕ  کٔرِتھ  چھلہٕ  چھانگرِ۔  بے  شک  چھے٘  اَتھ  منٛز  سیٚٹھاہ  صبر  کرن  وٲلِس  تہٕ  انتہٲیی  شکرکرن  وٲلِس  شخصہٕ  سٕنٛدِ  خٲطرٕ  نِشٲنِیہِ۔

Transliteration:
  Faq<u>a</u>loo rabban<u>a</u> b<u>a</u>AAid bayna asf<u>a</u>rin<u>a</u> wa<i><u>th</u></i>alamoo anfusahum fajaAAaln<u>a</u>hum a<u>ha</u>deetha wamazzaqn<u>a</u>hum kulla mumazzaqin inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Athar:
  تِہندِس  معاملس  منٛز  لوٚب  ابلیسن  پنُن  گُمان  صحیح  تہٕ  تِمو  کٔر  تٔمۍ  سٕنزے  پیروی۔  سِواے  اکھ  لۅکٕٹ  چھۅکھ  یۅسہٕ  مومن  ٲس۔

Mirwaiz:
  پٔزِ پٲٹھۍ  تصدیق  کوٚر  ابلیسن  تِمن  منٛز  پننِس  خیالس  چنانچہ  تِمَو  کٔر  پوٗرٕ  پٲروی  تِہٕنز  مگر  روٗز  پتھ  تس  پٲروی  کرنہٕ  نِشہِ  اَکھ  کمٕے  جماعتھاہ  باایمانن  ہٕنز  یِم  کامل  الایمان  ٲسۍ،  تِم  روٗدۍ  بالکل  محفوظ۔  یِم  ضعیف  الایمان  ٲسۍ  تِمَو  کٔر  نہٕ  اگر  چہ  شرک  و  کفرس  منٛز  تٔمۍ  سٕنز  پٲروی  مگر  معاصین  اندر  کوٚرُکھ  تٔمۍ  سُنٛد  اتباع۔

Tahir:
  بے  شک  دُیت  ابلیسن  تِمن  متعلق  پَنُن  خیال  پۆز  ثٲبت  کٔرتھ  پتہٕ  کٔر  تِمَولُکو  تٔمۍ  سٕنز  پٲروی  أکِس  دٔرِس  وَرٲے  یُس  (صحیح  پٲٹھۍ)  مومنن  ہُنٛد  اوس۔

Transliteration:
  Walaqad <u>s</u>addaqa AAalayhim ibleesu <i><u>th</u></i>annahu fa<b>i</b>ttabaAAoohu ill<u>a</u> fareeqan mina almumineen<b>a</b>


Athar:
  ابلیسس  اوس  نہٕ  تِمن  پیٚٹھ  کانٛہہ  اقتدار  حٲصل،  مگر  یِکنژھاہ  سپُد  امہِ  موجوب  زِ  أسۍ  ٲسۍ  یِہ  وُچُھن  یژھان  زِ  کُس  چُھ  ٲخرتس  مانن  وول،  تہٕ  کُس  چُھ  امہِ  کہ  طرفہٕ  شکس  منٛز۔  تُہُند  ربّ  چُھ  پرٛتھ  چیزس  پیٚٹھ  نگران۔

Mirwaiz:
  بیٚیہِ  اوس  نہٕ  ابلیس  سُنٛد  تِمن  پٮ۪ٹھ  کانٛہہ  تہِ  زور  تہٕ  جبر  مگر  یہِ  اوس  اَسہِ  نٔنہِ  راوُن  کہ  کُس  چھےٚ  ٲخرتٕچ  پژھ  تِمَو  لوٗکو  اندرٕہ  بیٚیہِ  کمن  چھُ  ٲخرتُک  شک  تہٕ  تردُد  دِلن  اندر،  یُتھ  زن  پرتھ  ا۔  کِس  منٲسب  سزا  یِیہِ  دِنہٕ۔  تُہُنٛد  پروردگار  چھُ  پرتھ  چیزس  پٮ۪ٹھ  نگہبان  تہٕ  رٲچھ،  سارِکُے  چھُ  تس  پوٗرٕ  اطلاع۔

Tahir:
  تہٕ  شیطان  سُنٛد  اوسنہٕ  تِمن  پیٚٹھ  کِہِنۍ  زور  مگر  یہِ  (سپُد)  اَمہِ  موجوب  زِأسۍ  کڑہوکھ  تِم  لُکھ  یِمن  ٲخرتس  پیٚٹھ  ایمان  چُھ  بیۆن  تِمَو  لُکو  نِشہِ  یِم  اَتھ  متعلق  شکس  منٛز  چِھ،  تہٕ  تُہُنٛد  ربّ  چُھ  پۯتھ  چیزس  پیٚٹھ  نظرتھٲوِتھ۔

Transliteration:
  Wam<u>a</u> k<u>a</u>na lahu AAalayhim min sul<u>ta</u>nin ill<u>a</u> linaAAlama man yuminu bi<b>a</b>l<u>a</u>khirati mimman huwa minh<u>a</u> fee shakkin warabbuka AAal<u>a</u> kulli shayin <u>h</u>afee<i><u>th</u></i><b>un</b>


Athar:
  ﴿اے  نبیؐ  یِمن  مُشرِکن﴾  ؤنِو  زِ  ناد  دِتھ  وُچھتوکھ  پنٕنۍ  تِم  معبود،  یِم  تۅہیِہ  خُدایس  ورٲے  پنٕنۍ  معبود  چھوٗکھ  زٲنِمٕتۍ۔  تِم  نہ  چِھ  آسمانو  منٛزٕ  کُنہِ  ذرّس  برابر  چیزٕکی  مٲلِک،  نہ  چِھ  زمینس  منٛز۔  تِم  چِھنہٕ  آسمان  و  زمینس  کِس  ملکیتس  منٛز  تہِ  شریک۔  تِمو  منٛزٕ  چُھنہٕ  کانٛہہ  اللہ  تعالیٰ  سُند  مدد  گار  تہِ۔

Mirwaiz:
  فرمٲوِیوٗکھ  توٚہۍ  یارسول  اللہؐ،  اے  لوٗکو،  توٚہۍ  دِیتَو  ناد  تِمن  یِم  توٚہۍ  معبوٗد  زانان  چھُوکھ  معبودِ  برحقس  ورٲے،  مٔنگۍ  تو  توٚہۍ  تِمن  پنٕنۍ  حاجات،  معلوم  سپدِ  پانے  تِمن  تِہٕنز  حقیقی  حالت  چھےٚ  کہ  تِم  چھِو  نہٕ  مٲلک  کُنہِ  چیزٕکۍ  أکِس  ذرس  برابر  تہِ،  نہ  آسمانن  اندر  تہٕ  نہ  زمینن  اندر،  بیٚیہِ  چھَنہٕ  تِمن  آسمان  و  زمین  پٲدٕہ  کرنس  منٛز  خدایس  سٍتۍ  کانٛہہ  شراکتھاہ،  بیٚیہِ  چھُنہٕ  تِمَو  اندرٕہ  کانٛہہ  اَکھاہ  خداے  سُنٛد  مددگار  کُنہِ  چیزس  اندر۔  

Tahir:
  فرمٲوِو،  تۆہۍ  أنیوٗکھ  تِم  ناد  دِتھ  یِم  تۆہۍ  اللہ  تعالیٰ  ہس  وَرٲے  (معبود)  چِھووکھ  سمجھان،  تِم  چِھنہٕ  آسمانن  منٛز  اکہِ  ذرّٕکۍ  تہِ  مٲلک  تہٕ  نَہ  زمینس  منٛز،  تہٕ  نَہ  چھے٘  تِہٕنز  دۅشوٕنۍ  (زمین  وآسمانس)  منٛز  کانٛہہ  شراکت  تہٕ  نَہ  چُھ  تِمَو  منٛزٕ  کانٛہہ  اللہ  تعالیٰ  سُنٛد  مددگار۔

Transliteration:
  Quli odAAoo alla<u>th</u>eena zaAAamtum min dooni All<u>a</u>hi l<u>a</u> yamlikoona mithq<u>a</u>la <u>th</u>arratin fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i wam<u>a</u> lahum feehim<u>a</u> min shirkin wam<u>a</u> lahu minhum min <i><u>th</u></i>aheer<b>in</b>


Athar:
  تہٕ  اللہ  سٕندِس  دربارس  منٛز  ہیٚکہِ  نہٕ  کانٛہہ  شفاعت  تہِ  کٲنٛسہِ  ہٕند  خٲطرٕ  فٲیدٕ  مند  ٲسِتھ،  سِواے  تَس  شخصس  ییٚمۍ  سٕندِ  خٲطرٕ  خُداین  سفٲرشہِ  ہُند  اجازت  آسہِ  دِیتمُت۔  حتیٰ  کہ  ییٚلہِ  لُکن  ہٕندیٚو  دِلَو  نِشہِ  گھبراہٹ  دوٗر  سپدِ،  تِم  پٕرٛژھن  ﴿سفٲرش  کرن  والیٚن﴾  زِ  تُہٕندۍ  ربن  کیا  جواب  دِیُت؟  تِم  وَنن  زِ  ٹھیک  جواب  چُھ  میوٗلمُت  تہٕ  سُہ  چُھ  بزرگ  تہٕ  برتر۔

Mirwaiz:
  یِتھہٕ  پٲٹھۍ  تِم  پانہٕ  ہیٚکن  نہٕ  کانٛہہ  کٲماہ  کٔرِتھ  یِتھے  پٲٹھۍ  ہیٚکن  نہٕ  خدایس  ؤنِتھ  یعنی  سفٲرش  تہٕ  شفاعت  کٔرِتھ  کرناوٕہن  کانٛہہ  کٲماہ،  چنانچہ  یِم  معبوٗدانِ  بٲطل  بے  جان  چھِ  کنہِ  وغٲرٕہ  ہِشہِ  تِمن  ہٕنز  چھَنہٕ  کتھٕے  تِم  کیا  شفاعت  ہیٚکن  کٔرِتھ،  تِمن  منٛز  چہَنہٕ  تمِچ  قٲبلیتھٕے،  یِتھہٕ  پٲٹھۍ  یِم  جاندار  تہِ  چھِ  مگر  اللہ  تعالیٰ  ہس  نِشہِ  چھِنہٕ  تِم  مقبول  تہٕ  قٲبلِ  اعتبار  شیطان  وغٲرٕھ  ہی  تِم  تہِ  کیا  شفاعت  ہیکن  کٔرِتھ  بلکہ  یِم  ذی  روح  جاندار  ٲسِتھ  مقبول  تہٕ  بااعتبار  بندٕہ  چھِ  ملٲیک  ہی  یِمن  مشرک  خداے  سٕنزٕ  کورِ  ؤنِتھ  مستحقِ  عبادت  زانان  چھِ،  تِم  تہِ  ہیٚکن  نہٕ  کٲنسہِ  شخصس  خدایس  نِشہِ  سفٲرش  تھم  شفاعت  کٔرِتھ۔  خدایس  نِشہِ  چھَنہٕ  کٲنسہِ  ہٕںز  سفٲرش  تہٕ  شفاعت  کٲم  دِوان  مگر  تس  شخصسہٕ  سٕندِ  خٲطرٕ  یَسٕندِ  حقہٕ  شفاعت  کروُنِس  اللہ  تعالیٰ  شفاعت  کرنُک  اجازت  دِیہِ۔  دلٲیلو  سٍتۍ  چھُ  ثٲبت  زِ  شفاعت  کروُنین  یِیہِ  شفاعت  کرنُک  اجازت  دِنہٕ  گنہگار  باایمانن  ہٕندِ  خٲطرٕ،  فقط  کٲفرن  تہٕ  مشرکن  ہٕندِ  خٲطرٕ  ملٲیک  تہِ  ہیکن  نہٕ  کٲنسہِ  أکِس  بلااجازت  سفٲرش  کٔرِتھ،  تِہِندِ  غلبہ  ہٲبتٕچ  حالت  چھےٚ  یٔہے  کہ،  چنانچہ  ییٚلہِ  خداے  سٕندِ  طرفہٕ  تِمن  پیتھ  کانٛہہ  حکماہ  جٲری  چھُ  سپدان  تِمن  چھےٚ  نٹھ  وۅتھان،  اَدٕہ  ییٚلہِ  سۅ  نَٹھ  تِہِدیٚو  دِلو  نِشہِ  ژلان  چھےٚ،  اَکھ  أکِس  چھِ  پٕرٛژھان  کیا  فرموو  تُہٕندۍ  پروردگارن،  یِم  زیادٕہ  مقرب  چھِ  آسان  تِم  چھِکھ  دپان  فلٲنۍ  پوٚز  حکم  فرموو  خداین۔  تس  برونٹھ  کنہِ  ملٲیکن  یُتھ  حال  سپدُن  کیا  عجب  چھُ۔  واقعی  سُہ  چھُ  عٲلی  شان  سارِنٕے  ہٕندِ  کھۅتہٕ  بوٚڈ۔

Tahir:
  تہٕ  تٔمۍ  سٕنزِ  بارگاہِ  منٛز  دِیہِ  نہٕ  سفٲرش  نفع  تس  وَرٲے  ییٚمۍ  سٕندِس  حقس  منٛزتٔمۍاِجازت  آسہِ  دِیُتمُت،  اۆت  تام  زِ  ییٚلہِ  تِہِندیٚو  دِلو  نِشہِ  پھۯٹھ  یِیہِ  دوٗر  کرنہٕ  پتہٕ  وَنن  تِم  (سوال  کٔرِتھ)  زِ  تُہٕندۍ  ربّن  کیا  فرموو؟  تِم  ونن  (درجواب)،  حق  فرمووُن  (یعنی  اِذن  دِیُتن)،  سُے  چُھ  واریاہ  بُلند،  سیٚٹھاہ  بۆڈ۔

Transliteration:
  Wal<u>a</u> tanfaAAu a<b>l</b>shshaf<u>a</u>AAatu AAindahu ill<u>a</u> liman a<u>th</u>ina lahu <u>h</u>att<u>a</u> i<u>tha</u> fuzziAAa AAan quloobihim q<u>a</u>loo m<u>atha</u> q<u>a</u>la rabbukum q<u>a</u>loo al<u>h</u>aqqa wahuwa alAAaliyyu alkabeer<b>u</b>


Athar:
  ﴿اے  نبیؐ﴾  یِمن  پٕرٛژِھو،  کُس  چُھو  تۅہیِہ  آسمانو  تہٕ  زمین  نِشہِ  رزق  دِوان؟  ؤنِو،  اللہ  تعالیٰ۔  وۅنۍ  چُھ  کُنہِ  شک  ورٲے  اسہِ  منٛزٕ  تہٕ  تۅہیِہ  منٛزٕ  کانٛہہ  اَکوے  ہدایتس  پیٚٹھ  نَتہٕ  کُھلہٕ  گُمرٲہی  منٛز  ہیٚنہٕ  آمُت۔

Mirwaiz:
  توٚہۍ  پٕرٛژھیوٗکھ  یارسول  اللہ  بیاکھ  کتھ  ییٚمہِ  سٍتۍ  بیٚیہِ  ہن  توحیدُک  تحقیق  سپدِ،  اے  لوٗکو  تۅہیہِ  کُس  چھُ  رزق  دِوان  آسمانن  ہٕندِ  طرفہٕ  روٗد  ترٲوِتھ،  زمینن  ہٕندِ  طرفہٕ  زراعت  کھٲرِتھ،  چونکہ  اَمُیک  جواب  چھُ  تِمن  نِشہِ  تہِ  متعینٕے،  لہٰذا  فرمٲوِیوٗکھ  توٚہۍ  اللہ  تعالیٰ  چھُ  رزق  عطا  کران،  اَتھ  کتھہِ  چھِ  تِم  تہِ  اقرار  کران،  یِتہِ  فرمٲوِیوٗکھ  کہ  یتھ  مسلۂ  توحیدس  اندر  چھِ  أسۍ  یا  توٚہۍ  ضرور  سیٚزِ  وَتہِ  پٮ۪ٹھ  یا  صریح  گمرٲہی  اندر۔  یہِ  کتھ  چھےٚ  ناممکن  کہ  توحید  وٲلۍ  تہٕ  توحیدٕکۍ  منکر  کیا  آسن  دۅشوے  پٔزِس  پٮ۪ٹھ  یا  کیا  آسن  دۅشوے  غلطی  پٮ۪ٹھ۔  یہِ  چھےٚ  لٲزمی  کتھ  کہ  دۅیَو  منٛزٕ  آسہِ  اَکھ  پٔزِس  پٮ۪ٹھ،  اَکھ  اَپزِس  پٮ۪ٹھ۔  اَکھ  جماعت  ہدایتس  پٮ۪ٹھ،  بیاکھ  گمرٲہی  پٮ۪ٹھ۔  توحید  چن  دلیلن  پٮ۪ٹھ  چھُ  غور  کرنہٕ  سٍتۍ  ثٲبت  سپدان  کہ  اہلِ  توحیدٕے  چھِ  پٔزِس  پٮ۪ٹھ۔

Tahir:
  تۆہۍ  فرمٲوِو،  تۅہیہِ  کُس  چُھو  آسمانن  تہٕ  زمین  نِشہِ  رزق  دِوان،  (پانے)  فرمٲوِو  تۆہۍ  زِ  اللہ  تعالیٰ  (چُھ  دِوان)  تہٕ  بے  شک  چِھ  أسۍ  یا  تۆہۍ  ضرور  ہدایتس  پیٚٹھ  نَتہٕ  (چِھ)  ٹاکارٕہ  گمرٲہی  منٛز۔

Transliteration:
  Qul man yarzuqukum mina a<b>l</b>ssam<u>a</u>w<u>a</u>ti wa<b>a</b>lar<u>d</u>i quli All<u>a</u>hu wainn<u>a</u> aw iyy<u>a</u>kum laAAal<u>a</u> hudan aw fee <u>d</u>al<u>a</u>lin mubeen<b>in</b>


Athar:
  یِمن  ؤنِو،  یُس  قصور  اَسہِ  آسہِ  گومُت  تمِچ  پٕرٛژھگٲر  یِیَو  نہٕ  تۅہیِہ  کرنہٕ،  تہٕ  یِکینژھاہ  توٚہۍ  کران  چِھو  تمِچ  کانٛہہ  جواب  طلبی  یِیہِ  نہٕ  اسہِ  کرنہٕ۔

Mirwaiz:
  یِتہِ  فرمٲوِیوٗکھ  توٚہۍ  یارسول  اللہؐ  کہ  اگر  أسۍ  خطا  کار  آسو،  تۅہیہِ  یِیہِ  نہٕ  پٕرٛژھنہٕ  سانین  جُرمن  ہُنٛد،  بیٚیہِ  یِیہِ  نہٕ  اَسہِ  تہِ  پٕرٛژھنہٕ  تِمن  کامین  ہُنٛد  یِمہٕ  توٚہۍ  کران  چھِو،  یُتھ  نہٕ  اَمہِ  سٍتۍ  تۅہیہِ  خیال  گژِھہ  کہ  پٕرٛژھنے  ما  یِیہِ  نہٕ  کٲنسہِ۔

Tahir:
  فرمٲوِو،  تۅہیہِ  سپدِ  نہٕ  تَمہِ  جُرمٕچ  پٕۯژٕھہ  گٲر  یُس  (تُہٕندِ  گمانہٕ  کِنۍ)  اَسہِ  نِشہِ  سرزد  سپُد  تہٕ  نَہ  یِیہِ  اَسہِ  تَتھ  متعلق  پٕۯژھنہٕ  یہِ  تۆہۍ  چِھو  کران۔

Transliteration:
  Qul l<u>a</u> tusaloona AAamm<u>a</u> ajramn<u>a</u> wal<u>a</u> nusalu AAamm<u>a</u> taAAmaloon<b>a</b>


Athar:
  ؤنِو،  سون  ربّ  کرِ  اسہِ  جمع،  پتہٕ  کرِ  اسہِ  درمیان  ٹھیک  ٹھیک  فٲصلہٕ۔  سُہ  چُھ  تِیُتھ  زبردست  حٲکِم  یُس  سورُے  کینہہ  زانان  چُھ۔

Mirwaiz:
  فرمٲوِیوکھ  توٚہۍ  یارسول  اللہ  صلی  اللہ  علیہ  وسلم،  سون  پروردگار  کرِ  قیامت  کہ  دۅہ  اَسہِ  دۅشوُنۍ  فریقن  جمع،  توپتہٕ  کرِ  سُھ  فٲصلہٕ  اَسہِ  منٛز  رُت  فٲصلہٕ،  کیازِ  سُے  چھُ  ژھیٚن  کرٕوُن  رٕتہِ  فٲصلہٕ  سٍتۍ،  سُے  چھُ  سورُے  زانہٕ  وُن،  تس  نِشہِ  چھُنہٕ  کینٛہہ  تہِ  پوٗشیدٕہ۔

Tahir:
  فرمٲوِو،  اَسہِ  سارِنٕے  کرِ  سون  ربّ  (قیامت  کہ  دۅہ)  جمع  پتہٕ  کرِ  اَسہِ  درمیان  حق  مطٲبق  فٲصلہٕ،  تہٕ  سُہ  چُھ  وارٕ  پٲٹھۍ  فٲصلہٕ  کرن  وول  وارٕ  پٲٹھۍ  زانن  وول۔

Transliteration:
  Qul yajmaAAu baynan<u>a</u> rabbun<u>a</u> thumma yafta<u>h</u>u baynan<u>a</u> bi<b>a</b>l<u>h</u>aqqi wahuwa alfatt<u>ah</u>u alAAaleem<b>u</b>


Athar:
  یِمن  ؤنِو،  مےٚ  ہٲوِتوکھ  تِمہٕ  ہستِیِہ  یِمہٕ  تۅہیِہ  تس  سٍتۍ  چَھو  شریک  کٔرِتھ  تھاوِمِٕژ۔  ہرگز  نہٕ،  زبردست  تہٕ  دانا  چُھ  بس  سُے  اللہ  تعالیٰ۔

Mirwaiz:
  فرمٲوِیوٗکھ  توٚہۍ،  تَلاہ  میٚتہِ  ہٲوِتوکھ  تِم  یِم  تۅہیہِ  خدایس  سٍتۍ  رلٲوِتھ  تِہِندۍ  شریک  ٹھٔہراویوکھ،  توٚہۍ  کیا  ہیکیوٗکھ  مےٚ  تِم  ہٲوِتھ۔  ہرگز  چھُنٕہ  تس  کانٛہہ  شریک  بلکہ  واقعس  منٛز  چھُ  سُہ  معبود  برحق،  شریک  آسنہٕ  نِشہِ  مُنزہ  تہٕ  پاک،  سٮ۪ٹھاہ  غٲلب  تہٕ  زبردست،  سٮ۪ٹھاہ  حکمت  وول۔

Tahir:
  فرمٲوِو،  مے٘  ہٲوِیوٗکھ  تِم  شریک  یِم  تۅہیہِ  اللہ  تعالیٰ  ہس  سٍتۍ  رَلٲوِمٕتۍ  چِھووکھ  ہرگز  چُھنہٕ  (کانٛہہ  شریک)  بلکہ  چُھ  سُے  اللہ  تعالیٰ  سیٚٹھاہ  عزت  وول،  واریاہ  حکمت  وول۔

Transliteration:
  Qul arooniya alla<u>th</u>eena al<u>h</u>aqtum bihi shurak<u>a</u>a kall<u>a</u> bal huwa All<u>a</u>hu alAAazeezu al<u>h</u>akeem<b>u</b>


Athar:
  تہٕ  ﴿اے  نبیؐ﴾  اسہِ  چِھو  توٚہۍ  تمام  انسانن  خٲطرٕ  بشیر  و  نذیر  ﴿یعنی  بشارت  دِنہٕ  وٲلۍ  تہٕ  کھۅژناون  وٲلۍ﴾  بنٲوِتھ  سوٗزِمٕتۍ،  مگر  اکثر  لُکھ  چِھنہٕ  زانان۔

Mirwaiz:
  بیٚیہِ  سوٗز  نہٕ  اَسہِ  تۅہیہِ  مگر  پیغمبر  سارِنٕے  لوٗکن  ہٕندِ  خٲطرٕ  بلکہ  جِنن  تہٕ  بشارت  دِوُن  باایمانن،  بیٖم  کروُن  کٲفرن  لیکن  واریاہ  لوٗکھ  چھِنہٕ  پَنُن  نفع  و  نقصان  زانان،  جہالتہٕ  سٍتۍ  چھِ  انکار  کران۔

Tahir:
  تہٕ  (اے  ٹاٹھہِ  عظمت  والہِ!)  اَسہِ  سوٗزِو  نہٕ  تۆہۍ  مگر  یِتھہٕ  پٲٹھۍ  زِ  (تۆہۍ)  چِھو  پوٗرٕ  انسٲنیت  خٲطرٕ  خۅش  خبر  بوزناون  وٲلۍ  تہٕ  کھوژناون  وٲلۍ  البتہ  اکثرلُکھ  چِھنہٕ  زانان۔

Transliteration:
  Wam<u>a</u> arsaln<u>a</u>ka ill<u>a</u> k<u>a</u>ffatan li<b>l</b>nn<u>a</u>si basheeran wana<u>th</u>eeran wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Tahir: تہٕ تِم چِھ ونان زِ یہِ (ٲخرتُک) وعدٕہ کر گژِھہ پوٗرٕ اگر تۆہۍ پٔزۍیٲرۍ چِھو؟
Transliteration: Wayaqooloona mat<u>a</u> h<u>atha</u> alwaAAdu in kuntum <u>sa</u>diqeen<b>a</b>
Athar:
  یِم  لُکھ  چِھو  تۅہیِہ  ونان  زِ،  سُہ  ﴿قیامتُک﴾  وعدہ  کر  گژِھہ  پوٗرٕ  اگر  توٚہۍ  پٔزِۍیارۍ  چِھو؟

Mirwaiz:
  بیٚیہِ  چھِ  ونان  کٲفر  مسلمانن  کہ  یہِ  قیامت  ییٚمُیک  توٚہۍ  ونان  چھِو،  یہِ  وعدٕہ  کر  سَپدِ  پوٗرٕ  چھِو  ہے  توٚہۍ  پوٚز  ونان۔


Athar:
  ؤنِو،  تُہندِ  خٲطرٕ  چُھ  اکہِ  تِتھہِ  دۅہُک  میعاد  مُقرر،  ییٚمہِ  کِس  یِنَس  منٛز  نَہ  توٚہۍ  اکہِ  گرِ  ہُند  ژیر  کٔرِتھ  ہیٚکِو،  تہٕ  نَہ  ہیٚکِیوٗن  اکھ  گٔر  گۅڈٕ  أنِتھ۔

Mirwaiz:
  توٚہۍ  فرمٲویوٗکھ  یارسول  اللہ،  توہیہِ  سٍتۍ  ییٚمہِ  دۅہُک  وعدٕہ  چھُ  سُہ  چہُ  ضرور  یِوُن،  تَمہِ  نِشہِ  نہ  یِیِو  توٚہۍ  پتھ  کڑنہٕ،  نہ  یِیِو  برونٹھ  اَننہٕ،  تُہٕندِ  پٕرٛژھنہٕ  أندرٕہ  چھُ  نَنان  تۅہیہِ  چھُو  تتھ  انکار۔

Tahir:
  فرمٲوِو،  تُہٕندِ  خٲطرٕ  چُھ  وعدُک  دۅہ  مقرر،  نَہ  روٗزِو  تۆہۍ  تَمہِ  نِشہِ  اَکھ  گٔرپتھ  تہٕ  نَہ  ہیٚکِو  برونٛہہ  پٔکتِھ۔

Transliteration:
  Qul lakum meeAA<u>a</u>du yawmin l<u>a</u> tastakhiroona AAanhu s<u>a</u>AAatan wal<u>a</u> tastaqdimoon<b>a</b>


Athar:
  یِم  کٲفر  چِھ  ونان  زِ،  أسۍ  مانَو  نہٕ  ہرگز  یِہ  قرآن،  تہٕ  نَہ  کرون  امہِ  برونٹھِم  آمٕژ  کانٛہہ  کتاب  تسلیم۔  کاش  توٚہۍ  وُچھہِو  یِہُند  حال  تمہِ  وقتہٕ  ییٚلہِ  یِم  ظٲلِم  پننِس  ربّ  سٕندِس  دربارس  منٛز  کھڑا  سپدن۔  تَمہِ  وقتہٕ  کھالن  یِم  اَکھ  أکِس  پیٚٹھ  الزام۔  یِم  لُکھ  دُنیاہس  منٛز  دبٲوِتھ  ٲسۍ  تھاونہٕ  آمٕتۍ،  تِم  ونن  تِمن  یِم  زِٹھۍ  ٲسۍ  بنیمٕتۍ  زِ،  اگر  نہٕ  توٚہۍ  ٲسِہِو،  تیٚلہِ  آسہَو  أسۍ  مومن۔

Mirwaiz:
  بیٚیہِ  چھِ  ونان  منکر  کہ  ہرگز  اَنو  نہٕ  أسۍ  ایمان  تتھ  قرآن  مجیدس  نہ  تِمن  کتابن  یِمہٕ  اَمہِ  برونٹھ  آسہٕ۔  یِمہٕ  کتھہٕ  چھےٚ  تِمن  پھوران  یتھ  دنیاسٕے  اندر،  قیامت  کہ  دۅہ  گژھنکھ  یِمہٕ  سارے  کتھہٕ  مٔشِتھ۔  ہرگاہ  توٚہۍ  وُچھِو  سُہ  وقت  ییٚمہِ  وقتہٕ  یِم  ظٲلم  تہٕ  نافرمان  اِستادٕہ  یِن  کرنہٕ  پننِس  پروردگارس  برونٹھہٕ  کنہِ  جواب  دہی  خٲطرٕ  توٚہۍ  وُچھِو  اَکھ  ہولناک  منظراہ  اَکھ۔  اَکھ  آسہِ  بیٚیِس  الزام  دِوان،  چنانچہ  ادنیٰ  درجِکۍ  لوٗکھ  وَنن  یِم  تابع  آسن  اعلیٰ  درجہِ  کین  لوٗکن  یِم  متبوع  آسن  کہ  تِہِندی  وجہ  گٔے  أسۍ  برباد،  توٚہۍ  نے  ٲسِہِو  أسۍ  آسہٕ  ہَو  باایمان۔

Tahir:
  تہٕ  کٲفر  لُکھ  چِھ  ونان  زِ  أسۍ  اَنَو  نہٕ  اَتھ  قرآنس  پیٚٹھ  ہرگز  ایمان  تہٕ  نَہ  تَتھ  (وحی)  پیٚٹھ  یۅسہٕ  اَمہِ  برونٛہہ  نٲزل  گٔیہِ،  تہٕ  اگر  تۆہۍ  وُچِھو  ییٚلہِ  ظٲلم  لُکھ  پننِس  ربّ  سٕندِس  دربارس  منٛز  کھڑا  یِن  کرنہٕ  (تیٚلہِ  کیا  منظرآسہِ)  زِ  تِمَو  منٛزٕ  آسہِ  پۯتھ  اَکھ  (پنٕنۍ)  کتھ  پھِرِتھ  دۆیِمِس  پیٚٹھ  تۯاوان،  کمزور  لُکھ  ونن  تکبرکرن  والیٚن  ہرگاہ  تۆہۍ  ٲسِہِو  نہٕ  تیٚلہِ  اَنہو  أسی  ضرور  ایمان۔

Transliteration:
  Waq<u>a</u>la alla<u>th</u>eena kafaroo lan numina bih<u>atha</u> alqur<u>a</u>ni wal<u>a</u> bi<b>a</b>lla<u>th</u>ee bayna yadayhi walaw tar<u>a</u> i<u>th</u>i a<b>l</b><i><u>thth</u></i><u>a</u>limoona mawqoofoona AAinda rabbihim yarjiAAu baAA<u>d</u>uhum il<u>a</u> baAA<u>d</u>in alqawla yaqoolu alla<u>th</u>eena istu<u>d</u>AAifoo lilla<u>th</u>eena istakbaroo lawl<u>a</u> antum lakunn<u>a</u> mumineen<b>a</b>


Athar:
  تِم  زِٹھۍ  بنن  وٲلۍ  دِن  یِمن  کمزور  لُکن  جواب،  کیا  اسہِ  ٲسِوٕہ  توٚہۍ  تمہِ  ہدایت  نِشہِ  رُکٲوِمٕتۍ  یُس  تۅہیِہ  نِش  آمُت  اوس؟  نَہ،  بلکہ  ٲسِو  توٚہۍ  پانہٕ  مُجرم۔

Mirwaiz:
  اَتھ  پٮ۪ٹھ  وَنن  تِم  سرکش  لوٗکھ  ادنیٰ  درجہِ  کیٚن  لوٗکن،  کیا  اَسہِ  رٔٹِوٕہ  توٚہۍ  ہدایتس  عمل  کرنہٕ  نِشہِ  پتھ  زورٕہ،  ییٚلہِ  سُہ  ہدایت  وارٕ  کارٕ  تۅہیہِ  نِشہِ  ووت  بلکہ  ٲسِو  توٚہۍ  پانہٕ  نافرمان  تہٕ  مجرم  کہ  حق  واضح  سپدنہٕ  پتہٕ  تہِ  کوٚرُو  نہٕ  تۅہیہِ  سُہ  قبول،  وۅنۍ  چھِو  اَسہِ  کُن  لاگان۔

Tahir:
  تکبر  کرن  وٲلۍلُکھ  وَنن  کمزورن،  کیا  اَسہِ  کۆروا  تۅہیہِ  ہدایت  نِشہِ  ٹھاکھ  اَمہِ  پتہٕ  زِ  سُہ  اوس  تۅہیہِ  نِشہِ  آمُت،  بلکہ  ٲسۍوٕتۆہۍ  پانے  مجرم۔

Transliteration:
  Q<u>a</u>la alla<u>th</u>eena istakbaroo lilla<u>th</u>eena istu<u>d</u>AAifoo ana<u>h</u>nu <u>s</u>adadn<u>a</u>kum AAani alhud<u>a</u> baAAda i<u>th</u> j<u>a</u>akum bal kuntum mujrimeen<b>a</b>


Athar:
  تِم  کمزور  لُکھ  ونن  تِمن  زِیُٹھ  بنن  والیٚن،  نہ  بلکہ  ٲس  راتچٕ  تہٕ  دۅہٕچ  مکٲرِل،  ییٚلہِ  توٚہۍ  اسہِ  ٲسِو  ونان  زِ  أسۍ  کرو  خُدایس  سٍتۍ  کُفر،  تہٕ  باقی  ٹھہراووکھ  تٔمۍ  سٕندۍ  شریک۔  ٲخر  کار  ییٚلہِ  یِم  لُکھ  عذاب  وُچھَن،  پتہٕ  پچھتاون  پننیٚن  دِلن  منٛز،  تہٕ  أسۍ  تراوَو  یِمن  منکِرن  ہٕنٛزن  گردنن  منٛز  طوق۔  کیا  لُکن  ہیکیا  امہِ  ورٲے  کانٛہہ  بدلہٕ  دِنہٕ  یِتھ  زِ  یِتھۍ  تِہندۍ  اعمال  ٲسۍ  تِیتُھے  میلہِ  تِمن  جزا؟

Mirwaiz:
  توپتہٕ  وَنن  ادنیٰ  درجِکۍ  لوٗکھ  تِمن  سرکش  لوٗکن،  بلکہ  رٔٹھی  أسۍ  پتھ  حق  قبول  کرنہٕ  نِشہِ  تُہُند  راتس  تہٕ  دۅہس  مکر  تہٕ  فریب  کرنن،  ییٚلہِ  توٚہۍ  لوٗکھ  اَسہِ  ونان  ٲسِو  کُنِس  خدایس  انکار  کرُن  بیٚیہِ  تس  شریک  ٹھٔہراوُن۔  اَتھ  گفتگووس  اندر  اگر  چہ  دِن  یِم  اَکھ  أکِس  الزام  مگر  پننہِ  جایہِ  زانن  کہ  قصور  چھُ  واقعی  سونُے۔  گمراہ  کرٕوُنۍ  دَپن  واقعی  ٲسۍ  أسی  یِمن  شرک  و  کفرُک  تجویز  کران،  تِم  بوٚنِمہِ  درجِکۍ  لوٗکھ  دَپن  اگر  چہ  یِم  اَسی  ٲسۍ  غلط  وَتھ  ہاوان  مگر  اَسہِ  تہِ  پَزِہا  پَنُن  نفع  و  نقصان  وُچھُن،  أسۍ  کیازِ  روٗدۍ  تِمن  تابع،  سون  چھُ  زیادے  قصور۔  مگر  یہِ  ندامت  تہٕ  پشیمٲنی  تھاوَن  اَکھ  أکِس  نِشہِ  پوٗشیدٕہ  ییٚلہِ  پننین  عملن  پٮ۪ٹھ  عذاب  وُچھن۔  اَسہِ  آسن  جہنم  کہ  ہنزن  تِمن  کٲفرن  ہٕنزن  گردنن  منٛز  ترٲوِمٕتۍ،  تِہِندۍ  اَتھہٕ  کھۅر  آسن  اَسہِ  ہانکلو  سٍتۍ  زورِ  بند  کٔرِمٕتۍ،  تِتھہٕ  پٲٹھۍ  یِن  ژۅپیٚندُل  کٔرِتھ  جہنمس  منٛز  دٲرِتھ  دِنہٕ،  تِمن  یِیہِ  نہٕ  سزا  دِنہٕ  مگر  تِمن  کامین  ہُنٛد  یِمہٕ  تِم  کران  ٲسۍ۔  یُتھُے  ووٚومُت  اوسُکھ  تِیُتھُے  لۅنن،  اے  پیغمبرِ  برحق  یِمن  کٲفرن  ہٕنزو  گمراہانہٕ  کامیو  سٍتۍ  تہٕ  جٲہلانہٕ  کتھو  سٍتۍ  مَہ  سَپدِن  تُہُند  دلِ  مبارک  آزُردٕہ،  یہِ  نٔو  کتھاہ  کانٛہہ  چھَنہٕ  بلکہ۔

Tahir:
  پتہٕ  وَنن  کمزور  لُکھ  تکبرکرن  والیٚن  بلکہ  (تُہٕندۍ)  رات  دۅہٕکۍ  مَکرنٕے  (ٲسۍ  أسۍ  رُکٲوِمٕتۍ)  ییٚلہِ  تۆہۍ  اَسہِ  حکم  ٲسۍوٕ  دِوان  زِ  أسۍ  کرو  اللہ  تعالیٰ  ہس  سٍتۍ  کفر  تہٕ  أسۍ  بناووکھ  تٔمۍ  سٕندِ  خٲطرٕ  شریک،  تہٕ  تِم  تھاوَن  (اَکھ  أکِس  نِشہِ)  ندامت  کٔھٹِتھ  ییٚلہِ  تِم  عذاب  وُچھن  تہٕ  أسۍ  تراوَو  کٲفرن  ہٕنزن  گردنن  منٛز  طوق،  تہٕ  تِمن  یِیہِ  تِہِندِ  کرِمَتہِ  کُے  بدلہٕ  دِنہٕ۔

Transliteration:
  Waq<u>a</u>la alla<u>th</u>eena istu<u>d</u>AAifoo lilla<u>th</u>eena istakbaroo bal makru allayli wa<b>al</b>nnah<u>a</u>ri i<u>th</u> tamuroonan<u>a</u> an nakfura bi<b>A</b>ll<u>a</u>hi wanajAAala lahu and<u>a</u>dan waasarroo a<b>l</b>nnad<u>a</u>mata lamm<u>a</u> raawoo alAAa<u>tha</u>ba wajaAAaln<u>a</u> alaghl<u>a</u>la fee aAAn<u>a</u>qi alla<u>th</u>eena kafaroo hal yujzawna ill<u>a</u> m<u>a</u> k<u>a</u>noo yaAAmaloon<b>a</b>


Athar:
  زانٛہہ  سپُد  نہٕ  یِہ  زِ  اسہِ  آسہِ  کُنہِ  بستی  منٛز  اکھ  خبردار  کرن  وول  سوٗزمُت،  تہٕ  تَمہِ  بستی  ہٕندیو  خۅشحال  لُکو  آسہِ  نہٕ  یِہ  ووٚنمُت  زِ،  یُس  پیغام  ہیٚتھ  توٚہۍ  آمٕتۍ  چِھو  سُہ  چِھنہٕ  أسۍ  مانان۔

Mirwaiz:
  سوٗزنہٕ  اَسہِ  کُنہِ  شہرس  منٛز  کانٛہہ  بیٖم  کرٕوُن  پیغمبراہ  مگر  تَمہِ  شہرٕ  کیو  خۅشحال  لوٗکو  دوٚپ  تِمن  أزِکین  کٲفرن  ہٕندی  پٲٹھۍ،  أسۍ  چھِ  تتھ  سٲرِسٕے  انکار  کران  یہِ  ہیتھ  توٚہۍ  سوزنہٕ  آمٕتۍ  چھِو۔

Tahir:
  تہٕ  اَسہِ  سوٗز  نہٕ  کُنہِ  بستی  منٛز  کھوژناون  وول  مگر  یہِ  زِ  تَتہِ  کیٚو  خۅشحال  لُکو  وۆن  (ہمیشہ  یی)  زِ  ژٕ  یُس  (ہدایت)  ہیٚتھ  سوزنہٕ  چُھکھ  آمُت  أسۍ  چِھ  تَتھ  انکارکران۔

Transliteration:
  Wam<u>a</u> arsaln<u>a</u> fee qaryatin min na<u>th</u>eerin ill<u>a</u> q<u>a</u>la mutrafooh<u>a</u> inn<u>a</u> bim<u>a</u> orsiltum bihi k<u>a</u>firoon<b>a</b>


Athar:
  تِمو  ووٚن  ہمیشہ  یی  زِ،  اسہِ  چِھ  تُہندِ  کھۅتہٕ  زیادہ  مال  تہٕ  اولاد،  تہٕ  اسہِ  میلہِ  نہٕ  ہرگز  سزا۔

Mirwaiz:
  بیٚیہِ  ٲسۍ  تِم  ونان  أسۍچھِ  تُہٕندِ  کھۅتہٕ  زیادٕہ  مالہٕ  وٲلۍ  تہٕ  اولادٕہ  وٲلۍ۔  اَمہِ  اندرٕہ  چھُ  سَپدان  معلوم  زِ  خداے  چھُ  اَسہِ  نِشہِ  خۅش،  أسی  چھِ  تس  نِشہِ  مقبول  تہٕ  قٲبلِ  احترام۔  لہٰذا  کرِ  نہٕ  سُہ  اَسہِ  ہرگز  عذاب،  توٚہۍ  چھِو  اَسہِ  بٔلۍ  کھۅژناوان۔

Tahir:
  تہٕ  تِمَو  وۆن  زِ  أسۍ  چِھ  مالس  تہٕ  اولادن  منٛز  سیٚٹھاہ  زیادٕہ  تہٕ  اَسہِ  پیٚٹھ  یِیہِ  نہٕ  عذاب  کرنہٕ۔

Transliteration:
  Waq<u>a</u>loo na<u>h</u>nu aktharu amw<u>a</u>lan waawl<u>a</u>dan wam<u>a</u> na<u>h</u>nu bimuAAa<u>thth</u>abeen<b>a</b>


Athar:
  اے  نبیؐ،  یِمن  ؤنِو،  میون  ربّ  یَس  یژھان  چُھ،  کُشادہ  رزق  چُھس  دِوان  تہٕ  یَس  یژھان  چُھ  میٖنِتھ  توٗلِتھ  چُھس  عطا  کران،  مگر  اکثر  لُکھ  چِھنہٕ  یِہ  حقیقت  زانان۔

Mirwaiz:
  توٚہۍ  فرمٲوِیوکھ  یارسول  اللہ  جواب  کہ  وسعتِ  رزق  چھَنہٕ  دلیل  مقبول  عنداللہ  آسنٕچ  بلکہ  چھُ  محض  یہِ  تِہُند  یژُھن۔  بے  شک  میون  پروردگار  چھُ  وسعت  کران  رِزقس  اندر  یِمن  یژہان  چھُ،  بیٚیہِ  چھُ  سُے  کمی  کران  رزقس  اندر  یِمن  یژھان  چھُ  تِمن۔  یہِ  چہَنہٕ  تُہٕندِس  خۅش  آسنس  یا  ناخۅش  آسنس  پٮ۪ٹھ  دلیل،  لیکن  اکثر  لوٗکھ  چھِنہٕ  یہِ  کتھ  زانان،  تِمن  چھُ  خیال  مال  تہٕ  اولاد  بکثرت  آسُن  چھُ  کینٛہہ  شرفٕے۔

Tahir:
  فرمٲوِو،  میون  ربّ  یَس  خٲطرٕ  یژھان  چُھ  رزق  چُھ  کشادٕہ  کران  تہٕ  (یس  خٲطرٕ  یژھان  چُھ)  تنگ  چُھ  کران  البتہ  اکثر  لُکن  چھَنہٕ  پے۔

Transliteration:
  Qul inna rabbee yabsu<u>t</u>u a<b>l</b>rrizqa liman yash<u>a</u>o wayaqdiru wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  یِہ  چھَنہٕ  تُہٕنز  دولت  تہٕ  تُہٕندۍ  اولاد،  یُس  تۅہیِہ  اسہِ  قریب  آسہِ  اَنان۔  آ،  مگر  یُس  ایمان  انہِ  تہٕ  نیک  عمل  کرِ۔  یِمے  لُکھ  چِھ  یِہندِ  خٲطرٕ  تِہنزِ  عملہِ  ہُند  دۅگنہٕ  جزا  چُھ،  تہٕ  تِم  روزن  بلند  و  بالا  عِمارتن  منٛز  اطمینانہٕ  سان۔

Mirwaiz:
  مگر  البتہ  یِمَو  ایمان  اوٚن  بیٚیہِ  کریکھ  رٕژٕ  عملہٕ  پس  تِمنٕے  لوٗکن  ہٕندِ  خٲطرٕ  چھِ  دۅگنٲوِتھ  موٚزوٗرۍ،  بیٚیہِ  آسن  تِمے  جنتہٕ  کین  بالا  خانن  تہٕ  بنگلن  منٛز  آرام  و  اطمینانہٕ  سان  بِہِتھ۔

Tahir:
  تہٕ  نَہ  چِھ  تُہٕندۍ  مال  تَتھ  قٲبل  تہٕ  نَہ  تُہٕندۍ  اولاد  زِ  توہیہِ  ہیٚکنو  سانہِ  بارگاہِ  منٛزقُرب  تہٕ  نزدیکی  دیاونٲوِتھ  مگر  ییٚمۍ  ایمان  اۆن  تہٕ  نیک  عملہٕ  کَریٚن،  پتہٕ  چُھ  یِتھہِ  نٕے  لُکن  خٲطرٕ  دۅگنہٕ  اجر  تِہِنزِ  عملہِ  ہٕندِ  بدلہٕ  تہٕ  تِم  آسن  (جنت  کیٚن)  بالا  خانن  منٛزامن  و  امان  سان۔

Transliteration:
  Wam<u>a</u> amw<u>a</u>lukum wal<u>a</u> awl<u>a</u>dukum bi<b>a</b>llatee tuqarribukum AAindan<u>a</u> zulf<u>a</u> ill<u>a</u> man <u>a</u>mana waAAamila <u>sa</u>li<u>h</u>an faol<u>a</u>ika lahum jaz<u>a</u>o a<b>l</b><u>dd</u>iAAfi bim<u>a</u> AAamiloo wahum fee alghuruf<u>a</u>ti <u>a</u>minoon<b>a</b>


Athar:
  روٗدۍ  تِم  لُکھ  یِم  سانیٚن  آیاتن  ؤسۍ  پایِہ  ہاونہٕ  مۅکھہٕ  تَگ  دَو  چِھ  کران،  تِم  سپدن  عذابس  منٛز  مبتلا۔

Mirwaiz:
  وۅنۍ  یِم  لوٗکھ  اَتھ  بدل  محض  مال  و  اولاد  آسنہٕ  سٍتۍ  مغرور  آسن،  ایمان  و  عمل  صالح  اختیار  کرن  نہٕ  بلکہ  آسن  سانین  آیاتن  پھُٹراونہٕ  تہٕ  بٲطل  کرنہٕ  خٲطرٕ  کوشش  کران  یُتھ  اَسہِ  یا  سانین  پیغمبرن  عٲجز  کرن،  تِم  یِن  نارِ  جہنم  کِس  عذابس  گرفتار  کرنہٕ  خٲطرٕ  حٲضر  کرنہٕ۔

Tahir:
  تہٕ  یِم  لُکھ  سانیٚن  آیاتن  منٛز  (مخٲلف)  کوششہِ  کران  چِھ  (اَسہِ)  عٲجز  کرنہٕ  کِس  گمانس  منٛز،  تِمَے  لُکھ  یِن  عذابس  منٛز  حٲضر  کرنہٕ۔

Transliteration:
  Wa<b>a</b>lla<u>th</u>eena yasAAawna fee <u>a</u>y<u>a</u>tin<u>a</u> muAA<u>a</u>jizeena ol<u>a</u>ika fee alAAa<u>tha</u>bi mu<u>hd</u>aroon<b>a</b>


Athar:
  اے  نبیؐ،  یِمن  ؤنِو،  میون  ربّ  یَس  پننیو  بندَو  منٛزٕ  یژھان  چُھ،  تَس  چُھ  کُھلہٕ  رزق  دِوان،  تہٕ  یَس  یژھان  چُھ  تس  چُھ  میٖنِتھ  توٗلِتھ  دِوان۔  یِکینژھاہ  توٚہۍ  خرچ  کران  چِھو،  تَمہِ  چِہ  جایِہ  چُھ  سُے  تۅہیِہ  بیٚیہِ  دِوان،  سُہ  چُھ  تمام  رزق  دِنہٕ  والیو  کھۅتہٕ  بہتر  رزق  دِنہٕ  وول۔

Mirwaiz:
  توٚہۍ  فرمٲویوٗکھ  یارسول  اللہؐ،  بے  شک  میون  پروردگارچھُ  وسعت  کران  رزقس  اندریِمن  یژھان  چھُ  پننیو  بندو  اندرٕہ،  بیٚیہِ  چھُ  سُے  رزقس  اندر  تنگی  کران  یِمن  یژھان  چھُ  پننیو  بندو  اندرٕہ،  لہٰذا  چھُنہٕ  خرچ  نہ  کرنہٕ  سٍتۍ  رزق  ہُران،  خداے  سٕنزن  وتن  اندر  خرچ  کرنہٕ  سٍتۍ  چھُنہٕ  رزق  کم  گژھان۔  بیٚیہِ  یِکینژھاہ  توٚہۍ  خرچ  کران  چھِو  رٕژن  وتن  اندر  تٔمۍ  سٕندی  حکمہٕ  موجوب،  سُہ  چھُ  تمُیک  بدلہٕ  عطا  کران  دنیاہس  اندر  تہِ  تہٕ  ٲخرتس  اندر  تہِ،  بیٚیہِ  چھُ  سُے  رزق  عطا  کرٕوُن۔

Tahir:
  فرمٲوِو،  بے  شک  چُھ  میون  ربّ  پننیو  بندو  منٛزٕ  یس  خٲطرٕ  یژھان  چُھ  رزق  چُھ  کشادٕہ  کران  تہٕ  یَس  خٲطرٕ  (یژھان  چُھ)  تنگ  چُھ  کران،  تہٕ  تۆہۍیِکینٛژھاہ  (اللہ  تعالیٰ  سٕنزِ  وَتہِ  منٛز)  خرچ  کٔرِو  تیٚلہِ  دِیہِ  سُہ  تَمہِ  بدلہٕ  مزید  تہٕ  سُہ  چُھ  سارِوٕے  کھۅتہٕ  بہتر  رزق  دِنہٕ  وول۔

Transliteration:
  Qul inna rabbee yabsu<u>t</u>u a<b>l</b>rrizqa liman yash<u>a</u>o min AAib<u>a</u>dihi wayaqdiru lahu wam<u>a</u> anfaqtum min shayin fahuwa yukhlifuhu wahuwa khayru a<b>l</b>rr<u>a</u>ziqeen<b>a</b>


Athar:
  تہٕ  ییٚمہِ  دۅہ  سُہ  تمام  انسان  جمع  کرِ،  پتہٕ  پرٛژِھہ  فرشتن،  کیا  یِم  لُکھ  ٲسیا  تُہنزٕے  یٲژ  عبادت  کران؟

Mirwaiz:
  بیٚیہِ  ییٚمہِ  دۅہ  اللہ  تعالیٰ  سارِنٕے  مٲدانِ  حشرس  منٛز  جمع  کرِ،  توپتہٕ  پٕرٛژِھہ  ملٲیکن  کیا  یِم  لوٗکھ  ٲسِیا  تۅہی  عبادت  تہٕ  بندگی  کران۔

Tahir:
  تہٕ  ییٚمہِ  دۅہ  سُہ  سارِنٕے  یِکہٕ  وَٹہٕ  جمع  کرِ  پتہٕ  فرماوِ  فرشتن  کیا  یِمَے  لُکھ  چھا  یِم  تُہٕنز  عبادت  ٲسۍ  کران؟

Transliteration:
  Wayawma ya<u>h</u>shuruhum jameeAAan thumma yaqoolu lilmal<u>a</u>ikati ah<u>a</u>ol<u>a</u>i iyy<u>a</u>kum k<u>a</u>noo yaAAbudoon<b>a</b>


Athar:
  تِم  دِن  جواب  زِ،  پاک  چھےٚ  تُہٕنز  ذات،  سون  تعلق  چُھ  تۅہیِہ  سٍتۍ،  نَہ  زِ  یِمن  لُکن  سٍتۍ۔  دراصل  ٲسۍ  نہٕ  یِم  سٲنۍ  بلکہ  ٲسۍ  جنن  ہٕنز  عبادت  کران،  یِمو  منٛزٕ  اوس  اکثرو  تِمنٕے  پیٚٹھ  ایمان  اوٚنمُت۔  ﴿مُشرِکینِ  عرب  ٲسۍ  چونکہ  فرشتن  دِوان  معبود  قرار،  امہِ  موجوب  چُھ  خُداین  فرموومُت  زِ  ییٚلہِ  قیامت  کہ  دۅہ  فرشتن  پٕرٛژھنہٕ  یِیِہ،  تِم  دِن  جواب  زِ  دراصل  ٲسۍ  نہٕ  یِم  سٲنۍ  بلکہ  ٲسۍ  سون  ناو  ہیٚتھ  شیطانن  ہٕنز  بندگی  کران،  تِکیازِ  شیطان  وٕے  ٲس  یِمن  یِہ  وَتھ  ہٲومٕژ  زِ  خُداے  ترٲوِتھ  سمجھوٗکھ  باقی  پنٕنۍ  حاجت  روا،  تہٕ  تِمن  برونٛہہ  کنہِ  ٲسِو  نذر  و  نیاز  پیش  کران﴾

Mirwaiz:
  ملٲیک  دَپن  اے  سانہِ  پروردگارٕ  ژٕہ  چھُکھ  مُنزہ  تہٕ  پاک  شریک  آسنہٕ  نِشہِ،  ژٕے  چھُکھ  سون  مولا،  اَسہِ  چھُ  ژیے  سٍتۍ  تعلق،  یِمن  لوٗکن  سٍتۍ  چھُنہٕ  کانٛہہ  تعلق  بلکہ  ٲسۍ  تِم  بندگی  کران  جِنن  ہٕنز،  تِمَو  اندرٕہ  اکثرو  اوس  تِمٕنے  ایمان  اوٚنمُت۔

Tahir:
  تِم  کرن  عرض،  ژٕ  چُھکھ  پاک  ژٕے  چُھکھ  سون  دوست  نَہ  زِ  یِم  لُکھ،بلکہ  ٲسۍ  یِم  لُکھ  جِناتن  ہٕنز  پوٗزا  کران،  یِمو  منٛزٕچِھ  اکثر  تِمنٕے  پیٚٹھ  ایمان  تھاون  وٲلۍ۔

Transliteration:
  Q<u>a</u>loo sub<u>ha</u>naka anta waliyyun<u>a</u> min doonihim bal k<u>a</u>noo yaAAbudoona aljinna aktharuhum bihim muminoon<b>a</b>


Athar:
  ﴿تَمہِ  ساعتہٕ  وَنَو  أسۍ  زِ﴾  اَز  نَہ  ہیٚکہِ  تۅہیِہ  منٛزٕ  کانٛہہ  کٲنٛسہِ  فٲیدٕہ  واتنٲوِتھ  تہٕ  نَہ  نقصان،  تہٕ  ظٲلِمن  ؤنو  أسۍ  زِ  وُچِھو  وۅنۍ  مزٕہ  تَمہِ  جہنم  کہ  عذابُک  یُس  توٚہۍ  اَپُز  ٲسِو  زانان۔

Mirwaiz:
  اللہ  تعالیٰ  فرماوِ  اَز  چھُنہٕ  تۅہیہِ  اندرٕہ  کٲنسہِ  اختیار  نہ  کانٛہہ  فٲیدٕہ  واتناونُک،  نہ  کانٛہہ  ضریٚر  تہٕ  نقصان  واتناونُک،  بیٚیہِ  وَنو  أسۍ  تِمن  ظٲلمن  یعنی  کٲفرن  ژٕہِو  مزٕہ  تَمہِ  نارِ  جہنمُک،  تمہِ  کہ  عذابُک  یتھ  توٚہۍ  اَپُز  زانان  ٲسِو۔

Tahir:
  لہٰذا  چُھنہٕ  أزۍکہ  دۅہ  تۅہیہِ  منٛزٕ  کانٛہہ  نَہ  اَکھ  أکۍ  سٕندِ  نفع  ہُک  مٲلک  تہٕ  نَہ  نقصانُک،  تہٕ  أسۍ  وَنو  ظٲلِمن  جہنم  کہ  عذابُک  مزٕہ  وُچِھو  یَتھ  تۆہۍ  انکار  ٲسۍوٕکران۔

Transliteration:
  Fa<b>a</b>lyawma l<u>a</u> yamliku baAA<u>d</u>ukum libaAA<u>d</u>in nafAAan wal<u>a</u> <u>d</u>arran wanaqoolu lilla<u>th</u>eena <i><u>th</u></i>alamoo <u>th</u>ooqoo AAa<u>tha</u>ba a<b>l</b>nn<u>a</u>ri allatee kuntum bih<u>a</u> tuka<u>thth</u>iboon<b>a</b>


Athar:
  یِمن  لُکن  ییٚلہِ  سٲنۍ  صاف  صاف  آیات  چِھ  بوزناونہٕ  یِوان،  یِم  چِھ  ونان  زِ،  یِہ  شخص  چُھ  بس  یِہ  یژھان  زِ  تۅہیِہ  رُکاوِہیٚو  تِمو  معبودَو  نِشہِ  یِہٕنز  عبادت  تُہٕندۍ  مٲلۍ  بُڈِبب  چِھ  کران  آمٕتۍ۔  بیٚیہِ  چِھ  ونان  زِ،  یِہ  ﴿قرآن﴾  چُھ  محض  اکھ  گوٚرمُت  اَپُز۔  یِمن  کٲفرن  برونٛہہ  کُن  ییٚلہِ  حق  ووت  یِمَو  ووٚن  زِ،  یِہ  چُھ  ٹاکارٕہ  جود۔

Mirwaiz:
  بیٚیہِ  ییلہِ  تِمن  پٮ۪ٹھ  پرنہٕ  یِوان  چھِ  سٲنۍ  واضح  تہٕ  نٔنۍ  آیات،  دپان  چھِ  یہِ  شخص  چھُنہٕ  مگر  اَسی  ہیوٗ  موٚہنِیواہ،  اَسی  ہیوٗ  انساناہ  یُس  پانس  پیغمبر  دَپان  چھُ،  یہِ  چھُ  یژھان  تۅہیہِ  پتھ  رَٹُن  تِمن  معبودن  نِشہِ  یِمن  معبوٗدن  ہٕنز  پرستش  تُہٕندۍ  مٲلۍ  بُڈِ  بب  کران  ٲسۍ،  بیٚیہِ  ٲسۍ  دَپان  یہِ  قرآن  مجید  چھُ  اَپُزاہ  ٹھٔہراونہٕ  آمُت،  اَمِچ  نسبت  خدایس  کُن  صحیح  چھَنہٕ،  بیٚیہِ  ٲسۍ  ونان  کٲفر  اَتھ  پٔزِس  یعنی  قرآن  مجیدس۔  ییٚلہِ  سُہ  تِمن  نِشہِ  واتان  اوس  یعنی  پرنہٕ  یِوان  اوس،  دَپنہٕ  اوسُکھ  یِوان  یہِ  ییٚلہِ  ٹھٔہراونہٕ  آمُت  اَپُز  چھُ،  اَدٕہ  کیازِ  چھُ  عٲقلن  تہٕ  گاٹلین  اَمہِ  سٍتۍ  اثر  گژھان،  تمُیک  جواب  ٲسۍ  ونان  یہِ  چھُنہٕ  مگر  نوٚن  جوداہ  تہٕ  سِحراہ،  تمی  چھُ  لوٗکن  پٮ۪ٹھ  اَمُیک  اثر  سپدان،  تِہٕنزٕ  عقلہٕ  چھےٚ  مغلوب  سپدان۔

Tahir:
  تہٕ  ییٚلہِ  تِمن  پیٚٹھ  سٲنۍ  روشن  آیات  چِھ  پٔرِتھ  یِوان  بوزناونہٕ  تیٚلہِ  چِھ  تِم  ونان  یہِ  (رسول  صلی  اللہ  علیہ  وسلم)  چُھ  تِیُتھ  اَکھ  شخص  یُس  تۅہیہِ  صرف  تِمَو  پۅتلیو  نِشہِ  رُکاوُن  چُھو  یژھان  یہِٕنز  پوٗزا  تُہٕندۍ  مٲلۍ  بُڈِ  بب  کران  ٲسۍ،  تہٕ  یہِ  (تہِ)  چِھ  ونان  زِ  یہِ  (قرآن)  چُھ  محض  بناونہٕ  آمُت  بہتان،  تہٕ  کٲفر  لُکھ  چِھ  اَتھ  حقس  (یعنی  قرآنس)  متعلق  ییٚلہِ  زن  سُہ  تِمن  نِشہِ  آمُت  چُھ،  یِتہِ  ونان  زِ  یہِ  چُھ  صرف  ٹاکارٕہ  جود۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin q<u>a</u>loo m<u>a</u> h<u>atha</u> ill<u>a</u> rajulun yureedu an ya<u>s</u>uddakum AAamm<u>a</u> k<u>a</u>na yaAAbudu <u>a</u>b<u>a</u>okum waq<u>a</u>loo m<u>a</u> h<u>atha</u> ill<u>a</u> ifkun muftaran waq<u>a</u>la alla<u>th</u>eena kafaroo lil<u>h</u>aqqi lamm<u>a</u> j<u>a</u>ahum in h<u>atha</u> ill<u>a</u> si<u>h</u>run mubeen<b>un</b>


Athar:
  حالانکہ  نہ  ٲس  اسہِ  یِمن  لُکن  برونٛہہ  کانٛہہ  کتاب  دِژمٕژ  زِ  یِم  آسہن  تتھ  پران،  تہٕ  نہ  اوس  تۅہیِہ  برونٛہہ  یِمن  کُن  کانٛہہ  خبردار  کرن  وول  سوٗزمُت۔

Mirwaiz:
  یِمن  پزِہا  قرآن  مجیدٕچ  تہٕ  نبی  کریم  صلی  اللہ  علیہ  و سلم  سٕنز  سٮ۪ٹھاہ  قدر  کرٕنۍ،  کیازِ  یِہِندِ  خٲطرٕ  آسہٕ  یِمہٕ  دۅشوے  نعمژٕ  غیر  مترقبہ  یِمن  ہٕنز  نہٕ  تِمن  کانٛہہ  شانکھٕے  ٲس،  کیازِ  اَسہِ  ٲس  نہٕ  تِمن  پٮ۪ٹھ  اَمہِ  قرآن  مجیدٕ  برونٹھ  کانٛہہ  آسمانی  کتاب  نٲزل  کٔرمٕژ  یۅسہٕ  تِم  پران  تہٕ  پرناوان  آسٕہن،  یِتھے  پٲٹھۍ  سوٗز  نہٕ  اَسہِ  تِمن  کُن  تۅہیہِ  برونٹھ  کانٛہہ  بیم  کرٕوُن  پیغمبراہ  واریاہ  کالہٕ  پٮ۪ٹھہٕ۔  تُہٕندِ  خٲطرٕ  اوس  پیغمبر  یعنی  تُہٕںز  ذاتِ  مبارک  تہِ  بٔڑ  نعمت،  اَمہِ  نعمتٕچ  تہِ  شوٗبہِ  ہا  تِمن  قدر  کرٕنۍ  مگر  تِمَو  کٔر  نہٕ  کانٛہہ  قدراہ  بلکہ  کوٚرُکھ  انکار  تہٕ  تکذیب،  مگر  یہِ  تکذیب  کٔرِتھ  فکرٕے  روزان  کیازِ  تکذیب  کرنُک  سزا  چھُ  سٮ۪ٹھاہ  سخت۔

Tahir:
  تہٕ  اَسہِ  آسہٕ  نہٕ  یِمن  (مکہٕ  کیٚن  لُکن)  نَہ  آسمٲنۍ  کتابہٕ  عطا  کرِمَژٕ  یِمن  یِم  لُکھ  پران  آسہن  تہٕ  نَہ  اوس  تۅہیہِ  برونٛہہ  یِمن  کُن  کانٛہہ  کھوژناون  وول  سوٗزمُت۔

Transliteration:
  Wam<u>a</u> <u>a</u>tayn<u>a</u>hum min kutubin yadrusoonah<u>a</u> wam<u>a</u> arsaln<u>a</u> ilayhim qablaka min na<u>th</u>eer<b>in</b>


Athar:
  یِمن  برونٛٹھ  یِم  لُکھ  گُزریمٕتۍ  چِھ  تِمَو  لُکو  چُھ  بُتھ  پھِیرُمُت۔  یِکینژھاہ  اسہِ  تِمن  دِیتمُت  اوس  تمہِ  کِس  عُشرِ  عشیرس  ﴿دٔہِمِس  حِصس﴾  تہِ  چِھنہٕ  یِم  وٲتِمٕتۍ۔  مگر  ییٚلہِ  تِمو  میانیٚن  رسولن  بُتھ  پھِیرُ،  پتہٕ  وُچھتو  میون  سزا  کِیُتھ  سخت  اوس۔

Mirwaiz:
  چنانچہ  یِمن  برونٹھ  یِم  کٲفر  ٲسۍ  تِمَو  تہِ  کوٚر  پننین  پیغمبرن  تہٕ  تِہِندِس  وحی  یَس  انکار،  حالانکہ  یِم  کٲفر  واتہن  نہٕ  تَمہِ  کِس  دٔہِمِس  حصس  تہِ  یہِ  اَسہِ  تِمن  عطا  کوٚرمُت  اوس،  مال  و  دولت،  وٲنس  تہٕ  طاقت،  تمہِ  پتہٕ  تہِ  ییٚلہِ  تِمَو  میانین  پیغمبرن  انکار  تہٕ  تِہٕنز  نافرمٲنی  کٔر،  ادٕہ  چھَیہِ  ژےٚ  خبرٕے  میون  انکار  کِیُتھ  اوس  یعنی  تِہِندِ  انکارُک  سزا  کِیُتھ  دِیُت  مےٚ  تِمن  تیوٗت  مال  و  دولت  ٲسِتھ  ما  آو  تِمن  لحاظ  کرنہٕ  یِمن  أزِکین  کافرن  چھُنہٕ  تمُیک  دٔہِم  حصہٕ  تہٕ  یِمن  کمُیک  غرور  تہٕ  پِندار  چھُ  کہ  یِم  چھِ  کران  سانین  آیاتن  تہٕ  سانین  پیغمبرن  انکار۔

Tahir:
  تہٕ  یِمن  بروٗنٹھِمیو  لُکو  تہِ  اوس  (حقس)  انکار  کۆرمُت  تہٕ  یِم  وٲتۍ  نہٕ  تَمہِ  کِس  دٔہِمِس  حِصس  تہِ  یِکینٛژھاہ  اَسہِ  تِمن  (گۅڈنِکیٚن  گُزریمتیٚن)  دِیُتمُت  اوس  پتہٕ  کۆر  تِمَو  (تہِ)  میانیٚن  رسولن  انکار،  پتہٕ  کِیُتھ  (عبرت  ناک)  سپُد  میون  انکار  (ثٲبت)۔  

Transliteration:
  Waka<u>thth</u>aba alla<u>th</u>eena min qablihim wam<u>a</u> balaghoo miAAsh<u>a</u>ra m<u>a</u> <u>a</u>tayn<u>a</u>hum faka<u>thth</u>aboo rusulee fakayfa k<u>a</u>na nakeer<b>i</b>


Athar:
  اے  نبیؐ،  یِمن  ؤنِو  زِ،  بٕہ  چُھسو  تۅہیِہ  بس  اکھ  نصیحت  کران۔  خُداے  سٕندِ  خٲطرٕ  لڑٲوِتَو  توٚہۍ  اکہِ  اکہِ  دۅیِہ  دۅیِہ  رٔلِتھ  پنُن  دماغ  تہٕ  سوٗنچتو،  تُہٕندِس  صٲحِبس  منٛز  کۅسہٕ  کتھ  چھےٚ  ٲخٕر  یۅسہٕ  جنُونٕچ  آسہِ؟  ﴿یتھ  جایِہ  چِھ  صاحب  مُراد  رسول  اللہ  صلی  اللہ  علیہ و سلم۔  حضور  صلی  اللہ  علیہ و سلمن  خٲطرٕ  لفظ   صاحِب   وَررتاونُک  مطلب  چُھ  یِہ  زِ  تِم  صلی  اللہ  علیہ و سلم  ٲسۍ  نہٕ  تِمن  خٲطرٕ  وۅپر  بلکہ  ٲسۍ  تِہندی  شہرٕکۍ  باشندہ  تہٕ  بیٚیہِ  ٲسۍ  ہم  قبیلہٕ﴾  سُہ  چُھ  تۅہیِہ  اکہِ  سخت  عذاب کہ  یِنہٕ  برونٛہہ  کھۅژناون  وول۔

Mirwaiz:
  توٚہۍ  فرمٲوِیوٗکھ  یارسول  اللہ،  بہٕ  چھُسوٕہ  تۅہیہِ  اَکٕے  مختصڑ  کٹہاہ  ونان  ییٚمہِ  سٍتۍ  واضح  تہٕ  روشن  سپدِ  تۅہیہِ  پٮ۪ٹھ  معاملہٕ  کہ  توٚہۍ  ووٚتھِو  محض  خداے  سٕندِ  خٲطرٕ  یتھ  اندر  نفسٲنیت  یا  تعصب  آسہِ  زٍز  زٔنۍ  یا  الگ  الگ  اَکھ  زوٚن،  توپتہٕ  کٔرِتو  وارٕہ  فکر  تہٕ  غور  تُہٕندِس  رفیقس  یُس  گرِ  گرِ  تۅہیہِ  سٍتۍ  آسان  چھُ  یعنی  مےٚ  پانس  ما  چھُ  کُنہِ  قسمہٕ  م۔  ژر  عقلہِ  اندر  کُنہِ  قسمہٕ  خلل  نقصان  تہٕ  کمی  بلکہ  چھُ  مےٚ  کمالِ  عقل  عطا  کرنہٕ  آمُت۔  یہِ  صاحب  چھُنہٕ  مگر  تُہٕندِ  کمال  شفقت  مۅکھہٕ  تۅہیہِ  بیم  کران  اکہِ  یِوُنہِ  سخت  عذابہٕ  نِشہِ۔

Tahir:
  فرمٲوِو،  بہٕ  چُھسَو  تۅہیہِ  صرف  اَکی  (کتھہِ  ہٕنز)  نصیحت  کران  زِ  تۆہۍ  کٔرِو  اللہ  تعالیٰ  سٕندِ  خٲطرٕ  (روحٲنی  بیدٲری  تہٕ  باخبر  روزنہٕ  کِس  حالس  منٛز)  قیام،  دۅیہِ  دۅیہِ  تہٕ  اَکہِ  اَکہِ  پتہٕ  کٔرِوغور  (یعنی  حقیقتُک  معاینہٕ  تہٕ  مراقبہ  کٔرِو  پتہٕ  سپدیٚو  تۅہیہِ  مشٲہدٕہ)  زِتۅہیہِ  صحبت  کہ  شرفہٕ  سٍتۍ  نوازن  وٲلۍ  (رسولِ  مکرّم  صلی  اللہ  علیہ  وسلم)  چِھنہٕ  ہرگز  جنون  لد  تِم  چِھ  سخت  عذاب  (کہ  یِنہٕ)  برونٛہہ  تۅہیہِ  (بروقت)  کھوژناون  وٲلۍ  (تاکہ  تۆہۍ  سپدِو  غفلت  نِشہِ  ہُشار)۔

Transliteration:
  Qul innam<u>a</u> aAAi<i><u>th</u></i>ukum biw<u>ah</u>idatin an taqoomoo lill<u>a</u>hi mathn<u>a</u> wafur<u>a</u>d<u>a</u> thumma tatafakkaroo m<u>a</u> bi<u>sah</u>ibikum min jinnatin in huwa ill<u>a</u> na<u>th</u>eerun lakum bayna yaday AAa<u>tha</u>bin shadeed<b>in</b>


Athar:
  یِمن  ؤنِو،  اگر  مےٚ  تۅہیِہ  کانٛہہ  اجر  چُھ  مونگمُت،  تیٚلہِ  ٲسِنو  سُہ  تۅہی  مُبارک،  میون  اَجر  چُھ  اللہ  تعالیٰ  سٕندِ  ذِمہٕ،  تہٕ  سُہ  چُھ  پرٛتھ  چیزس  پیٚٹھ  گواہ۔

Mirwaiz:
  یِتہِ  فرمٲوِیوٗکھ  توٚہۍ  یارسول  اللہؐ  کہ،  بیٚیہِ  تۅہیہِ  کانٛہہ  موٚزوٗریا،  معاوضاہ  منگان  چھُس  دینِ  حق  واتناونہٕ  خٲطرٕ،  سۅ  موٚزوٗرۍ  تہٕ  معاوضہ  گوٚوتۅہی،  مےٚ  چھَنہٕ  تمِچ  کانٛہہ  ضرورت،  میٲنۍ  موٚزوٗرۍ  چھےٚ  خداے  سٕے  مَٹہِ،  سُہ  چھُ  پرتھ  چیزس  پٮ۪ٹھ  مطلع  تہٕ  گواہ۔

Tahir:
  فرمٲوِو،  مے٘  یُس  بدلہٕ  (اَمہِ  احسانُک)  تۅہیہِ  مۆنگمُت  آسیٚو  سُتہِ  دِیُتمَو  تۅہی،میون  اجر  چُھ  صرف  اللہ  تعالیٰ  سٕندی  ذمہٕ  تہٕ  سُہ  چُھ  پۯتھ  چیزس  پیٚٹھ  نظر  تھٲوِتھ۔

Transliteration:
  Qul m<u>a</u> saaltukum min ajrin fahuwa lakum in ajriya ill<u>a</u> AAal<u>a</u> All<u>a</u>hi wahuwa AAal<u>a</u> kulli shayin shaheed<b>un</b>


Transliteration: Qul inna rabbee yaq<u>th</u>ifu bi<b>a</b>l<u>h</u>aqqi AAall<u>a</u>mu alghuyoob<b>i</b>
Athar:
  یِمن  ؤنِو،  میون  ربّ  چُھ  ﴿مےٚ  پیٚٹھ﴾  حقُک  اِلقا  کران،  تہٕ  سُہ  چُھ  تمام  پوشیدہ  حقیقتہٕ  زانن  وول۔

Mirwaiz:
  توٚہۍ  فرمٲوِیوکھ  بے  شک  میون  پروردگار  چھُ  اَپزِس  پٮ۪ٹھ  پوٚز  دٲرِتھ  دِوان  ییٚمہِ  سٍتۍ  اَپُز  گلان  چھُ،  سُہ  چھُ  سورُے  غٲب  زانہٕ  وُن۔

Tahir:
  فرمٲوِو،میون  ربّ  چُھ  (انبیاہن  کُن)  حقُک  القاء  کران  (سُہ)  چُھ  سٲری  غیب  وارٕ  پٲٹھۍ  زانن  وول۔


Athar: ؤنِو، حق آو تہٕ وۅنۍ ہیٚکہِ نہٕ بٲطِلس خٲطرٕ کِہِنۍ سپدِتھ۔
Transliteration: Qul j<u>a</u>a al<u>h</u>aqqu wam<u>a</u> yubdio alb<u>at</u>ilu wam<u>a</u> yuAAeed<b>u</b>
Mirwaiz:
  توٚہۍ  فرمٲویوٗکھ  کہ  پوٚز  دین  حق  آو،  اَپُز  دین  روٗد  نہٕ  کُنہِ  کامہِ  ہُنٛد،  معبودانِ  بٲطل  نہ  ہیٚکن  گۅڈٕ  کٲنسہِ  چیزاہ  پٲدٕ  کٔرِتھ  نہ  ہیٚکن  دوبارٕہ  کانٛہہ  چیزاہ  پٲدٕ  کٔرِتھ۔

Tahir:
  فرمٲوِو،  حق  آو  تہٕ  نَہ  ہیٚکہِ  بٲطل  گۅڈنِچہِ  لٹہِ  (کینہہ)  پٲدٕ  کٔرِتھ  تہٕ  نَہ  ہیٚکہِ  دۆیِمہِ  لٹہِ  (کانٛہہ  چیز)  واپس  پھِرِتھ۔


Athar:
  ؤنِو،  اگر  بٕہ  گُمراہ  چُھس  گوٚمُت،  میانہِ  گمرٲہی  ہُنٛد  وبال  چُھ  مےٚ  پانس  پیٚٹھ،  تہٕ  اگر  بٕہ  ہدایتس  پیٚٹھ  چُھس،  تیٚلہِ  چُھس  تَتھ  وَحی  ہٕنٛدِس  بُنیادس  پیٚٹھ،  یۅسہٕ  میون  ربّ  مےٚ  پیٚٹھ  چُھ  نٲزِل  کران،  سُہ  چُھ  سورُے  کینہہ  بوزان  تہٕ  بیٚیہِ  چُھ  نکھے۔

Mirwaiz:
  یِتہِ  فرمٲویوکھ  توٚہۍ  کہ  ییٚلہِ  دینِ  اسلامُک  پوٚز  آسُن  ثٲبت  سپدِ،  ہرگاہ  بالفرض  ڈوٚلمُت  آسہٕ،  اَدٕہ  تمُیک  نقصان  چھُ  میٲنِسٕے  ذاتس  پٮ۪ٹھ،  ہرگاہ  بہٕ  اَتھ  پٔزِس  دینس  پٲروی  کٔرِتھ  سیٚزِ  وَتہِ  پٮ۪ٹھ  چھُس،  اَدٕہ  تہِ  چھ  تَمہِ  کہ  برکتہٕ،  یہِ  کینٛژھاہ  پروردگار  میون  مےٚ  کُن  وحی  سوزان  چھُ،  پٔزِپٲٹھۍ  سُہ  چھُ  سورُے  بوزٕ  وُن،  سٮ۪ٹھاہ  نزدیک  پرتھ  أکۍ  سُنٛد  حال  چھُ  تس  معلوم،  پرتھ  أکِس  دِیہِ  سُہ  پننہِ  عملہِ  موجوب  موٚزوٗرۍ۔

Tahir:
  فرمٲوِو،  اگر  بہٕ  ڈَلہٕ  تیٚلہِ  چُھ  میانہِ  ڈلنُک  گناہ  (یا  نقصان)  میٲنِس  پننِس  ذاتس  پیٚٹھ،  تہٕ  اگر  مے٘  ہدایت  لۆبمُت  چُھ  تیٚلہِ  (چُھم)  اَمہِ  وجہ  کِنۍ  (لۆبمُت)  زِ  میون  ربّ  چُھ  مے٘  کُن  وحی  سوزان۔  بے  شک  چُھ  سُہ  بوزن  وول  نکھہٕ  چُھ۔

Transliteration:
  Qul in <u>d</u>alaltu fainnam<u>a</u> a<u>d</u>illu AAal<u>a</u> nafsee waini ihtadaytu fabim<u>a</u> yoo<u>h</u>ee ilayya rabbee innahu sameeAAun qareeb<b>un</b>


Athar:
  کاش  توٚہۍ  وُچِھہوٗکھ  تِم  تَمہِ  ساعتہٕ  ییٚلہِ  تِم  بانٛبران  پھیران  آسن،  تہٕ  بٔچِتھ  ہیٚکن  نہٕ  کُنُے  گٔژِھتھ،  بلکہ  یِن  نکھے  رٹنہٕ۔

Mirwaiz:
  ہرگاہ  توٚہۍ  وُچھِو  یارسول  اللہ،  سُہ  وقت  ییٚمہِ  ساعتہٕ  قیامتُک  دۅہ  کافر قیامتُک  احوال  وُچھِتھ  بانبر  یمٕتۍ  آسن،  خوفہٕ  سببہٕ  آسن  تَمہِ  ساعتہٕ  اورٕ  یور  کران،  ژلنٕچ  آسیکھ  نہٕ  کانٛہہ  صورتھاہ،  فوراً  یِن  تِم  رَٹنہٕ،  گرفتار  یِن  کرنہٕ۔

Tahir:
  تہٕ  اگر  تۆہۍ  (یُہُنٛدحال)  وُچِھو  ییٚلہِ  یِم  لُکھ  سیٚٹھاہ  اضطرابس  منٛز  آسن،  پتہٕ  ہیٚکن  نہٕ  بٔچِتھ  تہٕ  نکھہٕ  چہ  جایہِ  پیٚٹھٕے  یِن  رَٹنہٕ۔

Transliteration:
  Walaw tar<u>a</u> i<u>th</u> faziAAoo fal<u>a</u> fawta waokhi<u>th</u>oo min mak<u>a</u>nin qareeb<b>in</b>


Athar:
  تمہِ  ساعتہٕ  وَنَن  یِم  اَسہِ  اوٚن  تتھ  پیٚٹھ  ایمان۔  حالانکہ  دوٗر  درٛامُت  چیز  کتہِ  ہیٚکہِ  وۅنۍ  اتھہِ  لٔگِتھ۔

Mirwaiz:
  تمِہ  ساعتہٕ  دپن  تِم  کافر  قیامتُک  خوفناک  حال  وُچھِتھ،  اَسہِ  اوٚن  ایمان  دینِ  حقس  پٮ۪ٹھ،  وۅنۍ  سپدِن  سون  توبہٕ  قبول،  سُہ  کتہِ  سنا  بَنہِ  تِمن،  ایمانس  کُن  اَتھہٕ  زیٹھراوُن  دوٗرِ  جایہِ  پٮ۪ٹھہٕ۔  ایمان  اننٕچ  جاے  ٲس  دنیا،  کیازِ  سُہ  اوس  دارالعمل،  ٲخرت  چھُ  دار  الجزا۔  اَتہِ  نہ  یِیہِ  ایمان  قبول  کرنہٕ،  نہ  یِیہِ  کانٛہہ  عمل  قبول  کرنہٕ،  نہ  یِیہِ  توبہ  قبول  کرنہٕ۔

Tahir:
  تہٕ  ونن  اَسہِ  چُھ  أمِس  پیٚٹھ  ایمان  اۆنمُت،  مگروۅنۍ  کتہِ  ہیٚکن  تِم  (ایمان  یوٗتاہ)  دوٗرچہِ  جایہِ  پیٚٹھہٕ  حٲصل  کٔرِتھ۔

Transliteration:
  Waq<u>a</u>loo <u>a</u>mann<u>a</u> bihi waann<u>a</u> lahumu a<b>l</b>ttan<u>a</u>wushu min mak<u>a</u>nin baAAeed<b>in</b>


Athar:
  امہِ  برونٛہہ  اوس  یِمو  کفر  کوٚرمُت،  تہٕ  تحقیق  ورٲے  ٲسۍ  دوٗرِ  دوٗر  چِہ  ؤسۍ  پایِہ  کتھہٕ  اَنان  ﴿یعنی  رسولؐ  تہٕ  تِہںدیٚن  تعلیماتن  تہٕ  اہلِ  ایمانن  پیٚٹھ  ٲسۍ  رنگہٕ  رنگہٕ  الزام  لگاوان﴾۔

Mirwaiz:
  حالانکہ  برونٹھ  دنیاہس  اندر  موقع  وِزِ  کوٚرُکھ  تتھ  انکار۔  ٹھوٚر  آو  کرنہٕ  تِمن  منٛز  بیٚیہِ  تِہِنزن  تِمن  خوٲہشاتن  منٛز،

Tahir:
  ییٚلہِ  زن  تِمَو  اَمہِ  برونٛہہ  کفر  مۅکلوو  کٔرِتھ،  تہٕ  تِم  چِھ  وُچھنہٕ  رۆس  دوٗرچہِ  جایہِ  پیٚٹھہٕ  بٲطل  گمانٕکۍ  تیٖر  چھکان  روٗدِمٕتۍ۔

Transliteration:
  Waqad kafaroo bihi min qablu wayaq<u>th</u>ifoona bi<b>a</b>lghaybi min mak<u>a</u>nin baAAeed<b>in</b>


Athar:
  تمہِ  ساعتہٕ  ییٚمہِ  چیزُک  تمنا  یِم  کران  آسن،  تمہِ  نِشہِ  یِن  یِم  محروم  کرنہٕ۔  یِتھہٕ  پٲٹھۍ  یِہندۍ  پیش  رَو  ہم  جنس  محروم  آسن  سپٕدمٕتۍ۔  یِم  ٲسۍ  بٔڑِس  گُمراہ  کرن  وٲلِس  شکس  منٛز  ہیٚنہٕ  آمٕتۍ۔

Mirwaiz:
  یِتھہٕ  پٲٹھۍ  کرنہٕ  آو  یۅہے  ورتاو  تِہِندین  ہم  مشربن  سٍتۍ  یِمَو  تۅہیہِ  برونٹھ  کفرو  شک  کوٚر۔  کیاز،  تِم  تہِ  ٲسۍنا  حٲران  کروُنِس  بٔڑِس  شکس  اندر  مبتلا  ییٚمۍ  تِم  تردُدس  منٛز  ٲسۍ  ترٲوِمٕتۍ۔

Tahir:
  بیٚیہِ  آیہِ  تِمن  تہٕ  تِہٕنزن  خوٲہشاتن  منٛزباگ  رُکاوٹ  تراونہٕ  یِتھہٕ  پٲٹھۍ  زن  برونٛہہ  تہِ  تِمَن  ہِویٚن  دریٚن  سٍتۍ  کرنہٕ  اوس  آمُت۔  بے  شک  ٲسۍ  تِم  دوکھس  منٛز  تراون  وٲلِس  شکس  منٛز  ہیٚنہٕ  آمٕتۍ۔

Transliteration:
  Wa<u>h</u>eela baynahum wabayna m<u>a</u> yashtahoona kam<u>a</u> fuAAila biashy<u>a</u>AAihim min qablu innahum k<u>a</u>noo fee shakkin mureeb<b>in</b>


Athar:
  تعریف  چِھ  اللہ  تعالیٰ  سٕندی  خٲطرٕ  یُس  آسمانن  ہُنٛد  تہٕ  زمینُک  بناون  وول  تہٕ  فرشتن  قٲصد  مُقرر  کرن  وول  چُھ۔  ﴿تِتھۍ  فرشتہٕ﴾  یِمن  زٕہ  زٕہ  ترےٚ  ترےٚ  تہٕ  ژور  ژور  نَرِ  چھےٚ۔  سُہ  یِتھہٕ  پٲٹھۍ  پننِس  مخلوق  کِس  ساختس  منٛز  یژھان  چُھ  تِتھہٕ  پٲٹھۍ  چُھ  اضافہٕ  کران۔  یقیناً  چُھ  اللہ  تعالیٰ  پرٛتھ  چیزس  پیٚٹھ  قدرت  تھاوان۔

Mirwaiz:
  سٲری  حمد و ثناء  چھِ  تس  معبودِ  برحقس  سزاوار  ییٚمۍ  گۅڈٕ  پٲڈٕہ  کوٚر  آسمان  تہٕ  زمین  یُس  ملٲیکن  چھُ  بناوان  قٲصد،  یِم  مَلک  چھِ  بعض  زٍز  پکھہٕ  وٲلۍ،  بعض  ترےٚ  ترےٚ  پکھہٕ  وٲلۍ  بعض  ژور  ژور  پکھہٕ  وٲلۍ،  ژورن  پٮ۪ٹھ  چھِنہٕ  بس  کران  بلکہ  چھِ  ہُرراوان  پیدٲیشہ  اندر  یہِ  یژھان  چھُ  تہٕ  بعض  مَلکن  چھُ  اَمہِ  کھۅتہٕ  زیادٕہ  پکھہٕ  عطا  کران۔  جبریلِ  امینس  چھَن  عطا  کرِمَژٕہ  ژور  ہتھ  پکھہٕ۔  بے  شک  اللہ  تعالیٰ  چھُ  پرتھ  چیزس  پٮ۪ٹھ  قدرت  وول  کٲنسہِ  ہٕندِ  مزاحمتہٕ  ورٲے۔

Tahir:
  تمام  تعریف  چِھ  اللہ  تعالیٰ  سٕندی  خٲطرٕ  یُس  آسمانن  تہٕ  زمین  (کیٚن  تمام  وُسعتن)  ہُنٛدپٲدٕ  کرن  وول  چُھ،  فرشتن  یِم  زٕ  زٕتہٕ  تۯے  تۯے  تہٕ  ژور  ژور  پکھہٕ  وٲلۍ  چِھ،  قٲصد  بناون  وول  چُھ،  تہٕ  تخلیقس  منٛز  یوٗت  یژھان  چُھ  اضافہٕ  (تہٕ  توسیع)  چُھ  کران  روزان،  بے  شک  چُھ  اللہ  تعالیٰ  پۯتھ  چیزس  پیٚٹھ  قدرت  تھاوان۔

Transliteration:
  Al<u>h</u>amdu lill<u>a</u>hi f<u>at</u>iri a<b>l</b>ssam<u>a</u>w<u>a</u>ti wa<b>a</b>lar<u>d</u>i j<u>a</u>AAili almal<u>a</u>ikati rusulan olee ajni<u>h</u>atin mathn<u>a</u> wathul<u>a</u>tha warub<u>a</u>AAa yazeedu fee alkhalqi m<u>a</u> yash<u>a</u>o inna All<u>a</u>ha AAal<u>a</u> kulli shayin qadeer<b>un</b>


Athar:
  اللہ  تعالیٰ  ییٚمہِ  رحمتُک  دروازٕہ  تہِ  لُکن  خٲطرٕ  یلہٕ  تراوِ،  تتھ  چُھنہٕ  کانٛہہ  بند  کرن  وول،  تہٕ  یتھ  سُہ  بند  کرِ  تتھ  چُھنہٕ  پتہٕ  خُدایس  پتہٕ  کانٛہہ  بیاکھ  مٕژراون  وول۔  سُہ  چُھ  زبردست  بیٚیہِ  حکمت  وول۔

Mirwaiz:
  یۅسہٕ  رحمتھاہ  مُژراوان  چھُ  اللہ  تعالیٰ  لوٗکن  ہٕندِ  خٲطرٕ  تتھ  ہیٚکہِ  نہٕ  بند  کٔرِتھ  کانٛہہ،  یتھ  سُہ  بند  کرِ  تتھ  ہیٚکہِ  پتہٕ  یلہٕ  ترٲوِتھ  کانٛہہ۔  سُے  چھُ  سٮ۪ٹھاہ  غٲلب  حکمت  وول۔

Tahir:
  اللہ  تعالیٰ  یِکینٛژھاہ  انسانن  خٲطرٕ  (پننہِ)  رحمت  (کہ  خزانہٕ)  نِشہِ  مٕژراوِ  تیٚلہِ  چُھنہٕ  تَتھ  کانٛہہ  رُکاون  وول،تہٕ  یہِ  (کینٛژھا)  سُہ  رُکاوِ  تیٚلہِ  چُھنہٕ  پتہٕ  کانٛہہ  تَتھ  یلہٕ  تراون  وول،  تہٕ  سُے  چُھ  غٲلب  سیٚٹھاہ  حکمت  وول۔

Transliteration:
  M<u>a</u> yafta<u>h</u>i All<u>a</u>hu li<b>l</b>nn<u>a</u>si min ra<u>h</u>matin fal<u>a</u> mumsika lah<u>a</u> wam<u>a</u> yumsik fal<u>a</u> mursila lahu min baAAdihi wahuwa alAAazeezu al<u>h</u>akeem<b>u</b>


Athar:
  لوٗکو،  تۅہیِہ  پیٚٹھ  یِم  اللہ  تعالیٰ  سٕندۍ  احسان  چِھ  تِم  تھٲوِیوٗکھ  یاد۔  کیا  خُدایس  ورٲے  چھا  بیٚیہِ  کانٛہہ  خالق  تہِ،  یُس  تۅہیِہ  آسمان  نِشہِ  تہٕ  زمین  نِشہِ  رزِق  آسہِ  دِوان؟  کانٛہہ  معبود  چُھنہٕ  تس  ورٲے،  ٲخر  کپٲرۍ  چِھو  توٚہۍ  دۅکھہٕ  کھیوان؟

Mirwaiz:
  اے  لوٗکو  یاد  کٔرِو  خداے  سٕنزٕ  تِمہٕ  بے  شمار  نعمژٕہ  یِمہٕ  تۅہیہِ  تٔمۍ  عطا  کرِنَو،  تِمن  نعمتن  ہُنٛد  شکر  کٔرِو  ادا۔  سُہ  شکر  گوٚو  یۅہے  کہ  شرک  ترٲوِو۔  توحید  کٔرِو  اختیار۔  چنانچہ  اَسہِ  کٔرِو  توٚہۍ  باخبر  دۅیو  بجو  نعمتو  سٍتۍ،  سۅ  گٔیہ  نعمتِ  خلق  تہٕ  نعمت  رزق،  نعمتِ  ایجاد  تہٕ  نعمت  بقا۔  کیا  چھا  کانٛہہ  پٲدٕہ  کروُناہ  معبود  برحقس  ورٲے  یُس  تۅہیہِ  رزق  سوزان  چھُ  آسامن  تہٕ  زمین  کہ  طرفہٕ،  ییٚلہِ  تٔسۍ  اَتھہِ  تِمہٕ  دۅشوے  کامہِ  چھےٚ  لہٰذا  چھُنہٕ  تس  ورٲے،  سُے  چھُ  سزاوارِ  عبادت،  ییٚلہِ  معبودیت  تسُندُے  حق  چھُ،  اَدٕہ  کِتھہٕ  کٕنۍ  چھِو  توٚہۍ  شرک  کٔرِتھ  پوٚت  پکناونہٕ  یِوان۔

Tahir:
  اے  لوٗکو!  پانس  پیٚٹھ  کٔرِواللہ  تعالیٰ  سُنٛد  انعام  یاد،  کیا  اللہ  تعالیٰ  ہس  وَرٲے  چھا  کانٛہہ  بیاکھ  پٲدٕ  کرن  وول  یُس  تۅہیہِ  آسمانن  تہٕ  زمین  نِشہِ  رزق  دِیہِ،  تس  وَرٲے  چُھنہٕ  کانٛہہ  معبود،  تیٚلہِ  کۆر  کُن  چِھو  تۆہۍ  ڈٔلِتھ  پکان۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su o<u>th</u>kuroo niAAmata All<u>a</u>hi AAalaykum hal min kh<u>a</u>liqin ghayru All<u>a</u>hi yarzuqukum mina a<b>l</b>ssam<u>a</u>i wa<b>a</b>lar<u>d</u>i l<u>a</u> il<u>a</u>ha ill<u>a</u> huwa faann<u>a</u> tufakoon<b>a</b>


Athar:
  وۅنۍ  اگر  ﴿اے  نبیؐ﴾  یِم  لُکھ  تۅہیِہ  پَژھ  چِھو  نہٕ  کران،  ﴿یِہ  چَھنہٕ  کانٛہہ  نٔو  کتھ﴾  تۅہیِہ  برونٛہہ  تہِ  چَھنہٕ  واریاہن  رسولن  پَژھ  کرنہٕ  آمٕژ،  تہٕ  سٲری  معاملات  چِھ  ٲخر  کار  اللہ  تعالیٰ  سٕے  کُن  رجوع  سپدن  وٲلۍ۔

Mirwaiz:
  اے  پیغمبرِ  برحق  ہرگاہ  تۅہیہِ  یِم  مککٕۍلوٗکھ  اَپزیور  زانان  چھِ،  ادٕہ  یہِ  نٔو  کتھاہ  چھَنہٕ،  توھیہِ  برونٹھ  یِم  پیغمبر  ٲسۍ  تِمن  تہِ  چھُ  تکذیب  کرنہٕ  آمُت۔  لہٰذا  مہ  سپدِو  توٚہۍ  اَمہِ  سٍتۍ  آزُردٕہ۔  دوٚیِم  چھےٚ  یہِ  کتھ  کہ  سارے  کامہِ  یِن  خداے  سٕے  کُن  واتناونہٕ،  تٔسۍ  نِشہِ  پیش  کرنہٕ۔  سُہ  أنزراوِ  پانے  یہِ  سورُے،  توٚہۍ  مَہ  بٔرِو  کانٛہہ  غم۔

Tahir:
  تہٕ  اگر  تِم  تۅہیہِ  انکار  کرن  تیٚلہ  آو  تۅہیہِ  بۯونٛہہ  تہِ  کہیا  رسولن  انکار  کرنہٕ،  تہٕ  تمام  کامہِ  یِن  اللہ  تعالیٰ  سٕے  کُن  پھِرنہٕ۔

Transliteration:
  Wain yuka<u>thth</u>ibooka faqad kut<u>hth</u>ibat rusulun min qablika wail<u>a</u> All<u>a</u>hi turjaAAu alomoor<b>u</b>


Athar:
  لوٗکو،  اللہ  تعالیٰ  سُند  وعدٕہ  چُھ  یقیناً  برحق،  لہٰذا  یِنہٕ  تۅہیِہ  دُنیاہٕچ  زندگی  دۅکھس  منٛز  تراوِ،  تہٕ  نہ  گژِھہ  سُہ  بوٚڈ  دۅکھہٕ  باز  تۅہیِہ  اللہ  تعالیٰ  سٕندِس  بارس  منٛز  دۅکھہٕ  ہیٚکُن  دِتھ۔

Mirwaiz:
  اے  لوٗکو  یہِ  بوٗزِتھ  کہ  خداے  سٕے  کُن  یِن  واتناونہٕ  سٲری  امور،  یُتھنہٕ  تۅہیہِ  دنیاہٕچ  زندگی  دوکھہٕ  دِیہِ،  تتھ  منٛز  بوٚڈِتھ  سپدِو  غٲفل  قیامتہٕ  نِشہِ،  بیٚیہِ  یُتھنہٕ  تۅہیہِ  دوکھہٕ  باز  شیطان  یتھ  دوکھس  منٛز  تراوِ  کہ  اللہ  تعالیٰ  چھُ  غفور  تہٕ  رحیم،  سُہ  کرِ  نہٕ  تۅہیہِ  کینٛہہ  تہِ  عذاب۔

Tahir:
  اے  لوٗکو!  بے  شک  چُھ  اللہ  تعالیٰ  سُنٛد  وعدٕہ  پۆز  لہٰذا  یِنہٕ  تۅہیہِ  دنیاہٕچ  زندگی  فریب  دِیہِ،  تہٕ  یِنہٕ  سُہ  دغاباز  شیطان  تۅہیہِ  اللہ  تعالیٰ  سٕندِ  (ناوٕ)  سٍتۍ  دوکھہٕ  دِیہِ۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su inna waAAda All<u>a</u>hi <u>h</u>aqqun fal<u>a</u> taghurrannakumu al<u>h</u>ay<u>a</u>tu a<b>l</b>dduny<u>a</u> wal<u>a</u> yaghurrannakum bi<b>A</b>ll<u>a</u>hi algharoor<b>u</b>


Athar:
  درحقیقتت  چُھ  شیطان  تُہُنٛد  دشمن،  امہِ  موجوٗب  سمجھوٗن  توٚہۍ  تہِ  یِہ  پنُن  دُشمنٕے۔  سُہ  چُھ  پننٚین  پیرو  کارن  امہِ  موجوٗب  پننہِ  وتہِ  پیٚٹھ  بُلاوان،  تاکہ  تِم  گژھن  جہنمِیَن  منٛز  شٲمل  گژٕھنۍ۔

Mirwaiz:
  پزۍ  پٲٹھۍ  یہِ  شیطان ﴿ییٚمۍ  سٕنز  پٮ۪ٹھہٕ  ذکر  آیہِ﴾ چھُ  تُہُند  دشمن،  توٚہۍ  تہِ  زٲنیوٗن  سُہ  پَنُن  دشمن۔  سُہ  چھُنہٕ  پننِس  جماعتس  ناد  دِوان  شرکس  تہٕ  کفرس  کُن  مگر  یُتھ  تِم  تہِ  سپدن  جہنمیو  اندرٕہ۔

Tahir:
  بے  شک  چُھ  شیطان  تُہُنٛد  دشمن  لہٰذا  تھٲوِیوٗن  تۆہۍ  تہِ  (تٔمۍ  سٕنزِ  مخالفت  چہ  شکلہِ  منٛز)  سُہ  دشمنٕے  بنٲوِتھ،  سُہ  چُھ  پننِس  دٔرِس  صرف  اَمہِ  موجوب  ناد  دِوان  زِ  تِم  گژھن  جہنمی  ین  منٛز  شٲمل  سپدٕنۍ۔

Transliteration:
  Inna a<b>l</b>shshay<u>ta</u>na lakum AAaduwwun fa<b>i</b>ttakhi<u>th</u>oohu AAaduwwan innam<u>a</u> yadAAoo <u>h</u>izbahu liyakoonoo min a<u>s</u><u>ha</u>bi a<b>l</b>ssaAAeer<b>i</b>


Athar:
  یِم  لُکھ  کُفر  کرن  تِمن  خٲطرٕ  چُھ  سخت  عذاب،  تہٕ  یِم  ایمان  انن  تہٕ  نیک  عمل  کرن  تِمن  خٲطرٕ  چھےٚ  مغفرت  تہٕ  بوٚڈ  اجر۔

Mirwaiz:
  یِم  لوٗکھ  کافر  سپدے،  یِمَو  شیطان  سٕندِس  نادس  اجابت  کوٚر،  تٔمۍ  سٕندِس  دوکھس  منٛز  آے،  تِہِندِ  خٲطرٕ  چھُ  سخت  عذاب  ٲخرتس  اندر۔  بیٚیہِ  یِمَو  شیطان  سٕنز  مخالفت  کٔرِتھ  ایمان  اوٚن  بیٚیہِ  کریکھ  رٕژٕہ  عملہٕ،  تِہِندِ  خٲطرٕ  چھُ  گناہن  بوٚڈ  مغفرت  بیٚیہِ  ایمان  و  عملِ  صالحس  پٮ۪ٹھ  بٔڈ  موٚزوٗرۍ۔  ییٚلہِ  کٲفرٕ  سُند  انجام  عذابِ  شدید  چھُ،  بایمان  سُند  انجام  مغفرت  تہٕ  اجرِ  کبیر  چھُ،  کیا  یِم  زٕہ  ہیکہٕ  نہٕ  برابر  ٲسِتھ  یعنی۔

Tahir:
  کٲفر  لُکن  خٲطرٕ  چُھ  سخت  عذاب،تہٕ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تِہِندِ  خٲطرٕ  چُھ  مغفرت  تہٕ  سیٚٹھاہ  بۆڈ  ثواب۔

Transliteration:
  Alla<u>th</u>eena kafaroo lahum AAa<u>tha</u>bun shadeedun wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum maghfiratun waajrun kabeer<b>un</b>


Athar:
  ﴿تس  شخصہٕ  سٕنزِ  گُمرٲہی  کیا  چُھ  وَنُن﴾  ییٚمۍ  سٕندِ  خٲطرٕ  تٔمۍ  سٕنز  بُرٕ  عمل  آسہِ  خۅشنما  بناونہٕ  آمٕژ  تہٕ  سُہ  آسہِ  تتھ  رُت  سمجھان؟  حقیقت  چھےٚ  یِہ  زِ  خُداے  یَس  یَژھان  چُھ،  تس  چُھ  گُمرٲہی  منٛز  تراوان،  تہٕ  یَس  یژھان  چُھ  تَس  چُھ  سِیٔز  وَتھ  ہاوان۔  لہٰذا  ﴿اے  نبی  صلی  اللہ  علیہ و سلم﴾  خواہ  مخواہ  مَہ  گٲلِو  پنُن  زُو  یِمن  لُکن  ہٕندِ  خٲطرٕ  غمس  تہٕ  افسوسس  منٛز۔  یِکینٛژھا  یِم  کران  چِھ  اللہ  تعالیٰ  چُھ  تتھ  وارٕ  پٲٹھۍ  زانان۔

Mirwaiz:
  کیا  سُہ  شخص  یَس  پنٕنۍ  یچھ  کٲم  مُزین  آیہِ  کرنہٕ  توپتہٕ  لوٚگ  سُہ  تتھ  یچھ  کامہِ  رٕژِ  نظرِ  وُچھنہِ۔  بیاکھ  شخص  چھُ  یچھ  کامہِ  یچھ  نظری  وُچھان،  ہُہ  تہٕ  یہِ  چھا  برابرٕے،  گۅڈنُیک  شخص  گوٚو  کافر  یُس  شیطان  سٕندِ  ڈالنہٕ  سببہٕ  بٲطلس  حق  زانان،  مُضر  چیزس  نفع  دِوُن  زانان۔  دوم  شخص  گوٚو  باایمان  یُس  پیغمبرن  ہٕنز  پٲروی  چھُ  کران،  شیطان  سٕنز  مخالفت  چھُ  کران،  بٲطلس  چھُ  باطل  زانان،  حقس  چھُ  حق  زانان،  مُضر  چیزس  چھُ  مضر  زانان،  مفید  چیزس  چھُ  مٚید  تہٕ  نافع  زانان،  تِم  زٕہ  چھِنہٕ  ہرگز  برابر  بلکہ  چھُ  اَکھ  جہنمی  بیاکھ  جنتی۔  پس  شیطان  سٕندِ  س  دوکھس  منٛز  یِوُنۍ  تہٕ  شیطانس  دشمن  زانہٕ  وُنین  منٛز  چھےٚ  یِیژ  فرق۔  لہٰذا  چھِ  أسۍ  تۅہیہِ  وانان  یُتھنہٕ  تۅہیہِ  شیطان  دوکھہٕ  دِیہِ،  سُہ  چھُ  تُہُنٛد  دشمن۔  ہرگاہ  تۅہیہِ  اَتھ  پٮ۪ٹھ  تعجب  سپدِہ  کہ  عٲقل  شخص  کِتھہٕ  پٲٹھۍ  زانہِ  یچھ  کامہِ  رٕژ  کٲم،  تمُیک  وجہ  چھُ  یی  زِ  اللہ  تعالیٰ  یس  یژھان  چھُ  تس  چھےٚ  عقل  درست  روزان۔  وۅنۍ  ییٚلہِ  ہدایت  تہٕ  گمرٲہی  چھےٚ  اللہ  تعالیٰ  سٕندِس  یژھنس  تانۍ۔  پس  مہ  گٔژِھن  تُہُند  بدنِ  مبارک  گٔلِتھ  تِمن  پتھ  غم  کھیوان  کھیوان۔  پٔزِپٲٹھۍ  اللہ  تعالیٰ  چھُ  پوٗرٕ  زانہٕ  وُن  تہٕ  سورُے  یہِ  تِم  کران  چھِ،  سُہ  دِیہِ  تِمن  پانے  سُہ  سزا  یُس  تِمن  شوٗبہِ۔

Tahir:
  ٲخٕریس  شخصس  خٲطرٕ  تٔمۍ  سٕنز  بُرٕ  عمل  شوٗبدارآسہِ  بناونہٕ  آمٕژ  تہٕ  تس  باسہِ  سۅ  (پٔزۍپٲٹھۍ)  جان  (کیا  سُہ  ہیٚکیا  صالح  مومنس  ہیوٗ  ٲسِتھ)  لہٰذا  بے  شک  یس  اللہ  تعالیٰ  یژھان  چُھ  تس  چُھ  گمراہ  کران  تہٕ  یس  یژھان  چُھ  ہدایت  چُھس  دِوان،  لہٰذا  (اے  جانِ  جہاں!)  یِمن  پیٚٹھ  مَہ  گٲلِو  حسرت  کِنۍ  تہٕ  غمس  منٛز  پَنُن  زُوٗ  بے  شک  یِکینٛژھاہ  تِم  کران  چِھ  اللہ  تعالیٰ  چُھ  تَتھ  وارٕ  پٲٹھۍ  زانن  وول۔

Transliteration:
  Afaman zuyyina lahu sooo AAamalihi fara<u>a</u>hu <u>h</u>asanan fainna All<u>a</u>ha yu<u>d</u>illu man yash<u>a</u>o wayahdee man yash<u>a</u>o fal<u>a</u> ta<u>th</u>hab nafsuka AAalayhim <u>h</u>asar<u>a</u>tin inna All<u>a</u>ha AAaleemun bim<u>a</u> ya<u>s</u>naAAoon<b>a</b>


Athar:
  سُہ  چُھ  اللہ  تعالیٰ  ہٕے  یُس  ہواہَن  چُھ  سوزان،  پتہٕ  چِھ  تِم  اوٚبُر  تُلان،  پتہٕ  چِھن  أسۍ  سُہ  أکِس  مۅردٕ  علاقس  کُن  نِوان،  تہٕ  تَمہِ  ذریعہ  چِھن  سۅے  زمین  زِندہ  کران  یۅسہٕ  مۅردٕ  ٲس  گٔمٕژ۔  موٗدِمٕتیٚن  انسانن  ہُند  زندہ  سپدُن  تہِ  آسہِ  یِتھے  پٲٹھۍ۔

Mirwaiz:
  معبودِ  برحق  چھُ  سُہ  قدرت  وول  یُس  روٗد  تراونہٕ  برونٹھ  واو  سوزان  چھُ،  تِم  واو  چھِ  تُلان  اوٚبرن،  توپتہٕ  چھِکھ  أسۍ  تِم  اوٚبر  پکہٕ  ناوان  کُنہِ  مۅردٕہ  تہٕ  خشک  زمینس  کُن،  توپتہٕ  چھِن  أسۍ  سُے  زمین  تَمہِ  روٗدٕہ  سٍتۍ  زندرٕہ  تہٕ  سرسبز  کران،  یِتھے  پٲٹھۍ  کیا  کروکھ  أسۍ  لوٗکھ  تہِ  قیامتُک  دۅہ  دوبارٕہ  بیٚیہِ  زندٕہ۔  ییٚلہِ  لوٗکن  قیامتُک  دۅہ  دوبارٕہ  زندٕہ  سپدُن  چھُ  تیٚلہِ  پَزِ  تِمن  تَتہِ  چہ  ذلت  و  خوٲری  نِشہِ  بچنٕچ  فکراہ  کرٕنۍ۔  مشرک  چھِ  شیطان  سٕندِ  اغوا  سٍتۍ  معبودانِ  باطلن  زانان  ذریعہ  تَمہِ  ذلت  نِشہِ  بچنہٕ  خٲطرٕ،  چنانچہ  تِم  ٲسۍ  ونان ﴿۔۔۔۔۔۔۔۔۔۔۔۔۔۔۔۔۔۔﴾ یعنی  یِم  معبوٗدانِ  بٲطل  چھِ  اَسہِ  سفارش  کرٕوُنۍ  خدایس  نِشہِ  دنیاکیٚن  حاجتن  اندر  تہٕ  ٲخرتس  اندر  تہِ۔  تتھ  متعلق  چھُ  اللہ  تعالیٰ  فرماوان۔

Tahir:
  تہٕ  اللہ  تعالیٰ  ہٕے  چُھ  یُس  ہواہن  چُھ  سوزان  پتہٕ  چِھ  تٔم  اۆبرس  تُلِتھ  یکجا  کران  پتہٕ  چِھن  أسۍ  سُہ  (اۆبُر)  خۅشک  تہٕ  بنجر  بستی  کُن  سٲراب  کرنہٕ  خٲطرٕ  نِوان،  پتہٕ  چِھ  أسۍ  تَمہِ  سٍتۍ  تَتھ  زمینس  تَمہِ  کہ  مۅردٕ  سپدنہٕ  پتہٕ  زندگی  عطا  کران،  یِتھے  پٲٹھۍ  آسہِ  (مۅردن  ہُنٛد)  زندٕہ  گٔژِھتھ  وۅتھُن  (تہِ)۔

Transliteration:
  Wa<b>A</b>ll<u>a</u>hu alla<u>th</u>ee arsala a<b>l</b>rriy<u>ah</u>a fatutheeru sa<u>ha</u>ban fasuqn<u>a</u>hu il<u>a</u> baladin mayyitin faa<u>h</u>yayn<u>a</u> bihi alar<u>d</u>a baAAda mawtih<u>a</u> ka<u>tha</u>lika a<b>l</b>nnushoor<b>u</b>


Athar:
  یُس  اکھاہ  عزت  یژھان  آسہِ،  تَس  گژِھہ  پے  آسٕنۍ  زِ  عزت  چُھ  اَندہیٚتھ  اللہ  تعالیٰ  سُند۔  تَس  نزدیک  یُس  چیز  ہیوٚر  چُھ  کھسان  سُہ  چُھ  صرف  پاک  کلام  بیٚیہِ  چھےٚ  عملِ  صالح  تتھ  ہیوٚر  کھالان۔  روٗدۍ  تِم  لُکھ  یِم  بے  ہوٗدٕہ  چال  بٲزِیِہ  کران  چِھ،  تِہندِ  خٲطرٕ  چُھ  سخت  عذاب،  تہٕ  تِہُند  مکر  ﴿تدبیر﴾  چُھ  پانے  غارت  سپدَن  وول۔

Mirwaiz:
  پس  یُس  اکھاہ  ژھانڈان  آسہِ  عزت  دنیا  و  ٲخرتس  اندر،  سُہ  ژھٲنڈِن  عزت  خداے  سٕنز  فرماں بردٲری  کرنہٕ  سٍتۍ،  تِہُنٛد  حکم  ماننہٕ  سٍتۍ،  کیازِ  سورُے  عزت  چھُ  باالذات  خداے  سٕے،  بیٚین  چھُ  عزت  بالعرض۔  یُس  چیز  بالعرض  آسہِ  سُہ  چھُ  ہمیشہ  محتاج  آسان،  تس  یُس  متصف  باالذات  آسہِ۔  پس  چھِ  سٲری  محتاج  عزتس  اندرخدایس  یا  خدایس  نِشہِ  یہِ  عزت  حاصل  کرُن  قولاً  تَسٕنز  اطاعت  کرنہٕ  سٍتۍ،  خدایس  نِشہِ  چھِ  یِمے  چیز  پسند  چنانچہ  خداے  سٕے  کُن  چھُ  واتان  رُت  کلام  تہٕ  رٕتۍ  کلمات،  سُے  چھُ  تِمن  قبول  کران۔  رٕتِس  کلامس  اندر  آو  کلمۂ  توحید  بیٚیہِ  ساری  اَورادو  اَذکار۔  بیٚیہِ  چھ  رٕژٕ  عملہٕ  تہِ  ہیوٚر  کھاران  قبولیت  چہ  درگاہِ  منٛز،  سارے  عملہٕ  چھےٚ  قبول  سپدان  توحیدٕہ  سٍتۍ۔  یِم  لوٗکھ  اَتھ  خلاف  طریق  اختیار  کٔرِتھ  تُہٕنز  مخالفت  چھِ  کران  یۅسہٕ  عٲنِ  مخلافت  گٔیہِ  خداے  سٕنز  کرنۍ،  توپتہٕ  چھِ  یچھ  یچھ  تدبیرٕہ  کران  تۅہیہِ  تکلیف  واتناونہٕ  خٲطرٕ۔  تِہِندِ  خٲطرٕ  چھُ  ٲخرتس  اندرسخت  عذاب  یُس  تِمن  ذلتُک  باعث  بَنہِ۔  تِہِندۍ  معبودان  باطل  ہیٚکن  نہٕ  تِمن  کُنہِ  قسمُک  عزت  عطا  کٔرِتھ  بلکہ  سپدن  تِم  تِمن  برخلاف۔  تِہِندۍ  سٲری  تدبیر  تہٕ  فندتہٕ  فریب  گژھن  بے  کار۔  چنانچہ  تی  سَپُد  تہِ،  تِم  ٲسۍ  یژھان  تہٕ  کوشش  کران  اسلام  کہ  ختم  کرنٕچ،  تتھ  منٛز  گے  تِم  پانہٕ  ختم،  اسلامس  دِژ  اللہ  تعالیٰ  ہن  روزبروز  ترقی۔

Tahir:
  یُس  شخص  عزت  چُھ  یژھان  تیٚلہِ  چُھ  سورُے  عزت  اللہ  تعالیٰ  سٕندی  خٲطرٕ،  پاک  کلمات  چِھ  تٔمۍ  سٕے  کُن  کھسان  تہٕ  سُے  چُھ  نیک  عملہِ  (ہٕندۍ  درجہ)  بلند  کران،  تہٕ  یِم  لُکھ  بُرٕ  چالن  منٛزلٔگِتھ  چِھ  روزان  تِہِندِ  خٲطرٕ  چُھ  سخت  عذاب  تہٕ  تِہُنٛد  مکر  تہٕ  فریب  گژِھہ  نیست  ونابود۔

Transliteration:
  Man k<u>a</u>na yureedu alAAizzata falill<u>a</u>hi alAAizzatu jameeAAan ilayhi ya<u>s</u>AAadu alkalimu a<b>l</b><u>tt</u>ayyibu wa<b>a</b>lAAamalu a<b>l</b><u>ssa</u>li<u>h</u>u yarfaAAuhu wa<b>a</b>lla<u>th</u>eena yamkuroona a<b>l</b>ssayyi<u>a</u>ti lahum AAa<u>tha</u>bun shadeedun wamakru ol<u>a</u>ika huwa yaboor<b>u</b>


Athar:
  خُداین  کٔرِنَو  توٚہۍ  میٚژِ  پٲدٕ،  پتہٕ  نطفہٕ  نِشہِ،  پتہٕ  بناوِنَو  تۅہیِہ  جورِ  ﴿یعنی  مرد  تہٕ  زنانہٕ﴾۔  کانٛہہ  زنانہٕ  چَھنہٕ  حٲملہٕ  سپدان  تہٕ  نہ  چھےٚ  شُرِس  زنم  دِوان  مگر  یِہ  سورُے  چُھ  اللہ  تعالیٰ  سٕندِس  عِلمس  منٛز  آسان۔  کانٛہہ  عمر  حٲصل  کرن  وول  چُھنہٕ  عمر  حاصل  کران،  تہٕ  نہ  چھےٚ  کٲنٛسہِ  ہٕنزِ  عمرِ  منٛز  کمی  سپدان  مگر  یِہ  سورُے  چُھ  أکِس  کتابہِ  منٛز  لیٚکھِتھ  آسان۔  اللہ  تعالیٰ  سٕندِ  خٲطرٕ  چھےٚ  یِہ  وایارہ  سہل  کٲم۔

Mirwaiz:
  بیٚیہِ  کٔرِو  توٚہۍ  پٲدٕہ  اللہ  تعالیٰ  ہن  درضِمن  پیدایش  آدم  علیہ  السلام  میٚژِہ۔  توپتہٕ  کر  ےنَو  مستقل  طور  توٚہۍ  پٲدٕہ  آبہٕ  قطرس  مَنی  ہٕندِس  توپتہٕ  کٔرِنَو  توٚہۍ  جورٕہ  جورٕہ  مرد  تہٕ  زنانہ،  بیٚیہِ  چھُ  تِہُنٛد  علم  اَمہِ  قسمہٕ  کہ  چھَنہٕ  کانٛہہ  زناناہ  باردار  سپدان،  بیٚیہِ  چھَنہٕ  کانٛہہ  زناناہ  پرٛسان  مگر  سورُے  چھُ  سپدان  اللہ  تعالیٰ  سٕندِ  علمہٕ  موجوب،  یِتھہٕ  پٲٹھۍ  چھَنہٕ  کٲنسہِ  ہٕنز  عمر  زیادٕہ  کرنہٕ  یِوان  مگر  تہِ  سورُے  چھُ  لوح  محفوظٮس  اندر  لیکھِتھ،  اللہ  تعالیٰ  ہن  چھُ  پننہِ  علمہ  قدیمہٕ  موجوب  تتھ  منٛز  لیکھِتھ  تھوومُت۔  بے  شک  یِمہٕ  کامہِ  چھےٚاللہ  تعالیٰ  ہس  پٮ۪ٹھ  سٮ۪ٹھاہ  آسان،  کیازِ  تِہُنٛد  علم  چھُ  ذٲتی،  قبل  از  وقوع  برابر  تہٕ  یکسان۔  

Tahir:
  تہٕ  اللہ  تعالیٰ  نٕے  کٔرۍنَو  تۆہۍ  میٚژِ  (یعنی  غیرنامی  مادّہ)  نِشہِ  پٲدٕ  پتہٕ  اَکہِ  تولیدی  قطرٕ  نِشہِ،  پتہٕ  بنٲوِنَو  تۆہۍ  جورٕ  جورٕ،  تہٕ  کانٛہہ  مادٕہ  چھَنہٕ  گۅبِہ  کھۅر  سپدان  تہٕ  نَہ  چُھس  بچہِ  زیٚوان  مگر  تٔمۍ  سٕندِ  علمہٕ  سٍتۍ،  تہٕ  نَہ  چھے٘  کٲنسہِ  زیٖٹھ  وٲنٛسہِ  وٲلِس  شخصہ  سٕنز  وٲنٛس  ہُرراونہٕ  یِوان  تہٕ  نَہ  چھے٘  تٔمۍ  سٕنز  وٲنٛس  کم  کرنہٕ  یِوان  مگر  (یہِ  سورُے)  چُھ  لوحِ  (محفوظس)  منٛز،  بے  شک  چُھ  یہِ  اللہ  تعالیٰ  ہس  پیٚٹھ  واریاہ  سہل۔

Transliteration:
  Wa<b>A</b>ll<u>a</u>hu khalaqakum min tur<u>a</u>bin thumma min nu<u>t</u>fatin thumma jaAAalakum azw<u>a</u>jan wam<u>a</u> ta<u>h</u>milu min onth<u>a</u> wal<u>a</u> ta<u>d</u>aAAu ill<u>a</u> biAAilmihi wam<u>a</u> yuAAammaru min muAAammarin wal<u>a</u> yunqa<u>s</u>u min AAumurihi ill<u>a</u> fee kit<u>a</u>bin inna <u>tha</u>lika AAal<u>a</u> All<u>a</u>hi yaseer<b>un</b>


Athar:
  تہٕ  آبٕکۍ  دۅشوے  ذخیرہ  چِھنہٕ  ہِوی۔  اکھ  چُھ  میوٗٹھ  تہٕ  تریش  ہوٚمراون  وول،  چیٚنس  منٛز  خۅشگوار،  تہٕ  بیاکھ  چُھ  سخت  ژوٚک  ہوٚٹ  زٕلن  وول۔  مگر  دۅشوٕیَو  نِشہِ  چِھو  توٚہۍ  سٲدٕروار  ماز  حٲصل  کران،  لاگنہٕ  خٲطرٕ  چِھو  زینتُک  سامان  کڑان،  تہٕ  أتھۍ  آبس  منٛز  چِھۅ  توٚہۍ  وُچھان  زِ  ناوٕ  چھےٚ  اَمِیُک  سینہٕ  چیٖران  چیٖران  پکان،  تاکہ  توٚہۍ  کٔرِو  اللہ  تعالیٰ  سُند  فضل  تلاش  تہٕ  بٔنِو  تٔمۍ  سٕندۍ  شُکر  گُزار۔

Mirwaiz:
  وُچھ  ژٕہ  قدرت  چہ  دلیلہٕ  کہ  آب  چھُ  اَکوے  مادٕہ،  باوجودِ  آں  چھِ  تتھ  منٛزاختلاف۔  چنانچہ  زٕہ  سمندر  چھِ  بوزنہٕ  یِوان  ہِوی  مگر  اَکہِ  سمندرُک  آب  چھُ  موٚدُر  میوٗٹھ  تہٕ  مزٕہ  دار  شیرین  تہٕ  خۅشگوار،  تریش  ہۅمراوٕوُن  چھُ  آسان  تَمُیک  ہَٹہِ  بۅن  والُن  کیازِ  طبعیت  چھےٚ  تتھ  قبول  کران۔  بیاکھ  سمندر،  تَمُیک  آب  چھُ  نوٗنہٕ  ژوٚش  تہٕ  ٹیوٚٹھ،  تَمُیک  اَکھ  دام  تہِ  چھُنہٕ  ہَٹہِ  بۅن  وسان،  تَمہِ  چھِ  تِہِندِ  قدرتٕکۍ  بیٚیہِ  بیٚیہِ  نِشانہٕ  کہ،  یِمو  دۅشوٕیَو  دریاوَو  منٛزٕ  چھِو  توٚہۍ  گاڈٕ  رٹان  تہٕ  تِہُنٛد  تازٕہ  ماز  چھِو  توٚہۍ  کھیوان،  بیٚیہِ  چھِو  دۅشوٕیَو  دریاوَو  أندرٕہ  گٔہنہٕ  کڑان  یعنی  مۅختہٕ  تہٕ  لٔدر،  تَمہِ  کُوے  گہنہٕ  چھِو  پانس  پٲران۔  بیٚیہِ  چھُکھ  ژٕہ  اے  مخٲطب  وُچھان  ناوٕہ  تہٕ  جہازٕہ  اَتھ  سمندرس  منٛز  کِتھہٕ  پٲٹھۍ  چھِ  تِم  آبس  ژٹان  پکان  یُتھ  توٚہۍتِمن  منٛز  سفر  کٔرِتھ  ژھٲنڈِو  خداے  سُند  فضل  تہٕ  روٗزی،  سُہ  روٗزی  حاصل  کٔرِتھ  کٔرِو  تِہِنز  شکرگزاری،  بیٚیہِ  چھَو  تِہٕنزٕ  بیٚیہِ  قسمہٕ  نعمٔژ  مثلاً۔

Tahir:
  تہٕ  زٕ  سمندر  (یا  دریاو)  ہیٚکن  نہٕ  برابر  ٲسِتھ،  یہِ  (اَکھ)  چُھ  میوٗٹھ،  تریش  ہۆمراون  وول،  اَمِیُک  چۆن  چُھ  خۅش  کروُن  تہٕ  یہِ  (بیاکھ)  چُھ  ژۅش،  سخت  ٹیۆٹھ،  تہٕ  تۆہۍ  چِھو  پۯتھ  اَکہِ  نِشہِ  تازٕہ  ماز  کھیٚوان،  بیٚیہِ  چِھو  زیور  (یِمن  منٛز  مۅختہٕ،  مرجان  بیترِ  سورُے  شٲمل  چُھ)  کڑان،  یِم  تۆہۍ  لاگان  چِھووکھ  تہٕ  ژٕچُھکھ  اَتھ  منٛز  ناوٕ  (تہٕ  جہازٕ)  وُچھان  یِم  (آبس)  پھاسوِتھ  چِھ  پکان  تاکہ  تۆہۍ  ہیٚکِو  (سمندری  تجارت  چو  وَتو  کِنۍ)  تٔمۍ  سُنٛد  فضل  ژھٲنڈِتھ  تہٕ  تاکہ  تۆہۍ  سپدِو  شکرگزار۔

Transliteration:
  Wam<u>a</u> yastawee alba<u>h</u>r<u>a</u>ni h<u>atha</u> AAa<u>th</u>bun fur<u>a</u>tun s<u>a</u>ighun shar<u>a</u>buhu wah<u>atha</u> mil<u>h</u>un oj<u>a</u>jun wamin kullin takuloona la<u>h</u>man <u>t</u>ariyyan watastakhrijoona <u>h</u>ilyatan talbasoonah<u>a</u> watar<u>a</u> alfulka feehi maw<u>a</u>khira litabtaghoo min fa<u>d</u>lihi walaAAallakum tashkuroon<b>a</b>


Athar:
  سُہ  چُھ  دۅہ  منٛزٕ  رات  تہٕ  رٲژ  منٛزٕ  دۅہ  کٔڑِتھ  اَنان،  زوٗن  تہٕ  آفتاب  چُھ  تٔمۍ  مُسخّر  کٔرِتھ  تھوومُت۔  یِہ  سورُے  چُھ  أکِس  مقرر  وقتس  تام  پکان۔  سُے  اللہ  تعالیٰ  ﴿ییٚمۍ  سٕنزٕ  یِمہٕ  سارے  کامہِ  چھےٚ﴾  چُھ  تُہُند  ربّ۔  بادشٲہی  چھےٚ  تٔمۍ  سٕنزٕے۔  سُہ  ترٲوِتھ  یِمن  باقین  توٚہۍ  آلَو  چِھو  کران،  تِم  چِھنہٕ  اکہِ  گاسہٕ  تُجہِ  ہٕنٛدۍ  مٲلِک  تہِ۔

Mirwaiz:
  سُہ  معبودِ  برحق  چھُ  رٲژ  ہٕندین  اجزاہن  واتناوان  دۅہ  کین  اجزاہن  منٛز،  بیٚیہِ  چھُ  دۅہ  کین  اجزاہن  واتناوان  رٲژ  ہٕندین  اجزاہن  منٛز  ییٚمہِ  سٍتۍ  تِم  نفع  حاصل  سپدان  چھِ  یِم  دۅہ  کِس  تہٕ  رات  کِس  بڈنس  تہٕ  ژھۅٹنس  منٛز  حاصل  سپدان  چھِ،  بیٚیہِ  چھِ  تٔمۍ  آفتاب  تہٕ  زوٗن  کامہِ  لٲگِمٕتۍ۔  تِمَو  اندرٕہ  چھُ  پرتھ  اَکھاہ  پکان  وقت  مقررس  تانۍ  یعنی  قیامتس  تانۍ  روزن  پکان  یِتھہٕ  پٲٹھۍ،  یۅہے  پروردگار  ییٚمۍ  سُند  یہِ  شان  چھُ  کیا  گوٚو  تُہُند  پروردگار  ییٚمۍ  سٕنز  سٲرٕے  سلطنت  چھےٚ۔  تس  ورٲے  یِم  معبودانِ  باطل  چھِ  یِمن  ہٕںز  توٚہۍ  پرستش  کران  چھِو  یِمن  توٚہۍ  آلو  دِوان  چھِو  خدایس  ورٲے  تِم  چھِنہٕ  مٲلک  کھٔزٕر  آنچہِ  ہٕندِس  دیٚلس  یا  تمہِ  کِس  منٛزِ  مِس  پنس۔  

Tahir:
  سُہ  چُھ  رٲژ  کران  دۅہس  منٛز  دٲخل  تہٕ  دۅہ  چُھ  کران  رٲژ  منٛزدٲخل  تہٕ  تٔمۍ  چُھ  آفتاب  تہٕ  زون  (أکِس  نظامس  تحت)  مُسخّرکٔرِتھ  تھوومُت،  پۯتھ  کانٛہہ  چُھ  أکِس  مقرر  وقتس  مطٲبق  حرکت  کران۔  یۅہے  اللہ  تعالیٰ  چُھ  تُہُنٛد  ربّ  أمۍ  سٕنزٕے  چھے٘  سٲرٕے  بادشاہت،  تہٕ  أمِس  وَرٲے  یِم  پۅتٕلۍ  تۆہۍ  پوٗزان  چِھوتِم  چِھنہٕ  کٔھزٕر  آنچہِ  ہٕندِ  زٲوِلہِ  دیٚلٕکۍ  (تہِ)  مٲلک۔

Transliteration:
  Yooliju allayla fee a<b>l</b>nnah<u>a</u>ri wayooliju a<b>l</b>nnah<u>a</u>ra fee allayli wasakhkhara a<b>l</b>shshamsa wa<b>a</b>lqamara kullun yajree liajalin musamman <u>tha</u>likumu All<u>a</u>hu rabbukum lahu almulku wa<b>a</b>lla<u>th</u>eena tadAAoona min doonihi m<u>a</u> yamlikoona min qi<u>t</u>meer<b>in</b>


Athar:
  تِمن  دِیتو  ناد،  تِم  ہیٚکن  نہٕ  تُہٕندۍ  دُعا  بوٗزِتھ،  تہٕ  اگر  بوزن  تیٚلہِ  ہیٚکن  نہٕ  تۅہیِہ  تِہُند  جواب  دِتھ۔  تہٕ  قیامت  کہ  دۅہ  کرن  تِم  تُہندِس  شرکس  انکار۔  حقیقتِ  حالٕچ  یِژھ  صحیح  خبر  ہیٚکہِ  نہٕ  تۅہیِہ  أکِس  خبردارس  ورٲے  بیٚیہِ  کانٛہہ  دِتھ۔

Mirwaiz:
  ہرگاہ  توٚہۍ  تِمن  ناد  دِوان  چھِو،  تِم  چھِنہٕ  تُہُنٛد  ناد  بوزان،  ہرگاہ  بوزہن  تہِ  توتہِ  ہیٚکہن  نہٕ  تِم  تۅہیہِ  کانٛہہ  مدد  کٔرِتھ،  توٚہۍ  چھِو  تِمن  خداے  سٕندۍ  شریک  ٹھٔہراوان،  قیامتُک  دۅہ  کرن  تِم  تِہِندِ  شرکہٕ  نِشہِ  انکار۔  اللہ  تعالیٰ  چھُ  پرتھ  اَکہِ  چیزٕچ  حقیقت  زانان،  اے  مخٲطب،  ثےٚ  ؤنی  نہٕ  اصلی  حقیقتُک  حال  کانٛہہ  تہِ  وٲقف  کارس  ورٲے،  وٲقف  کار  چھُ  خدایی  یوت،  تٔسۍ  چھےٚ  سارِچی  پوٗرٕ  خبر۔

Tahir:
  (اے  مشرکو!)  ہرگاہ  تۆہۍ  تِمن  آلو  کٔرِو  تیٚلہِ  (چھ  تِم  پۅتٕلۍ)  ہیٚکن  نہٕ  تِم  تُہُند  آلو  بوٗزِتھ  تہٕ  اگر  (فرض  کرو)  تِم  بوزن  تیٚلہِ  تہِ  ہیٚکنو  نہٕ  تۅہیہِ  جواب  دِتھ،  تہٕ  قیامت  کہ  دۅہ  کرن  تِم  تُہٕندِس  شرکس  بالکل  انکار،  تہٕ  تۅہیہِ  کریو  نہٕ  باخبر  خدایس  ہیوٗ  کانٛہہ  خبردار۔

Transliteration:
  In tadAAoohum l<u>a</u> yasmaAAoo duAA<u>a</u>akum walaw samiAAoo m<u>a</u> istaj<u>a</u>boo lakum wayawma alqiy<u>a</u>mati yakfuroona bishirkikum wal<u>a</u> yunabbioka mithlu khabeer<b>in</b>


Athar: لوٗکو، توٚہی چِھو اللہ تعالیٰ سٕندۍ محتاج، تہٕ اللہ تعالیٰ چُھ غنی تہٕ حمید۔
Mirwaiz:
  اے  لوٗکو  توٚہۍ  چھِو  محتاج  پرتھ  چیزس  اندر  اللہ  تعالیٰ  ہس  کُن،  اللہ  تعالیٰ  چھُ  پانہِ  بے  نیاز،  تس  چھُنہٕ  کانٛہہ  حاجت  کُنہِ  چیزس  اندر۔  تس  چھِ  پانس  سٲری  صفت  تہٕ  سارے  خوٗبیہِ،  تُہُند  محتاج  آسنس  کُن  نظر  کٔرِتھ  کٔرتٔمۍ  تُہٕندِ  فٲیدٕہ  خٲطرٕ  توحیدٕچ  تہٕ  عملہِ  ہٕنز  تعلیم،  ہرگاہ  توٚہۍ  سۅ  تعلیم  مٲنِو  نہٕ،  تَمہِ  سٍتۍ  واتیو  پانس  نقصان  تہٕ  ضریٚر،  اللہ  تعالیٰ  ہس  چھِ  غنا  ذٲتی  تہِ  کمال  ذٲتی  تہِ۔  تس  چھَنہٕ  تُہٕنز  نہ  تُہٕنزن  عملن  ہٕنز  بالکل  ضروٗرتھٕے۔

Tahir:
  اے  لوٗکو!  تۆہۍ  سٲری  چِھو  اللہ  تعالیٰ  سٕندۍ  محتاج  تہٕ  اللہ  تعالیٰ  ہٕے  چُھ  بے  نیاز،  حمدوثناہُک  حقدار۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su antumu alfuqar<u>a</u>o il<u>a</u> All<u>a</u>hi wa<b>A</b>ll<u>a</u>hu huwa alghaniyyu al<u>h</u>ameed<b>u</b>


Athar: سُہ اگر ییٚژِھہ تۅہیِہ ہٹٲوِتھ ہیٚکہِ کانٛہہ نٔو خلقت تُہنزِ جایِہ أنِتھ۔
Tahir: اگر سُہ یژھہ تۅہیہِ کریو نابود تہٕ نۆو مخلوق اَنہِ (بارسس)۔
Transliteration: In yasha yu<u>th</u>hibkum wayati bikhalqin jadeed<b>in</b>
Mirwaiz:
  ہرگاہ  سُہ  ییٚژِھہ  ہا  تُہٕندِ  کفرو  نافرمانی  مۅکھہٕ  نِیہِ  ہا  تۅہیہِ  سارِنٕے  ییٚمہِ  عالمہٕ  منٛزٕ،  تۅہیہِ  کرِہا  گرفتار  توپتہٕ  اَنہِ  ہا  یتھ  عالمس  منٛز  بیٚین  لوٗکن  تہٕ  نویٚن  مخلوقن  یِم  نہٕ  تُہٕندۍ  پٲٹھۍ  کفرو  نافرمٲنی  کرہن۔


Athar: یِہ کرُن چُھنہٕ خُدایس خٲطرٕ کِہِنۍ تہِ دُشوار۔
Tahir: تہٕ یہِ چُھنہٕ اللہ تعالیٰ ہس پیٚٹھ مشکل کینہہ۔
Transliteration: Wam<u>a</u> <u>tha</u>lika AAal<u>a</u> All<u>a</u>hi biAAazeez<b>in</b>
Mirwaiz:
  یہِ  کتھ  اللہ  تعالیٰ  ہس  نِشہِ  کینٛہہ  مشکل  ٲسٍ  نہٕ  مگر  سُہ  چھُ  تۅہیہِ  مہلت  دِوان  تتھ  منٛز  چھےٚ  زٲنِمٕژ  تٔمۍ  مصلحت۔  دنیاہس  اندر  چھُ  تَمہِ  ضرِرُک  احتمال  مگر  قیامتُک  دۅہ  سپدِ  سُہ  ظٲہر  فی  الواقع۔


Athar:
  کانٛہہ  بور  تُلن  وول  تُلِنہٕ  بیٚیہِ  کٲنٛسہِ  ہُند  بور۔  تہٕ  اگر  کانٛہہ  نکھن  پیٚٹھ  بور  رٔٹِتھ  شخص  پنُن  بور  تُلنہٕ  خٲطرٕ  آلو  کرِ،  تٔمۍ  سٕندِ  بارُک  اکھ  معمولی  حصّہ  تُلنہٕ  خٲطرٕ  تہِ  یِیہِ  نہٕ  کانٛہہ،  چاہے  سُہ  کونہٕ  آسہِ  قریب  ترین  رشتہٕ  دارٕے۔  ﴿اے  نبی  صلی  اللہ  علیہ و سلم﴾  توٚہۍ  ہیٚکِیوٗکھ  تِمے  لُکھ  مُتنبہ  کٔرِتھ  یِم  وُچِھنہٕ  ورٲے  پننِس  ربّس  کھۅژان  چِھ،  بیٚیہِ  چِھ  نماز  قٲیِم  کران۔  یُس  شخص  تہِ  پٲکیزگی  چُھ  اختیار  کران،  سُہ  چُھ  پننی  رٕژرٕ  خٲطرٕ  کران۔  تہٕ  پوٚت  چُھ  پھیرُن  سارِنٕے  اللہ  تعالیٰ  سٕے  کُن۔

Mirwaiz:
  ہرگاہ  کانٛہہ  گناہن  ہُنٛد  بورتُلہٕ  وُن  ناد  دِیہِ  کٲنسہِ  شخصس  کہ  میانہِ  بارٕہ  منٛز  تُل  تہٕ  ہناہ۔  تٔمۍ  سٕندِ  بارٕ  منٛزٕ  یِیہِ  نہٕ  ہرگز  تُلنہٕ  کانٛہہ  چیزاہ،  اَدٕہ  ٲسِتن  سُہ  پَنُن  کانٛہہ  رشتہ دار،  سُہ  تُلیٚس  نہٕ۔  تَمہِ  وقتہٕ  آسہِ  کفرو  بدعملی  ہُند  ضریٚر  أمِس  پانس  تُلُن۔  یِمن  آیاتن  منٛز  چھُ  منکرن  ہٕندِ  خٲطرٕ  بیم  کرنُک  تہٕ  کھۅژناونُک  مضمون۔  اَمہِ  پتہٕ  چھُ  اللہ  تعالیٰ  تسلی  دِوان  سٲنِس  رسولِ  کریم  صلی  اللہ  علیہ  وسلمس  کہ  اے  محمد،  توٚہی  مہ  حض  سَپدِو  غمگین  یِہِندِ  انکار  کرنہٕ  سٍتۍ۔  یِمن  چھُ  اَکہِ  نَتہٕ  اَکہِ  دۅہ  ضرور  اَمہِ  انکارٕہ  سببہٕ  ضریٚر  تُلُن۔  توٚہی  نہ  کھۅژنٲوِیوٗکھ  نہٕ  مگر  لوٗکھ  یِم  پننِس  خدایس  وُچھنہٕ  ورٲے  کھۅژان  آسن،  بیٚیہِ  یِم  نٮ۪مازِ  گزار  آسن،  نٮ۪ماز  آسن  پابندی  سان  وقتس  پٮ۪ٹھ  ادا  کران۔  تہٕ  یُس  اَکھاہ  ایمان  أنِتھ  پاک  سپدِ  شرک  و  معاصیو  نِشہِ  سُہ  چھُ  سپدان  پاک  پننہِ  فٲیدٕہ  خاٲطرٕ،  یُس  نہٕ  ایمان  اَنہِ  سُہ  تُلہِ  تمُیک  نتیجہ  پانے  کیازِ  سارِنٕے  چھُ  پتو  لاکہِ  واتُن  اللہ  تعالیٰ  ہس  نِشہِ،  تَتہِ  تُلن  تِم  پانے  پننین  عملن  ہُنٛد  پھل  تہٕ  نتیجہ  ضرور۔

Tahir:
  تہٕ  کانٛہہ  بورتُلن  وول  ہیٚکہِ  نہٕ  دۆیِمہِ  سُند  (گناہُک)  بارتُلِتھ،  تہٕ  کانٛہہ  بارس  تل  دٔبِتھ  (شخص)  کرِ  (دۆیِمِس)  پَنُن  بارلۆژراونہٕ  خٲطرٕ  آلو  مگر  تٔمۍ  سٕندِ  دٔسۍ  ہیٚکہِ  نہٕ  کانٛہہ  تہِ  بور  تُلنہٕ  یِتھ  خواہ  قریبی  رشتہٕ  دارٕے  کونہٕ  آسہِ،  (اے  ٹاٹھہِ!)  تۆہۍ  چِھووکھ  تِمَے  لُکھ  کھوژناوان  یِم  پننِس  ربّس  وُچھنہٕ  وَرٲے  کھوژان  چِھ  تہٕ  نماز  چِھ  قٲیِم  کران،  تہٕ  یُس  کانٛہہ  پٲکیزگی  حٲصل  چُھ  کران  سُہ  چُھ  پننی  فٲیدٕہ  خٲطرٕ  پاک  سپدان،  تہٕ  اللہ  تعالیٰ  سٕے  کُن  چُھ  پۆت  پھیٖرِتھ  گژُھن۔

Transliteration:
  Wal<u>a</u> taziru w<u>a</u>ziratun wizra okhr<u>a</u> wain tadAAu muthqalatun il<u>a</u> <u>h</u>imlih<u>a</u> l<u>a</u> yu<u>h</u>mal minhu shayon walaw k<u>a</u>na <u>tha</u> qurb<u>a</u> innam<u>a</u> tun<u>th</u>iru alla<u>th</u>eena yakhshawna rabbahum bi<b>a</b>lghaybi waaq<u>a</u>moo a<b>l</b><u>ss</u>al<u>a</u>ta waman tazakk<u>a</u> fainnam<u>a</u> yatazakk<u>a</u> linafsihi wail<u>a</u> All<u>a</u>hi alma<u>s</u>eer<b>u</b>


Athar: اوٚن تہٕ أچھ وول چُھنہٕ برابر۔
Tahir: تہٕ اۆن تہٕ گاشدار ہیٚکن نہٕ برابر ٲسِتھ۔
Transliteration: Wam<u>a</u> yastawee alaAAm<u>a</u> wa<b>a</b>lba<u>s</u>eer<b>u</b>
Mirwaiz:
  یِمن  لوٗکن  نِشہِ  کیا  توقع  یِیہِ  تھاونہٕ،  یِمن  ہُنٛد  اِدراک  چھا  باایمانن  ہُنٛد  اِدراک،  یہِ  چھا  ممکن  یِم  تہِ  کیا  کرن  باایمانن  ہٕندۍ  پٲٹھۍ  قبول  بوٗزِتھ،  کیازِ  باایمانن  ہٕنز  مثال  چھےٚ  قبولِ  حق  کرنس  اندر  گاشدارٕہ  سٕنز،  تِہٕنز  مثال  چھےٚ  قبول  حق  نہ  کرنس  اندر  اعما  ہس  تہٕ  نابینا  سٕنز۔  لہٰذا  چھُنہٕ  برابر  اوٚن  تہٕ  گاشدار۔


Athar: نہ چھےٚ انہِ گٹہٕ تہٕ روشنی یکساں۔
Tahir: تہٕ نَہ ہیٚکن اَنہِ گٹہٕ تہٕ نوٗر (برابر ٲسِتھ)۔
Transliteration: Wal<u>a</u> a<b>l</b><i><u>thth</u></i>ulum<u>a</u>tu wal<u>a</u> a<b>l</b>nnoor<b>u</b>
Mirwaiz:
  یِتھہٕ  پٲٹھۍ  باایمان  یۅسہٕ  وَتھ  اختیار  کرِ  تَمِچ  مثال  چھےٚ  نوٗرٕچ،  کٲفرن  یۅسہٕ  وَتھ  اختیار  کٔر  تَمِچ  مثال  چھےٚ  تٲریکی  ہٕنز۔  لہٰذا  چھَنہٕ  برابر  گٹہٕ  تہٕ  گاش۔


Athar: نَہ چُھ شیٚہجار تہٕ تاپٕچ تٔپِش ہِشِی۔
Tahir: تہٕ نَہ شِہُل تہٕ تاپھ۔
Transliteration: Wal<u>a</u> a<b>l</b><i><u>thth</u></i>illu wal<u>a</u> al<u>h</u>aroor<b>u</b>
Mirwaiz:
  یِتھے  پٲٹھۍ  یُس  نتیجہ  تہٕ  ثمرہ  کفرس  پٮ۪ٹھ  مرتب  سپدٕوُن  چھُ  تمِچ  مثال  چھےٚ  تَتہِ  تاپٕچ۔  لھذا  چھُنہٕ  برابر  کۅشگوار  شُہُل  تہٕ  توٚت  تاپھ  تاپہٕ  ژٔنڈ۔


Athar:
  تہٕ  نہٕ  چِھ  زِندٕہ  تہٕ  مۅردٕ  برابر۔  اللہ  تعالیٰ  یَس  یژھان  چُھ  تَس  چُھ  بوزناوان،  مگر  ﴿اے  نبیؐ﴾  توٚہۍ  ہیٚکِیوٗکھ  نہٕ  تِم  بوزنٲوِتھ  یِم  قبرن  منٛز  دفن  چِھ۔  ﴿یعنی  اللہ  تعالیٰ  سٕندِ  مٔشیتچٕ  کتھٕے  چھےٚ  بیاکھ،  سُہ  اگر  ییٚژِھہ  کنن  دِیِہ  بوزنُک  طاقت،  البتہ  رسولس  تام  چَھنہٕ  یِہ  کٲم  زِ  یِمن  لُکن  ہٕندۍ  سینہٕ  ضمیرٕکۍ  مدفن  آسن  بنیمٕتۍ،  تِہندیٚن  دِلن  منٛز  کیا  ہیکہِ  سُہ  پنٕنۍ  کتھ  وٲلِتھ،  تہٕ  یِم  کتھٕے  آسن  نہٕ  بوزٕنۍ  یَژھان،  تِہِندیٚن  گۅبِرٕ  والیٚن  کنن  کیا  ہیٚکہِ  صداے  حق  بوزنٲوِتھ۔  سُہ  ہیٚکہِ  تِمنٕے  لُکن  بوزنٲوِتھ،  یِم  معقول  کتھہِ  کَن  دارنہٕ  خٲطرٕ  تیار  آسن۔﴾

Mirwaiz:
  بیٚیہِ  چھِنہٕ  برابر  زندٕہ  تہٕ  مۅردٕہ،  پٔزِپٲٹھۍ  اللہ  تعالیٰ  چھُ  بوزناوان  یُس  یژہان  چھُ،  بیٚیہِ  نہ  حض  ہیٚکیوٗکھ  نہٕ  توٚہۍ  بوزنٲوِتھ  تِم  یِم  قبرن  منٛز  مۅردٕہ  چھِ۔  کٲفر  تہِ  بوٗزِۍ  توکھ  تِمنٕے  مۅردن  ہِوۍ۔  پتھ  روٗدتِمن  ہٕندِ  متٲثر  نہ  سَپدن  مۅکھہٕ  تُہُند  غم  کھیوٚن،  تمِچ  چھَنہٕ  ضرورت  کینٛہہ،  تہِ  کیازِ۔

Tahir:
  تہٕ  نَہ  ہیٚکن  زندٕہ  لُکھ  تہٕ  مۅردٕ  برابر  ٲسِتھ،  بے  شک  یس  اللہ  تعالیٰ  یژھان  چُھ  تس  چُھ  بوزناوان،  تہٕ  تُہٕندِ  ذمہِ  چِھنہٕ  تِم  بوناوٕنۍ  یِم  قبرن  منٛز  (دفن  کرنہٕ  آمتیٚن  مۅردن  ہٕندۍ  پٲٹھۍ)  چِھ  (یعنی  تۆہۍ  چِھو  نہٕ  کٲفرن  پنٕنۍ  کتھ  قبول  کرناونٕکۍ  ذمہٕ  دار  کینہہ)۔ ﴿یتھ  جایہِ  چُھ   مَن  فی  القبور  ﴿قبرن  منٛز  دفن  کرنہآمتۍ  مۅردٕ﴾  مُراد  کٲفر۔  تفسیر  کیٚو  امامو  چُھ  صحابہ  تہٕ  تابعین  رضی  اللہ  تعالیٰ  عنہُ  نِشہ  یوٚہے  معنی  بیان  کوٚرمُت۔ حوالہٕ  موجوب وُچھو،تفسیرالبغوی ﴿569،3﴾، زادالمسیر لابن  الجوزی ﴿484،7﴾، تفسیرالقرطبی ﴿340،14﴾، تفسیرالخازن ﴿494،3﴾، تفسیرابنِ کثیر ﴿553،3﴾، تفسیر اللباب  لابی  حفص  الحنبلی  ﴿200،199،15﴾، الدر المنثور السیوطی ﴿18،7﴾  تہٕ  فتح  القدیر للشوکانی﴿346،4﴾

Transliteration:
  Wam<u>a</u> yastawee ala<u>h</u>y<u>a</u>o wal<u>a</u> alamw<u>a</u>tu inna All<u>a</u>ha yusmiAAu man yash<u>a</u>o wam<u>a</u> anta bimusmiAAin man fee alquboor<b>i</b>


Athar:
  اسہِ  چِھو  توٚہۍ  حق  ہیٚتھ  سوٗزِمٕتۍ،  بشارت  دِنہٕ  وٲلۍ  تہٕ  کھۅژناون  وٲلۍ  بنٲوِتھ۔  تہٕ  کانٛہہ  اُمّت  چَھنہٕ  تِژھ  گُزریمٕژ  یتھ  منٛز  نہٕ  کانٛہہ  خبردار  کرن  وول  آسہِ  آمُت۔

Mirwaiz:
  بے  شک  اَسی  سوٗزِو  توٚہۍپوٚز  دیٖن  ہیتھ  بشارت  فرماوٕوُنۍ  باایمانن،  فرماں بردارن  بیم  کرٕوُنۍ  کٲفرن  تہٕ  نافرمانن،  یہِ  اَمہِ  شانہٕ  سوزُن  نٔو  کتھاہ  چھَنہٕ،  بلکہ  کانٛہہ  اُمتاہ  چھَنہٕ  گُزریمٕژ  یِمن  نہٕ  اَکھ  بیم  کروُناہ  چھُ  اوسمُت۔

Tahir:
  بے  شک  چِھو  اَسہِ  تۆہۍ  حق  سان  تہٕ  ہدایت  سان،  خۅش  خبر  بوزناون  وٲلۍ  تہٕ  (ٲخرتُک)  ڈر  بوزناون  وٲلۍ  بنٲوِتھ  سوٗزِمٕتۍ۔  تہٕ  کانٛہہ  اُمت  چھَنہٕ  تِژھ  مگر  تَتھ  منٛز  چُھ  کانٛہہ  (نَتہٕ  کانٛہہ)  کھوژناون  وول  (ضرور)  اوسمُت۔

Transliteration:
  Inn<u>a</u> arsaln<u>a</u>ka bi<b>a</b>l<u>h</u>aqqi basheeran wana<u>th</u>eeran wain min ommatin ill<u>a</u> khal<u>a</u> feeh<u>a</u> na<u>th</u>eer<b>un</b>


Athar:
  وۅنۍ  اگر  یِم  لُکھ  تۅہیِہ  پَژھ  چِھو  نہٕ  کران،  تیٚلہِ  زٲنِو  زِ  یِمو  برونٛہہ  گُزریمتیٚو  لُکو  تہِ  چَھنہٕ  پَژھ  کٔرمٕژ۔  تِمن  نِشہِ  ٲسۍ  تِہندۍ  رسول  کُھلہٕ  دلٲئل  تہٕ  صحیفہٕ،  بیٚیہِ  روشن  ہدایات  دِنہٕ  واجِنۍ  کتاب  ہیٚتھ  آمٕتۍ۔

Mirwaiz:
  ہرگاہ  یِم  کٲفر  تۅہیہِ  اَپُز  گٕنزران  چھِ،  یہِ  نٔو  کتھاہ  چہَنہٕ۔  بے  شک  تِمَو  لوٗکو  تہِ  چھِ  اَپزی  گٕنزرٲوِمٕتۍ  یِم  یِمن  برونٹھ  ٲسۍ  پننہِ  وقتٕکۍ  پیغمبر۔  تِمن  نِشہِ  تہِ  واتے  تِہِندی  بعض  پیغمبر  نَنہِ  دلیلہٕ  ہیتھ،  بعض  پیغمبر  صحیفہ  ہیتھ،  بعض  پیغمبر  نورٲنی  کتابہٕ  پیتھ،  تِمَو  ییٚلہِ  تِمہٕ  کتابہٕ  اَپزِہ  زانہِ  تہٕ  تِمن  انکار  کوٚر۔

Tahir:
  تہٕ  اگر  یِم  لُکھ  تۅہیہِ  انکار  کرن  تیٚلہِ  چُھ  بے  شک  تِمَو  لُکو  (تہِ)  انکار  کۆرمُت  یِم  یِمن  برونٛہہ  ٲسۍ،  تِمن  نِشہِ  (تہِ)  ٲسۍ  تِہِندۍ  رسول  ٹاکارٕہ  نشٲنِیہِ  تہٕ  صحیفہ  تہٕ  روشن  کرن  واجِنۍ  کتاب  ہیٚتھ  آمٕتۍ۔

Transliteration:
  Wain yuka<u>thth</u>ibooka faqad ka<u>thth</u>aba alla<u>th</u>eena min qablihim j<u>a</u>athum rusuluhum bi<b>a</b>lbayyin<u>a</u>ti wabi<b>al</b>zzuburi wabi<b>a</b>lkit<u>a</u>bi almuneer<b>i</b>


Athar: پتہٕ یِمو لُکو مون نہٕ تِم رٔٹۍ مےٚ، تہٕ وُچِھو میون سزا کوتاہ سخت اوس۔
Transliteration: Thumma akha<u>th</u>tu alla<u>th</u>eena kafaroo fakayfa k<u>a</u>na nakeer<b>i</b>
Mirwaiz:
  توپتہٕ  کٔرۍ  مےٚ  گرفتار  تِم  کٲفر۔  اَدٕہ  چھے  ژےٚ  خبرٕے  میون  انکار  کِیُتھ  اوس  یعنے  تَمہِ  انکارُک  سزا  کِیُتھ  اوس۔

Tahir:
  پتہٕ  رٔٹۍ  مے٘  تِم  کٲفر  (عذابس  منٛز)  پتہٕ  کِیُتھ  (عبرت  ناک)  سپُدثٲبت  مے٘  انکار  (کرُن)۔  


Athar:
  کیا  توٚہۍ  چِھو  نا  وُچھان  زِ  اللہ  تعالیٰ  چُھ  آسمانہٕ  آب  ﴿روٗد﴾  ترٛاوان،  تہٕ  پتہٕ  چِھ  أسۍ  امہِ  کہ  ذریعہ  مختلف  میوٕہ  کڑان  یِہندۍ  رنگ  بیوٚن  بیوٚن  چِھ  آسان۔  تہٕ  پہاڑن  منٛز  تہِ  چھےٚ  سفید،  وۅزجہِ  سیٚٹھاہ  سیاہ  وَتہٕ  ﴿گھاٹِیِہ﴾  یِہندۍ  رنگ  بیوٚن  بیوٚن  چِھ  آسان۔

Mirwaiz:
  کیا  ژےٚ  وُچھُتھ  نا  اے  مخٲطب  بے  شک  اللہ  تعالیٰ  ہن  تروو  آسامان  کہ  طرفہٕ  روٗد۔  توپتہٕ  کٔڑۍ  اَسہِ  تَمہِ  زمین  منٛزٕ  مختلف  رنگن  ہٕندۍ  میوہ،  بیٚیہِ  چھِ  یِتھہٕ  پٲٹھۍ  کۅہو  اندرٕہ  تہِ  مختلف  حصہ،  أڈۍ  وۅزٕلۍ  تِمَو  اندرٕہ  تہٕ  مختلف،  أڈۍ  سفید  تہٕ  وۅزٕلۍ،  أڈۍ  کمٕے  سفید  تہٕ  کمٕے  وۅزٕلۍ،  بیٚیہِ  بعض  کۅہ  سخت  کِرٛہِنۍ۔

Tahir:
  کیا  تۅہیہِ  وُچُھو  نا  زِ  اللہ  تعالیٰ  ہن  وول  آسمانہٕ  آب،  پتہٕ  کٔڑۍ  اَسہِ  تَمہِ  سٍتۍ  میٚوٕہ  یہِندۍ  رنگ  بیۆن  بیۆن  چِھ،  تہٕ  (یِتھے  پٲٹھۍ)  چِھ  پہاڑن  منٛز  تہِ  سفید  تہٕ  وۅزٕلۍدَرٕہ  تِہِندۍ  رنگ  تہِ  چِھ  مختلف  تہٕ  سیٚٹھاہ  سیاہ  (دَرٕہ)  تہِ  چِھ۔

Transliteration:
  Alam tara anna All<u>a</u>ha anzala mina a<b>l</b>ssam<u>a</u>i m<u>a</u>an faakhrajn<u>a</u> bihi thamar<u>a</u>tin mukhtalifan alw<u>a</u>nuh<u>a</u> wamina aljib<u>a</u>li judadun bee<u>d</u>un wa<u>h</u>umrun mukhtalifun alw<u>a</u>nuh<u>a</u> waghar<u>a</u>beebu sood<b>un</b>


Athar:
  تہٕ  یِتھے  پٲٹھۍ  چِھ  انسانن  تہٕ  جانورن  تہٕ  چارواین  ہٕندۍ  رنگ  تہِ  مختلف۔  حقیقت  چھےٚ  یِہ  زِ  اللہ  تعالیٰ  سٕندیٚو  بندو  منٛزٕ  چِھ  صرف  علم  تھاون  وٲلۍ  لُکھٕے  تس  کھۅژان۔  ﴿امہِ  نِشہِ  سپُد  معلوم  زِ  عٲلِم  چِھنہٕ  صرف  کِتاب  خوانس  ونان،  بلکہ  چُھ  عٲلِم  سُہ  یُس  خدایس  کھۅژن  وول  آسہِ﴾  بے  شک  چُھ  اللہ  تعالیٰ  زبردست  درگُزر  کرن  وول۔

Mirwaiz:
  بیٚیہِ  لوٗکو  اندرٕہ  تہٕ  جاناوارو  اندرٕہ،  چاروایو  اندرٕہ  تِمن  ہٕندۍ  رنگ  تہِ  مختلف  یِتھے  پٲٹھۍ۔  خدایس  چھِنہٕ  کھوژان  تِہِندیو  بندو  أندرٕہ  مگر  تِمے  عٲلِم  تہٕ  زانن  وٲلۍ  تہٕ  سمجھدار  بندٕہ  یِم  دلٲیلِ  قدرت  وُچھِتھ  تِمن  منٛز  غور  تہٕ  فکر  چھِ  کران،  تِہٕندین  دِلن  اندر  چھُ  تِہِندِ  عظمتُک  علم  حاصل  سپدان،  پٔزِپٲٹھۍ  اللہ  تعالیٰ  ہس  کھۅژُن  چھُ  درذاتِ  خود  ضروری  کیازِ  سُہ  چھُ  زبردست،  سُہ  ہیٚکہِ  سورُے  کٔرِتھ  بیٚیہِ  چھُ  غایت  مقصودہ  کہ  اعتبار  تہٕ  ضروری  کیازِ  سُہ  چھُ  پانس  کھۅژوُںین  بندن  سٮ۪ٹھاہ  بخشہِ  وُن،  پس  چھُ  تس  کھۅژُن  عزتُک  مقتضی  تہٕ  غفور  یتُک  مقتضی  تہِ۔

Tahir:
  تہٕ  انسانن  تہٕ  جانورن  تہٕ  چارواین  منٛز  تہِ  چِھ  یِتھے  پٲٹھۍ  مختلف  رنگ،  بس  اللہ  تعالیٰ  سٕندیٚو  بندو  منٛزٕ  چِھ  تس  تِمَے  کھوژان  یِم  (یِمن  حقیقتن  ہُنٛد  بصیرت  سان)  علم  تھاون  وٲلۍ  چِھ،  یقینا  چُھ  اللہ  تعالیٰ  غٲلب  بۆڈ  بخشن  وول۔

Transliteration:
  Wamina a<b>l</b>nn<u>a</u>si wa<b>al</b>ddaw<u>a</u>bbi wa<b>a</b>lanAA<u>a</u>mi mukhtalifun alw<u>a</u>nuhu ka<u>tha</u>lika innam<u>a</u> yakhsh<u>a</u> All<u>a</u>ha min AAib<u>a</u>dihi alAAulam<u>a</u>o inna All<u>a</u>ha AAazeezun ghafoor<b>un</b>


Athar:
  یِم  لُکھ  اللہ  تعالیٰ  سٕنزِ  کتابہِ  ہِٕنز  تلاوت  چِھ  کران،  تہٕ  نماز  چِھ  قٲیِم  کران،  تہٕ  یِکینژھاہ  رزق  اسہِ  تِمن  دِیتمُت  چُھ  تمہِ  منٛزٕ  چِھ  نَنہِ  وانہٕ  تہٕ  ژھایِہ  پٲٹھۍ  خرچ  کران،  پٔزِپٲٹھۍ  چِھ  تِم  اکہِ  تِتھہِ  تجارتٕکۍ  متوقع  یتھ  منٛز  نہٕ  ہرگز  خسارٕہ  گژِھہ۔  ﴿اَتھ  تجارتس  منٛز  چُھ  تِمو  پنُن  سورُے  کینہہ  امہِ  موجوٗب  لوگمُت﴾

Mirwaiz:
  بے  شک  یِم  لوٗکھ  پران  چھِ  قرآن  مجید،  توپتہٕ  چھِ  تمہِ  موجوب  عمل  تہِ  کران،  بیٚیہِ  چھِ  خصوصیت  اہتمامہٕ  سان  پران  نٮ۪ماز  واقتہٕ  چہ  پابندی  سان،  بیٚیہِ  چہِ  خرچ  کران  تَمہِ  مالہٕ  اندرٕہ  یُس  اَسی  چھُکھ  عطا  کوٚرمُت  کھٔٹِتھ  تہٕ  نٔنۍ  پٲٹھۍ  تہِ  یِتھہٕ  پٲٹھۍ  ممکن  سپدیکھ  تِم  چھِ  خداے  سٕندِ  وعدٕہ  موجوب  اُمیدوار  تتھ  نجاتس  یتھ  ہمیشہ  دٲیمی  نفع  تہٕ  فٲیدٕہ  چھُ۔  یتھ  منٛز  نہٕ  زانٛہہ  تہِ  نقصان  تہٕ  گاٹہٕ  آسہِ  کیازِ  اَمہِ  سوداہُک  خریدار  کانٛہہ  مخلوقاہ  چھُنہٕ  بلکہ  چھُ  امیُک  خریدار  پانہٕ  خالقِ  کردگار۔  سُہ  چھُ  محض  لوٗکن  فٲیدٕہ  واتناونہٕ  مۅکھہٕ  اَمہِ  معاملٕچ  قدر کران۔  

Tahir:
  بے  شک  یِم  لُکھ  اللہ  تعالیٰ  سٕنزِ  کتابِہ  ہٕنز  تلاوت  چِھ  کران  تہٕ  نماز  چِھ  قٲیم  تھاوان  تہِ  یِکینٛژھاہ  اَسہِ  تِمن  عطا  چُھ  کۆرمُت  تَمہِ  منٛزٕ  چِھ  خرچ  کران،  کٔھٹِتھ  تہِ  تہٕ  نَنہِ  وانہٕ  تہِ،  تہٕ  تِتھہِ  (ٲخرتس  منٛزبکار  یِنہٕ  والہِ)  تجارتٕکۍ  حقدار  چِھ  یَتھ  نہٕ  زانٛہہ  خسارٕہ  یِیہِ۔

Transliteration:
  Inna alla<u>th</u>eena yatloona kit<u>a</u>ba All<u>a</u>hi waaq<u>a</u>moo a<b>l</b><u>ss</u>al<u>a</u>ta waanfaqoo mimm<u>a</u> razaqn<u>a</u>hum sirran waAAal<u>a</u>niyatan yarjoona tij<u>a</u>ratan lan taboor<b>a</b>


Transliteration: Liyuwaffiyahum ojoorahum wayazeedahum min fa<u>d</u>lihi innahu ghafoorun shakoor<b>un</b>
Athar:
  تاکہِ  اللہ  تعالیٰ  دِیِہ  تِمن  تِہِندۍ  اجر  پوٗرٕ  پٲٹھۍ  تہٕ  مزید  کرِ  پنٕنۍ  فضل  تِمن  عطا۔  بے  شک  چُھ  اللہ  تعالیٰ  بخشَنہٕ  وول  تہٕ  قدردان۔

Mirwaiz:
  یُتھ  اللہ  تعالیٰ  تِمن  پوٗرٕ  موٚزوٗرۍ  دِیہِ  تِہٕنزن  عملن  ہٕنز  بیٚیہِ  دِیہِ  تِمن  پننہِ  فضلہٕ  منٛزٕ  بیٚیہِ  ہن  زیادٕہ  موٚزوٗرۍ۔  پٔزِ پٲٹھۍ  سُہ  چھُ  بخشن  ہار  تہٕ  قدردان۔  تُہٕنزن  عملن  اندریۅسہٕ  کٔمیا  ٲس  روٗزمٕژ  سۅ  کٔر  اللہ  تعالیٰ  ہن  پوٗرٕہ،  موٚزوٗرِ  علاوٕہ  دِتِن  تِمن  انعام  تہٕ  قرآن  مجیدس  پٮ۪ٹھ  عمل  کرنہٕ  کہ  برکتہٕ  بنیوو  تِمن  اجر  تہٕ  فضل،  تِکیازِ  یہِ  قرآن  مجید  چھُ  تِژھ  کتاباہ۔  

Tahir:
  تاکہ  اللہ  تعالیٰ  کرِ  تِہُنٛد  اجر  تِمن  پوٗرٕ  پوٗرٕ  عطا  تہٕ  تِمن  نوازِ  پننہِ  فضل  سٍتۍ  مزید،  بے  شک  چُھ  اللہ  تعالیٰ  بۆڈ  بخشن  وول،  سیٚٹھہٕے  شکر  قبول  کرن  وول۔


Athar:
  ﴿اے  نبیؐ﴾  یۅسہٕ  کتاب  اَسہِ  تۅہیِہ  کُن  وحی  ہٕندِ  ذریعہ  سوٗزمٕژ  چھےٚ  سۅے  چھےٚ  حق،  تصدیق  کران  چھےٚ  آمٕژ  تِمن  کتابن،  یِمہٕ  اَمہِ  برونٛہہ  آسہٕ  آمژٕ۔  بے  شک  چُھ  اللہ  تعالیٰ  پننیٚن  بندن  ہندِ  حالہٕ  نِشہِ  باخبر،  تہٕ  پرٛتھ  چیزس  پیٚٹھ  چُھ  نظر  تھاون  وول۔

Mirwaiz:
  بیٚیہِ  یۅسہٕ  کتاب  اَسہِ  تۅہیہِ  پٮ۪ٹھ  نٲزل  کٔر  سۅ  چھےٚ  پٔز  کتاب  یوسہٕ  تصدیق  تہٕ  تٲیید  چھےٚ  کران  تِمن  کتابن  یِمہٕ  تمہِ  برونٹھ  چھےٚ  نٲزل  کرنہٕ  آمژٕہ  کہ  تِمہٕ  کتابہٕ  تہِ  چھےٚ  خداے  سٕندی  طرفہٕ  نٲزل  آمژٕہ  کرنہٕ۔  اگر  چہ  تَمہِ  پتہٕ  آو  تِمن  تحریف  کرنہٕ،  اوٚڈ  مِلناونہٕ  تہٕ  اوٚڈ  کڈنہٕ۔  بے  شک  اللہ  تعالیٰ  چھُ  پننین  بندن  ہٕنز  پوٗرٕ  خبر  تھاوان،  تُہٕنزن  مصلحتن  چھُ  وارٕہ  وُچھہ  وُن۔  لھٰذا  یِژھ  کٲمل  کتاب  نٲزل  کرٕنۍ  ٲس  تَسٕنز  مصلحت  منگان،  کٲمل  کتابہٕ  ہُنٛد  پوٗرٕہ  عٲمل  تہِ  چھُ  کٲمل  موٚزوٗرۍ  ہُنٛد  مستحق  بلکہ  اجر  تہِ  تہِ  فضل  تہِ  یتھ  کُن  نظر  کٔرِتھ  کر  اَسہِ  کتاب  تۅہیہِ  پٮ۪ٹھ  نٲزل  یارسول  اللہ  صلی  اللہ  علیہ  وسلم۔

Tahir:
  تہٕ  یۅسہٕ  کتاب  (قرآن)  اَسہِ  تۅہیہِ  کُن  وحی  چھے٘  کٔرمٕژ،  سۅے  چھے٘  حق  بیٚیہِ  چھے٘  پانس  برونٹھِمیٚن  کتابن  ہٕنز  تصدیق  کرن  واجِنۍ،  بے  شک  چُھ  اللہ  تعالیٰ  پننیٚن  بندن  پیٚٹھ  پوٗرٕ  پٲٹھۍ  باخبر  وارٕ  پٲٹھۍ  وُچھن  وول۔

Transliteration:
  Wa<b>a</b>lla<u>th</u>ee aw<u>h</u>ayn<u>a</u> ilayka mina alkit<u>a</u>bi huwa al<u>h</u>aqqu mu<u>s</u>addiqan lim<u>a</u> bayna yadayhi inna All<u>a</u>ha biAAib<u>a</u>dihi lakhabeerun ba<u>s</u>eer<b>un</b>


Athar:
  پتہٕ  بنٲوۍ  اسہِ  ییٚمہِ  کتابہِ  ہٕندۍ  وٲرِث  تِم  لُکھ،  یِم  اسہِ  ﴿ییٚمہِ  وراثت  خٲطرٕ﴾  پننٚیو  بندو  منٛزٕ  ژٲرۍ۔  وۅنۍ  چُھ  کانٛہہ  یِمو  منٛزٕ  پننِس  نفسَس  پیٚٹھ  ظلم  کرن  وول۔  تہٕ  کانٛہہ  چُھ  یِمَو  منٛزٕ  درمیانٕچ  وَتھ  اختیار  کرن  وول،  تہٕ  کانٛہہ  چُھ  اللہ  تعالیٰ  سٕندِ  اِذنہٕ  سٍتۍ  نیکین  منٛز  سبقت  کرن  وول،  یۅہے  چُھ  بوٚڈ  بارٕ  فضل۔

Mirwaiz:
  توپتہٕ  واتنٲو  اَسہِ  یہِ  کتاب  تِمن  لوٗکن  ہٕندِس  اَتھس  اندر  یِم  اَسہِ  پننیو  سارِوٕے  بندو  اندرٕہ  بااعتبار  ایمان  پسند  کرے۔  اَمہِ  اندرٕہ  چھِ  مُراد  اہلِ  اسلام  یِم  اَمہِ  ایمان  کہ  حیثیت  تمام  دنیاکیو  اندرٕہ  خدایس  نِشہِ  مقبول  چھِ،  اگر  چہ  تِمَو  اندرٕہ  آسن  یچھ  عملہِ  سببہٕ  بعض  لوٗکھ  قابلِ  ملامت  تہٕ  مطلب  چھُ  کہ  سۅ  کتاب  واتنٲو  اَسہِ  مسلمانن  ہٕندِس  اَتھس  اندر،  توپتہٕ  چھِ  تِمن  مسلمانن  اندر  برگزیدہ  تہٕ  پسندیدٕہ  آسنہٕ  کہ  باوجود  ترےٚ  قسم۔  تِمَو  اندرٕہ  بعض  چھِ  کانٛہہ  گناہ  کرنہٕ  سببہٕ  پننین  پانن  پٮ۪ٹھ  ظلم  کرٕوُنۍ۔  بعض  چھِنہٕ  گناہ  کران،  نہ  چھِ  رٕژن  عملن  اندر  ضروریاتو  نِشہِ  تجاوُز  کران  بلکہ  چھِ  متوسط  درجس  اندر  روزان،  بعض  چھِ  نیکی  ہیتھ  برونٹھ  گژٕھہ  وُنۍ  خداے  سٕندِ  توفیق  سٍتۍ  گناہو  نِشہِ  پتھ  روزان۔  فرٲیضو  علاوٕہ  چھِ  نوافل  تہٕ  ادا  کران۔  غرض  یہِ  کتاب  واتنٲو  اَسہِ  یِمن  تریشوُنی  قسمن  ہٕندین  اَتھن  اندر۔  یہِ  کٲمل  کتاب  یِمن  تریشوُنی  قسمن  عطا  کرنہٕ۔   یۅہے  گوٚو  خداے  سُنٛد  بوٚڈ  فضل۔  اَمہِ  پتہٕ  چھِ  اَمہِ  اجرو  فضلٕکۍ  تفصیل۔

Tahir:
  پتہٕ  بنٲوۍ  اَسہِ  اَمہِ  کتابِہ  ہٕنٛدۍ  (یعنی  قرآنٕکۍ)  وٲرث  تِتِھۍ  لُکھ  یِم  آسہِ  پننیٚو  بندو  منٛزٕ  ژٲرۍ  (یعنی  اُمّتِ  محمدیہ)،  وۅنۍ  چِھ  یِمَو  منٛزٕ  پننِس  جانس  پیٚٹھ  ظلم  کرن  وٲلۍ  تہِ،  تہٕ  یِمَو  منٛزٕ  چِھ  متوسط  درجس  منٛزروزن  وٲلۍ  تہِ،  تہٕ  یِمَو  منٛزٕ  چِھ  اللہ  تعالیٰ  سٕندِ  حکمہٕ  نیکی  ین  منٛز  برونٛہہ  گژھن  وٲلۍ  تہِ،  یۅہے  (یمہِ  کتابِہ  ہُنٛد  یعنی  قرآنُک  وٲرث  آسنُے)  چُھ  بۆڈ  فضل۔

Transliteration:
  Thumma awrathn<u>a</u> alkit<u>a</u>ba alla<u>th</u>eena i<u>st</u>afayn<u>a</u> min AAib<u>a</u>din<u>a</u> faminhum <i><u>th</u></i><u>a</u>limun linafsihi waminhum muqta<u>s</u>idun waminhum s<u>a</u>biqun bi<b>a</b>lkhayr<u>a</u>ti bii<u>th</u>ni All<u>a</u>hi <u>tha</u>lika huwa alfa<u>d</u>lu alkabeer<b>u</b>


Athar:
  ہمیشہ  روزن  وٲلۍ  جنت  چِھ  یِمن  منٛز  یِم  لُکھ  دٲخل  سپدن۔  تَتہِ  یِن  تِم  سۅنہٕ  سٕنٛدِیٚو  کَریٚو  تہٕ  مۅختہٕ  سٍتۍ  آراستہٕ  کرنہٕ،  تتہِ  آسہِ  تِہُند  لباس  ریشم،

Mirwaiz:
  سۅ  بٔڈ  موٚزوٗرۍ  گٔیہِ  ہمیشہ  روزنٕکۍ  باغ،  تِمنٕے  منٛز  واتن  تِم  تریشوُنۍ  قسمن  ہٕندۍ  لوٗکھ،  تَتہِ  یِیَکھ  گٔہنہٕ  لاگنہٕ  سۅنہٕ  سٕندۍ  کٔرۍ  بیٚیہِ  مۅختہٕ،  بیٚیہِ  آسہِ  پوشاک  تِہُنٛد  جنتس  اندر  پوٹ  توٚت  وٲتِتھ۔

Tahir:
  (ہمیشہ  قیام  کرنہٕ  خٲطرٕ)  چِھ  ہمیشہ  روزن  وٲلۍجنت  یِمن  منٛز  تِم  دٲخل  سپدن،  تِمن  منٛز  یِن  تِم  سۅنہٕ  سٕندیٚو  تہٕ  مۅختہٕ  کیو  کریٚو  سٍتۍ  پٲراونہٕ  تہٕ  تَتہِ  آسہِ  تِہُنٛدپۅشاک  ریشمہِ  ہُنٛد۔  

Transliteration:
  Jann<u>a</u>tu AAadnin yadkhuloonah<u>a</u> yu<u>h</u>allawna feeh<u>a</u> min as<u>a</u>wira min <u>th</u>ahabin waluluan walib<u>a</u>suhum feeh<u>a</u> <u>h</u>areer<b>un</b>


Athar:
  تہٕ  تِم  ونن  زِ،  شکر  چُھ  تَس  خداے  سُند  ییٚمۍ  اسہِ  نِشہِ  غم  کوٚر  دوٗر،  یقیناً  چُھ  سون  ربّ  معاف  کرن  وول  تہٕ  قدٕر  کرن  وول۔

Mirwaiz:
  توٚت  أژِتھ  دَپن  تِم  جنتی  لچھہِ  بوٚد  حمد  بوٚوُن  تس  معبودِ  برحقس  ییٚمۍ  دوٗر  کٔرۍ  اَسہِ  نِشہِ  ہمیشہ  خٲطرٕ  سٲری  غم،  پزِپٲٹھۍ  سون  پروردگار  چھُ  سٮ۪ٹھاہ  مغفرت  کروُن  سٮ۪ٹھاہ  قدردان۔

Tahir:
  تہٕ  تِم  ونن  اللہ  تعالیٰ  سُنٛد  حمدتہٕ  شکر  چُھ  ییٚمۍ  اَسہِ  نِشہِ  سورُے  غم  کۆر  دوٗر،  بے  شک  چُھ  سون  ربّ  بۆڈ  بخشن  وول،  بۆڈ  شکر  قبول  کرن  وول۔

Transliteration:
  Waq<u>a</u>loo al<u>h</u>amdu lill<u>a</u>hi alla<u>th</u>ee a<u>th</u>haba AAann<u>a</u> al<u>h</u>azana inna rabban<u>a</u> laghafoorun shakoor<b>un</b>


Athar:
  ییٚمۍ  أسۍ  پننہِ  فضل  سٍتۍ  ابدی  قیام  چِہ  جایِہ  ٹھٔہرٲوۍ،  وۅنۍ  نہ  چھےٚ  اسہِ  ییٚتہِ  کانٛہہ  مشقت  یِوان  پیش،  تہٕ  نہ  چُھ  تھکُن  لاحق  سپدان۔

Mirwaiz:
  ییٚمۍ  پروردگارن  بسٲوۍ  أسۍ  ہمیشہ  ٹھٔہرنہٕ  چہ  جایہِ  پننہِ  فضلہٕ  سٍتۍ  ییٚتہِ  نہٕ  اَسہِ  واتہِ  آیندٕہ  کانٛہہ  مشقتاہ،  نہ  واتہِ  اَسہِ  پتہٕ  کانٛہہ  تکلیفاہ،  نہ  تھکُنا۔  یہِ  اوس  قرآن  مجیدس  پٮ۪ٹھ  عمل  کروُنین  ہُنٛد  حال۔

Tahir:
  ییٚمۍأسۍ  پننہِ  فضل  سٍتۍ  دٲیمی  قیام  کیٚن  گرَن  منٛزواتنٲوِمٕتۍ  چِھ،  یَتھ  منٛز  نَہ  اَسہِ  کانٛہہ  سختی  واتہِ  تہٕ  نَہ  واتہِ  تَتھ  منٛزاَسہِ  کانٛہہ  تھکاوٹ۔

Transliteration:
  Alla<u>th</u>ee a<u>h</u>allan<u>a</u> d<u>a</u>ra almuq<u>a</u>mati min fa<u>d</u>lihi l<u>a</u> yamassun<u>a</u> feeh<u>a</u> na<u>s</u>abun wal<u>a</u> yamassun<u>a</u> feeh<u>a</u> lughoob<b>un</b>


Athar:
  تہٕ  یِمو  لُکو  کُفر  چُھ  کوٚرمُت  تِہندِ  خٲطرٕ  چُھ  جہنمُک  نار۔  نَہ  یِیہِ  تِہُند  قصّہ  مۅکلاونہٕ  زِ  تِم  مرَن،  تہٕ  نہ  یِیہِ  تِہِندِ  خٲطرٕ  جہنم  کِس  عذابس  منٛز  کانٛہہ  کمی  کرنہٕ۔  یِتھہٕ  پٲٹھۍ  چِھ  أسۍ  بدلہٕ  دِوان  پرٛتھ  تَس  شخصس  یُس  کُفر  کرن  وول  آسہِ۔

Mirwaiz:
  وۅنۍ  یِمَو  لوٗکو  ہۅمن  برخلاف  کفرکوٚر،  تِہِندِ  خٲطرٕ  چھُ  نارِ  جہنم،  تِمن  پٮ۪ٹھ  نہ  یِیہِ  موتُک  حکم  کرنہٕ  زانٛہہ  تااینکہ  تمی  مرنہٕ  سٍتۍ  کیا  مۅکلہٕ  ہن  اَمہِ  عذابہٕ  نِشہِ،  نہ  یِیَکھ  جہنم  کِس  عذابس  نِشہِ  تخفیف  نہ  کمی  کرنہٕ۔  یِتھہٕ  پٲٹھۍ  کیا  چھِ  أسۍ  سزا  دِوان  پرتھ  کٲفرس۔

Tahir:
  تہٕ  یِمَو  لُکوکفر  کۆر  تِہِندِ  خٲطرٕ  چُھ  جہنمُک  نار،  نَہ  یِیہِ  تِمن  پیٚٹھ  (موتُک)  فٲصلہٕ  کرنہٕ  زِ  تِم  مرہن  تہٕ  نَہ  یِیہِ  تِمن  عذاب  منٛزٕ  کینہہ  کم  کرنہٕ،  یِتھے  پٲٹھۍ  چِھ  أسۍ  پۯتھ  نافرمانس  بدلہٕ  دِوان۔

Transliteration:
  Wa<b>a</b>lla<u>th</u>eena kafaroo lahum n<u>a</u>ru jahannama l<u>a</u> yuq<u>da</u> AAalayhim fayamootoo wal<u>a</u> yukhaffafu AAanhum min AAa<u>tha</u>bih<u>a</u> ka<u>tha</u>lika najzee kulla kafoor<b>in</b>


Athar:
  تِم  ونَن  تَتہِ  کریکہٕ  دِوان  دِوان  زِ،  اے  سانہِ  ربّہٕ،  اسہِ  کڑ  تہٕ  ییٚتہِ  تاکہ  أسۍ  کرو  نیک  عمل،  تِمو  عَملَو  نِشہِ  مختلف،  یِم  برونٛہہ  ٲسۍ  روٗدِمٕتۍ  کران۔  ﴿تِمن  یِیہِ  جواب  دِنہٕ﴾  کیا  اسہِ  ٲسٕونا  تۅہیِہ  تیٖژاھ  عُمر  دِژمٕژ،  یتھ  منٛز  کانٛہہ  سبق  ییٚژِھہ  ہے  رٹُن  تیٚلہِ  ہیٚکہِ  ہے  سُہ  رٔٹِتھ؟  تہٕ  تۅہیِہ  نِشہِ  اوس  خبردار  کرن  وول  تہِ  آمُت۔  وُچِھو  وۅنۍ  مزٕہ۔  ظٲلِمن  چُھنہٕ  ییٚتہِ  کانٛہہ  مددگار۔

Mirwaiz:
  تِم  لوٗکھ  آسن  جہنمس  منٛز  کریکہٕ  دِوان  تہٕ  ونان،  اے  سانہِ  پروردگارٕہ  اَسہِ  کڑ  ییٚمہِ  جہنمہٕ  اندرٕہ،  أسۍ  کرہَو  وۅنۍ  سٮ۪ٹھاہ  رٕژٕ  عملہٕ  تِمن  عملن  بدل  یِمہٕ  أسۍ  کران  ٲسۍ۔  اللہ  تعالیٰ  فرماویکھ،  کیا  اَسہِ  کرے  نا  تۅہیہِ  سۅیہِ  سۅ  عمر  عطا  یتھ  منٛز  نصیحت  رٹہِ  ہا،  یَس  نصیحت  رٹٕنۍ  آسِہا،  صڑف  آیہِ  نہٕ  تۅہیہِ  عمرٕے  یٲژ  عطا  کرنہٕ  بلکہ  تَمہِ  علاوٕہ  آو  تۅہیہِ  نِشہِ  سانہِ  طرفہٕ  بیٖم  کرٕوُن  یعنی  پیغمبر  مگر  تۅہیہِ  بوٗزُو  نہٕ  کینٛہہ  تہِ۔  وۅنۍ  ژٕہِو  پننہِ  نافرمانی  ہُنٛد  مزٕہ۔  یِتھین  ظٲلمن  چھُنہٕ  ییٚتہِ  کانٛہہ  مددگاراہ۔  أسۍ  کرَو  نہٕ  مدد،  کیازِ  أسۍ  چھِ  تۅہیہِ  نِشہِ  بے  زار،  اَسہِ  ورٲے  تہِ  کرِ  نہٕ  تۅہیہِ  کانٛہہ  مدد،  کیازِ  تِمن  چھَنہٕ  مددکرنس  پٮ۪ٹھ  قدرَتھٕے،  رٲضۍ  ٲسِتن  یا  متہٕ  ٲسِتن۔

Tahir:
  تہٕ  تِم  دِن  تَتھ  جہنمس  منٛزکریکہٕ  زِ  اے  سانہِ  ربّہ!اَسہِ  کڑ  (ییٚتہِ)،  (وۅنۍ)  کرو  أسۍ  نیک  عمل  تِمَو  (عملو)  نِشہِ  مختلف  یِمہٕ  أسۍ  (گۅڈٕ)  کران  ٲسۍ۔  (ارشاد  سپدِ)  کیا  اَسہِ  ٲسٕو  نا  تۅہیہِ  تیٖژاہ  وٲنٛس  دِژمٕژ  زِ  تَتھ  منٛز  یُس  شخص  نصیحت  رَٹٕنۍ  یژِھہ  ہے،  سُہ  ہیٚکہِ  ہے  سوٗنچِتھ  تہٕ  (پیٹھہٕ)  اوس  تۅہیہِ  نِشہِ  کھوژناون  وول  تہِ  آمُت،لہٰذا  وُچِھووۅنۍ  (عذابُک)  مزٕہ  لہٰذا  آسہِ  نہٕ  ظٲلمن  خٲطرٕ  کانٛہہ  مددگار۔

Transliteration:
  Wahum ya<u>st</u>arikhoona feeh<u>a</u> rabban<u>a</u> akhrijn<u>a</u> naAAmal <u>sa</u>li<u>h</u>an ghayra alla<u>th</u>ee kunn<u>a</u> naAAmalu awalam nuAAammirkum m<u>a</u> yata<u>th</u>akkaru feehi man ta<u>th</u>akkara waj<u>a</u>akumu a<b>l</b>nna<u>th</u>eeru fa<u>th</u>ooqoo fam<u>a</u> li<b>l</b><i><u>thth</u></i><u>a</u>limeena min na<u>s</u>eer<b>in</b>


Athar:
  بے  شک  چُھ  اللہ  تعالیٰ  آسمانن  تہٕ  زمین  کہ  پرٛتھ  پوشیدٕہ  چیزٕ  نِشہِ  وٲقف،  سُہ  چُھ  سینن  منٛز  چُھپِتھ  راز  تام  زانان۔

Mirwaiz:
  بے  شک  اللہ  تعالیٰ  ہٕے  چھُ  زانہٕ  وُن  آسمانن  تہٕ  زمینن  ہٕندۍ  پوٗشیدٕہ  چیز،  سُے  چھُ  پوٗرٕ  زانہٕ  وُن  دِلن  ہٕنزٕہ  سارے  کتھہٕ۔

Tahir:
  بے  شک  چُھ  اللہ  تعالیٰ  آسمانن  ہٕندۍ  تہٕ  زمینٕکۍ  غیب  زانن  وول،  پٔزۍپٲٹھۍ  چُھ  سُہ  سیٖنن  ہٕنزو  (کٔھٹِتھ  تھاونہٕ  آمژو)  کتھو  نِشہِ  وارٕ  پٲٹھۍ  باخبر۔

Transliteration:
  Inna All<u>a</u>ha AA<u>a</u>limu ghaybi a<b>l</b>ssam<u>a</u>w<u>a</u>ti wa<b>a</b>lar<u>d</u>i innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  سُے  چُھ  ییٚمۍ  توٚہۍ  زمینس  منٛز  خلیفہ  چِھنو  بنٲوِمٕتۍ۔  وۅنۍ  یُس  کانٛہہ  کُفر  چُھ  کران،  تٔمۍ  سٕندِ  کفرُک  وبال  چُھ  تٔسۍ  پیٚٹھ،  تہٕ  کٲفرن  چُھنہٕ  تِہُنٛد  کفر  اَمہِ  ورٲے  کانٛہہ  ترقی  دِوان  زِ  تِہندِس  ربّ  سُنٛد  غضب  چُھ  تِمن  پیٚٹھ  زیادٕہ  کھۅتہٕ  زیادٕہ  ہُران  پکان۔  کٲفرن  خٲطرٕ  چَھنہٕ  خسارس  منٛز  اِضافہٕ  ورٲے  بیٚیہِ  کانٛہہ  ترقی۔

Mirwaiz:
  سُہ  گوٚو  سُے  پروردگار  ییٚمۍ  توٚہۍ  زمینس  پٮ۪ٹھ  آباد  کٔرِو،  بسٲوِو،  یِمن  دلیلن  تہٕ  نعمتن  کُن  نظر  کٔرِتھ  پَزِہا  تۅہیہِ  تس  شکر  و  ثناء  دَپُن  مگر  تتھ  بدل  چھِ  بعض  تۅہیہِ  اندرٕہ  کفر و انکارس  پٮ۪ٹھ  ڈاڈ  کٔرِتھ۔  پس  یُس  اَکھاہ  کفر  کرِ  تٔمۍ  سٕندِ  کفرُک  وۅبال  چھُ  تس  پانس،  بیٚیِس  کٲنسہِ  کیا  ہیٚکن  تِم  بِگٲرِتھ  تہٕ  نقصان  کٔرِتھ،  کٲفرن  ہُرراوِنہٕ  کفرکرُن  خدایس  نِشہِ  کینٛہہ  تہِ  بے  زٲری  ورٲے،  بیٚیہِ  ہُرراوِنہِ  کٲفرن  کفر  تِہُنٛد  ٲخرتس  اندر  کینٛہہ  تہِ  تاوانہٕ  نقصانہٕ  ورٲے،  سُہ  گوٚو  جنتہٕ  نِشہِ  محروم  سپدُن  جہنمُک  کُندہ  بنُن۔

Tahir:
  سُے  چُھ  ییٚمۍ  تۆہۍ  زمینس  منٛز  (بروٗنٹھِمیٚن  قومن  ہٕندۍ)  جانشین  بنٲوِنو  وۅنۍ  ییٚمۍ  کفر  کۆرتیٚلہِ  آسہِ  تٔمۍ  سٕندِ  کفرُک  وبال  تٔسۍ  پیٚٹھ،  تہٕ  کٲفرن  ہٕندِس  حقس  منٛز  چُھنہٕ  تِہُنٛد  کفر  تِہِنزِ  ربّ  سٕنزِ  بارگاہِ  منٛز  ناراضگی  وَرٲے  بیٚیہِ  کِہِنۍ  ہُرراوان،  تہٕ  کٲفرن  ہٕندِس  حقس  منٛز  چُھنہٕ  تِہُنٛد  کفرنقصان  وَرٲے  کُنہِ  (تہِ)  چیزس  منٛز  اضافہٕ  کران۔

Transliteration:
  Huwa alla<u>th</u>ee jaAAalakum khal<u>a</u>ifa fee alar<u>d</u>i faman kafara faAAalayhi kufruhu wal<u>a</u> yazeedu alk<u>a</u>fireena kufruhum AAinda rabbihim ill<u>a</u> maqtan wal<u>a</u> yazeedu alk<u>a</u>fireena kufruhum ill<u>a</u> khas<u>a</u>r<u>a</u><b>n</b>


Athar:
  ﴿اے  نبیؐ﴾  یِمن  ؤنِو،  تۅہیِہ  چُھوکھہٕ  زانٛہہ  وُچِھمٕتۍ  تہِ  پنٕنۍ  تِم  شریک  یِمن  توٚہۍ  خُداے  ترٲوِتھ  آلو  چِھو  دِوان  روزان؟  مےٚ  ؤنِو  تِمو  کیا  چُھ  زمینس  منٛز  پٲدٕ  کوٚرمُت،  یا  ؤنۍتَو  آسمانن  منٛز  کیا  شرکت  چھےٚ  تِہِنز؟  ﴿اگر  نہٕ  یِہ  ؤنِتھ  ہیٚکن  تیٚلہِ  پٕرٛژِھو  یِمن﴾  کیا  اسہِ  چھا  یِمن  کانٛہہ  تحریر  دِیتمُت  لیٚکھِتھ،  یتھ  بُنیادس  پیٚٹھ  یِم  ﴿پننِس  اتھ  شرکس  خٲطرٕ﴾  کانٛہہ  صاف  سَند  آسن  تھاوان؟  نَہ،  بلکہ  چِھ  یِم  ظٲلِم  اکھ  أکِس  محض  فریب  دِوان  پکان۔

Mirwaiz:
  یِمن  لوٗکن  یِم  کفروشرکس  پٮ۪ٹھ  اصڑار  کٔرِتھ  چھِ،  فرمٲوِو  توٚہۍ  یارسول  اللہؐ،  اے  مشرکو،  مےٚ  ؤنۍ  تَو  توٚہۍ  تِمن  شریکن  ہُنٛد  حال  یِمن  توٚہۍ  معبودِ  برحقس  ورٲے  پرستش  کران  چھِو،  مےٚ  ہٲوِتَو  تِمَو  کُس  حصہٕ  چھُ  زمینُک  پٲدٕہ  کوٚرمُت،  کِنہٕ  کانٛہہ  شراکتھاہ  چھےٚ  تِمن  آسمانن  ہٕندِس  پٲدٕہ  کرنس  اندر  تاکہ  کُنہِ  عقلی  دلیلہِ  سٍتۍ  سپدِہا  تِہُنٛد  عبادتس  مستحق  آسُن  ثٲبت،  کِنہٕ  اَسہِ  چھےٚ  دِژمٕژ  تِمن  پنٕنۍ  کانٛہہ  کتاباہ  یتھ  منٛز  شرک  دُرست  آسنُکھ  تذکرٕہ  چھُ  ییٚمہِ  چہ  کُنہِ  دلیلہِ  پٮ۪ٹھ  تِم  قٲیِم  چھِ،  بلکہ  چھِنہٕ  یِم  ظٲلم  أڈۍ  اَڈین  وعدٕہ  کران  مگر  محض  دوکھہٕ  تہٕ  فریبُک  کہ  تِہِندیو  بڈیٚو  چھےٚ  تِمن  بے  دلیل  اَکھ  کتھاہ  ؤنۍ  مٕژ  کہ  یِم  معبودانِ  بٲطل  کرن  تِمن  خدایس  نِشہِ  سفٲرش  حالانکہ  تِم  معبود  چھِ  بے  اختیار  محض۔  لہٰذا  کِتھہٕ  پٲٹھۍ  ہیٚکن  مستحقِ  عبادت  ٲسِتھ،  البتہ  مختار  مُطلق  چھُ  ذاتِ  بٲری  تعالیٰ،  سُے  چھُ  سزاوارِ  عبادت۔  چنانچہ  پروردگار  سٕندِ  مختار  آسنٕچ  تہٕ  تس  ورٲے  یِم  چھِ،  تِہِندِ  بے  اختیار  آسنہٕ  چو  دلیلو  منٛزٕہ  چھےٚ  اَکھ  مختصر  کتھ  بیان  یِوان  کرنہٕ  کہ  توٚہۍ  وُچھِتو۔

Tahir:
  فرمٲوِو،  کیا  تۅہیہِ  چِھوا  پنٕنۍ  شریک  وُچِھ  مٕتۍ  یِمن  تۆہۍ  اللہ  تعالیٰ  ہس  وَرٲے  پوٗزا  چِھو  کران،  مے٘  ہٲوِتو  زِتِمَوکیا  چیز  چُھ  زمین  نِشہِ  پٲدٕ  کۆرمُت  کِنہٕ  آسمانن  (ہٕندِس  تخلیقس)  منٛزچھے٘  تِہٕنز  کانٛہہ  شراکت  کِنہٕ  اَسہِ  چھے٘  تِمن  کانٛہہ  کتاب  عطا  کٔرِتھ  تھٲومٕژ  زِ  تِم  چِھ  تَمہِ  چہ  دلیلہِ  پیٚٹھ  قٲیِم؟  (کِہِنۍ  تہِ  نہٕ)  بلکہ  چِھنہٕ  ظٲلم  لُکھ  اَکھ  أکِس  سٍتۍ  فریب  وَرٲے  کٕہٕنۍ  وعدٕہ  کران۔

Transliteration:
  Qul araaytum shurak<u>a</u>akumu alla<u>th</u>eena tadAAoona min dooni All<u>a</u>hi aroonee m<u>atha</u> khalaqoo mina alar<u>d</u>i am lahum shirkun fee a<b>l</b>ssam<u>a</u>w<u>a</u>ti am <u>a</u>tayn<u>a</u>hum kit<u>a</u>ban fahum AAal<u>a</u> bayyinatin minhu bal in yaAAidu a<b>l</b><i><u>thth</u></i><u>a</u>limoona baAA<u>d</u>uhum baAA<u>d</u>an ill<u>a</u> ghuroor<u>a</u><b>n</b>


Athar:
  حقیقت  چھےٚ  یِہ  زِ  اللہ  تعالیٰ  ہٕے  چُھ  یُس  آسمانن  تہٕ  زمینس  ٹلنہٕ  نِشہِ  رُکٲوِتھ  چُھ،  تہٕ  اگر  تِم  ٹلن  تیٚلہِ  چُھنہٕ  خُدایس  پتہٕ  کانٛہہ  بیاکھ  تِمن  رَٹن  وول  کینہہ۔  بے  شک  چُھ  اللہ  تعالیٰ  سیٚٹھاہ  بُردبار  تہٕ  درگزر  فرماون  وول۔

Mirwaiz:
  یقیقنی  کتھ  چھےٚ  کہ  اللہ  تعالیٰ  چھُ  آسمانن  تہٕ  زمینس  پننہِ  قدرت  سٍتۍ  تھپھ  کٔرِتھ  یُتھنہٕ  تِم  موجودٕہ  حالت  تراوَن،  بیٚیہِ  ہرگاہ  تِم  موجودٕہ  حالت  تراوَن  تہِ  تِمن  ہیٚکیا  کانٛہہ  اَکھاہ  تھپھ  کٔرِتھ،  تہٕ  بیٚیہِ  پننِس  حالتس  پٮ۪ٹھ  قٲیِم  تھٲوِتھ۔  تس  ورٲے  ییٚلہِ  نہٕ  عالمٕچ  حفاظت  کٲنسہِ  ہٕندِ  کِنۍ  ہیٚکہِ  سپدِتھ،  پٲدٕہ  کرنٕچ  چھَنہٕ  کتھٕے  تہٕ  حاجت  روٲیی  ہٕنز  چھَنہٕ  دلیلٕے،  لہٰذا  اَتھ  کُن  نظر  کٔرِتھ  یِن  تِم  زاننہٕ  مستحق  عبادت،  وۅنۍ  شرک  بٲطل  آسنہٕ  کہ  باوجود  لاشریکس  شریک  ٹھٔہراوُن،  یہِ  اوس  منگان  مشرکن  گوٚژھ  فوراً  سزا  دِنہٕ  یُن  مگر  چونکہ  سُہ  چھُ  سٮ۪ٹھاہ  حلیم  تَمہِ  مۅکھہٕ  چھُ  سُہ  تِمن  مہلت  دِوان  کیازِ  کانٛہہ  ما  یِیہِ  تِمَو  اندرٕہ  سیٚزِ  وَتہِ  کُن  بیٚیہِ  چھُ  سُہ  غفور،  سُہ  کرِ  بروٗنٹھِمین  سارِنٕے  گناہن  مغفرت۔

Tahir:
  بے  شک  چُھ  اللہ  تعالیٰ  آسمانن  تہٕ  زمینس  (پننہِ  قدرت  کہ  نظام  سٍتۍ)  اَمہِ  کتھہِ  نِشہِ  رُکٲوِتھ  زِ  تِم  ہیٚکن  (پننیوپننیو  جایَو  تہٕ  وَتو  نِشہِ)  ڈٔلِتھ  تہٕ  ہرگاہ  تِم  دۅنوے  ڈلنہِ  لگن  تیٚلہِ  ہیٚکہِ  نہٕ  اَمہِ  پتہٕ  کانٛہہ  تہِ  تِمن  دۅشوٕنۍ  رُکٲوِتھ،  بے  شک  چُھ  سُہ  بۆڈ  بُردبار،  بۆڈ  بخشن  وول۔

Transliteration:
  Inna All<u>a</u>ha yumsiku a<b>l</b>ssam<u>a</u>w<u>a</u>ti wa<b>a</b>lar<u>d</u>a an tazool<u>a</u> walain z<u>a</u>lat<u>a</u> in amsakahum<u>a</u> min a<u>h</u>adin min baAAdihi innahu k<u>a</u>na <u>h</u>aleeman ghafoor<u>a</u><b>n</b>


Athar:
  یِم  لُکھ  چِھ  سخت  قسم  ہٲوۍ  ہٲوۍ  ونان  زِ،  اگر  کانٛہہ  خبردار  کرن  وول  تِمن  نِشہِ  آمُت  آسہِ  ہے،  تیٚلہِ  آسہن  یِم  دُنیا  کہ  پرٛتھ  دوٚیمہِ  قوم  کھۅتہٕ  کھٔسِتھ  پرہیز  گار۔  مگر  ییٚلہِ  خبردار  کرن  وول  یِمن  نِشہِ  آو،  تٔمۍ  سٕندۍ  یِنَن  کوٚر  نہٕ  یِمن  منٛز  حق  نِشہِ  ژَلنہٕ  ورٲے  بیٚیہِ  کُنہِ  چیزس  منٛز  اِضافہٕ۔

Mirwaiz:
  بیٚیہِ  ٲسۍ  کافر  قریشو  اندرٕہ  قبل  از  بعثتِ  نبی  کریم  صلی  اللہ  علیہ و سلم  زوردار  قسم  ہاوان  کہ  ہرگاہ  تِمن  نِشہِ  واتہِ  کانٛہہ  بیم  کروُن  پیغمبراہ  بے  شک  تیٚلہِ  آسن  تِمے  یعنی  أسی  پرتھ  اُمت  اندرٕہ  زیادٕہ  ہدایت  قبول  کرٕوُنۍ،  اَدٕہ  ییٚلہِ  ووت  تِمن  نِشہِ  بیم  کرٕوُن  پیغمبر  یعنی  حضرت  رسول  کریم  صلی  اللہ  علیہ  وسلم  تِہِندِس  نفرتس  سَپُد  ہُریر  کیازِ  تِم  ٲسۍ  پانس  بٔڑۍ  زانان  تہٕ  نفرت  سٕے  پٮ۪ٹھ  ٲسۍ  نہٕ  اکتفا  کران،

Tahir:
  تہٕ  یِم  لُکھ  ٲسۍ  اللہ  تعالیٰ  ہس  سٍتۍ  بڑٕپۅختہٕ  قسم  کھیٚوان  زِ  ہرگاہ  یِمن  نِشہِ  کانٛہہ  کھوژناون  وول  یِیہِ  تیٚلہِ  آسن  یِم  پۯتھ  اَکہِ  اُمّت  کھوتہٕ  کٔھسِتھ  سیزِ  وَتہِ  پیٚٹھ،  پتہٕ  ییٚلہِ  یِمن  نِشہِ  کھوژناون  وٲلۍ  (نبی  آخرالزمان  صلی  اللہ  علیہ  وسلمو)  تشریف  اۆن  پتہٕ  سپُد  اَمہِ  سٍتۍ  یہِندِس  حقہٕ  نِشہِ  بے  زار  سپدنس  منٛز  اِضافے  یوت۔

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim lain j<u>a</u>ahum na<u>th</u>eerun layakoonunna ahd<u>a</u> min i<u>h</u>d<u>a</u> alomami falamm<u>a</u> j<u>a</u>ahum na<u>th</u>eerun m<u>a</u> z<u>a</u>dahum ill<u>a</u> nufoor<u>a</u><b>n</b>


Athar:
  یِم  لٔگۍ  زمینس  منٛز  بیٚیہِ  زیادہ  نافرمٲنی  کرنہِ  تہٕ  خراب  خراب  چالہٕ  لٔگۍ  چلاونہِ،  حالانکہ  بُرٕ  چالہٕ  چھےٚ  پننیٚن  چلاون  والِنٕے  رٹان۔  وۅنۍ  کیا  یِم  لُکھ  چھا  امِیُک  انتظار  کران  زِ  پٔتمیٚن  قومن  سٍتۍ  یُس  اللہ  تعالیٰ  سُند  طریقہٕ  چُھ  روٗدمُت،  سُے  گژِھہ  یِمن  سٍتۍ  تہِ  ورتاونہٕ  یُن۔  اگر  یٔہے  کتھ  چھےٚ  تیٚلہِ  لٔبِو  نہٕ  توٚہۍ  ہرگز  اللہ  تعالیٰ  سٕندِیٚن  طریقن  منٛز  کانٛہہ  تبدیلی،  تہٕ  توٚہۍ  وُچِھو  نہٕ  زانٛہہ  زِ  اللہ  تعالیٰ  سٕندِس  سُنتس  کیا  ہیٚکہِ  کانٛہہ  طاقت  تٔمۍ  سٕندِ  مُقرر  وَتہِ  نِشہِ  پھِرِتھ۔

Mirwaiz:
  بلکہ  ٲسۍ  تِمن  تکلیف  تہٕ  اِیذا  واتناوان  تہٕ  تَمہِ  خٲطرٕ  یچھ  یچھ  تدبیرٕ  کران،  یِم  لوٗکھ  یِم  یِمہٕ  تدبیرٕ  سٲنِس  پیغمبرس  اِیذا  واتناونہٕ  خٲطرٕ  کران  ٲسۍ  تِمن  ہُنٛد  ضریٚر  اوسُکھ  پانس  پُنان  کیازِ  تکلیف  رسٲنی  خٲطرٕ  یچھ  تدبیر  کرٕنۍ  چھَنہٕ  وَلنہٕ  یِوان  مگر  تِمنٕے  یِم  سۅ  تدبیر  کرٕوُنۍ  آسن،  کیا  یِم  کافر  چھا  پننہِ  حقہٕ  تتھ  چیزس  پیاران  یُس  چیز  برونٹھِمین  کٲفرن  ہٕندِ  حقہٕ  آو  استعمال  کرنہٕ  یعنی  یِتھہٕ  پٲٹھۍ  تِم  گالنہٕ  آے  یِتھے  پٲٹھۍ  گژھن  یِم  تہِ  گالنہٕ  یِنۍ،  تی  بَنہِ  ضرور  کیازِ  توٚہۍ  لٔبِو  نہٕ  خداے  سٕندِس  طریقس  منٛز  کانٛہہ  تبدیلیَہ،  بیٚیہِ  لٔبِو  نہٕ  توٚہۍ  خداے  سٕندِس  اَتھ  دستورس  منٛز  کانٛہہ  تغیراہ  تہٕ  تبدیلیَہ۔

Tahir:
  (تِمَو)  لوگکھ  زمینس  منٛز  پَنُن  پان  سارِوٕے  کھوتہٕ  بۆڈ  سمجھُن  تہٕ  بُرٕ  چالہٕ  (لٔگۍ)  گِندنہِ،  تہٕ  بُرٕ  چالہٕ  چھے٘  تٔمۍ  سٕے  چال  گِندن  وٲلۍ  سٕے  نٲلۍ  گژھان،  لہٰذا  چِھنہٕ  یِم  بروٗنٛٹھۍ  میٚن  لُکن  ہٕنٛزِ  (عذاب  چہ)  رٔوِشہِ  وَرٲے  (بیٚیہِ  کُنہِ  چیزس)  پۯاران۔  لہٰذا  لٔبو  نہٕ  تۆہۍ  اللہ  تعالیٰ  سٕندِس  سُنّتس  منٛز  ہرگز  کانٛہہ  تبدیلی  تہٕ  نَہ  لٔبِو  اللہ  تعالیٰ  سٕندِس  سُنّتس  منٛز  ہرگز  کانٛہہ  پھیرٕ۔

Transliteration:
  Istikb<u>a</u>ran fee alar<u>d</u>i wamakra a<b>l</b>ssayyii wal<u>a</u> ya<u>h</u>eequ almakru a<b>l</b>ssayyio ill<u>a</u> biahlihi fahal yan<i><u>th</u></i>uroona ill<u>a</u> sunnata alawwaleena falan tajida lisunnati All<u>a</u>hi tabdeelan walan tajida lisunnati All<u>a</u>hi ta<u>h</u>weel<u>a</u><b>n</b>


Athar:
  کیا  یِم  لُکھ  چِھنا  زمینس  منٛز  پھِیٖرِمٕتۍ  تھوٗرِمٕتۍ  زِ،  یِمن  یِیہِ  ہے  تِمن  لُکن  ہُند  انجام  اتھہِ  یِم  یِمن  برونٛہہ  چِھ  گُزریمٕتۍ،  تہٕ  تِم  ٲسۍ  یِمو  کھۅتہٕ  واریاہ  زیادٕہ  طاقت  وَر؟  خُدایس  چُھنہٕ  کانٛہہ  چیز  عٲجز  کرن  وول  کینہہ،  نہ  آسمانن  منٛز  تہٕ  نہ  زمینس  منٛز۔  سُہ  چُھ  سورُے  کینہہ  زانان  تہٕ  پرٛتھ  چیزس  پیٚٹھ  قدرت  تھاوان۔

Mirwaiz:
  کیا  تِم  چہِنا  پھیران  مُلکس  منٛز،  پس  وُچھہن  کیا  چھُ  انجام  سَپُدمُت  تِمن  لوٗکن  ہُنٛد  یِم  یِمن  برونٹھ  ٲسۍ  یِم  ٲسۍ  یِہِندِ  کھۅتہٕ  زیادٕہ  قوت  کِنۍ  باوجودِ  آں  آے  گالنہٕ  تہٕ  ختم  کرنہٕ۔  اللہ  تعالیٰ  چھُنہٕ  تِیُتھ  تس  کیا  ہیٚکہِ  عٲجز  کٔرِتھ  کانٛہہ  چیزاہ  آسمانن  اندر  یا  زمینن  اندر  کیازِ  بے  شک  سُہ  چھُ  سورُے  زانہٕ  وُن  سٲرِسٕے  پٮ۪ٹھ  قدرت  وول۔  علمہٕ  سٍتۍ  چھُ  سُہ  پَنُن  پرتھ  اِرادٕہ  نٲفذ  کران،  دوٚیُم  چھُنہٕ  کانٛہہ  اَکھاہ  تِیُتھ  لہٰذا  ہیٚکہِ  نہٕ  تس  کانٛہہ  اَکھاہ  مغلوب  کٔرِتھ۔

Tahir:
  کیا  یِم  لُکھ  چِھنا  زمینس  منٛز  پکان  پھیران  تاکہ  وُچھہن  زِ  تِمن  لُکن  ہُنٛد  انجام  کِیُتھ  سپُد  یِم  یِمن  برونٛہہ  ٲسۍ  ییٚلہِ  زن  تِم  یہِندِ  کھوتہٕ  زیادٕہ  زورآور  ٲسۍ،  تہٕ  اللہ  تعالیٰ  چُھنہٕ  تِیُتھ  زِ  آسمانن  منٛز  کیا  ہیٚکہِ  کانٛہہ  تہِ  چیز  تس  عٲجز  کٔرِتھ  تہٕ  نَہ  چُھ  زمین  سٕے  منٛز  (تِیُتھ  کانٛہہ  چیز)،  بے  شک  چُھ  سُہ  سیٚٹھاہ  علمہٕ  وول  سیٚٹھاہ  قدرت  وول۔

Transliteration:
  Awalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim wak<u>a</u>noo ashadda minhum quwwatan wam<u>a</u> k<u>a</u>na All<u>a</u>hu liyuAAjizahu min shayin fee a<b>l</b>ssam<u>a</u>w<u>a</u>ti wal<u>a</u> fee alar<u>d</u>i innahu k<u>a</u>na AAaleeman qadeer<u>a</u><b>n</b>


Athar:
  اگر  سُہ  لُکن  تِہٕندیٚن  کرِمَتیٚن  کرتوٗتن  پیٚٹھ  رٹِہے،  تیٚلہِ  تراوِہے  نہٕ  زمینس  پیٚٹھ  کٲنٛسہِ  زُو  دَارس  زندٕہ۔  مگر  سُہ  چُھ  یِمن  أکِس  مُقرر  وقتس  تام  مُہلت  دِوان۔  پتہٕ  ییٚلہِ  تِہُند  وقت  پوٗرٕ  گژِھہ،  پتہٕ  وُچھہِ  اللہ  تعالیٰ  پننٚین  بندن۔

Mirwaiz:
  ہرگاہ  اللہ  تعالیٰ  یِمن  لوٗکن  کفرٕ  چن  کامین  پٮ۪ٹھ  رَٹہِ  ہا،  گرفتار  کرِہا  تیٚلہِ  چھڑِہا  نہٕ  زمینس  پٮ۪ٹھ  کٲنسہِ  حرکت  سۅرٕسۅرٕ  کروُنِس  جاندارس،  کیازِ  نافرمانن  گٔیوو  پوٚزُے۔  فرماں بردار  تہِ  یِہن  ییٚمہِ  دنیا  منٛزٕ  بیٚیِس  عالمس  منٛز  واتناونہٕ،  حیوانات  تہِ  یَہن  ختم  کرنہٕ  کیازِ  تِم  سٲری  چھِ  انسانن  ہٕندی  خٲطرٕ  یَتھ  دنیاہس  منٛز  لیکن  سُہ  چھُ  لوٗکن  مہلت  دِوان  أکِس  مقرر  کرنہٕ  آمتِس  وقتس  تانۍ۔  اَدٕہ  ییٚلہِ  تِمن  پَنُن  مقرر  کرنہٕ  آمُت  وقت  واتہِ،  پس  چھُ  اللہ  تعالیٰ  پننین  بندن  ہُنٛد  سورُے  حال  پوٗرٕ  وُچھہِ  وُن،  تٔمِس  چھِ  سٲری  بندٕھ  نظری،  پس  ییٚمۍ  یہِ  کوٚرمُت  آسہِ  تِمن  دِیہِ  سُہ  پانے  تَمِچ  موٚزوٗرۍ،  رٕژِ  کامہِ  رٕژ  موٚزوٗرۍ،  یچھ  کامہِ  یچھ  موٚزوٗرۍ۔

Tahir:
  تہٕ  ہرگاہ  اللہ  تعالیٰ  لُکن  لاگہِ  تِمن  (بد)  عملن  ہٕندِ  بدلہٕ  یِم  تِمَو  کمٲوِتھ  چِھ  تھٲوِمژٕ  (عذاب  کِس)  گرفتس  منٛزرَٹُن  تیٚلہِ  تۯاوِ  نہٕ  سُہ  یَتھ  زمین  کِس  پشتس  پیٚٹھ  کٲنسہِ  تہِ  پکن  وٲلِس  یَلہٕ،  البتہ  چُھ  سُہ  یِمن  مقرر  وقتس  تام  مہلت  دِوان۔  پتہٕ  ییٚلہِ  تِہُنٛد  مقرر  وقت  واتہِ  تیٚلہِ  چُھ  بے  شک  اللہ  تعالیٰ  پننیٚن  بندن  وارٕ  پٲٹھۍ  وُچھن  وول۔

Transliteration:
  Walaw yu<u>a</u>khi<u>th</u>u All<u>a</u>hu a<b>l</b>nn<u>a</u>sa bim<u>a</u> kasaboo m<u>a</u> taraka AAal<u>a</u> <i><u>th</u></i>ahrih<u>a</u> min d<u>a</u>bbatin wal<u>a</u>kin yuakhkhiruhum il<u>a</u> ajalin musamman fai<u>tha</u> j<u>a</u>a ajaluhum fainna All<u>a</u>ha k<u>a</u>na biAAib<u>a</u>dihi ba<u>s</u>eer<u>a</u><b>n</b>


Athar: ﴿تہٕ یِہ قرآن﴾ چُھ غٲلِب تہٕ رحیم ہستی ہُند نٲزِل کرنہٕ آمُت۔
Tahir: (یہِ) چُھ بٔڑِس عزت وٲلِس، بٔڑِس رحم وٲلِس (ربّ) سُنٛد نٲزل کرنہٕ آمُت۔
Transliteration: Tanzeela alAAazeezi a<b>l</b>rra<u>h</u>eem<b>i</b>
Mirwaiz:
  نٲزل  چھُ  یہِ  قرآنِ  مجید  کوٚرمُت  تٔمی  خداین  یُس  سٮ۪ٹھاہ  غٲلب  چھُ  یُس  سٮ۪ٹھاہ  رحمت  وول  چھُ۔


Athar:
  تاکہ  توٚہۍ  کٔرِیوٗن  خبردار  تِیُتھ  اَکھ  قوم  ییٚمیکۍ  مٲلۍ  بُڈِبب  خبردار  ٲسۍ  نہٕ  کرنہٕ  آمٕتۍ،  تہٕ  امہِ  وجہ  کِنۍ  چِھ  تِم  غفلتس  منٛز۔

Mirwaiz:
  توٚہۍ  اوو  پیغمبر  سوزنہٕ  یُتھ  توٚہۍ  بیم  کٔرِو  خداے  سٕندِ  عذابہٕ  نِشہِ  گۅڈٕہ  تتھ  قومس  یِمن  ہٕندین  مالین  بُڈِ  ببن  اوس  نہٕ  اَمہِ  عذابُک  بیم  آمُت  کرنہٕ،  تَمی  چھِ  تِم  دینِ  حقہٕ  نِشہِ  بے  خبر۔

Tahir:
  تاکہ  تۆہۍ  کھوژنٲوِیوٗن  سُہ  قوم  یہِندۍ  مٲلۍ  بُڈِ  بب  (تہِ)  کھوژناونہٕ  آے  نہٕ،  لہٰذا  چِھ  تِم  غٲفل۔

Transliteration:
  Litun<u>th</u>ira qawman m<u>a</u> on<u>th</u>ira <u>a</u>b<u>a</u>ohum fahum gh<u>a</u>filoon<b>a</b>


Transliteration: Laqad <u>h</u>aqqa alqawlu AAal<u>a</u> aktharihim fahum l<u>a</u> yuminoon<b>a</b>
Athar:
  یِمو  منٛزٕ  چِھ  اکثر  لُکھ  عذاب  کہ  فٲصلٕکۍ  حقدار  بنیمٕتۍ،  اَمی  موجوب  چِھنہٕ  تِم  ایمان  انان۔  ﴿یِہ  چھےٚ  تِمن  لُکن  ہٕنز  ذکر  یِم  نبی  صلی  اللہ  علیہ و سلمن  ہٕندِس  دعوتس  مُقابلہٕ  ضِدس  تہٕ  ہٹ  دھرمی  ٲسۍ  کٲم  ہیٚوان،  تہٕ  یِمو  فٲصلہٕ  اوس  کوٚرمُت  زِ  حضور  صلی  اللہ  علیہ و سلمن  ہٕنٛز  کتھ  چَھنہٕ  کُنہِ  تہِ  حالس  منٛز  مانٕنۍ۔  تِمن  متعلق  چُھ  فرماونہٕ  آمُت  زِ،  یِم  لُکھ  چِھ  عذاب  کہ  فٲصلٕکۍ  حقدار  بنیمٕتۍ،  اَمی  موجوٗب  چِھنہٕ  یِم  ایمان  اَنان۔﴾

Mirwaiz:
  بے  شک  تِمَو  اندرٕہ  چھِ  اکثرن  پٮ۪ٹھ  اَزلہٕ  کہ  تقدیرٕچ  کتھ  برابر  آمٕژ،  تَمہِ  مۅکھہٕ  اَنن  نہٕ  تِم  ایمان۔

Tahir:
  درحقیقت  چُھ  تِہِندیٚن  اکثر  لُکن  پیٚٹھ  سون  فرمان  (پۆز)  ثٲبت  سپُدمُت  اَمہِ  موجوب  اَنن  نہٕ  تِم  ایمان۔  


Athar:
  اَسہِ  چِھ  تِہنزن  گردنیٚن  منٛز  طوق  ترٲوِمٕتۍ،  یِمو  سٍتۍ  تِم  ہۅنگنٚین  تام  گٔنڈِتھ  چِھ  تھاونہٕ  آمٕتۍ،  امہِ  موجوب  چِھ  تِم  کلہٕ  تھوٚد  تُلِتھ  کھڑا۔  ﴿طوق  نِشہِ  چُھ  مُراد  تِہٕنز  پنٕنۍ  ہٹ  دھرمی  یۅسہٕ  تِہندِ  خٲطرٕ  حق  قبول  کرنس  منٛز  ٹھوٚر  چھےٚ  بنان۔  ہۅنگنٚین  تام  گٔنڈِتھ  آسُن  تہٕ  کلہٕ  تھوٚد  تُلِتھ  کھڑا  آسُن،  امہِ  نِشہِ  چُھ  مُراد  کٲر  تٔھز  رٹٕنۍ  یۅسہٕ  تکبر  تہٕ  غرورُک  نتیجہ  چھےٚ  آسان﴾

Mirwaiz:
  تِہٕنز  مثال  چھےٚ  زن  اَسہِ  چھُ  تروومُت  تِہٕنزن  گردنن  منٛز  غول،  تِم  غول  چھِکھ  ہۅنگین  تانۍ  ییٚمہِ  سببہٕ  تِم  کلہٕ  ہیوٚر  کُن  تھٲوِتھ  وَتھ  چھَکھنہٕ  بوزنے  یِوان،  تِہِندِ  ایمان  نِشہِ  دوٗر  آسنچ  چھےٚ  بیاکھ  مثال۔

Tahir:
  بے  شک  چِھ  اَسہِ  تِہٕنزن  گردنن  منٛزطوق  تۯٲوِمٕتۍ  وۅنۍ  چِھ  تِم  تِہٕنزن  ہۅنگنیٚن  تام،  لہٰذا  چِھ  تِم  کلہٕ  تھۆد  رٔٹِتھ۔

Transliteration:
  Inn<u>a</u> jaAAaln<u>a</u> fee aAAn<u>a</u>qihim aghl<u>a</u>lan fahiya il<u>a</u> ala<u>th</u>q<u>a</u>ni fahum muqma<u>h</u>oon<b>a</b>


